
Prologas 


1977-ųjų rugsėjis 
Hantsvilis, Teksaso valstija 


Šeštą valandą vakare Hantsvilio „Sienų“ 
kalėjimo kameros buvo visiškai izoliuotos. 

Už raudonų plytų sienų jau rinkosi 
protestuotojai, laukiantys pirmosios per 
trylika metų mirties bausmės Teksase. Než- 
moniška! — šaukė piketuotojų plakatai. Ži- 
auru ir nenormalu. „Teksaso žaibas“ turėjo 
riogsoti nenaudojamas. Mirties bausmė — 
užgaidu ir neatsakinga. 

Kita tokia pat minia prieštaravo. Žiauru 
ir nenormalu — vis dar pernelyg gerai 
Raselui Li Holmsui. Sodinkite jį į tą kėdę. 
Tegu čirška. 362-asis mirtininkas vertas 

elektros kėdės — tiesą sakant, reikėtų at- 
naujinti mirties bausmę pakariant. 

Mirties namų, į kuriuos jį atvedė dar 
vakar vakare, kameroje Raselas Li Holmsas 
patogiau paguldė savo menką kūną ant vi- 
engulio gulto ir užsisklendė nuo visų. Jo 
akys buvo melsvos, veidas liesas, kūnas pal- 
iegęs ir susimetęs į kuprą. Po trisdešimties 
tabako kramtymo ir gazuotų gėrimų var- 
tojimo metų vyro dantys buvo kreivi, rudi ir 
pusiau išpuvę. Raselas Li mėgo krapštinėti 
juos nykščio nagu. Jis tikrai nebuvo malo- 
nus ar puikus žmogus. Greičiau tylus ir 
dažniausiai abejingas. Kartais net sunku 
prisiminti, ką padarė tos jo mažos, 
smulkios rankos. 

Sausį, kai Jutoje sušaudžius Gilmorą 
baigė galioti Aukščiausiojo Teismo 
moratoriumas mirties bausmėms, niekas 
neabejojo, kad Teksase vėl bus imtasi 

mirties verslo. Ir niekas neabejojo, kad 
pirmasis į jį žengs Raselas Li Holmsas. 

Galbūt todėl, kad nuosprendį priėmusio 
teisėjo paklaustas, ką turįs pasakyti dėl 
šešių vaikų pagrobimo, kankinimo ir 
nužudymo, Raselas Li atsakė: „Tiesą 
sakant, pone, negaliu sulaukti, kada į mano 
rankas paklius kitas.“ 

Į Raselo Li kamerą atėjo prižiūrėtojas. 
Storas, stambus vyras, pravardžiuojamas 
prižiūrėtoju Kudakšliu, nes kai supykdavo 
ar susinervindavo, jo pagurklis parausdavo 
ir imdavo drebėti kaip gaidžio. Raselas Li iš 
patirties žinojo, kad Kudakšlių lengva su- 
atrodė gerai nusiteikęs, netgi geranoriškas, 
jis išvyniojo orderį ir atsikrenkštė, kad 
girdėtų kiti keturi vyrai Mirties namuose. 

— Štai tavo nuosprendis, Raselai Li. Per- 
skaitysiu jį tau. Klausaisi? 

— Jie ketina pačirškinti mano užpakalį, 
— nerūpestingai atsiliepė šis. 

— Tai va, Raselai Li, šiandien mes visi 
norime tau padėti. Kad kiltų kuo mažiau 
šurmulio. 

— Eik velniop. 

Prižiūrėtojas Kudakšlius papurtė galvą ir 
ėmė skaityti. 

— Teismas skiria tau, Raselai Li, mirties 
bausmę už šiuos nusikaltimus. 

Jis perskaitė sąrašą. Šeši kaltinimai pir- 
mojo laipsnio žmogžudyste. Pagrobimas. 
Išprievartavimas. Pasikėsinimas išžaginti. 
Šitas prakeiktas sadistas nusipelnė mirti. 
Raselas Li linkčiojo į kiekvieną kaltinimą. 
Neblogas sąrašas vaikiui, kurį sava mama 
vadino tiesiog Šiukšle, „bjauria baltąja ši- 
ukšle“, „neką geresniu už savo tėvą, tą 
šlykštų baltos šiukšlės gabalą“. 

— Ar supranti nuosprendį, Raselai Li? 

— Šiek tiek per vėlu, net jei ir 
nesuprantu. 

— Ką gi, puiku. Pas tave atėjo kunigas. 

— Aš tik noriu pasikalbėti su tavim, 
mano sūnau, — ramindamas tarė tėvas 
Sandersas. — Pabūti kartu šią sunkią 
valandą. Leisti tau išlaisvinti sielą ir supra- 
sti kelionę, į kurią netrukus patrauksi. 

Raselas Li, kaip visuomet nuoširdus, 
atrėžė: 

— Eik velniop. Aš visai nenoriu matyti 
tavo skystablauzdžio Dievo. Aš nekantrauju 
susitikti su ponu Šėtonu. Manau, galėčiau jį 
šio to pamokyti, pavyzdžiui, kaip pravirk- 
dyti vaikus. Tu juk turi vaikų, prižiūrėto- 
jau? Mažą mergaitę... 
kaip burokas. Kudakšlius bedė storu pirštu 
į orą, ir jo pagurklis sudrebėjo. 

— Nepradėk. Mes stengiamės padėti 
tau... 

— Padėti pačirškinti mano subinę. Aš ne 
kvailys. Norite, kad aš mirčiau, ir jūs galės- 
ite ramiai miegoti naktimis. O aš manau, 
man patiks būti mirusiam. Tada galėsiu eiti 
kur panorėjęs, kaip vaiduoklis Kasparas. 
Gal net šiąnakt susirasiu tavo mažąją 
mergaitę... 

— Mes tavęs nelaidosime! — suriko 
prižiūrėtojas. — Įkišime į smulkinimo apar- 
atą, tu kalės vaike. Sumalsime tave į dulkes, 
o paskui įmesime į rūgštį. Kai baigsime, 
tavo apgailėtino užpakalio šioje žemėje 
nebus likę nė pėdsako. Nė vienos sumautos 
molekulės! 

— Na ką aš galiu padaryti, — tingiai 
nutęsė Raselas Li. — Aš gimiau būti blogas. 

Prižiūrėtojas Kudakšlius pasitaisė kel- 
nes, linktelėjo galva kunigui ir piktai išdun- 
dėjo iš kameros. 

Raselas Li vėl išsitiesė ant gulto ir 
nusišiepė. Metas pasnausti. Šiandien 

daugiau nebėra ko tikėtis. Išvis nebėra ko 
tikėtis, Šiukšle. 

Jo šypsnys išblėso, kai koridoriuje 
pasigirdo keturių mirtininkų skandavimas: 

— Kokio norėtumėt Raselo Li? Iškepto, 
gruzdinto ar apkepto keptuvėje? Kokio 
norėtumėt Raselo Li? Iškepto, gruzdinto ar 
apkepto? 


Pusė ketvirtos po pietų. Raselas Li at- 
sikėlė, pagaliau sulaukęs paskutinių vaišių: 
kepto viščiuko, skrudintų ybiškių ir šviežių 
batatų. Kartu su maistu pasirodė ir nekvi- 
estų svečių, reporteris Laris Digeris — taip 
prižiūrėtojas nubaudė jį už šio ryto 
išsišokimą. 

Akimirką abu vyrai tiesiog stebeilijo vi- 
enas į kitą. Lariui Digeriui buvo trisdešimt; 
jo kūnas tvirtas, veidas lygus, tamsūs 
plaukai tankūs. Išorinio pasaulio svaigus 
tvaikas gaubė jį lyg ypatingi kvepalai, ir visi 

vyrai varstė atvykėlį niūriais, apmaudžiais 
žvilgsniais. 

— Ir tu visa tai suvalgysi? Tavo žarnos 
sprogs dar nė nespėjus atsisėsti į kėdę. 

Raselas Li susiraukė. Laris Digeris buvo 
prilipęs prie jo it siurbėlė, jau septynerius 
metus — iš pradžių rašė apie jo nusikal- 
timus, paskui apie areštą, teismą, o dabar 
apie jo mirtį. Iš pradžių Raselas Li nelabai 
kreipė dėmesį. Tačiau pastarosiomis di- 
enomis reporterio klausimai jį erzino, gal- 
būt net šiek tiek gąsdino, o Raselas Li 
nemėgo būti bauginamas. Jis įsmeigė akis į 
vežimėlį su valgiais ir įtraukė riebaus 
pridegusio maisto kvapo. 

— Ko nori? — piktai paklausė Raselas Li, 
suleisdamas pirštus į keptą viščiuką. 

Digeris nusmaukė ant pakaušio savo 
skrybėlę ir pasitaisė lietpaltį. 

— Atrodai ganėtinai ramus. Jokios ister- 
ijos, riksmų, kad esi nekaltas. 

— Ne. 

Raselas Li atsiplėšė viščiuko, garsiai 
sučepsėjo, nurijo. 

— Man sakė, kad išvarei kunigą. Taip ir 
maniau, kad neseksi Jėzaus keliu. 

— Ne. 

— Raselas Li Holmsas neatsiprašinės už 
savo nuodėmes? 

— Ne. 

— Nagi, Raselai Li. — Digeris palinko į 
priekį ir pasirėmė alkūnėmis į kelius. — Tu 
žinai, ką aš noriu išgirsti. Tai tavo 
paskutinė diena. Tu žinai, kad atleidimo 
nebus. Viskas. Paskutinis šansas viską 
atvirai iškloti. Iš tavo lūpų į pirmą puslapį. 

Raselas Li baigė valgyti viščiuką, 
sučepsėjo riebaluotomis lūpomis ir ėmėsi 
apskrudusių ybiškių. 

— Tu mirsi vienas, Raselai Li. Galbūt 
dabar tau tai atrodo niekai, tačiau vos tik 
jie prisegs tave prie Senojo Sparkio, iškart 

pasigailėsi. Pasakyk man jų vardus. 
Galėčiau atskraidinti čia tavo žmoną. Ir 
tavo kūdikį. Kad savo paskutiniąją dieną 
šioje žemėje pajaustum palaikymą, su- 
voktum turįs šeimą. 

Raselas Li sužiaumojo ybiškes, tada 
tylėdamas sukišo tris pirštus į šokoladinį 
pyragą. Jis atsiplėšė visą pusę, išskobė ją 
lyg tunelio kasėjas ir ėmė čiulpti nuo delno 
glaistą. 

— Aš netgi sumokėsiu už tai, — tarė Di- 
geris, griebdamasis paskutinio šiaudo, nors 
neturėjo nė cento, ir jie abu tai žinojo. — 
Nagi. Mes žinome, kad esi vedęs. Esu matęs 
tą tatuiruotę ir girdėjęs gandus. Papasakok 
man apie ją. Papasakok apie savo vaiką. 

— Kodėl tau taip svarbu? 

— Aš tik bandau padėti... 

— Tu atgabensi juos čia ir išvadinsi 
išsigimėliais, štai ką padarysi. 

— Vadinasi, jie egzistuoja, tu pripažįsti 
tai... 

— Gal ir egzistuoja. O gal ir ne. — Ra- 
selas Li parodė šokoladu apsivėlusius 
dantis. — Aš nieko nesakysiu. 

— Tu užsispyręs kvailys, Raselai Li. Jie 
iškeps tave, o tavo žmona niekada negaus 
jokių pašalpų, ir tavo vaiką kaip savą 
užaugins koks nors kitas drimba. Veikiausi- 
ai užaugs toks pat nevykėlis kaip tu. 

— O, aš viskuo pasirūpinau, Digeri. Taip, 
taip. Tiesą sakant, aš pasirūpinau ateitimi 
geriau už tave. Štai kas yra vadinama iron- 
ija, ar ne. Ironija. Geras žodis, velniai 
rautų. Geras žodis. — Raselas Li nusisuko į 
pyragą ir nutilo. 

Ipykęs Laris Digeris pagaliau išėjo. Ra- 
selas Li išvertė maisto likučius, įskaitant 
didesnę dalį pyrago, ant betono grindų. Jis 
turėjo pasidalyti savo desertu su kitais 
mirtininkais — taip buvo įprasta. Raselas Li 

ištrynė pyragą ant cementinių grindų 
dešinės kojos kulnu. 

— Tegu jie pasidalija. Tegu tie močkruši- 
ai pasidalija. 

Netikėtai koridoriuje pasigirdo garsus 
girgžt; garsas vis stiprėjo ir plito virsdamas 
piktu crescendo. Akimirkai jis nutilo, 
nuslopo, tada vėl šovė į viršų, peraugdamas 
iš inkštimo į urzgimą. 

Egzekutorius šildė kėdę, sukiodamas 
rankenėlę nuo 1800 voltų iki 500, paskui 
nuo 1300 iki 300. 

Staiga akimirka tapo labai reali. 

— Kokio norėtumėt Raselo Li? — 
pulsavo koridorius. — Iškepto, gruzdinto ar 
apkepto? Kokio norėtumėt Raselo Li? 
Iškepto, gruzdinto ar apkepto? 

Raselas Li Holmsas tyliai prisėdo ant 
gulto krašto. Jis nuleido pečius ir ėmė 
mąstyti apie pačius bjauriausius dalykus, 
kokius tik galėjo sugalvoti. Mažas minkštas 

gerkles, dideles mėlynas akis, šaižius mažų 
mergaičių riksmus. 

Aš neištarsiu nė žodžio, vaikeli. 
Nusinešiu paslaptį į kapą. Nes kadaise kai 
kas bent jau apsimetė mylįs Šiukšlę. 

Bostonas, Masačusetso valstija 


Džošas Sandersas sunkiai dėliojo žings- 
nius ryškiai apšviestu koridoriumi. Jis dar 
tik pirmus metus dirbo rezidentu ir vietoje 
žadėtos dvidešimt keturių valandų pamain- 
os priimamajame dirbo jau trisdešimt 
septynias, todėl jo judesiai buvo kaip ro- 
boto. Jam reikia pamiegoti. Turi susirasti 
tuščią kambarį. Jam būtina pamiegoti. 

Jis pasiekė penktosios palatos duris. Čia 
buvo tamsu. Lyg per miglą prisiminė, kad 
švieslentėje penkta palata buvo pažymėta 
kaip laisva. Šiąnakt priimamajame ramu. 

Džošas įžengė į kambarį ir atitraukė 
užuolaidą, skiriančią lovą, pasirengęs kristi 
it negyvas. 

Kažkas suknirkė. Kimiai, dusliai suš- 
vokštė. Sudejavo. 

Naujokas gydytojas sustingo ir uždegė 
šviesą. Ant lovos nežinia iš kur atsiradusi 
tysojo aprengta maža mergaitė. 

Mažylė griebėsi už gerklės, užvertė akis, 
ir visas jos kūnelis suglebo. 


Mirties komanda buvo puikiai ap- 
mokyta. Trys sargybiniai grandinėmis 
surakino Raselo Li Holmso kojas; dar viena 
apjuosė pasmerktojo pilvą. Jis pranešė 
prižiūrėtojui galįs nueiti pats, ir visi užėmė 
savo vietas. 

Sargybiniai = apsupo Raselą Li. 
Prižiūrėtojas Kudakšlius ėjo pirmas. Jie 
nužygiavo keturiasdešimt penkių pėdų ilgio 
koridoriumi, kurio gale ant žalių durų, 

priėmusių 361 žmogų, dabar kabėjo Raselo 
Li numeris. 

Penktą valandą kirpėjas nuskuto jam 
galvą, padarydamas tobulai pliką karūną 
elektrodams. Paskui vyrui buvo leista 
paskutinį kartą  nusimaudyti, 0 tada 
paduoti balti mirtininko drabužiai. Baltos 
kelnės, balti marškiniai, baltas diržas — 
viskas pagaminta iš medvilnės, auginamos 
kalėjimo fermose, nupjautos, suverptos ir 
pasiūtos kalinių. Jis ėjo mirti atrodydamas 
lyg koks sumautas dailininkas, be menki- 
ausio išorinio pasaulio pėdsako. 

Durys atsivėrė. Senasis Sparkis kvietė 
užeiti. Sodri, nupoliruota mediena, daugiau 
nei penkiasdešimties metų, bet vis dar 
blizganti. Aukšta atkaltė, tvirti porankiai ir 
kojos, platūs odiniai diržai. Atrodytų kone 
kaip senelio mėgstamas supamasis krėslas, 
jei ne veido kaukė ir elektrodai. 

Jį pasitiko egzekutorius, ir toliau viskas 
vyko kaip per miglą. Sargybiniai pririšo 
Raselą Li prie spindinčio ąžuolinio rėmo. 
Vienas įkišo jam tarp dantų pagaliuką, 
kitas druskos tirpalu patrynė kairę koją, 
galvą ir krūtinę, kad elektra geriau prasisk- 
verbtų. Tada egzekutorius metalinėmis 
sąvaržomis pritvirtino jo kulkšnis, riešus, 
abipus širdies pridėjo du diodus, o ant 
nuskustos galvos uždėjo sidabrinį dubenėlį. 
Per mažiau nei šešiasdešimt sekundžių Ra- 
selas Li Holmsas buvo karūnuotas 
karaliumi. 

Egzekutorius užklijavo jo akiduobes, kad 
būtų mažiau tepliojimosi, kai pasmerktojo 
akių obuoliai ims tirpti, taip pat užkimšo 
nosį vatos gumuliukais, kad sustabdytų 
kraujavimą. 

Pusė dvyliktos. Mirties komanda išėjo iš 
kambario, prasidėjo Raselo Li „kankinimo 
metas“. Jis sėdėjo pririštas mirties krėsle, 

apsuptas tamsos, ir laukė, kada ant sienos 
suskambės telefonas, tiesiogiai sujungtas 
su kalėjimo viršininko kabinetu. 

Priešais jį, trijuose stebėjimo kambariu- 
ose, kiti irgi laukė. Pirmame kambaryje 
sėdėjo liudininkai — Laris Digeris ir keturi 
Raselo Li aukų giminaičiai, sugebėję pris- 
iversti dalyvauti. Šio monstro rankos iš Pat- 
ricijos Stouks atėmė keturmetę dukrą 
Meganę. Patricijos vyras budėjo savo 
naujajame darbe, todėl moteris atsivežė 
keturiolikmetį sūnų. Vaikiškas Brajano vei- 
das buvo sustingęs, tačiau Patricija tyliai 
kūkčiojo, stipriai  apglėbusi plonomis 
rankomis savo išsikamavusį kūną. 

Antrame kambaryje laukė egzekutorius. 
Šioje patalpoje buvo telefonas, tiesiogiai 
sujungtas su kalėjimo viršininko kabinetu. 
Jis taip pat išsiskyrė trimis didžiuliais, 
pusantro colio skersmens mygtukais, kurie 
kyšojo iš sienos. Vienas buvo pagrindinis 

induktorius, kiti du pagalbiniai. Teksaso 
valstija darbą visuomet atlikdavo iki galo. 

Trečias kambarys buvo skirtas kalinio 
šeimai ir draugams. Šiąnakt jame 
svečiavosi tik vienas žmogus, Kelsis Džon- 
sas, ištikimasis Raselo Li advokatas, kuris 
šia proga vilkėjo savo geriausią — mėtų 
spalvos indiškos medvilnės — kostiumą. Jis 
atėjo stebėti. Vėliau turės papasakoti apie 
paskutiniąsias Raselo Li gyvenimo minutes 
moteriai, kuri kadaise jį mylėjo. 

Paskui Kelsis Džonsas turės pamiršti 
Raselą Li — tą jis padarys su džiaugsmu. 

Viena minutė po pusės dvyliktos. Buvo 
įjungtas atgalinis laiko skaičiavimas, ir 
daugybė gudrybių bei manipuliacijų, 
prasidėjusių prieš daugiau nei penkerius 
metus, pagaliau pasiekė kulminaciją. Visu- 
ose kambariuose tvyrojo tyla. Visi stebėto- 
jai buvo įsitempę. 

Žmogus, atsakingas už visa tai, sėdėjo 
krėsle užklijuotomis akiduobėmis, suleidęs 
dantis į pagaliuką. 

AŠ GALINGAS. AŠ MILŽINIŠKAS! 

Jam paleido vidurius. Jis taip smarkiai 
sugniaužė porankius, kad net krumpliai 
pabalo. 

Myliu tave, vaikeli. Myliu... tave. 


— Mėlynas kodas! Mėlynas kodas! — 
Džošas vienu metu šūkčiojo nurodymus ir 
tikrino mergaitės pulsą. — Man reikia 
vežimėlio, tučtuojau! Turime mergaitę, 
atrodo aštuonerių ar devynerių, vos 
kvėpuoja. Kas nors iškvieskite vaikų 
gydytoją! š 

Į kambarį įlėkė gydytojas Cenas. 

— Iš kur ji atsirado? 

— Nežinau. 

Slaugės ir vežimėlis prisistatė tuo pat 
metu, ir visi paskubomis ėmė darbuotis. 

— Jos nėra sąrašuose, — pranešė Nensė, 
vyriausioji slaugytoja, pagriebdama adatą. 
Ji įbedė adatą į veną, prijungė kaniulę. 
Nieko nelaukdami jie ėmė traukti kraują ir 
šlapimą. 

— Ji karščiuoja! O, jai dilgėlinė! 

Šerė, kita slaugytoja, pagaliau nutraukė 
nuo degančio kūnelio medvilninius maršk- 
inėlius ir prijungė širdies monitorių su pen- 
kiais elektrodais. 

— PASITRAUKT! 

Žybtelėjo krūtinės rentgenas, ir jie visi 
vėl pripuolė prie pacientės. Mergaitės 
kūnas buvo suprakaitavęs, ji visiškai nere- 
agavo į aplinką. Paskui iš viso liovėsi 
kvėpavusi. 

— Vamzdelį! — šūktelėjo Džošas ir 
nedelsdamas pražiodė mergaitę. 

Velniava, kokia ji maža. Jis bijojo ką 
nors pažeisti, maklinėdamas po jos mažą 

gerklę kaip vandeninis buivolas. Tada 
vamzdelis surado angą ir nuslydo trachėja. 

— Pataikiau! — pranešė Džošas, ir tą 
pačią akimirką Šerė išskubėjo iš kambario 
su skysčių buteliukais į kraujo ir šlapimo 
tyrimų laboratoriją. 

— Pulsas silpnas, — tarė Nensė. 


— Ką manai, Džošai? — paklausė 
gydytojas Čenas. 
— Anafilaksinė reakcija, — tučtuojau 


atsiliepė Džošas. — Mums reikia miligramo 
adrenalino. 

— Vienos dešimtosios miligramo, — pa- 
taisė jį gydytojas Čenas. — Vaikiška dozė. 

— Nematau jokių bitės įkandimo žymių, 
— pranešė Nensė, paduodama adrenaliną ir 
stebėdama, kaip daktaras suleidžia jį per 
kvėpavimo vamzdelį. 

— Tai gali būti reakcija į bet ką, — 
sumurmėjo gydytojas Čenas laukdamas, 
kada suveiks adrenalinas. 

Kurį laiką visi stovėjo tylėdami. 

Baltoje ligoninės lovoje, su penkiais 
laidais, kaniule ir gremėzdišku kvėpavimo 
vamzdeliu, kyšančiu iš smulkios figūrėlės, 
mažoji mergaitė atrodė nepaprastai 
pažeidžiama. Ilgi šviesūs plaukai draikėsi 
ant pagalvės ir atsidavė silpnu vaikišku No 
More Tears šampūnu. Jos blakstienos buvo 
tankios, o veidas dėmėtas — raudonos 
dėmės po akimis, ant putlių skruostų. Nes- 
varbu, kiek metų dirbtų, Džošas niekuomet 
nepripras prie vaiko ligoninėje vaizdo. 

— Raumenys pamažu atsipalaiduoja, — 
pranešė Džošas. — Kvėpavimas lengvėja. 

Adrenalinas suveikia greitai. Mergaitė 
pamažu prasimerkė, tačiau jų, regis, 
nematė. 

— Ei? — kreipėsi gydytojas Čenas. — Ar 
girdi mane? 

Jokio atsako. Daktaras nusprendė 
pereiti nuo žodžių prie veiksmų ir ją 

švelniai papurtė. Vis tiek jokios reakcijos. 
Nensė patrynė krūtinkaulį, ganėtinai stipri- 
ai įspaudė krumplius į mažą kaulą, 
norėdama sukelti skausmą. Mergaitės 
kūnelis bejėgiškai išsirietė, tačiau akys iš- 
liko apsiblaususios. 

— Sunkiai sužadinama, — pasakė Nensė. 
— Ligonė vis dar nereaguoja. 

Dabar jie visi mąsliai suraukė kaktas. 
Tuomet plačiai atsidarė durys. 

— Koks čia sambrūzdis? 

Daktaras Harperis Stouksas įžingsniavo 
į palatą vilkėdamas žalią chalatą, tarsi tai 
būtų balta teniso apranga. Jo tamsus įde- 
gis, gyvos mėlynos akys ir tarsi iš filmo 
plakato žvelgiantis veidas niekaip nesid- 
erino prie aplinkos. Jis neseniai pradėjo 
dirbti Miesto ligoninėje kaip garsus kardi- 
ochirurgas ir jau įprato žingsniuoti kor- 
idoriais tarytum Jėzus, ieškantis 
raupsuotųjų. Džošas buvo girdėjęs, kad 


30/873 
Stouksas puikus gydytojas, tačiau, regis, jis 
ir pats tai žinojo. Ar numanote, koks skirtu- 
mas tarp kardiochirurgo ir Dievo? Dievas 
nemano esąs kardiochirurgas. 

— Padėtis valdoma, — lengvai susierz- 
inęs atsiliepė gydytojas Čenas. 

Daktaras Harperis atžirgliojo prie lovos. 
Tada jis pastebėjo mažą mergaitę, apra- 
izgytą laidais, ir sustingo nuoširdžiai 
pasibaisėjęs. 

— Dieve mano, kas atsitiko? 

— Anafilaksinė reakcija į nežinomą 


reagentą. 

— Adrenalino suleidote? 

— Žinoma. 

— Parodykite man krūtinės 
rentgenogramą. 


Daktaras Stouksas ištiesė ranką ir, 
įdėmiai žvelgdamas į mergaitę, ėmė tikrinti 
jos pulsą. 

— Mes viską kontroliuojame! 

Daktaras Stouksas kilstelėjo galvą ir 
pažvelgė jaunesniajam gydytojui į akis. 

— Tai kodėl, daktare Čenai, ji guli lyg 
skudurinė lėlė? — rūsčiai pasiteiravo jis. 

Daktaras Čenas sukando dantis. 

— Aš nežinau. 


Vidurnaktis. Daktaras, susidėjęs rankas 
už nugaros, įžengė į egzekutoriaus kambarį 
ir atsistojo prie galinės sienos. Egzekutori- 
us pakėlė telefoną, sujungtą su kalėjimo 
viršininko kabinetu. 

Jis išgirdo ištisinį signalą. Tada padėjo 
ragelį. Suskaičiavo iki šešiasdešimties. 

Egzekutorius stebeilijosi į Raselą Li 
Holmsą, kuris sėdėjo mirties kambario 
vidury atvėpusiomis lūpomis tarsi kvailai 
šypsotųsi. 

— Jis per kvailas, kad suprastų, kas vyk- 
sta, — ištarė daktaras. 

— Dabar jau nebesvarbu, — pasakė 
egzekutorius. 

Jis palaukė, kol laikrodis išmušė vieną 
minutę po dvyliktos. Tada vėl nukėlė ragelį. 
Jame vis dar girdėjosi ištisinis signalas. 

Nuspaudė pagrindinį induktorių, ir 440 
voltų, 10 omų elektros srovė pasklido 
Raselo Li Holmso kūnu. 

Mirties namuose prigeso šviesos. Trys 
kaliniai pratrūko rėkti ir ploti, o ketvirtasis 
susirangė po lova ir ėmė siūbuoti pirmyn 
atgal tarsi išgąsdintas vaikas. Aukų gim- 
inaičiai iš pradžių stebėjo stoiškai, bet kai 
Raselo Li oda paraudo ir pradėjo rūkti, jie 
nusisuko. Išskyrus Brajaną Stouksą. Jis ir 
toliau tarytum sukaustytas stebėjo besipur- 
tantį Raselo Li Holmso kūną. Staiga viena 
pasmerktojo pėda išlėkė į orą. Paskui abi 
plaštakos. Brajano motina riktelėjo sūnui 
už nugaros. Brajanas žvilgsnio nenusuko. 

O paskui viskas tiesiog baigėsi. 

Daktaras įėjo į mirties kambarį. Panosę 
jis buvo pasitrynęs Vicks VapoRub tepalu, 
kad užmuštų kvapą. Tačiau šis nelabai 
padėjo, ir apžiūrint kūną jo nosis užsirietė į 
viršų. 

Jis atsisuko į vidurinį langą, į eg- 
zekutoriaus kambarį. 

— Mirties laikas — dvylika valandų pen- 
kios minutės. 


— Turiu narkotikų tyrimo rezultatus! — 
Šerė įgriuvo pro duris, ir Džošas spėjo pag- 
riebti tyrimo ataskaitą šiek tiek anksčiau 
nei daktaras Harperis Stouksas. 

— Jos kraujyje rasta opiatų, — pranešė 
Džošas. 

— Morfino, — pasakė daktaras Stouksas. 

— Narkano, — paliepė gydytojas Čenas. 
— Penkias dešimtąsias miligramo kilogra- 
mui. Atneškite daugiau! 

Šerė išskubėjo ieškoti vaistų. 

— Ar gali būti, kad ji alergiška morfinui? 
— Džošas klausiamai pažvelgė į gydytoją 
Čeną. — Ar galėjo tai sukelti anafilaksinę 
reakciją? 

— Pasitaiko. 

Šerė sugrįžo su narkanu, ir daktaras 
Čenas skubiai jį suleido. Tada jie ištraukė 
kvėpavimo vamzdelį ir ėmė laukti, jau 
paruošę kitą dozę. Narkaną galima leisti 
kas dvi tris minutes, jei būtina. Daktaras 
Stouksas vėl patikrino mergaitės pulsą, 
širdies ritmą. 

— Geriau, — paskelbė jis. — Rimsta. O, 
minutėlę. Na štai... 

Mergaitė ėmė sukioti galvą. Nensė užk- 
lojo ją paklode, ir visi sulaikė kvapą. Mer- 
gaitė sumirksėjo, jos didžiulės akys, keistas 
mėlynos ir pilkos mišinys, nukrypo į juos. 

— Ar girdi mane, mieloji? — sušn- 
abždėjo daktaras Stouksas. Jis nubraukė 
nuo mažylės suprakaitavusios kaktos 

drėgnus plaukus, o jo balsas skambėjo keis- 
tai dusliai. — Ar gali pasakyti mums savo 
vardą? 

Ji neatsakė. Nužvelgė virš jos palinkusi- 
us nepažįstamuosius, baltą baltą kambarį, 
laidus ant savo kūno. Putli, nerangi, 
nelabai graži, galvojo Džošas, tačiau tą 
akimirką ji atrodė nepaprastai miela. Jis 
paėmė jos ranką, ir mergaitės žvilgsnis 
tučtuojau nukrypo į jį, sujaudindamas 
širdį. Kas, po galais, apsvaigino ir paliko 
tokią mažą mergaitę? Pasaulis pilnas 
iškrypėlių. 

Po akimirkos mergaitės pirštai suspaudė 
jo ranką. Ganėtinai tvirtai, atsižvelgiant į 
jos būklę. 

— Viskas gerai, — sušnabždėjo jis. — Tu 
saugi. Pasakyk mums savo vardą, mieloji. 
Mums reikia sužinoti tavo vardą. 

tačiau iš jos neišsiveržė joks garsas. Mer- 
gaitė, rodės, šiek tiek išsigando. 

— Nusiramink, — globėjiškai tarė jis. — 
Giliai įkvėpk. Viskas gerai. Viskas puiku. 
Dabar pamėgink dar kartą. 

Ji pažiūrėjo į jį patikliomis akimis. Ir šį 
kartą sušnabždėjo: 

— Tėčio dukrelė. 


1 


Po dvidešimties metų 


Ji vėluoja, vėluoja, o Dieve, kaip vėluoja! 

Melanė Stouks užlėkė laiptais, staigiai 
pasuko į kairę ir nuskubėjo koridoriumi, 
švytruodama savo ilgais šviesiais plaukais. 
Liko vos dvidešimt minučių. O ji nė 
nepagalvojo, ką rengsis. Prakeikimas. 

Ji įgriuvo į savo kambarį, pakeliui trauk- 
damasi per galvą nertinį. Taikliu kojos 
spyriu užtrenkė paskui save sunkias raud- 
onmedžio duris ir nusimetė pirmąjį 
drabužių sluoksnį. Teniso bateliai nuskriejo 
po pušine komoda, užimančia beveik 
ketvirtį jos miegamojo. Po šiuo aptrintu 


38/873 
baldu gulėjo daugybė daiktų. Vieną dieną 
reikės juos sutvarkyti. Tik ne šįvakar. 

Melanė paskubomis nusitraukė 
suplėšytus džinsus, numetė ant lovos 
marškinėlius ir prišoko prie spintos. Med- 
inės grindys buvo gana vėsios, ir ji ėmė 
trypčioti lyg šoktų čia čia čia. 

— Nagi, — sumurmėjo atitraukdama 
šilkinę užuolaidą. — Čia viskas, kas 
nupirkta per dešimt metų ir sukišta į 
maždaug dviejų kvadratų erdvę. Negi gali 
būti sunku išsirinkti kokteilių suknelę? 

Sprendžiant iš netvarkos, ganėtinai 
sunku. Melanė nusivaipė, tada ėmė naršyti 
po spintą pasikliaudama likimu. Kažkur juk 
turėtų būti bent kelios padorios suknelės. 

Dvidešimt devynerių Melanė Stouks 
buvo smulkutė, gabi ir diplomatė iš pri- 
gimties. Vaikystėje buvo palikta Miesto 
centrinėje ligoninėje, ji neprisiminė, iš kur 
kilusi, tačiau tai nutiko labai seniai, ir 

Melanė apie tas dienas beveik negalvodavo. 
Ji turėjo įtėvį, kurį gerbė, įmotę, kurią 
mylėjo, ir vyresnįjį brolį, kurį dievino. Dar 
visai neseniai Melanė manė, kad jos šeima 
labai artima. Jie buvo ne tik turtuoliai, bet 
ir vieningi kaip kumštis. Ji įtikinėjo save, 
kad netrukus vėl viskas grįš į savo vėžes. 
Prieš šešerius metus Melanė baigė 
Velslio koledžą, ir šeima entuziastingai ją 
palaikė. Paskui ji grįžo tiesiai namo, nes 
norėjo padėti motinai išgyventi vieną iš jos 
„periodų“, ir visi vieningai nusprendė, kad 
būtų geriausia, jei Melanė liktų. Dabar ji 
buvo profesionali renginių organizatorė. 
Dažniausiai organizuodavo labdaros ren- 
ginius. Didžiulius oficialius pokylius, kuriu- 
ose visuomenės žiedas pasijusdavo visuo- 
meniški bei išskirtiniai ir paaukodavo ne- 
menkas pinigų sumas. Aibė smulkmenų, 
daugybė planų, galybė darbo. Melanei 
visuomet pavykdavo. Iškalbingieji 

aukštuomenės gyvenimo skyrelių autoriai 
žavėjosi jos renginiais, nuoširdžiais, bet el- 
egantiškais. O ką jau kalbėti apie suren- 
kamą pelną. 

Vis dėlto pasitaikydavo ir tokių vakarų 
kaip šis. Šįvakar turėjo įvykti septintasis 
kasmetinis renginys „Skatinkime rašting- 
umą dovanodami knygą“ čia pat, jos tėvų 
namuose, kuris, akivaizdu, buvo 
pasmerktas. 

Tiekėjai nesugebėjo gauti pakankamai 
ledo. Automobilius statantys patarnautojai 
pranešė susirgę, The Boston Globe išs- 
pausdino neteisingą laiką, o senatorius Ke- 
nedis pasigavo skrandžio virusą, todėl pusė 
spaudos atstovų taip pat neatvyks. Prieš 
pusvalandį Melanė jautėsi tokia nusivylusi, 
kad net apsiašarojo. Visiškai jai nebūdinga. 

Bet vėlgi šįvakar ji buvo susijaudinusi 
dėl priežasčių, kurios neturėjo nieko 
bendra su pokyliu. Tačiau, kaip būdinga 

Melanei, jaudulį tramdė užsiimdama 
veikla. 

Melanė mokėjo susirasti veiklos. Beveik 
taip pat sėkmingai kaip ir jos tėvas. 

Penkiolika minučių. Velniava. Melanė 
išsitraukė savo mėgstamą suknelę su 
auksiniais kutais. Padrąsinta ji suskubo 
ieškoti auksinių batelių. 

Pirmus kelis mėnesius po įvaikinimo 
Stouksai taip džiaugėsi savo naująja dukra, 
kad  lepino  Melanę įvairiausiomis 
dovanomis. Mergaitei priklausė šeimininkų 
miegamasis antrame aukšte su rožinio šilko 
sienų gobelenais ir auksu puoštu vonios 
kambariu, kur jai reikėjo kėdutės, kad 
galėtų pasižiūrėti į save tikrame Liudviko 
IV veidrodyje. Spinta buvo mažo kambario 
dydžio, ir ji visa buvo prigrūsta Laura Ash- 
ley suknučių, skrybėlaičių ir — o taip — 
pirštinaičių. Negana to, jos tėvai, brolis ir 
krikštatėvis stebėjo kiekvieną Melanės 

žingsnį ir kišdavo maistą jai nespėjus nė 
pagalvoti, ar išalko, dovanodavo žaidimus 
jai nespėjus nė nusižiovauti arba apgaub- 
davo antklodėmis jai nespėjus nė suvirpėti. 

Buvo šiek tiek keista. 

Iš pradžių Melanė su tuo taikstėsi. Ji 
nepaprastai troško įtikti, stengėsi būti tokia 
laiminga, kokios jie norėjo. Mergaitei 
atrodė, kad jei tokie nuostabūs, gražūs ir 
turtingi žmonės kaip Stouksai suteikė jai 
namus ir priėmė kaip savo dukrą, galėtų 
bent jau išmokti būti jų dukra. Todėl kiek- 
vieną rytą Melanė puošdavosi nėriniuo- 
tomis suknelėmis ir kantriai leisdavo savo 
naujajai mamai sukti jos lygius plaukus į 
dešreles primenančias garbanas. Ji įdėmiai 
klausydavosi savo naujojo tėčio dramatiškų 
istorijų apie iš mirties nagų išplėštus pa- 
cientus ir savo krikštatėvio pasakojimų apie 
tolimas šalis, kur vyrai segi sijonus, o 
moterys nesiskuta pažastų. Ji leisdavo ilgas 

popietes su savo naujuoju broliu, 
stebėdama jo įsitempusį veidą ir 
susirūpinusias akis, kol tas vėl ir vėl pris- 
iekinėdavo būsiąs pats geriausias vyresnys- 
is brolis, tikrai. 

Viskas buvo tobula. Pernelyg. Galiausiai 
Melanė pradėjo nebeužmigti naktimis. Ji 
sugaudavo save tipenančią apačion antrą 
valandą nakties ir spoksančią į kitos auksa- 
plaukės mergaitės paveikslą. Keturmetės 
Meganės Stouks, kuri vilkėjo nėriniuotas 
sukneles ir garbanojosi plaukus. Ketur- 
metės Meganės Stouks, pirmosios Stou-ksų 
dukros, kurią kažkoks monstras pagrobė ir 
nupjovė galvą.  Keturmetės  Meganės 
Stouks, tikrosios dukros, kurią Stouksai 
mylėjo ir dievino iki pasirodant Melanei. 

Harperis, grįžęs iš skubios operacijos, 
nunešdavo ją atgal į lovą. Brajanas įprato 
išgirsti jos žingsnius ir kantriai lydėdavo 
mergaitę atgal į miegamąjį. Vis dėlto 

Melanė vėl sugrįždavo, negalėdama atplėšti 
akių nuo tos gražutės mergaitės paveikslo, 
kurią, kaip suprato net būdama devynerių, 
ji turės pakeisti. 

Galų gale įsikišo Džeimis O'Donelis. Dėl 
Dievo meilės, pareiškė jis. Melanė yra 
Melanė. Ji gyvas kūnas ir kraujas, o ne por- 
celianinė lėlė, kurią galėtum rengti kaip 
panorėjęs. Tegul ji pati renkasi drabužius, 
kambarį, savo stilių, kol dar nereikia 
mokėti milžiniškų sumų psichiatrui. 

Tas patarimas veikiausiai išgelbėjo juos 
visus. Melanė išsikėlė iš šeimininkų mie- 
gamojo ir įsikūrė saulėtame trečio aukšto 
kambaryje priešais Brajano duris. Melanei 
patiko erkeriniai langai, žemos pakrypusios 
lubos ir tai, kad šio kambario niekas ne- 
būtų palaikęs, tarkim, ligoninės palata. 

Paskui per mokykloje surengtą drabužių 
rinkimo akciją atrado, kad jai labiausiai 
patinka dėvėti drabužiai. Jie minkšti, 

patogūs, o jei apsipilsi ar įplėši, niekas 
nepastebės. Ilgus metus Melanė buvo 
ištikimiausia Goodwill klientė. Vėliau 
prasidėjo kelionės į išpardavimus ieškoti 
baldų. Jai patiko apdaužyti, aptrinti 
daiktai. Daiktai, turintys praeitį, suvokė 
Melanė paaugusi. Daiktai, turintys istoriją, 
kurios neturėjo ji. 

Krikštatėvis stebėjosi jos skoniu, tėvas 
baisėjosi, vis dėlto visa naujoji šeima ją 
palaikė. Jie ir toliau ją mylėjo. Visi tapo it 
vienas. 

Per tuos metus, galvojo Melanė, visi 
mokėsi vienas iš kito. Puikiai išauklėta piet- 
ietė motina išmokė ją, kuria šakute kurį 
patiekalą valgyti. Savo ruožtu Melanė 
supažindino savo į depresiją linkusią mot- 
iną su regio stiliaus daina Don't Worry, Be 
Happy. Harperis įskiepijo dukrai poreikį 
sunkiai dirbti, sąmoningai ir savo iniciatyva 
susikurti gyvenimą. Melanė išmokė jį 

stabtelėti ir kartkartėmis pauostyti rožes, 
bent jau šiek tiek pakeisti tempą. Brolis 
parodė jai, kaip išgyventi aukštuomenėje. O 
Melanė dovanojo jam savo besąlygišką 
meilę, įrodė, kad netgi blogomis dienomis 
— o jų Brajanui, kaip ir Patricijai, dažnai 
pasitaikydavo — brolis visada išliks jos 
didvyriu. 

Durų skambutis nuaidėjo kaip tik tą 
akimirką, kai Melanė susirado batelius. 
Jėzau, šįvakar ji tikrai susivėlino. 

Liko tik susišukuoti ir pasidažyti, kuo 
greičiau. Gerai, kad bent jau jos blyškus 
veidas ir vaikiškai ploni šviesūs plaukai 
nereikalauja daug pastangų; užteks paraus- 
vinti skruostus ir persibraukti plaukus 
šepečiu. Šiek tiek skaistalų, auksinių vokų 
šešėlių, ir ji pasiruošusi. 

Melanė giliai įkvėpė ir paskutinį kartą 
nužvelgė save veidrodyje. Viskas vyksta 
vienu metu, kaip visuomet. Tėvas pasisiūlė 

sutikti svečius, o tai aiškus mėginimas susi- 
taikyti, motina atrodė labiau susitelkusi, 
nei Melanė tikėjosi. Viskas išsispręs. 

— Vakaras bus puikus, — Melanė 
patikino savo atvaizdą veidrodyje. — Mes 
turime turtingų globėjų, taip pat kraujo 
donorų kambarį. Turime geriausio maisto, 
kokį tik galima nupirkti už pinigus, krūvą 
retų knygų, kurias paaukosime. "Tavo 
šeimoje reikalai gerėja, ir velniop senatorių 
Kenedį — vakaras bus nuostabus. 

Ji nusišypsojo sau. Atsitraukė nuo ko- 
modos. Žengė didelį žingsnį durų link. 
Staiga pasaulis susvyravo ir susiliejo jos 
akyse. 

Juoda tuštuma, neryškūs kontūrai. Keis- 
tas deja vu jausmas. Mažos mergaitės bal- 
sas, maldaujantis tamsoje. 

Aš noriu namo. Prašau, leiskite man eiti 
namo... 

Melanė sumirksėjo. Akyse vėl stojo jos 
apverstas kambarys, pro švieslangius 
besiveržiantys blėstančios saulės spinduli- 
ai, tvirtos šimto dešimties metų senumo 
grindys po kojomis. Melanė stovėjo 
prisidėjusi ranką prie širdies, prakaito 
išmušta kakta. Ji tučtuojau apsidairė, be- 
veik kaltai, tikėdamasi, kad niekas 
nepastebėjo. 

Viršuje nieko nebuvo. Niekas nesužinos. 
Niekas nieko nematė ir neįtaria. 

Melanė skubiai nusileido laiptais į 
apačią, kur šurmuliavo susirinkę svečiai ir 
linksmai skimbčiojo šampano taurės. 

Keturi priepuoliai per tris savaites. Vis- 
ada ta juoda tuštuma. Visada tas pats 
mažos mergaitės balsas. 

Stresas, pagalvojo ji, ir paspartino žings- 
nį. Haliucinacijos. Neurozė. 

Viskas, tik ne prisiminimai. Praėjo šitiek 
laiko, kokia būtų prasmė? 

„Boeing 747“ nusileido nelygiai ir 
pasišokinėdamas ėmė riedėti taku. Laris 
Digeris jau iš pat pradžių buvo nekokios 
nuotaikos, ir nevykęs nusileidimas jos 
tikrai nepataisė. 

Digeris nemėgo skraidyti. Nepasitikėjo 
nei lėktuvais, nei pilotais, ką ir kalbėti apie 
kompiuterius, kurie turėjo pakeisti pilotus. 
Niekuo nepasitikėk — toks buvo mėgstami- 
ausias Lario Digerio moto. Antras mėg- 
stamiausias: žmonės yra kvaili. 

Trečiasis veikiausiai būtų buvęs „duokš 
man išgerti“. Tačiau tą akimirką vyras 
neketino jo sakyti. 

Laikas Lariui Digeriui nebuvo malonin- 
gas. Jo tvirtas kūnas suminkštėjo maždaug 
tuo pat metu, kai vyro daug žadanti tiri- 
amosios žurnalistikos žurnalisto karjera 
ėmė smukti žemyn. Kažkuriuo metu jo lūpų 
kampučiai įgavo amžinai niūrią skaliko 
išraišką, skruostai nudribo, o smakras 

smarkiai suapvalėjo. Laris Digeris atrodė 
dešimčia metų vyresnis nei buvo. O jautėsi 
dar dešimčia metų senesnis. 

Bent jau taip jautėsi, kai prieš tris 
savaites suskambo jo telefonas. Per porą di- 
enų jis įkeitė savo stereoaparatūrą, įsigijo 
aukščiausios klasės magnetofoną, tada par- 
davė automobilį ir nusipirko lėktuvo bili- 
etą, dar pasiliko grynųjų kelionei. 

Išmušė Lario  Digerio valanda. 
Dvidešimt penkerius metus ieškojęs savosi- 
os Gralio taurės, jis vėl atsidūrė Bostone, 
kur arba laimės, arba patirs visišką 
nesėkmę. 

Laris susistabdė taksi. Užtruko savaitę, 
kol gavo adresą, kurį dabar spaudė savo 
kumštyje. Jis ištiesė popierėlį išvargusiam 
taksistui, labiau besidominčiam „Red Sox“ 
žaidimu per radiją nei kitais automobiliais 
kelyje. 

Digeris keliavo be bagažo, pasiėmęs tik 
švarių apatinių, porą baltų marškinių, mag- 
netofoną ir savo knygos, išleistos prieš pen- 
kiolika metų, egzempliorių. Pradėjo rašyti 
ją netrukus po to, kai Raselui Li Holmsui 
buvo įvykdyta mirties bausmė, kai 
daugumą naktų pabusdavo uosdamas 
svylančios mėsos kvapą. Kitiems kaliniams 
tą naktį pasisekė. Į visas šalis išsilakstęs 
nuteistojo kūnas mirties bausmės 
priešininkams suteikė ginklą, kurio jiems 
reikėjo. Teksasui paskubomis teko vėl 
išleisti Senąjį Sparkį į pensiją, ir mirties 
bausmės nebuvo vykdomos iki 1982-ųjų, 
kai valstijoje imtos taikyti mirtinos 
injekcijos. 

Deja, Lariui Digeriui tai nepadėjo. Jis 
tikėjosi, kad Raselo Li Holmso istorija 
pelnys jam šlovę, pagaliau ištrauks iš tos 
skylės ir užtikrins vietą nacionalinėse 
naujienose. Tačiau jis užsibuvo Hantsvilyje, 

rašydamas apie Senojo Sparkio išleidimą į 
pensiją, apie debatus. Paskui jam teko par- 
engti straipsnį apie mirtinas injekcijas ir, 
nespėjęs nė apsidairyti, vėl stebėjo 
mirštančius žmones. 

Digeris pradėjo išgėrinėti po taurelę 
prieš miegą. Paskui jam prireikė dviejų ar 
trijų. Galbūt taip ir būtų pats pamažu nu- 
miręs, bet staiga suskambo telefonas. 

Gegužės trečiąją, antrą valandą ryto. Ly- 
giai prieš tris savaites. Laris Digeris tai 
aiškiai prisiminė. Kaip  apgraibomis 
susirado telefoną ant naktinio staliuko. 
Kaip nusikeikė, neiškentęs garsaus skam- 
bėjimo. Kaip priglaudė šaltą ragelį prie aus- 
ies. Kaip išgirdo bekūnį balsą tamsoje. 

Tau nereikėjo pasiduoti. Buvai teisus 
dėl Raselo Li Holmso. Jis iš tiesų turėjo 
žmoną ir vaiką. Ar nori sužinoti daugiau? 

Aišku, Laris Digeris norėjo. Nors ir 
žinojo, kad nereikėtų šito imtis, kad Raselo 

Li Holmso manija kainavo daugiau, nei jis 
kada nors iš to uždirbo, visgi nesugebėjo 
pasakyti ne. Skambintojas tai irgi žinojo. 
Jis netgi nusijuokė, keistu, kažkokio apar- 
ato iškraipytu juoku. Paskui padėjo ragelį. 

Po dviejų dienų skambintojas buvo tik- 
slesnis. Šį kartą jis pasakė Digeriui vardą. 
Aidahas Džonsonas. 

Tai slapyvardis. Mėgstamiausias 
Raselo Li Holmso slapyvardis. Atsek jį, ir 
pamatysi. 

Digeriui pavyko rasti santuokos li- 
udijimą su tokiu vardu. Paskui jis atsekė 
vyro ir žmonos vardus gimimo liudijime, iš- 
duotame vaikui, kuris buvo įvardytas kaip 
kūdikėlis Dou Džonson. Nebuvo nurodyta 
nei lytis, nei ligoninė, tačiau jame buvo 
pribuvėjos pavardė. Digeris ją susirado per 
Akušerių asociaciją ir suprato aptikęs 
aukso gyslą. 

Taip, ji prisimena Aidahą Džonsoną. 
Taip, tas vyras nuotraukoje panašus į kal- 
inį. Lengva dvejonė. Taaip, ji supratusi, kad 
tikrasis vardas Raselas Li Holmsas. Anuo- 
met to nežinojusi, aštriai pridūrė. Tačiau 
kai policija Raselą Li Holmsą suėmė, o 
laikraščiai išspausdino jo nuotrauką, sus- 
ivokė. Tada pribuvėja sučiaupė lūpas. 
Daugiau nesakysianti nė žodžio. Kūdikis 
Dou Džonson yra kūdikis Dou Džonson, ir 
ji nematanti reikalo kištis į asmeninius 
vaiko reikalus vien dėl to, ką padarė jo 
tėvas. 

Digeris pamėgino pats atsekti vaiką ir 
motiną, bet atsimušė į sieną. Moters vardas 
santuokos liudijime taip pat pasirodė išgal- 
votas; ji neturėjo nei socialinio draudimo 
numerio, nei vairuotojo pažymėjimo, 
nemokėjo mokesčių, todėl jis negalėjo 
nieko rasti. Digeris peržiūrėjo senus įrašus, 
dokumentus. Mėgino surasti nuotraukų, 

nuosavybės dokumentų, nors kokį sumautą 
popierinį pėdsaką. Nieko — nei apie 
Andželą Džonson, nei apie kūdikį Dou. 

Digeris sugrįžo pas pribuvėją. 

Jis maldavo. Prašė, įtikinėjo, gąsdino. 
Siūlė pinigų, kurių neturėjo, ir šlovę, kurios 
pats niekada nepažino. Žurnalistui pavyko 
ištraukti iš jos tik vieną šykščią istoriją, 
trumpą atsitikimą, nutikusį po to, kai buvo 
suimtas Raselas Li. Tikrai, tai greičiausiai 
nieko nereiškia. 

Vis dėlto Larį Digerį domino viskas. Vos 
išgirdęs pribuvėjos pasakojimą, jis nus- 
prendė tiksliai žinąs, kas nutiko kūdikiui 
Dou Džonson. Ir tai buvo daugiau, nei toks 
išsisėmęs, žlugęs ir beveik prasigėręs repor- 
teris kaip jis galėjo svajoti. 

Bet kam kelti viską į viešumą po 
dvidešimties metų? 

Šį klausimą Laris uždavė skambintojui, 
kai šis vėl su juo susisiekė trečią ryto. Ir vis 

dar prisiminė keistą, ausį  rėžiantį 
atsakymą. 

Nes gauni tai, ko nusipelnei, Lari. Vis- 
ada gauni tai, ko nusipelnei. 

Taksistas sulėtino greitį ir sustojo. Di- 
geris apsidairė. 

Jis buvo Bostono centre. Per kvartalą 
nuo „Ritz“ viešbučio, per kvartalą nuo viet- 
inės įžymybės, „Cheers“ baro, aplinkui 
stovėjo limuzinai. Dabar čia gyveno Stouk- 
sai. Turtuoliai iš tiesų turtėja. 

Dieve, kaip jį tai nervina. 

Digeris įbruko taksistui dešimt žalių ir 
išsiropštė iš automobilio. 

Dangus buvo giedras. Vyras porą kartų 
truktelėjo nosį, nusišluostė ranką į 
susiglamžiusias kelnes. Oras iš tiesų kvepia 
gėlėmis. Čia jokių išmetamųjų dujų. Tur- 
tuoliai tikriausiai nepakenčia tokių dalykų. 
Už jo plytėjo kažkoks didžiulis parkas su 
vyšniomis, tulpėmis ir — o jergutėliau — 

valtimis su gulbių figūrėlėmis. Laris pap- 
urtė galvą. 

Jis nusisuko nuo parko ir nužvelgė 
pastatų eilę. Visi jie mūriniai, trijų aukštų ir 
labai siauri. Seni ir didingi. Stovintys petys 
į petį, tačiau kartu atrodantys nuošalūs. 
Mėlynakraujų statyba, svarstė Digeris, 
greičiausiai šimto metų senumo, kai dar 
visi galėjo atsekti savo giminystės ryšius su 
„Mayflower“' keleiviais. Velniai žino, gal jie 
dar tebegyvena čia. 

Digeris pasitikrino adresą. Stouksų na- 
mas ketvirtas. Šią valandą jis buvo nušvies- 
tas tarytum per Liepos ketvirtąją, o prie 
durų lyg du degtukai stovėjo raudonšvarki- 
ai patarnautojai. Lariui stebint, prie namo 
privažiavo mersedesas ir iš jo išlipo moter- 
is. Damos apvalų kūną dengė plati suknelė, 
puošta raudonais žvynais ir baltais dei- 
mantais, ji atrodė lyg apipelijusi razina. 
Smokingu apsirengęs jos vyras, toks pat 

tuklus, krypavo it pingvinas. Porelė padavė 
automobilio raktelius patarnautojui ir oriai 
įžengė pro sunkias riešutmedžio duris. 

Digeris nužvelgė savo seną lietpaltį ir 
susilamdžiusias kelnes. 

Jis nuėjo į parką, atsisėdo ant seno kal- 
tos geležies suolelio po plačiu raudonuoju 
klevu ir dar kartą nužvelgė Stouksų namą. 

Kaip žurnalistas, sekęs paskui Raselą Li 
Holmsą iki pat jo kapo, Laris Digeris 
pažinojo visas nužudytų vaikų šeimas. Su- 
sipažino su jomis, kai tų žmonių skausmas 
tebebuvo šviežias, žaizdos neužgijusios; 
kalbėjosi ir vėliau, kai siaubas jau buvo 
išblėsęs ir likusi tik neviltis. Tuomet įkritu- 
sios tėvų akys svaidė keršto kibirkštis. Kal- 
bėdami apie Raselą Li Holmsą jie gniaužė 
kumščius ir daužė jau ir taip nuniokotus 
baldus. Kita vertus, motinos nepaleido iš 
glėbio likusių gyvų vaikų ir nepatikliai 
stebėjo visus vyrus, netgi savuosius. Tuo 

metu, kai valstija nusprendė įvykdyti Rase- 
lui Li mirties bausmę, dauguma šeimų jau 
buvo išsikvėpusios. 

Išskyrus Stouksus. Jau nuo pat pradžių 
jie elgėsi visiškai kitaip, ir dėl to jų nekentė 
kitos šeimos. Skirtingai nei Meganė, kitos 
Raselo Li aukos gyveno varginguose ra- 
jonuose. Stouksai buvo įsikūrę didžiuliame 
name, viename iš neseniai pastatytų turt- 
ingų Hjustono rajonų. Kitų šeimų tėvai 
atrodė išvargę maišyto kraujo darbininkai. 
Jų vaikų dantys buvo nelygūs, skruostai 
papilkėję, drabužiai suplyšę. 

Stouksai galėjo puikuotis ant žurnalo 
Better Homes and Gardens viršelio: tvir- 
tas, kilnus daktaras, liekna, elegantiška, 
buvusi grožio karalienė žmona ir jų du 
nuostabūs vaikučiai. Spindintys šviesūs 
plaukai; tobuli balti dantys; rožiniai 
skruostai. 

Jie buvo tokie žmonės, kuriems beveik 
linki, kad kas nors atsitiktų, o kai 
atsitinka... 
Digeris nuleido akis į žolę. Tų dienų va- 
izdai vis dar nedavė jam ramybės ir trikdė. 
Kaip Patricijos Stouks skaidriai mėlynų 
akių žvilgsnis sušvelnėdavo, kai ji kalbė- 
davo apie savo dukrą, stengdamasi papa- 
sakoti reporteriams apie tobulą mergytę, 
kuri buvo pagrobta iš šeimos, ir 
maldaudama padėti ją surasti. Kaip visiškai 
sukrito jos veidas tą dieną, kai Meganės 
kūnas buvo atpažintas. Mėlynos ponios 
Stouks akys pasidarė tokios liūdnos, kad 
pirmą kartą gyvenime Laris Digeris būtų 
atsisakęs istorijos, prakeikimas, Laris Di- 
geris būtų atidavęs savo sielą, jei tik būtų 
galėjęs grąžinti šiai nepaprastai moteriai 
jos dukrą. 
Iškart po egzekucijos, kai Patricija buvo 
prislėgta sielvarto ir siaubo, Digeris nusekė 

paskui ją į viešbučio barą. Jos vyras 
neatvyko. Dėl darbo, kaip nugirdo Digeris. 
Pasak gandų, po Meganės mirties daktarui 
Harperiui Stouksui terūpėjo tik jo darbas. 
Atrodė, vyrą apsėdo įkyri mintis, kad jei 
gelbės kitų gyvybes, Dievas grąžins jam 
dukterį. Turtuoliai tokie kvaili. 

Todėl į Teksasą motiną atlydėjo keturio- 
likmetis Brajanas. Vaikinukas netgi atėjo 
paskui motiną į barą, tarsi ši vieta prik- 
lausytų jam. Kai barmenas pamėgino 
paprieštarauti, vaikis nudelbė jį žvilgsniu, 
sakančiu: „Nedrįsk man nieko sakyti po to, 
ką aš mačiau.“ Ir barmenas tučtuojau 
užsičiaupė. 

Jėzau, kuris vaikas norėtų stebėti 
egzekuciją? 

Maždaug tada Digeris ir suprato, kad 
Stouksai visgi nėra tokie nuostabūs ar 
auksiniai. Po tuo rūpestingai nudailintu 

paviršiumi jie kažką slėpė. Kažką tamsaus. 
Bloga. Ir nuo tada ši nuojauta jo neapleido. 

Ir štai jis čia po dvidešimties metų. 
Stouksai turi naują dukterį, ir šiai buvo 
suteikta galimybė užaugti. Tačiau demonai 
nerimsta, nes kažkas paskambino Lariui 
Digeriui ir pakvietė pažaisti. 

Kažkas vis dar galvoja, kad Stouksai 
negavo to, ko nusipelnė. 

Digerio nugara nuvilnijo šaltukas. 

Galų gale vyras truktelėjo pečiais. Dar 
akimirką pasvarstė apie kitą dukrą, kokia ji, 
ar surado savo laimę Bikono gatvėje. 
Paskui nusprendė, kad jam nerūpi. 

Tai jo šansas, ir būtinai juo pasinaudos. 
Jis atliko tyrimą. Turi informacijos. Ir žino, 
kaip ja pasinaudoti. 

Pasiruošusi ar ne, Melane Stouks, 
abejingai pagalvojo Laris Digeris, aš 
ateinu. 

! Laivas, 1620 m. į Naująją Angliją atplukdęs 
102 piligrimus. 


Iki pusės dešimtos svečiai užtvindė 
Stouksų namus lyg spindintys brangak- 
meniai. Baltais smokingais pasipuošę pada- 
vėjai vingiavo per prabangiai apsirengusią 
minią, nešini sidabriniais  padėklais, 
lūžtančiais nuo šampano taurių, garuo- 
jančių krevečių česnako padaže ar šerni- 
enos su mėlynių glazūra. Baccarat sietynai 
žėrėjo ant rūpestingai suraitytų šukuosenų, 
spinduliais šen ten pagaudami dailius vyr- 
us, besišnabždančius su jaunomis 
damomis. 

Skubėdama laiptais žemyn, Melanė 
linksmai pamojavo Vėberiams, Braskam- 
pams ir Rudžiams, tada linktelėjo Čed- 
vikams ir Baumgartneriams. Teisininkai, 

dekanai, chirurgijos meistrai ir vadybin- 
inkai, konsultuojantys svarbius asmenis. 
Investicijų bankininkai ir keli politikai. Bo- 
stone sukosi naujieji ir senieji pinigai, tad 
Melanė be sąžinės graužaties juos susikvi- 
etė. Visi atsinešė po retą knygą, kurią 
paaukos raštingumo labui, ir jeigu jie kaip 
įmanydami varžosi, kuris padovanos geri- 
ausią, brangiausią, tuo geriau. Kai kalba 
pakrypdavo apie fondo rėmėjus, Melanė 
tapdavo tikra akiplėša. 

Ji nusišypsojo tėvui, kuris stovėjo prie 
durų, toks elegantiškas vilkėdamas savo 
mėgstamą smokingą atlasiniais atvartais. 
Sulaukęs beveik šešiasdešimties, mėlynakis 
auksaplaukis Harperis buvo pačiame jėgų 
žydėjime. Jis dirbo kaip jautis, kiekvieną 
rytą bėgiodavo ir buvo nenuilstantis golfo 
žaidėjas, pagaliau įmušęs į devintąją 
duobutę. Negana to, Boston žurnalas ką tik 
paskelbė jį geriausiu širdies chirurgu 

Bostone — gerokai pavėluotas triumfas. 
Šįvakar, galvojo Melanė, tėvas atrodo 
laimingesnis nei kada nors per pastaruosi- 
us mėnesius. 

Patenkinta nuėjo ieškoti motinos. Per 
vakarėlius Melanė visuomet atsipalaiduo- 
davo, todėl ir dirbo tokį darbą. Jai patiko 
minios šurmulys, įvairių pokalbių nuo- 
trupos. Ji išprotėtų sėdėdama viena 
šaltame, tuščiame ir baltut baltutėliame 
kambaryje. Laimė, neturėjo kada sukti sau 
galvos nerimaudama dėl vienišumo, nes 
dirbo savanore  Dedamo Raudonojo 
Kryžiaus donorų centre ir turėjo šeimą. 

Galų gale Melanė pastebėjo savo motiną 
kitoje kambario pusėje ir pasuko prie jos. 

Patricija Stouks stovėjo įsispraudusi 
kampe šalia sidabrinio vežimėlio su sul- 
timis ir šnekučiavosi su jaunu patarnauto- 
ju. Buvo akivaizdu, kad ji nervinasi. Aukšta, 
stulbinama blondinė, aštuoniolikos 


67/873 
užkariavusi daugybės vyrų Teksase širdis, 
išliko graži ir sendama. Išsigandusi ar 
sutrikusi, Patricija Stouks visada ieškodavo 
vyriškos kompanijos, nes jie neišvengiamai 
rydavo kiekvieną jos žodį. 

— Melane! — Patricija pastebėjo savo 
dukterį. Moters veidas tučtuojau nušvito, ir 
ji entuziastingai pamojavo. — Brangioji, 
eikš čionai. Aš pasikalbėjau su tiekėjais, 
taigi sulčių vežimėliai paruošti. 

— Oho, — nusistebėjo padavėjas. — Jūsų 
dukra labai panaši į jus. 

— Žinoma, — nerūpestingai atsakė 
Patricija. 

Melanė užvertė akis. Ji panėšėjo į mot- 
iną neką labiau nei geltonas vėdrynas į 
geltoną rožę. 

— Priekabiauji prie patarnautojų? — 
paklausė ji motiną. 

— Aišku. Čarlis kaip tik pylė man išgerti. 
Apelsinų sulčių. Neskiestų. Pamaniau, tai 

turėtų sudominti susirinkusiuosius. „Ar 
jose yra degtinės, ar ne?“ „Geria ji ar ne?“ 
Juk žinai, kaip man patinka būti dėmesio 
centre. 

Melanė spustelėjo motinai ranką. 

— Tau puikiai sekasi. 

Patricija tik šyptelėjo. Ji žinojo, kad 
žmonės vis dar šnabždasi tarpusavyje: Jos 
pirmoji dukra buvo nužudyta. Vos ketver- 
tų; jai buvo nukirsta galva. Argi ne siaub- 
inga? Ar galite įsivaizduoti? 

O pastaruoju metu priduria: Jos sūnus 
ką tik prisipažino esąs gėjus. Na, jis visą 
laiką buvo toks, tarkim, keistas. Ir ką jūs 
pasakysite — ji vėl pradėjo gerti. Taip, 
taip. Ką tik išėjo iš reabilitacijos... 

— Viskas atrodo puikiai, — pernelyg 
linksmai pasakė Patricija. 

Pro šalį praėjo dvi moterys; jos tučtuo- 
jau suskato šnabždėtis. Patricija tvirčiau 
suspaudė krištolo taurę. 


69/873 

— Jie apsipras, — tyliai tarė Melanė. — 
Pati žinai, pirmas viešas pasirodymas yra 
pats blogiausias. 

— Aš pati kalta, — Patricijos balsas 
suvirpėjo, išduodamas nuoširdžią 
nuoskaudą. 

— Viskas gerai, mama. Viskas gerai. 

— Neturėjau būti tokia silpna. Penkio- 
lika blaivybės metų. Kartais nė pati 
nežinau... 


— Mama... 

— Ilgiuosi Brajano. 

— Žinau, — sumurmėjo Melanė. — 
Žinau. 


Patricija sugnybo nosies tiltą. Ji vos 
tramdė ašaras, o juk Patricija Stouks viešai 
neverkia. Moteris nusisuko nuo minios, kol 
šiek tiek aprimo. 

Padavėjas priekaištingai pažvelgė į 
Melanę, tarsi ji turėtų ką nors daryti. 
Melanė mielai būtų ko nors ėmusis. Deja, 

nesantaika tarp jos tėvo ir brolio buvo sena, 
ir nei ji, nei motina negalėjo nieko padaryti. 
Šįvakar Harperis atrodo gerai nusiteikęs, 
tad galbūt viskas kaip nors išsispręs. 

— Aš.. man jau geriau, — ištarė 
Patricija. 

Ji atrodė susitvardžiusi, veide vėl švietė 
ryžtinga šypsena, kurios kadaise išmoko 
privačiame pensione. 

— Kada panorėjusi gali užlipti į viršų, — 
priminė Melanė. 

— Nesąmonė. Man tik reikia išgyventi 
pirmąją valandą. Tu teisi — pirmas viešas 
pasirodymas pats sunkiausias. Ką gi, tegu 
tauškia. Esu girdėjusi ir blogesnių dalykų. 

— Viskas bus gerai, mama. 

— Žinoma. 

Patricija plačiai šypsojosi, o paskui pasi- 
lenkė ir nuoširdžiai apkabino dukterį. Jos 
rankos tvirtai suspaudė Melanę, ir ši pajuto 
raminamą Chanel No.5 ir Lancome veido 

kremo aromatą. Melanė apsivijo rankomis 
plonytį motinos liemenį, kuris nepasikeitė 
nuo tada, kai jai buvo devyneri, ir neatšlijo, 
kol mama pati jos nepaleido. 

Abi šypsodamosi atsitraukė viena nuo 
kitos. 

— Turiu padėti virtuvėje, — tarė Melanė. 

— Gal tau reikia pagalbos? Aš čia vis tiek 
neturiu ką veikti. 

— Ne. Vakarėlis jau įsibėgėjo. 

Melanė žengė žingsnį į šoną, bet mama 
sučiupo ją už rankos. Jos veidas įsitempė. 

— Viljamas ateis? 

Melanė gūžtelėjo pečiais. 

— Na, jis mylimiausias tėčio 
anesteziologas. 

— Jaudiniesi? 

— Nė truputėlio. Ką reiškia vienas buvęs 
sužadėtinis tarp trijų šimtų žmonių? 

— Viljamas kvailys, — palaikė ją mama. 

— O tu pati geriausia. 

Melanė spustelėjo motinai ranką ir 
nusiyrė per minią. 

Akies krašteliu ji pastebėjo kažkokį 
staigų judesį. Atsigręžusi spėjo pamatyti 
rudo lietpalčio skverną, dingstantį vir- 
tuvėje. Keista. Kas galėtų vaikštinėti po salę 
vilkėdamas tokiu purvinu lietpalčiu? 

Jau ketino pasekti ir pažiūrėti, bet iš- 
girdo sujudimą lauke. Patarnautojai pešėsi, 
kurio eilė pastatyti poršą. Kai Melanė išs- 
prendė ginčą, mintys apie keistąjį lietpaltį 
buvo visiškai išdulkėjusios jai iš galvos. 


Po valandos Melanė prisiminė dar 
neapžiūrėjusi kraujo donorų kambario, 
kurį jos draugė Ana Margareta buvo įkūrusi 
priešakinėje svetainėje. 

— Labai atsiprašau! — iškart atsiprašė 
įgriuvusi į mediena iškaltą kambarį, kuria- 
me dabar vietoj įprastų odinių sofų stovėjo 
keturios kušetės. — Ketinau pasiteirauti, ar 


73/873 
jums nieko netrūksta, bet per visą tą su- 
maištį užmiršau! 

— Visiškai suprantama, — nutęsė Ana 
Margareta, jodu baigdama trinti vyro 
ranką, į kurią kitą akimirką įbedė adatą. — 
Kaip matai, viskas čia gerai. 

— Sveika, gražuole, — tarė vyras. — Jau 
maniau, slapstaisi nuo manęs. 

Melanės veide nušvito šypsena. 

— Dėde Džeimi! Štai kur tu! Turėjau 
žinoti, kad mano krikštatėvis atskris iš 
pačios Europos, kad tik pasimatytų su 
gražia moterimi. 

— Nieko negaliu sau padaryti, — at- 
siduso Džeimis. — Tokie jau tie airiai. 

Melanė papurtė galvą. Šiuos žodžius 
buvo girdėjusi ne kartą, tačiau mielai išk- 
lausė dar sykį. Senas jos tėvų draugas iš 
Teksaso Džeimis O'Donelis buvo vienas jos 
mėgstamiausių žmonių planetoje. Jis 
skraidė po pasaulį, ieškodamas retų daiktų 

savo importo ir eksporto įmonei, dukart 
per metus užsukdavo į miestą, kad 
palepintų ją  atvežtiniais  šokoladais, 
nematytais žaislais ir didesnėmis už patį 
gyvenimą istorijomis. 

Dabar jis tysojo ant paaukštintos donoro 
kušetės ir net su tris tūkstančius kainuo- 
jančiu smokingu atrodė, lyg būtų ką tik 
atėjęs iš gatvės. Greičiausiai dėl to mažo 
deimanto, spindinčio kairėje ausyje, arba 
dėl šelmiško žvilgsnio veide. 

— Jie ima tavo kraują, dėde Džeimi? 
Kažkodėl maniau, kad gyvendamas tokį 
gyvenimą... 

— O, aš šventasis, mergyt. Tikras an- 
gelas, prisiekiu. 

— Vargu, — sumurmėjo Ana Margareta 
ir užtraukė guminę juostelę ant tuščio 
donoro maišelio. 

Melanė pažiūrėjo į savo krikštatėvį, tada 
į geriausią draugę. Gal jai tik pasirodė, bet 


75/873 
būtų galėjusi prisiekti, kad Anos Margare- 
tos veidas švelniai paraudęs ir ji vengia 
Džeimio žvilgsnio. Labai įdomu. 

Melanė užsiropštė ant kušetės šalia 
Džeimio, ištiesė ranką ir jiedu su 
krikštatėviu ėmė šnekučiuotis. 

Džeimis negaišo laiko. 

— Brajanas tikrai galvoja esąs gėjus? 

— Nemanau, kad tik galvoja. 

Džeimis atsiduso. 

— O tavo tėtis, toks plačių pažiūrų 
žmogus, išspyrė jį iš namų. 

Melanė susiraukė. 

— Brajanas galėjo ir kitaip pranešti. Vi- 
eną akimirką Harperis ruošiasi įdėti ligon- 
inės chirurginio skyriaus vadovui antienos 
apelsinų padaže, o kitą jo sūnus pašoka ir 
išrėkia esąs pavargęs nuo to prakeikto 
melo, jis esąs sumautas gėjus ir tegu 
Harperis verčiau susitaikąs su tuo. Nem- 
anau, kad būčiau mačiusi tėtį taip ilgam 

sustingusį su ančiuko kulšele rankoje. 
Jeigu visa tai nebūtų vykę iš tikrųjų, 
manau, būtų buvę netgi juokinga. 

— Brajanas visuomet per ilgai delsia, 
todėl vėliau taip sprogsta, — supratingai 
pareiškė Ana Margareta, jau dešimtmetį 
sekanti šią šeimos sagą. — Jis juk lankosi 
pas psichoterapeutą, ar ne? 

— Jau nebe. Man regis, jo meilužis yra 
psichoterapeuto brolis ar kažkas panašaus. 

— Ką tu sakai! — Abu, Ana Margareta ir 
Džeimis, apstulbo. 

— Ką gi, bent jau pasakyk, kad tavo 
broliui viskas gerai, — kreipėsi Džeimis į 
Melanę. 

Tačiau Melanė negalėjo. 

— Aš nežinau. Brajanas... Brajanas 
nesikalba su manim. 

— Ne. — Džeimis papurtė galvą. — Ne- 
subrendęs kvailys. Juodu su Harperiu 
visuomet nesutardavo — abu velniškai 

užsispyrę, čia ir bėda, — bet vaikinas tave 
dievina. Aš erzindavau tavo tėvus, neva jis 
palaikė tave šuniuku, nes vis lakstydavo ap- 
link kišdamas žaislus ir vaišindamas 
šokoladu. Tu juk nekalta dėl jų kivirčo. — 
Džeimis patylėjo, tada atsargiai pasiteiravo: 
— Jis neturi dėl ko ant tavęs pykti, ar ne, 
mergyt? Nemanau, kad tau rūpėtų jo sek- 
sualinė orientacija ar kaip tai vadinama 
šiomis dienomis. 

— Man nerūpi, — patikino Melanė. — 
Mamai irgi. Bet aš nežinau... Brajanas 
visuomet paniuręs. Kartais jį ištinka tokie 
priepuoliai, panašiai kaip mamą — 
liūdesio, netgi pykčio. Kai išgirdau jį šauki- 
ant, kad yra homoseksualus, mano galvoje 
kažin kas spragtelėjo. Pagalvojau: a, tai štai 
kodėl. Ir kai dabar mes žinome, kai viskas 
iškilo į viešumą, reikalai pagerės. 

— Bet nepagerėjo. Kažkas jame sprogo. 
Tikrąja prasme sprogo, ir jis ėmė nekęsti 
mūsų. Visų. Aš nežinau kodėl. 

Krikštatėvis atrodė susirūpinęs. 

— Ar mėginai su juo kalbėtis? 

— Palikau šešis pranešimus, tada 
nuvažiavau pas jį. Brajanas neatidarė durų. 

— Vaikis tik bando tavo kantrybę. 

— Veikiausiai jam reikia daugiau laiko. 

Džeimis nebuvo toks tikras. 

— Negi reikia laiko sužinoti, kad privalu 
gerbti savo mamą ir seserį? Ką gi, yra kaip 
yra. Ar Harperis dar ką nors sakė apie tai? 

— Juk žinai, kad jis ne iš tų, kurie kalba. 

— Harperiui reiktų ištraukti galvą iš 
užpakalio, — pareiškė Džeimis; tai buvo vi- 
enas iš jo mėgstamiausių posakių apie 
Harperį. Tačiau pykčio jo balse nebuvo. 
Abu vyrus siejo pernelyg ilga draugystė, 
kad dabar karščiuotųsi dėl skirtumų. 


79/873 

— Paprasčiausiai tėtis labai konser- 
vatyvus, — tarė Melanė. — Spėju, 
nedaugeliui iš jo senstančių draugų respub- 
likonų teko išgirsti, kad jų sūnūs gėjai. 

— Vis tiek sūnus lieka sūnumi. 

Ana Margareta uždėjo du pirštus ant 
marlės tvarsčio, dengiančio adatą donoro 
rankoje. 

— Taip sako vyras, kuris neturi sūnaus. 

Džeimis raustelėjo. 

— Rūpinkis savo reikalais, tu maža 
smalsi... 

Ana Margareta ištraukė adatą. Džeimis 
tyliai aiktelėjo, tada tarsi išbartas mokinu- 
kas paklusniai iškėlė ranką virš galvos. 

— Tau puikiai sekasi, — linksmai pasakė 
Ana Margareta, ir Džeimis pažvelgė į 
Melanę kankinio žvilgsniu, bylojančiu, kad 
jis sutiko savęs vertą, bet vis tiek nenorėjo 
to pripažinti. 

Ana Margareta priėjo prie Melanės, 
ištraukė adatą ir uždėjo tvarstį. 

— Manau, Harperis greitai atsileis, — 
pasiguodė Melanė, kai jai ir krikštatėviui 
buvo leista atsisėsti. 

Priėjusi prie Džeimio kušetės, atsisėdo 
ant krašto. 

— Taip manai? 

— Aptikau jį verkiantį, — tyliai tarė ji. — 
Praėjusią savaitę, vėlai vakare, ant sofos 
apačioje, kai manė, kad netoliese nieko 
nėra. 

Džeimis tylėdamas nudūrė akis į grindis. 
Po akimirkos Melanė smalsiai pažvelgė į jį. 

— Ko tu iš jo nori, Džeimi? Tėtis užaugo 
penktajame dešimtmetyje, kai vyrai buvo 
vyrai, moterys — moterys, 0 gėjai — 
iškrypėliai. Nesakau, kad tai teisinga, 
tačiau ne taip paprasta pakeisti žmogaus 
mąstyseną. 

— Tu visada buvai puiki diplomatė, Mel. 

— Tai ne pasaulio politika, Džeimi. Tai 
šeima. 

Jie nutilo ir po kurio laiko abiejų žvilgs- 
niai nukrypo į spindinčią minią. 

Melanės akys susirado tėvą. Jis stovėjo 
kairiajame kambario kampe ir kartu su sa- 
vo varžovu iš Masačusetso centrinės ligon- 
inės juokėsi iš kažkokio pokšto. Viljamas 
jau buvo atvykęs ir stoviniavo šalia jos tėvo. 
Kaip ir Harperis, Viljamas Šefildas, medici- 
nos daktaras, visuomet rūpinosi savo išva- 
izda. Tačiau šįvakar jis atrodė išvargęs, 
nusikamavęs. 

Matyt, pastangos patenkinti tris moteris 
visgi atsiliepia jo sveikatai. 

Melanė paskubomis nugynė šią mintį 
šalin. Jau ne jos reikalas, ne jos bėdos. 

Ji nužvelgė minią ieškodama motinos ir 
pastebėjo ją visiškai priešingame kampe 
nei jos sutuoktinis. Tėvai retai palaikydavo 
vienas kitam draugiją per vakarėlius, o 

šiomis dienomis iš viso nebendravo — Bra- 
jano pareiškimas atvėrė prarają tarp 
jųdviejų. 

Visgi jie niekada nesiginčydavo viešai. 
Niekada netgi nesikivirčydavo savo vaikų 
akivaizdoje. Diskusijos vykdavo 
paslapčiomis, vėlai vakare, kai manydavo, 
kad Brajanas ir Melanė miega, 0 ryte 
paskelbdavo bendrą sprendimą. Melanės 
nuomone, tėvų santuoka buvo išsikvėpusi, 
tačiau tvirta. Net dabar ji nesijaudino. Juk 
jiems teko išgyventi ir didesnių nelaimių. 

Melanė pastebėjo, kaip Patricija pastatė 
taurę su apelsinų sultimis ir žengė per kam- 
barį. Ji ėjo visai pro pat Harperį. Melanė 
manė, kad motina paprasčiausiai praeis pro 
šalį, tačiau tėvas ištiesė ranką ir sustabdė 
žmoną, palietęs jos nuogą alkūnę. Buvo 
sunku pasakyti, kurią — Patriciją ar Melanę 
— labiau nustebino šis netikėtas gestas. 

Akivaizdu, kad Harperio nuotaika švel- 
nėja, nes jo žodžiai privertė žmoną 
nusišypsoti. Tada vyras sumurmėjo dar 
kažką, jo mėlynos akys sužaižaravo, ir Pat- 
ricija net nusijuokė, apstulbusi, patenkinta. 
Ji atsisuko į jį visu kūnu. Harperio ilgi 
chirurgo pirštai nuslydo jos nugara ir liko 
gulėti ant liekno liemens, o ji palinko į vyrą 
taip, kaip Melanė seniai buvo bemačiusi. 

Džeimis pasimuistė, ir Melanė suvokė, 
kad krikštatėvis irgi stebi jos tėvus, tik jo 
veido išraiška buvo neįskaitoma. 

— Viskas bus gerai, — sumurmėjo 
Melanė, apimta didesnio pasitikėjimo. — 
Matai, blogiausia jau praeity. 

— Tavo mama atrodo nuostabiai, — tyli- 
ai ištarė Džeimis, ir už jų nugarų Ana Mar- 
gareta smarkiau užveržė jų kraujo 
maišelius. 

— Ji kruopščiai lanko anoniminių alko- 
holikų susirinkimus. Ji kieta, juk žinai. — 

Melanė dirstelėjo į laikrodį ir nušoko nuo 
kušetės. — Tu dar pabūsi mieste? 

— Porą savaičių, mieloji. 

— Išgersime arbatos „Ritze“? 

— Nė už ką nepraleisčiau tokios progos. 

— Tada sutarta. Pasirūpink juo, Ana 
Margareta. Vėliau dar užsuksiu pas jus. 


Pasukusi koridoriumi į virtuvę, Melanė 
susidūrė su kitu svečiu. Ji pakėlė akis, ket- 
indama atsiprašyti, ir išvydo priešais save 
neaukštą, plinkantį vyriškį susilamdžiusiais 
gatvės drabužiais. Suvokė mačiusi šį liet- 
paltį anksčiau, koridoriuje, dingstantį už 
kampo. 

— Kas jūs? — aštriai paklausė ji. 

Vyriškis  nusišiepė, tačiau nelabai 
draugiškai. 

— Laris Digeris, ponia. Iš The Dallas 
Daily. Ei ei. Nenusisukite, panele Stouks. 
Aš visą vakarą laukiu, kada galėsiu 

pasikalbėti su jumis viena. Po galais, jūs 
tokia užimta poniutė. 

— Jums čia ne vieta, pone. Čia vyksta 
privatus renginys, jei tučtuojau neišeisite, 
aš iškviesiu apsaugą. 

— Jumis dėtas, to nedaryčiau. 

— Na, jūs — ne aš, — tvirtai atrėmė 
Melanė. 

Ji prasižiojo, ketindama kviestis pagal- 
bos. Tačiau vyras staiga sugriebė ją už riešo 
ir įsistebeilijo į akis. Melanė vos įstengė 
prakvėpuoti. 

Jos galvoje kažkas sukrutėjo. Atgarsiai 
tuštumoje. Ne dabar, ne dabar. 

— Aš žinau apie jūsų tėvą, — sušn- 
abždėjo jis. 

— H-Harperį Stouksą? 

— Ne, panele Stouks. Aš žinau apie jūsų 
tikrąjį tėvą, biologinį tėvą. 

— Ką? 

Jis nusišypsojo. Nepaprastai patenkintas 
savimi. 

— Sekite paskui mane, panele Stouks, — 
ramiai paliepė vyras. — Papasakosiu jums 
vieną istoriją. Apie Teksasą ir serijinį 
žudiką, vardu Raselas Li Holmsas. 

Laris Digeris išsitempė Melanę į fojė. 
Susiruošę išeiti Diuvetai juodu smalsiai 
nužvelgė, ir Melanės lūpos automatiškai 
išsilenkė šypsenai. Jos galvoje tebeskam- 
bėjo reporterio žodžiai. 

Aš žinau apie jūsų tikrąjį tėvą... biolo- 
ginį tėvą. 

Digeris nusivedė ją toliau nuo svečių ir 
pasuko koridoriumi. Jo gale pro sukamąsi- 
as duris įgriuvo du patarnautojai. 

— Jėzau, čia nėra nė kur žingsnį žengti. 
Kiek turtingų žmonių jūs pažįstate? 

— Ar jums reikia pinigų? Visa tai dėl jų? 

Digeris  truktelėjo  Melanę vidinio 
kiemelio link, tačiau čia irgi buvo pilna 

svečių, kurie pasitiko juos nustebusiais 
žvilgsniais. 

— Velniai rautų! 

Netekęs vilties rasti tylų kampelį namu- 
ose, Digeris nusitempė ją per gatvę į Viešąjį 
parką. 

Naktis buvo šilta ir drėgna, ore kvepėjo 
vyšnių žiedais ir hiacintais, žibintai skleidė 
švelnią šviesą. Gegužė buvo nuostabus 
mėnuo, ir žmonės Bostone juo mėgavosi. 
Melanė matė jaunas poreles, besiglamonė- 
jančias po klevais, vyresnes poras su 
vaikais, kitus netoliese vaikštinėjančius 
žmones. Parkas nemiegojo ir buvo gerai 
apšviestas, todėl Melanė nebijojo. 

Ji jautėsi sutrikusi. Už kairės akies sti- 
prėjo bukas tvinksėjimas, o galvoje vis 
sukosi Raselo Li Holmso pavardė. Raselas 
Li Holmsas. Kodėl šis vardas jai toks 
pažįstamas? 

Laris Digeris sustojo po medžiu, putlias 
rankas susibruko į lietpalčio kišenes ir 
ryžtingai atsisuko į Melanę. 

— Raselas Li Holmsas nužudė septynis 
vaikus. Ar tėvai kada nors sakė jums apie 
tai? 

— Ką? 

— Taigi. Jis tai padarė. Bjaurus kalės 
vaikas. Labiausiai mėgo mažus, garbano- 
tais šviesiais plaukais. Daugiausia grobė 
neturtingus vaikus, nes pats buvo baltoji 
padugnė. Nusivesdavo juos į sąvartynus ir 
taip išmėsinėdavo, kad nepatikėtumėt. 
Turiu nuotraukų. 

— Ką? 

— Liaukitės, — nekantraudamas tarė Di- 
geris. — Nevaidinkite kvailos. Raselas Li 
Holmsas. Nužudė pirmąją jūsų tėvų duk- 
terį. Išprievartavo ir nupjovė galvą. Koks 
ten jos vardas? 

O Dieve, tai štai iš kur ji girdėjo šį vardą. 
Tikriausiai jai pasakė Brajanas arba 
Džeimis. Tikrai ne tėvai, apie tuos laikus jie 
niekada nekalbėdavo. 

— M-Meganė, — sušnabždėjo Melanė. 

— Taip, Meganė. Pats bjauriausias atve- 
jis. Keturmetė, graži kaip lėlytė. Jūsų tėvai 
pasiūlė šimto tūkstančių dolerių išpirką, o 
turėjo laidoti begalvį kūną. Nenuostabu, 
kad motina pradėjo gerti... 

— Užsičiaupkit!  — Melanė išgirdo 
pakankamai. — Ko, velniai griebtų, jūs nor- 
ite, pone Digeri? Jeigu manote, kad 
stovėsiu ir klausysiuosi, kaip jūs puolate 
mano šeimą, nieko neišdegs. 

— Aš noriu jūsų! — Digeris žengė artyn. 
— Ieškojau jūsų, Melane Stouks. Dvidešimt 
penkerius metus stengiausi surasti 
įrodymų, kad jūs egzistuojate, mėginau 
išsiaiškinti, ar Raselas Li Holmsas iš tiesų 
turėjo žmoną ir vaiką, nes tas išpera, tas 

bjaurybė nepasakė niekam, netgi man, 
tylėjo netgi savo mirties dieną. Vis dėlto aš 
nesilioviau ieškojęs. Apie Raselą Li Holmsą 
rašė visi laikraščiai, kai buvo sučiuptas, 
rašė ir tada, kai jį iščirškino kėdėje. Ir 
dabar, kai aš paskelbsiu, kad suradau jo 
dukterį, Raselo Li vardas vėl atsidurs pir- 
muosiuose puslapiuose. Žinote ką, panele 
Holms, — jūs turite jo akis. 

— Paklausykite, nežinau, kokį žaidimą 
žaidžiate, tačiau aš buvau rasta Bostone. Ir 
neturiu nieko bendra su kažkokiu tipu iš 
Teksaso. 

— Aš ir nesakiau, kad jūs augote Tek- 
sase, tik tiek, kad jūsų tėtis ten mirė... 

— Palikęs vaiką Bostone? Taip nemanau. 

— Užtat aš manau. Matote, gali būti, kad 
Raselas Li Holmsas gyveno Teksase, bet kai 
jį areštavo už nužudymus, jo žmonai ir 
vaikui veikiausiai buvo nesaugu likti 
mieste. Laikraščiai nesiliaudami vardijo jo 

darbelius, — ypač apie Stouksų mergytę. — 
Laris Digeris pasiūbavo ant kulnų. — Tas 
kalės vaikas pagrobė mergaitę tiesiog iš 
auklės automobilio, atsiuntė išpirkos 
reikalaujantį raštelį, o tada ją išprievartavo 
ir nužudė, kol tėvai rinko pinigus. Labai 
išradinga, pripažinkite. Argi kas nors kitas 
būtų sugebėjęs gauti pinigų už tai, ką jis 
daro... 

— Kad jus kur. — Melanė nebegalėjo il- 
giau klausytis. — Aš nesu Raselo Li Holmso 
dukra. O jūs — pakvaišėlis. Viso gero. 

Melanė žengė žingsnį. Laris Digeris 
griebė ją už riešo ir sulaikė. Pirmą kartą 
Melanė pajuto baimę. Tačiau kai ji at- 
sisuko, reporteris ramiai tarė: 

— Aišku, kad esate Raselo Li dukra. 

— Paleiskite mano ranką. 

— Jus rado tą naktį, kai Raselui Li 
Holmsui buvo įvykdyta mirties bausmė, — 
tęsė reporteris, jos tarsi nė neišgirdęs. — Ar 

tėvai jums kada nors sakė apie tai? Taip, 
Raselas Li sėda į kėdę Teksase, o Harperio 
Stoukso ligoninėje staiga atsiranda maža 
mergaitė be praeities. Nepaprastas sutapi- 
mas, sakyčiau. Tada kyla klausimas: kodėl 
Harperis iš viso tą naktį dirbo? Jo dukrelės 
žudikui vykdoma mirties bausmė, o jis lieka 
namuose ir dirba? Mano nuomone, labai 
keista. Nebent Harperis žinojo, kad turi 
likti ligoninėje. 

— Aš buvau apsvaiginta ir palikta ligon- 
inės priimamajame, — lėtai ištarė Melanė. 
— Mano tėvas — kardiochirurgas. Tai, kad 
jis užsuko į priimamąjį, tebuvo laimingas 
atsitiktinumas... 

— Arba puikiai apskaičiuotas 
sprendimas. 

— O, dėl Dievo, kiek žmonių miršta per 
dieną Jungtinėse Valstijose? Keli tūkstanči- 
ai? Keli šimtai tūkstančių? Norite pasakyti, 
kad esu ir jų dukra? 

Ji susierzinusi nužvelgė pašnekovą ir tuo 
pat metu ištraukė ranką. Digeris, rodės, 
visiškai nesutriko, susižvejojo sulamdytą 
pakelį cigarečių ir išpūtė dūmą. 

— Baikit, panele Holms. Negi iš tiesų 
niekada negalvojote, iš kur atsiradote? Nė 
kiek nebuvo smalsu? 

— Viso geriausio. 

Jis nusišypsojo. 

— Aš pažįstu jūsų šeimą, Melane. Jūsų 
mamą, tėtį, brolį. Rašiau apie juos, pagro- 
bus Meganę, buvau su Patricija ir Brajanu 
tą naktį, kai buvo kepinamas Raselas Li 
Holmsas. Nenorite manęs klausytis — 
puiku. Eikite ir pasakykite savo motinai, 
kad su ja nori pasimatyti Laris Digeris. Ji 
ką tik išėjo iš reabilitacinės ligoninės, ar 
ne? Suprantu, mirus pirmajai dukrai jai 
teko daug išgyventi. — Digeris išpūtė dūmų 
kamuolį tiesiai Melanei į veidą. — Ką 
manote? 

— Jūs mėšlo gabalas. 

— O, mieloji, esu vadintas ir baisiau. — 
Piršto spragtelėjimu Digeris nupurtė cigar- 
etės pelenus. — Beje, kaip laikosi Brajanas? 
Prisimenu, kaip jis spaudėsi prie stiklo li- 
udininkų kambaryje, turiu omenyje, anuo- 
met. Kai jie baigė čirškinti Raselą Li, vaiz- 
das buvo siaubingas, tiesiog šlykštus. Visi 
užsimerkė ir užsidengė ausis. Tačiau 
keturiolikmetis Brajanas spaudėsi veidu 
prie stiklo ir spoksojo į mirštantį Raselą Li, 
tarsi būtų norėjęs amžiams įsiminti tą va- 
izdą. Išdeginti jį savo atmintyje. Girdėjau, 
dabar Brajanas gėjus. Kaip manote, ar tai, 
kad vaikinas stebėjo žmogaus mirtį, galėjo 
paveikti jo seksualinę orientaciją? Tik šiaip 
klausiu. 

Pastari žodžiai, tokie žiaurūs savo 
paprastumu, smogė Melanei it kumštis. Ji 
turėjo užsimerkti, kad susitvardytų, bet iš 
pykčio negalėjo nė žodžio pratarti. Norėjo 

jam trenkti. Noras buvo toks stiprus, kad 
netgi sugniaužė kumščius. Tačiau Melanė 
negalėjo jo, tokio stambaus, įveikti, ir jie 
abu tai žinojo. 

— Laikykitės atokiau nuo mano šeimos, 
— pagaliau prabilo ji. — Jei turite ką pa- 
sakyti, sakykite dabar. Jei tikrai ketinate 
apie tai parašyti, neabejoju, kad citata iš 
žudiko vaiko lūpų yra pakankamai verta, 
jog nelįstumėte prie mano šeimos. Sutarta? 

Laris Digeris apsimetė svarstąs. Jis 
užtraukė dūmą, apsidairė po parką, tačiau 
jo mažos akutės jau džiaugsmingai 
spindėjo. 

— Jūs man patinkate, — netikėtai tarė 
Digeris. — Man mažai kas patinka, panele 
Holms. O štai jūs man patinkate. Jūs turite 
ne tik Raselo Li akis, bet ir nestokojate jo 
tvirtumo. 

— Jaučiuosi velniškai pamaloninta, — 
iškošė Melanė, ir Digeris nusijuokė. 

— Taip, jūs tikrai nepakartojama. 

Sakykite, mieloji, koks jausmas staiga ap- 

sigyventi tokioje turtingoje šeimoje? 

— O, toks geras, kad jums telieka tik 
pasvajoti, Lari, nes niekada to nepatirsite. 

— Tikrai? Labai gaila, kad teks jį sugad- 
inti. — Laris Digeris užgesino cigaretę į 
medžio kamieną ir surimtėjęs tarė. — Li- 
goninė: Manau, ji čia svarbiausia. Šiame 
mieste veikia per šimtą ligoninių, o jūs lyg 
tyčia atsidūrėte tiesiai pas Harperį? 

— Sutapimas. 

— Galbūt, tačiau po kurio laiko jų ima 
daugėti. Visų pirma pasirinktas laikas, 
panele Holms. Jūs atsiradote kaip tik tą na- 
ktį, kai Raselas Li buvo čirškinamas už 
mažų vaikų nužudymus. Paskui vieta. Jus 
paliko Harperio ligoninėje, o jis, nenuvykęs 
stebėti bausmės vykdymo, kaip tik dirbo. 
Tada jūs. Maža mergaitė. Tvarkingai apren- 
gta, puikios sveikatos, tačiau niekas 

niekada jūsų nepasigedo? Per visus šiuos 
metus nesulaukėte jokios žinutės iš žmon- 
ių, kurie rūpinosi jumis devynerius metus, 
pirko jums drabužius, maitino, suteikė sto- 
gą virš galvos — prakeikimas, netgi 
pasirūpino, kad būtumėte rasta ligoninėje, 
gerose rankose. Ir toji jūsų amnezija. 
Sveika mergaitė, negalinti prisiminti nieko 
— nei iš kur kilusi, nei savo vardo. Ir po 
visų Šių metų, praėjus dviem dešimt- 
mečiams, jūs vis dar neprisimenate. 
Keista, kad devynmetis vaikas atsirado iš 
niekur, nieko neprisimena ir niekas jo 
neieško. Labai keista. Arba suplanuota. 

— Žinote, kaip sakoma: tiesa keistesnė 
už pramanus. 

— O, gerai pasakyta, panele Holms. Ar 
Harperis kada nors vedė jus pas hipnozės 
specialistą? O gal siūlė regresinę terapiją, 
aromaterapiją, bet ką, ką tie šarlatanai sug- 
alvoja šiais laikais? 

— Mane apžiūrėję gydytojai sakė, kad 
esu fiziškai sveika, o prisiminsiu tada, kai 
būsiu pasirengusi. 

— Liaukitės, panele Holms, neabejoju, 
kad nuostabusis daktaras Harperis Stouk- 
sas konsultavosi ne su vienu specialistu. Jis 
galėjo bet kada nuvesti jus pas hipnotizuo- 
toją, ir kas būtų ką padaręs? Kas būtų at- 
sitikę? Jūs būtumėte prisiminusi, štai kas. 
Betgi šeima, mieloji, nenori, kad jūs 
prisimintumėte. 

— O, tai kvaila! Vis šie dalykai, kuriuos 
kalbate, yra tik krūva sutapimų. Jūsų ap- 
gailėtiname scenarijuje žioji tokios skylės, 
kad sunkvežimis pralįstų. Viskas aišku ir 
paprasta — mano tėvai mylėjo Meganę. Jie 
jokiu būdu nebūtų sąmoningai įsivaikinę 
žudiko vaiko. Tai nelogiška. 

Laris Digeris smalsiai pažvelgė į ją. 

— Jūs nuoširdžiai tuo tikite, ar ne? 


100/873 

— Žinoma, tikiu. Ką, po galais, norite 
pasakyti? 

— Chm. 

Laris linktelėjo sau, tarsi ji ką tik būtų 
atsakiusi į labai svarbų klausimą. 

Melanė papurtė galvą, dabar dar labiau 
suglumusi, tarytum stovėtų ant stačios pra- 
rajos krašto ir ką tik būtų žengusi pirmą 
klaidingą žingsnį. Tvinksėjimas jos galvoje 
stiprėjo. Akyse ėmė suktis juodi ratilai. Ją 
jau seniai buvo beištikęs migrenos 
priepuolis, bet dabar pajuto, kad netrukus 
gali apsivemti. 

— Galbūt su Harperiu ir Patricija jums 
teko susidurti Teksase, — murmėjo Digeris. 
— Gal pamatėte juos prabangiame dvare, 
kokio ketvirtus metus dirbantis rezidentas 
negalėjo sau leisti įsigyti. Gal matėte juos 
Teksase su vaikais; vienas be galo mielas, 
visų mylimas, o kitas jau turėjo tiek 
rūpesčių, kad pusė mamų tame kvartale 

savo vaikams neleido su juo žaisti. Man 
susidaro įspūdis, panele Holms, kad jūs dar 
labai daug nežinote apie savo šeimą. 

— Tai netiesa. Taip nėra. 

— Ak, panele Holms. — Lario Digerio 
balsas skambėjo užjaučiamai, beveik gaili- 
ai. Tai trikdė labiau nei šio vyro pikti ko- 
mentarai. — Leiskite jums kai ką pasakyti, 
Melane, jūsų pačios labui. Aš ne pats viską 
sužinojau, vaikeli. Man kai kas padėjo. 
Anoniminis skambutis vidury nakties. 
Nereikia nė sakyti, reporteriai — netgi tokie 
šūdo gabalai kaip aš — nemėgsta, kai jiems 
skambina nežinomi asmenys. — Jo dantys 
blykstelėjo, tada balsas bauginamai sur- 
imtėjo. — Kai jis paskambino antrą kartą, 
aš atsekiau skambutį, panele Holms. Man 
buvo skambinta iš Bostono, Masačusetso 
valstijos. Iš Bikono gatvės. Iš jūsų namų. 
Kodėl, kaip manote, Mel? Kodėl kažkas iš 

jūsų namų skambino man dėl Raselo Li 
Holmso? 

— Aš ne... Tai ne... Čia kažkoks 
nesusipratimas. 

Pasaulis staiga susvyravo. Melanė at- 
sisėdo ant žemės. Ji išgirdo save šnabžd- 
ant: „Bet tai buvo taip seniai...“ 

Laris Digeris nusišypsojo. 

— Gauni tai, ko esi nusipelnęs, Melane 
Stouks. Skambintojo žodžiais tariant, gauni 
tai, ko esi nusipelnęs. 

— Ne... 

— Kokia dalis charakterio yra genetiškai 
paveldima, Melane Holms? Ar padugnėmis 
gimstama, ar jas išugdo? Ar tikrai esate 
tokia elegantiška ir rafinuota kaip ir jūsų 
snobai įtėviai, o gal po šia išore slypi dalelė 
Teksaso baltosios šiukšlės? Aš jau Žinau, 
kad galite būti kieta. O kaip dėl smurto? Ar 
pasitaiko, kad žiūrėdama į mažą vaiką 
pasijuntate alkana, panele Holms? 

— Ne! Ne. O Dieve... 

Jos galva sprogo. Melanė susiėmė už 
smilkinių, įrėmė kaktą į kelius ir ėmė 
linguoti. 

Kažkur tolumoje pasigirdo Lario Digerio 
kikenimas. 

— Aš teisus, ar ne? Po dvidešimt penker- 
ių metų aš pagaliau... — Staiga jis aiktelėjo 
ir nutilo. 

Melanė lėtai pakėlė galvą. Šalia jų 
stovėjo baltai apsirengusi figūra. Jos pirš- 
tai, regis, spaudė Lario Digerio petį. 

— Mergina prašė palikti ją ramybėje, — 
ramiai tarė nepažįstamasis. 

Laris Digeris pabandė atstumti vyrą. 

— Ei, čia ne tavo reikalas. Negi tau 
nereikia nešioti užkandžių ar dar ko nors? 

— Ne, bet galvoju, ar nepasigalandus sa- 
vo peilių. 

Vyras dar stipriau suspaudė Digerį, ir šis 
pasiduodamas kilstelėjo rankas. Vos tik 
gniaužtai atsileido, jis žengė atgal. 

— Gerai, pasitrauksiu. Bet aš nemeluoju. 
Aš tikrai turiu įrodymų, panele Holms. 
Turiu informacijos, ne tik apie jūsų tėvą, 
bet ir apie jūsų biologinę motiną. Ar kada 
nors pagalvojate apie ją, panele Holms? 
Neabejoju, kad ji galėtų pasakyti jūsų 
tikrąją gimimo datą, ką jau kalbėti apie 
tikrąjį vardą. „Midtauno“ viešbutis, mieloji. 
Saldžių sapnų. 

Išgirdęs sarkastišką toną, nepažįstamas- 
is skubiai žengė Digerio link, bet šis nėrė 
tolyn, plevėsuodamas dėmėto lietpalčio 
skvernais. 

Melanės skrandis subangavo. Lario Di- 
gerio pasitraukimą ji atšventė išpildama 
krevetes ant žolės ir ant spindinčių juodų 
vyro batų. 

— Prakeikimas! — šūktelėjo jis, nerangi- 
ai atšokdamas atgal. Regis, vyras nežinojo, 
ką daryti. 

Ir ne jis vienas. Melanės skruostais pas- 
ruvo pykčio ašaros. Jos galva pulsavo, o at- 
minty iškilę vaizdiniai dar labiau jaukė 
protą. Mėlyna suknutė, šviesūs plaukai, 
maldaujančios akys. Aš noriu namo. 
Prašau, leiskite mane namo. 

— Ar viskas gerai? — Ranka palietė jos 
plaukus. — Jėzau, tu degi. Iškviesiu 
greitąją. 

— Ne! — Ligoninių baimė nustelbė net ir 
veriantį skausmą. Melanė skubiai kilstelėjo 
galvą ir susiraukė iš skausmo. — Duok 
man... minutėlę. 

Gelbėtojas paniuręs žiūrėjo į ją. 

— Jėzau, moterie. Eini pasivaikščioti su 
tokiu apskurusiu tipu — ką tu sau galvojai? 

— Matyt, nieko. 

Melanė užsispaudė delnais akis. Vyras 
buvo visiškai teisus, ir už tai jo nekentė. 
Neturėdama kitos išeities, ji pagaliau suriz- 
ikavo atsimerkti. 

Tamsoje buvo sunku įžiūrėti. Parko žib- 
intas miglotai apšvietė vyro bruožus, tačiau 
ji pastebėjo kampuotą žandikaulį, liesus sk- 
ruostus ir nosį, aiškiai ne kartą lūžusią. 
Tankūs tamsūs plaukai trumpai kirpti. Lū- 
pos sučiauptos — niūri, griežta linija. 
Melanė atpažino jo uniformą. Nuostabu, ją 
ką tik išgelbėjo vienas iš jos padavėjų. 

Ji vėl užsimerkė. Nėra nieko blogiau, nei 
būti užkluptai žmogaus, kuris gali 
paskleisti gandus. 

—  Gyvensi? — aštriai pasiteiravo 
padavėjas. 

— Galbūt. Jausčiausi dar geriau, jei 
nekalbėtum taip garsiai. 

Akimirką jis, rodės, sumišo, bet kitais 
žodžiais vėl sugadino įspūdį. 

— Neturėjai leistis taip ištempiama. 
Labai kvailai padarei. Ar jis norėjo pinigų? 

— O kas jų nenori? 

Melanė svirduliuodama "atsistojo, 
norėdama pajudėti... tiesiog pajudėti. Deja, 
žemė lingavo, medžiai svyravo. 

Padavėjas sugriebė ją už rankos. 

— Jei ir toliau taip stovėsi, kils įtarimų, 
ar tik nebandai nusižudyti. Regėjimas? 


— Balti taškeliai. 

— Klausa? 

— Ką? 

— Vartoji receptinius vaistus, tiesa? 

— Jie namuose, — sumurmėjo ji ir 


pabandė žengti žingsnį. Kojos iškart 
sulinko. 

Padavėjas ją sugriebė. Melanė suglebo 
jam ant rankų, staiga pamiršusi visą 
atsargumą. 

Prašau, prašau, leiskite mane namo! 

Ne, mieloji. Tau negalima namo. Ten 
nesaugu... 

Vyras sumurmėjo kažką apie kvailas mo- 
teris ir paėmė ją ant rankų. Melanė padėjo 
galvą jam ant peties. Atrodo toks tvirtas ir 
stiprus. Ir kvepia kažkuo panašiu į Old 
Spice. 

Melanė įsikniaubė veidu jam į kaklą, ir 
pasaulis nutolo. 


Specialusis agentas Deividas Rigsas 
buvo nepatenkintas. Pirmiausia dėl to, kad 
nemėgo gelbėti alpstančių damučių. Antra, 
jam gerokai klius, kad gelbėjo būtent šią 
damutę. 

Šiame etape mes esame akys ir ausys. 
Tai labai delikatus tyrimas. Nesusimauk. 

Rigsas buvo tikras, kad vyresnysis 
agentas Lermoras šį įsikišimą, o dabar dar 
ir rūpinimąsi Melane Stouks, palaikys 
bjauria klaida. Jo užduotis buvo stebėti jos 

tėvą. Deividas turėjo nugirsti, kaip per duk- 
ters organizuotą pokylį, apsvaigęs nuo de- 
gtinės su toniku ir draugų dėmesio, dak- 
taras  Harperis  Stouksas  prisipažins 
sukčiavęs. Kurgi ne. 

Deividas patogiau apglėbė Melanę ir 
perėjo per gatvę. Ji buvo smulkesnė, nei jis 
manė, stebėdamas ją bėgiojančią po namus 
visą vakarą it skraidantį jonvabalį. Mergina 
nė karto nesulėtino tempo ir, rodės, nė 
nestabtelėjo įkvėpti oro. Ji darė viską — 
pradedant dėžių su mangais kilnojimu ir 
baigiant grindų valymu. Taip pat pastebėjo, 
kad keletą kartų Melanė užsuko į svetainę, 
norėdama paslapčia užmesti akį į motiną. 

Dabar merginos galva gulėjo jam ant 
peties, kurio jau seniai nebuvo palietusi 
jokia moteris. 

Deividas nežinojo, ką galvoti, todėl 
ryžtingai nukreipė mintis į bylą, kurią buvo 
surinkęs apie Stouksų šeimą, ir į tuos kelis 

dalykus apie Melanę Stouks. Įdukrinta 
devynerių metų amžiaus po to, kai buvo pa- 
likta ligoninėje, kur dirbo daktaras Stouk- 
sas. Anuomet žiniasklaida piešė ją kaip šių 
laikų našlaitę Anę. Tūkstantis devyni šimtai 
devyniasdešimt pirmais metais baigė 
Velslio koledžą ir aktyviai dalyvavo įvairių 
labdaros organizacijų veikloje. Viena iš tų 
„aš noriu ką nors duoti pasauliui“ žmonių. 
Prieš devynis mėnesius susižadėjo su dak- 
taru Viljamu Šefildu, tėvo dešiniąja ranka, 
bet po trijų mėnesių sužadėtuves nutraukė 
nenurodžiusi priežasties. Viena iš tų 
„nekiškite nosies į mano reikalus“ žmonių. 
Ji rūpinosi savo motina, kuri, kaip 
pastebėjo Laris Digeris, taip ir neatsigavo 
po dukters nužudymo. Viena iš tų „jei lįsi 
prie mano šeimos, turėsi reikalų su man- 
imi“ žmonių. Nesvarbu. 

Byloje nebuvo jokių įrodymų, kad 
Melanė Stouks galėtų būti serijinio žudiko 

dukra, nors, Deivido nuomone, reporterio 
sutapimų sąrašas labai įdomus. Bet vėlgi 
Deividas negalėjo apsispręsti, ką galvoti 
apie tą reporterį. Nepaisant smarkavimo, į 
pabaigą Lario Digerio rankos ėmė drebėti. 
Matyt, vyrukas neišgėrė savo įprastos bur- 
bono pintos. Jokios abejonės, kad dabar re- 
porteris skęsta jame. 

Kai juos abu apšvietė namo šviesos, 
Melanė sudejavo. 

— Tik vėl neapvemk manęs, — sumur- 
mėjo Deividas. 


— Pala... 

— Tu tikrai vemsi? 

— Pala. — Melanė sugriebė jam už 
švarko. — Niekam... nesakyk, — primygt- 
inai sušnabždėjo ji. — Tik... ne mano 


šeimai. Aš sumokėsiu tau... 

Merginos akys buvo skaidrios. Didelės, 
nuoširdžios ir keistos spalvos — melsvai 
pilkos. 

— Gerai jau, gerai. Kaip nori. 

Ji vėl suglebo jo glėbyje, aiškiai patenk- 
inta. Deividas įgriuvo į fojė, ir visi iškart ju- 
os pamatė. 

— Kas čia vyksta? 

Prie jų tučtuojau prisistatė Harperis 
Stouksas, jam įkandin — Viljamas Šefildas. 
Tada atskriejo Patricija, apelsinų sultimis 
apsilaistydama madingą suknelę. 

— O, Dieve mano, Melane. 

— Miegamasis? — pasiteiravo Deividas 
ir, nekreipdamas dėmesio į aikčiojimus bei 
klausimus, pradėjo lipti laiptais. — Ji kažką 
sakė apie migreną. 

Harperis nusikeikė. 

— Jos vonios kambaryje turėtų būti fior- 
inalio su kodeinu. Patricija? 

Moteris užlėkė į trečią aukštą pirma jų ir 
išpuolė iš dukters vonios kambario su tab- 
letėmis ir vandeniu kaip tik tą akimirką, kai 
Deividas paguldė Melanę ant sujauktos 

lovos. Šeima tučtuojau nustūmė jį į šoną; 
Harperis susirūpinęs paėmė dukters ranką 
ir ėmė tikrinti pulsą. Tada priglaudė 
vandens stiklinę prie išblyškusių dukters 
lūpų, kad ši galėtų nuryti tabletes. Patricija 
atnešė drėgną rankšluostį ir švelniai nušlu- 
ostė Melanei veidą. Tik Šefildas neturėjo 
kuo užsiimti ir neryžtingai trypčiojo tarp- 
duryje. Deividas nė nesuprato, ko jis išvis 
atėjo į buvusios sužadėtinės kambarį. 

— Kas atsitiko? — piktai pasiteiravo 
Harperis. Jis dar kartą patikrino dukters 
pulsą, tada paėmė iš žmonos rankšluostį ir 
uždėjo jį Melanei ant kaktos. — Kur buvo 
Melanė? Kaip tu ten atsidūrei? 

— Radau ją parke, — tarė Deividas. 

Matyt, atsakymas Harperiui, kaip ir 
Deividui, nuskambėjo miglotai, nes jis 
įdėmiai nužvelgė Deividą. Šis atlaikė 
Stoukso žvilgsnį. 

Iš visų žmonių šiame kambaryje apie 
daktarą Harperį Stouksą Deividas žinojo 
daugiausia — pastarąsias tris savaites apie 
jį kaupė informaciją. Daugelio laikomas 
puikiu gydytoju, neseniai jis buvo įvardytas 
kaip geriausias miesto kardiochirurgas, o 
šis miestas garsėjo chirurgais. Kiti tvirtino, 
esą Harperis baisus individualistas, esą taip 
uoliai gydo tik norėdamas pelnyti pripažin- 
imą, o ne nuoširdžiai rūpindamasis pacien- 
tais. Sprendžiant iš to, kaip pastaruoju 
metu didėjo ligoninių ir daktarų populiaru- 
mas Holivude, Deividas negalėjo to pan- 
eigti. Šiais laikais dauguma kardiochirurgų 
siekė šlovės ar pinigų. Netgi kai kurie NBA 
sportininkai nebuvo tokie populiarūs kaip 
geras, charizmatiškas ir solidžiai uždirb- 
antis chirurgas. 
Vienintelis dalykas, kuris, Deivido 
žiniomis, išskyrė daktarą Harperį Stouksą 
iš kitų, buvo jo išsilavinimas. Šiame 

amžiuje, kai chirurgo karjera prasideda 
aštuoniolikos, įstojus į Aivi Lygos koledžą, 
daktaro Stoukso akademinė karjera buvo 
geriausiu atveju vidutiniška. Jis gana vidu- 
tiniais pažymiais baigė Teksaso A £ M uni- 
versitetą. Nepateko į geriausių medicinos 
mokyklų dvidešimtuką ir turėjo tenkintis 
vietiniu „atsarginiu variantu“, Samo Hjus- 
tono universitetu. Ten buvo labiau žinomas 
dėl savo madingų drabužių ir specifinės 
darbo etikos nei dėl chirurgo gebėjimų. 

Kad ir kaip būtų keista, vienintelis įvy- 
kis, galimai pakėlęs Harperio Stoukso lygį 
iš vidutiniško rezidento į nepaprastus 
chirurgus, buvo jo dukters pagrobimas. Jo 
asmeninis gyvenimas pakriko, ir jis visą 
dėmesį sutelkė į darbą. Kuo chaotiškesnis 
darėsi Stouksų pasaulis, tuo daugiau laiko 
Harperis praleisdavo ligoninėje, kur jis iš 
tiesų galėjo gydyti, gelbėti ir — ką čia slėpti 
— vaidinti Dievą. 

Galbūt Raselas Li Holmsas sugriovė 
šeimą, tačiau tam tikru keistu būdu jis taip 
pat sukūrė puikų chirurgą. 

Neseniai dėl geriausio Bostono kardi- 
ochirurgo FTB sukčiavimo atvejų sveikatos 
apsaugos srityje skyrius karštąja linija su- 
laukė trijų telefoninių skambučių. Kažkas 
manė, kad Harperio atliekamos širdies 
stimuliatorių operacijos kelia abejonių. Kol 
kas Deividas nežinojo, ką galvoti. Gali būti, 
kad skambino koks pavydus konkurentas, 
norįs paskleisti dūmus. Arba daktaras sug- 
alvojo, kaip užsidirbti keletą žalių — Dievas 
mato, Stouksai gyvena neskaičiuodami 
pinigų. 

Kol kas Deividui pavyko aptikti tik vieną 
dėmę — gydytojas mėgo gražias moteris. 
Tačiau netgi tai nebuvo labai didelė 
paslaptis. Jis rodėsi su gana jaunomis plaš- 
takėmis; jo žmona atkakliai apsimetė to 

nepastebinti. Taip gyvena dauguma 
sutuoktinių. 

— Bet ko Melanė ėjo į parką? — 
susiraukęs klausinėjo Harperis, ir Deivido 
mintys grįžo į šį ankštą miegamąjį. 

Melanė atsiliepė pirmoji. 

— Norėjau įkvėpti gryno oro. Ketinau 
išeiti tik minutėlei. 

— Aš atsitiktinai pastebėjau ją išein- 
ančią, — ėmė aiškinti Deividas. — Kai ji 
užtruko, nusprendžiau pažiūrėti, ar viskas 
gerai. Išgirdau, kaip kažkas aimanuoja 
kitapus gatvės, ir suradau ją. 

Harperio veidas išliko niūrus; tada jis at- 
sisuko į dukrą ir nuoširdžiai susirūpinęs 
papriekaištavo: 

— Tu pernelyg daug dirbi, Melane. Juk 
žinai, kaip kenkia stresas. Turi stengtis 
stebėti savo nerimo lygį. Dėl Dievo meilės, 
mes su mama būtume padėję daugiau, jei 
tik būtum pasakiusi... 

— Žinau. 

— Tu prisiimi per daug atsakomybės. 

— Žinau. 

— Tai nėra sveika, jaunoji panele. 

Melanė kreivai šyptelėjo. 

— Ar gali patikėti, kad paveldėjau tai iš 
tavęs? 

Harperis krenkštelėjo, tačiau atrodė 
nuoširdžiai sutrikęs. Jis žvilgtelėjo į žmoną, 
jiedu apsikeitė žvilgsniais, kurių reikšmės 
Deividas nesuprato. 

— Leiskime jai pailsėti, — tarė Patricija. 
— Mieloji, pamiegok, pailsėk. Mudu su tavo 
tėvu apačioje viskuo pasirūpinsime. 

— Betgi tai mano darbas, — bandė 
prieštarauti Melanė, vis dėlto pagalvės ją 
įveikė, ir merginos vokai nusviro. 

Ji pamėgino atsisėsti lovoje, tačiau nė 
galvos nesugebėjo pakelti. Galų gale susiri- 
etė į mažą kamuoliuką vidury didelės lovos. 

Atrodė gležnesnė nei tuomet, kai stovėjo 
priešais reporterį. Ji atrodė... 

Patricija užklojo dukrą antklode ir išvarė 
visus iš kambario. 

— Tai tu atsitiktinai pastebėjai Melanę 
išeinančią iš namo, — tarė Viljamas Šefil- 
das Deividui einant pro šalį. 

Deividas ramiai atsiliepė: 

— Taip, pastebėjau. O jūs? 

Buvęs sužadėtinis paraudo, paskubomis 
metė žvilgsnį į Harperį, ieškodamas para- 
mos, o kai jos nesulaukė, nusliūkino šalin. 

— Ačiu, kad padėjote mūsų dukrai, 
pone, — Patricija stabtelėjo tarpdury ir 
lengvai palietė Deivido petį. 

— Risas. Deividas Risas. 

Patricijos ranka užsibuvo ant jo peties. 

— Dėkoju jums, pone Risai. Liekame 
jums skolingi... 

— Nieko tokio. 

Moteris nusišypsojo, bet jos veidas 
atrodė liūdnas. 

— Man tai labai svarbu. 

Nespėjus Deividui atsakyti, laiptais 
atidundėjo Džeimis O'Donelis, reikalauda- 
mas pasakyti, kas atsitiko jo Melanei. Jam 
įkandin atskubėjo liekna moteris su žil- 
stančiomis smulkiomis tankiomis garb- 
anėlėmis ir baltu slaugės chalatu. Ana Mar- 
gareta, išgirdo Deividas šūktelint Patriciją. 

Deividas pasinaudojo proga ir 
pasišalino, tada stabtelėjo antrame aukšte 
pasiklausyti. O'Donelis atkakliai reikalavo 
viską papasakoti. Ana Margareta spyrėsi 
pamatyti Melanę. Harperis kažką piktai ir 
tyliai iškošė. Deividas neišgirdo, ką jis pa- 
sakė, tačiau visi keturi suaugusieji staiga 
užsičiaupė. Daugiau nė vienas neištarė nė 
žodžio ir visas ketvertas patyliukais suėjo į 
Melanės Stouks miegamąjį. 

Deivido nugara nuvilnijo šaltukas. Jis 
jau seniai taip nesijautė. Nuo tos dienos, 
kai sėdėjo gydytojo kabinete, laukdamas 
galutinių išvadų; tada pamatė iš apžiūros 
kabineto grįžusio gydytojo veidą. Tą 
akimirką Deividas suprato, kad jo — ir jo 
tėvo — įprastas gyvenimas baigiasi. 

Jis nesuprato, kodėl panašiai jaučiasi 
čia. Kol kas juk teturi daktarą, šeimą ir gir- 
tuoklį reporterį. Nieko tokio baisaus, nieko, 
kas leistų pradėti tyrimą. 

Visgi... Kaip ten sakė Laris Digeris? 

Tas nežinomas asmuo, paskambinęs jam 
ir pakišęs mintį dėl Melanės Stouks tėvo, 
pareiškė, kad visi gauna, ko nusipelnę. 

Keista. Kai prieš tris savaites į Bostono 
biurą paskambino kažkoks anonimas ir 
pranešė apie įtartinas daktaro Stoukso op- 
eracijas, jis taip pat pareiškė, esą visi turi 
gauti tai, ko nusipelnę. 

O Deividas netikėjo sutapimais. 

Trečią ryto Deivido Rigso kaip pokylio 
padavėjo pamaina pagaliau baigėsi, ir jis 
išėjo į Bostono gatves. Vyras smarkiai 
šlubavo, nugarą skaudėjo labiau nei 
paprastai. Sunku vaidinti padavėją. Jis 
nešiojo gėrimus, be paliovos  pildė 
užkandžių padėklus, o paskui viską gramdė 
taip, kad net krumpliai paraudo. Bėgiojo 
pirmyn atgal, stengdamasis vaidinti rūpest- 
ingą padavėją ir podraug uoliai atlikti 
agento pareigas. Kai kitą kartą Lermoras 
paprašys jį padirbėti priedangoje, Rigsas 
paskirs Čenį. Tegu naujokas paragauja 
gražaus gyvenimo. 

Bikono gatvė buvo ištuštėjusi, turtuoliai 
miegojo savo namuose. Tačiau kiek tolėliau 

jis išgirdo pirkinių vežimėlio barškėjimą 
ant šaligatvio. Ne visi Bostono gyventojai 
gyvena pasiturimai. 

Deividas patraukė per Viešąjį parką, kur 
prieš kelias valandas nugirdo Lario Digerio 
ir Melanės Stouks pokalbį. Veikiausiai 
reikėtų paskambinti Čeniui, pasidomėti, 
kaip laikosi naujokas. Naujasis Bostono 
kovos su sukčiavimu sveikatos apsaugos 
srityje skyriaus narys rimtai užsiiminėjo 
kultūrizmu, atrodė kaip vienas iš tų mėsos 
kalnų. Didelė kampuota galva, platus kvad- 
ratinis sprandas ir stambus kūnas. Kai ei- 
davo, vyro raumeningos rankos maskatuo- 
davosi toliau nuo kūno, kaip beždžionės. Į 
jį buvo sunku žiūrėti rimtai, ypač kai pa- 
sakė anksčiau dirbęs auditoriumi. 

Deividas vis dar nežinojo, ką galvoti apie 
tą vaikį. Bėda ta, kad Čenis neturėjo jokios 
patirties. Būsimiesiems finansinių nusikal- 
timų agentams akademija organizuodavo 

tik šešiolikos savaičių bazinius kursus. Tik- 
rosios linksmybės narstant medicininės 
įrangos paskirstymo, Ligonių kasų reikalus, 
bendrovių skaldymo, duomenų  persi- 
untimo bei įvairių pretenzijų klausimus 
prasidės tik tada, kai atsiras laiko ir pinigų 
nusiųsti Čenį į specializuotus kursus Na- 
cionalinės sveikatos apsaugos kovos su 
sukčiavimu asociacijoje. Iki to laiko jis arba 
nuskęs, arba išplauks — taip Biuras mėgsta 
patikrinti, iš kokio molio drėbti naujokai. 

Šįvakar Čenis turėjo stebėti gydytoją Vil- 
jamą Šefildą, tačiau Deividas pastebėjo an- 
esteziologą išeinantį iš vakarėlio po antros 
ryto, o Čenio niekur nesimatė. 

Arba jis labai labai geras, arba miega. 
Deividas žinojo, kurį variantą rinktųsi. 

Jis susiraukė nuo skausmo, pastebėjo 
laisvą taksi ir apsisprendė. Šiame tyrimo 
etape niekas greitai nevyksta. Jiedu su 
Čeniu galės pasikalbėti iš ryto. 

Kelionė namo buvo ilga, ir Deividas 
pabaigė ją susirangęs ant grindų, kvėpdam- 
as į save gaižų prakaito bei tabako kvapą ir 
bejėgiškai  raitydamasis nuo skausmo 
strėnose. Jis išsirito iš taksi, vos tik šis sus- 
tojo prie daugiabučio Voltame, įbruko taks- 
istui į ranką pinigus ir nusvirduliavo. Pat- 
raukė aplink automobilių aikštelę. Turėjo 
pamankštinti ir atpalaiduoti raumenis. 
Judėti labai svarbu, mankšta — vienintelis 
būdas išlikti lanksčiam. 

Jums kryžmens sąnarių uždegimas, 
pone Rigsai — ten, kur jūsų stuburas 
susijungia su dubeniu, — ir netrukus užde- 
gimas ims plisti į nugarą, sukeldamas vis 
stipresnį skausmą. Tad būtina mankštintis, 
dėti ledo kompresus ir gerti nesteroidinius 
vaistus nuo uždegimo. 

Aš buvau sportininkas! Turėjau tapti 
pagrindiniu lygos metiku! Aš moku uždėti 
ledo kompresą. Aš galiu kentėti! 

Daugiau nieko negalime jums pasakyti, 
pone Rigsai. Ankilozinio spondilito simp- 
tomai būna skirtingi, bet sistemingi. Jūs 
galite karščiuoti, jausti nuovargį, 
virškinimo sutrikimus, o kartais ši liga pa- 
veikia akis, širdį ar plaučius. Mes negalime 
numatyti, kaip ji paveiks jus. Galime tik pa- 
sakyti, kad artritas yra lėtinė liga, o 
žmonės, žadantys jus stebuklingai išgydyti, 
nori tik lengvai pasipelnyti. Žinoma, ši liga 
netrukdys jums gyventi visavertį, normalų 
gyvenimą, pone Rigsai, be to, yra daugybė 
organizacijų, kurios padės, tačiau pirmi- 
ausia teks išsiaiškinti, koks gyvenimo bū- 
das jums tinkamiausias. 

Aš neturiu gyvenimo. Neturiu gyven- 
imo būdo. Aš velniškai pavargau. 

Galų gale spazmai šiek tiek aprimo. Jis 
vis tiek nesustojo, nors nežinojo kodėl. Gal- 
būt todėl, kad taip ilgai nemiegojo ir 
pamiršo, kaip tai daroma. Gal ėmė bijoti 

savo lovos, kur iš pradžių suima miegas, o 
tada pabunda griebdamasis už gerklės ir 
gaudydamas orą. Tai prasidėjo prieš dvi 
savaites. Deividas nežinojo, ar tai kokia 
nors artrito stadija, ar pablogėjimas. 

Ir neklausė, nes nebuvo tikras, ar nori 
žinoti atsakymą. 

Jis galvojo apie beisbolą, svaigias šešio- 
likmečio dienas. 

Šeštadienio popietėmis jis su tėčiu ir sa- 
vo jaunesniuoju broliu Stivenu žaisdavo 
kalbėdamiesi apie „pasirodymą“, nes savo 
laikais Bobis Rigsas buvo geras metikas — 
net buvo patekęs į Mažąją lygą — ir dabar 
viltingai žiūrėjo į savo sūnus. Tada netikė- 
tai Heterai Rigs buvo diagnozuotas krūties 
vėžys, ir jos vyras su sūnumis ateidavo į 
aikštę norėdami trumpam pabėgti nuo 
skausmo. Paskui jauna, graži Hetera Rigs 
mirė, ir vyrai vėl ateidavo į aikštę, nes beis- 
bolas buvo viskas, kas jiems liko. 


128/873 

Tėvas ir jo du sūnūs mėtė kamuolius ir 
bėgiojo aplink bazes, mokydamiesi 
bendrauti per metimus, atmušimus ir 
pagavimus. Vėžys gali atimti mylimą mamą 
ir žmoną, išdraskyti šeimą. Tačiau beis- 
bolas tavęs niekada nenuvils. Beisbolas 
buvo kaip auksas. 

Deivido ranka taip pat. 

Deivido ranka buvo geriausia iš geri- 
ausių. Ji galėjo padėti vaikinui patekti tarp 
profesionalų. 

Kai jam buvo septyniolika, Deividas tapo 
Metų visų žvaigždžių metiku, ir profesion- 
alių komandų skautai jau beldėsi į duris. 
Juodu su tėvu iki vėlumos kalbėdavosi, kuri 
iš Didžiosios lygos komandų galėtų 
pasiūlyti geriausią kamuolio metimo pro- 
gramą, kurią komandą jie rinktųsi. 

Tada jis ėmė jausti įkyrų maudimą 
strėnose. Pasidarė sunku bėgioti. Patemp- 
tos sausgyslės, galvojo. Galbūt pernelyg 

nuvargino ranką, reikia leisti jai pailsėti. 
Deividas sulėtino tempą. Kuriam laikui vi- 
etoj jo stojo Stivenas. 

Tačiau nugaros skausmas vis stiprėjo, 
vis labiau maudė petį, ir vieną dieną Deivi- 
das atsidūrė gydytojo kabinete. Čia 
sužinojo, kad jo sąnarių uždegimas per sti- 
prus, jog galėtų toliau sportuoti. O tuo 
metu Stivenas žengė pirmuosius gynėjo 
žingsnius. 

Nuo tada Rigsų vyrų gyvenimas 
pasikeitė. Deividas metė beisbolą — profe- 
sionalų komandoms nereikėjo  ligotų 
žaidėjų — ir įstojo į koledžą. Beisbolo jis 
daugiau niekada nežaidė. Paliko tai St- 
ivenui, kuris gavo koledžo stipendiją, tačiau 
taip ir nepateko į profesionalią komandą. 
Brolis  neprastas žaidėjas, tačiau jis 
neturėjo Deivido rankos, ir visi tai žinojo. 

Dabar Stivenas dirbo beisbolo trenerio 
padėjėju Amherste, Masačusetso 

universitete, buvo laimingai vedęs, augino 
du šaunius vaikus ir vylėsi tapti kitų metų 
Didžiosios lygos nariu. O Deividas, 
nepateisinęs tėvo lūkesčių ir netapęs geri- 
ausiu metiku, tapo federaliniu agentu. Jis 
gaudys žmogžudžius, sučiups serijinį 
žudiką, dalyvaus operacijose. Kai buvo 
paskirtas į Bostono biurą, svajojo sutriušk- 
inti Bostono mafiją. Jis dirbs priedangoje, 
demaskuos garsias nusikaltėlių šeimas ir 
susidoros su jų vadeivomis. 

Pirmaisiais studijų metais akademijoje 
chiropraktikas pagaliau diagnozavo 
Deividui ankilozinį spondilitą. Jo nugaros 
skausmai niekada nepraeis. 

Biuras paskyrė jį į Finansinių nusikal- 
timų skyrių, kur didžiausias pavojus buvo 
įsipjauti popieriumi, rūšiuojant šimtus 
dėžių su teismo laukiančiomis bylomis. 
Kiekvienais metais Deividas sulaukdavo 
gerų atsiliepimų apie savo analitišką 

mąstymą, — Biuro kalba tai reiškė gebėjimą 
greitai perskaityti didžiules krūvas 
keverzonių, tuo pat metu užkandžiaujant 
atsineštu kinų maistu. Tuo metu jo 
bendramoksliai triuškino narkotikų 
prekeivių tinklus, žlugdė teroristų planus ir 
kilo aukštyn karjeros laiptais. Tokios buvo 
galimybės Biure. 

Nugarą skaudėjo jau mažiau. Ar tai re- 
iškia, kad vis dėlto galės pamiegoti? Jau be- 
veik penkta ryto. Tikriausiai Stiveno šiandi- 
en laukia rungtynės. Reikėtų nuvažiuoti ir 
pažiūrėti. Tėvas bus ten. 

Vis dėlto Deividas veikiausiai eis į darbą. 
Stouksų namai dar nebaigti tvarkyti, o jam 
reikia priežasties, kad galėtų ten pasisuki- 
oti. Galbūt pavyks daugiau sužinoti apie 
daktarą Harperį Stouksą ir keistus Digerio 
įtarimus dėl jo įdukros. 

Deividas įžengė į butą sulig pirmaisiais 
saulės spinduliais. Ant sienų kabėjo tik du 

paveikslai. Fenvėjaus parkas, nušviestas 
naktį. Basakojis Džo Džeksonas. Vargu ar 
tokią vietą galėtum pavadinti namais. 

Nė  neijungęs šviesos, Deividas 
nusirengė ir įslydo į lovą. Dvi valandos iki 
suskambės žadintuvas. Jam reikia 
pamiegoti. 

Tačiau vyras įsistebeilijo į Basakojo Džo 
Džeksono portretą. 

— Primink man, kad gyvenimas nėra 
teisingas, — sumurmėjo jis savo dievaičiui. 
— Ir pasakyk, kad viskas gerai, velniai 
rautų, viskas gerai. 

Basakojis Džo neatsiliepė. Po minutėlės 
Deividas apsivertė ant kito šono ir apsimetė 
miegąs. 


Ketvirtą ryto Melanė pašoko iš miegų, 
išsigandusi ją dusinančio riksmo gerklėje ir 
vaizdinių galvoje. Mažoji Meganė Stouks 
kruvina galva vaikėsi ją. Mažoji Meganė 
Stouks skandavo: „Raselas Li Holmsas! 
Raselas Li Holmsas! Tu esi tik Raselo Li 
Holmso išpera!“ 

Melanė išsliuogė iš lovos. Ji sunkiai 
kvėpavo, rankos virpėjo. Netgi jautė kraujo 
skonį burnoje. Tik po kurio laiko suvokė, 
kad stengdamasi nerėkti įsikando į liežuvį. 

Ji pasitrynė drėgnus skruostus, giliai įk- 
vėpė. Dar minutėlė, ir jau atsistojo ant ko- 
jų. Apačioje girdėjo tiksint senelio laikrodį. 
Visur kitur trijų aukštų name buvo visiškai 


tylu. 

Melanė tyliai išėjo iš kambario. Stu- 
miama impulso, kurio kol kas nenorėjo an- 
alizuoti, pasuko į apačią. 

Svetainėje buvo tuščia, baldai perstum- 
dyti, ir visas kambarys maudėsi švelnioje 
gatvės žibinto šviesoje. 

Ji nuslinko prie židinio, jausdamasi 
nepaprastai vieniša. 

Nuo tada, kai išsiskyrė su Viljamu, tokių 
naktų buvo ne viena; ji pabusdavo tyloje ir 
klajodavo po namus, ieškodama kažko, ko 
negalėjo įvardyti. 

Iki Viljamo piršlybų apie savo šeimą be- 
veik negalvojo. Melanė rūpinosi tėvais, 
jaudinosi dėl brolio. Jos gyvenimas buvo 
ganėtinai turiningas. O tada Viljamas 
paprašė jos rankos. Melanė taip ir ne- 
sužinojo kodėl. Ji pasakė taip. Taip ir ne- 
supratusi kodėl. Gal todėl, kad tuo metu 
įsivaizdavo save kaip Pelenę, ilgai ir 

laimingai gyvenančią su Žaviuoju princu, ir 
toji vizija ją sugundė. 

Negailestinga tikrovė gana greitai par- 
odė savo nagus. 

Visgi ji nesiilgėjo Viljamo. Ilgėjosi, kaip 
ji manė, tos svajonės. 

Melanė sustojo priešais židinį. Ir jos 
žvilgsnis automatiškai nukrypo į didžiulį 
mažosios Meganės Stouks paveikslą. 

Visų pirma pasirinktas laikas, panele 
Holms. Jūs atsiradote kaip tik tą naktį, kai 
Raselas Li buvo čirškinamas už mažų 
vaikų nužudymus. Paskui vieta. Jus paliko 
Harperio ligoninėje, 0 jis, nenuvykęs 
stebėti bausmės vykdymo, kaip tik dirbo. 
Tada jūs. Maža mergaitė. Tvarkingai 
aprengta, puikios sveikatos, tačiau niekas 
niekada jūsų nepasigedo? Per visus šiuos 
metus nesulaukėte jokios žinutės iš žmon- 
tų, kurie rūpinosi jumis devynerius metus, 
pirko jums drabužius, maitino, suteikė 

stogą virš galvos — prakeikimas, netgi 
pasirūpino, kad būtumėte rasta ligoninėje, 
gerose rankose. Ir toji jūsų amnezija. 
Sveika mergaitė, negalinti prisiminti nieko 
— nei iš kur kilusi, nei savo vardo. Ir po 
visų Šių metų, praėjus dviem dešimt- 
mečiams, jūs vis dar nieko neprisimenate? 

— Ne, — sušnabždėjo ji Meganei. — Ne- 
prisimenu. Prisiekiu, aš neprisimenu. 

Tačiau Melanė jau nebebuvo tokia tikra. 
Tie vaizdiniai jos galvoje, juoda tuštuma, 
mažos mergaitės balsas. Kiek kartų tai 
pasikartojo? Mėgino apsimesti, kad nieko 
nevyksta, kad jos protas nepradeda busti ir 
nerodo nieko, ko ji nenori žinoti. 

Ji jau turi šeimą. Ir nenori žinoti nei 
apie serijinį žudiką, nei apie savo biologini- 
us tėvus, nei apie savo pirmus devynerius 
gyvenimo metus. Visa tai nesvarbu. Svarbu 
tai, kad kai buvo palikta ligoninėje netgi be 
vardo, Stouksai įsikišo ir ją išgelbėjo. 

Dėl Dievo meilės, be Stouksų ji būtų 
niekas. Niekas. 

Prieš dvidešimt metų Melanė buvo maža 
mergaitė, pabudusi viena ligoninės priim- 
amajame. Tos baltut baltutėlės sienos. 
Bauginančios adatos ir vamzdeliai. Su- 
glumę, išsigandę nepažįstamųjų veidai. 

Visi aplink ją tikino, kad viskas bus 
gerai. Visi sakė, kad jos tėvai bet kurią 
akimirką pasirodys ir viską sutvarkys. Juk 
buvo gerai maitinta, rūpestingai prižiūrėta. 
Kažkas neabejotinai ją mylėjo. 

Praėjo pora dienų. Paskui dienos vaikų 
palatoje, klausantis kitų mažylių verkšlen- 
imo ir jų tėvų raminimo. Savo aukštoje, 
baltoje ligoninės lovoje Melanė apsivers- 
davo ir stebeilydavo į tuščią sieną, 
beviltiškai stengdamasi prisiminti mamytę, 
kuri vieną dieną, greitai, ateis ir ją 
nuramins. 

Pasirodė vaikų globos tarnyba, ir Melanė 
buvo perkelta į netoliese esančią slaugos li- 
goninę. Niekas nebekalbėjo apie ją 
mylinčių tėvų sugrįžimą. Dabar visi patyli- 
ukais tarėsi, kur rasti gerus globos namus. 
O gal kas norėtų įvaikinti? Na, jeigu ji būtų 
kūdikis, pasakė kažkas, bet kadangi jau ne 
kūdikis... 

Naktis po nakties, viena nykiame kam- 
baryje ir vis stiprėjantis suvokimas, kad 
stebuklas neįvyks ir niekas jos neateis. 
Niekas neparsives jos namo. Niekas netgi 
neduos jai vardo. 

Tada atėjo Patricija Stouks. 

Ji išdygo tarpduryje vikėdama dailiu 
rožiniu  kostiumėliu ir pasakė atėjusi 
paskaityti Melanei pasaką. Melanė neištarė 
nė žodžio. Ji tik žiūrėjo į liekną, gražią 
moterį liūdnu, dainingu balsu ir kone in- 
stinktyviai galvojo: aš noriu jos. 


139/873 

Mergaitė stipriai apkabino gražiąją pon- 
ią. Įsikniaubė veidu į jos kvepiantį kaklą. 
Pasakyk man, jog viskas gerai. Pasakyk, 
kad aš turiu namus. 

Gražioji ponia Stouks paskaitė jai pasaką 
apie princesę. Pabaigoje, nors Melanė 
nežinojo kodėl, ponia apsiverkė. Paskui ji 
paskubomis nusišluostė ašaras, ilgesingai 
pažvelgė į Melanę ir skubiai išėjo. 

Vėliau viena iš vaikų globos tarnybos 
darbuotojų paaiškino jai, kad ponia Stouks 
prieš keletą metų Teksase neteko savo 
keturmetės dukros. Labai tragiška istorija. 
Dabar Stouksai Bostone pradeda gyvenimą 
iš naujo; daktaras Harperis Stouksas ir jo 
žmona yra vieni dosniausių žmonių 
bendruomenėje. Tikrai labai maloni pora. 
Žinoma, labai liūdna dėl to, kas atsitiko, bet 
kartais Dievas žino geriau. 

Melanė suprato. Stouksai ilgisi savo 
mažosios dukrelės taip, kaip ji ilgisi šeimos. 


140/873 
Gyvendami atskirai jie visi vieniši. Kartu jie 
sutaptų. 

Kai Patricija atėjo kitą kartą, Melanė 
ištiesė rankas. Ponia Stouks tučtuojau ją 
apsikabino. Ir vėl pravirko. Šį kartą Melanė 
patapšnojo jai per nugarą. 

— Viskas gerai, — rimtai sukuždėjo ji. — 
Dabar aš būsiu jūsų mažoji mergaitė, ir 
viskas bus gerai. 

Patricija dar smarkiau pradėjo verkti. 

Po šešių mėnesių Stouksai parsivežė 
Melanę namo. 

Dvylikametė Melanė buvo vienintelė, 
kuriai pavykdavo prajuokinti savo pervar- 
gusį tėvą. Ji vienintelė suprato Brajaną ir jo 
niūrią nuotaiką. 

Tačiau pasitaikydavo ir labai niūrių na- 
ktų, kai brolis negrįždavo iki vėlumos, tėvas 
užtrukdavo darbe, ir Melanė, nulipusi į 
apačią, rasdavo motiną, žiūrinčią į ketur- 
metės dukters, kuri niekada negrįš namo, 

portretą. Tos mažos mergaitės, kurios, nors 
turėjo Melanę, Patricija = niekada 
neužmiršo. 

Tokiomis naktimis Melanė nuvesdavo 
motiną į viršų ir paguldydavo į lovą. Tada 
atsisėsdavo ant lovos krašto ir tylėdama 
laikydavo jos ranką, mėgindama padėti jai 
tiesiog iškentėti. 

Viskas gerai, mama. Aš pasirūpinsiu 
tavimi. Aš visada tavim rūpinsiuosi. 

Penkta valanda. Senelio laikrodis vėl 
suskambo, pažadindamas  Melanę iš 
prisiminimų. 

Ji tebežiūrėjo į Meganę Stouks, kuri 
plačiai šypsojosi laikydama savo mėgstamą 
raudoną medinį arkliuką. Mažoji Meganė, 
nuostabia raukiniais papuošta mėlyna 
suknute, didelėmis mėlynomis akimis ir 
auksinėmis garbanomis. Gražioji Meganė, 
kuri, praėjus vos trims savaitėms, kai buvo 
baigtas paveikslas, bus negyva. 

Ir praėjus dvidešimčiai metų Stouksų 
šeima vis dar bandė su tuo susitaikyti. 
Dabar Melanė žinojo, kad kai kurių žaizdų 
neužgydys nė geriausia nauja dukra. 

Pagaliau ji atplėšė akis nuo paveikslo. 
Tada susirangė ant sofos ir sušnabždėjo: 

— Bet jie ir mano šeima, Megane. Aš jų 
nusipelniau. Tikrai. 


Vyras tyliai niūniavo sau tamsiame kam- 
baryje. Sudarė sąrašą, du kartus jį 
patikrino... 

Jis laukė dvidešimt penkerius metus. 
Galvojo apie tai, ką darys, svarstė ir keitė 
planus, tobulino juos, kol sudėliojo viską, 
kaip turėjo būti. Prieš tris savaites jis ėmėsi 
veiksmų; paskambino vienam žmogui. 
Pirmiausia sukviesk visus į vieną miestą. 
Laris Digeris, atvykęs vos prieš kelias 
valandas, buvo paskutinis žaidėjas. 

Prieš dvidešimt penkerius metus buvo 
įvykdyta nusikaltimų, didelių ir mažų. Prieš 
dvidešimt penkerius metus į tas nuodėmes 
buvo pažiūrėta pro pirštus, tiek į dideles, 
tiek į mažas. Jis visada tikėjo, kad galų gale 
žmogiškoji prigimtis viskuo pasirūpins. Kai 
kas palūš, kai kas prabils, galbūt netgi Laris 
Digeris pagaliau sudėlios viską į vietas. 

Tačiau metai bėgo, o niekas nieko 
nedarė. Nieko nepasakojo, neklausinėjo, 
neprisiminė, nieko nesužinojo. Visi gyveno 
kaip gyvenę. 

Jis nebegalėjo laukti. Dabar paims viską 
į savo rankas. Pradės nuo sąrašo — nusikal- 
timų, kuriuos padarė kiekvienas iš jų. 

Nusikalto, nes tylėjo. Nusikalto, nes 
nežinojo. Nusikalto, nes neprisiminė. 
Nusikalto, nes besąlygiškai mylėjo. 
Nusikalto, nes nesiliovė bijoję. 

Nusikalto, nes niekada nebuvo tikras 
vyras. 

Toliau sekė pats blogiausias nusikalti- 
mas, toks didelis, jog jis nė negalėjo 
įvardyti, kad atskleistų visą jo esmę. 
Veidmainystė, gobšumas ir savanaudišku- 
mas susiliejo į viena. Noras pasiglemžti tai, 
ką turėjo kiti žmonės — vien todėl, kad jie 
tai turėjo. Beširdiškumas ir dar blogiau — 
žmonių gyvenimų griovimas, visiškas 
sąžinės neturėjimas. 

Visa tai buvo Tikra Nuodėmė, nes jis 
dažnai pagalvodavo, kad tikroji blogio esmė 
yra panieka. 

Bausmės už šią nuodėmę jis dar nesug- 
alvojo. Ji turi būti ypatinga, turi būti 
paprasta ir baisi. 

Jis sugrįžo prie to, ką turėjo. Žvakės, 
plunksnos ir seni daiktai. Vaikiškas žaislas 
ir suknutė. Karvių liežuviai, kiaulių širdys 
ir kibiras obuolių. Daiktas stiklainyje buvo 
toks šlykštus, kad pats negalėjo į jį žiūrėti. 

Telefono numeris. 

Jo pasiruošimas baigtas. 

Metas išpakuoti dovanas. Jis peržiūrėjo 
savo sąrašą. Nužvelgė surinktus daiktus. Ir 
apsisprendė: Melanė. Melanė, suradusi 
laimę kaip kita Stouksų dukra. Melanė, po 
visų Šių metų nė karto nesiteikusi 
prisiminti. 

Jis išsitraukė mėsininko peilį. Pagalando 
jo ašmenis. 

Jis pasirengęs. 

Ar jūs žinote, kaip įvykdyti tobulą 
nusikaltimą? 

Aš žinau. 


Sekmadienis buvo graži diena; švietė 
ryški pavasario saulė, linksmai čiulbėjo 
paukščiai. Melanė pabudo ir pamatė gulinti 
ant sofos, o virš jos stovėjo ir žiūrėjo pada- 
vėjas Deividas Risas. Ji skubiai atsisėdo. 

— Ką, po galais, veikiate mano 
svetainėje? 

— Dirbu savo darbą. O kodėl, po galais, 
tu miegi čia, ant sofos? 

— Ne tavo reikalas! — Melanė 
sumirksėjo. 

Kaip šviesu. Per šviesu. Ir pernelyg tri- 
ukšminga. Žviegia automobilių padangos, 
šūkauja praeiviai, aidi garso signalai. Staiga 
ją apėmė bloga nuojauta. 

— Kiek valandų? 

— Pusė antros. 

— Dievulėliau. 

Melanė niekada nemiegodavo ilgiau aš- 
tuntos. Niekada. Ir dabar ji viską prisiminė. 
Sceną su Lariu Digeriu, Deividą Risą, 
nešantį ją namo, blogą sapną, ilgą naktį 
priešais Meganės Stouks portretą. Ir tas 
Deividas Risas vėl čia, vis dar dvelkia Old 
Spice losjonu ir nervina ją. 

Baltą padavėjo smokingą jis buvo 
pakeitęs į senus marškinėlius su „Red Sox“ 
logotipu ir džinsus. Dienos šviesoje 
pastebėjo, kad jo plaukai rudi, su rausvu at- 
spalviu. Gilios rudos akys su žalsvu at- 
spalviu. Veidas labiau keturiasdešimtmečio 
nei trisdešimtmečio, nugairintas vėjo ir 
vanagiškas. 

Vyras atsitraukė nuo jos per porą žings- 
nių, ir Melanė pastebėjo, kad jis šlubuoja. 
Deividas Risas susiraukė, bet tučtuojau 

paslėpė grimasą stipriai sučiaupdamas 
lūpas. 

— Kaip suprantu, atėjai čia dirbti, — 
pagaliau ištarė ji. 

— Mes ardome sulčių vežimėlius. Vieni 
niekai. 

— Neabejoju. Tai dėl ko atėjai į svetainę? 

— Ieškau įrankių. Įrankiais turėjo 
pasirūpinti Haris, bet atsinešė tik plaktuką. 
Nelabai išmintingas tas Haris. 

Melanė spėriai atrėžė: 

— Įrankių dėžė sieninėje spintoje, vir- 
tuvėje. Eik ir ieškok ten. 

Deividas susikišo rankas į užpakalines 
džinsų kišenes. 

— Mes jau apieškojome virtuvę. 
Neradome jokių įrankių. Užtat aptikome 
puikią lempučių kolekciją. 

— O. — Melanė susiraukė. — Ką gi, gali 
būti, kad juos paėmė mano tėvas. Paklausk 
jo. 

— Negaliu. Daktaras Stouksas išvyko 
anksti ryte. 

— O Marija? 

— Tarnaitė? Jos nemačiau. 

— Tai gal mano motina žino, kur tėvas 
juos padėjo. 

— Ponios Stouks irgi nėra. Ji išskubėjo į 
grožio saloną. 

— O, pamiršau. 

Sekmadieniais vykdavo anoniminių al- 
koholikų susitikimai. Motina grįš tik penk- 
tą. Tai reiškė, kad Melanei teks keltis ir 
surasti dingusius įrankius. 

Ji atsistojo, tačiau Deividas, regis, neb- 
uvo nusiteikęs skubėti. Tiesą sakant, jis 
įnirtingai apie kažin ką mąstė. 

Melanė smalsiai į jį pažiūrėjo. 

Staiga vyrukas paklausė: 

— Kaip jautiesi? 

— Gerai. 

— Miegojai ant sofos? 

— Ši sofa labai patogi. 

— Ir nuo jos aiškiai matyti Meganės 
portretas? 

— Atėjau dėl sofos, ne dėl vaizdo. 

— Aha, — linktelėjo jis. — Tik todėl, kad 
vakar vakare pasirodė kažkoks tipas ir 
pareiškė, esą Meganės Stouks žudikas iš 
tiesų buvo tavo tėvas. Kad tavo įtėviai nėra 
tokie geri ar malonūs, kaip tau atrodo... 

— O Dieve, tu viską girdėjai! 

Ji manė, kad jis atėjo tik baigiantis 
pokalbiui. Nė  nepagalvojo... Jis nė 
neužsiminė... 

Melanė bedė pirštu jam į krūtinę. 

— Kaip drįsti! Stovėjai ten ir paslapčia 
klauseisi apie mano gyvenimą. Ką, po gal- 
ais, sau manei? 

— Stebėjau, ar tau nieko nenutiks... 

— Prakeikimas, kodėl sekei mane vakar 
vakare? 

Deividas papurtė galvą, ir jo balse 
suskambo panieka. 

— Tu išėjai iš namų vidury savo pokylio 
su kažkokiu įtartinu tipu, kuris tempė tave 
už rankos, ir dar klausi, kodėl tave sekiau? 
Dėl Dievo meilės, atrodė, kad prašaisi būti 
nužudyta! 

— Aš galiu pasirūpinti savimi. 

— Papasakok tai kam nors kitam, 
panelyt. 

Melanė paraudo. Velniava, pati pri- 
siprašė. Jis teisus. Jai nespėjus sugalvoti 
jokio šmaikštaus atsakymo, kad bent jau 
nepultų jo akyse, Deividas tarė: 

— Man reikia dirbti. Kai surasi įrankius, 
pašauk Harį. 

— Gerai. 

— Gerai. 

Jis nužingsniavo koridoriumi, ir Melanė 
apsidžiaugė jo nusikračiusi. Jau vėlu. 

Reikia imtis dienos darbų. Staiga jai šovė 
mintis, ir ji šūktelėjo Deividą: 

— Palauk! 

Deividas nenoromis sustojo pusiaukelėje 
ir nekantraudamas atsisuko. 

— Kadangi... kadangi jau viską girdėjai... 

— Aha. 

— Ką... ką tu manai apie Larį Digerį? 

— Greičiausiai jis girtuoklis, — sausai at- 
sakė Deividas. 

Ji lengviau atsiduso. "Taip, tokią 
nuomonę ir norėjo išgirsti — patikinimą, 
kad Laris Digeris mala niekus. 

— Tai absurdiška istorija. 

— Daug skylių, kaip ir sakei. 

— Taip. — Melanė abejingai mostelėjo 
ranka. — Jokie sveiko proto tėvai ne- 
suteiktų jų dukters žudiko vaikui namų. Tai 
neįtikima. 

Deividas vėl linktelėjo, bet dabar jo 
žvilgsnis atrodė apsiniaukęs ir sunkiai 


įskaitomas. 

— Veikiausiai jis tik nori pinigų, — tarė 
ji. — Ačiū, pone Risai. Netrukus atnešiu 
įrankius. 


— Nors vienas dalykas įdomus, — tarė 
Deividas. 

Melanė išblyško. 

— Koks? 

— Kodėl dabar? Jei visa tai tik dėl 
pinigų, kodėl Laris Digeris neieškojo jūsų 
ar jūsų tėvų anksčiau? 

Melanė staiga pašiurpo. Ji pasitrynė 
rankas, mėgindama nuvyti šaltuką. 

— Gal jam prireikė laiko sugalvoti istori- 
jai. O gal anksčiau jam nereikėjo pinigų. 

— Ir tas telefono skambutis gana 
įdomus. Kam reikėjo sakyti, kad ne pats jus 
surado, kad kažkas jam padėjo? Kodėl 
paminėjo būtent tai? 

Melanė negalėjo atsakyti. Ar Laris Di- 
geris stengtųsi būti tikslus, jeigu norėtų tik 
pinigų? Sukčiai būna labai išradingi. Bet 
kodėl dabar? Ne anksčiau, kai ji buvo itin 
pažeidžiama, labiau domėjosi savo 
praeitimi. 

Mintyse jai tebesvarstant, Deividas tarė: 

— Aš galėčiau padėti tau išsiaiškinti. 

— Atsiprašau? 

— Aš dirbau policininku, jeigu ką. Susir- 
gau artritu. Darbo teko atsisakyti, bet kon- 
taktų išliko. Jei nori, galėčiau patikrinti 
Larį Digerį. 

Šlubavimas, tos skausmo grimasos, kuri- 
as vyras stengiasi slėpti, — tikriausiai tai 
artrito pasekmė. O tai, kad yra dirbęs poli- 
cininku, paaiškintų, kodėl sekė ją vakar 
vakare. Vien Lario Digerio išvaizda turėjo 
pažadinti jo instinktus. Todėl Deividas 
pasekė ją ir pasaugojo. 

Melanė pajuto palankumą Deiviui Risui. 
Vis dėlto ji papurtė galvą. 

— Viskas gerai, pati tuo pasirūpinsiu. 

— Su visa derama pagarba, bet ką tu iš- 
manai apie tokius žmones kaip Laris 
Digeris? 

— Na, iš pradžių aš bent jau galiu 
patikrinti jo žodžius apie tą anoniminį sk- 
ambutį, taigi peržiūrėsiu mūsų telefono 
sąskaitas. 

Deividas prisimerkė. 

— O kaip dėl jo biografijos, reputacijos ir 
viso kito? 

— Paskambinsiu jo darbdaviui. 
Laikraščių redakcijoms Teksase. 

— Ar žinai, kiek laikraščių yra Teksase? 

Melanė meiliai nusišypsojo. 

— Tada geriau imsiuos darbo, ar ne? 

— Nepasiduosi nė per nago juodymą, a? 
Niekada neprašysi pagalbos? 

— Sveiki atvykę pas Stouksus, pone 
Risai. Mes patys tvarkome savo reikalus. 

— Tikrai? — Deividas įdėmiai ją nužvel- 
gė. — Tai kodėl tada, kai kažkoks senas 
pavargęs reporteris ištempė tave iš namų, 
padavėjas buvo vienintelis, kuris tai 
pastebėjo? Ką manote apie tai, panele 
Stouks? 

Melanė neturėjo ką atsakyti. 

Vėliau, išgėrusi du puodelius kavos, vi- 
ena  sėdėdama valgomajame  Melanė 
stebėjo popiečio saulę, besiveržiančią pro 
užuolaidų nėrinius, ir knaibė mėlynių 
keksiuką. 

Galbit jums teko susidurti su jais Tek- 
sase; ir su jų vaikais, vienas be galo 
mielas, visų mylimas, o kitas jau turintis 
tiek rūpesčių, kad pusė mamų tame 
kvartale neleisdavo su juo žaisti. Man 
susidaro įspūdis, panele Holms, kad jūs 
dar labai daug nežinote apie savo šeimą. 

Kodėl ji nežino daugiau apie Meganę 
Stouks ar šeimos gyvenimą Teksase? Ne- 
paisydama drąsių žodžių, pasakytų Lariui 
Digeriui ir Deividui Risui, Melanė pajuto 
sukylantį nerimą. 

Ji visuomet manė, kad tėvams buvo per- 
nelyg skausminga kalbėtis apie Meganę. 
Juolab su įdukra. Kad ir ką sakytų žmonės, 
įtėvių ir įvaikių bendravimas rutuliojasi ki- 
taip. Pradžia nėra natūrali ar sklandi; ji la- 
biau primena pasimatymus — visi vilki sa- 
vo gražiausius drabužius, demonstruoja 
puikiausias manieras ir stengiasi pernelyg 
neapsikvailinti. Tada ateina medaus 
mėnuo, kai tėvai ir vaikai stengiasi ne- 
sipykti, nes abi pusės velniškai laimingos, 
turėdamos viena kitą. Vėliau, jei įvaikini- 
mas buvo sėkmingas, šeima pradeda 
gyventi įprastą, nusistovėjusį gyvenimą. 
Visi jaučiasi patogiai, prisitaiko vieni prie 

kitų, žino kiekvieno šeimos nario stiprybes 
ir silpnybes, tačiau vis tiek juos myli. 

Melanei patiko galvoti, kad jos šeima 
pasiekė šią paskutinę nirvanos stadiją, 
tačiau dabar ją ėmė kankinti abejonės. 
Jeigu jie tokie artimi, kodėl tėvai niekada 
nesikalba apie Meganę? Kodėl Melanė 
niekada neklausė? Net jei tai ir skausminga 
tema, viskas įvyko prieš dvidešimt metų. 
Kai pagalvoji, po dviejų dešimtmečių... 

Tai praeitis, tvirtai tarė ji sau. Praeitis 
neturėtų rūpėti. 

Vis dėlto dabar ji nebebuvo tokia tikra. 
Lario Digerio insinuacijos ėmė leisti šaknis. 
Kas, jei tas reporteris teisus? 

Melanė atstūmė keksiuką. Ji nuėjo kor- 
idoriumi į tėvo kabinetą, kur ją pasitiko po 
visą kambarį išmėtytos knygų krūvos. Ant 
vyšnios medžio stalo, ant raudonos odinės 
sukamosios kėdės, ant grindų. 

Akivaizdu, kad kol ji leido laiką parke su 
Lariu Digeriu, labdaros pokylis vyko sėk- 
mingai. Reikėtų šias knygas sukataloguoti, 
paruošti ir perduoti retų knygų prekeiviui 
Boilstono gatvėje. Taigi jos laukia nemažas 
darbas. 

Melanė atidarė raudonmedžio doku- 
mentų spintą ir susirado segtuvą, pažymėtą 
„Nynex“. Gera žinia buvo ta, kad jos ped- 
antiškasis tėvas turėjo susegęs visų 
mėnesių telefono sąskaitas. Bloga žinia: 
tarp jų dar nebuvo naujausios sąskaitos už 
tris pastarąsias savaites. Rytoj ji 
paskambins ir paprašys išankstinės sąskai- 
tos kopijos. 

Tada paaiškės, ar Laris Digeris sakė 
tiesą. 

Bet kaip dėl jos pačios praeities? Kodėl 
tėvai nesistengė sužinoti daugiau? Iš pra- 
džių tikriausiai bijojo. Jeigu surastų jos tik- 
ruosius tėvus, tie galėtų atimti Melanę iš jų. 

Tačiau praėjo dvidešimt metų, o jie nė 
karto nepaklausė, ar ji ką nors prisimen- 
anti. Niekada nepaklausė, ar Melanė norėtų 
sužinoti daugiau apie savo praeitį. Kodėl 
neišbandė hipnozės, regresinės terapijos ar 
kitų panašių dalykų? Juk jos tėvas gydyto- 
jas turėjo apie tai pagalvoti. 

Tačiau niekas nieko nesakė, ir Melanė, 
nepaisydama artimų santykių šeimoje, 
užaugo galvoje kirbant neramiai minčiai, 
kad privalo laikytis keistos, nebylios 
taisyklės. Nesistenk per daug sužinoti, per 
daug nekalbėk. Nesigręžiok atgal. 

Man susidaro įspūdis, panele Holms, 
kad jūs dar labai daug nežinote apie savo 
šeimą. 

Jei atvirai pasakytum jiems tą patį, 
pagalvojo ji, ką tėvai atsakytų? Ji niekuo ne 
geresnė, jai irgi patinka turėti savų 
paslapčių. Juk taip ir nepapasakojo šeimai, 
kas atsitiko tarp jos ir Viljamo. Niekada 

nepasakojo apie nuostabų pirmąjį 
pasimatymą, kai jis pakvietė Melanę pas- 
ivaikščioti palei upę, ir abu ilgai, kone 
audringai, kalbėjosi apie tai, ką reiškia 
augti žinant, kad biologiniai tėvai tave pal- 
iko. Ji nepapasakojo apie savaitgalį po trijų 
mėnesių, nepakartojamą savaitgalį, kai 
jiedu mylėjosi beveik iki ketvirtos ryto. 
Vėliau kūnui suglebus ir įkaitus nuo sekso, 
rengdamasi Melanė pastebėjo nėriniuotą 
liemenėlę, pakištą po čiužiniu, liemenėlę, 
kuri buvo ne jos. Ji grįžo namo žinodama, 
kad sužadėtuves teks nutraukti, tačiau nė 
žodžiu neužsiminė apie tai tėvams. Ir kai 
pagaliau tai padarė, paprasčiausiai 
paaiškino, kad jai ir Viljamui nepavyko. Nei 
daugiau, nei mažiau. Tėvai, regis, suprato, 
nors Melanė jautė, kad tėvui buvo skaudu. 
Juk tai jis supažindino dukrą su Viljamu. 

Niekas apie tai daugiau nekalbėjo, ir 
Melanė vis dėlto džiaugėsi. 

Ji turėjo savo praeitį, jos tėvai — savąją. 
Kuo daugiau Melanė apie tai galvojo, tuo 
mažiau baisėjosi; pagaliau tokia žmogaus 
prigimtis. Visi turi mažų paslapčių, 
akimirkų, kurias išsaugo tik sau. Ir viskas. 
Tik todėl, kad žmonės nori privatumo, dar 
nereiškia, jog jie susitarė įvaikinti žudiko 
dukterį. Visiškas absurdas. 

Lario Digerio įtarinėjimai absurdiški. 

Rytoj ji gaus telefono sąskaitą. Joje neb- 
us jokių skambučių į Teksasą. Tada visi 
galės toliau gyventi savo gyvenimus. 

O tos tuštumos? Mažos mergaitės bal- 
sas, maldavimai leisti ją namo? 

Į šiuos klausimus Melanė neturėjo 
paprasto atsakymo. Jai dvidešimt devyneri. 
Ji mėgsta savo darbą, padėti savo bendruo- 
menei, myli savo šeimą. Ar jai iš tiesų vis 
dar rūpi, iš kur atsirado? 

O ar buvo toks laikas tavo gyvenime, kai 
nerūpėjo? 

Melanė atsiduso. Nieko gero ji nenu- 
veiks, kai galvoje tokia sumaištis. Reikia 
pabėgioti. 

Ji užlipo į viršų, bet pamačiusi mie- 
gamojo duris sulėtino žingsnį. Jos buvo 
praviros; Melanė galėjo matyti smulkias 
mirksinčias  švieseles ant medinio 
paviršiaus. Tada ji užuodė kvapą. Šleikščiai 
stiprų gardenijų kvapą. 

Melanė neturėjo nieko, kas kvepėtų 
gardenijomis. 

Kažkas... kažkas vėl sukrutėjo jos galvo- 
je. Šešėliai. Raibuliai tuštumoje. 

Ji stumtelėjo duris. Prieš akis atsivėrė 
lova. Išlipusi vidury nakties, paliko ją su- 
jauktą. Dabar geltona paklodė buvo 
sukaišiota, rankų darbo melsvai raudona 
antklodė nepriekaištingai išlyginta. Melanė 
niekada neklodavo savo lovos. 

— Marija? — sušnabždėjo ji. 

Niekas neatsiliepė. 

Jos žvilgsnis nukrypo į lovos galvūgalį. 

Ir staiga visi vaizdiniai galvoje sprogo. 

Maža mergaitė, rankose laikanti raud- 
oną medinį arkliuką. Vargana medinė 
trobelė, maža mergaitė sėdi ant grindų ir 
spaudžia glėbyje savo mėgstamą žaislą. 

— Aš noriu namo, — verkia ji. 

— Duokš man žaislą, mieloji. Jei duosi 
man žaislą... 

— Aš noriu namo. 

— Megane, nesiraukyk. 

— P-prašau? 

— DUOKŠ MAN TĄ ARKLIUKĄ. 

— Aš noriu namo, noriu namo, aš noriu 
NAMO. Ne. Ne, ne. NEEEEE!!! 

Melanė išbėgo į koridorių. Verkdama ji 
parpuolė ant kelių ir įrėmė kaktą į grindis, 
stengdamasi atsikratyti vaizdinių. Ji nenori 
žinoti. Nenori matyti. 

Tada vėl įkvėpė gardenijų kvapo, ir va- 
izdai iš naujo ėmė lietis. 

Tarsi per miglą išgirdo laiptais 
atidundančius žingsnius. 

— Ei? Man pasigirdo, kad kažkas 
verkia... Melane! 

Ji negalėjo pakelti galvos. Negalėjo liepti 
Deividui Risui eiti šalin. Tai ne jo reikalas. 
Tai niekieno reikalas, tik jos. 

Melanė klūpojo prispaudusi kaktą prie 
grindų, o jos galvoje šmėsčiojo neryškūs 
vaizdai. 

Meganė, arkliukas, trobelė. Meganė, 
arkliukas, trobelė. 

Kas ten tarpdury? Kas stovi tarpdury? 

Ką aš čia veikiu? 

Aš nenoriu žinoti, nenoriu žinoti... 

— O Dieve, — pratarė Deividas. 

Melanė pakėlė galvą. Keista išraiška 
veide jis stebeilijo į jos kambarį. Gal tai 
buvo nuostaba. O gal gailestis. 

Ji nusisuko, tada sušnabždėjo: 

— Nenoriu, kad tai pamatytų mano 
tėvai. Mano brolis... mano brolis žinos, ką 
daryti. 

Melanė vėl užsimerkė. 

Kas ten tarpdury? Kas stovi tarpdury? 

Aš nenoriu žinoti... 


Brajanas Stouksas visuomet žinojo, kad 
jam skirtas nelengvas gyvenimas. Kiek 
siekė atmintis, jo nuotaikos buvo ciniškos ir 
niūrios. Jo vaikystę lydėjo nesibaigiantys 
pilki vakarai; tėvas visą laiką dirbdavo li- 
goninėje, o motina sėdėdavo sustingusi ant 
sofos, paskendusi savo didingame vien- 
išume. Kartais Brajanui kildavo noras 
pažaisti, ir jis imdavo glaustytis, dalydamas 
motinai savo žaviausias šypsenas, kol ji 
pagaliau nusišypsodavo ir priimdavo į savo 
saldžiai kvepiantį glėbį. Kitais vakarais jis 
siausdavo, daužydavo vazas ir baldus, lak- 
stydavo rėkaudamas po namus, kol motina 
galiausiai puldavo į ašaras ir kūkčiodama 

maldaudavo pasakyti, kodėl sūnus jos taip 
nekenčia. 

Tuomet, šešerių, jis nežinojo atsakymo. 
Negalėjo pasakyti, kodėl juokina ar virkdo 
savo motiną. Tačiau dažniausiai jį kankin- 
davo kaltės ir nesaugumo jausmas. Tarsi 
kažin kas namuose būtų negerai. Laikui 
bėgant visi ims jo nekęsti, galvodavo Bra- 
janas. Tėvas, motina, jo mažoji sesutė 
Meganė... 

Veikiausiai vienintelis žmogus, kuriam 
jis buvo geras, buvo Melanė, bet pastaruoju 
metu jis bjauriai elgėsi net su ja. Ignoravo 
jos skambučius ir kitus mėginimus susi- 
taikyti. Jis išsikėlė į savo butą Pietų Bo- 
stone, kur galėjo galąsti bjaurėjimąsi 
savimi iki pavojingo aštrumo. 

Prieš tris mėnesius jis gulėjo lovoje 
svarstydamas, kodėl paprasčiausiai neper- 
sirėžia sau riešų, bet paskui prisiminė 
Meganę. Mylimą gražuolę Meganę. Kaip 

mažylė ištiesdavo rankutes ir prašydavo 
panešioti ją ant nugaros. Kaip vakarais bėg- 
davo į jos kambarį, norėdamas pažiūrėti, ar 
ji miega, norėdamas apsaugoti, nors 
nežinojo nuo ko. O paskui jau buvo per 
vėlu. 

Megane, Megane, man taip gaila. 

Jis išsitraukė dėžutę su skustuvais. 

Ir tada pagalvojo apie Melanę. Kaip ji 
pažiūrėjo į jį, kai pamatė ją pirmą kartą, 
kaip apkabino jį, kaip mylėjo, tiesiog 
mylėjo. 

Melanė sugrąžino Stouksų šeimą į 
gyvenimą, ir Brajanas negalėjo jos nuvilti. 
Jei jis nenori gyventi dėl savęs, tuomet 
turės gyventi dėl jos. 

Jis ėmė lankyti paramos grupę. 
Sužinojo, kad jame pernelyg daug pykčio. 
Sužinojo, kad jo požiūris į šeimą „sudėtin- 
gas“ ir kad turi „problemų dėl intymumo“. 
Kad privaląs kartą ir visiems laikams 

apsispręsti, kuo nori būti. Ne ko nori tėvas 
ar šeima, bet ko nori jis pats. 

Brajanas Stouksas turėjo išmokti mylėti 
save. Ir jam darėsi vis aiškiau, kad jo nuo- 
taikas labiau veikė kaltės jausmas dėl 
mažosios sesutės mirties nei sumišę 
jausmai dėl homoseksualumo. Praėjus 
dvidešimt penkeriems metams, patirtos di- 
enos Teksase staiga vėl ėmė aršiai perseki- 
oti. Kartais naktimis pabusdavo išpiltas 
šalto prakaito. O kartais pašokdavo iš 
sapno šaukdamas. 

Pasitaikydavo ir tokių naktų, kai 
susapnuodavo savo tėvų mirtį, ir tai suteik- 
davo Brajanui džiaugsmo. Tokiomis di- 
enomis jis vengdavo eiti namo. 

O ši rytą paskambino  Džeimis 
O'Donelis. Melanė atrodo itin išblyškusi, 
pernelyg įsitempusi, tiesiai išklojo Džeimis. 
Vakar vakare ją ištiko migrenos priepuolis, 
o migrena Melanę kankina tik tuomet, kai ji 

patiria didžiulį stresą. Ar Brajanas žinąs, 
kas, po galais, dedasi? 

Jis nežinojo. Ir jis susirūpino. 

Paskui po pietų jis sulaukė skambučio. 
Kažkoks vyras, nenorėjęs prisistatyti, 
trumpai pareiškė, kad Melanei jo reikia. 
Brajanas nesiginčijo. Nepaisydamas 
aiškaus tėvo pareiškimo, kad yra 
nepageidaujamas Bikono gatvėje, Brajanas 
Stouksas skubėdamas pralėkė pro du raud- 
onus šviesoforus. 

Visgi jis nebuvo pasirengęs tam, ką 
išvydo Melanės kambaryje. Nužvelgęs seną 
raudoną medinį arkliuką ir apžadinių 
žvakių altorių, ištarė: 

— Tik nerodykite šito mamai. 

— Gal juokauji? Dėl Dievo, greičiau eik 
vidun ir uždaryk duris. 

Brajanas įžengė į miegamąjį ir uždarė 
duris. Sesuo tebevilkėjo pižamą, nors jau 
buvo vėlyva popietė. Stovėjo apglėbusi save 

rankomis. Jos skruostai buvo drėgni nuo 
ašarų. Pamatęs ją tokią išsigandusią, Bra- 
janas visiškai sutriko. Melanė niekada ne- 
bijojo. Niekada. 

— Melane... 

Jis žengė žingsnį, tada sudvejojo. Sesuo 
atrodė sutrikusi, nežinanti, kaip sugriauti 
tą tarp jų iškilusią sieną. Nėra ko stebėtis, 
nusprendė Brajanas. Jis stovi šiame kam- 
baryje ir taip pat neišmano ką daryti. 

Praslinko dar viena nesmagi akimirka. 
Pagaliau Melanė suardė tylą. 

— Brajanai, susipažink su Deividu Risu. 
— Ji parodė į dar vieną žmogų kambaryje, 
kuris vaikštinėjo po kambarį įdėmiai 
žvalgydamasis. — Deividas Risas yra buvęs 
policininkas, — paaiškino. — Jis turi ryšių... 

— Buvęs policininkas? 

— Artritas, — trumpai atsiliepė Deividas. 
Brajanas linktelėjo; iškart pastebėjo jį 
šlubuojant. — Paskambinau vienam 

draugui, detektyvui, kuris moka saugoti 
paslaptis. Jūsų sesuo primygtinai 
reikalauja išlaikyti viską paslaptyje. 

Melanė dvejodama žiūrėjo į Brajaną. Po 
kurio laiko jis pritariamai linktelėjo. 
Nežinojo, ką galvoti apie Deividą Risą, bet 
neišmanė, ką dar galėtų daryti. Juk pats 
nebuvo matęs nieko panašaus ir neturėjo 
jokių ryšių policijoje. 

— Jėzau Kristau, kas tai? — pagaliau 
neišlaikė Brajanas. — Turiu galvoje... kas 
būtų galėjęs? Kaip? Kodėl? 

— Dar nežinau, — tarė buvęs poli- 
cininkas. — Pradėsime nuo klausimo, kas 
tai, o tai yra keturiasdešimt keturios apžad- 
inės žvakės, iškvepintos gardenijomis. Vi- 
enas raudonas medinis arkliukas, sena 
mėlyno audeklo skiautė su kraujo 
dėmėmis. Atkreipkite dėmesį į žvakių 
išdėstymą. Aiškiai norėta kažką pasakyti. 

Brajanas pasisuko ir nužvelgė žvakių 
kompoziciją. Prakeikimas.  Mirksinčios 
žvakės sudarė vieną žodį: Meganė. 

Brajano atminty iškilo blankus vaizdas. 
Mažylė Meganė ant grindų. Brajanas pači- 
umpa jos lėlę ir perplėšia pusiau. Meganė 
verkia, nieko nesupranta. Brajanas iškrato 
lėlės vidurius ant grindų. Turi būti tvirta, 
Megane, turi būti tvirta. 

Siena tarp jų vėl padidėjo. 

— Aš atsikėliau vidury nakties, — tyliai 
pasakė Melanė. — Nulipau į apačią. O kai 
sugrįžau... visa tai jau buvo čia. 

— Tu vaikščiojai vidury nakties? — aštri- 
ai paklausė Brajanas. — Melane, praėjo šit- 
iek metų... 

— Tu vaikštai per miegus? — pasiteiravo 
jos Deividas Risas. 

Tačiau Melanė žvelgė į Brajaną, ir sesers 
akyse jis išvydo tai, ko labiausiai bijojo: nu- 
oskaudą. Jis įskaudino ją. Kai Melanė 

atsikeldavo vidury nakties, Brajanas visada 
ją sergėdavo. Jis iškart pabusdavo ir nusek- 
davo paskui į apačią, kur rasdavo ją spok- 
sančią į Meganės paveikslą. Juk buvo jos 
vyresnysis brolis. Tai buvo jo pareiga. 


— Nevaikštau, — atsiliepė ji po kurio 
laiko. — Kartais tik... negaliu užmigti. 
— Melane... 


— Paskui, Brajanai. Vėliau. 

Deividas Risas krenkštelėjo, vėl atkreip- 
damas dėmesį į save. 

— Jūsų motina gali grįžti bet kuriuo 
metu, todėl geriau imkimės darbo. — 
Nelaukdamas atsakymo, jis dalykiškai tęsė: 
— Pradėkime nuo arkliuko. Jis iš to paveik- 
slo apačioje, taip? Meganės arkliukas. 

— Nulaužta ausis, — sumurmėjo Bra- 
janas. — Tai aš ją nulaužiau. Sviedžiau jį į 
židinį. Buvau... piktas. Meganė turėjo jį tą 
dieną, kai buvo pagrobta, bet niekas jo taip 
ir nerado. Tuo metu policija aiškino, esą 


| | | | | | | | | | | | | | | | | | | | | | | | | | | | | | | | (B 
Raselas Li pasiliko jį — kaip jie tai 
pavadino? — kaip trofėjų. 

— Jūs daugiau niekada nematėte to ark- 
liuko? Net kai policija suėmė Holmsą? 

— Ne. Niekada. 

— O ši skiautė? 

— Nežinau. — Brajanas kurį laiką ją tyr- 
inėjo, nesiliesdamas, tik žvilgsniu. — Gali 
būti jos suknelės, — pagaliau nusprendė jis. 
— Suknelė buvo mėlyna. Betgi viskas buvo 
taip seniai, suprantate, ir ji tokia... purvina. 

— Ar kai Meganę rado, ji buvo su 
suknele? 

Brajanas dvejodamas dirstelėjo į seserį. 

— Suvyniota į antklodę. 

Deividas linktelėjo. Meganė buvo rasta 
tik su antklode. 

— Kaip galėjo kas nors patekti į vidų? — 
pagaliau įsiterpė Melanė. — Name įrengta 
signalizacija. 

— Ar ji buvo įjungta? — tučtuojau pas- 
iteiravo Deividas. 

— Žinoma, įjungta! — Ji pasipiktinusi 
žvilgtelėjo į Risą. — Juk turi reikalų su 
šeima, kuri žino, kas gali atsitikti. Patikėk, 
mano tėvas kiekvieną vakarą įjungia 
signalizaciją. 

— Aha. — Deividas trumpam susimąstė. 
— Kas nakvojo namuose? 

— Aš, aišku, — tarė Melanė. — Mama ir 
tėtis. Marija, ji čia gyvena. Taip pat turėjo 
nakvoti Ana Margareta, mano viršininkė ir 
geriausia draugė iš Raudonojo Kryžiaus 
centro, — per ilgas kelias grįžti į Dedamą 
tokią vėlyvą naktį. Manau, ji nakvojo, nors 
reikėtų paklausti Marijos. 

— Ar prieš įjungdamas signalizaciją tavo 
tėtis apžiūri namus? 

— Kodėl jis turėtų tai daryti? 

— Vakar jūsų namuose vakarojo trys 
šimtai žmonių. Bet kuris iš jų galėjo užlipti 
į viršų nepastebėtas ir... 

— Ir tiesiog palaukti, — pabaigė ji. 

— Mėšlas, — sumurmėjo Brajanas. 

— Turi būti ryšys tarp Lario Digerio ir 
to, ką matome čia, — tarė Melanė. — Gal jis 
įsliūkino po to, kai mudu pasikalbėjome. 
Gal surado šiuos daiktus, kai sekė Raselą Li 
Holmsą. 

Deividas papurtė galvą. 

— Pernelyg subtilu. Kaip galėtų toks 
vyras, taip apsirengęs ir taip dvokiantis, 
prasmukti nepastebėtas į viršų? 

— Na, jis jau kartą prasmuko į namus... 

— Minutėlę! — įsikišo Brajanas. — Laris 
Digeris? Tas reporteris iš Teksaso? Laris 
Digeris buvo mūsų namuose vakar vakare? 

Sesuo vos vos liūdnai šyptelėjo ir tada 
viską jam papasakojo. 

Brajanas išklausė akmeniniu veidu. 
Turėčiau kaip nors reaguoti, galvojo jis. Bet 
nereagavo. Susitaikyk su likimu, tarė sau, 
žvelgdamas į keturiasdešimt keturias 
žvakes, kurios švietė jo mirusios sesers 
vardą. Teksasas jau vėl jaukė jo sapnus, 
trikdė protą. Jie negali gyventi toliau, štai 
kur bėda. Nė vienas neišmoko gyventi to- 
liau, ir dabar Raselas Li Holmsas pagaliau 
juos pribaigs. Negi jie tikrai tikėjosi, kad 
toks paprastas dalykas kaip mirtis nugalės 
tokį žmogų kaip Raselas Li Holmsas? 

— Brajanai? — tyliai pašaukė Melanė. — 
Brajanai, kas tau? 

Jis palietė savo veidą. Prakeikimas, jis 
verkia. 

— O tu nė nepaskambinai man ir 
nepapasakojai, — sušnabždėjo jis. 

— Aš skambinau tau šiandien. 

— Kaip viskas pasikeitė, ar ne, Mel? 

Melanė nuleido akis. 

— Tai tu išėjai, Brajanai. Tu nusprendei 
mus visus palikti. 

Ji buvo teisi. Brajanas norėjo paimti ją 
už rankos ir švelniai suspausti, priminti se- 
sei apie tuos senus laikus, bet negalėjo. 

— Pamiršk Larį Digerį, — kimiai tarė jis. 
— Aš viskuo pasirūpinsiu, Mel. Pažadu. 

— Ne! Ne šito aš noriu, Brajanai. Galiu 
pati susitvarkyti. 

— Nėra čia ką tvarkyti! Laris Digeris 
buvo šlykštus žurnaliūga anuomet, šlykštus 
žurnaliūga ir liko. Tu nesi Raselo Li 
Holmso dukra, ir aš neleisiu, kad mano 
mažajai sesutei būtų kemšamos į galvą 
tokios nesąmonės. Mel, su tavimi tai neturi 
nieko bendra ir neturėtų būti. 

Melanės akys patamsėjo. 

— Neturi nieko bendra su manimi? 
Kodėl? Nes aš nesu tikra Stouks? Nes netgi 
po dvidešimties metų tu vis dar elgiesi su 
manimi kaip su viešnia... 

— Velniai rautų, ne tai norėjau pasakyti. 
Tu gi pažįsti mane, Mel. 

— Ne, nebepažįstu! "Todėl geriau 
paaiškink, ką norėjai pasakyti, Brajanai, 
nes kiek aš žinau, visa ši istorija, išpuoliai ir 
grasinimai mūsų šeimai — mano šeimai — 
susiję su manimi! 

— Ne, — atrėmė jis. — Su visa derama 
pagarba, tavęs nebuvo mūsų šeimoje, kai 
buvo pagrobta Meganė. Ar žinai, kad BA re- 
iškia „būk atsargus“? Ar žinai, kad vietiniai 
pašto skyriai šimtus tūkstančių skrajučių su 
dingusio vaiko atvaizdu išplatins 
nemokamai? Kad didžiosios oro linijos 
išdalins jas visuose Jungtinių Valstijų oro 
uostuose? Ar žinai, koks jausmas nunešti 
išpirkos pinigus, o paskui tiesiog laukti? 
Arba koks jausmas, kai policija nutraukia 
paiešką ir atsiveda šunis, apmokytus ieškoti 
lavonų? Arba dar geriau, kai nueini į morgą 
atpažinti vaiko palaikus? Tu šito nežinai, 

Mel. Nežinai, nes Meganė neturi nieko 
bendra su tavimi; mes norime, kad taip ir 
liktų! 

— Per vėlu, — sausai atsiliepė ji. 

Sesuo piktai pražingsniavo pro jį 
Deivido Riso link. Prakeikimas, juk jis 
vyresnysis brolis. Jam turėtų būti leista ap- 
saugoti savo seserį, jei to norėtų. Ir jis 
tikrai nenori, kad Melanė būti siejama su 
Megane. 

— Viskas tik blogėja, Brajanai, — tarė se- 
suo. — Aš matau Meganę Stouks ir nem- 
anau, kad tie vaizdiniai būtų mano 
fantazijos. 

— Man atrodo, aš pagaliau pradedu 
prisiminti, Brajanai, — toliau tyliai kalbėjo 
ji — Pradedu prisiminti paskutines 
Meganės Stouks gyvenimo dienas. Kai ją 
laikė medinėje trobelėje. Kai ji spaudė prie 
krūtinės savo mėgstamą žaislą. Kai vis dar 
tikėjo, kad grįš namo gyva. Ir tam yra 

vienintelis paaiškinimas, Brajanai, — aš 
turėjau būti ten, su ja. Tad gali būti, kad aš 
esu Raselo Li Holmso dukra. Man labai 
gaila, bet Laris Digeris gali būti teisus. 

Staiga Brajanas ėmė juoktis. 

— Na, žinoma, žinoma, — iškvėpė jis. — 
Blogis niekada nemiršta. Paprasčiausiai 
tampa mūsų šeimos dalimi. Sveika atvykusi 
į tikrąją Stouksų šeimą, Mel. Sveika 
parvykusi namo. 


Suzvimbė pranešimų gaviklis. Brajanas 
nuėjo prie telefono, tada pranešė turįs važi- 
uoti į „sumautą“ ligoninę pas „sumautą“ 
pacientą. Deivido supratimu, tai reiškė, kad 
jis vis dar šiek tiek nusiminęs. 

Deividas ir Melanė palydėjo jį iki lauko 
durų. Brajanas murmėdamas viską siuntė 
velniop, Melanė lemeno, kad viskas bus 
gerai, o Deividas svarstė, kada gi pagaliau 
pasirodys Čenis. Vos tik jie išlydėjo Brajaną 
pro duris, prisiekinėdami informuoti jį ir 
dievagodamiesi nieko nesakyti motinai, ak- 
meniniais laipteliais užbėgo Čenis, nešinas 
keturiais sunkiais įkalčių surinkimo kom- 
plektais. Jis nekantravo imtis darbo. 

— Tau reikia persirengti, — stačiokiškai 
paliepė Deividas Melanei. 

Melanė paklusniai linktelėjo. Susitiki- 
mas su broliu aiškiai pakirto jos ryžtą, 
užgesindamas akyse tas karštas kibirkštis, 
kurios visai neseniai linksmino Deividą. Ji 
atrodė užsigavusi. Nelengva diena išpuolė. 

— Tik pasiimsiu drabužių, persirengsiu 
svečių kambaryje, — sumurmėjo ji. 

Šį kartą Deivido balsas buvo švelnesnis, 
beveik užjaučiantis. 

— Žinoma, gerai. Mums vis tiek dar 
reikia pasiruošti. Nieko tokio. Neskubėk. 

Jis truktelėjo pečiais, nežinia ko 
susidrovėjęs. Čenis apstulbęs spoksojo į 
Deividą, o Melanė dėkingai nusišypsojo, ir 
toji šypsena jį dar labiau sutrikdė. Jis ne 
toks ir šiurkštus, ar ne? Moka elgtis gražiai. 
Netgi moka atidaryti duris, atitraukti kėdę 
ir kramtyti sučiaupta burna. Gali būti 
žavus. 

Deividas susiraukė. Apie ką jis čia 
galvoja? 

Melanė pradingo viršuje; jis atsisuko į 
Čenį. 

— Ką man daryti? — skubiai išpylė nau- 
jokas. — Ką sakyti? Kokia mano priedanga? 
Ar rodyti ženklelį? 

Jėzau, iš kur akademija tokius traukia? 

—  Čeni, tu vaidini policininką. 
Prisistatyk savo tikrąja pavarde ir — dėl 
Dievo meilės — rinkdamas įkalčius laikykis 
nustatytos tvarkos. Supratai? 

Čenis linktelėjo. 

— Turiu pirštines, maišelių, pirštų ats- 
paudų surinkimo komplektą, siurblį. Viskas 
bus švaru. 

— Tu auksas. 

— Ir viskas? Daugiau nieko nereikės 
daryti? 

— Negali visko numatyti. Teks priprasti. 


187/873 

— Tik aš nesuprantu, ką visa tai turi 
bendra su finansiniais sukčiavimais, — 
sumurmėjo Čenis. 

— Todėl jie ir moka mums gerus pinigus. 

— Lermoras žino apie tai? 

Deividas įsitempė. 

— Dar ne. 

Čenis įdėmiai pažiūrėjo, ir Deividas 
pirmą kartą pastebėjo nuovokumo 
kibirkštėlę jo akyse. 

— Jam tai nepatiks. Tu jau įsivėlei, 
dabar įtraukei ir mane, liepei vaidinti poli- 
cininką ir, atrodo, tiesiogiai tai nesusiję su 
byla. Jei paaiškės... 

— Aš būtinai pasakysiu, kad tu niekuo 
dėtas. 

— Ne tai turėjau galvoje, — akivaizdžiai 
nuoširdžiai įsižeidė Čenis. 

— Kad ir kaip būtų. Į viršų, Čeni. Turime 
baigti, kol nesugrįžo tėvai. 

— Kodėl? 

— Pirmiausia darbas, paskui analizė. 
Tokia tvarka. 

Laiptais pirmas lipo Deividas. Vaikis 
teisus dėl Lermoro, ir tai Deividui kėlė dar 
didesnį nerimą. Reikia priversti Melanę 
papasakoti apie šeimą, ypač apie daktarą 
Harperį Stouksą. Reikia pradėti rišti šiuos 
siūlus į dailią, tvarkingą bylą. 

Už jo Čenis tempė sunkų dulkių siurblį 
ir pirštų atspaudų reikmenis. 

— Nesuprantu, jei jie moka mums tokius 
didelius pinigus, kodėl jis nevaidina jokio 
vaidmens? 

Viršuje viskas vyko sklandžiai. Deividas 
turėjo pripažinti, kad jaunasis agentas ne iš 
kelmo spirtas. Vos išvydęs altorių su jau 
užgesintomis žvakėmis ir vaikišką žaislą, 
Čenis tučtuojau užsitraukė pirštines ir 
ėmėsi darbo. Kai į kambarį įėjo Melanė, ap- 
sirengusi vilnoniu buklė megztuku ir 

suplėšytais džinsais, jis jau buvo pradėjęs 
fotografuoti įvykio vietą. 

Deividas supažindino juos. Melanė, 
nepasidažiusi ir susisegusi ilgus šviesius 
plaukus, atrodė jauna ir gležna. Jie papa- 
sakojo Čeniui, kas čia įvykę. Jis viską užsir- 
ašė, tada visi nuėjo koridoriumi į Brajano 
kambarį. 

Kambarys, išdažytas miško žalumo ir 
bordine spalvomis, atrodė labai tamsus. 
Brajanas negyveno namuose jau dešimt 
metų, tačiau ant didžiulės lovos su komoda 
buvo likęs aiškus įspaudas. Kažkas ant jos 
sėdėjo. 

— Vadinasi, subjektas paslapčia įslinko 
čia po vakarėlio, patogiai įsitaisė ir laukė, 
kada užges šviesos, — ėmėsi analizuoti 
Čenis, bet sugadino savo profesionalo įva- 
izdį, žvilgtelėdamas į Deividą pritarimo. 

— Tu čia policininkas, — šiek tiek suirzęs 
priminė jam Deividas. 

Naujokas išsitiesino, tada pažiūrėjo į 
Melanę Stouks. 

— Gerai, kad bent jau nelietė jūsų, 
ponia, — tarė Čenis. 

Melanė išpūtė akis. 

— Ką norite pasakyti? 

— Jei tas vyrukas išbuvo čia visą naktį, 
jis galėjo ateiti į jūsų kambarį bet kuriuo 
metu. Tačiau palaukė, kol jūs išėjote, ir tik 
tada ėmėsi savo plano. Atkreipkite dėmesį į 
žvakes. Apžadinės žvakės dega maždaug 
aštuonias valandas. Iki antros po pietų jos 
jau buvo beveik sudegusios. Galime teigti, 
kad įsibrovėlis atėjo į jūsų kambarį 
maždaug ketvirtą ryto — kai jau buvote 
išėjusi. 

— Ačiū Dievui už mažas malones, — 
sumurmėjo Melanė. 

Čenis gūžtelėjo. 

— Įsibrovėlis aiškiai nenorėjo susidurti 
su jumis, ponia. Šiuo metu jis tenori šiek 

tiek pažaisti. Imasi veikti, kol jūsų nėra. 
Keturiasdešimt keturios žvakės, arkliukas, 
audeklo skiautė. Manyčiau, jis užtruko 
mažiausiai valandą. Todėl gali būti, kad 
išėjo iš namo apie šeštą... 

— Jis negalėjo išeiti, — pertraukė jį 
Melanė, purtydama galvą. — Būtų su- 
veikusi signalizacija. Ji įsijungia atidarius 
lauko duris. 

Jie vėl pažvelgė į lovą. 

— Tada jis viską paruošė, uždegė žvakes 
ir vėl pasislėpė, — tarė Čenis. 

— Palaukė, kol kas nors atsikėlė ir išjun- 
gė signalizaciją. — Deividas nusipiešė gal- 
voje vaizdą, kaip viskas vyko, ir vaizdas jam 
visiškai nepatiko. — Tada paprasčiausiai 
neskubėdamas išėjo pro duris. 

Melanės veidas vėl sukrito. 

— Kita vertus, — garsiai pagalvojo Deivi- 
das, — gali būti, kad subjektas jau buvo 
name. Jis ar ji savo pasirodymui galėjo 

pasirinkti bet kurį kambarį, tačiau nuėjo į 
Melanės miegamąjį, ne į jos tėvų. 
Manyčiau, jis nusitaikė į jus, ne į juos. 

Čenį, rodės, šiek tiek apstulbino toks 
tiesmukas pareiškimas, tačiau Melanė tik 
linktelėjo. Deividas ir nesitikėjo, kad ji 
prieštaraus. Sprendžiant iš to, kiek jis 
matė, Melanė daug labiau nerimavo dėl šei- 
mos nei dėl savęs. 

— Jau vėlu, — ištarė ji pagaliau. — 
Keista, kad mano mama dar negrįžo, tad... 

Čenis suprato užuominą. 

— Man reikės dar maždaug valandos. 
Galite pagalvoti, kaip įtikinamai paaiškin- 
site mano buvimą čia, o aš pradėsiu rinkti 
įkalčius. 

— Ačiū jums, detektyve. 

— Viskas gerai, ponia! 

Čenis išėjo. 

Netikėtai Melanė ir Deividas liko vieni. 
Ji nuėjo prie didžiulio lango, už kurio 

vaizdas atsivėrė į Viešąjį parką, kur žydėjo 
vyšnios ir jaunos įsimylėjėlių poros vaikšt- 
inėjo susikibusios už rankų. Blėstančios 
saulės spindulių nušviestas merginos vei- 
das atrodė pažeidžiamas ir liūdnas. Ji graži, 
pagalvojo Deividas. Ir tučtuojau nuvijo šią 
mintį. 

— Mes turime dar keletą klausimų. 
Pasirengusi? 

— Aš pravirkdžiau savo brolį. 

— Jis didelis berniukas. Išgyvens. 

— Mano miegamajame pastatytas altori- 
us nužudytam vaikui. — Jos balsas šiek tiek 
pakilo. — Negaliu atsikratyti to vaizdo, 
Deividai. Dieve mano, jis stovi man akyse. 

Melanė prispaudė kaktą prie lango, tarsi 
tai padėtų išvaikyti vaizdus iš jos galvos. 
Giliai įkvėpė, tada dar kartą. Jos rankos 
virpėjo. Deividas stebėjo, kaip ji kenčia, bet 
nieko nedarė. Po minutėlės Melanė at- 
sistūmė nuo lango ir ištiesino pečius. 

— Ką gi, — gyvai ištarė mergina jam jau 
pažįstamu balsu, — kas padaryta, tas pada- 
ryta. Detektyvas Čenis viskuo pasirūpins ir 
praneš man, ką sužinos? 

— Jis nusiųs įkalčius į laboratoriją. 
Pažiūrėsim, ką pavyks išsiaiškinti. 

— Pavyzdžiui, pirštų atspaudus, ar ne? 

Deividas išrietė antakį. 

— Jokių pirštų atspaudų nebus. 

— Tu to nežinai... 

— Liaukis. Šis vyrukas visą valandą kūrė 
dekoraciją. Jis tokios akivaizdžios klaidos 
nepadarys. 

Akimirką ji atrodė netekusi pasitikėjimo, 
tada vėl atgavo savo užsispyrimą. 

— Ką gi, detektyvas ką nors išsiaiškins. 

— Galbūt. Žinai, jei nori atsakymų, pra- 
dėkime nieko nelaukdami. Laboratorijos 
išvados dar ne viskas. Daugiausia informa- 
cijos gaunama kalbantis su liudininkais, ir 
mes turime tau keletą klausimų. 

— Nori pasakyti, detektyvas Čenis turi 
klausimų. 

— Aišku, gali laukti Čenio, bet jis dar 
bent valandą užtruks tavo kambaryje. Tuo- 
met bus šešios, o tavo mama gali grįžti bet 
kuriuo metu... Nemanau, kad norėsi kalbėt- 
is prie jos. 

— Ak. 

Deividas ją spyrė, nenorėdamas duoti 
laiko pagalvoti. Taigi jis ėmėsi ryžtingai 
veikti. 

— Pradėsime nuo įprastos procedūros. 
Viską trumpai apžvelgsime. 

Melanė dvejojo, tačiau matydama jo 
atžarų pasiryžimą pagaliau linktelėjo. 

— Mes jau numanome, kaip tas žmogus 
pakliuvo į namą, — pareiškė Deividas. — 
Dabar turime išsiaiškinti, kodėl ir kas. 

Melanė papurtė galvą. 

— Išskyrus Larį Digerį, aš nežinau, kas 
po visų šių metų būtų susiejęs mano šeimą 

su Raselu Li Holmsu. Mano tėvai nekalba 
apie Teksasą. 

— Kodėl ne? 

Ji bejėgiškai žvilgtelėjo į jį. 

— Veikiausiai todėl, kad jiems velniškai 
skaudu. 

— Praėjus dvidešimčiai metų? 

— Gal jūs, pone Risai, ir pamirštumėte 
per dvidešimt metų, kad jūsų dukra buvo 
pagrobta ir nužudyta. Mano tėvai 
nepamiršo. 

Deividas krenkštelėjo taip išbartas. 

— Gerai. Pradėkime nuo altoriaus. Jis 
kai ką mums sako. Pirmiausia tai buvo in- 
tymus veiksmas. Ne šiaip jūsų namuose, 
bet tavo miegamajame. Ne tik tavo mie- 
gamajame, bet lovos galvūgaly. Paskui tie 
daiktai. Arkliukas, audeklo skiautė, kuri 
galimai yra nuo Meganės Stouks, pirmosios 
dukters, suknelės. Tai gana akivaizdi 
nepagarba tau, antrajai dukrai. Paskui tos 

kvapniosios žvakės. Ką žinai apie uoslę, 
Melane? 

— Nori pasakyti, ji ne tik užuodžia 
kvapą? 

— Daug daugiau nei tai. Uoslė tiesiogiai 
susijusi su limbine sistema, kuri yra viena 
svarbiausių smegenų dalių. Labai svarbi 
dalis. Jos dėka mes mylime ir nekenčiame. 
— Deividas pažiūrėjo jai į akis. — Ir 
prisimename. Pats efektyviausias būdas 
pažadinti prisiminimus — leisti pauostyti 
stipraus kvapo, susijusio su tam tikru laiku 
ar vieta. 

Deividas pastebėjo, kad Melanė tučtuo- 
jau suprato, apie ką jis kalba, nes mergina 
iškart klestelėjo ant brolio lovos. 

— Tos gardenijos, vaizdiniai iš praeities. 
Viskas buvo suplanuota, ar ne? Prakeiki- 
mas. Būtent šito jis ir siekė. — Staiga ji 
supyko. — Aš neleisiu, kad manimi manip- 
uliuotų mano pačios namuose. Neleisiu! 

Deividas smalsiai stebėjo. 

— Tu pasakei vaizdiniai? Daugiau nei 
vienas? 

Melanė sutriko. 

— Gerai, taip, pastaruoju metu pradėjau 
regėti vaizdus. Nelabai ryškius. Juoda 
tuštuma, mažos mergaitės balsas. Nieko 
konkretaus. 

— Štai kaip. Ir kada tai prasidėjo? 

— Nežinau. Prieš pusmetį. 

— Prieš pusmetį. Na, žinoma. 

— Žinoma? — Melanė paniuro. — Ką 
nori pasakyti? 

— Maždaug prieš šešis mėnesius tavo 
brolis prisipažino esąs gėjus. Prieš šešis 
mėnesius tobuliausia Bostono šeima ėmė 
irti. 

— Iš kur tu visa tai žinai? 

— Tarp tiekėjų sklando gandai, — ner- 
ūpestingai atsiliepė Deividas. — Pagalvok 
apie tai. Stouksai persikelia į Bostoną, 

įsivaikina mergaitę ir kitus dvidešimt metų 
jų gyvenimas tiesiog puikus. Tada Brajanas 
pribloškia visus savo pareiškimu, ir viskas 
pamažu ima griūti. Tavo tėvas su juo 
nesikalba, ar ne? Tavo mama siaubingai 
išgyvena ir vėl įninka gerti. O tu staiga pra- 
dedi regėti vaizdus iš praeities. 

— Viskas ne taip, — paprieštaravo 
Melanė. — Vieno sūnaus atsivėrimas tokių 
pasekmių nesukelia. 

— Galbūt nesukelia kitose šeimose, — at- 
rėmė Deividas. — Tačiau šeimoje, tur- 
inčioje Stouksų praeitį? Baik. Esi protinga, 
gali sujungti taškus. Tavo mama ir tėtis jau 
neteko vieno vaiko. Kartą tu jau netekai 
šeimos. Kai tėvas, galima sakyti, išsižadėjo 
tavo brolio, argi jis nenuspaudė to paties 
gaiduko? Ar judviejų su mama, galbūt netgi 
tavo senojo tėtušio neapėmė nuojauta, kad 
viskas vėl griūva? Kartą jau patirtas ne- 
saugumo jausmas, senos baimės... 

Melanė, rodės, tuoj pravirks. 

— Jėzau Kristau, — sukuždėjo ji. — 
Kodėl, velniai rautų, tiesiog neišpjauni man 
širdies? 

— Aš nesistengiu išpjauti tau širdį. 
Tačiau kažkas bando priversti tave 
prisiminti. 

— Bet kodėl? Kas? 

— Kažkas, kas žino, kas atsitiko 
Meganei, — paaiškino Deividas. — Kažkas, 
kas galėjo paimti žaislą, kurį ji turėjo tą di- 
eną, kai mirė. Kas pakankamai žino apie 
tave, Melane, kad suprastų, jog gardenijų 
kvapas pažadins prisiminimus apie 
Meganę. 

Melanė lėtai linktelėjo, sekdama jo 
minčių seką. 

— Laris Digeris, — iškošė ji. 

— Ne. Laris Digeris nė velnio nežino. 
Jeigu jis turėtų įrodymų, jau būtų parašęs 
straipsnį ir pardavęs leidiniui, pasiūliusiam 

didžiausią kainą. Jis nesiterliotų su apžad- 
inėmis žvakėmis. 

— Raselas Li Holmsas? 

— Miręs ir palaidotas. Nagi, tu žinai, 
apie ką aš kalbu. 

Melanė tučtuojau pasišiaušė. 

— Ne, nežinau! Mano šeima su šiuo 
neturi nieko bendra! 

— Laris Digeris užsiminė, kad jie slepia 
daugiau, nei matyti plika akimi... 

— Laris Digeris girtuoklis! 

— Laris Digeris pažinojo juos Teksase, o 
tai jau nemažai. Kodėl tavo tėvas dirbo 
priimamajame tą naktį, kai tave surado? 
Kaip čia yra, kad tu gali prisiminti Meganę 
Stouks? Turi būti kažkoks ryšys tarp tavęs 
ir Raselo Li Holmso, ir, pasak Lario Di- 
gerio, tavo tėvai tai žino. Jie įsivaikino ne 
atsitiktinį vaiką, o Raselo Li Holmso dukrą. 

— Tai nelogiška! — Melanė pašoko nuo 
lovos. Dabar jiedu stovėjo beveik surėmę 

kaktas ir nė vienas nenorėjo atsitraukti. — 
Mano tėvai mylėjo Meganę! Jie nė už ką 
nebūtų įsivaikinę dukters žudiko vaiko! 

— Iš kur tu žinai? Iš kur žinai? 

Deividui pasirodė, kad ji trenks. Galbūt 
ir jai taip pasirodė. Atmosfera pernelyg 
įkaito. Tada Melanės žvilgsnis nuslydo prie 
jo lūpų, ir ore susikaupė kitos, nelauktos, 
emocijos. Ji sučiaupė lūpas ir piktai 
atsitraukė. 

— Gerai, Deividai, — ištarė šaltai. — 
Pažiūrėkime tavo akimis. Mano mylimi 
tėvai iš tiesų susimokė įsivaikinti Raselo Li 
Holmso dukterį. Galbūt kažkokia iškreipta 
smegenų kertelė jiems kuždėjo, kad tas 
sumautas žudikas skolingas jiems vaiką. Aš 
buvau apsvaiginta, kad neprisiminčiau, iš 
kur esu, ir mano tėvas tą naktį liko dirbti 
priimamajame — voila, viskas pavyko, kaip 
ir buvo suplanuota. Aš gavau naują šeimą, 
jie gavo naują dukrą. Visi laimingi. Taip? 

— Tikrai? 

Deivido neapleido įtarimas. Jis nė 
akimirką nepatikėjo, kad Melanė pati tiki 
tuo, ką sako. 

— Tada, — nesustodama tęsė ji, — po 
dvidešimties metų, jie stebuklingai imasi 
ko? Staiga atskleidžia tiesą? Arba dar 
keisčiau, pastato altorių mano kambaryje, 
vildamiesi, kad aš prisiminsiu ir suprasiu, 
kas esanti ir ką padarė jie? Liaukis! Iš pra- 
džių tu tikini, neva jie susimokė įsivaikinti 
žudiko dukrą, o tada sakai, kad susimokė 
atskleisti savo sąmokslą. Nesąmonė. 

Deividas susiraukė. 

— Nelabai logiška, — nenoromis pri- 
pažino jis. 

— Ką tu sakai. 

— Nebent... 

— Ne! 

— Nebent atskleisti tiesą mėgina tik vi- 
enas asmuo. Pagalvok apie tai. Prieš šešis 

mėnesius jūsų šeimos gyvenimas apsivertė 
aukštyn kojomis. Kilo nesantaika tarp tavo 
tėvo ir brolio, nesutarimų tarp tėvo ir moti- 
nos, netgi atsirado įtampa tarp tavęs ir Bra- 
jano. Man atrodo, jūsų šeimos atsidavimas 
vienas kitam ir bendravimas keičiasi netgi 
mums kalbantis. Galbūt čia ir slypi at- 
sakymas. Gal pastarieji šeši mėnesiai kažką 
paskatino pagaliau atskleisti tiesą, kas at- 
sitiko anuomet. Kažkas panoro 
paskambinti Lariui Digeriui. Ką manai? 

Melanė pasimuistė, negalėdama at- 
sikirsti. Pastarieji šeši mėnesiai viską 
pakeitė, ir ji tai žinojo. 

— Turime apsvarstyti visus tavo šeimos 
narius, — pasakė Deividas. 

— Ne. 

— Gali kalbėtis su manimi arba lauk 
Čenio. Tavo mama gali pareiti bet kuriuo 
metu. 

— Žinai, tu gali būti tikras šunsnukis. 


205/873 

— Taip, bet aš tas šunsnukis, pastebėjęs, 
kad kažkoks įtartinas tipas tempia tave iš 
tavo pačios namų. Ir aš tas šunsnukis, 
puolęs į pagalbą, kai nualpai koridoriuje. 
Kaip šunsnukiui visai neblogai. 

Deivido balsas skambėjo atžariau nei jis 
norėjo, ir Melanė nesmagiai nuleido akis. 

— Ne, — pagaliau ištarė ji. — Tu nesi 
blogas. 

Jis pamindžikavo šiek tiek suminkštėjęs, 
tačiau budrumo neprarado. Būti mėg- 
stamam neįeina į jo pareigas. Svarbu 
rezultatai. 

— Mes labai uždara šeima, — po kurio 
laiko pasakė Melanė. — Mano tėvai nemen- 
kai prisikentėjo. Nenoriu, kad galvotum 
apie juos kaip apie nusikaltėlius. 

— Žinau ir pažadu to nepamiršti. Dabar 
pradėkime nuo tavo tėvo ir brolio. Visi 
žino, kad tavo tėvas išbraukė Brajaną iš 

testamento. Gal tai supykdė tavo brolį ir jis 
griežia dantį? 

— Brajanas šito nepadarytų. Neneigsiu, 
jo ir tėvo santykiai nėra puikūs, tačiau jei 
Brajanas būtų norėjęs įskaudinti tėtį, tikrai 
nebūtų naudojęsis Megane Stouks — tai 
pernelyg skaudina jį patį. Pats matei Bra- 
janą, kai įėjo į mano kambarį. Jis sukrėstas 
labiau nei aš. Dėl Dievo meilės, jis ką tik 
išvydo žaislą, kurį mažoji sesutė turėjo 
prieš dvidešimt penkerius metus. Mažoji 
sesutė, kurios, kaip pats galvoja, jis 
neišsaugojo. 

— Brajanas labai įsitempęs. 

— Deividai, jo jaunesnioji sesutė buvo 
pagrobta ir nužudyta. Kai tai atsitiko, Bra- 
janui buvo devyneri, vadinasi, pakankamai 
didelis, kad suprastų, kas vyksta, tačiau per 
mažas, kad ką nors pakeistų. Meganės 
nužudymas buvo nepaprastai skausmingas 

laikotarpis jo šeimai, supranti? Būtų keista, 
jei po viso šito jie gyventų lyg niekur nieko. 

Deividas nieko neatsakė. Jo manymu, 
Stouksai šiek tiek daugiau nei keisti. 

— O tavo mama? Panašu, kad jai nelabai 
rūpėjo Harperio nesantaika su sūnumi. Ji 
vėl ėmė gerti... 

— Taip, ir ši problema atsirado tada, kai 
buvo pagrobta Meganė! Dukros mirtis ją 
paveikė labiausiai iš visų, Deividai. Mama 
vis dar stengiasi susigrąžinti savo gyven- 
imą. Kartais naktį aptinku ją apačioje, 
glostančią paveikslą, tarsi galėtų justi duk- 
ters skruostą. Būna savaičių, kai tiesiog jos 
akyse matai tą amžiną klausimą: ką galėjo 
padaryti kitaip arba kaip galėjo būti geres- 
nė motina. Žinau, kartais ji žvelgia į mudu 
su Brajanu ir baiminasi dėl mūsų. 
Nekaltink dėl šito mano motinos, Deividai. 
Ji jau už viską sumokėjo. 

— Regis, visa šeima nuolat rūpinasi ja, 
suaugusia moterimi. 

— Mes mylime ją! Nerimaujame dėl jos! 

— O tėčio nemyli? 

— Tai kas kita. Tėvas sugeba pasirūpinti 
savimi. O mama... 

— Turi problemų, — tiesmukai užbaigė 
Deividas. — Depresija, alkoholis. Nerimo 
priepuoliai. Gali būti, kad Patricija Stouks 
yra puiki mama, tačiau ji tikrai nelaimės 
stabiliausio metų žmogaus prizo. 


— Mano mama — geras žmogus, 
Deividai. Ji labai mus myli. Tik... tik ji ilgisi 
Meganės. 


Deividas išrietė antakius ir kurį laiką 
įdėmiai žiūrėjo į Melanę. Ji tikrai tiki tuo, 
ką sako apie savo mamą. Deividas nuspren- 
dė tęsti. 

— O tavo tėvas? Kaip jis dėl šito 
jaučiasi? 

— O, tėtis yra tėtis. — Melanė pirmą 
kartą atsipalaidavo. — Jis toks tikras vyras, 
juokiasi, kai norisi verkti, ir niekada 
nesikreipia į gydytojus, nebent kaulas 
išlįstų pro odą. Labai rimtai žiūri į savo 
kaip šeimos maitintojo vaidmenį ir uoliai 
rūpinasi mūsų gerove — supranti, vyriški 
reikalai. Tu tikriausiai suprastum jį geriau 
nei aš. 

— Kaip tuomet jis atėmė paveldėjimo 
teisę iš savo sūnaus? 

Melanė susiraukė. 

— Tėtis nelabai moka pripažinti esąs 
neteisus. — Trumpam nutilusi, jau ramiau 
pridūrė: — Mano tėvas yra visų galų meis- 
tras, Deividai. Jis gydo žmones, sprendžia 
problemas. Deja, nemoka suvaldyti tokių 
emocijų kaip skausmas, sąžinės graužatis ir 
kaltė. Žinau, jis dažnai nesupranta mamos, 
o Brajano pareiškimas užklupo jį visiškai 
nepasirengusį. Mano tėvo pasaulyje 

pirmagimis negali pareikšti esąs gėjus. Jam 
paprasčiausiai reikia laiko susitaikyti su 
tuo. Iš tiesų jis geras tėvas. 

— Jis gerai uždirba. 

— Jam puikiai sekasi. 

— Gal per gerai? 

Melanė susiraukė. 

— Nesuprantu, ką nori pasakyti. 

Deividas išraiškingai gūžtelėjo. 

— Kiek Bikono gatvėje kainuoja toks na- 
mas kaip šis? Milijoną? Du milijonus? O 
kur dar baldai, automobiliai, vilos. Meno, 
antikvariniai dirbiniai, šilkinės užuolaidos. 
Žiauriai gražus gyvenimas, netgi gydytojui. 

Melanės veidas pasidarė atsargus ir 
neįskaitomas. 

— Nemanau, kad derėtų kalbėti apie šei- 
mos finansus. 

— Dauguma nusikaltimų įvykdomi dėl 
meilės arba dėl pinigų. Laris Digeris 

užsiminė, esą Teksase tavo tėvai gyveno 
geriau nei leido jų pajamos. 

— Laris Digeris tiesiog pavydi, — tvirtai 
atrėmė Melanė. — Ir viskas. 

Deividas laukė, tačiau tyla užsitęsė. Ji 
nepasidavė. Kas žino, kokie tie Stouksai iš 
tikrųjų? Tačiau Deividas nusprendė, kad 
Melanė velnioniškai gera dukra. 

O gal tas tvirtumas paveldėtas iš Raselo 
Li Holmso? 

Prakeikimas. Pats ką tik privertė save 
pašiurpti. 

Jis grįžo prie Stouksų šeimos ir draugų. 

— Viljamas Šefildas. Kaip judu 


susipažinote? 
— Jis dirba su mano tėvu. Tėtis atsivedė 
jį namo vakarienės. — Melanės lūpos 


pašaipiai įsitempė. — O, tie sąmokslai. 
— Girdėjau jį kalbant vakar vakare, — 
pastebėjo Deividas. — Sprendžiant iš 

akcento, Šefildas irgi iš Teksaso, tad šiuose 
namuose teksasiečių netrūksta. 

— Taip. Todėl jiedu su tėčiu ir pradėjo 
bendrauti. Du ekspatriantai iš Teksaso Bo- 
stono ligoninėje. Jei tu persikeltum į Tek- 
sasą, veikiausiai susidraugautum su pirmu 
sutiktu bostoniečiu. 

— Taip, bet ar ištekinčiau už jo savo 
dukrą? 

Melanė įsitempė. 

— Tai sena istorija. 

— Ar tai reiškia, kad santykius nutraukė 
jis, o ne tu? 

— Santykiai, — tarė ji plieniniu balsu, — 
buvo nutraukti abipusiu susitarimu. 

— Tikrai abipusiu? 

— Užtikau jį lovoje su kita moterimi, 
Deividai. Priežastis gana aiški. 

Deividas apstulbo. Tas suktas tipas Vil- 
jamas Šefildas apgaudinėjo Melanę Stouks? 
Jėzau, jis kvailesnis nei atrodo. 

— Skaudu? — paklausė jis švelniau nei 
norėjo. 

— Ne. Pabaiga buvo neišvengiama. 
Mums iš viso nereikėjo susižadėti. 

— Tai kodėl susižadėjote? 

Melanė truktelėjo pečiais. 

— Jis taip pat našlaitis. Maniau, tai mus 
sieja. O gal tiesiog todėl, kad jis pasiūlė, nes 
jei kartą buvai paliktas, negali atsakyti 
žmogui, kuris tikina norįs praleisti su 
tavimi visą gyvenimą. Mes abu ganėtinai 
greitai suvokėme padarę klaidą, ypač kai jis 
pradėjo kalbėti, esą manęs negalima laikyti 
našlaite. 

— Kodėl? 

— Aš buvau įvaikinta, — sausai atsakė 
Melanė. — Patekau į šeimą, turtingą šeimą. 
Po kurio laiko paaiškėjo, kad Viljamas neg- 
ali su tuo susitaikyti. Iš mūsų dviejų jis 
jautėsi labiau nuskriaustas, todėl manė, 
kad gyvenimas, 0 ypač aš, esame jam 

skolingi. Pasakysiu taip — aš nemėgstu būti 
niekam skolinga. 

Deividas vos susilaikė nenusišypsojęs. 
Taip, jis negalėjo įsivaizduoti, kad ji 
paklustų Viljamui Šefildui. Nelaimingas 
kvailys. Jis vėl atsikrenkštė, stengdamasis 
susitelkti į reikalus. 

— Ar vakar vakare Viljamas neatrodė 
keistas? Gal buvo išblyškęs? Susirūpinęs? 

— Jis daug dirba. 

— Pastaruoju metu daugiau nei 
paprastai? 

Melanė minutėlę svarstė. 

— Ne, nemanau. Dažniausiai jis as- 
istuoja mano tėvui, o šio krūvis nėra dides- 
nis nei paprastai. Tačiau taip, Viljamas 
atrodė kažin ko susirūpinęs. 

— Tuomet galbūt patikrinkime jį. 

— Jis neturi nieko bendra su Megane... 

— Šefildas dirba su tavo tėvu. Dažnai 
lankosi jūsų namuose. Galbūt jis sužinojo 

ką nors iš tavo tėvo ir tikisi susikrauti 
kapitalą. 

Melanė atsiduso, bet nesiginčijo. Deivi- 
das jautė, kad ją pamažu apninka abejonės. 

— O tas airis, buvęs čia? Džeimis... 
Džeimis... 

— Džeimis O'Donelis. Mano krikštatėvis. 
Jis tikrai negali būti su tuo susijęs. 

— Kas jį sieja su šeima? 

— Jis ir mano tėvai draugavo dar Tek- 
sase. Pažįstami keturiasdešimt metų. 
Džeimis buvo vyriausiasis pabrolys jų 
vestuvėse. 

— Arjis tavo tėvo verslo partneris? 

— Retsykiais jie šį tą nuveikia kartu. Jei 
atvirai, nežinau, kaip tėtis susipažino su 
Džeimiu. Žinau, kad tėčio tėvai gyveno 
priemiestyje, o Džeimis augo, galima 
sakyti, vienas — kartoniniame name, kaip 
jis mėgsta sakyti. Jie abu susikūrė gyven- 
imus: Džeimis kaip verslininkas, mano 

tėvas kaip chirurgas. Man regis, dėl to jie 
gerbia vienas kitą. 

— Ir O'Donelis pažinojo Meganę? 

Melanės žvilgsnis sušvelnėjo. Buvo 
akivaizdu, kad ji myli savo krikštatėvį. 

— Tai, kas atsitiko Meganei, sudaužė 
Džeimiui širdį. Nori žinoti, kodėl mano 
tėvai jį taip myli? Nes Džeimis už juos ei- 
davo atpažinti kūnų. Kartą pats man pa- 
sakojo. Kai dingsta vaikas, kas nors iš šei- 
mos turi prisiimti atsakomybę ir dalyvauti 
atpažįstant kūnus, kurie atitinka to dingu- 
siojo amžių, lytį ir bendrą aprašymą. Tai 
buvo Džeimio prievolė. Jis keliaudavo iš 
morgo į morgą per visus Pietus, 
apžiūrinėdamas keturmečių mergaičių, at- 
itinkančių Meganės Stouks aprašymą, 
palaikus. Kartą jis man sakė, kad tebes- 
apnuoja visas tas mažas mergaites, galvoja, 
ar jos kada nors surado namus, ar buvo 
palaidotos mylinčių žmonių. O gal baigė 

gyvenimą bendrame kape vien su identi- 
fikacijos numeriu. Kartais man atrodo, kad 
Meganės netektis Džeimį paveikė stipriau 
nei mano tėvą. Nors greičiausiai jie tik 
skirtingai tai parodo. 

— O toji kita moteris? — spaudė Deivi- 
das. — Atėjo su juo, vilkėdama baltą 
chalatą. 

— A, tai Ana Margareta. 

— Ji irgi čia nakvojo? 

— Taip. Mano viršininkė iš Dedamo 
Raudonojo Kryžiaus donorų centro. Aš jau 
dešimtį metų dirbu ten savanore, todėl Ana 
Margareta pažįsta mus visus. 

— Man pasigirdo, kad ir ji kalbėjo su 
teksasietišku akcentu. 

Melanė pavartė akis. 

— Taip, ji gyveno ten prieš gerą dešimt- 
metį. Tačiau jau seniai įsikūrusi Bostone. Ir 
tai visiškas atsitiktinumas. Ji nebūtų čia 

buvusi, jei aš nebūčiau pradėjusi savanori- 
auti Raudonojo Kryžiaus centre. 

— Chm. Man pasirodė, kad tarp jos ir 
tavo krikštatėvio kažkas yra. 

Melanė sumirksėjo. 

— Tiesą sakant, aš irgi pagalvojau, kad 
tarp jų kažkas gali būti. Jie dažnai susitinka 
įvairiuose renginiuose, kuriuos organizuo- 
ju. Gali būti, kad jie neabejingi vienas kit- 
am. Bet tai tik jų reikalas. 

— Negi jie nepasakytų tau, jei sus- 
itikinėtų? Ką jiems slėpti? 

Melanė papurtė galvą. 

— Nuo kada teisė į asmeninį gyvenimą 
reiškia, kad kažką slepi? Ana Margareta vi- 
enintelė neturi nieko bendra su Megane 
Stouks. Anuomet nė vienas iš šeimos narių 
jos nepažinojo. Neapsikvailinkime bent jau 
su ja. 

— Ar tikrai mes tokie kvailiai? — tiesiai 
paklausė Deividas. — Kas iš tiesų nutiko 

Meganei Stouks? Ar mes tikrai žinome, kas 
atsitiko prieš dvidešimt penkerius metus? 
Tavo kambaryje atsirado raudonas medinis 
arkliukas kartu su audeklo skiaute, kurios, 
pasak tavo brolio, jau neturėtų būti. Laris 
Digeris tvirtina, esą dėl Raselo Li Holmso 
jam skambinta iš tavo namų. Tu pradedi 
prisiminti paskutiniąsias Meganės dienas. 
Mano nuomone, dabar galima griebtis bet 
ko. Kad ir ką manėme žiną apie Meganę 
Stouks, mes abejojame. Ką manei žinanti 
apie savo praeitį, taip pat kelia abejonių. 
Kad ir ką manei žinanti apie savo draugus 
ir šeimą, negali būti tikra. 

Melanės veidas išblyško. 

— Kažkas palieka nužudytos mergaitės 
žaislą tavo kambaryje. Dabar ne metas 
prielaidoms. 

— Ar tu tiki vaiduokliais, Deividai? 

— Tikrai ne. 

— O likimu, karma arba reinkarnacija? 

— Ne. 

— Ar kuo nors tiki? 

Deividas truktelėjo pečiais. Apie tai jis 
jau senokai negalvojo, visgi atsakymą 
turėjo. 

— Tikiu, kad Basakojis Džo Džeksonas 
turėtų būti Beisbolo šlovės muziejuje. Ir 
tikiu, kad tai, kas vyksta čia, niekaip ne- 
susiję su Raselu Li Holmsu. Užtat susiję su 
tavo šeima. Ir tau, Melane, reikia būti 
atsargiai. 

Ji blausiai šyptelėjo, pirštu pešiodama 
brolio lovos užtiesalą. Atrodė, ketino kažką 
pasakyti, bet galiausiai užsičiaupė. 

Po akimirkos Melanė pažvelgė į jį. 

— Ačiū tau. 

Deividas nesitikėjo dėkingumo. Jis 
nežinojo, ką pasakyti. Tad įsmeigė akis į 
grindis. Senos. Storos. Tvirtos. Čenis jau 
veikiausiai bus baigęs, pagalvojo jis. Jiems 
abiem derėtų nešdintis iš čia. Vis dėlto liko 

stovėti kur stovėjęs. Kaip tik tada suskaudo 
klubą, ir jis pakeitė padėtį, užsimiršęs pa- 
sitrynė strėnas. 

— Arjis tave labai vargina? 

— Kas? — išsiblaškęs paklausė Deividas. 

Kažkas praneša Biurui, kad daktaras 
Stouksas galimai sukčiauja darbe, ir kartu 
informuoja Larį Digerį, kad daktaro 
Stoukso įdukra gali būti Raselo Li Holmso 
biologinis vaikas. Koks čia ryšys? 

Gauni tai, ko esi nusipelnęs. 

Taigi, kuris iš žaidėjų mano, kad Stouk- 
sai dar negavo, ko nusipelnė? Ir kodėl to 
imasi dabar? 

— Artritas. 

— A? 

— Tu triniesi nugarą. 

— O. — Deividas tučtuojau nuleido 
ranką; jis nė nesuvokė, ką daręs. Nesmagiai 
gūžtelėjo, gręžiamas jos įdėmaus žvilgsnio. 

— Nežinau. Kartais jaučiuosi geriau, kartais 
blogiau. 

— Ar ką nors galima padaryti, kad 

mažiau skaudėtų? Mankšta, vaistai, ledo 


kompresai? 

— Kartais. 

— Tačiau tai kainavo tau svajonę, ar ne? 
— švelniai paklausė Melanė. — Būti 
policininku. 


Deividas nebuvo pasirengęs, kad ji taip 
priartės prie tiesos, ir tada jį apėmė 
kažkoks jausmas, panašus į klaustrofobiją. 
Staiga jam ėmė trūkti erdvės. Kilo noras 
pabėgti ir, po galais, pasislėpti kokioje nors 
gilioje, tamsioje oloje, kur niekas nematytų 
enomis. O bijojo jis visko — savo ateities, 
sveikatos, karjeros — ir labai to gėdijosi. 

— Man reikia grįžti prie darbo, — kat- 
egoriškai pareiškė vyras. — Juk žinai 
tiekėjus. Darbai niekada nesibaigia. 

— Žinoma. 

Melanė atsistojo. Kambaryje jau buvo 
beveik tamsu. Vakaras atslinko taip tyliai, 
kad jiedu nė nepagalvojo įjungti šviesą. 

Melanė įdėmiai jį stebėjo. Pernelyg 
įdėmiai, pagalvojo jis. 

— Deividai, — kreipėsi ji. — Ar pada- 
rytum man dar vieną, paskutinę, paslaugą? 

— Maniau, niekada neprašai paslaugų... 

— Aš noriu susitikti su Lariu Digeriu. 
Rytoj iš pat ryto. 

Prakeikimas. Deividas papurtė galvą. 

— Jis nepatikimas šaltinis. 

— Tačiau jis geriausia, ką turiu, ir pats 
ką tik minėjai, kad privalau pradėti abejoti 
viskuo. Noriu su juo pasikalbėti, Deividai. 
Jei reikės, eisiu viena. 

Ji vėl kalbėjo tuo ramiu tonu. Tuo nenu- 
ginčijamu tonu. 

— Gerai, — sunkiai atsiduso jis. — 
Dešimtą, prie lauko durų. 

Melanė nusišypsojo. Perėjo per kambarį. 

Trumpam palietė jo ranką, išreikšdama 

dėkingumą, nieko daugiau. Paskui dingo 

koridoriuje, kur vis dar tvyrojo šleikštus 
gardenijų kvapas. 

Iki septintos vakaro Deividas ir Čenis 
išsidangino iš Stouksų namų ir pasuko į 
skirtingas puses. Vakaras buvo šiltas bei 
tvankus, nuostabiai pavasariškas. O šis 
miestas žinojo, ką reiškia ilgos šaltos 
žiemos, ir pavasarį vertinti mokėjo. Kol kas 
šį gražų vakarą Deividas leido stovėdamas 
rytiniame Storou kelio gale, laukdamas, kol 
suakmenėję turistai prasiskins kelią į Fen- 
jel Holą. Jis buvo grįžęs namo išsimaudyti 
ir persirengti. Podraug dar pasikonsultavo 
su Basakoju Džo, tačiau šis neturėjo jokio 
auksinio patarimo. Basakojis geriausiai iš- 
manė beisbolą ir sausą valymą. Finansiniai 
nusikaltimai, dailios blondinės ir dvidešimt 

penkerių metų senumo nusikaltimai buvo 
ne jo sritis. 

Deividas nusprendė, kad į Stouksų bylą 
geriau įsigilins biure. Vis tiek neturi jokių 
rimtų planų sekmadienio vakarui. 

Tačiau Melanė Stouks niekaip nėjo jam 
iš galvos. 

Dabar jo dvidešimties minučių kelias 
ėmė panėšėti į šešiasdešimties minučių Bo- 
stono maratoną. Storou kelyje įstrigę 
atvykėliai kūprinosi prie savo automobilių 
vairų ir it išsigandę kiškiai nervingai dairėsi 
į šalis. O įžūlūs taksi vairuotojai užkišinėjo 
kelią visiems tomams, dikams ir hariams, 
garsiai signalizuodami ir dar labiau trikdy- 
dami keturių juostų eismo raizgalynę. 

Reikėtų įsigyti butą miesto centre. Agen- 
tai neblogai uždirba, o jam juk nereikia 
išlaikyti žmonos, 2,2 statistinių vaikų ir 
juodo labradoro. Jis galėtų įsigyti padorų 
butą Bikono Hile. Nebereikėtų važinėti į 


227/873 
darbą, nes Bostone tai jau tampa kruvinų 
sportu. Galėtų nueiti pėsčiomis kada pan- 
orėjęs. Ir visą laiką sėdėtų darbe. 

O taip, todėl jis ir apsistojęs priemi- 
estyje. Kitaip gyventų Verslo centre, kur 
įsikūręs jų biuras. 

Taksi automobilis, kuris stovėjo užėmęs 
dvi juostas, pagaliau vieną atlaisvino, ir jie 
visi pasislinko į priekį. 

Šaligatviais važinėjosi riedutininkai, ris- 
nojo bėgikai. Pėsčiųjų upės parke, besid- 
riekiančiame palei Storou kelią, švelnios 
miesto šviesos apšvietė koledžo studentus 
nukirptais šortais, svaidančius lėkštę, o J. 
Crew apdarais pasidabinę jupiai vedžiojo 
nupenėtus auksaspalvius retriverius. Už jų 
tekėjo Čarlzo upė, kurioje telkėsi Harvardo 
irkluotojų komanda ir daugybė kitų teršėjų. 
Vienais metais per rinkimų kampaniją 
buvęs gubernatorius Veldas nėrė į tą 
vandenį, norėdamas įrodyti, kad vanduo 


228/873 


nėra toks užterštas kaip atrodo. Visą likusį 
gyvenimą jis turės tikrintis dėl vėžio. 

Rigsas užtruko dar dvidešimt minučių, 
kol įveikė likusias dvi mylias iki biuro. Dar 
vienas gražus vakaras, praleistas Bostono 
stiliumi. 

Verslo centre Bostono širdyję FTB 
užėmė nuo ketvirto iki aštunto aukštus. 
Lankytojai patekdavo per vidurį — į šeštą 
aukštą, — o Finansinių nusikaltimų sveika- 
tos apsaugos srityje skyrius buvo įsikūręs 
aštuntame aukšte, mansardoje. Vaizdas 
gana geras. 

Deividas nužingsniavo plačiu žalsvai 
melsvos spalvos koridoriumi, kuris jau tiek 
kartų buvo atnaujintas, kad agentai pametė 
skaičių. Pro langus sklido miesto žiburių 
spindesys, ir šiuo metu tai buvo vienintelis 
apšvietimas visame tuščiame pastate. 
Matyt, agentai neturi darbo, jei Deividas vi- 
enintelis darbuojasi sekmadienio vakarą. 

Pagaliau jis priėjo prie sienos, įjungė 
šviesas ir sumirksėjo it pelėda. Tamsūs 
dunksantys objektai virto ovaliais stalais, 
išsimėčiusiais po kambarį  Kupras 
primenantys šešėliai — kompiuteriais ant 
tų stalų. Monstrai — didžiulėmis doku- 
mentų, laukiančių teismo, krūvomis. 

Vyras pasuko prie savo stalo, auto- 
matiškai vengdamas skylių grindyse, 
likusių išplėšus vamzdžius, kai buvo nus- 
pręsta padidinti kabineto erdvę. Bostono 
agentūra buvo viena iš sparčiausiai be- 
siplečiančių Biure; senamadiški kabinetai 
buvo virtę kompaktiškomis kabinomis vi- 
enoje didelėje erdvėje, išklotoje žalsvai 
melsvu kilimu, kad visi galėtų atvirai ir lais- 
vai dalytis idėjomis. Neturėdami darbo 
agentai linksmindavosi mėtydami centus į 
senas vamzdžių skyles ir klausydamiesi, 
kaip jos žvanga žemyn. 

Jo telefono atsakiklio lemputė mirksėjo. 
Deividas pakėlė ragelį ir trindamasis 
strėnas nuspaudė mygtuką. Gauti du 
pranešimai. 

— Deividai, čia tėtis. Šiandien tikėjausi 
pamatyti tave. Matyt, turėjai dirbti. Stiveno 
komanda žaidė puikiai, laimėjo keturi trys, 
nors ne todėl, kad metikai būtų itin geri. 
Šių metų pasirinkimas nekoks, ir Stivenas 
kraustosi iš proto. Aš manau, jis išvis 
neturėtų išleisti puolėjo — tas vaikis tikras 
kvailys — ir leisti Žaisti tam naujokui, 
Džeimsui, kuris turi puikią ranką. Žinoma, 
šiais metais jie išsisuks, tačiau laikui 
bėgant... 

Neišklausęs iki galo Deividas susirado 
antrą žinutę, kurią buvo palikęs Čenis. 

— Aš laboratorijoje. Jie niurzga, kad mes 
neiškvietėme oficialios teismo ekspertizių 
grupės, ir purkštauja, kad būsime suteršę 
įkalčius. Pasakiau jiems, kad nieko tokio. 

Ei, mums reikia pasikalbėti. Kokia čia, po 
galais, byla? Be to, taip ir nepapasakojau 
tau, kaip man sekėsi ryte. Kaip ir liepei, li- 
goninėje stebėjau Šefildą, tačiau jis susirgo 
gripu ir išėjo namo. Tada pastebėjau iš li- 
goninės išeinančius Harperį su Džeimiu 
O'Doneliu... Skambinau tau, Rigsai, bet tu 
niekada neįsijungi savo pranešimų gaviklio. 
Todėl teko pačiam spręsti, patiks tau tai ar 
ne. Paskambink man, kai galėsi. 
Prakeikimas. Deividas būtų galėjęs 
lažintis, kad Čenis nusekė paskui Harperį ir 
O'Donelį, nes juos sekti buvo įdomiau, nei 
trainiotis aplink ligonio namus. Vaikis vis 
dar turi tiek daug išmokti, ką reiškia 
„tikras“ darbas. Tai ne romantika, Čeni, o 
rezultatai. 
Jis paskambino naujokui į mobilųjį. 
Niekas neatsiliepė, tad Deividas paliko 
žinutę, kad lauks jo dešimtą vakaro 

Masačusetso šaulių asociacijoje. Iki to laiko 
Deividas dar turėjo pusantros valandos. 

Iš Hjustono FTB jis užsiprašė Meganės 
Stouks bylos kopiją. Paskui, paskambinęs į 
Hjustono policijos departamentą, paprašė 
kopijos ir iš jų, nes šie pirmieji tyrė mer- 
gaitės dingimo bylą. Biuro byla bus 
nukreipta į pagrobimą ir psichologinius 
suinteresuotų asmenų portretus, jei tai 
buvo padaryta. Policijos byla bus labiau 
praktinė, su visomis įkalčių rinkimo smulk- 
menomis. Deividas norėjo išsiaiškinti, ar 
Meganės raudonas arkliukas iš tiesų buvo 
rastas ir visus šiuos metus gulėjo įkalčių 
spintoje. Tai vis dar nepaaiškintų tikrosios 
mėlynosios skiautės svarbos, tačiau Deivi- 
das neužsiminė apie tai nei Melanei, nei 
Brajanui. Jam reikėjo daugiau laiko pačiam 
viską apmąstyti. 

Deividas nuėjo į Biuro tyrimų centrą ir 
įjungė kompiuterį. Aparatas atgijo tik po 

kelių minučių. Per tą laiką vyras nerangiai 
užsikėlė koją ant stalo ir pasilenkė virš jos, 
mankštindamas nugarą. Tyrimų centro 
agentai būtų iškapstę bet kokią informaciją, 
kokios tik paprašytų tyrėjas, tačiau 
Deividui patiko daryti viską pačiam. Pr- 
abėgomis peržiūrinėdamas bylas, siaurin- 
damas paiešką, jis turėdavo progos 
pamąstyti. Ir kartais atsakymą aptikdavo 
ne ten, kur ieškojo, bet pakeliui, 
naršydamas. 

Savo paiešką jis pradėjo nuo Melanės 
Stouks. 1977-ųjų rugsėjis buvo nepaprasta 
data. The Boston Globe išspausdino nelabai 
didelį susidomėjimą sukėlusį straipsnį apie 
mergaitę, maždaug devynerių, kuri 
paslaptingai atsirado Miesto centrinės li- 
goninės priimamajame. Mergaitė buvo aps- 
vaiginta morfinu ir patyrė alerginę reakciją. 
Kiek žinoma, kol kas jos niekas nepasigedo. 

Po savaitės Deividas aptiko šiek tiek at- 
naujintą informaciją. Mergaitė, vadinanti 
save Tėčio dukra, pasveiko ir buvo per- 
duota Vaikų globos tarnybai. Jos būklė 
gera; jokių smurto žymių nėra. Visgi 
mažylė nieko neprisimena, todėl tikimasi, 
kad jos nuotraukų paskelbimas duos 
naudos. Šalia teksto įdėta nespalvota foto- 
grafija. Vaikystėje Melanė Stouks buvo 
ganėtinai putni, plaukai lygūs ir suglebę, 
bruožai neišskirtiniai. Tikrai ne pati graži- 
ausia mergaitė pasaulyje, tačiau jos veide 
kažkas buvo — kažin koks ilgesys, pagal- 
vojo jis. 

Po kelių mėnesių pasirodė jau daug 
didesnis straipsnis. „Šių dienų našlaitė Anė 
suranda savo Tėtį.“ The Boston Globe plači- 
ai aprašė, kaip Tėčio dukra važiuoja namo 
su daktaru Harperiu ir jo žmona Patricija, 
kurie pradėjo oficialų įvaikinimo procesą. 

Kažkokia socialinė darbuotoja papasakojo, 
jog Patricija davė Tėčio dukrai naują vardą. 
„Mažylė paklausė ponios Stouks, kodėl ji 
neturinti vardo. Ir ponia Stouks pasakė, esą 
aišku, kad ji turinti vardą, tik reikia jį 
surasti. Tada mūsų mažoji numylėtinė 
paprašė ponios Stouks duoti jai vardą. Po- 
nia Stouks apsiverkė. Labai jautri akimirka. 
Ji pasakė: „Ką manai apie Melanę? Tai pats 
gražiausias vardas, kokį žinau, o tu esi pati 
gražiausia mergaitė, kokią pažįstu.“ Nuo 
tada Tėčio duk-ra atsiliepdavo tik šaukiama 
Melane, todėl taip ją ir pavadinome. 
Manau, nuostabu, kad ji pagaliau turi 
vardą. Žinoma, dabar ji nori gimtadienio.“ 
Kitas šaltinis, nepanoręs prisistatyti, ne- 
sutiko, kad Melanė — gražus vardas. „Man 
tai šiek tiek kelia šiurpą. Juk jis labai 
primena Meganės vardą. Tai ne į naudą nė 
vienai iš jų.“ 

Deividas buvo linkęs pritarti tai moteri- 
ai. Melanė gavo vardą, Melanė gavo puikius 
namus, tačiau ji tiesiogine šio žodžio 
prasme užaugo žiūrėdama į pirmosios duk- 
ters paveikslą. Nužudytos dukters. 

Jo nuomone, tikrai šiurpu. 

Paskui Deividas nusprendė paieškoti in- 
formacijos apie Raselą Li Holmsą. Ir čia jis 
aptiko kur kas įdomesnių faktų. Jis taip 
įsigilino, kad vos nepavėlavo į susitikimą su 
Čeniu. 


— Kodėl mes susitinkame šaudymo 
klube? — kelios minutės po dešimtos pas- 
iteiravo Čenis, kai Deividas atrakino duris, 
vedančias į urvą primenančią šaudyklą. 

— Šaudant man geriau galvojasi. 

Deividas pastūmė duris, ir jie įžengė į 
tuščią salę. 

— Aa, — tarsi supratęs nutęsė Čenis. 
Vaikiui taip patiko kilnoti svarmenis, kad 
galbūt jis ir suprato. 

Deividas MŠA? narys buvo visą savo 
gyvenimą, iš pradžių per tėvą, vėliau pats. 
Vaikystėje, kai nežaisdavo su kamuoliu, jis 
sėdėdavo klubo poilsio kambaryje ir 
klausydavosi, kaip policininkai aptarinėja 
suknistą teisinę sistemą ir seną kaip pa- 
saulis taisyklę iš pradžių šauti, o klausimus 
uždavinėti vėliau, nes „geriau būti tar- 
domam dvylikos nei būti palaidotam 
šešių“. Kai Deividui sukako šešiolika, apie 
policijos darbą jis žinojo beveik tiek pat, 
kiek ir apie beisbolą. Ir jis beveik taip pat 
puikiai valdė ginklą. Klubo trofėjų spintoje 
stovėjo keletas jam skirtų garbės ženklelių 
ir raštų. 

— Kad tave kur! — apstulbo Čenis, kai 
Deividas atidarė savo ginklo dėklą. — Man 

sakė, kad tavo tėvas ginklų meistras, bet aš 
nė nenutuokiau! Ar galiu pažiūrėti? 

Deividas truktelėjo pečiais ir ištiesė savo 
„Beretta“ Čeniui, tada išsitraukė akinius ir 
dėžutę su šoviniais. Šaudykloje tą dieną jau 
buvo šaudyta. Ore tvyrojo gaižus parako ir 
alyvos kvapas. 

— Dievulėliau, šis daikčiukas turi ra- 
dioaktyvius taikiklius! Esu tik girdėjęs apie 
juos. 

— Tėtis padarė, — trumpai tarstelėjo 
Deividas, tada užsidėjo akinius. 

Jo ginklas buvo padidinto galingumo, 
paruoštas kovoti su kalašnikovais ap- 
sikarsčiusiais narkotikų baronais. Deividas 
vis aiškino tėvui, kad visi tie patobulinimai 
nereikalingi. Tėvas palinksėdavo galva ir 
vis tiek darydavo ką sumanęs. 

— O Dieve, tu turi... viską! — Čenis vartė 
ginklą rankose. — Tik pažiūrėk į tuos rankų 
darbo griovelius ant rankenos. 

Keturiasdešimt griovelių viename colyje. 
Gražumėlis! Jis turėjo darbuotis su didin- 
amuoju stiklu, kad tai padarytų, a? 
— Mano tėtis menininkas. 
— Abiejose pusėse tvirtinamas keitiklis, 
nugludintas, specialiai pritaikyti taikikliai. 
Jėzau. — Čenis nusitaikė į stendą ir tuščiai 


spragtelėjo. — Penkių svarų galingumo 
gaidukas, neabejoju, taiklus. Čia tai bent 
ginklas. 


Jis nenoromis grąžino pusautomatį. 
Tada pažvelgė į savo „Glock“ tokiu žvilgs- 
niu, kokiu vyrai tualete nužvelgia savąjį 
penį, kai supranta, kad šalia stovinčio vyr- 
uko kur kas didesnis. 

Paskui jis, rodės, susitaikė su tuo. Abu 
įsikišo apkabas ir užtaisė ginklus. 

— A, tiesa, — po sekundėlės tarė Čenis, 
— tavo brolis buvo metikas, ar ne? 

Deividas sustingo, tada įspraudė trečią 
kulką. 

— Taip. 

— Žinau, dabar jis treneris, bet ranką 
tikriausiai tebeturi. 

— Aha. 

— Šaunu. Supranti, aš priklausau lygai. 
Keli vyrukai, daugiausia agentai, biur- 
okratai. Jei atvirai, mūsų metikas visiškai 
niekam tikęs. Jei nesusirasime naujo, mūsų 
lauks sunki vasara. Tai štai, Mardžė sako, 
kad tavo brolis buvo puikus metikas. Žaidė 
Masačusetso universiteto komandoje, 
išvedė ją į pirmąją lygą. Jis turėtų būti vel- 
niškai geras — juk patekti į pirmąją lygą 
labai sunku. 

Deividas susikaupęs kišo ketvirtąją 
kulką. 

— Taip, sunku. 

— Mes jo norim! — šūktelėjo Čenis. — 
Mums reikia arklio, kad išmuštų tuos sen- 
stančius farus, kurie tik sėdi ir šlamščia 
spurgas. Ar pakalbėsi su juo? 

— Arklio, sakai? 

— Taip, geriausio  metiko šiose 
apylinkėse. 

— Žinoma, — atsakė Deividas. — 
Pakalbėsiu. 

Deividas baigė pildyti apkabą. Įkišo ją į 
vietą. Dukart nurijo seiles. Tada pažvelgė 
pro savo nepriekaištingai suderintus taikik- 
lius ir tarė: 

— Šiandien tu palikai Šefildą, ar ne? Šį 
rytą. Iškeitei savo taikinį į įdomesnį 
vakarėlį rajone. 

Čenis paraudo. 

— Tu apsidžiaugsi, kad taip padariau. Aš 
nugirdau kai ką labai įdomaus. 

— Čeni, niekada nepalik savo taikinio. 
Jei ką nors seki, tai ir sek jį... 

— Jis susirgo! Mačiau, kaip išsvirduliavo 
iš ligoninės išbalęs kaip drobė. Drebėdamas 
ir prakaituodamas. Jis pasakė skyriaus 
vadovui, kad serga gripu, ir tas tučtuojau 

liepė Šefildui eiti namo. Patikėk manim, 
grįžęs namo Šefildas daugiau niekur nėjo. 

— Čeni, — atkakliai pakartojo Deividas, 
— niekada nepalik savo taikinio. Jei ką nors 
seki, tai ir sek. Supratai? 

— Gerai jau, gerai. 

Čenis užsidėjo akinius, aiškiai nepatenk- 
intas, kad buvo išbartas. Abipusiu susitar- 
imu jie pasistatė savo pirmuosius taikinius 
įprastu dvidešimt vienos pėdos atstumu ir 
ištuštino pirmąsias apkabas. 

Naujokas šaudė agresyviai. Jis greitai 
taikėsi, mikliai šaudė ir suraukdavo tokią 
bjaurią miną, kad net Klintas Istvudas būtų 
galėjęs didžiuotis. Beveik visos jo kulkos 
smigo į du vidinius žiedus, tačiau kai jie 
prisitraukė savo taikinius, Čenis vargiai 
būtų galėjęs prakišti pieštuką pro vienintelę 
skylę, kurią paliko dvylika Deivido šūvių. 

— Dvidešimt viena pėda per lengva, — 
suniurnėjo jis. — Vidutinis nuotolis 

sprendžiant konfliktą, kad tave kur. 
Turėtum būti pasirengęs bet kam. 

Deividas gūžtelėjo, nuplėšė popierių ir 
prisegė naujus taikinius. 

— Tai ką sužinojai, Čeni? Kuo tave taip 
sudomino Harperis Stouksas ir Džeimis 
O'Donelis? 

— Žinai, kažkas čia vyksta, — tučtuojau 
pareiškė naujokas. — Nusekiau Harperį ir 
Džeimį O'Donelį į kažkokį prabangų golfo 
klubą. Po trumpų derybų klubo vadovybė 
leido man prisėsti bare, kur galėjau girdėti 
viską, ką tiedu kalbėjosi gerdami limonadą. 
Harperis išmaukia visą stiklinę netardamas 
nė žodžio, tada atsisuka į O'Donelį ir 
netikėtai pareiškia: „Aš gavau laiškelį.“ 

— Laiškelį? 

— Taip, sakė O'Doneliui radęs jį šįryt, 
ant automobilio. Jame buvo parašyta: 
„Gauni tai, ko esi nusipelnęs.“ Jis pažiūrėjo 
O'Doneliui į akis, labai įdėmiai, ir paklausė, 

ką, jo nuomone, tai galėtų reikšti. O'Donel- 
is kurį laiką Žiūrėjo į jį, taip pat nuščiuvęs, 
tarsi tarp jų vyktų koks tylus karas, tada 
tarė: „Pastaruoju metu Anei kažkas 
skambinėja.“ 

— Anei kažkas skambinėja? 

— Taip. Jis pasakė, esą kažkas 
skambinėja Anei ir padeda ragelį. Ji mano, 
kad kažkas taip pokštauja. Bet aš mačiau, 
kad jie tuo netikėjo. Tada Harperis sako: 
„Laris Digeris mieste.“ O'Donelis, rodės, 
šiek tiek nustebo. Jis gūžtelėjo. O Harperis 
varo toliau: „Džošas man skambino. Regis, 
Digeris susisiekė su juo, norėdamas už- 
duoti keletą klausimų apie Melanę. Kaip 
manai, kodėl?“ O'Donelis vėl tik truktelėjo 
pečiais, tada tarė: „Kas žino, kodėl Digeris 
ką nors daro? Gal Teksase baigėsi viskis.“ 
Harperis kažką numykė. Buvo matyti, kad 
jis nepatikėjo. Tačiau daugiau nieko nepa- 
sakė; O'Donelis irgi tylėjo. Po kelių minučių 


245/873 
pradėjo žaisti golfą, bet aš sakau tau, čia 
kažkas ne taip. Jie atrodė įsitempę, beveik 
visą laiką tylėjo. Ir jie žaidė niršiai, jei 
supranti, ką noriu pasakyti. Ne taip, kaip 
žaistų du vyrukai laisvą sekmadienio popi- 
etę. O tarsi trokštų vienas kito kraujo. 
Labai keisti santykiai. Nemanau, kad jie 
paaukotų vienas kitam inkstus, jei būtų 
reikalas. Kaip manai, ar tai susiję su tuo, ką 
matėme panelės Stouks kambaryje šią 


popietę? 

Deividas išpūtęs akis pažiūrėjo į 
naujoką. 

— Taip. Aš manau, kad susiję. 

— Taip ir žinojau. — Čenis plačiai 


nusišiepė. — Vadinasi, ne taip ir blogai, kad 
palikau Šefildą, a? Visgi šį tą sužinojau. — 
Tada sutrikęs trumpam nutilo. — O ką aš 
sužinojau, Rigsai? Kas, po galais, čia 
dedasi? 

— Geras klausimas, — sumurmėjo 
Deividas. 

Jis nustūmė taikinius už penkias- 
dešimties pėdų, užsidėjo ausines, akinius ir 
pradėjo šaudyti. Tuščios tūtos sukrito ant 
šaudymo suolelio ir nudardėjo ant grindų. 
Devynių milimetrų kalibro ginklas pro 
šonines angas spjaudė kibirkštis ir garsiai 
pokšėjo. Čenis pliekė į savąjį taikinį lyg iš- 
protėjęs. Deividas šaudė neskubėdamas ir 
ritmingai, tarsi atlikdamas kokį ritualą, 
kurį jau buvo daręs tūkstančius kartų; 
šaudyti jam buvo taip pat natūralu kaip 
kvėpuoti. 

Harperis ir Džeimis O'Donelis. O Anė? 
Veikiausiai Ana Margareta. Jai kažkas 
skambinėja, nors Melanė tikina, kad Anos 
Margaretos su šeima niekas nesieja. Tai 
kaip visa tai susiję? Kas, po galais, čia 
vyksta? 

Atsakymą suvokė paleidęs paskutinį 
šūvį. Deividas išėmė apkabą, atidarė 
šovinio lizdą ir padėjo ginklą, nukreipdam- 
as vamzdį į stendą. Kol jis nusiėmė akinius, 
Čenis pritraukė taikinius. 

Iš penkiasdešimties pėdų nuotolio 
Deivido kulkos susitelkė beveik ties taikinio 
centru. Čenio taikinys buvo suvarpytas 
nelygiai, paskutiniai keli šūviai per 
skubėjimą lėkė pro šoną. Kol Čenis raukėsi, 
Deividas ramiai papasakojo vakarykščius 
įvykius, pradėdamas nuo reporterio Lario 
Digerio įtarimų, esą Melanė Stouks gali 
būti Raselo Li Holmso duktė. 

— Nesąmonė, — išklausęs pareiškė 
Čenis. — Jokie tėvai sąmoningai nej- 
sivaikintų žudiko vaiko. O net jei ir būtų tai 
padarę, kokia prasmė skelbti apie tai 
kitiems dabar? Žinai, ką aš manau? 

— Net bijau klausti. 

— Juodinanti kampanija. 

— Juodinanti kampanija? 

— Taip, nukreipta prieš Harperį Stouk- 
są. Pats pagalvok. Iš pradžių mes sulaukia- 
me anoniminio pranešimo, esą Harperis 
švaisto sveikatos apsaugai skirtus pinigus, 
tariamai dėdamas širdies stimuliatorius 
sveikiems žmonėms. Kol kas neradome 
jokių įrodymų, tai kas žino? Tada Laris Di- 
geris sulaukia skambučio, tariamai iš 
Stouksų namų, ir kažkas praneša, jog 
Harperio dukra yra žudiko vaikas. Harperis 
Stouksas garsėja savo arogancija, be to, jam 
puikiai sekasi. Galbūt kuris nors iš 
pavaldinių arba konkurentai kardiochirur- 
gai nori jį pričiupti. Jie taikosi į Harperiui 
skaudžiausią vietą — jo reputaciją. 

— Aš taip nemanau. 

— Kodėl ne? 

— Dėl Harperio reakcijos į tą laiškelį. Jis 
nenumojo ranka, kaip padarytų kuris nors 
iš mūsų, radęs už valytuvo užkištą raštelį. 

Ne, jis papasakoja apie jį O'Doneliui, o pas- 
tarasis nedirba ligoninėje; jis ne chirurgas. 
Tada Harperis sako, kad Laris Digeris 
mieste — pats Harperis sieja laiškelį su 
kažkokiu nereikšmingų žurnaliūga, kurį 
pažinojo prieš dvidešimt penkerius metus. 
Ir kaip į tai reaguoja O'Donelis? Pasako, 
kad Anei kažkas skambinėja. 

— Kas ta Anė? 

— Manyčiau, Ana Margareta. Melanės 
viršininkė iš Dedamo Raudonojo Kryžiaus 
donorų centro. 

— Kuoji čia dėta? 

— Ji iš Teksaso. 

— Teksaso? 

— Tai bendras vardiklis, — kantriai 
paaiškino Deividas. — Visi šie žmonės yra 
iš Teksaso, o mes žinome, kas atsitiko 
Teksase. 

— Žinome? 


250/873 

— Meganė Stouks, Čeni, keturmetė 
Meganė Stouks. Štai apie ką kalbėjosi 
Harperis Stouksas ir Džeimis O'Donelis. 
Harperio pirma reakcija: Laris Digeris 
mieste... klausinėja apie Melanę. O'Donelis 
bando atmesti Digerį, tačiau pats nėra vis- 
iškai tikras dėl to, ką gali būti sumanęs re- 
porteris. Taigi, Laris Digeris yra mieste ir 
knaisiojasi po dvidešimt penkerių metų 
senumo įvykius. Kad ir ką suktum, mes 
grįžtame prie keturmetės mergaitės 
nužudymo. 

— Betgi toji byla baigta. Vyrukas buvo 
iščirškintas. Istorijos pabaiga. 

— Tai tu taip manai. Tačiau yra šis tas 
naujo. Prieš atvažiuodamas aš išsitraukiau 
informaciją apie Raselą Li Holmsą, ir žinai 
ką? Senasis Raselas Li niekada nebuvo 
nuteistas dėl Meganės Stouks nužudymo. 

— Ką? — Čenis suglumo. 

— Raselas Li buvo nuteistas už šešių 
vaikų nužudymą, tačiau Meganės tarp jų 
nebuvo. Policijai neužteko įrodymų, kad 
sukurptų bylą. Tik gerokai vėliau jis pri- 
sipažino nužudęs Meganę, o išpažintį atliko 
nusivariusiam Hantsvilio reporteriui Lariui 
Digeriui. 

— Mėšlas. Tu juk nemanai... 

— Aš dar nežinau, ką galvoti. Tačiau 
turiu daugybę klausimų dėl to, kas atsitiko 
Meganei  Stouks. Ir turiu daugybę 
klausimų, kas tiksliai siuntinėja tuos 
laiškelius ir ko, siuntėjo nuomone, nusipel- 
nė visi tie žmonės. 

— Mes jau tiriame ne vien galimą 
sukčiavimą, ar ne? — spyrė Čenis. — 
Meganės žaislas, audinio skiautė, laiškeliai 
tiems žmonėms. Mes tiriame nužudymą, ar 
ne? Dvidešimt penkerių metų senumo 
žmogžudystę. — Čenis neatrodė nusivylęs, 
priešingai, jis džiūgavo. 

— Taip, — be didelio entuziazmo sumur- 
mėjo Deividas. — Gali būti. 

Jis susimąstęs dar kartą užtaisė savo 
ginklą. Pasiruošęs šauti, tyliai paklausė: 

— Ar tau toji mėlyna skiautė nepasirodė 
keista, Čeni? 

— Nepasakyčiau. Ji buvo sena, ištepta 
krauju. Tikriausiai dvidešimt penkerių 
metų senumo. Laboratorija nustatys. 

— Audeklas greičiausiai senas, — pasakė 
Deividas. — O štai kraujas ne. Tiesą sakant, 
manyčiau, kad kraujas buvo maždaug 
aštuonių valandų senumo. 

— Ką? Tai nelogiška. 

Deividas atsisuko į kolegą, ir fluorescen- 
cinėje šviesoje jo raukšlės atrodė dar 
gilesnės. 

— Ar tu žaidi kokius nors žaidimus, 
Čeni? 

— Taip, beisbolą, krepšinį, futbolą. 

— Ne, strateginius žaidimus. Šach- 
matais, bridžą, „Pragarą“, kitus? 

— Ne. — Naujokas apstulbęs pažiūrėjo į 
jį. — Kuo jie čia dėti? 

Deividas nusisuko į taikinius. 

— Mes atsidūrėme žaidime, Čeni. Tas 
anoniminis skambintojas įtraukė mus į žai- 
dimą tik jam vienam žinomu tikslu. Tada 
tokiu pat būdu įtraukė ir Larį Digerį. Ir štai 
mes, žaidėjai, išdėlioti, o jis mėto kauliuką. 
Siuntinėja  laiškelius, stato altorius, 
skambinėja. 

— Bet kodėl? 

— Dar nežinau. Iš anksto neapgalvojęs 
pasakyčiau, kad prieš dvidešimt penkerius 
metus nutiko kažkas daugiau. Kažkas, kas 
paveikė tam tikrą grupę žmonių ir jie kartu 
visa tai puikiai slėpė. Tačiau dabar mūsų 
anonimas pavargo, jam nusibodo tyla. Jis 
nori, kad visi pagaliau gautų tai, ko nu- 
sipelnę. Ir, regis, yra pasiryžęs bet kam. 

Čenis tylėdamas svarstė. 

— Ar mes kalbame apie kokį nors 
pamišėlį? 

— Aš nežinau. 

— Tas altorius — argi sveiko proto 
žmogus to imtųsi? 

— Galbūt. Bet kodėl pamišėlis 
skambintų į FTB? Ko tam pakvaišėliui 
reikia iš Biuro? 

— Darbo, — šyptelėjo Čenis. Bet net- 
rukus vėl surimtėjo. — Taip, man irgi 
nepatinka tas skambutis į Biurą. Pamišėliai 
paprastai siekia keršto, ne teisingumo. 
Manai, anonimas sako tiesą? Kad Harperis 
Stouksas sukčiauja ir kad jis su žmona są- 
moningai įsivaikino serijinio žudiko dukrą? 

— Nežinau. 

— Rigsai, ką, velniai rautų, mums 
daryti? 

Deividas vėl užsidėjo ausines, 
užsismaukė akinius. 

— Rytoj iš pat ryto iškelk visą informa- 
ciją apie Viljamą Šefildą, iki pat Teksaso. 
Tada iškapstyk viską apie Aną Margaretą ir 
Džeimį O'Donelį. Noriu tiksliai žinoti, kaip 
kiekvienas jų susipažino su Stouksais. 
Noriu tiksliai žinoti, kokiomis aplinky- 
bėmis ir ar buvo susitikę su Megane 
Stouks, ar buvo apklausti Hjustono polici- 
jos prieš dvidešimt penkerius metus. 
Reikia, kad atsektum jų finansus taip giliai, 
kiek tik galėsi. Tu pasidomėk draugais, o aš 
imsiuosi šeimos. Mes kiek įmanydami pap- 
urtysime medį, pažiūrėsime, gal kas nors 
nukris. 

— Ir tada galėsime judėti toliau. — 
Pagaliau Deividas nusišypsojo, tačiau jo 
šypsena buvo niūri. — Velniškai nemėgstu 
žaidimų. 

Jis paėmė ginklą, atsistojo į šaudymo 
padėtį ir nusitaikė į raudonus žiedus už 
dvidešimt penkių jardų. Jo ranka vos vos 


256/873 
virpėjo; 9 mm ginklas buvo sunkesnis už 22 
kalibro pistoletą, kuris kadaise padėjo jam 
pelnyti pasižymėjusio šaulio vardą; ka- 
daise, kai viskas, ką jis paliesdavo, virsdavo 
auksu. Kadaise, kai jaunam, gyvybingam 
Deividui Rigsui nebuvo nieko neįmanomo. 

Deividas vėl prisiminė Melanę Stouks, 
kaip ji palietė jo ranką. 

Jis prisiminė Čenio žodžius: Mardžė 
sakė, kad tavo brolis buvo puikus 
metikas... 

Tada pagalvojo apie nugaros skausmą, 
kuris pamažu, bet stabiliai stiprėjo. Pagal- 
vojo apie ligą, kurios negalima išgydyti. 

Jis paleido tris šūvius, greitai ir lygiai. 
Čenis pritraukė taikinį. Vienintelė skylutė 
pačiame centre buvo beveik tobula. 

— Kad tave kur! — pagarbiai ištarė 
Čenis. 

Deividas tylėdamas nusisuko ir ėmė 
rinkti tuščias tūtas. 

* Masačusetso šaulių asociacija. 


10 


Vienuolikta valanda vakaro. Kol Deivi- 
das Rigsas šaudykloje rinko tuščias tūtas, 
Melanė klaidžiojo po tris savo namų 
aukštus ieškodama ko nors, kas padėtų jai 
nusiraminti. Atidarė visus trečio aukšto 
langus ir įjungė ventiliatorių, kad neliktų to 
šleikštaus gardenijų kvapo. Susitvarkė 
kambarį, pasikabino drabužius, palaistė 
gėles, susitvarkė stalčius. Tada palindo po 
dušu, leisdama vandens srovei plakti įs- 
itempusius sprando raumenis. 

Kai išėjo iš vonios kambario, buvo ne- 
sunku patikėti, kad šios dienos nė nebuvo. 
Ji tik įsivaizdavo tą altorių. O vaizdai galvo- 
je tebuvo itin bjaurus sapnas. 

Ji savo namuose. Yra mylima Patricijos 
ir Harperio Stouksų dukra. Niekas jos 
nelies. 

Melanė atsisėdo ant lovos krašto ir 
pravirko. 

Ji nebuvo verksnė. Neverkė nuo tada, 
kai nutraukė sužadėtuves su Viljamu. 
Ašaros ją trikdė, vertė jaustis silpna, ir tai 
Melanei nepatiko. Juk yra stipri, valinga ir 
gali kontroliuoti savo gyvenimą. 

Tačiau dabar ji verkė iš visos širdies. 
Ašaros pagaliau ištirpdė tą slegiantį akmenį 
paširdžiuose ir išsklaidė skausmą krūtinėje. 
Jos praskaidrino mintis, ir Melanė pirmą 
kartą galėjo blaiviai apsvarstyti, kas įvyko 
dieną. 

Suvokė visgi besijaučianti sutrikusi ir 
išsigandusi. Jos nebaugino nei altorius, nei 
tas žmogus, linkęs krėsti tokias niekšybes. 
Tačiau gąsdino pasekmės. Kas, jeigu ji iš 
tiesų yra Raselo Li Holmso dukra? Jei jos 

tėvas išsižadėjo savo tikro sūnaus dėl jo 
seksualinės orientacijos, ką jis padarytų 
įvaikintai dukrai, kuri pasirodo esanti 
žudiko vaikas? 

Vis dėlto ji ne tokia jau stipri ir kilniad- 
vasiška, nusprendė Melanė. Apie Digerio 
įtarimus nepasakoja tėvams ne todėl, kad 
norėtų juos apsaugoti. Ji tyli, nes nori ap- 
saugoti save. Nes nenori daryti nieko, kas 
galėtų išardyti šeimą. Nes net sulaukusi 
dvidešimt devynerių nenorėtų būti palikta. 

Galiausiai Melanė nutipeno į apačią, į 
sterilų nerūdijančio plieno virtuvės pasaulį, 
ir užsiplikė puodelį ramunėlių arbatos. 
Įsidėjo truputį medaus, įsispaudė lašelį cit- 
rinos ir nuėjo į valgomąjį. Senelio laikrodis 
fojė išmušė pusę dvyliktos. 

Pusė dvyliktos vakaro. Motina jau seniai 
turėtų būti grįžusi. Tėvas irgi. Deividas 
buvo teisus. Jos šeima griūva, tėvo vis 
dažniau ir dažniau nebūna namuose, 

motina galynėjasi su džinu, o brolis jau 
seniai paliko namus. Ką ji stengiasi ap- 
gauti? Stouksų šeimos gyvenimas visiškai 
pakrikęs. 

Na ir bala nematė, pagalvojo Melanė ir 
nuėjo į tėvo kabinetą. Knygos. Reikia jas 
sukataloguoti. Turėjau padaryti tai ank- 
sčiau. Ji tinginė ir apsileidusi. Dabar pats 
metas susikaupti, imtis darbo. 

Mergina paėmė popieriaus lapą nuo tėvo 
stalo ir prisitraukė pirmąją knygą. Viena 
įrašyta, laukia dar šimtas. Tada atsistojo, 
nuėjo į fojė ir patikrino signalizaciją. 
Įjungta. 

Melanė sugrįžo į kabinetą, užrašė dar 
penkias knygas, tada panoro patikrinti lan- 
gus. Žinoma, signalizacija praneštų, jei kuri 
nors zona būtų pažeista. Tačiau prieš 
grįždama į kabinetą vis tiek turi patikrinti 
ir įsitikinti. 

Ji baigė gerti arbatą ir susitelkė į darbą. 
Pavadinimas, autorius, leidėjas, leidimo 
data. Įrašyti numerį, įtraukti į katalogą ir 
imti kitą. Darbas labai svarbu, o ji išmano 
savo darbą. 

Laris Digeris. Kodėl tas reporteris 
susirado ją dabar? Ko jis iš tiesų nori? 
Skandalingo straipsnio ar pinigų? 

Altorius jos kambaryje. Kas galėjo taip 
pasielgti? Kokią žinią norėta perduoti? Kad 
ji ne Meganė Stouks? Kad ji neturėtų 
pakeisti Stouksų vaiko? Juk ir pati tai 
puikiai žino, labai ačiū. 

Deividas Risas. Padavėjas, buvęs faras. 
Jaudinančios rankos. Jau anksčiau buvo jas 
pastebėjusi. Ilgi, miklūs pirštai. Platūs 
sudiržę delnai. Rankos, kuriomis gali pas- 
itikėti. Nors veidas turėtų išmokti daugiau 
šypsotis. 

— Ką darysi, Mel? — sumurmėjo ji sau 
tuščiame name. — Ką darysi? 

Ji nežinojo. Kai pirmą kartą įkvėpė to 
gardenijų kvapo ir galvoje sprogo vaizdini- 
ai, jie atrodė tokie tikroviški, tokie apči- 
uopiami, kad širdies kertėje Melanė pagal- 
vojo: taip ir yra, aš esu Raselo Li Holmso 
dukra. Tačiau vėliau pajuto, kad bus 
paprasčiau prisidengti abejonėmis. Gali 
būti, kad yra kitas paaiškinimas. Galbūt tai 
gardenijos pažadino tokią keistą asociaciją. 
Gal pernelyg lengvai pasidavė Lario Digerio 
šmeižikiškiems prasimanymams. 

Tačiau tas altorius jos kambaryje, 
Meganės žaislas, kruvina audeklo skiautė ir 
keturiasdešimt keturios gardenijų kvapą 
skleidžiančios žvakės, išdėliotos taip, kad 
perskaitytum mirusio vaiko vardą... 

To Melanė niekaip negalėjo paaiškinti. 
Pasak brolio, Meganės žaislo išvis neturėtų 
būti. Ji neturėtų prisiminti trobelės, kurioje 
buvo laikoma vėliau nužudyta mergaitė. 
Melanės pasaulyje neturėtų būti jokių 

svetimų žmonių, kurie tūnotų miegama- 
jame priešais duris vėlią naktį vien tam, 
kad sujauktų jai protą. 

Vis dėlto altorius buvo. Jis buvo tikras. 
Kažkas megina jai kažką pasakyti, ir 
Melanė privalo žiūrėti į tai rimtai. Veiki- 
ausiai turėtų pasikalbėti su Lariu Digeriu. 
Atlikti savo tyrimą. Pažiūrėti, ką išsiaiškins 
policija. Galbūt kas nors paprasčiausiai 
pyksta ant jos ir tėvų ir tokiu būdu mėgina 
paerzinti. Jai teks viską išsiaiškinti, jei ne 
dėl šeimos, tai dėl savęs. 

Namo apsaugos sistema įspėjamai 
skimbtelėjo. Melanė sustingo, tada išgirdo, 
kaip kažkas suvedė kodą į pultą prie lauko 
durų. Dar vienas skimbtelėjimas; signaliza- 
cija vėl įjungta. Po akimirkos koridoriuje 
pasigirdo žingsniai, ir jos motina kyštelėjo 
galvą į kabinetą. 

Patricija dėvėjo ilgą juodą apsiaustą, 
buvo  užsidėjusi mažą skrybėlaitę. 

Blakstienų tušas buvo nubėgęs aplink akis, 
moteris atrodė pavargusi. Paprastai iš an- 
oniminių alkoholikų susirinkimų ji grįž- 
davo įraudusi ir žvali, apsiginklavusi savo 
dvylika žingsnių ir pasirengusi užkariauti 
pasaulį. Bet ne šįvakar. 

Motina įžengė į kambarį nervingai suki- 
odama viršutinę apsiausto sagą ir atkakliai 
vengdama dukters žvilgsnio. 

— Sveika, — pagaliau ištarė Melanė. — 
Vėlai grįžai. 

— Sveika, mieloji. 

Patricija pavėluotai šyptelėjo, dar 
įnirtingiau kovodama su viršutine saga, kol 
pagaliau ją atsegė. Ji nusviedė apsiaustą 
ant stirtos knygų, ant viršaus užmetė skry- 
bėlaitę, tada priėjo prie Melanės ir 
pakštelėjo jai į skruostą. Motinos lūpos 
buvo šaltos. Melanė užuodė silpną cigar- 
ečių, sumišusių su Chanel No.5, kvapą ir 
sustingo. 

Jos motina dvelkė taip, tarsi būtų lanki- 
usis bare. 

Apimta nevilties Melanė automatiškai 
ėmė ieškoti požymių. Burnos skalavimo 
skystis džino su toniku kvapui užmušti. 
Lengvas svyravimas. Pernelyg spindinčios 
akys, nervingas kalbėjimas. 

Jos motinos rankos drebėjo, veide at- 
sispindėjo nerimas. Išskyrus tai, Melanė 
daugiau nieko nepastebėjo. Gali būti, kad 
jos motina išgyvena vieną iš tų dienų, arba 
kas nors blogiau. Per pastarąjį pusmetį 
pasidarė sunku spręsti. 

Patricija atsitraukė ir nužvelgė knygų 
rietuvės. 

— Ar tavo tėvas jau miega? — Žvaliai pa- 
siteiravo ji. 

— Jo nėra namuose. 

Patricija paniuro, paėmė vieną seną 
knygą. 

— Ką gi, ilgokai užtruko kaip sekmadi- 
enį. Tikriausiai rūpinasi kokiu nors svarbiu 
pacientu. 

— Tikriausiai. 

Motina padėjo knygą. Paėmė kitą. Ji liko 
stovėti nugara į dukterį. 

— Kaip tavo migrena, mieloji? 

— Viskas gerai. 

— Pailsėjai šiandien? 

— Taip, — tyliai atsiliepė Melanė. — 
Pailsėjau. 

Patricija atsisuko. Ji kone piktai numetė 
knygą, kurią laikė rankoje, ir staigus moti- 
nos nuotaikos pasikeitimas vėl sužadino 
Melanės nuogąstavimus. 

Patricija atkišo smakrą. Jos mėlynos 
akys suspindo. Atrodė, tarsi mestų kažin 
kam iššūkį, ir Melanės širdis smuktelėjo. O 
Dieve, visgi ji buvo bare. 

Paprasčiausiai jos motina nėra tokia sti- 

pri. Jos gyvenime būta tiek demonų, tiek 
tamsių akimirkų... 

Ir staiga Melanė sugavo save svarstančią 

kodėl. Praėjo dvidešimt penkeri metai, o ji 

vis dar nepaprastai išgyvena. Ką tokio ji 


padarė? 
— Aš negėriau, — netikėtai pareiškė 
motina. — Nereikia, nesivargink neigti, 


Melane. Matau iš tavo akių, galvoji, kad aš 
gėriau. Tai žinok — negėriau. Tik... šiandi- 
en viena iš tų dienų. 

— Todėl išgėrei tik vieną taurę, o ne 
keturias? — Melanės balsas nuskambėjo 
griežčiau nei norėjo. Ji prikando lūpą, 
tačiau kas pasakyta, pasakyta. 

— Mieloji, sakau tau, aš negėriau... 

— Tai kur buvai visą dieną? Jau beveik 
vidurnaktis! 

— Vaikštinėjau. 

— Kur vaikštinėjai, mama? Po barus? 

Patricija išdidžiai kilstelėjo galvą. 

— Nežinojau, kad turėsiu aiškintis 
savam vaikui. 

— Ne tą turėjau galvoje... 

— Taip, tą. Tu nerimauji, o kai ner- 
imauji, pasidarai visų mūsų motina. Ir mes 
tau leidžiame, ar ne, Melane? Šįvakar kaip 
tik galvojau apie tai. Kokie aš ir tavo tėvas 
esame priklausomi nuo tavęs, kaip tu 
viskuo rūpiniesi. Kokia aš esu priklausoma 
nuo tavęs. Dėl Dievo meilės, tu tiek daug 
dirbi, kad įsivarai baisiausią migreną, o 
mes tau leidžiame. Kokie gi mes tėvai? 

Patricija priėjo, paėmė Melanę už rankų 
ir pažvelgė į dukrą tokiomis gailiomis 
akimis, kad ši net sutriko. 

— O Dieve, Melane! — šūktelėjo motina. 
— Kad būtum save mačiusi vakar vakare, 
kai tave parnešė į namus kažkoks 
nepažįstamasis. Tu atrodei tokia išbalusi, 
gležna, ir aš pirmą kartą suvokiau, kaip 

bjauriai su tavimi elgiausi. Buvau taip pas- 
inėrusi į savo išgyvenimus, į skausmą dėl 
Brajano, kad niekada nė nepagalvojau, ką 
išgyveni tu. Atrodei tokia tvirta, ir aš 
paprasčiausiai nesukau sau galvos. Todėl ir 
ieškodavau tavo peties, išsiliedavau. O tu 
tokia gera, niekada nesiskundi. Tačiau el- 
gčiausi nesąžiningai ir, būdama tokio 
amžiaus, turėčiau suprasti. Dėl Dievo, kada 
aš išmoksiu pasirūpinti savimi? 

Melanė prasižiojo. Ją apėmė keistas 
jausmas, tarsi smegtų į klampų smėlį. 

— Aš... man nesunku. 

— O turėtų būti. 

— Bet nesunku. Tikrai, aš nieko prieš. 

— O aš tau sakau, kad turėtų būti! 
Melane... 

Patricija giliai įkvėpė. Akimirką atrodė 
nekantraujanti ir kone supykusi. Tada 
išsigando, o galiausiai tarsi susitaikė su 
likimu, lyg kažkas jau būtų įvykę, kažkas, 

ko ji dar nebuvo pasirengusi papasakoti, 
tačiau visi galų gale sužinos. 

Jėzau Kristau, ką visa tai reiškia? 

Patricija prabilo jau ramiau: 

— Melane, ar tavo gyvenime buvo 
akimirka, kai reikėjo apsispręsti? Žinau, 
tau tik dvidešimt devyneri, bet ar esi kada 
atsidūrusi kryžkelėje, kai staiga gyvenimas 
tampa miglotas, ir net jei nematai jokių 
kontūrų, nežinai, kur eini, vis dėlto suvoki, 
kad privalai žengti žingsnį. Ir kad tai bus 
labai svarbus žingsnis. 

Melanė pagalvojo apie pastarąsias 
dvidešimt keturias valandas. 

— Taip. 

— Gerai. — Motina dar stipriau sugni- 
aužė jai rankas, ir moters akys vėl 
suspindo. — Šiandien aš priėjau tokią 
kryžkelę, Melane. Esu mačiusi jų ir ank- 
sčiau — visgi man penkiasdešimt aštuoneri 
— ir, jei atvirai, visada pasukdavau ne į tą 


272/873 
pusę. Kiekvieną kartą žengdavau ne ten. 
Grįždavau atgal, užuot žengusi į priekį. 
Tačiau manau, kad pagaliau pasielgiau 
teisingai, Melane. Nes pagalvojau apie tave. 

— Mama? 

— Šįvakar atsidūriau bare. 

— O Dieve, taip ir žinojau. Kodėl? Kas 
atsitiko? 

— Nesvarbu. Aš nuėjau į barą. Svarsčiau, 
ar užsisakyti išgerti. Jaučiausi tokia 
sutrikusi, kad pagalvojau: kodėl ne? Kai vi- 
eną kartą pamėgini, paskui jau daug 
lengviau. Mes visi savaip sprendžiame 
problemas, taigi aš sprendžiu šitaip. Kai 
apima baimė, griebiuosi alkoholio. Kai esu 
sukrėsta, nusiminusi, nusivylusi, griebiuosi 
butelio. Tačiau paskui pagalvojau apie tave, 
Melane. Kaip tu atrodei kentėdama mi- 
greną, bet vis tiek nenorėjai jaudinti mūsų. 
Kiek tu užgniauži savyje, nors neturėtum to 
daryti. Kaip myli mane, net kai aš elgiuosi 

kvailai. Kaip myli mus visus, kai žinau, kad 
kartais mus sunku mylėti. Ir aš pagalvo- 
jau... pagalvojau, kad negalėsiu išgerti ir 
pažiūrėti tau į akis. Tiesiog negalėsiu. — 
Patricijos balsas pasidarė švelnus. — 
Melane, ar tu bent žinai, kaip aš tave 
myliu? Kad esi man Dievo siųsta? Pastaru- 
osius šešis mėnesius tik tu padėjai man 
nepalūžti. Be tavęs man nebūtų pavykę. 
Noriu, kad žinotum tai. Noriu, kad 
žinotum, kaip man rūpi. 

Melanė negalėjo pratarti žodžio. Ji laikė 
motinos ranką, sujaudinta, bet, Dieve 
padėk jai, taip pat sunerimusi. Mama 
niekada taip nekalbėdavo. Nė vienas iš jų 
taip nekalbėdavo. 

Ji vėl prisiminė Larį Digerį. Ar gali būti, 
kad tas reporteris ištesėjo žodį ir susitiko 
su jos motina, ir būtent tai taip sutrikdė 
Patriciją Stouks. Tada Melanė pagalvojo, 
kaip keista, kad jos kalbasi apie abipusę 

meilę, nors abi nutyli, ką iš tiesų veikė di- 
eną. Tai primena apsikeitimą komplimen- 
tais apie šukuosenas, nors abi damos su 
skrybėlaitėmis. 

Tada Melanė pagalvojo, kiek Stouksų 
šeima iš tiesų nutylėjo arba tikslingai nepa- 
sakė nuo pat jų saulėtų dienų Teksase. 

Motina paleido Melanės rankas. Ji 
paėmė stirtą knygų ir padėjo jas ant grindų. 
Dabar, kai pasakė, ką norėjo pasakyti, 
įtampa moters veide išsisklaidė. Atrodė 
susitvardžiusi. Ji įvykdė tai, ką buvo užs- 
ibrėžusi, bent jau kuriam laikui. 

— Na štai, — tvirtai ištarė ji. — Dabar, 
kai prikimšau tau į galvą įvairiausių nesą- 
monių, leisk padėti. Tėvas teisus — tu per 
daug dirbi. 

— Mama? 

— Taip, brangioji? 

— Aš irgi tave myliu. 


|| | | | | | | | | | | | | | | | | | | | | | 

— Ačiū tau, — švelniai sušnabždėjo Pat- 
ricija ir laiminga nusišypsojo jai. Tada 
paėmė knygą ir ėmėsi darbo. 

Po pusvalandžio trinktelėjo lauko durys. 
Pyptelėjo signalizacija. Abi moterys 
krūptelėjo, tada susigėdusios paraudo ir 
nervingai susijuokė, nors nė viena nesiteikė 
paaiškinti kodėl. Harperis įžingsniavo į 
kabinetą vilkėdamas žaliu ligoninės chal- 
atu, vieną ranką laikydamas už nugaros, 
kita slėpdamas žiovulį. Jis stabtelėjo ir 
nustebęs pažvelgė į jas, aiškiai nesitikėda- 
mas rasti abi nemiegančias. 

— Man pasirodė, kad pamačiau šviesą. 
Ką judvi čia veikiate? — Jis pabučiavo 
žmoną į skruostą, tada apkabino dukterį. — 
Mieloji, ar geriau jautiesi? 

— Kuo puikiausiai, — atsakė Melanė. 

Jis vis tiek patikrino dukros kaktą ir 
pulsą. Po migrenos priepuolių tėvas visuo- 
met elgdavosi su ja kaip su paciente. 

— Geriau, — pagaliau pranešė jis, — tik 
tau vis tiek reikia poilsio. Štai, gal tai padės. 
Ketinau įteikti tau ir tavo mamai ryte, bet 
kad jau dvi mano mylimiausios moterys 
dar nemiega... 

Harperis ištiesė už nugaros laikytą ranką 
ir atkišo nedidelę puokštę gėlių ir saldainių 
dėžę. Keturios saulėgrąžos, apipurkštos 
tamsiai raudonais dažais ir įgavusios sodrią 
rausvai raudoną spalvą. Įspūdingos gėlės, 
kuriomis prekiaujama tik viename iš kelių 
prašmatnesnių gėlių salonų  Njuberio 
gatvėje. Jis padavė saulėgrąžas Patricijai, ir 
ši paraudo, pažvelgusi į vyrą droviu 
žvilgsniu. 

Tėvas tikrai stengiasi ištaisyti praeities 
klaidas, pritariamai pagalvojo Melanė. 
Neblogai. Ji gavo mažą šampaninių triufe- 
lių dėžutę. Teuscher. Dukart per savaitę at- 
skraidinami iš Šveicarijos. Melanė taip pat 

mielai priėmė šį taikos pasiūlymą ir tučtuo- 
jau atplėšė dėžutę. 

Harperis, apsimetęs, kad vėl tikrina jos 
pulsą, nukniaukė saldainį. = Melanė 
nusijuokė. Pagauta impulso, ji vėl apkabino 
tėvą ir — tai buvo dar keisčiau — jis 
neskubėjo dukros paleisti iš glėbio. 

— Tau metas į lovą, — po minutėlės šiek 
tiek šiurkštokai ištarė jis. — Tau reikia 
ilsėtis, panele. 

— Gal pabaikime rytoj, — nerūpestingai 
pasiūlė motina. — Galėsiu padėti tau 
vakare, ir  mudvi kaipmat viską 
sutvarkysime. 

Melanė jautėsi pavargusi. Tačiau paskui 
vėl prisiminė savo kambarį. Savo kambarį 
ir altorių. Kažkas atslinko į jos kambarį 
vidury nakties, kai visi miegojo. 

Melanė ilgesingai nužvelgė knygas. 

Tačiau tėvas nenorėjo nė girdėti. Ryžtin- 
gas kaip visuomet, jis paėmė ją už rankos ir 
juodvi su motina nusivedė į viršų. 

Naktinis ritualas vyko sklandžiai. Tėvas 
įjungė signalizaciją antro aukšto laiptų 
aikštelėje. Motina pabučiavo ją į skruostą. 
Tėvas apkabino. Melanė patyliukais pal- 
inkėjo jiems saldžių sapnų. Tėvas palinkėjo 
gerai išsimiegoti. Ji pasakė turinti sus- 
itikimą dešimtą valandą. Tėvas pasakė turįs 
operaciją vienuoliktą, motina užsiminė 
skaitysianti vaikų ligoninėje taip pat 
vienuoliktą. Naujos savaitės pradžia Stouk- 
sų šeimoje. 

Tėvai nuėjo į savo miegamąjį. Melanė 
nugirdo, kaip tėvas pasiteiravo motinos, 
kaip praėjo diena. Patricija nė neužsiminė 
apie jokias kryžkelės. Ji tiesiog pasakė: 
„Puikiai. O tavoji?“ Puikiai. Melanė įsivaiz- 
davo, kaip jie atsigula skirtingose lovos 

pusėse ir tęsia tą mandagų pokalbį, kol abu 
užmiega. 

Tada ji pagalvojo apie Deividą Risą. Ar 
jis irgi liktų savo lovos pusėje? Kažin kodėl 
ji abejojo. Jis toks rimtas, tylus. Seksas 
būtų karštas, slidus ir pašėlęs. Keli žodžiai 
prieš, keli po, bet užtat koks tempas tarp jų. 
Melanės papilvėje kažkas krustelėjo, ir ji at- 
siduso. Geismas. Troškimas. Gryna seksu- 
alinė frustracija. 

Šiomis dienomis jaučiasi vieniša, pagal- 
vojo Melanė ir kreivai šyptelėjo. Antraip 
kodėl stengtųsi įtikinti save, kad jos gyveni- 
mas puikus? 

Melanė užlipo į trečią aukštą. Atidariusi 
duris patikrino tuščią Brajano kambarį. 
Šiąnakt jokių įsibrovėlių. Tik tada ji 
nenoromis pasuko į savo miegamąjį. 

Sapnavo įprastus neramius sapnus. 
Melanė buvo pirmo kurso studentė 
Velslyje, turėjo laikyti paskutinį egzaminą 

ir paskutinę minutę staiga suprato, kad 
nepasiruošė. Ji nesuprato klausimų. O 
Dieve, net negalėjo parašyti savo vardo. 

Paskui ji atsidūrė žemyn lekiančiame 
lifte. 

Tada staiga atsirado slaugos ligoninėje, 
kurioje glaudėsi, kai buvo devynerių, ir 
nekantriai laukė, kada Stouksai ją pasiims. 
Tik šį kartą jie praėjo pro šalį. Šį kartą jie 
išsirinko kitą mergaitę su tobulomis garb- 
anomis ir ja vedini išėjo pro duris. 

Ne! Ne! šaukė Melanė sapne. Jūs mano 
šeima! Mano šeima! 

Paskutinę akimirką į ją atsisuko keturio- 
likmetis Brajanas Stouksas. „Ar tikrai 
manei, kad tavęs negalima pakeisti? Pak- 
lausk Meganės.“ 

Ligoninė nutolo. Melanė bėgo per juodą 
tuštumą, visiškai sutrikusi, be paliovos 
šaukdama kažką, kad pamatytų ją, kad pa- 
sakytų jos vardą. Jai buvo labai baisu, kad 

nežino savo vardo. O aklina tamsa niekaip 
nesibaigė... 

Staiga ji pajuto šiltą glėbį. Tvirtas 
rankas, žemą, švelnų balsą. Ššš, viskas 
gerai, mieloji, viskas gerai. Aš čia, šalia. Ir 
visada būsiu šalia. Net jei tu niekada 
neprisiminsi... 

Melanė sujudėjo. Per miegus ištarė 
vardą. 

Ir tą akimirką ji buvo arčiausiai tiesos, 
bet paskui jau buvo per vėlu. 


11 


Pirmadienio rytą Patricija stebėjo savo 
vyrą, skaitantį The Boston Globe. Po šitiek 
metų ji tiksliai žinojo, kaip Harperis skaitys 
laikraštį: pradės nuo verslo puslapio, kur 
pasitikrins savo akcijas, ir, jei diena gera, 
nusišypsos, o jei bloga — susirauks, tačiau 
niekada nieko nepasakys, nes savo fin- 
ansinių reikalų jis su niekuo neaptarinėjo. 
Paskui atsivers vietinių naujienų puslapį, 
pirmiausia permes akimis ieškodamas 
straipsnių apie save ar Centrinę ligoninę, 
tada perskaitys viską atidžiau. Baigęs 
skaityti Bostono naujienas, pereis prie 
nacionalinių, paskui prie tarptautinių, 
pamažu išplėsdamas savo interesų ratą 

dalykais, kurie jam nėra gyvybiškai 
svarbūs. 

Kartą Harperis jai pasakė, esą svarbu iš- 
manyti viską, kad galėtum palaikyti prot- 
ingą pokalbį darbe. Nors jis taip ir 
nepaaiškino plačiau, Patricija suprato, ką 
vyras nutylėjo. Harperis buvo kilęs iš 
darbininkų klasės. Iš žmonių, kurie 
neaptarinėjo nacionalinių naujienų, nesil- 
ankė oficialiuose pokyliuose ir nesibiči- 
uliavo su politikais ar kitais įtakingais 
žmonėmis. Jis buvo iš žmonių, kurių didži- 
ausia svajonė — vieną dieną susirasti 
valdišką darbą, garantuosiantį pensiją ir 
galimybę žvejoti senatvėje. 

Žinoma, Harperis turėjo didesnę sva- 
jonę. Nuo pat pradžių jis rinkdavosi 
tinkamus drabužius, gydėsi nuospaudas 
ant delnų ir stengėsi atrodyti geriau už tu- 
os, kurie gimė aukštuomenėje. Net tuomet, 

kai buvo varganas medicinos studentas, 
niekas nesuabejojo jo kilme. 

Patricija nujautė, kad Harperis manė, 
jog šis fasadas turi padaryti įspūdį ir jai, 
nes ji juk užaugo besimaudydama Teksaso 
naftos teikiamoje prabangoje. Jis niekada 
nebūtų pripažinęs, kad Patricija ištekėjo už 
žemesnės klasės vyro ar kad jis nesugeba 
jos tinkamai aprūpinti. Vyro supratimu, 
meilė ir pinigai buvo neatsiejami. 

Patricija tai gerbė. Žavėjosi tuo. Harper- 
is atitiko jos susikurto vyro modelį: konser- 
vatyvus, atkaklus, tvirtas. Todėl, jos 
nuomone, taip jį mylėjo. Nesvarbu, ką jis 
darė; tokius vyrus ji pažinojo. Harperio 
trūkumai buvo jos tėvo trūkumai, Harperio 
stiprybės buvo jos tėvo stiprybės. Jo savitas 
rūpestis buvo jos tėvo savitas rūpestis. 
Vyras nepateikė jai jokių netikėtumų, ir 
Patricija tai labai vertino. 

Kadaise, kai ji buvo dar vaikas, manė, 
kad santuoka — tai rožės, žvakės ir niekada 
nesibaigianti romantika. Jos vyras visuo- 
met bus žavus ir aistringas. Pati visada bus 
graži ir jauna. Jos gyvenimu bus 
pasirūpinta; niekada nesijaus vieniša ar 
išsigandusi. 

Žinoma, taip nebuvo. Kartais, blogomis 
dienomis, kai jai reikėdavo labai pas- 
istengti, kad bent atsimerktų ir išliptų iš 
lovos, Patricija pasvarstydavo, kodėl te- 
begyvena su Harperiu. Kuri moteris liktų 
su vyru, kuris iš pradžių taip atkakliai jos 
siekė, o dabar štai kuris laikas nė 
nepaliečia? Kokia moteris liktų su vyru, 
kuris žiūrėtų į ją taip, kaip Harperis tą di- 
eną, kai buvo atpažintas Meganės kūnas. 
Tarsi Patricija būtų blogiausia gyvybės 
forma žemėje, tarsi ji būtų ne tik nužudži- 
usi savo vaiką, bet padariusi dar ką nors 
žiauresnio? 

Tačiau geresnėmis dienomis ji pripažin- 
davo, kad santuoka reikalauja ištverming- 
umo. Jiedu su Harperiu ištvėrė visus 
sunkumus, su kuriais susiduria chirurgai 
savo karjeroje, nors didelė dalis vyro kolegų 
rezidentų išsiskyrė. Jie išgyveno savo vaiko 
netektį, nors septyniasdešimt procentų 
šeimų, patyrusių tokį sukrėtimą, išsiskiria. 
Šeimos draugai skyrėsi ir tuokėsi antrą 
kartą, 0 jie svarstė, gal įsivaikinti mažą 
mergytę. Kartu užaugino vaikus. Vaikai 
baigė koledžus, susirado mėgstamus 
darbus. 

Taip, jų santuoka jau nebe medaus 
mėnuo. Gali būti, kad juodu sieja labiau 
draugiškas ryšys — ko, Patricija žinojo, 
vaikai, netgi Melanė nesupranta, tačiau jie 
turi bendrą istoriją. Puikiai pažįsta vienas 
kitą. Supranta. Priima vienas kitą tokius, 
kokie yra. 

Kartu ištveria gyvenimo sunkumus. 
Tiesiog gyvena. 

Pastarieji šeši mėnesiai buvo tikras 
išbandymas. Po scenos su Brajanu Patricija 
jautėsi išmušta iš vėžių — apie tai, kas 
nutiko, negalėjo kalbėtis nei su vyru, nei su 
Melane. Dažniausiai ji gulėdavo lovoje, 
klausydavosi tolimo Harperio knarkimo ir 
galvodavo apie džino butelius, kviečiančius 
ją į svetainę, į tą saldžią užmarštų, kurią 
dažnai prisimindavo kaip svaiginantį, ek- 
stazišką sapną. Kartais sugaudavo save 
lipančią į apačią ir žiūrinčią į Meganės pa- 
veikslą, gražiąją, laimingą Meganę, kuri 
tikėjo, kad mama išvaikys visus monstrus, 
besislepiančius po lova. 

Tada, per tą trumpą laikotarpį, kai buvo 
pasidavusi džino ir toniko vilionėms, ji 
pasiekė tokį lygį, kai beveik nuolatos 
būdraudavo, keldavosi ketvirtą ryto ir 
skubėdavo į Brajano kambarį įsitikinusi, 

jog jis ten, nors jau sulaukęs dvidešimt 
ketverių sūnus išsikraustė iš namų. Patri- 
cija it pamišėlė ištraukydavo stalčius, 
ieškodama senų drabužių, juos glausdavo 
prie krūtinės ir kvėpdavo į save sūnaus 
kvapą. O kai nepavykdavo rasti jokių 
sūnaus buvimo pėdsakų, kai atrodydavo, 
kad Harperis nušlavė jų pirmagimį nuo 
žemės paviršiaus, apimdavo baisi panika, 
kuri kartu su alkoholiu prarydavo ją gyvą. 

Būdavo dienų, kai ji staiga baisiai pasiil- 
gdavo Meganės. Megane, brangioji, kur 
tu? Grįžk pas mamytę. Prašau, grįžk 
namo. 

Patricija išvysdavo policijos pareigūną 
savo kambaryje, šalia tamsios Brajano lov- 
os. „Ji bent jau nesikankino, ponia.“ 

Jai nupjovė galvą — ji kentėjo! 

Kitą kartą pro langą įlįsdavo mėlynšvar- 
kis FTB agentas. „Jūs nieko negalėjote 
padaryti, ponia.“ 

Nereikėjo jos palikti su aukle. Kam 
samdėme tiek pagalbininkų? 

Galų gale iš po lovos išslysdavo stambus 
šerifas, kramtydamas gerą gumulą tabako, 
norėdamas nuslėpti, kad ką tik vėmė. „Ką 
gi, ponia, dabar bent jau žinote. Geriau, kai 
žinai.“ 

Mano kūdikis niekada nebegrįš namo. 
Mano vaikas neturi galvos. Tik 
pažiūrėkite, ką jis padarė jos rankoms? O 
Dieve, Dieve, kodėl aš vis dar gyva? Kodėl 
nepasimi manęs? Maldauju, tiesiog 
pasiimk mane... 

Po dvidešimt penkerių metų, susirietusi 
ant sūnaus lovos, ji matydavo save sėdinčią 
ant žolės pamiškėje, kur dirbo policininkai. 
Girdėdavo musių zvimbimą, užuosdavo 
tirštą puvėsių tvaiką. Ji prasižiodavo rėkti, 
tačiau imdavo juoktis. Vis juokdavosi ir 
juokdavosi. 

Paskui bus lengviau, mieloji. Pamatysi, 
bus geriau. Taip jai sakydavo Džeimis. 

Tačiau buvo tik blogiau. Kitus penkerius 
metus gyvenimas paprasčiausiai slydo jai iš 
rankų. 

Kadaise iš jos kūno gimė nauja gyvybė, o 
dabar reikia jai išrinkti mažą baltą uždarą 
karstelį, nes iš jos keturmetės dukters be- 
veik nieko neliko. Kadaise ji buvo ener- 
ginga mama, o dabar virto šūkaujančia, šėl- 
stančia pamišėle, nenorinčia matyti savo 
sūnaus, atsisakančia jį pripažinti, nes 
vaikai tik daužo širdį. Iš pareigingos 
žmonos ji virto šalta, nepaguodžiama 
būtybe, neleidžiančia Harperiui nė prisili- 
esti, nes žinojo, kad vyras kaltina ją dėl to, 
kas atsitiko jų dukrai, žinojo, kad vis dėlto 
jis taikstosi. Po kurio laiko Patricija suvokė: 
jai tai neberūpi. 

Ją stingdė šaltis, kol nebepriklausė pati 
sau. Patricija užsisklęsdavo, pasiimdavo 

butelį džino ir apsigaubdavo rūku, kuris 
įsupdavo tarsi minkščiausias glėbys. Ji 
gyveno dėl to rūko, mylėjo jį. Rūkas buvo 
pats geriausias meilužis, kokį kada nors 
buvo turėjusi, ir Patricija noriai atsiduo- 
davo, panirdama į jį tarsi į tirštas vonios 
putas, kurios glostė jos nuogas, jautrias 
krūtis. Vartydavosi jame ištisas dienas, 
nieko negalvodama, nieko nejausdama, nes 
skausmas būtų buvęs nepakeliamas. 

Nužudykite mane, tiesiog nužudykite. 
Kodėl aš gyva? 

Tėvas reikalavo, kad ji liautųsi gerti. 
Vyras užregistravo ją į reabilitacijos ligon- 
inę, kaip paprastai ieškodamas moksliško 
sprendimo emocinėms ligoms. Jai niekas 
nerūpėjo. Patricijai nerūpėjo, ką jie galvojo, 
ko jie norėjo ar kad jos sūnus virsta liūdnu, 
piktu, nesugebančiu šypsotis žmogučiu. Jai 
niekas nerūpėjo. 

Tada Harperis, apstulbęs, priblokštas, 
darboholikas  Harperis pasielgė gana 
netikėtai. Jis perkėlė visus į Bostoną, kur 
jos ir Brajano nebekankintų Meganės šešėl- 
is. O viską nulėmusi akimirka, akimirka, 
kuri grąžino Patricijai tikėjimą vyru ir 
suteikė viltį jų santuokai, buvo tada, kai 
Harperis nusivedė ją pažiūrėti „Tėčio 
dukros“. 

Patricijai užteko tik pažvelgti į Melanę, 
mažutę mėlynakę Melanę, žiūrinčią į ją 
išpūstomis akimis, ir viskas joje ištirpo. 

Ji vėl įsimylėjo. Ledai subyrėjo, rūkas at- 
sitraukė. Ji taip troško apkabinti tą mažylę, 
kad net širdis plyšo. Troško ja rūpintis, 
norėjo pasakyti, kad viskas bus gerai. Be- 
protiškai norėjo ją apsaugoti. 

Patricija mylėjo mažąją Melanę už tai, 
kad ji buvo mažoji Melanė. Ji žavėjosi, kaip 
mažylė išgyvena nežinomybę, kaip stengi- 
asi priversti šypsotis kitus žmones. 

Mergaitė buvo stipri. Dvasinga. Nuoširdi. Ji 
buvo viskas, kuo Patricija norėjo būti, bet 
taip niekada ir nesugebėjo. Ji buvo Patrici- 
jos Stouks didvyrė. 

Dėl Melanės Patricija suėmė save į 
rankas. Dėl Melanės ji vėl pamilo Brajaną, 
pradėjo skirti jam dėmesio, kurio sūnus 
beviltiškai troško, vėl buvo jo mama. Dėl 
Melanės netgi vėl ėmė mylėti vyrą, nes kai 
buvo bepradedanti manyti, kad jųdviejų 
niekas nebesieja, Harperis padovanojo jai 
pačią brangiausią dovaną: antrą dukterį ir 
galimybę viską ištaisyti. 

Tą vakarą, kai Melanė atėjo į jų namus, 
Patricija lėtai nusirengė ir pirmą kartą per 
penkerius su puse metų įsliuogė į vyro 
glėbį. Ir Harperis ją priėmė, nors ji žinojo, 
kad vyras turėjo kitų moterų, kad jo širdis 
dar nebuvo visiškai atitirpusi. 

Kai trumpas fizinio artumo periodas 
baigėsi, Patricija suprato, kad Harperis 

niekada nebemylės jos taip, kaip kadaise 
mylėjo. Vyras nebedievins jos ir nebesieks 
kaip kadaise pačioje pradžioje darė. Ne- 
bežiūrės į ją su ta nekantria aistra. 

Harperis priims ją. Rūpinsis, bet 
neatleis. Teksase atleidimas — moterų 
reikalas. 

Dabar Harperis padėjo į šoną verslo 
puslapius ir įsigilino į miesto naujienas. 
Akimirką ji pamatė veidą, kurį pažinojo 
trisdešimt aštuonerius metus — vyro akys 
tebebuvo mėlynos, smakras kampuotas, 
plaukai vešlūs ir rusvi. 

Netgi sulaukęs penkiasdešimt aštuoner- 
ių jis vis dar buvo tas vyras, kuris atplėšė ją 
nuo Džeimio O'Donelio ir pavergė. 

Patricija atsignybo dar skiltelę 
greipfruto. 

Ir ją nekviesti užgriuvo prisiminimai — 
apie Teksaso naktis, karštas ir tvankias, kai 
jie trise svajojo užkariausią pasaulį: 

Džeimis buvo stiprus, Harperis žavingas, o 
Patricija tiesiog graži. 

Harperis sugeba tik ranką spausti ir 
šypsotis, mieloji. Jam svarbiausia įvaizdis, 
ne turinys. Tau bus geriau be jo. 

Jis supranta mane, Džeimi. 

Kodėl? Nes tinkamai rengiasi ir 
prisižiūri nagus? Nes parduotų savo mot- 
iną už kvietimą į norimą vakarėlį? 

Būtent, mielasis. Būtent. 

— Atleisk man, Megane, — sukuždėjo ji 
greipfrutui. — Man labai gaila. 

Harperis nuleido laikraštį. 

— Ką? 

— Aš nerimauju dėl Melanės. 

Harperis tučtuojau padėjo laikraštį. 

— Ji per daug dirba, — rimtai pasakė 
vyras. Sveikata buvo jo sritis, ir Harperis 
nuolat nerimaudavo dėl Melanės, ypač jos 
migrenos. — Ji turi išmokti sulėtinti tempą. 

— Aš stengiuosi jai padėti, — tarė Patri- 
cija, tada grakščiai truktelėjo pečiais. 

Ji negali padėti dukrai daugiau nei 
galėjo savo vyrui. 

Tarsi perskaitęs jos mintis, Harperis 
tarė: 

— Ką pasakytum, jei mes visi išvyktume 
atostogų? 

— Atsiprašau? 

— Aš kalbu rimtai, Pat. — Jis palinko į 
priekį ir nuoširdžiai prabilo. — Jau kuris 
laikas apie tai galvoju. Visada sakydavau, 
kad kada nors, kai išeisiu į pensiją, kur nors 
nukeliausime. Betgi, po galais, aš ne- 
jaunėju. Nė vienas nejaunėjame. Galbūt 
metas pagaliau pasielgti impulsyviai. 
Pasiimti vaikus, pakeliauti po pasaulį. Ką 
manai? 

Patricija negalėjo išlementi nė žodžio. 
Drebančiomis rankomis ji padėjo sidabrinį 
šaukštelį. Pakeliauti po pasaulį. Štai taip 

paprastai. Nė beprotiškiausiose svajonėse 
jos vyras niekada nebūtų to pasakęs. 

Ji įdėmiai pažvelgė Harperiui į akis, 
ieškodama jo žvilgsnyje kažin ko, ko neg- 
alėjo įvardyti. Kažin ar vyras žino, kad po 
visų tų metų ji tebemyli jį. Net jei darbas 
jam visada buvo svarbesnis nei šeima. Net 
jei jis leidžia laiką su tomis jaunomis 
kvaišomis, 0 sugrįžęs namo tik sausai 
pakšteli jai į skruostą. Kažin ar jis žino, 
kaip kantriai ir tyliai ji laukia tos dienos, 
kai Harperis iš tiesų išeis į pensiją ir vėl 
priklausys tik jai. Tada jie galbūt galėtų 
prisiminti tuos jausmus, kurie taip trumpai 
juodu siejo tomis pirmomis karštomis di- 
enomis Teksase. Tada galbūt pagaliau 
užmirštų abiejų klaidas, nuodėmes, ap- 
gailestavimus ir pradėtų viską iš naujo. 

Juk žmonės sako, kad niekada ne per 
vėlu pradėti iš naujo? 

— Ir tu... paliktum ligoninę? 

— Na, gal ne visai palikčiau. 

Patricija nuleido galvą, kad vyras 
nepastebėtų jos nusivylimo. 

— Atostogos, sakai? Savaitei, dviem? 

— Ilgiau. Galvoju apie keturis, gal šešis 
mėnesius. Prakeikimas, gal man tikrai 
pasiimti nemokamų atostogų. 

Nemokamos atostogos. Tai vėl sužadino 
jos dėmesį. Patricija nežinojo, džiūgauti ar 
abejoti. Tačiau pasistengė atrodyti 
susidomėjusi. 

— Tikrai? Kada? 

— Galbūt kitą savaitę, — lyg niekur 
nieko atsiliepė Harperis. 

Vidaus kiemelyje staiga stojo tyla, ir Pat- 
ricija neabejojo, kad vyras girdi jos 
besitrankančią širdį. Kitą savaitę. Harperis 
niekada nepriimdavo tokių skubių spren- 
dimų. Niekada nesielgdavo taip netikėtai, 
pavyzdžiui, neišeidavo nemokamų 
atostogų. 

O Dieve, nei Melanė, nei romantika čia 
niekuo dėta. Jis žino. Jos vyras žino. 

Tas laiškelis automobilyje, kurį Patricija 
rado po anoniminių alkoholikų susitikimo. 
Jos užrakintame, su įjungta signalizacija 
mersedese ant vairuotojo sėdynės. 

Penki žodžiai, iškirpti iš žurnalo. 
Paprasti. Žinomi. Šiurpinantys iki kaulų 
smegenų. 

Gauni tai, ko esi nusipelnęs. 

Tą sąstingio akimirką, stojusią per- 
skaičius raštelį, širdžiai trankantis lyg į nar- 
vą  pakliuvusiam paukščiui, Patricija 
išgyveno siaubingą regėjimą, kai praeitis 
susiliejo su ateitimi, ir ji nieko negalėjo 
padaryti, kad tai sustabdytų. Nieko jai 
nedarykite, tyliai maldavo ji. Neskriauskite 
Melanės. Šį kartą aš buvau gera. Prisiekiu, 
prisiekiu, buvau labai gera. 

— Pat? Nagi, maniau, apsidžiaugsi. 

— Šeši mėnesiai? — sumurmėjo ji, įs- 
meigusi akis į stalą. — Kažkur toli. Ir 
Melanė vyktų kartu? 

— Taip. 

— O... o Brajaną pasiimsime? 

Harperis kurį laiką dvejojo, tada lėtai 
linktelėjo. 

— Tik jokių meilužių. Aš stengiuosi, Pat. 
Jėzau, kaip stengiuosi. Tačiau aš nesu 
pasirengęs eiti taip toli. 

— Visa šeima, — sumurmėjo ji. — Išvyk- 
tume. Kur nors toli. Jiems neužteks 
savaitės, kad pasirengtų, mielasis. Labai 
mažai laiko. 

Vyras nepasidavė. 

— Eli, jei aš galiu rasti būdą pabėgti iš li- 
goninės, tai ir jie gali. 

— Vadinasi, kitą penktadienį? 

— Taip. Kitą penktadienį. 

Turėtų jį labiau paspausti, pagalvojo 
Patricija. Turėtų paprašyti paaiškinti kodėl. 

Tačiau Patricija pernelyg bijojo atsakymo. 
Tad tik sušnabždėjo: 

— Gerai, brangusis, gerai. 

Tarpduryje pasirodė Marija. 

— Daktaras Šefildas atėjo pas daktarą 
Stouksą. 

Harperis nustebo, vis dėlto atsistojo ir 
paskubomis pakštelėjo žmonai į skruostą. 
Patricija iš ryto buvo pastačiusi ant stalo 
saulėgrąžas. Vyras palietė vieną raudoną 
žiedlapį. 

— Viskas bus gerai, — švelniai ištarė jis. 
— Pamatysi. 

Jis išžingsniavo iš kambario. Patricija 
liko viena su pradėtu valgyti greipfrutu. Ji 
nelabai suprato, kas ką tik atsitiko. Netikė- 
tos atostogos be jokios rimtos priežasties. 
Moteris beviltiškai troško tuo patikėti. 

Paslaptys, galvojo Patricija. Josios. Jo. O 
vakar ją apėmė nuojauta, kad ir Melanė 
turi paslapčių. Jos dukra kalbėdama darė 

per daug pauzių. Per daug atsargumo jos 
akyse. Melanė niekada pernelyg neatviravo. 
Negi ji iš tiesų mano, kad tėvai to 
nepastebėjo? 

Gauni tai, ko esi nusipelnęs. Gauni tai, 
ko esi nusipelnęs. 

O Jėzau. 

Patricija pasijuto išvargusi. Ji vos 
įstengė pakelti šaukštelį ar sukaupti jėgas, 
kad pavalgytų. Gyvenimas vėl slysta iš 
rankų. Staiga kvėpavimas padažnėjo. Ner- 
imo priepuolis. Būdama tokio amžiaus, 
turėtų žinoti geriau. Bet nežino. 

Patricija atsistojo ir nuėjo ieškoti duk- 
ters. Jei tik pamatytų Melanę, jei įsitikintų, 
kad jos mažajai mergytei nieko bloga neat- 
sitiko, ji nepagrobta, nenužudyta, nemirusi, 
iškart pasijustų geriau. Jei tik galėtų įtikinti 
save, kad dabartis yra dabartis, o praeitis 
jau seniai užmiršta... 

Tačiau Melanės niekur nesimatė. Pusę 
vienuoliktos ryto Patricija Stouks įsliuogė 
atgal į lovą. 
Ji žinojo turinti būti stipresnė. Tačiau ši- 
andien tokia nesijautė. 


Melanė vėl pabudo vėlai, tad turėjo 
paskubėti, kad spėtų susiruošti iki dešim- 
tos. Ji per galvą apsivilko suknelę, tuo pat 
metu rinkdama Anos Margaretos numerį — 
pasakyti, kad šiandien į donorų centrą 
neateis. Prastai jaučiasi. Gali būti, kad 
pasigavo gripą. Ana Margareta buvo supra- 
tinga. Nesijaudink, mieloji. Gerai pailsėk, 
mieloji. Tu žinai, kaip mes nerimaujame 
dėl tavęs. 

Melanė nusileido į apačią jausdamasi 
nejaukiai. Ji nemėgo meluoti, o pastaro- 
siomis dienomis tik tai ir darė. 

Ji išlėkė pro duris aštuonios minutės po 
dešimtos. Deividas Risas laukė kitapus 

gatvės, atsirėmęs į vyšnią, sukryžiavęs ko- 
jas, savo vanagišku veidu rodydamas 
nekantrumą. Atrodė taip, tarsi nė bluosto 
nebūtų sudėjęs, ir jau sulig pirmais žodžiais 
nekilo abejonių dėl jo prastos nuotaikos. 

— Ar ten Viljamas Šefildas ką tik įėjo į 
jūsų namus? — užuot pasisveikinęs pas- 
iteiravo Deividas. 

— Taip. Tikriausiai atėjo pas mano tėtį. 

Melanė krapštėsi su rankine, kurios 
rankena vis slydo jai nuo peties, tačiau 
Deividas aiškiai neketino laukti. Jis at- 
sistūmė nuo medžio ir nieko nelaukęs pat- 
raukė gatve. 

— Ar jie visada susitinka jūsų namuose? 

— Ne, ne visada. 

— Kodėl šį rytą? 

— Nežinau. Aš tik spėjau pamatyti, kaip 
jie nuėjo į kabinetą, tačiau Viljamas atrodė 
nusiminęs. Regis, vakar vakare buvo 
įsilaužta į jo namus. 

Deividas staigiai sustojo. 

— Buvo įsilaužta į jo namus? Kaip į 
tavuosius aną naktį? 

Melanė suprato, kur link jis suka, ir 
tučtuojau papurtė galvą. 

— Esu tikra, su mūsų namu tai neturi 
nieko bendra. Viljamas turi nedidelę lošimo 
problemėlę, supranti? Neabejoju, kad jis 
vėl per giliai įklimpo į skolas ir kai kurie 
kreditoriai nusprendė tuo pasirūpinti. 
Todėl tėtis ir niurnėjo, vesdamasis jį į 
kabinetą. „Nagi, Viljamai, ko tu tikėjaisi?“ 
Man regis, įsilaužėlis netgi paliko raštelį. 

Deividas sugriebė ją už rankos. Išvydusi 
jo įdėmų žvilgsnį Melanė sutriko. 

— Raštelį? Kokį raštelį? 

— Aš... nežinau. Daugiau nieko nespėjau 
išgirsti. 

— Ar Viljamas sakė, kas tiksliai pavogta? 
— neatlyžo Deividas. — Ar jis skundėsi 
netekęs pinigų? 

Melanė pamėgino prisiminti. Iš tiesų ji 
nekreipė didelio dėmesio. 

— Man rodos, jis kaip tik neigė tai; sakė, 
kad vakar išlošė. Bet mano tėvas juo 
nepatikėjo. Pasakė, esą viską pasako jo 
reputacija. 

— O tas raštelis? 

— Jis kažką kalbėjo, neva, jei tai buvo tik 
kreditorius, kurių galų jis būtų palikęs 
raštelį? Kreditoriams rūpi pinigai, jie 
neužsiima poezija. — Melanė patylėjo. — 
Žodžiu, Viljamas buvo nusiminęs, o mano 
tėvas bandė jį nuraminti. Istorijos pabaiga. 

Deividas  raukydamasis paleido jos 
ranką. 

— Norėčiau žinoti, kas buvo parašyta 
tame laiškelyje. 

— Kodėl? Kuo jis galėtų būti toks 
svarbus? 

— „Gauni tai, ko esi nusipelnęs“, — tarė 
Deividas. — Ar ne taip Digeriui sakė tas 
skambintojas? 

— O. — Melanė apie tai buvo pamiršusi. 
Minutėlę ji pasvarstė, tada papurtė galvą. 
— Viljamas — tik mano tėvo bendradarbis. 
Jis turi pakankamai savų rūpesčių. 

Deividas nutilo. Jie abu vėl ėmė 
žingsniuoti. 

Rytas buvo skaistus ir saulėtas; danguje 
nesimatė nė debesėlio, užtat medžiais aps- 
odintoje gatvėje neliko vietos, kur nebūtų 
turistų. Vyrai su dvieiliais švarkais dairėsi į 
Armani parduotuvės vitrinas, o koledžo 
studentės, bambas pasipuošusios aus- 
karais, traukė į Ann Taylor ir kavines. 
Melanė ir Deividas yrėsi per spūstį. Iki 
viešbučio buvo vos penkiolika minučių 
kelio pėsčiomis. 

Melanė nužvelgė savo tylųjį palydovą. 
Deividas dėvėjo juodas kelnes ir sportinį 

švarką. Brooks Brothers, spėjo ji. Labai jam 
tinka. Labai gražu. 

Jie nužingsniavo keturis kvartalus 
Njuberio gatve, ir Melanės nervai ne- 
beišlaikė tylos. 

— Ar maloniai praleidai vakarą? 

— Puikiai. 

— Šiandien mažiau šlubuoji. 

— Kaip man gerai. 

— Nelabai mėgsti kalbėtis, ar ne? 

— Užaugau vyriškoje šeimoje. Valgy- 
dami mes kramtydavome. 

— Neabejoju. O kas atsitiko tavo 
motinai? 

— Vėžys. 

— Apgailestauju. 

— Ji irgi apgailestavo. 

Melanė nesileido išmušama iš vėžių. 

— Tai tu turi tėvą ir... 

— Vieną brolį. Jaunesnį. — "Tada 
pridūrė: — Stivenas. Vedęs, du vaikai, 

beisbolo treneris Amherste. Geras metikas. 
Geriau? 

— Puiki kalba, — patikino Melanė ir jai 
pasirodė, kad jis šyptelėjo. 

Jie pasuko į Boilstono gatvę, praėjo pro 
Pru centrą, kur Stouksai paprastai ap- 
sipirkdavo, tada pasuko pro „Shari“ kino 
teatrą, kur Melanė per vieną dieną 
pažiūrėjo visą „Žvaigždžių karų“ trilogiją. 
Viešbutis jau buvo ranka pasiekiamas. 

— Tikiuosi, neskambinai Lariui Di- 
geriui? — pasitikslino Deividas. 

— Žinoma, ne... 

— Gerai. Noriu užklupti jį nepasirengusį, 
kol dar nenugludino savo istorijos. Kaip 
tavo tėvai? Ką tu pasakei jiems vakar 
vakare? 

— Nieko... 

— O brolis? Ar buvo užsukęs? 

— Ne. 

— Ir nė neskambino? — Deividas 
nustebo. — Štai tau ir globėjiškas vyresnys- 
is brolis. 

— Brajanas yra iš tų žmonių, kuriems 
reikia labai daug erdvės. Jis paskambins, 
kai bus pasirengęs. Tikrai paskambins. 

— Diplomatė kaip visuomet, a? 

Melanė pažiūrėjo į jį. 

— Nekalbėk, kol pats tuo neįsitikinai. 

— Tu visiškai teisi, — tarė jis. — Visiškai. 

Jie priėjo Pirmąją Kristaus bažnyčią, per 
kvartalą nuo viešbučio. Melanė pažiūrėjo į 
šūkaujančius vaikus, besitaškančius pail- 
game, saulės šviesoje spindinčiame tvenk- 
inyje. Dieve, kokia graži diena. 

Po minutėlės ji įžengė paskui Deividą į 
Midtauno viešbutį. 

Vestibiulis buvo pustuštis. Kampe vienas 


vyras slėpėsi už laikraščio, o iškankinta 
mama mėgino sutramdyti du nenuoramas 

vaikus. Už administracijos stalo sėdėjo ne- 
didukė žvitri raudonplaukė, kurios akys 
sužibo pamačius Deividą. Ji ėmė rinkti 
Lario Digerio kambario numerį, tuo pat 
metu akivaizdžiai vylingai žvilgčiodama į 
Deividą. 

Melanė nusprendė, kad toji raudon- 
plaukė nelabai jai patinka. 

Pats Deividas, rodės, nė nepastebėjo jos. 
Įžengęs į viešbutį, jis tarsi pasikeitė. Vyro 
veidas pasidarė neįskaitomas, tačiau užgri- 
uvusios akys viską stebėjo. Jis stovėjo 
abejingas, vieną koją sulenkęs, kita laiky- 
damas pusiausvyrą. Pasirengęs pavojams, 
pagaliau suprato Melanė. Stebi vestibiulį, 
žmones jame, išėjimus. Jis ruošiasi susitikti 
su Lariu Digeriu. 

Raudonplaukė baigė kalbėtis su Lariu 
Digeriu ir mostelėjo į koridorių, paskutinį 
kartą vylingai nužvelgdama Deividą. Šis 
nužingsniavo nė neatsisukdamas. 

Jie rado Larį Digerį laukiantį prie kam- 
bario durų. Pamačius Deividą jo patenk- 
intas veidas apniuko. 

— Kas tu toks, velniai rautų? — piktai 
paklausė jis. 

— Jūsų paslaugusis meistras, — tarė 
Deividas. 

Jis įsivedė į vidų Melanę, tada koja 
užtrenkė duris ir atsistojo, sukryžiuodamas 
ant krūtinės rankas. 

— Prakeikimas, tu tas padavėjas. — Di- 
geris atsisuko į Melanę. — Kurių galų 
atsivedėte jį? Tai tik mūsų reikalas. 

— Noriu pamatyti jūsų įrodymus, pone 
Digeri. Ponas Risas pasisiūlė palydėti 
mane. Tai kalbėsimės, ar man išeiti? 

Melanė atsisėdo ant kėdės krašto, aiškiai 
leisdama suprati, kad yra pasirengusi bet 
kurią minutę atsistoti. 

Digeris nepatenkintas pažiūrėjo į 
Deividą. 

— Gal bent koridoriuje palauktum? 

Deividas, Melanės džiaugsmui, atrėžė: 

— Ne. 

Digeris pasidavė, ėmė žingsniuoti po 
kambarį. Jis mūvėjo tas pačias vakarykštes 
kelnes, tačiau vilkėjo švarius marškinius. 
Kambaryje lagamino nesimatė, tik nutri- 
ušęs kelioninis krepšys ir krūva sąsiuvinių 
ant naktinio staliuko. Ant lovos gulėjo mag- 
netofonas, jo praviras dangtelis žiojėjo it al- 
kana burna. 

— Galite pradėti, — paragino jį Melanė. 
— Jei, žinoma, turite ką pasakyti. 

Digeris stabtelėjo ir karingai pažvelgė į 
ją. 

— O ne, žaisime ne taip. Jei norite 
įrodymų, turėsite atsakyti į mano 
klausimus. 

— Kam? Šiuo metu aš dar nesu tikra, 
kad sakote tiesą. Gal jūs viską išgalvojote 
dėl pinigų? 

— O tai nuodėmė? Jėzau, iš kur jums 
žinoti? Gyvenate prabangiame name, visi 
poreikiai patenkinti, norai išpildyti, o ką 
tokio jūs padarėte, mieloji? Ką padarėte, 
kad nusipelnytumėte gyvenimą, kokį dabar 
gyvenate? 

Melanė sučiaupė lūpas; jo žodžiai beveik 
pataikė į tikslą. 

— Man pasisekė, — iškošė ji. — Daug la- 
biau nei jums kada nors. 

— Ir ką, dėl to esate ypatinga? Ei, 
žinokite, man nė nereikia jūsų. Kalbėjausi 
su rezidentu, suradusiu jus ligoninėje. Sus- 
isiekiau su socialinėmis darbuotojomis, 
kurios rūpinosi jūsų byla... 

— O kaip Harperis ir Patricija Stouksai? 
— nuo tarpdurio paklausė Deividas. — Ar ir 
su jais susisiekei? 

— Dar ne, bet jei Melanė nesutinka 
bendradarbiauti... 

Laris Digeris išraiškingai gūžtelėjo, 
tačiau jo žvilgsnis buvo gudrus. Jis at- 
sirėmė į komodą ir nužvelgė juos abu. 

— Manau, padarysiu tai iki savaitės 
pabaigos, — paskelbė jis. — Pasiūlysiu is- 
toriją tam leidiniui, kuris pasiūlys daugi- 
ausia, su ar be jūsų komentarų, panele 
Holms. Sveika atvykusi į devintojo dešimt- 
mečio žurnalistikos pasaulį. 

— Vadinasi, viskas dėl pinigų. Jums 
paprasčiausiai reikia pinigų. Ką gi, sužino- 
jau, ką norėjau. Geros dienos, pone Digeri, 
ir laimingos kelionės. 

Melanė pasibjaurėjusi papurtė galvą ir 
atsistojo. Digeris sugriebė ją už rankos. 
Klaida. Tučtuojau prišoko Deividas. 

— Oi, ir ką gi tu padarysi, šlubi? 

Deivido veidas suakmenėjo, ir Melanė 
pajuto, kaip pašiurpo jos sprandas. Deivi- 
das Risas pyko, ir taip stipriai, kad netgi 
buvo pavojingas. Tą akimirką Melanė 

neabejojo, kad vyrukas galėtų sužeisti 
smarkiai arba nelabai, kaip jam šautų į 
galvą. 

Reporteris visgi pasirodė esąs nekvailas. 
Jis labai lėtai nuleido rankas. 

— Eli, ei, ei, mes nukrypome nuo temos. 
Mes visi norime to paties. Esu tikras, kad 
galime ką nors sugalvoti. 

Deividas šiek tiek atsipalaidavo, tačiau 
jo žvilgsnis išliko grėsmingas. Digeris 
pamėgno pasiteisinti Melanei. 

— Tai ne dėl pinigų, — niūriai tarė jis. — 
Ne dėljų. 

— Kurgi ne. 

— Prakeikimas! Ar jums neatrodo, kad 
man irgi įgriso toji sušikta geltonoji 
spauda? Aš turiu tikrą istoriją, Melane 
Stouks, ir man nerūpi, kad ji supurtys jūsų 
brangųjį pasaulėlį. Aš ketinu ją parašyti, 
patinka tai jums ar ne. 


317/873 

— Pasakykite man tiesą, — trumpai 
nukirto Melanė. — Pasakykite ką nors, kad 
įtikintumėte mane. 

Digeris nuėjo prie naktinio staliuko ir 
pagriebė šūsnį suglamžytų lapų. 

— Norite tiesos — štai ji. Štai istorija 
apie Raselą Li Holmsą ir moterį, pagimdži- 
usią jo kūdikį. 

— Iš kur jūs žinote? — neatlyžo Melanė. 
— Iš kur žinote? 

Akimirką Digeris tylėjo. Atrodė, svarsto 
savo galimybes. Galbūt jo gobšumas galyn- 
ėjosi su tuo, ką būtų galima pavadinti 
nuoširdžiu didžiavimusi gerai atliktu 
darbu. Gal jis dvejojo jos rimtumu. Tada 
prabilo. 

— Raselas Li Holmsas ant dilbio turėjo 
tatuiruotę. Areštavus visa tai buvo įrašyta į 
jo bylą. Tatuiruotė sakė: „Šiukšlė myli 
Andželą.“ Šiukšlė buvo Raselo Li pravardė. 
Jis niekam nepasakė, kas toji Andžela, tik 


318/873 
išrėžė, esą jis „nėra koks sumautas berni- 
ukas“. Deja, savo nelaimei, Raselas Li kar- 
tais kalbėdavo per miegus. Mėgo kartoti 
Andželos vardą. O kartkartėmis kalbėda- 
vosi su savo kūdikiu, savo vaiku. 

— Dar iki pasodinant Raselą Li į elektros 
kėdę, pradėjau tuo domėtis, mėginau 
surasti jo žmoną ir vaiką. Norėjau sužinoti, 
ką reiškia būti ištekėjusiai už Raselo Li. Ar 
žinote ką nors apie vaikų tvirkintojus, 
panele Stouks? 

Ji papurtė galvą. 

— Yra keli tipai. Tokie, kurie iš tiesų pir- 
menybę teikia vaikams, arba tokie, kurie 
išnaudoja vaikus pagal aplinkybes, jei jie 
pasitaiko po ranka, nors tinka ir 
suaugusieji. Suprantat? 

Melanė linktelėjo, nors abejojo, kaip 
galima suprasti tokius siaubingus dalykus. 
Laris Digeris tęsė vis labiau įsijausdamas, 

patenkintas, kad gali pasipuikuoti savo 
tyrimu. 

— Dauguma vaikų tvirkintojų yra situa- 
ciniai nusikaltėliai, — toliau aiškino Diger- 
is. — Jie skirstomi į keturias kategorijas: 
represyvius, moraliai nerinklius, seksualiai 
nerinklius ir nevisaverčius. Represyvūs 
tipai linkę tvirkinti savo vaikus, nes bijojo 
artintis prie kitų. Jie ne tik šlykštūs išperos, 
jie tikri silpnabūdžiai niekšai. O štai mor- 
aliai nerinklūs yra lygių galimybių mon- 
strai. Jie gali išprievartauti ir savo vaiką, ir 
kaimyno vaiką, negana to, jie gali išniekinti 
savo ir kaimyno žmoną. Tokie visiškai 
neturi sąžinės, vaikų medžioklė jiems teikia 
malonumą. Toliau turime seksualiai 
nerinklius. Šie taip pat nesirenka aukų, bet 
dėl kitos priežasties. Jie jaučia seksualinį 
nuobodulį, mėgsta riziką ir nuotykius. Kaip 
manote, kas blogiau, Melane? Medžioti 

savo vaiką, nes turi galimybę, ar medžioti 
savo vaiką, nes neturi ką veikti? 

Jis nedavė jai progos atsakyti, juo 
geriau. Melanė staiga suprato, kur link 
suka reporteris, ir pasijuto lyg lėktų 
prekiniu traukiniu tiesiai į pragarą. 

— Ketvirtas tipas — nevisaverčiai, — tęsė 
Digeris. — Vieniši, veikiausiai neturi jokių 
santykių su suaugusiaisiais, kurie patenk- 
intų jų poreikius, todėl galų gale ima vilioti 
vaikus, kuriuos pažįsta arba kuriuos lengva 
paveikti, nes jie nekelia jokios grėsmės. Jie 
žino esą ištižėliai ir nelabai ką galintys. Tai 
štai keturi iškrypėlių tipai. Norite spėti, 
kuriam iš jų priklausė Raselas Li Holmsas? 

— Moraliai nerinkliems, — nedvejodam- 
as atsiliepė Deividas. — Neturi sąžinės ir 
nesigaili dėl savo veiksmų. Jis neatgailavo 
net sėdėdamas elektros kėdėje. 

Digeris pritariamai linktelėjo. Jis 
pažiūrėjo į Melanę. 

— Moraliai nerinkliam nusikaltėliui 
būdingas dar vienas bruožas, išskirtinis, 
stingdantis širdį. Tokie tipai ne tik tvirkina 
savo vaikus; jie pasirūpina, kad turėtų savo 
vaikų, kad galėtų juos tvirkinti. Kad turėtų 
savo nuosavybę namuose. Tada nusikaltėlis 
gali elgtis lyg kokia dieviška būtybė, kokia 
manosi esąs. Aš noriu surasti Raselo Li 
Holmso žmoną ir paklausti jos, kaip 
jautėsi, kai suvokė esanti išnaudojama savo 
vyro, kad pagimdytų jam dar vieną auką. 

Digerio balsas sušvelnėjo. 

— Ar dabar suprantate, kodėl motina jus 
paliko, panele Holms? Kodėl išvežė kuo to- 
liau nuo Teksaso? Kodėl tikroji motina 
niekada jūsų neieškojo, nepasakojo apie 
praeitį? Ar dabar suprantate, kodėl at- 
sidūrėte šiame pasaulyje? 

Melanė vos galėjo kvėpuoti. Už akies 
obuolio kaupėsi naujas migrenos priepuol- 
is. Galvoje vėl šmėsčiojo šešėliai, 

kartkartėmis atverdami laiką ir vietą, apie 
kuriuos ji nenorėjo žinoti. Medinė trobelė. 
Maža mergaitė, rankose spaudžianti savo 
mėgstamą žaislą ir žiūrinti tiesiai į ją, dar 
nežinanti, koks likimas jos laukia. 

— Jūs vis dar nepateikėte man jokių 
įrodymų, — kimiai ištarė Melanė. — Tik 
nustatėte, kad Raselas Li Holmsas buvo 
blogis. Aš tai supratau. Todėl jo žmona 
turėjo motyvą atiduoti vaiką įvaikinti. Tai 
irgi supratau. Tačiau nepasakėte nieko, kad 
įtikintumėte mane, jog aš ir esu tas vaikas. 
Kaip visgi kažkokia vargšė moterėlė iš Tek- 
saso galėjo atgabenti savo vaiką į Bostono 
ligoninės priimamąjį? 

— Jei atvirai, aš nežinau. Tačiau galiu 
pasakyti dar kai ką. Suprantate, aš atsekiau 
pribuvėją, kuriai teko garbė priimti 
Nežinomą kūdikį ne kieno kito, o paties 
Raselo Li Holmso ir jo žmonos namuose. 
Be abejo, tada ji nežinojo, kas jie tokie. 

Įdomu tai, kad Raselas Li išgalvojo vardus 
sau ir savo žmonai dar prieš pradėdamas 
savo purvinus žaidimus. O kai Raselo Li 
nuotraukos staiga pasirodė visuose pirmu- 
osiuose laikraščių puslapiuose, pribuvėja 
viską suprato. Ir kol ji vis dar sprendė, ar 
turėtų kam nors apie tai pranešti, į duris 
pasibeldė vienas vyras. Jis pasiūlė nemažą 
sumą pinigų, kad pribuvėja pamirštų viską 
apie Raselo Li Holmso kūdikį. Vyras 
pagrasino: jei ji nors žodžiu prasitarsianti, 
bus blogai. Labai blogai. Su tokiu tipu 
geriau neturėti jokių reikalų. Taigi 
pribuvėja sutiko. Pinigų ji nepaėmė — ji iš 
tų, kurios didžiuojasi savo darbu, — bet 
niekada niekam nieko nepapasakojo. Visa 
informacija apie Raselo Li vaiką išliko 
paslapty dar gerokai po to, kai žudikas sėdo 
į elektros kėdę. 
Digeris nusišypsojo. Tai buvo vienintelis 
perspėjimas Melanei. 

— Matote, panele Holms, vyras, 
aplankęs pribuvėją, buvo Džeimis O'Donel- 
is. Taigi, jei tai neturi nieko bendra su ju- 
mis, kodėl jūsų krikštatėvis rūpinasi Ši- 
ukšlės vaiku? Kodėl jis išdygsta ant 
priebučio laiptų ir prigrasina senajai 
pribuvėjai saugoti paslaptį? Gal jūs man 
pasakysite? 

Melanei širdis nusmuko į kulnus. At- 
sakymo ji neturėjo. 

— Ar... ar jūs kalbėjotės su Džeimiu? 
Paklausėte jo? 

— Džeimio O'Donelio? Prakeikimas, 
jums galvoj negerai. Tas žmogus prekiauja 
ginklais, dėl Dievo meilės. Jis turi ryšių, ne 
vieną yra paklojęs. Aš nė už ką nesiartinsiu 
prie jo. 

— Ką? 

Išgirdęs siaubą merginos balse, Laris Di- 
geris sumirksėjo iš nuostabos. 

— Ponia, negi jūs nieko nežinote apie sa- 
vo šeimą? 

Melanė stebeilijo į jį  priblokšta. 
Krikštatėvis importuoja mažus suvenyrus. 
Medines dėžutes iš Tailando, figūrėles. Jis 
daug keliauja. Ir viskas. 

— O toji Andžela? — paklausė Deividas. 
— Radai ją? 

Digeris papurtė galvą. 

— Ne. Kaip jau sakiau, toji moteris pas- 
ivadino išgalvota pavarde, tad pribuvėja 
žinojo tik tą netikrą. Paprašiau apibūdinti 
tą moterį, tačiau jos apibūdinimas tiktų bet 
kam. Raselas Li nepaliko jokių asmeninių 
dokumentų, net jo advokatas nenori apie 
tai kalbėti. Kliento ir advokato konfiden- 
cialumo privilegija galioja netgi žmogui 
mirus. 

Digeris įsmeigė akis į Melanę. 

— Jūs turėjote gyventi su savo biologine 
mama bent kelerius metus. Žinau, kad jūsų 

atmintis nebe tokia, kokia turėtų būti, 
tačiau mama yra mama. Ji turi būti kažkur 
jūsų galvoje. Šiek tiek hipnozės, regresinės 
terapijos, bet ko, ir vaikas vėl prisimintų 
mamą. Kaip jums tokia istorija, panele 
Holms? Norite susitikti su savo tikrąja 
mama? Norite sužinoti savo tikrą vardą? 
Bus smagu. 

Į duris kažkas pasibeldė. 

— Buvau užsisakęs pusryčius, — pasakė 
Digeris. — Nė už ką neatimk iš vyro jo 
kiaušinienės. 

Deividas žengė Melanės link. Digeris 
atidarė duris. Pasigirdo du pokštelėjimai — 
trumpi, duslūs, lyg kas būtų praplėšęs 
traškučių maišelį. Ir Digeris sudribo vieto- 
je. Iš jo krūtinės trykštelėjo kraujas. 

Melanė suvokė negalinti atplėšti akių 
nuo tamsiaplaukio vyro su netinkama 
viešbučio uniforma ir labai dideliu ginklu. 

Nepažįstamasis vėl nusitaikė. 

— Gulk! — suriaumojo Deividas, prišok- 
damas prie jos ir savo kūnu griaudamas 
abu už lovos. Dar du pokštelėjimai. Kulkos 
pralėkė jiems virš galvų. 

Melanė pamatė, kaip Deividas pakišo 
ranką po savo gražiuoju sportiniu švarku ir 
išsitraukė ginklą. 

— FTB! — riktelėjo Deividas Risas. — 
Mesk ginklą! 

Iš Deivido ginklo netikėtai driokstelėjo 
šūvis. Po jo sekė dar trys pokštelėjimai; vi- 
ena kulka pralėkė Melanei pro ausį. Ji 
susitraukė, tada Deivido ginklas vėl iššovė. 

— Skaičiuoju iki trijų, — sukomandavo 
Deividas. 

— Ką? — Ji neišgirdo pro zvimbimą 
galvoje. 

— Kai pasakysiu trys, bėk. 

Pokšt, pokšt. 

— Vienas. Du. TRYS! — Deividas šaudy- 
damas pašoko. — Dabar, dabar, dabar! 

Dvi pėdas Melanė šliaužė, kol galiausiai 
pajėgė atsistoti. Viena ranka šaudydamas 
Deividas pastūmė, ir ji išlėkė iš už lovos. 

Šaulys tolo koridoriumi, nešdamasis Di- 
gerio užrašus ir palikdamas paskui save 
kraujo pėdsakus. 

Melanė puolė į priešingą pusę. Deividas 
Risas paskui ją. 

— Visiems gult! Pastate ginkluotas 
žmogus!  Skelbkite pavojų,  skelbkite 
pavojų! 

Žmonės prisiplojo prie žemės kaip 
blynai. Dvi moterys ėmė spiegti. Melanė 
nesustodama perbėgo per vestibiulį ir 
išlėkė į saulės nutviekstą Koplio gatvę. 

Ji buvo už pusės kvartalo nuo viešbučio, 
kai tvirta ranka apkabino liemenį ir staigiai 
sustabdė. Melanė riktelėjo, tačiau tvirta 
ranka užspaudė jai burną ir įsitraukė į 
tarpuvartę. Ji puolė graibyti savo dujų 
balionėlio. 

— Čia aš, kad tave kur, aš. Nusiramink! 

Deividas atrodė išblyškęs, plaukai 
pasišiaušę nuo prakaito. Ji nepastebėjo 

jokių žaizdų, tačiau jis sunkiai kvėpavo ir, 
rodės, kentė didelį skausmą. Galbūt vyrui 
skaudėjo nugarą nuo tūpinėjimo ir 
šaudymo. Jei jam apskritai skaudėjo 
nugarą. Jei jo vardas iš tikrųjų Deividas 
Risas. 

Melanė pamėgino išsiveržti iš jo glėbio. 
Ranka dar stipriau surakino jos liemenį. 

— Kas tu esi, velniai rautų? Kokį velnią 
išdarinėji? — šaukė ji muistydamasi. 

— Stengiuosi apsaugoti tave, — išsunkė 
Deividas. — Negi manai, kad toks tipas 
pagalvotų prieš šaudamas tau į nugarą? 

Jai beveik pavyko išsilaisvinti. Jis vėl 
sučiupo. 

— Aš nežinau, ką galvoti apie „tokį tipą“. 
Į mane niekas nėra šaudęs! 

— Į mane taip pat, todėl užsičiaupk ir 
leisk pagalvoti. 

Gatvėje pasigirdo triukšmas. Žmonės 
šaukė. Automobiliai signalizavo ir staigiai 

stabdė. Šaulys veikiausiai išlėkė pro 
užpakalinį viešbučio išėjimą. Po akimirkos 
Deividas atleido gniaužtus ir kyštelėjo galvą 
į gatvę. 

— Mėšlas. — Jis piktai atsisuko į 
Melanę. — Negi nesupratai, kas jis buvo? 

— Ne, — atrėžė ji ir pasinaudojusi 
akimirka atšoko nuo jo. — Paleisk mane, 
velniai rautų! 

— Jėzau Kristau. 

— Deividas paleido ją, tik ranka 
pridengė jai burną. Klaida. Melanė jam 
įkando. Šį kartą visiškai paleido ją, tačiau 
vyro akys degė pykčiu. 

Gatvėje pagaliau pasigirdo kurtinamos 
sirenos, ir pro juos pralėkė du policijos 
automobiliai. 

— Tai buvo tas tipas, kuris skaitė 
laikraštį vestibiulyje, — iškošė Deividas. — 
Jis matė, kaip mes nuėjome į Digerio 

kambarį ir, užuot išėjęs, atslinko paskui. Ir 
kokio galo? 

— Ar tu tikrai iš FTB? 

— Taip. 

— Tu melavai man! 

— Ką gi, gali manyti, kad atsikeršijai, nes 
tas vyrukas šaudė ne tuščiais šoviniais ir ne 
į orą. Todėl dabar būtų pats metas atsakyti 
į mano klausimus ir pradėti nuo sąrašo tų, 
kurie norėtų matyti tave negyvą! 


Vėliau Devidas Risas nusivedė ją atgal į 
viešbučio kambarį, kur jau knibždėte 
knibždėjo policininkų. Jis prisistatė esąs 
specialusis agentas Deividas Rigsas iš Bo- 
stono FTB ir nedelsdamas atsakė į jam 
pažertus klausimus, tarsi agentai, prisid- 
engę tiekėjais, būtų įprastas reikalas. 

Melanė negalėjo atplėšti akių nuo Di- 
gerio. Reporterio krūtinėje žiojėjo skylė, o 
aplink telkšojo kraujas. Nuo jo sklido šiltas, 

rūdimis atsiduodantis kvapas, kurį nustel- 
bė stipresnis išmatų ir šlapimo tvaikas. 
Deividas paaiškino, kad mirštant raumenys 
atsipalaiduoja ir žarnų turinys išsilieja. 
Melanė to nežinojo. 

Atvyko detektyvas iš Bostono policijos 
Žmogžudysčių skyriaus. Puošniu dvieiliu 
kostiumu, dailiai  suglostytais anglies 
juodumo plaukais, šviežiai nusiskutęs. 
Prisistatė esąs detektyvas Džeksas. Jis 
priminė farą iš serialo apie policininkus. 
Džeksas neskubėdamas nužvelgė Melanę, 
pasiūlė jai atsisėsti ir stiklinę vandens, tada 
ėmėsi darbo. 

— Devyni milimetrai, — tarė detektyvas 
Deividui, peiliuku iškrapštydamas kulkas iš 
gipso kartono plokštėmis iškaltos sienos. 
Jis sumetė visas į plastikinį maišelį. 

— Bereta, — tarė Deividas. — Jo garso 
nesupainiosi su jokiu kitu. 

Džeksas parodė į grindis, kur tamsiai 
raudoni taškai vedė koridoriaus link. 

— Jo? 

— Pataikiau į ranką. Šiek tiek pavyko jį 
pristabdyti, bet neilgam. Kietas šunsnukis. 
Nekenčiu šio samdytų žudikų bruožo. 

Džeksas nusivaipė. Jis baigė rinkti kul- 
kas ir prisitraukė Digerio kelioninį krepšį. 

— Dvi poros apatinių, abi nešvarios. 
Dveji balti marškiniai, nelabai balti. Trys 
neatkimšti buteliai JD. Taigi prioritetai 
aiškūs. 

— Kai kalbėjomės, jis neatrodė girtas. 
Toksikologinis tyrimas parodys. — Deividas 
mostelėjo galva į tuščią naktinį staliuką. — 
Prieš pabėgdamas šaulys pasiėmė Digerio 
užrašus. Nebuvo lengva, kai aplink zvimbė 
kulkos, todėl manau, kad tai buvo sandėrio 
dalis. Du lavonai ir visa reporterio 
informacija. 

— Du lavonai? — pakartojo Melanė. — 
Kodėl du? Nušovė tik Larį Digerį. 

Deividas jai paaiškino: 

— Administratorė papasakojo, kad tas 
šaulys vakar praleido čia visą dieną. Ji 
paprasčiausiai pamaniusi, kad jis kurio 
nors viešbučio svečio draugas. Tada vyras 
vėl pasirodė šįryt su laikraščiu. Vadinasi, 
budėjo čia jau antra diena, laukė, kada 
pasirodysime mes. Taigi pamatė, kaip mes 
nuėjome į Digerio kambarį, tada, pasak ad- 
ministratorės, atsistojo, mobiliuoju kažkam 
paskambino ir dingo pusrūsyje, kur tikri- 
ausiai nusigriebė uniformą. 

Melanė išpūtė akis. Bostono detektyvas 
suprato jos nerimą. 

— Tas vyrukas įėjo į kambarį turėdamas 
beretą su duslintuvu ir žinodamas, kad visi 
trys esate viduje, — tarė Džeksas. 

— Niekas nežinojo, kad aš dirbu Biurui, 
— atrėmė Deividas. — Be to, niekas 

nežinojo, kad ir aš ateisiu. Spėju, dėl to jis 
ir skambino mobiliuoju. Ar turėtų tęsti 
dalyvaujant netikėtam trečiajam asmeniui. 

— Nes tikslas buvo Laris Digeris ir 
Melanė Stouks. 

— Galima daryti prielaidą, jog šauliui 
buvo pasakyta, kad anksčiau ar vėliau 
Melanė susitiks su Digeriu. Taigi jis laukia, 
kol galės pakloti abu už vieno kainą. Šiais 
laikais ne tik Harvardo verslo magistrai 
rūpinasi darbo efektyvumu. 

Detektyvas Džeksas papurtė galvą, lūpų 
kamputyje judindamas dantų krapštuką 
tarsi tai būtų jo paskutinė cigaretė. 

— Tas vyrukas turėjo velniškai nusivilti, 
išgirdęs, kad tu federalas. Sudaužei visas 
viltis darbą atlikti greitai ir lengvai. 

Deividas pagaliau išspaudė silpną 
šypsnį. 

— Norėčiau taip manyti. Gali būti, kad 
tai vienintelė gera žinia šiandien. 

Jo žvilgsnis nukrypo į Melanę. Ji viską 
suprato. Senasis gerasis Deividas Rigsas 
virkauja netekęs savo priedangos. Dabar 
jam teks aiškintis, kodėl FTB agentas 
vaidino tiekėją. Įdomus bus pokalbis. Ji jau 
galandosi nagus laukdama. 

— Ką gi, tikiuosi, neketinate niekur 
išvykti, agente, — tarė detektyvas Džeksas. 
— Kadangi tai mūsų jurisdikcija ir mes 
turėsime daugybę klausimų. 

— Man reikia rūpintis savo byla. 

— Tai ir būtų mano pirmas klausimas... 

— Detektyve, nesivarginkite. 

— Anksčiau ar vėliau... 

— Tai susiraskite mane vėliau. 

Abu vyrai varstė vienas kitą nuožmiais 
žvilgsniais. Galų gale detektyvas Džeksas 
pripažino Deivido pergalę pirmame šio erz- 
inančio karo etape vos vos trukteldamas 
pečiais ir perstumdamas dantų krapštuką į 
kitą lūpų kampą. 

Jie nusprendė vėl sutelkti dėmesį į 
Melanę; išlydėjo ją iš kambario, kad foto- 
grafas galėtų dar kartą viską nufoto- 
grafuoti. Kažkas vilkįs baltą chalatą matavo 
atstumą tarp Digerio kūno ir atvirų durų, o 
atvykęs teismo ekspertas ėmėsi prelimin- 
arios įvykio vietos apžiūros. Mirtis susieja 
daugybę žmonių, suprato Melanė. 

— Norėtume, kad važiuotumėte su mu- 
mis, ponia, — tarė detektyvas Džeksas. — 
Nuovadoje turime dailininką, tad 
norėtume, jog padirbėtumėte su juo, kad 
galėtume išsiuntinėti portretą vietiniams 
medikams. 

— Aš noriu namo, — pareiškė Melanė. 

Abu vyrai susižvalgė. 

— Pasikalbėsime apie tai nuovadoje, — 
tarė Deividas, tiesdamas į ją ranką. 

— Aš taip nemanau. Kiek žinau, aš nesu 
suimta, specialusis agente. Tai reiškia, kad 

galiu daryti ką noriu. Šiuo metu aš noriu 
namo. 

— Melane, paklausyk manęs... 

— Paklausyti tavęs? Paklausyti tavęs? — 
Jos savitvarda ėmė tirpti. — Aš nė nežinau, 
kas tu esi! Kodėl buvai mano namuose 
šeštadienio vakarą. Ar tu jau žinojai apie 
Larį Digerį? Ar tikėjaisi, kad jis pasirodys? 
O gal tau rūpi ne tik jis? O, Dieve. Ką tu iš 
tikrųjų tiri? Tu pasinaudojai manim! 

Deividui pavyko sugriebti ją už rankos. 

— Važiuojame į nuovadą, Melane. 

— Ne, ašne... 

Jis pagriebė lietpaltį, užmetė Melanei 
ant galvos ir nusitempė į policijos auto- 
mobilį. Staiga ji išgirdo fotoaparatų sprag- 
sėjimą ir keturių televizijos reporterių 
balsus, kovojančius dėl  sensacingo 
pranešimo. 

— Pareigūne, pareigūne, ar jau turite 
kokių nors žinių? 

— Koks motyvas? Ar tai susiję su mafija? 

— Ar ji liudininkė? O gal įtariamoji? 
Nagi, pasakykite ką nors. 

— Palenk galvą, — ramiai tarė Deividas. 
— Ir sėsk į automobilį. 

Jis įstūmė Melanę ant užpakalinės sė- 
dynės, ir po akimirkos automobilis 
pajudėjo. Fotoaparatai beviltiškai gaudė 
paskutinius kadrus vienuoliktos valandos 
žinioms. 

Pagaliau Laris Digeris įgyvendino savo 
svajonę, pagalvojo Melanė. Senstantis re- 
porteris iš tiesų pateks į pirmuosius žini- 
asklaidos puslapius. 

— Man reikia persirengti ir šį tą 
pasiimti, — pasakė Deividas beveik po pen- 
kių valandų, įžengęs į savo butą ir numetęs 
raktus ant sofos. Melanė liko stovėti prie 
durų. Ji vis dar taip pyko, kad bijojo 
prasižioti. Ji norėjo Deividui Rigsui gyvam 
kailį nudirti. Norėjo jį, išteptą medumi, 
paguldyti ant rudųjų skruzdžių 
skruzdėlyno. 

Jei taip nepyktų, bijotų. 

Jūs esate samdomo žudiko taikinys, 
panele Stouks. Negana to, jūs matėte 
žudiką, todėl jis tikrai visko taip nepaliks. 
Mes paprasčiausiai negalėsime užtikrinti 
jūsų saugumo, jeigu dabar grįšite į savo 
namus. 

Specialusis agentas Rigsas, kuris, regis, 
savitvardos mokėsi iš plytų sienos, pareiškė 
ją saugos. Jie nueis į Rigso butą ir jis 
pasiims daiktų. Paskui nupirks būtiniausių 
daiktų jai. Naktį jie praleis viešbutyje. 
Problema išspręsta. 

Detektyvas Džeksas nė nežvilgtelėjo į 
Melanę. Pasakė, kad jei FTB turi tam 
pinigų, tai jis neprieštarauja. Kaip malonu 
pagaliau sužinoti savo vietą pasaulyje. 

— Žinoma, čia ne prabangūs apartamen- 
tai, — murmėjo Deividas, rinkdamas nuo 
grindų išmėtytus drabužius. — Aš mažai 
būnu namuose. 

— Ką tu sakai, — gižiai atsiliepė ji. 

Deivido buto sienų spalvą buvo sunku 
įžiūrėti, kadangi kone visa erdvė buvo 
užversta drabužiais, žurnalais ir doku- 
mentais. Ant parketo grindų mėtėsi nosinių 
gumuliukai. Ant valgomojo stalo gulėjo 
krūva neatplėštų laiškų. Ant seno ąžuolinio 

stalo stovintis kompiuteris buvo apkrautas 
dokumentais. Bute nebuvo baldo, kuris 
atrodytų naujas, ar vazoninio augalo, kuris 
nebūtų pageltęs. 

Bent jau ant sienos kabojo du paveikslai. 
Viename pavaizduotas Fenvėjaus parkas 
naktį, o kitame — kažkoks vyrukas, vilkintis 
senamadiška beisbolo uniforma. Taip pat 
ant vienos sienos rikiavosi eilė beisbolo ke- 
puraičių ir mažiausiai dvi beisbolo lazdos. 
Ant grindų šalia vaizdo magnetofono 
mėtėsi keturios vaizdajuostės: „Darhemo 
bulius“, „Sportbačiai“, „Svajonių laukas“, 
„Aštuonetas“. Akivaizdu, butas turi savo 
tematiką. 

Melanė įtariai šnirpštelėjo ir pasisuko 
šaligatvio pusėn. 

— Palauksiu lauke. 

— Aš nelaukiau svečių. — Deividas 
susiraukęs  pasigriebė rankšluostį.  — 

Uždaryk duris, duok man minutėlę. Nėra 
taip blogai, kaip atrodo. 

— Blogiau ir negali būti. 

Tačiau Melanė sugrįžo į prieškambarį ir 
uždarė duris. Klaida. Kambarys tučtuojau 
paskendo tamsoje. Jos skrandis apsivertė. 
Akyse stojo kruvinas Lario Digerio kūnas, 
ir staiga ji pasijuto labai pavargusi. 

Ji atitraukė vertikalias  žaliuzes, 
ieškodama paguodos saulės šviesoje. Deivi- 
das perėjo per kambarį ir vėl jas užtraukė. 

— Tu vis dar nesupranti, ką reiškia būti 
saugomai, ar ne? 

— Už lango nieko nėra, tik miškas. 

— Kas nors gali įlipti į medį ir nušauti 
tave. 

— Atidaryk žaliuzes, agente Rigsai, nes 
apsivemsiu. 

Deividas ją veriamai nužvelgė, bet 
paskui sušvelnėjo. 

— Ar gerai jautiesi? — šiurkštokai pas- 
iteiravo jis, tarsi nebūtų pratęs būti 
malonus. 

— Liaukis, — tučtuojau atkirto Melanė. 
— Nereikia vaidinti gero. 

— Aš nevaidinu... 

— Aišku, kad vaidini! Tu man melavai. 
Vis dar nepasakei, kas vyksta, ir neleidi 
man eiti namo. 

— Aš tau ne priešas. Jėzau Kristau, ką 
tik išgelbėjau tave nuo kulkų! 

— Mane? Cha. Visą šį laiką tu vykdei sa- 
vo planą. — Apimta vis didėjančio pykčio 
Melanė bedė pirštu jam į krūtinę. — Tai at- 
sakyk man, Deividai Rigsai. Ką tu veikei 
mano namuose šeštadienio vakarą? Kas iš 
tiesų buvo detektyvas Čenis? Ką tu tiri, po 
galais, ir kas čia vyksta? 

— Prakeikimas, aš nežinau. Nežinau. — 
Vyro akys pavojingai suspindo. 

Melanė nekreipė į tai dėmesio, palinko 
artyn, pakreipė galvą. Noriu priešintis, su- 
vokė ji. Noriu ką nors daryti, o ne tik 
stovėti beviltiškai nuleidus rankas ir bijoti. 
padavėjas Deividas Risas. Jis buvo tarsi 
sąjungininkas, o Melanei, kad ir kaip būtų 
gaila, šiomis dienomis jų labai trūksta. 

Jei tai neturi nieko bendra su jumis, 
Melane, kodėl jūsų krikštatėviui rūpi Ši- 
ukšlės vaikas? 

Deividas nusisuko. 

— Aš noriu persirengti, — trumpai 
tarstelėjo jis. — Tu veikiausiai taip pat 
turėsi persirengti. Paskui mes pavalgysime, 
o tada pasikalbėsime. 

— Ir tu atsakysi į mano klausimus? — 
šūktelėjo Melanė jam. 

— Jei gražiai paprašysi. 

— Aš turiu teisę elgtis taip bjauriai, kaip 
tik noriu... 

— Žinoma, velniai rautų, — sumurmėjo 
Deividas ir dingo miegamajame. 

Po poros minučių jis grįžo į prieškam- 
barį jau dėvėdamas džinsais ir pilku 
nertiniu atraitotomis rankovėmis. Vyro 
tamsūs plaukai buvo susivėlę, ant smakro 
žėlė pilkšvi šeriai, pabrėžiantys jo niūrumą. 

Jis jau nebepriminė FTB agento. 
Priešais ją stovėjo labai vyriškas vyras. 
Tamsiais plaukais apžėlusios rankos, 
sausgyslėmis išvagoti dilbiai. Plati krūtinė, 
siauri klubai, niūriai sučiauptos lūpos. 
Valdingas vyras. Vyras, diktuojantis savo 
sąlygas. Nedaug draugų. Dar mažiau 
mylimųjų. 

Velniava, šį vyrų tipą Melanė pernelyg 
gerai pažįsta. Tėvas valdo jos gyvenimą, 
Brajanas stengiasi ją apsaugoti, Viljamas 
slepia savo paslaptis. Kaip ir jos 
krikštatėvis. 

Deividas žengė žingsnį, ir Melanė 
pastebėjo, kaip jis bando nuslėpti savo 
šlubčiojimą. Vyro veidas išliko neįskaito- 
mas. Rankos sugniaužtos į kumščius. Netgi 
kentėdamas skausmą jis niekuo neišsidavė. 
Netgi kentėdamas skausmą specialusis 
agentas Rigsas neatsivėrė jai. 

Jis pamėtėjo Melanei treningo kelnes. 

— Persirenk, o aš užsakysiu picą. 

Melanė linktelėjo. Tada, savo pačios si- 
aubui, pratrūko verkti. 


Deividas parnešė didelę Pepperoni picą 
ir dvi dėžutes salotų iš Papa Gino's piceri- 
jos šalia jo namų. Jis sugaišo vos penkias 
minutes, ir dabar jiedu susėdo prie ką tik 
nuvalyto stalo valgomajame. 

Kol Deivido nebuvo, Melanė tarsi 
susitraukė, o jos smulki figūra paskendo jo 
senose juodose treningo kelnėse ir 

raudonuose  marškinėliuose. Mergina 
atrodė susimąsčiusi. 

Ašarų pliūpsnis ją aiškiai sutrikdė. O jį 
siaubingai išgąsdino. Deividas nežinojo, ką 
daryti, kai moteris verkia. Velniai rautų, jis 
net nežinojo, kur žiūrėti. Jautėsi lyg 
nesavas, beje, taip jautėsi nuo tada, kai 
parsivežė Melanę į savo butą ir suprato 
negalįs prisiminti, kada paskutinį kartą čia 
buvo parsivedęs moterį. Tai buvo taip seni- 
ai. Dar tada, kai galėdavo išmiegoti visą na- 
ktį nesutrauktas mėšlungio ir negaudydam- 
as oro iš skausmo. Bet apie tai vyrui geriau 
nekalbėti. 

Dešimt minučių jie valgė tylėdami. 

Tada Melanė tarė: 

— Gerai. Pradėk. 

Deividas neskubėdamas sukramtė kąsnį. 

— Tu pirma paklausk. Pažiūrėsiu, ar 
galiu atsakyti. 

— O, tai žada tikrai atvirą ir nuoseklų 
pokalbį. 

Jis šyptelėjo. 

— Aš federalinis agentas. Mes garsėjame 
atvira ir nuoseklia iškalba. 

Melanė nepritariamai sučiaupė lūpas. 

— Ar tu tikrai dirbi FTB? 

— Taip. 

— Ar tikrai sergi artritu? 

Jo žandikaulis įsitempė. 

— Taip. 

Melanė keistai pažiūrėjo į jį. 

— Ir jie nieko nesako? 

— Aš galiu atlikti savo pareigas. 

— Bet argi nereikia atlikti fizinio 
pasirengimo testo?.. 

— Išlaikiau. 

— O argi kiti agentai nesijaudina, kad jų 
partneris... 


351/873 

— Esu linkęs manyti, kad mano spin- 
duliuojantis žavesys kompensuoja jų 
susirūpinimą. 

Melanė pavartė akis. 

— Tai ką tu darai? 

— Tiriu finansinius nusikaltimus. 

— Sukčiavimas, bankininkystė, pinigų 
plovimas? 

— Būtent. Nuostabus gyvenimas. 

— Mat kaip. — Melanė ramiai pažvelgė, 
ir staiga jis pamatė žudiko instinktą, atgy- 
jantį jos akyse. — Tai toji istorija apie 
buvusį policininką ir artritą... Įprasta ap- 
gaulė, kad pelnytum mano užuojautą ir aš 
leisčiausi lengviau manipuliuojama? Taip? 

— Man reikėjo įtikinamos priežasties, 
kad leistum padėti tau... 

— Tai kodėl nepasakei tiesos? O gal 
agentai garsėja ir savo melais? 

— Taip, ponia, — atsiliepė jis lediniu 
balsu. — Taip ir yra. 

Ji palinko arčiau. 

— O detektyvas Čenis? Irgi iš Biuro? 

— Taip. 

— Ir visas tas spektaklis renkant įkalčius 
mano kambaryje? Žvakės, arkliukas, 
klausimai, kuriais kankinai mane... 

— Įkalčiai kriminologų laboratorijoje, 
informacija apdorojama. Tai tikras tyrimas, 
po galais. Aš bandau tau padėti. 

Ji vos nenusijuokė jam į veidą. 

— Tai tada pasakyk, ką veikei mano 
namuose, agente. Atvirai. 

Deividas atsikando picos. Atsigėrė. 

— Sekiau daktarą Viljamą Šefildą, — pa- 
sakė vildamasis, kad Viljamo išdavystė 
padės laimėti Melanės lojalumą. — Lošimo 
problemos privertė jį skolintis pinigų iš 
labai abejotinų šaltinių, todėl mes ir 
susidomėjome. 

Melanė įtariai žiūrėjo į jį. 

— Kaip atsitiko, kad nusekei paskui 
mane? 

— Judu buvote susižadėję. Negalėjau 
būti tikras, kad tarp judviejų viskas baigta. 
Tada tu išėjai iš vakarėlio su tipu, kuris 
aiškiai nebuvo pokylio svečias. 

— Tu manei, kad aš skolinu pinigus Vil- 
jamui? O, maldauju, aš neduočiau jam net 
vandens dykumoje. 

— Suprantu. 

Melanė atsilošė. Šįkart praslydau, pagal- 
vojo Deividas, nes jos veidas atsipalaidavo. 
Dabar ji atrodė suglumusi ir šiek tiek 
susirūpinusi. 

— Jei tave domina Viljamas, kodėl įs- 
ivėlei į mano bylą? 

— Aš manau, tavo gyvybei gresia 
pavojus. 

— Aš manau, tu teisus. Bet kodėl? 

— Pasidomėjau Raselu Li Holmsu. Taip 
pat paprašiau Meganės Stouks bylos, iš 

smalsumo. Dar negavau visos medžiagos, 
bet perskaičiau pakankamai laikraščių 
straipsnių, kad suprasčiau, jog daugybė 
klausimų apie Meganę Stouks liko neat- 
sakyti. Pavyzdžiui, ar žinojai, kad Raselas 
Li niekada nebuvo teisiamas dėl Meganės 
Stouks nužudymo? 

— Ką? 

— Jis prisipažino tik tada, kai jau buvo 
nuteistas už šešias pirmojo laipsnio žmo- 
gžudystes. Policijai taip ir nepavyko sukur- 
pti bylos, nes jie nerado jokių fizinių 
įkalčių, siejančių jį su tuo nusikaltimu. 
Tavo brolis teisus — to arkliuko, tos 
audeklo skiautės, kuri buvo palikta tavo 
kambaryje, prieš dvidešimt penkerius 
metus niekas nerado. Tai iš kur jie atsirado 
dabar? Kas galėjo turėti žaislą, kurį 
paskutinį kartą matė pas nužudytą vaiką? 

Melanės akys, tos stulbinamai melsvai 
pilkos akys pasidarė kaip lėkštės. 

— Tu manai, kad kažkas kitas nužudė 
Meganę Stouks. 

— Gal, o gal ir ne. — Deividas gūžtelėjo, 
bet neatsispyrė pagundai pasidalyti su ja 
savo nuojauta. Jis palinko į priekį. — 
Meganės byloje buvo reikalaujama 
išpirkos, ar žinojai tai? Raselas Li to 
nedarydavo. Ir šis nužudymas buvo ne- 
būdingas jam, neatitiko jo veikimo būdo. 
Kaip galėjo neraštingas, neišsilavinęs 
žmogus parašyti išpirkos raštą? Jau vien tai 
leidžia daryti prielaidą, kad arba tai padarė 
ne jis, arba jam kažkas padėjo. 
Bendrininkas. Galbūt koks nors artimas 
šeimai žmogus, žinojęs jos įprastą rutiną. 

— Tu manai, kad kažkas iš mano šeimos 
padėjo Raselui Li Holmsui pagrobti ir 
nužudyti Meganę Stouks! 

— Aš manau, kad prieš dvidešimt pen- 
kerius metus nutiko kai kas siaubingo ir tai 

nebuvo Raselo Li Holmso kaltė. Štai ką 
manau. 

Atrodė, Melanė jam trenks, o paskui jos 
veide šmėstelėjo išgąstis. Ji drebančiomis 
rankomis paėmė stiklinę ir nugėrė didelį 
gurkšnį. 

Deividas atsistojo ir nuėmė nuo stalo pi- 
cos dėžę. Kai atsisėdo, ji jau buvo sus- 
itvardžiusi; vis dar išblyškusi, tačiau pečiai 
ištiesinti, o veidas ryžtingas. 

— Gerai, agente, — tarė ji. — Papasakok 
man savo versiją. Kas, tavo nuomone, čia iš 
tiesų vyksta. 

Ir jis papasakojo. 

— Prieš dvidešimt penkerius metus 
Meganei Stouks atsitiko kažkas baisaus ir 
su tuo susijęs ne tik Raselas Li Holmsas. 
Todėl policija taip ir nerado įkalčių. Todėl 
Meganės Stouks žaislas ir jos suknelės ski- 
autė atsidūrė tavo kambaryje. Kad ir kas 
ten būtų atsitikę, tai lietė tavo šeimą ir 

draugus. Dvidešimt penkerius metus visi 
tylėjo. Leido Raselui Li Holmsui sėsti į 
elektros kėdę, o patys gyveno toliau. Tačiau 
dabar pasirodė dar vienas žaidėjas ir staiga 
ėmė drebinti pamatus. Šis žmogus paskam- 
bina Lariui Digeriui ir užsimena, kaip jis 
pagaliau galįs rasti Raselo Li Holmso vaiką. 
Šis žmogus pastato altorių tavo kambaryje 
ir leidžia suprasti, kad bandai pakeisti 
Meganę. Šis žmogus siuntinėja laiškelius. 

— Kokius laiškelius? 

Deividas sudvejojo, nes prisiminė, kad 
Melanė apie tai nieko nežinojo, ir 
susirūpino išsidavęs. 

— A... tavo tėvas gavo laiškelį. 

— Kada? 

— Per pokylį. Po to, kai tave ištiko mi- 
grenos priepuolis. Nugirdau tavo tėvo ir 
Džeimio O'Donelio pokalbį. Tavo tėvas pa- 
sakė radęs laiškelį ant automobilio. Jame 
buvo parašyti tie patys žodžiai, kuriuos 

Lariui Digeriui ištarė skambintojas. Gauni 
tai, ko esi nusipelnęs. 

Melanė apstulbusi spoksojo į jį. 

— Tavo tėvas taip pat žinojo, jog Laris 
Digeris mieste, — paskubomis tęsė Deivi- 
das. — Jis užsiminė apie tai O'Doneliui, o 
šis pasakė, neva kažkokiai Anei kažkas 
skambinėja. Kaip manai, kas toji Anė? 

— Ana Margareta? Nori pasakyti, jis kal- 
bėjo apie Aną Margaretą? 

— Ji iš Teksaso, kaip ir visi kiti. Taigi 
mes žinome, kad tavo tėvas kažką žino, ir 
O'Donelis kažką žino, taip pat Ana Mar- 
gareta. Kas dar yra iš Teksaso ir kalba apie 
gautus laiškelius? 

— Viljamas, — sušnabždėjo ji. 

— Na štai. Lieka tik tavo brolis ir mama. 
Regis, Brajaną tas altorius tavo kambaryje 
pribloškė ne mažiau nei tave. O tavo 
mama? Gal pastebėjai ką nors neįprasto jos 
elgesyje? 

Melanė atsiduso. Deividas priėmė tai 
kaip teigiamą atsakymą. 

— Vakar vakare. Ji parėjo vėlai, beveik 
vidurnaktį. Sakė buvusi bare, kalbėjo, kiek 
aš jai daug reiškiu. Bet... bet aš jaučiau, kad 
mama vis dėlto nepasakė, kas iš tiesų ją 
taip sujaudino. Ir ji kalbėjo taip užsidegusi, 
tarsi staiga būtų labai svarbu įtikinti mane, 
kaip stipriai ji mane myli. Na žinai, kaip 
žmonės kalba, kai jaučia, kad netrukus at- 
sitiks kas nors blogo. Kažkas... 
nepataisomo. 

Deividas linktelėjo. 

— Tai štai mano pirmoji versija. 
Meganei Stouks atsitiko kažin kas daugiau. 
Su tuo vienaip ar kitaip susiję visi tavo šei- 
mos nariai. Ir dabar kažkas apie tai žino. 
Šis žmogus tampo visus už grandinių, 
iškeldamas visas paslaptis. Ir tai atveda 
mus prie antrosios versijos. Antroji versija 
esi tu, — tyliai tęsė jis. — Kad ir kas būtų 

atsitikę prieš dvidešimt penkerius metus, 
tu esi šios paslapties raktas. 

— Mano amnezija. Tie prarasti devyneri 
metai... 

— Būtent. Laris Digeris pats vienas neg- 
alėjo rasti Raselo Li Holmso žmonos, bet jis 
tikėjosi tavo pagalbos. Jei manytume, kad 
esi Raselo Li Holmso duktė, tik pagalvok, 
kas galėtų būti užrakinta tavo atmintyje. 
Akivaizdu, kažkam atrodo, kad žinai kai ką 
svarbaus. Todėl į tavo kambarį buvo atnešti 
tie daiktai, kvapniosios žvakės — kad 
sukeltų tavo reakciją... 

— Betgi aš nieko aiškiai neprisimenu. 

— Dar ne, bet galbūt prisiminsi. Todėl 
tu, kaip ir Laris Digeris, tapai grėsme. 

— Laris Digeris pernelyg priartėjo prie 
tiesos, — lėtai ištarė Melanė, lipdydama 
bendrą vaizdą. — Jis tikrai turėjo informa- 
cijos ir pamažu yrėsi į priekį. Todėl tas, 
kuris vis dar dangsto savo pėdsakus, liepia 

jį nužudyti. Aš galiu prisiminti, todėl taip 
pat esu taikinys. Bet vis tiek nesuprantu. 
Jei kažkas stumdo žmones vien tam, kad 
išaiškėtų tiesa, kam žudyti Larį Digerį ir 
mane? 

— Lario Digerio ir tavo nužudymą už- 
sakė ne tas pats asmuo. Tai kažkas kitas. 
Tas, kuris nori atskleisti tiesą, nežinia kodėl 
negali to padaryti pats. Galbūt jis nepatiki- 
mas, galbūt jam gėda, o gal yra pamišėlis, 
aš nežinau. Todėl bando padaryti tai slapta, 
kitų rankomis. Tačiau jis irgi velniškai 
visus gąsdina. Tik pagalvok. Tavo šeima ir 
draugai puikiai gyvena. Jei dabar paaiškėtų 
tiesa apie praeitį... 

Deividas reikšmingai nutilo, bet Melanė 
suprato. 

— Tu manai, kad kažkas, ką aš pažįstu, 
pasamdė žudiką. Kad pašalintų Larį Digerį, 
paimtų jo užrašus, o kartu atsikratytų ir 
manęs. Dar kartą ir visiems laikams 

ištrintų bet kokius Meganės Stouks pėdsak- 
us. Jėzau... 

Melanė nutilo; jos veidas sukrito. 

— Tai karas, ar ne? — sušnabždėjo ji. — 
Kažkas nori atskleisti paslaptį, kurios kiti 
nė už ką neatskleistų. O aš tiesiog at- 
sidūriau viduryje; įvaikintas vaikas, galbūt 
žinantis tiesą apie prieš dvidešimt penkeri- 
us metus nužudytą mergaitę. O Jėzau, šiuo 
metu aš nė nenoriu žinoti, kas slepiasi 
mano galvoje! 

— Nemanau, kad turi pasirinkimą. 

— Aš visada turiu pasirinkimą, — tvirtai 
atsakė Melanė. 

Tada atsistojo, nušluostė stalą, nusip- 
lovė rankas, pasisukiojo po kambarį ir vėl 
atsisėdo. 

— Gali būti, kad aš esu Raselo Li 
Holmso dukra, — sumurmėjo ji. — Tie 
prisiminimai apie trobelę. Tie laiškeliai... 

— Galėtume ekshumuoti Holmso kūną ir 
atlikti DNR tyrimą. Tai viską ir visiems 
laikams išspręstų. 

Ji abejingai linktelėjo. 

— Tiesiog tiek daug nelogiškų dalykų. 
Kodėl mano tėvai sąmoningai įsivaikintų 
Raselo Li vaiką... 

— Galbūt jie nežino. Gal viską suorgan- 
izavo Džeimis O'Donelis. 

— Kaip, numesdamas mane ligoninėje ir 
tikėdamasis, kad Patricija ir Harperis 
Stouksai mane stebuklingai įsivaikins? 

— Kam kilo mintis įvaikinti tave, 
Melane? Ar kas nors tau pasakojo, kam 
pirmam kilo ši mintis? 

— Mano motinai, — tučtuojau atsakė ji. 
— Ji ir aš... tarp mūsų tarsi kas spragtelėjo. 

— Na štai. Ir tave paliko neatsitiktinai. 
Tavo tėvas iš tiesų ten dirbo ir kaip tik buvo 
priimamajame. Galima sakyti, jis išgirdo 
apie tave, atėjo pažiūrėti, galbūt atsivedė ir 

savo jautriąją žmoną, kuri troško mažos 
mergytės... 

— Vis tiek pernelyg daug lieka likimo 
valiai, — sumurmėjo Melanė. 

— Gerai. Pažiūrėkime kitaip. Tarkime, 
tavo tėvai žinojo, kad esi Raselo Li Holmso 
dukra. Dėl mums dar nesuprantamų 
priežasčių jie sutiko tave įvaikinti ir sudarė 
sandėrį. Tą naktį, kai Raselui Li vykdoma 
mirties bausmė, tu atsirandi ligoninėje, kur 
lyg tyčia budi Harperis Stouksas, nors 
galima būtų manyti, kad jei jo šeima Tek- 
sase stebi mirties bausmės vykdymą, tai jis 
irgi turėtų ten būti. — Deividas patylėjo. — 
Dėl sutapimų Laris Digeris buvo teisus. Vi- 
enas ar du kartai gali būti sutapimas, bet 
trys ar keturi? 

Melanė įsmeigė akis į stalą. Pabarbeno į 
jį pirštais. Bet kai pakėlė akis, jos buvo 
nepaprastai skaidrios. Žvilgsnis smeigė jam 
į paširdžius, ir staiga Deividas išvydo jos 

auksinius plaukus, pajuto citrusinius kve- 
palus, o tos gilios akys... 

— Net jeigu ir taip... aš vis tiek dar 
netikiu, Deividai, — tyliai ir ramiai pasakė 
ji. — Netikiu. Tėvai ne tik davė man namus, 
jie visą laiką buvo geri. Ne iš pareigos, ne 
per prievartą. Ko tik man reikėdavo, ko 
panorėdavau, jie man duodavo. Jei manai, 
kad juos saistė kažkokios „sąlygos“, kad ir 
kokios jos būtų, negi nebūčiau pastebėjusi 
jų nenoro? Negi jie būtų taip užslopinę sa- 
vo žmogišką prigimtį, kad žiūrėdami į 
mane nematytų žmogaus, kuris nužudė jų 
dukrą? Man nerūpi, kas bandyta pasakyti 
tuo prakeiktu altoriumi. Aš nesu antrarūšė 
dukra. Mano tėvai niekada neleido man 
jaustis antrarūše dukra. Štai kokie jie 
žmonės, Deividai. Jie mano šeima. Svarbu 
yra tai, kad aš labai myliu juos, o jie myli 
mane. 

— Suprantu, šeima yra šeima, — pamė- 
gino jis. — Žinoma, kad tau rūpi... 

— Kažkur yra mano biologinė motina, — 
pertraukė jį Melanė. — Aš turiu tikrą vardą, 
tikrą gimimo dieną. Jei tikėtume Lariu Di- 
geriu, dabar galėčiau padaryti tai, apie ką 
svajoja kiekvienas įvaikintas vaikas — 
susirasti savo biologinius tėvus. Bet man tai 
nerūpi. Aš visko atsisakyčiau, Deividai, kad 
tik mano šeima gyventų kaip gyvenusi. Aš 
myliu juos. Visada juos mylėjau. Ir visada 
mylėsiu. Štai ką aš jaučiu savo šeimai. 

Deividas kurį laiką tylėjo. Paveiktas 
Melanės nuoširdumo, bruožo, kurio jam 
pačiam trūko, ilgai tyrinėjo grindis ir 
žymes, išbrūžintas per ilgas bemieges 
naktis. 

— Mylinčios žmonos visada priima atgal 
savo smurtautojus vyrus, — pagaliau tyliai 
prabilo jis. — Atsilygindami jie jas pas- 
maugia. Mylintys tėvai išperka savo į bėdą 

patekusius vaikus ir suteikia jiems antrą 
galimybę. Už tai juos randa naktį nušautus 
lovoje. Meilė čia niekuo dėta. Ji negali iš- 
gelbėti žmogaus gyvybės. Tiesiog paklausk 
Meganės. Esu tikras, ji irgi mylėjo tavo 
tėvus. 

Deividas pasuko miegamojo durų link, 
ketindamas pasiimti kelioninį krepšį, 
tačiau Melanė sugriebė jį už rankos. Jis 
sustojo, tačiau į ją nežiūrėjo. Nenorėjo 
matyti ašarų ant tų blyškių skruostų. Kad ir 
ką sakytų, jis nesugebės to pakelti, ir puiki- 
ai tai žinojo. Staiga Deividas supyko ant 
savęs, kad visuomet kalba taip šiurkščiai. 

— Turiu susidėti daiktus, — sumurmėjo 
jis. — Mums reikia eiti. 

— Mano šeima viskas, ką turiu, Deividai, 
— sušnabždėjo Melanė. — Prašau, neatimk 
jų iš manęs. Prašau. 

Jis ištraukė ranką ir nuėjo į miegamąjį. 

Kai Deividas dingo miegamajame, pab- 
rėžtinai uždaręs paskui save duris, Melanė 
ėmė žingsniuoti po svetainę trindamasi 
rankas. Nuo to susišaudymo Lario Digerio 
viešbučio kambaryje ji niekaip negalėjo 
sušilti. 

Dabar galvoje sukosi prieštaringi va- 
izdai. Jos stambus, tvirtas krikštatėvis, kurį 
dievino. Jos stiprus, tylus tėtis, kuris visuo- 
met būdavo šalia, kai tik jai reikėdavo. Jos 
gležna, baikšti mama, kurią be galo mylėjo. 
Brajanas, jos didvyris. Ana Margareta, jos 
draugė. 

Asmuo, galėjęs nuskriausti  Meganę 
Stouks. Dvidešimt penkerių metų senumo 
paslaptis. 

Melanė mėgino įtikinti save, kad tai si- 
aubingas nesusipratimas. Kažkokia 
iškreipta logika, nevaldomai pasklidusi są- 
mokslo teorija. Deja, jos protas buvo per- 
nelyg racionalus. Juk negalėjo ignoruoti 
altoriaus ir įkalčių savo kambaryje. 
Negalėjo pamiršti Lario Digerio kūno ir 
šaulio, kuris taikėsi tiesiai į ją. Nekreipti 
dėmesio į Deivido žodžius, kad policija taip 
niekada ir nerado jokių fizinių įkalčių, 
siejančių Raselą Li Holmsą ir Meganę 
Stouks. 

Melanė neišmanė, ką daryti. Jautėsi 
pavargusi, nusivylusi ir priblokšta. 
Beviltiškai troško grįžti į savo jaukius 
namus, tačiau pirmą kartą ir bijojo. Ji 
norėjo išgirsti raminantį motinos balsą. Ką 
reikės jiems pasakyti? Ji norėjo būti su 
šeima. Tačiau pamažu ėmė jaustis taip, 
tarsi jie visi būtų svetimi. 

Ko jie taip bijo? 

Pirmadienio vakaras, devinta valanda. 
Melanė neturėjo atsakymų, todėl pasirinko 
lengvesnį kelią ir nutarė mintis nukreipti 
kitur. Deivido kambarys lūžo nuo lentynų, 
nukrautų pigiais metaliniais trofėjais. Ant 
vienos jų stovėjo plastikinis vyrukas, kuris, 
regis, taikėsi šauti. Apdulkėjusi žalvarinė 
lentelė skelbė, kad jos savininkas tapo 
jaunių čempionu šaudydamas 22 kalibro 
pistoletu iš dvidešimt penkių pėdų 
atstumo. 

Tarp jo ir kitų šešių gulėjo krūva gerokai 
nučiupinėtų žurnalų apie ginklus, dar 
neišvynioti medaliai ir kaspinai. Taiklus 
šaulys, pasižymėjęs meistras, skelbė vienas. 
Taigi Deividas Rigsas buvo ne tik vienišius, 
bet ir ginklų mėgėjas. Tai jos nenustebino. 

Tačiau didžiausias trofėjus pasirodė 
neturįs nieko bendra su ginklais. Jis buvo 
nustumtas į giliausią kampą, tarsi Deividas 
nebūtų galėjęs apsispręsti, didžiuotis juo ar 


371/873 
ne. Beisbolo žaidėjas su lazda ant ap- 
dulkėjusio peties. Lentelė apačioje 
nusitrynusi, tarsi kažkas ją būtų be perstojo 
čiupinėjęs. Neryškios raidės bylojo: Mas- 
ačusetso visų žvaigždžių čempionas. 

Melanė nuėjo prie beisbolo žaidėjo pa- 
veikslo ant sienos. Dešiniajame apatiniame 
kampe buvo pakeverzota Basakojis Džo 
Džeksonas. Vardas kažkur girdėtas. 

Ji apžiūrėjo paveikslą su Fenvėjaus 
parku, tada sugrįžo prie lentynų ir susirado 
nuotraukų albumą. 

Pirmoji" nuotrauka buvo sena, 
susiraukšlėjusiais pakraščiais, pageltusi. 
Joje jauna moteris, tamsios garbanos 
tvarkingai krenta jai ant pečių, šiltos, 
protingos akys žvelgia tiesiai į objektyvą. 
Deivido motina, suprato Melanė; iš jos 
sūnus paveldėjo tas gilias rudas akis. Ji 
atrodė stipri, protinga moteris. Tokia, kuri 
moka vadovauti. 

Jos nuotraukos per greitai baigėsi al- 
bume. Dingo ir didžiulis namas su žalsvu 
kilimu ir rudu linoleumu; šeimos nuo- 
traukos liko praeityje. 

Deivido motina mirė, jo albume atsirado 
nuotraukų apie beisbolą. 

Štai Deividas Rigsas, aštuonerių, pa- 
sipuošęs Mažosios lygos uniforma. Štai 
dešimtmetis Deividas su savo komanda. 
Kitoje Deividas, Stivenas ir Bobis Rigsai 
pozuoja beisbolo aikštėje. O čia Bobis Rig- 
sas mėto kamuolius savo sūnums, kurie 
dabar jau aukštesni, lieknesni. 

Melanė rado krūvą sertifikatų, liudi- 
jančių apie metiko pasiekimus. Geriausias 
metikas. Daugiausia bazių per sezoną ap- 
gynęs žaidėjas. Rezultatyviausias žaidėjas. 
Paskui pasipylė laikraščių straipsniai: 
„Daug žadantis jaunas metikas Voburne“; 
„Voburno gimnazijos geriausieji“; 

„Didžiosios lygos naujokai atvyksta į miestą 
— visų akys nukreiptos į Rigsą“. 

Ir nuotraukos... specialiojo agento 
Deivido Rigso nuotraukos, kokių Melanė 
negalėjo nė įsivaizduoti. Jokio niūrumo ar 
raukšlių. Spalvotose nuotraukose jis plačiai 
šypsosi, noriai pozuoja su pirštine, be- 
metantis kamuolį. Jis žaidžia su objektyvu. 
Mirkčioja miniai. Deividas buvo gimtojo 
miesto didvyris, ir fotografai viską 
kruopščiai registravo. Jaunasis Deividas 
Rigsas, kuris rengėsi tapti profesionalu ir 
išgarsinti Voburną. 

Jaunasis Deividas Rigsas, pasiruošęs 
gaudyti kamuolį, susikaupęs, įsitempęs. 

Kita nuotrauka. Kamuolys pirštinėje, jo 
kūnas leidžiasi iš dangaus, veidas švyti iš 
džiaugsmo. 

Dar viena. Deividas laiko kamuolį, rodo 
jį savo tėvui, kuris šaukia nuo šoninės lini- 
jos. Tau, tėti, sako jo išraiška. Ir Melanė 

galėjo išskaityti Bobio Rigso atsakymą iš jo 
palaimingai pravertų lūpų. Šaunuolis, 
sūnau, šaukė tėvas, šaunuolis! 

Melanė paskubomis užvertė albumą. Ji 
pernelyg kišasi. Tai asmeninės nuotraukos 
iš tų dienų, kurios atėjo ir praėjo. Tai Deivi- 
das su savo šeima, Deividas su beisbolu, re- 
gis, juos sieja netgi kur kas asmeniškesni 
ryšiai. Ji turėtų palikti viską kaip yra. Visi 
turi teisę į privatumą. 

Be abejo, ji vėl paėmė albumą ir 
atsivertė. 

Dieve, kai laimingas, jis toks nuostabus. 
Toji aistra, ugnis. Ji galėjo suprasti, kad tos 
savybės padėjo jam tapti geru federaliniu 
agentu, tačiau kaip beisbolo žaidėjas... oho. 

Ir tada Melanė ėmė žaisti blogiausiomis 
iš visų moteriškų fantazijų — ji svarstė, ar 
galėtų priversti Deividą taip šypsotis, ar 
galėtų pripildyti jo akis tokio nežaboto 

džiaugsmo. Ar galėtų išgydyti ir priversti šį 
vyrą pasijusti visaverčiu. 

Šį kartą albumą ji užvertė ryžtingiau, 
tada įkišo jį į lentyną. Matyti vaizdai 
neblėso iš atminties, tad pasistengė nukišti 
giliau ir juos. 

Miegamojo durys tebebuvo uždarytos. 
Melanė praėjo visai šalia ir išgirdo jį kal- 
bantis. Telefonu. Su kuo? Tada jai šovė kita 
mintis. Kad ir ką jis sakytų, tai veikiausiai 
susiję su jos byla. Su jos gyvenimu. O tai jos 
reikalas, velniai rautų. 

Melanė priglaudė ausį prie medinių 
durų. Dabar ji galėjo girdėti kiekvieną žodį. 

Deividas išsijuosęs kažką barė. 

— Šefildas nesėdėjo namuose visą naktį, 
kad tave kur. Jis pasakė Melanės tėčiui, kad 
vakar išlošė pinigų, vadinasi, buvo išėjęs 
lošti. Ir akivaizdu, kad kol lošė, į jo namus 
kažkas įsilaužė. Mes nežinome, ar kas nors 
buvo pavogta, tačiau įsilaužėlis paliko 

laiškelį. Tai štai, noriu žinoti, kas buvo 
parašyta tame laiškelyje!.. 

— Taip, Čeni. Ar dabar supranti, kodėl 
svarbu nepaleisti iš akių savo sekamojo? Ar 
pradedi suvokti? Jei žmonės eina namo sir- 
gti, tai dar nereiškia, kad jie ir serga namu- 
ose. Paklausyk, iš pradžių aš irgi nežinojau, 
ką galvoti. Byla atrodė pramanyta. Tačiau 
dabar sutapimais tikėti nebegalime. Mes 
žinome, kad Harperis Stouksas gavo 
laiškelį. Melanė mano, kad jos motina taip 
pat gavo laišką. Negaliu tvirtinti, tačiau esu 
linkęs tikėti, kad kažkas paliko kažką 
panašaus ir Šefildo namuose. Mums reikia 
tiksliai sužinoti, kas ten atsitiko. 

— Ne, nesilaužk į jo namus. Apžiūrėk jo 
šiukšlių dėžę. Taip daug paprasčiau. 

— Taip, bjauriau, bet toks jau tas mūsų 
gyvenimas. Šefildas šįvakar dirba, taip? 

— Taip, noriu, kad pasektum jį. Ir šįkart 
nepaleisk iš akių, netgi darbe. Mane labai 

domina tie ligoninės klausimai. Kol kas 
mūsų anonimas neklydo, todėl gali būti, 
kad mūsų sukčiavimo byla bus sudėtinges- 
nė nei tikėjomės. 

— Taip, taip, taip, žinau, kad tu nieko 
nežinai. Dieve, ir ko ten jus moko? Ar turi 
popieriaus ir rašiklį? Duosiu tau vieną 
pamoką. 

— Gerai, akimirkai apsimeskime, kad 
mūsų anonimas teisus ir jie tikrai įdeda 
širdies stimuliatorius sveikiems žmonėms. 
Tai štai, joks gydytojas ar sveikatos ap- 
saugos specialistas, kad ir koks protingas 
būtų, negali vienas pats nuspręsti, ar 
žmogui reikalingas širdies stimuliatorius. 
Savo nuomonę turi išreikšti kardiologas. 
Paskui kardiochirurgas. Būtina konsultuot- 
is ir su priimamojo daktarais, slaugėmis, 
kurios rūpinosi ligoniu, taip pat anestezi- 
ologu, kuris stebės visas paciento gyvybines 
funkcijas ir skirs vaistus per operaciją. Visi 

šie specialistai stebi pacientą, pildo jo ligos 
istoriją ir žino, kas vyksta. Ir dar nevalia 
pamiršti, kad pacientas gali pasiteirauti 
kitų specialistų nuomonės. Taip daro 
daugelis, o tai reiškia, kad visiškai naujas 
ratas medikų skaitys paciento ligos istoriją 
ir ją aptarinės. Todėl nėra taip paprasta 
suklastoti ligos istoriją ar nustatyti klaid- 
ingą diagnozę. Ligoninių darbas ir organ- 
izuojamas kaip tik taip, kad tokių atvejų 
nepasitaikytų. Turint tai galvoje, mūsų 
įtariamiesiems reikia surasti tokį pacientą, 
kuris bent jau skųstųsi panašiais simpto- 
mais. Greičiausiai paciento, kuris patenka į 
priimamąjį dėl „krūtinės skausmų — įtari- 
amo miokardo infarkto“, o tai reiškia, kad 
ligonis kenčia skausmą krūtinėje ir jie nori 
įsitikinti, jog tai ne miokardo infarktas. 
Širdies smūgis, Čeni. Miokardo infarktas 
prilygsta širdies priepuoliui. 

— Taigi, laikydamiesi nustatytos 
tvarkos, dauguma priimamųjų medikų at- 
liks paciento širdies kardiogramą, padarys 
rentgeno nuotrauką ir pritrauks šešis ar 
septynis mėgintuvėlius kraujo fermentų 
tyrimui atlikti. Tačiau kai kurie fermentai 
susidaro tik po dvylikos ar trisdešimt šešių 
valandų, todėl net jei krūtinės rentgeno- 
grama ir kardiograma gera, ligoninė bent 
vieną dieną stebės pacientą, ypač jei šeimo- 
je yra sergančiųjų širdies ligomis, 0 pa- 
cientas priklauso rizikos grupei — turi ants- 
vorio, vargina didelis kraujo spaudimas ir 
taip toliau. Miesto Centrinė ligoninė 
garsėja savo koronarografijos laboratorija, 
todėl priimamojo gydytojai į ją taip pat si- 
unčia pacientus atlikti koronarinį tyrimą — 
patikrinti, ar neužsikimšusios arterijos. 
Koronarografijos laboratorijoje į šlaunies 
arteriją įvedamas kateteris ir pacientui 
suleidžiama kontrastinės medžiagos. Per 

šią procedūrą pacientas užmigdomas, 
paskui perkeliamas į intensyviosios 
priežiūros palatą toliau stebėti ir pailsėti. 
Be abejo, užmigdomas ir nakčiai, nes jie 
nenori, kad ligonis atsibustų vidury nakties 
ir išsitrauktų kateterį. Štai čia mes turime 
pirmąją „galimybę“ tam nusikalstamam 
darbui. 

— Naktimis intensyviosios priežiūros 
skyriuje budi vos kelios slaugės, ir jos 
paprastai rūpinasi kritiniais atvejais. Mes 
turime sveiką pacientą, kuris miega ir tikrai 
nepastebės kas ir kaip. Kas nors gali 
lengvai patekti į palatą, suleisti pacientui 
vaistų arba suklastoti jo kardiogramą, o 
paskui lyg niekur nieko pasišalinti. Pak- 
lausinėk, Čeni. Ar daktaras Šefildas dažnai 
užsuka į intensyviosios priežiūros skyrių? 
Galbūt pavyks ką nors išsiaiškinti. 

— Ne, aš dar nežinau, kaip medicininės 
machinacijos susijusios su Megane Stouks, 

tik suprantu, kad mūsų anonimas žino 
daugiau nei mes. Ar turi žinių iš 
laboratorijos? 

— Dvi kraujo grupės? Tikrai? Jėzau. — 
Deividas atsiduso. — Ši byla darosi vis 
keistesnė. Ką dar sužinojai? 

— Taip, žinau, per greitai, aš toks op- 
timistas. Gerai, reikia atlikti DNR tyrimą. 
Viena kraujo grupė veikiausiai bus 
Meganės Stouks. Kai dėl kitos — neturiu 
supratimo. Tiesa, Hjustono biuras jau atsi- 
untė Meganės Stouks bylą? 

— Kaip tai neranda? Byla baigta prieš 
dvidešimt penkerius metus. Turėtų gulėti 
archyve. Segtuvas negali tiesiog dingti. Bi- 
uras ne kokia nors biblioteka, dėl Dievo. 
Mėšlas, kažkas trukdo mums dirbti. Gerai, 
o Hjustono policija? Ar jie atsiuntė savo 
bylą? Aha. Papasakok. 

— Gyvybės draudimas. Dviem vaikams. 
Po milijoną už kiekvieną. Mėšlas. Kokie 

tėvai apdraudžia savo vaikus milijono dol- 
erių sumai? Nors vėlgi, tai paaiškintų, kaip 
jie įsigijo namą Bikono gatvėje. 

— Jokių įkalčių Meganės byloje nebuvo 
rasta? Taip, ir aš taip manau. Gerai, kai 
nuvyksiu į viešbutį, dar kartą tau 
paskambinsiu; atsiųsi man bylą faksu. Dėl 
Lermoro nesijaudink. Aš vadovauju tyr- 
imui, tai aš ir atsakysiu. Gali būti, kad rytoj 
iš pat ryto jis išspardys man užpakalį, o 
paskui mes gyvensime toliau. Tai šiąnakt 
paseksi Šefildą intensyviosios priežiūros 
skyriuje? 

— Žinau, kad pavargai, Čeni. Aš irgi. 
Deja, tas, kuris visa tai daro, regis, skuba 
atsiimti už prarastą laiką. Šeštadienį 
pasirodo Laris Digeris, sekmadienį pastato- 
mas altorius, o pirmadienį apsireiškia sam- 
domas žudikas. Dievas žino, kas dar vyksta, 
kol mudu kalbamės. Kurį laiką teks 

pakentėti. Šiąnakt aš lieku su Melane 
Stouks. 

— Žinau, man tenka geriausi darbai. 
Smagiai praleisk laiką su Šefildu. Iki. 

Melanė nuskubėjo prie sofos. Mie- 
gamojo durys tučtuojau atsidarė, ir į kam- 
barį įžengė Deividas. Jo veidas buvo apni- 
ukęs ir susirūpinęs. 

— Laboratorija dar neatliko išsamios an- 
alizės, — be įžangos tarė jis, — tačiau mes 
žinome, kad ant tos mėlynos skiautės tavo 
kambaryje aptiktos dvi kraujo grupės. Jie 
atliks daugiau tyrimų. 

Melanė linktelėjo. Deividas daugiau 
nieko nepasakė. Jis stovėjo vidury kam- 
bario, įsirėmęs į klubus, o jo mintys skra- 
jojo už milijono mylių. Jis irgi pavargęs, su- 
vokė Melanė. Jo lūpų ir akių kampučiuose 
buvo įsirėžusios šviežios raukšlelės. Veido 
oda įsitempusi, todėl jis atrodė itin griežtas 
ir rūstus. 

Deividas perėjo per kambarį prie at- 
sakiklio mirksinčia lempute ir nuspaudė 
mygtuką. Kol juosta sukosi į pradžią, 
atsinešė kelioninį krepšį. Sugrįžo kaip tik tą 
akimirką, kai pasigirdo pirmasis 
pranešimas. 

— Labas, Deividai, čia tavo tėtis. Vis dar 
nepaskambinai. Tikriausiai Biure daug 
darbo? Kaip tik skaitau apie naujus kalib- 
ravimo metodus. Gal atsineštum savo 
beretą? Noriu išmėginti porą naujų 
dalykėlių. — Bobio Rigso balsas nesmagiai 
suvirpėjo. Melanė beveik galėjo girdėti, 
kaip jis nurijo seiles. — Na ką gi, tik pagal- 
vojau, paskambinsiu, galgi tu namie. Nieko 
svarbaus. Paskambink, kai galėsi. Turiu 
bilietus į „Red Sox“ arba... a, tiek to. Sen- 
okai  nesimatėme,  Deividai. Tiesiog 
paskambink kurią dieną. 

Melanė pažiūrėjo į Deividą. Jo veidas vis 
dar liko paslėptas po kauke. 

Pasigirdo kitas pranešimas. 

— Rigsai, pasitikrink tą prakeiktą balso 
paštą. Girdėjau, įsivėlei į susišaudymą. Pas 
mane lankėsi Bostono policijos viršininkas 
ir kalbėjo apie kažkokią žmogžudystę. Po 
galais, Rigsai, buvo liepta tik sekti ir 
klausytis. Ir ar pamiršai tvarką? Kai vienas 
iš mano agentų išsitraukia ginklą, aš nen- 
oriu išgirsti apie tai iš Bostono policijos. Jei 
vis dar ignoruoji balso paštą, noriu, kad 
rytoj lygiai septintą būtum mano kabinete! 
Ir atsinešk tą sumautą ataskaitą! 

Pasigirdo  pypsėjimas. Deividas tik 
šyptelėjo. 

— Tai mano viršininkas, — nerūpestin- 
gai tarė jis. — Matyt, visgi negausiu to 
kampinio kabineto. 

Juostoje suskambo glaustas, dalykiškas 
balsas. 

— Čia vyresnysis specialusis agentas Pir- 
sas Kvinsis iš Kvantiko. Atleiskite, kad 

skambinu į namus, agente Rigsai, tačiau ši- 
andien Hjustono biuras man pranešė, kad 
prašėte Meganės Stouks bylos. Norėčiau 
žinoti, kodėl prašote būtent šios bylos. Gal- 
ite susisiekti su manimi... 

Agentas paskubomis padiktavo numerį. 
Melanė įdėmiai sužiuro į Deividą, kuris 
staiga visiškai nutilo. 

— Mėšlas, — po kurio laiko sumurmėjo 
jis, pavėluotai rašydamasis telefono nu- 
merį. — Ką, po galais, visa tai reiškia? 

— Jis sakė, kad prašei bylos. 

— Na, taip. Bet iš pradžių Hjustonas 
aiškina, kad bylos nėra, o dabar, nepraėjus 
nė dvidešimt keturioms valandoms, jau iš 
Kvantiko skambina man į namus dėl mano 
prašymo. Kodėl visi staiga taip susidomėjo 
baigta byla? O ypač kodėl Kvinsis? 

Melanė suglumusi pažvelgė į jį. 

— Gal malonėtum paaiškinti tiems, kas 
rizikuoja tik savo gyvybe ir nėra profe- 
sionaliai apmokyti? 

Deividas papurtė galvą. Jis irgi atrodė 
sutrikęs. Tiesą sakant, atrodė susinervinęs. 
Galiausiai nuėjo į virtuvę, išsitraukė maišelį 
šaldytų morkų ir prisidėjo jį prie strėnų. 

— Tau ši pavardė negirdėta? Praeitą 
rudenį jis tyrė Džimo Beketo bylą. 

— To serijinio žudiko, kuris pabėgo iš 
Volpolo? 

Melanė buvo girdėjusi apie tą bylą. Nau- 
jojoje Anglijoje tikriausiai neliko namų, 
kurie nebūtų užsirakinę durų ir langų, kai 
buvęs policininkas ir dešimties moterų 
žudikas pabėgo iš Volpolo. Per savo trumpą 
buvimą laisvėje Beketas sugebėjo kaip 
reikiant pašėlti. Ji neprisiminė, kiek tiksliai 
žmonių jis iš viso nužudė. Bet tikrai daug. 

— Kvinsis kūrė nusikaltėlio psichologinį 
portretą, — sumurmėjo Deividas. — Jis 

buvo FTB konsultantu, kai bylą tyrusi ko- 
manda persigrupavo, ir svariai prisidėjo 
prie strategijos kūrimo. Beketas nužudė 
FTB agentę. Tuo metu kai kas abejojo 
agentės vaidmeniu toje istorijoje, tačiau 
Kvinsis pareiškė, esą ji žuvo eidama savo 
pareigas, o jei Kvinsis sako, patikėk manim, 
visi biurokratai nedvejodami su tuo 
sutinka. Po to, kai padėjo sučiupti Beketą, 
jis tapo oficialiu smurtinių nusikaltimų ek- 
spertu du jour ir politiniu neliečiamuoju, 
kokiu tik įmanoma tapti Biure. Iš esmės 
pats Dievas man ką tik paskambino dėl 
Meganės Stouks. 

— Kodėl šis ekspertas turėtų skambinti 
dėl Meganės? 

— Yra tik vienas būdas tai sužinoti. 

Deividas pamojavo telefono numeriu. 

Melanė svyravo. Jos smakras tebebuvo 
ryžtingai iškeltas, pečiai tiesūs. Dalis jos 
troško išlikti tvirta. Tai jos šeima, ir dėl jų 
būtų padariusi viską. Ji skolinga jiems. 

Kita dalis jautėsi paminta ir sugni- 
uždyta. Melanė norėjo žinoti tiesą, tačiau 
kartu ir labai bijojo. Tiesa ne visada išlaisv- 
ina. Kartais ji priverčia daryti juodus, kru- 
vinus darbus ir atima mylimus žmones. 

— Gal eik į miegamąjį, — pasiūlė Deivi- 
das. — Pailsėsi, kol aš kalbėsiuosi. 

— Ne. Man viskas gerai. 

— Buvo sunki diena. 

— Jie mano šeima, Deividai. Aš noriu 
žinoti. 

Kurį laiką jis tylėjo, tada truktelėjo peči- 
ais. Tačiau šįkart jo žvilgsnis buvo kitoks. 
Supratingesnis, pagalvojo Melanė, ir tai 
padėjo jai šiek tiek atsipalaiduoti. Dieve 
padėk, bet jei Deividas Rigsas dabar sušvel- 
nės, ji neabejotinai apsiverks. 

Jis nusisuko anksčiau, nei akimirka tapo 
nevaldoma. 

Deividas padėjo ragelį ant valgomojo 
stalo, ir jie atsisėdo. Nors jau buvo po 
darbo valandų, vyresnysis specialusis 
agentas Pirsas Kvinsis atsiliepė po pirmųjų 
signalų. 

— Čia specialusis agentas Deividas Rig- 
sas; atsakau į jūsų skambutį. — Deividas 
spustelėjo telefono mygtuką. — Noriu, kad 
žinotumėte, jog jūs kalbate per garsiakalbį, 
o kambaryje yra Melanė Stouks. 

— Labas vakaras, panele Stouks, — 
mandagiai  pasisveikino  Kvinsis, tada 
kreipėsi į Deividą: — Kodėl ji dalyvauja šia- 
me pokalbyje? 

— Tiriu bylą, kuri susijusi su ja, — ši- 
urkštokai atsiliepė Deividas, — ir būtent dėl 
jos paprašiau informacijos apie Meganę 
Stouks. O jūs kuo čia dėtas? Argi byla ne 
baigta? 

— Baigta. Todėl ir nustebau, kad agentas 
iš Bostono prašo šios informacijos. Žinau, 
kad jūs tiriate finansinius nusikaltimus. 

Deividas įsitempė, ir Melanė suvokė at- 
sidūrusi erzinančio karo vidury, kur in- 
formacija dalijama tik labai mažais kąsneli- 
ais. Kaip jaunesnysis agentas Deividas 
turėjo pradėti pirmas. 

— Šiuo metu apie savo tiriamą bylą nen- 
orėčiau kalbėti, — atžariai atsakė jis. — 
Pradžioje pasakysiu tik tiek, kad Melanė 
Stouks yra Harperio ir Patricijos Stouksų 

įdukra. Prieš dvi dienas vienas reporteris, 
vardu Laris Digeris... 

— Dallas Daily reporteris? 

— Taip, jis. Taigi Laris Digeris atvyko į 
Bostoną ir pareiškė turįs įtarimų, kad pan- 
elė Stouks yra Raselo Li Holmso dukra. 
Vakar lovos galvūgaly ji rado visą altorių. 
Ten buvo raudonas medinis arkliukas, kaip 
manoma, Meganės Stouks žaislas, mėlyno 
audeklo skiautė, kaip manoma, nuo 
Meganės Stouks suknelės, ir keturias- 
dešimt keturios gardenijų kvapą skleidži- 
ančios žvakės, iš kurių išdėliotas Meganės 
vardas. O šiandien Laris Digeris buvo 
nušautas. Taigi, o kodėl jums rūpi Meganės 
Stouks byla? 

— Keturiasdešimt keturios žvakės? — 
sumurmėjo Kvinsis. Melanė nugirdo rašik- 
lio krebždėjimą. — Ar jau patvirtinta, kad 
žaislas ir skiautė tikrai priklausė Meganei? 

— Šiuo metu visi daiktai laboratorijoje. 
Tačiau Brajanas Stouksas, mergaitės brolis, 
juos atpažino. 

— Įdomu. Policijos byloje neužsime- 
nama, kad jie būtų radę raudoną medinį 
arkliuką ar mėlyną suknelę. Kita vertus, 
Holmso trobelėje buvo daugybė daiktų, 
priklausiusių kitoms aukoms. 

— Kodėl jūs domitės šia byla? 

— Nusiraminkite, agente, — nerūpestin- 
gai atsiliepė Kvinsis, ir Deividas vėl 
susiraukė. — Atsiprašau, jei mano tonas 
pranešime nuskambėjo griežtokai, tačiau aš 
ką tik pradėjau gilintis į Raselo Li Holmso 
bylą. Mes vykdome vidinį projektą, siekd- 
ami padidinti mūsų intelektinį kapitalą... 

— Ką tai reiškia? — pašnibždomis pak- 
lausė Melanė Deivido. 

— Jis nagrinėja Raselo Li Holmso bylą, 
norėdamas pridėti jo psichologinį portretą 
prie smurtinių nusikaltimų duomenų 

bazės, — išvertė Deividas. — Matyt, Beketo 
byloje buvo dar kažkas, nes Biuras vidinius 
projektus paprastai skatina tik tuomet, kai 
nusprendžia, kad agentui trūksta vieno 
varžtelio. 

— Kuo dažniau susiduri su mirtimi, 
agente, — tyliai tarė Kvinsis, — tuo labiau 
išmoksti vertinti laiką, kai gali stabtelėti ir 
pauostyti rožes. 

Melanė pajuto, kad vyresnysis agentas 
kalba ne dalydamasis išmintimi, o apgailes- 
taudamas. Jai ėmė patikti vyresnysis spe- 
cialusis agentas Kvinsis. 

Jis tarė: 

— Specialusis agentas Rigsas teisus. 
Smurtinių nusikaltimų skyriuje mes turime 
duomenų bazę, kaupiančią visą informaciją 
apie žudikus, prievartautojus ir kitus as- 
menis, kurių nenorėtumėte kviestis pas sa- 
vo mamą vakarienės. Analizuodami ir ly- 
gindami šiuos nusikaltėlius, galime 

sudaryti bendrų bruožų ir elgesio charak- 
teristiką, kurią naudojame kurdami psicho- 
loginį portretą. Aš pasiūliau grįžti į praeitį 
ir paanalizuoti žymesnius istorinius atve- 
jus. Praėjusį mėnesį ėmiausi Raselo Li 
Holmso. Įsivaizduokite mano nuostabą, kai 
įpusėjęs darbą sulaukiau skambučio apie 
vieną iš bylų. 

— Ar daug žinote apie Meganę Stouks, 
panele? — paklausė Kvinsis. 

— Mano šeima apie tai beveik nekalba. 

— Ar nutuokiate, kodėl Laris Digeris jus 
susirado? 

— Mane rado ligoninėje, kai buvau 
devynerių. Aš neprisimenu, iš kur at- 
siradau. Todėl esu lengvas taikinys. 

— Mes jau aptarėme, — nekantriai tarė 
Deividas. — Gali būti, kad Lario Digerio 
įtarimai buvo pagrįsti. Visgi aš ne dėl to 
paprašiau Meganės Stouks bylos. 

— Tai kodėl paprašėte? 

— Nes nesu aklas, kurčias ir kvailas, — 
atkirto Deividas. — Moku skaityti tarp 
eilučių ir, kaip tikriausiai pats nustatėte per 
pastarąsias kelias savaites, netrūksta 
priežasčių abejoti, kad Meganę Stouks 
nužudė Raselas Li Holmsas. 

Nors jau ne kartą buvo girdėjusi šią ver- 
siją, Melanė vis tiek krūptelėjo. Tačiau Kv- 
insio, esančio už šimtų mylių, tai, rodės, 
nesuglumino. 

— Puiku, agente. Aš dvi savaites galvo- 
jau, ką daryti. Juk senaties įstatymas žmo- 
gžudystės bylai negalioja, o aš beveik šimtu 
procentų esu įsitikinęs, kad Raselas Li 
Holmsas nežudė Meganės Stouks. 

— Jis buvo nekaltas? — paklausė 
Melanė. 

— Nepasakyčiau, kad nekaltas, — ramiai 
pataisė ją Kvinsis. — Kiek žinau, Holmsas 
nužudė šešis vaikus. Tačiau abejoju, kad jis 
pagrobė ir nužudė Meganę Stouks. 

— Raselas Li Holmsas niekada nebuvo 
teisiamas už Meganės Stouks nužudymą, — 
pridūrė Deividas. — Jis buvo nuteistas už 
šešių kitų vaikų nužudymą ir prisipažino 
nužudęs Meganę tik vėliau, kai jau buvo 
pripažintas kaltu. Pats prisipažino apie tai 
Lariui Digeriui. 

— Kaip manote, kodėl jis prisipažino? — 
klausinėjo Kvinsis kaip mokytojas, tikrin- 
antis studento žinias. 

— Nes jau buvo nuteistas mirties 
bausme. Ką reiškia dar viena žmogžudystė? 

— Minutėlę, — paprieštaravo Melanė. — 
Net jei tai jam nieko nekainavo, kodėl Ra- 
selas Li padarė kažkam paslaugą pri- 
sipažindamas? Jis juk nebuvo malonus 
vyrukas. 

— Nemanau, kad padarė tai už dyką, — 
tarė Deividas ir pirmą kartą nepanoro 
pažvelgti į Melanę. — Veikiausiai jam buvo 

pateiktas pasiūlymas, kurio neįstengė 
atsisakyti. 

Melanė sutriko. Jie ką tik apie tai kalbė- 
josi. Kodėl tada Deividas jai to nepasakė? 
Kokia nauja versija gimė toje jo galvoje? 

— Aš manau, — lėtai ištarė Deividas, — 
mes ką tik išsiaiškinome, kodėl tavo tėvai 
galėjo sąmoningai įsivaikinti žudiko dukrą. 
Jis prisiėmė jų nuodėmę. 

Melanė liovėsi kvėpuoti. Jai pasirodė, 
kad Deivido kambarys pasviro, ir ji stačia 
galva krenta į prarają. 

— Melane? — tyliai pašaukė Deividas. 

Ji vos įstengė pasukti galvą. Jis žiūrėjo į 
ją nuoširdžiai susirūpinęs. Šis rūpestis 
Deivido akis nudažė aukso spalva. Kai jį 
užplūsdavo pyktis arba švelnumas, akys 
visuomet apsitraukdavo auksu. Kodėl ji 
anksčiau to nepastebėjo? 

Staiga Melanė panoro, kad Deividas ją 
apkabintų, paimtų į savo tvirtą glėbį kaip 

aną naktį, kai parnešė namo po pokalbio su 
Lariu Digeriu ir ji jautėsi saugi uosdama tą 
Old Spice kvapą. 

Melanė nudelbė akis. Pasistengė atsargi- 
ai įkvėpti, tada dar kartą. Po kurio laiko 
mazgas krūtinėje atsileido, ir spaudimas 
palengva atlėgo. 

— Geriau neskubėkime, — blaiviai tarė 
Kvinsis. — Prielaidos gana įdomios, agente 
Rigsai, tačiau jūs dar nesusipažinote su 
byla ir neturite visos informacijos. Panele 
Stouks, ar tikrai norite dalyvauti šiame 
pokalbyje? 

— Taip, — kimiai sušnabždėjo Melanė. 
— Taip. 

Kvinsis prakalbo beveik švelniai. 

— Tukstantis devyni šimtai šešiasdešimt 
devintais metais, kai Raselas Li Holmsas 
pagrobė pirmąjį vaiką, Hovardas Tetenas 
dar tik pradėjo kurti metodą, kurį dabar 
vadiname nusikaltėlio psichologiniu 

portretu. Neturėdami kitų priemonių 
narplioti tokius nusikaltimus, vietinė poli- 
cija ir FTB atliko įprastą žmogžudystės tyr- 
imą. Jie aiškinosi, kaip nusikalstama, koks 
buvo veikimo būdas, užuot gilinęsi į 
priežastis, kodėl tie nusikaltimai buvo 
padaryti — kas paskatino žudiko elgesį. Tai 
labai svarbus faktorius, penele Stouks, nes 
laikui bėgant serijinis žudikas gali pakeisti 
savo veikimo būdą. Galbūt jis ims svaiginti 
aukas narkotikais, užuot jas raišiojęs, 
tačiau žudiko reikmė valdyti ir dominuoti 
nesikeis. Tai vadinama žudiko „parašu“. Jis 
išliks toks pat per kiekvieną žudymą, nuo 
pirmo iki trisdešimto, net jei visos kitos ap- 
linkybės atrodys skirtingos. Deja, tūk- 
stantis devyni šimtai šešiasdešimt devin- 
taisiais policija nesuprato šio žudiko 
„parašo“ principo. Raselui Li Holmsui jie 
klaidingai priskyrė žmogžudystę, remdam- 
iesi paviršutiniška veikimo būdo analize, 

nes neturėjo galimybių paanalizuoti giliau, 
paieškoti svarbesnių jo patologijos 
požymių. Raselas Li Holmsas nekentė var- 
gingai gyvenančių baltaodžių vaikų. 
Sutinkate su tuo? 

Deividas linktelėjo. Melanė išspaudė vos 
girdimą taip. 

Kvinsis tęsė: 

— Raselas Li Holmsas baigė vos keturias 
klases ir buvo beraštis. Dirbo juodus dar- 
bus, garsėjo savo bjauriu charakteriu, o jo 
paskutinio darbdavio  charakteristikoje 
parašyta tik tiek: „Jis mėgsta spjaudytis.“ 
Tikėtina, kad Raselas Li Holmsas nekentė 
vargšų baltaodžių vaikų, nes labai giliai 
širdyje jis nekentė savęs. Ir veikė skatina- 
mas tos neapykantos patologijos, išsirink- 
damas mažas, pažeidžiamas mergaites ir 
berniukus, nes pačiu gaivališkiausiu būdu 
bandė išnaikinti savo paties šaknis. Sąžinė 
Raselo Li Holmso negraužė. Užtat savyje jis 

turėjo sukaupęs labai daug pykčio. Būdam- 
as neraštingas ir nekvalifikuotas, Holmsas 
nemokėjo išreikšti pykčio rafinuotai. Tos 
šešios žmogžudystės buvo tarsi žaibiški an- 
tpuoliai. Holmsas nueidavo į vargingą ra- 
joną, neabejotinai puikiai jam pažįstamą, 
ten jis visiškai susiliedavo su aplinka ir 
pasičiupdavo lengviausiai pasiekiamą 
vaiką. Vėliau policija rado trobelę, kurioje 
jis atlikdavo brutaliausius nusikaltimus. 

— Ji buvo miške, ar ne? — sukuždėjo 
Melanė. — Vienas kambarys. Sandari 
trobelė, nė menkiausio skersvėjo. Langai 
apmusiję, negaliu įžiūrėti. Ir įskilę. Aš 
žiūrėjau į vorą, ropojantį tuo įskilimu. 

— Panele Stouks, — atsargiai ištarė Kv- 
insis, — prieš mane kaip tik guli tos 
trobelės nuotraukos, spalvotos, iš nusikal- 
timo vietos. Nežinau, ką jūs prisimenate, 
tačiau Raselo Li Holmso trobelė buvo be 
langų. Tai buvo paprasta, rankomis suręsta 

pašiūrė, ir galiu jus užtikrinti, kad joje 
švilpavo vėjai. Kai kur netgi grindlentės 
atšokusios. Būtent po jomis policija ir rado 
jo „trofėjus“. 

Melanė nuščiuvo. 

— Tai ne... aš prisimenu ne Raselo Li 
Holmso trobelę? 

— Tikrai ne. 

Ji pažiūrėjo į Deividą. 

— Tai gal, gal aš nebuvau ten. Galbūt aš 
nesu... 

— Arba Raselas Li Holmsas laikė 
Meganę kur nors kitur. 

— Arba Raselas Li Holmsas buvo niekuo 
dėtas, — pasakė Kvinsis. 

— Tai kodėl aš matau save kambaryje su 
Megane? — Melanė kreipėsi į Deividą. 

— Nežinau. Galbūt Megane buvo 
laikoma kitoje vietoje, o tu dėl kažkokios 
priežasties irgi buvai ten. 

— Panele Stouks, — tarė Kvinsis, — kai 
sakote, kad matote Meganę Stouks, ką iš 
tiesų turite galvoje? 

Melanė negalėjo prisiversti atsakyti. Ji 
žvilgtelėjo į Deividą, prašydama pagalbos. 

— Neseniai ji pradėjo prisiminti šį tą iš 
savo vaikystės. Tai viena iš priežasčių, 
kodėl mes manome, kad Laris Digeris 
galėjo sakyti tiesą. Melanės prisiminimuose 
iškyla vieno kambario trobelė, kur ji buvo 
uždaryta su Megane Stouks. 

— Ką dar prisimenate? 

— Tai viskas. 

— Bet jūs ką tik pradėjote prisiminti, 
teisingai? Jūsų galvoje turėtų būti vaizdin- 
ių. Mes galėtume iš jūsų tiek daug sužinoti, 
ypač apie Meganės Stouks bylą. Ar nen- 
orėtumėte atvykti čionai? Pažįstu keletą 
hipnozės specialistų, kurie galėtų padirbėti 
su jumis. 

Melanė vos nesusijuokė. 

— O taip, visus žavi mano proto „poten- 
cialas“. — Jos lūpos persikreipė. — Žinoma, 
išskyrus, mane. 

— Hipnozė, panele Stouks. Kontroliuo- 
jamoje aplinkoje. Pažadu, mes jumis 
pasirūpinsime... 

— Ne, ačiū. 

— Panele Stouks... 

— Aš pasakiau, ne, ačiū! Dėl Dievo, tai 
atsitiko prieš dvidešimt penkerius metus, ir 
aš nenoriu prisiminti mirusių vaikų! 

Kvinsis nutilo, greičiausiai nusivylęs. 

— Suprantu, — pagaliau prabilo jis. — 
Tuomet peržvelkime, ką mes žinome iš 
policijos užrašų. Taigi Raselas Li Holmsas 
nekentė varganai gyvenančių baltaodžių 
vaikų. Grobdavo  kankindavo savo 
nuošalioje trobelėje, galiausiai pasmaug- 
davo juos plikomis rankomis, o tai simbol- 
izuoja labai asmenišką smurto aktą. Kūnų 
atsikratydavo kur papuolė — išmesdavo 

nuogus į griovius, kanalizaciją ar palikdavo 
atvirame lauke. Vėlgi tai tenkino jo poreikį 
žeminti, išmesti vaikus kaip kokias skudur- 
ines lėles, nevertas nė užkasti. Trumpai 
tariant, kiekvienas nusikaltėlio poelgis at- 
skleidė jo neapykantą vaikams, skurdui ir 
silpnumui. Holmsas tokiu būdu atskleidė 
neapykantą sau pačiam. O dabar paimkime 
Meganės Stouks bylą. 

— Ji nebuvo neturtinga, — tarė Deividas. 
— Už mergaitę buvo prašoma išpirkos. Ir 
jos kūnas palaidotas miške, o ne šiaip 
numestas. Jos kūnas be galvos. 

— Ji buvo auklės automobilyje, kuris 
stovėjo priešais auklės motinos namus. 
Maniau, tai buvo vargingas rajonas, 
sumurmėjo Melanė. 

— Tai buvo žmonių, gaunančių 
mažesnes pajamas, rajonas, — atsargiai 
patikslino Kvinsis. — Tačiau toli gražu ne 
toks, kokiame paprastai medžiodavo 

Holmsas. Be to, aukos apibūdinimas taip 
pat neatitinka ankstesnių. Meganė buvo 
gerai aprengta, gražiai sušukuota. Mergaitė 
sėdėjo gražiame automobilyje ir žaidė su 
importuotu žaislu. Ji buvo protinga ir 
išauklėta. Jei Holmsas veikė vedamas 
grynai pirmykščio savižudiško instinkto, 
Meganė Stouks tikrai nebūtų sužadinusi jo 
kraujo troškimo. Niekas joje nebūtų prim- 
inę Holmsui apie jį patį. 

— Galbūt tai buvo kerštas, — tarė 
Melanė. — Jis nekentė tų vaikų, nes buvo 
tokie kaip jis. Jis nužudė Meganę, nes ji 
buvo aukščiau jo. 

— Įmanoma, panele Stouks, tačiau 
nelabai tikėtina. Tai būtų ryškus motyvaci- 
jos pasikeitimas, o tai retai pasitaiko ser- 
ijinio žudiko patologijoje. Taip, tam tikrais 
atvejais žudikas gali nusičiupti kitokį aukos 
tipą, nes trokštamas taikinys yra 
nepasiekiamas. Tarkim, pirmenybę jis 

teikia dvidešimtmetėms blondinėms, tačiau 
kai kraujo troškulys pasidaro nepakelia- 
mas, žudikas gali „pasitenkinti“ ir tris- 
dešimtmete brunete. Tačiau šiuo atveju 
nusikaltėlio noras skaudinti moteris neb- 
uvo toks ypatingas, todėl jis buvo patenk- 
intas. O štai kitiems žudikams aukos pa- 
veikslas neatsiejamai susijęs su jų „parašu“. 
Tokie nusikaltėliai nesiekia skaudinti visas 
moteris. Jie nori skaudinti „laisvo elgesio“ 
moteris, todėl niekada neiškeis prostitutės į 
trimečio vaiko motiną, net jeigu toji mama 
lengvai pasiekiama. Ieškodami tinkamo 
taikinio, šie vyrai tarsi išgyvena 
įsimylėjimą. „Tos tinkamos“ jie gali ieškoti 
ištisas savaites, mėnesius, metus. Jie pra- 
deda nuo fizinių duomenų — Holmso atve- 
ju, jaunų, žemo ūgio, murzinų ir vargingų. 
O tada tiesiog pamato ją. Tą, kuri sujudina 
kažką jų krūtinėje. Tą, kurią pamačius 
suprakaituoja delnai. Ir jie žino — šita taps 

jų taikiniu. Raselas Li Holmsas priklauso 
būtent šiai kategorijai ir, analizuodamas jo 
portretą, aš nesu įsitikinęs, kad švari, žvali 
ir  aukštuomenei priklausanti Meganė 
Stouks būtų galėjusi sužadinti Raselo Li 
Holmso kraujo troškulį. Paprastai šnekant, 
ji buvo ne jo tipo. 

— Yra ir kitų faktorių, — įsiterpė Deivi- 
das, žiūrėdamas į Melanę. — Pavyzdžiui, 
kaip toks neraštingas žmogus sukurpė 
išpirkos raštelį? 

— Puikus pastebėjimas, agente, — prit- 
arė Kvinsis. — Priešais mane guli išpirkos 
raštelio kopija. Tūkstantis devyni šimtai 
septyniasdešimt antraisiais, policijos 
tvirtinimu, tai labai primityvus raštelis, 
sudėliotas iš laikraščio iškarpų, daug gram- 
atinių klaidų. Kažkas jį atnešė į ligoninę, 
kur dirbo Harperis Stouksas — paprasta, 
bet sumanu. Visa tai atitiktų Raselo Li 
Holmso būdą. Tačiau jei išskaidytume 

raštelį į atskiras dalis, argumentai sub- 
liūkšta. Žodžiai pernelyg tiksliai išdėlioti — 
beraštis, piktas vyras taip nesugebėtų. 
Iškarpos kruopščiai priklijuotos, klijai nen- 
utekėję, o tai rodo, kad darbavosi skru- 
pulingas žmogus. Negana to, ant raštelio 
nerasta jokių atspaudų, jokių pašto žymių, 
netgi seilių, kuriomis paprastai užklijuo- 
jami vokai. Tas, kas sukūrė šį raštelį, buvo 
kantrus, protingas ir nutuokiantis apie 
policijos darbą. Nė vienas iš šių bruožų 
nėra būdingas Raselui Li Holmsui. 

Melanė atsistojo ir virpančiomis ranko- 
mis įsipylė į stiklinę vandens iš čiaupo. 

— Tai kodėl aš matau Meganę toje 
trobelėje? Jei ją pagrobė ne Raselas Li 
Holmsas, kodėl ji buvo ten? 

— Nesu tikras, panele Stouks. Mane 
tikrai labai sudomino jūsų prisiminimai ir 
tai, ką jie galėtų reikšti Meganės Stouks 
byloje. Man susidaro įspūdis, kad tas, kuris 


411/873 
įvykdė šį nusikaltimą, žinojo apie Raselo Li 
Holmso darbelius ir bandė pamėgdžioti jo 
braižą. Be to, darė tai ne apimtas pam- 
išimo, o vedamas racionaliai apskaičiuoto 
noro pridengti savo nusikaltimą. Kai buvo 
pagrobta Meganė, jau buvo įtariama, kad 
Raselas Li kurį laiką slapta dar laiko vaikus 
gyvus, todėl galbūt trobelė turėjo tapti svar- 
biu „fiziniu įkalčiu“, siekiant įtikinti poli- 
ciją, kad tai Raselo Li darbas. Tūkstantis 
devyni šimtai septyniasdešimt antraisiais 
to tikrai pakako, kad vietinė policija ir FTB 
apsikvailintų. 

— Bet kaip jau minėjau anksčiau, 
nusikaltėlio psichologinis portretas leidžia 
mums ne tik fiziškai imituoti nusikaltimo 
veiksmus, bet ir nustatyti tai skatinančius 
motyvus bei elgseną. Taigi kartoju, Meganė 
Stouks neatitinka Raselo Li Holmso moty- 
vacijos. Ir tai patvirtina paskutinis, mano 
nuomone, lemiamas, faktorius — kaip buvo 

atsikratyta jos kūno. Visos Raselo Li 
Holmso aukos buvo išrengtos nuogos ir 
išmestos. Išskyrus Meganę Stouks. Jos 
nuogas kūnas suvyniotas į antklodę. Šita 
mergaitė nenumesta bet kur, o rūpestingai 
palaidota. Negana to, jos kūnas sudarkytas, 
rankos ir galva nukirstos. Ar žinote, kodėl 
nusikaltėliai nukerta galvas, agente Rigsai? 

— Ką norite pasakyti? 

— Paprastai galva nukertama dėl dviejų 
priežasčių. Viena jų — logika. Sumanesni 
nusikaltėliai, paprastai psichopatai, kurie 
labai stengiasi nepalikti jokių pėdsakų, 
nukerta aukos galvą, kad būtų sunkiau at- 
pažinti kūną. Kartais nukerta ir rankas. 

— Tačiau mes jau nustatėme, kad Ra- 
selas Li Holmsas nėra nei protingas, nei l0- 
giškai mąstantis, — tarė Deividas. — Tai 
kokia antroji priežastis? 

— Emocinė. Kartais, jei žudikas jaučia 
kaltę, išgyvena sąžinės graužatį ar gėdą, jis 

nupjauna galvą arba rankas, norėdamas 
nuasmeninti nusikaltimą. Galvos nukirti- 
mas gali reikšti, kad auka buvo artima 
žudikui. 

— O Dieve, — sudejavo Melanė, jau 
supratusi, ką išgirs toliau. 

— Trumpai tariant, — tyliai pasakė Kvin- 
sis, — kūną palaidojo arba labai atsargus 
žudikas, arba toks, kuriam tai iš tiesų 
rūpėjo. 

— Tėvai, — pabaigė Deividas, paskui be- 
veik niršiai pridūrė: — Dėl pinigų, taip? Dėl 
milijono žalių. 

Melanė apstulbusi pažiūrėjo į jį. 

— Ką? 

— Harperis ir Patricija Stouksai savo 
vaikus buvo apdraudę milijoninėmis 
sumomis, — ramiai tarė Kvinsis. — Tiesą 
sakant, dar iki Raselui Li Holmsui pri- 
sipažįstant, policija aktyviai domėjosi 
Harperiu Stouksu. Septintasis dešimtmetis 

jam buvo nelengvas. Vyras prarado 
nemažai pinigų įvairiuose įtartinuose 
sandėriuose ir, jei ne draudimo pinigai, jam 
būtų tekę skelbti bankrotą. 

— Kas žudytų savo vaiką dėl pinigų! — 
sušuko Melanė. — Net dėl... net dėl mili- 
jono dolerių! Ir jei jie abu buvo apdrausti, 
kodėl Meganė? Kodėl ne Brajanas? O 
Dieve, kodėl ne Brajanas? 

Ji nuleido galvą, dar labiau pas- 
ibaisėjusi. Aišku, kad Brajanas ir pats apie 
tai galvojo. Veikiausiai jos niūrusis brolis 
pastaruosius dvidešimt penkerius metus tik 
ir galvojo: kodėl ne aš? Ir į tėvą jis visada 
žiūrėjo su nuoskauda, beveik su 
neapykanta. Ar jis žinojo? Nujautė? O, 
Brajanai... 

— Kodėl paprasčiausiai nesuorganizavo 
tariamo pagrobimo? — šūktelėjo ji. — Ar 
negalėjo jie tiesiog apsimesti, jog Meganė 
dingo, kurį laiką palaikyti ją trobelėje ir 

pasiimti iš banko pinigų išpirkai? Tai 
patvirtintų mano prisiminimus... 

— Bet kaip jie tada paaiškintų, iš kur 
pinigai? — švelniai pertarė Deividas. — Jei 
Harperis ir Patricija Stouksai netikėtai 
gautų šimtą tūkstančių, žmonės imtų įtar- 
inėti. O štai jeigu jie netektų dukters ir 
gautų gyvybės draudimą, tuomet viskas 
aišku. 

— Betgi jų dukra negyva. Jie taip 
nepadarytų. Aš pažįstu juos, Deividai. Jie 
mano tėvai, ir aš galiu prisiekti, kad jie neg- 
alėtų taip šlykščiai pasielgti, negalėtų 
nužudyti savo ketverių metukų dukrelės dėl 
pinigų. 

— Panele Stouks, — liūdnai įsiterpė Kv- 
insis. — Žinau, nenorite šito girdėti, tačiau 
sprendžiant iš to, ką turiu, aš manau, kad 
Meganės Stouks galva buvo nukirsta, nes 
žudikas jautėsi kaltas. Mergaitė buvo 
palaidota, nes žudiką graužė sąžinė. Ir ji 

buvo įvyniota į antklodę, nes žudikas ją 
mylėjo. Panele Stouks, esu matęs tik tris 
atvejus, kai vaiko kūnas buvo taip rūpestin- 
gai suvyniotas ir palaidotas. Visais trimis 
atvejais žudikė buvo vaiko motina. 

— O, Dieve. 

— Serijiniai žudikai nesivargina vynioti 
savo aukų į minkštas antklodes. Tačiau ap- 
saugoti vaiką, netgi kai jau per vėlu, netgi 
dėl jaučiamos kaltės, yra išskirtinai motin- 
iškas bruožas. Šiuo metu, sprendžiant iš to, 
ką perskaičiau, aš atnaujinčiau bylą, agente 
Rigsai ir panele Stouks. Ir labai atidžiai 
perkratyčiau šeimos narius. Patikrinčiau 
visų motyvus ir išsiaiškinčiau, kas tiksliai 
vyko šeimoje tą septyniasdešimt antrųjų 
vasarą, įskaitant visus draugus ir giminaiči- 
us. Ir pradėčiau nuo Patricijos Stouks. 

Voltamo apartamentai buvo padorus 
viešbutis. Dviejų miegamųjų būstas 
išdažytas mėlyna ir rausvai violetine spalva, 
apstatytas vyšnios medį imituojančiais 
baldais, kuriuos taip mėgo daugelis Nau- 
josios Anglijos viešbučių. Vienas mie- 
gamasis buvo viršuje, pastogėje, kitas 
įrengtas apačioje, priešais nedidelę vir- 
tuvėlę. Deividas savo kelioninį krepšį 
pasidėjo apatiniame miegamajame, arčiau 
durų, o Melanė, vis dar išblyškusi ir niekaip 
nerimstanti, vaikštinėjo po svetainę. 

Vaistinėje šalia Deivido namų jie 
nupirko jai būtiniausių higienos reikmenų. 
Šis vaistinių tinklas jokiais drabužiais 
neprekiavo, todėl Melanė liko su Deivido 

marškinėliais ir per plačiais treningais. Su 
šiais apdarais ji atrodė mažutė, ypač dabar, 
kai stovėjo prie tamsaus lango, apglėbusi 
save rankomis, ir žiūrėjo į niūrią naktį. Už 
lango greitkeliu skriejo automobiliai. Jų 
žibintai trumpam apšviesdavo jos veidą ir 
nutvieksdavo akis. 

— Na, — pagaliau prabilo Deividas, — 
kaip tau čia? 

— Viskas gerai. 

Jis laukė, kad ji pasakytų dar ką nors, 
tačiau Melanė tylėjo. Deividas nežinojo, ką 
daryti. Po pokalbio su Kvinsiu Melanė užs- 
isklendė. Jos žvilgsnis pasidarė nykus it 
pavargusio karo veterano, lūpos kietai 
susičiaupė į liniją. Ji atsimušė į sieną, 
mąstė jis, ir dabar arba sulinks, arba sub- 
yrės. Deja, negalėjo numatyti, kaip bus, ir 
tai jį gąsdino. 

Melanė įjungė televizorių. Ryškiai ap- 
sirengusi pranešėja rimtu veidu žvelgė į 

kamerą ir kalbėjo: „Šiandien Bostone 
aidėjo šūviai...“ Ekrane pasirodė viešbučio 
kadrai. Žmonės smalsiai dairėsi į duris. 
Keli turistai fotografavo. Mažai težinoma, 
pasakojo pranešėja, ir dešimties sekundžių 
reportažą baigė beveik nieko nepasakiusi. 

Melanė išjungė televizorių. Pasiėmė 
žurnalą, pervertė jį ir padėjo. Tada pasiėmė 
peleninę. Jos rankos virpėjo. Jėzau, kokios 
mažos jos rankos. Jis negalėjo įsivaizduoti 
jos uždarytos kažkokioje trobelėje su tokiu 
kaip Raselas Li Holmsas. 

Ant valgomojo stalo Deividas pasidėjo 
kompiuterį. Ketino dirbti kone visą naktį — 
peržiūrėti daugiau informacijos, sutvarkyti 
ataskaitas. Septintą ryto jo ir Čenio laukė 
susitikimas su vyresniuoju agentu Ler- 
moru. Pokalbis nebus malonus. Lermoras 
mėgo aiškumą ir tikslumą, skaičiais pagrįs- 
tus tyrimus. Tai, kad jo vadovaujamo Fin- 
ansinių nusikaltimų skyriaus agentai 

knaisiojasi po kažkokią dvidešimt penkerių 
metų senumo žmogžudystę, Lermoro tikrai 
nenudžiugins. 

Deividas nuėjo į virtuvėlę, įdėjo šaldytas 
daržoves į šaldiklį, tada sudvejojo. 

Nugarą skaudėjo. Velniai rautų, ji 
pulsavo iš skausmo. 

Per mažai miega ir patiria stresą. Jis vėl 
šaudo, o atatranka tik dar sustiprina skaus- 
mą. Taip, Biuras pasielgė teisingai, paskir- 
damas jį į Finansinių nusikaltimų skyrių. 
Jis nebegali lakstyti tamsiomis gatvėmis 
kovos įkarštyje. Nebegali šokinėti nuo 
aukštų pastatų. Jo sveikata prasta, ir vis 
prastėja. 

Taigi gyvenime liko trys vakariniai 
malonumai: morkos, žiediniai kopūstai ar 
brokoliai? 

Jis pasirinko žiedinius kopūstus ir 
užsikišo du maišelius už džinsų juosmens. 

Kai išėjo iš virtuvės, atrodė kaip idiotas, ir 
pats puikiai tai žinojo. 

Melanė nebesėdėjo ant sofos. Ji vėl 
stovėjo prie lango, prispaudusi delnus prie 
stiklo. Jis net susvyravo, išvydęs jos profilį, 
tą negyvą, sustirusį, susitaikiusį žvilgsnį. 

Staiga Deividą užplūdo prisiminimai. 
Jam devyneri, ir mama pagaliau sugrįžo iš 
ligoninės. Ji gulėjo ant sofos svetainėje, o 
jis, tėtis ir Stivenas sėdėjo šalia. Jo tėtis ir 
brolis pastėrę šypsojosi. Tėtis jiems jau 
buvo paaiškinęs — mama miršta. Nieko ne- 
begalima padaryti. Dabar visi turi būti sti- 
prūs dėl jos. Tokie stiprūs, kokie tik gali 
būti. 

Mama sušiaušė jam plaukus. Tada pa- 
glostė Stivenui skruostą, tarsi jis vis dar 
būtų kūdikis. Paskui ji nukreipė akis ir įs- 
meigė žvilgsnį į tolį, susitaikiusi ir tokia 
iškankinta skausmo, kad Deividui net 
kvapą užgniaužė. 

Jie stengiasi būti drąsūs dėl jos, suvokė 
devynmetis, o iš tiesų tai jo mama yra tik- 
roji drąsuolė. Jie bando būti stiprūs, o iš 
tiesų tai ji stipri. O Dieve, jo motina buvo 
nepakartojama moteris! 

Netrukus ją pasiglemžė vėžys. 

Deividas krūptelėjo ir sugrįžo į viešbučio 
kambarį. Suaugęs, nebe vaikas. Su 
šaldytomis daržovėmis ant nugaros. Su tuo 
pažįstamu veržiančiu skausmu aplink 
šonkaulius. 

Gaila, kad jis negali pasiūlyti Melanei 
Stouks vyriškesnio peties. Prakeikimas... 

— Tau reikia pamiegoti, — šiurkščiai 
tarė Deividas. 

Ji atsigręžė be jokios išraiškos veide. 

— Ką veiksi tu? 

— Dirbsiu. Rytoj turiu susitikimą su 
viršininku, vėliau užsuksiu pas detektyvą 
Džeksą. Bus sunki diena. 

Melanė paniuro. 

— O ką man veikti? 

— Sėdėti namuose ir nekišti niekur 
nosies. Ilsėtis. Gerti kavą. 

— Ilsėtis ir gerti kavą? — Ji išrietė ant- 
akį, balsas tapo spigesnis, skruostai pa- 
raudo. Galbūt jam nederėjo taip nerimtai 
kalbėti. — Sėdėti ir gerti kavą. Na, žinoma. 
Per pastarąsias dvi dienas aš sužinojau, jog 
galbūt esu sumauta sumauto žudiko duktė, 
įvaikinta kitų  sumautų žudikų, kad 
paslėptų savo  prakeiktus pėdsakus. 
Žinoma, mielai praleisiu dieną su Chuanu 
Valdesuš. Skamba velniškai puikiai! 

Deividas loštelėjo. Tada blykstelėjo jo 
pyktis. Taip, jis nemoka kalbėti. Jis papras- 
tas vyrukas. Persidirbęs, neįvertintas, sek- 
sualiai nepatenkintas vyrukas. 

— Aš nusivesčiau tave kavos, — šaltai 
tėškė jis, — tačiau Biuras neturi dienos 
vaikų darželio. 

Jos akys išsiplėtė. Pulsas kakle ėmė 
tvinkčioti. Rankos susigniaužė į kumščius, 
ir Melanės kūną supurtė vos tramdomas 
nusivylimas. 

Deividui staiga užgniaužė kvapą. 

Melanė nori muštis, suprato jis. Ji nori 
rėkti, šaukti, bėgti. Matė tai jos pykčiu 
kunkuliuojančiose akyse. 

Šventoji Melanė. Dosnioji Melanė. Tob- 
ula dukra, tobula sesuo Melanė. Deividas 
pirmą kartą viską suprato. Visas tas neigia- 
mas emocijas — pyktį, nuoskaudą, baimę ji 
nurydavo, nes buvo priglausta dukra ir 
negalėjo kelti bangų. Ji turėjo būti tokia 
kaip Meganė. 

Prakeikimas, staiga jam kilo noras ją 
pabučiuoti. Įveikti tą atstumą tarp jų, įsisi- 
urbti jai į lūpas ir susprogdinti visas emo- 
cijas. Pajusti nevaldomą Melanę. Įskaud- 
intąją Melanę. Tikrąją Melanę. Velniai 

rautų. Jis norėjo atvirumo, o tai buvo pats 
didžiausias melas. 

— Aš noriu likti viena, — staiga tarė ji. 

— Vis dar slepiesi? Vis dar ketini šypsot- 
is ir apsimetinėti, kad viskas gerai? — 
Deividas žengė prie jos. 

— Tai tu taip sakai, — atsiliepė ji 
pakeldama smakrą. Stengėsi vaidinti 
abejingą, tačiau jis matė, kad Melanė 
niršta. Merginos skruostai buvo įraudę, 
akys blizgėjo. Ji atrodė nuostabiai. 

Deividas žengė dar žingsnį, ir ji papurtė 
galvą. 

— Ne, — iškošė ji. — Velniai rautų, 
tiesiog ne. Man nerūpi, kaip tu atrodai ar 
kad kvepi Old Spice. Man nė motais, kad aš 
jau seniai nesimylėjau. Man nė velnio nes- 
varbu, kad tai būtų kur kas geriau, nei gal- 
voti apie Raselą Li Holmsą... 

— Vadinasi, tu galvojai apie tai, — 
Deivido balse nuskambėjo neslepiamas tri- 
umfas, neatleistinas pasitenkinimas. 

Melanė įžūliai žiūrėjo į jį. 

— Žinoma, galvojau. Jau pačią pirmą di- 
eną tu paėmei mane ant rankų. Nešei 
mane. Saugojai. — Merginos balsas 
suvirpėjo. Ji ilgesingai atsiduso, ir jis žengė 
dar arčiau, užgniauždamas kvėpavimą. 
Tada ji sučiaupė lūpas ir rėžė: — Tačiau tai 
buvo netikra, ar ne, Deividai? Tai nebuvo 
joks gerumas, tik federalinis agentas dirbo 
savo darbą. Ir tu melavai man. Aš taip pav- 
argau nuo visų tų melų! 

— Aš dirbau savo darbą prisidengęs kitu 
vardu. Melas melui nelygu. 

Ji šaižiai susijuokė. 

— Mes ginčijamės dėl smulkmenų, 
daugiau nieko. Ginčijamės dėl smulkmenų. 
Dieve mano. 

Ji atsisėdo ant kėdės. Deividas tylomis 
pasiryžo ir priėjo. 

Melanė sėdėjo įsitempusi, nejudri. Jis 
apkabino ją viena ranka, galvodamas, kad 
jei ji trenks, pats bus kaltas. Tačiau Melanė 
jo  neatstūmė. Tik giliai atsiduso 
pasiduodama, ir tada tvirtoji, ryžtingoji 
Melanė Stouks puolė jam į glėbį. 

O Jėzau. Ji tokia smulkutė, beveik skęsta 
švelnus citrusinis kvapas. Jis iš tiesų norėjo 
ją apsaugoti. Dieve padėk, jis norėjo būti 
jos didvyris. 

Deividas pasisodino ją ant kelių ir ėmė 
siūbuoti. 

Ji neverkė. Jis ir nemanė, kad verks. Tik 
patraukė žemyn jo nertinį ir įsikniaubė 
veidu į kaklą. Jis padėjo skruostą ant mer- 
ginos pakaušio ir apsivijo ją kojomis. 

— Aš myliu juos, — sukuždėjo ji. — Jie 
mano šeima, ir aš juos myliu. Argi tai taip 
blogai? 

— Ne, — kimiai atsiliepė jis. — Ne. 

— Jie davė man viską, ko tik norėjau. Jie 
žaidė su manimi, mylėjo mane. Dėl Dievo 
meilės, jie netgi eidavo su manimi į 
sendaikčių išpardavimus. Stouksai 
sendaikčių išpardavime! Juk negalėjo 
viskas būti melas. Negalėjo. 

— Aš nežinau. Nežinau. 

Ji įsikabino į jį tvirčiau. O po akimirkos 
sumurmėjo: 

— Jaučiuosi taip, tarsi man vėl būtų 
devyneri ir aš pabudau ligoninėje su visais 
tais vamzdeliais ir adatomis, kyšančiomis iš 
mano kūno, tik šį kartą manęs niekas neiš- 
gelbės, Deividai. Šį kartą nėra kam mane 
gelbėti. 

— Ššš, — ramino ją Deividas. — Ššš. 

Melanė pravirko. Po minutės jis 
pabučiavo jai į viršugalvį. Tada pabučiavo 
stipriau, nubraukdamas jos plaukus, lū- 
pomis nušluostydamas ašaras nuo veido. 
Paskui jau bučiavo jos kaklą, kaktą, už 
ausų. Visur, išskyrus lūpas. Deividas žinojo, 
jie abu žinojo, kad jam negalima bučiuoti į 
lūpas. Neperženk tos ribos, neperženk tos 
ribos. 

Melanė pasuko galvą, ir jo lūpos užkli- 
udė jos lūpų kamputį, smakrą, nosies gali- 
uką, skruosto duobutę. 

— Dar, — sušnabždėjo ji. — Dar. 

Deividas ėmė bučiuoti jos kaklą, 
trumpais, jausmingais bučiniais, tarsi jiedu 
būtų hormonų jaudrinti paaugliai, besigla- 
monėjantys ant sofos. Lūpomis įtraukė į 
burną jos ausies spenelį. Ji sudejavo ir 
neramiai pasimuistė jam ant kelių. Jis 
krimstelėjo į ausį. Ji prisispaudė prie jo 

sukietėjimo, ir dabar abiejų kvėpavimas 
padažnėjo. 

Jos kaklas. Jos toks ilgas, seksualus kak- 
las. O skruostai švelnūs kaip šilkas. Jo lū- 
pos nukeliavo skruostikaulio linija, o 
paskui, tarsi traukiamos magneto, vėl at- 
sidūrė prie jos lūpų kampučio. Jautė jos 
pasunkėjusį alsavimą. Jautė, kaip ji įs- 
itempia  laukdama.  Užtektų lengvo 
kryptelėjimo, bet kurio iš jų, ir jų lūpos su- 
silietų. Jos lūpos atsidūrė po jojo, burna 
godžiai prasižiojo. Tas nuostabus, jaudin- 
antis Melanės Stouks skonis. 

Deividas jautė, kaip ji virpa. Dieve, ką 
Melanė su juo daro. 

Lėtai, labai lėtai Deividas atsitraukė. 
Abu atsiduso, ir tai viską pasakė. 

Jis agentas, renkantis įrodymus bylai 
prieš jos tėvą. Dar nepasakė jai visos tiesos, 
o jis juk ne koks niekšas. Net jeigu ir neg- 
alėjo būti tokiu beisbolo žaidėju, kokiu jį 

norėjo matyti tėvas, jis dar gali būti 
žmogumi. 

— Kaip tu? — sumurmėjo Deividas po 
minutėlės. 

— Geriau. 

Melanės klubai vis dar trynėsi į jo tarp- 
kojį. Jos, regis, tai netrikdė; jo irgi. Tai vi- 
enas iš suaugusiųjų privalumų, pagalvojo 
Deividas. Gali paprasčiausiai sėdėti 
apsikabinęs. 

Jis apvyniojo jos ilgą plaukų sruogą ap- 
link savo ranką. Kokie gražūs plaukai. Ir 
kvepia gardžiai. Norėtų panardinti į juos 
pirštus ir glostyti, kol ji imtų dūsauti. 

Jo sukietėjimas ėmė kelti šiokių tokių 
nepatogumų, tad Deividas pasimuistė. 

— Tu kvepiniesi Old Spice, — sumur- 
mėjo Melanė. — Nemaniau, kad kas nors 
dar kvepinasi Old Spice. 

— Mano tėvas, — išsiblaškęs atsiliepė 
Deividas, tyrinėdamas jos mažytę it kri- 
auklė ausį. 

— Judu artimi, ar ne? 

— Buvome. 

Melanės Stouks netgi ausys gražios. 
Tikriausiai ir jos kojų pirštai dailūs, pagal- 
vojo jis. 

— Buvote? — Ji klausiamai pažiūrėjo į jį. 

— Viskas keičiasi. Toks gyvenimas. 

— Dėl artrito? — Mergina klastingai 
prisimerkė. — Ar tavo tėvas toks pat iškal- 
bingas kaip ir tu? 

— Iš jo išmokau. 

— Ak. O tavo mamos, kuri viską 
užglaistytų, nebėra. Kaip gaila. 

— Veikiausiai. 

Deividas niekada taip negalvojo, bet gal- 
būt Melanė teisi. 

— Papasakok man apie savo mamą, — 
paprašė ji. — Papasakok, koks jausmas 

augti su žmonėmis, kuriuos žinai esant tavo 
tėvais ir kurie visada tave mylės. 

Deividas ne iš karto prabilo. Skausmas, 
slypintis jos žodžiuose, užgniaužė jam 
gerklę. 

— Prašau? — pakartojo ji. 

— Aš nežinau. Nelabai ką prisimenu. 
Žinai, kaip būna vaikystėje. Ateini į pasaulį 
ir priimi viską kaip savaime suprantamą 
dalyką. 

— Ar tavo mama kepdavo sausainius? 
Kai buvau ligoninėje, visada įsivaizduo- 
davau mamą su balta klostėta prijuoste, ke- 
pančią šokoladinius sausainius. Nežinau, 
kodėl šis vaizdas buvo toks gyvas mano 
vaizduotėje. 

— Taip, mano mama kepdavo sausaini- 
us. Su šokolado gabaliukais. Su avižiniais 
dribsniais.  Cukrinius su žaliu glaistu 
Švento Patriko dieną. Dieve, jau buvau tai 
pamiršęs. — Deividas pasitrynė kaktą. — Ir 

ji skaitydavo mums pasakas. Liepdavo 
tvarkytis kambarius. Ji netgi juokdavosi iš 
tėvo pasakojimų apie darbą. Be to, ji buvo 
labai graži. Prisimenu, kai buvau vaikas, 
galvojau, kad mano mama pati gražiausia 
kvartale. 

— Regis, ji buvo nuostabi. 

— Taip, — tyliai sušnabždėjo jis. — Ji 
buvo nuostabi. Prisimenu... prisimenu, 
kaip jie su tėčiu grįžo iš ligoninės ir liepė 
mums susėsti. Pamenu, jie laikėsi už rankų, 
tėtis verkė. Niekada nebuvau matęs jo 
verkiant. Tada jie pasakė: „Vėžys.“ Tiesiog 
„vėžys“, tarsi tai viską paaiškintų. 

— Neįsivaizduoju, kaip reikėtų paaišk- 
inti tai vaikui. 

— Jie irgi nežinojo. Tėtis pasakė, kad 
mamai reikės daugiau pagalbos namuose, 
todėl mudu su Stivenu jau pačią pirmą di- 
eną nieko nelaukdami puolėme tvarkytis. 
Tiesą sakant, mes pirmą kartą valėme 

vonios kambarius. Ir labai stebėjomės, kad 
rankų muilas prastai nuvalo nerūdijantį 
plieną. O, jei būtum mačiusi, kaip mes siur- 
bėme kilimus. Jergutėliau. 

— Dar labiau prišiukšlinote? 

— Susiurbėme pusę užuolaidų. Kas būtų 
galėjęs pagalvoti? 

Melanė nusišypsojo. 

— Vis dėlto labai miela, kad judu 
stengėtės. 

— Taip. Kai mama išvyko chemoterapi- 
jos procedūroms, mes ėmėmės virtuvės 
grindų. Kai prasidėjo radiologinis gydymas, 
išvalėme langus. Mama atkrito, mes 
išplovėme kilimus. Kaimynai vis užsukdavo 
su troškiniais, kepsniais, nes žinai, kai 
žmonelė „negaluoja“, tai vyras su vaikais 
tikriausiai badauja. Jie stebėdavosi, kaip 
puikiai mes tvarkomės, kaip puikiai atro- 
dome mudu su Stivenu. Kokie maži narsuo- 
liai esame. Mama vėl išvyko į ligoninę. Mes 

nuvilkome patalynę, nuplovėme baldus, 
išpurtėme užuolaidas, išblizginome sidabrą 
— ir ji sugrįžo. Ji grįžo namo, atsigulė mūsų 
nepriekaištingai išblizgintoje svetainėje ir 
numirė. Toks jau tas vėžys. Jis žudo, net jei 
turi nuostabius berniukus ir tobulą, mylintį 
vyrą, kurie daro, ką tik gali, kad tu 
gyventum. 

— Man labai gaila, — sušnabždėjo 
Melanė. 

Deividas nerangiai truktelėjo pečiais. Jo 
balse buvo daugiau kartėlio, nei jis norėjo. 
Niekaip nesugalvojo, ką pasakyti, kad išsk- 
laidytų tą niūrią nuotaiką. Niekada apie tai 
negalvojo. Tiesiog negalvojo. Ir dabar 
jautėsi apsinuoginęs. 

Jis nukėlė Melanę nuo kelių, atsistojo ir 
paėjėjo į šalį. Matė, kad ji šiek tiek įsižeidė, 
tačiau negalėjo prisiversti sugrįžti. 

— Man... man nelengva apie tai kalbėti, 
— ištarė jis. 

— Žinau. 

— Man tiesiog... reikia šiek tiek erdvės. 

— Deividai, aš suprantu. 

— Jėzau Kristau, kiek nelaimių gali 
pakelti viena sumauta šeima! 

Šįkart Melanė neatsiliepė, ir jis piktai at- 
siduso. Metas suimti save į rankas, Rigsai. 
Susitvardyti. Jis įsirėmė rankomis į klubus 
ir apsidairė. 

— Jau vėlu, Melane. Ką manai? 

— Taip, metas į lovą. — Ji staiga pa- 
raudo. — Noriu pasakyti, miegoti. Atskiru- 
ose kambariuose. Atskirose lovose. 

— Tu eik į viršų. Aš liksiu arčiau durų. 

— Tavęs tikrai nebus visą dieną? 

— Aš turiu nueiti į susitikimą. Mano bo- 
sas sunerimęs, nes aš panaudojau ginklą. 
Priešingai nei gali  pamanyti, mes 
nešaudome kiekvieną dieną, ypač kai dirbi 
finansinių sukčiavimų skyriuje. 

— Tu puikiai pasirodei, — susižavėjusi 
tarė Melanė. — Išgelbėjai mane. Sužeidei tą 
vyrą. 

Deividas nusivaipė. 

— Kai tiek laiko šaudau į popierių, juk 
turėjau pataikyti ten, kur reikėjo. 

— Tai buvo gyvas žmogus, Deividai. Ne 
popierius. 

— Pažiūrėsime, ar vis dar galvosime 
taip, kai jis vėl ateis.  Pasistengsiu 
neužtrukti biure. Tu išsimiegok, užsisakyk 
gausius pusryčius. Dienelę pailsėk, pamė- 
gink atsigauti. 

— Galbūt, — tarstelėjo ji ir pridūrė: — 
Turėčiau paskambinti mamai. 

— Ne... 

— Taip. Negaliu negrįžti visą naktį ir nė 
nepaskambinti. Tu neįsivaizduoji, kaip ji 
jaudinsis. 

Deividas pažiūrėjo į ją. 

— Tik nepasakok jai, kas iš tiesų vyksta. 
Pernelyg pavojinga, kol nežinome, kas ir 
kodėl tai daro. Supratai? 

— Pasakysiu, kad nakvoju pas draugę. 

— Nesileisk į smulkmenas. Smulkmenos 
tik pridarys dar daugiau rūpesčių. 

— Kaip pasakysi, valdove, — sumurmėjo 
Melanė. 

Ji pasuko prie laiptų, bet, pamačiusi 
viršuje tamsą, nusvarino pečius. 

— Palikime įjungtą šviesą, — pasiūlė jis. 

— Nieko tokio. Esu suaugusi moteris. 
Neturėčiau bijoti tamsos. 

— Taip, bet aš FTB agentas ir, jei atvirai, 
mes visi ten būrys bailių. Nėra gyvo agento, 
kuris miegotų tamsoje. Nemeluoju. 

Melanė nusišypsojo. Jos šypsenoje buvo 
tiek dėkingumo, kad jam net širdį 
suspaudė. 

— Ačiū tau, — sušnabždėjo ji. 

Melanė užlipo į viršų. Deividas stebėjo 
ją, jausdamas, kaip po džinsais tirpsta 
žiediniai kopūstai. 

Jis nuėjo prie kompiuterio ir pasiėmė 
faksą, kurį buvo atsiuntęs Čenis. Tada pas- 
inėrė į dvidešimt penkerių metų senumo 
bylą, kurią teikėsi atsiųsti  Hjustono 
policija. 

Nugara tvinksėjo iš skausmo, akys 
raibuliavo iš nuovargio. Deividas pasidarė 
tirpios kavos ir dirbo toliau. 

— Aš pričiupsiu tave, — sumurmėjo jis. 
— Kad ir kas tu būtum, atsiimsi už tai, ką 
padarei mažajai Meganei. 


3  Pramanytas personažas, reklamuojantis 
kolumbietišką kavą. 

Kai suskambo telefonas, Patricija jau 
miegojo. Sapnuose ji vėl buvo Mis Teksas- 
as, žingsniavo podiumu plačiai šypsodam- 
asi, vilkėdama karoliukais papuošta 
suknele. Žiūrėkite į mane, žiūrėkite į mane. 

Ir jie žiūrėjo. Vyrai pritariamai stūgavo. 
Moterys aikčiojo regėdamos tokį grožį. Ji 
užkariavo savo gimtosios valstijos širdis. 
Tėvas išdidžiai stebėjo, kaip jie deda dukrai 
ant galvos deimantų karūną, ir ji troško, 
kad tai niekada nesibaigtų. 

Pasakos neturėtų baigtis. 

Ji nuėjo į užkulisius, ir Džeimis 
O'Donelis čiupo ją į savo glėbį. 

— Gražuole tu mano, gražuole. 

Patricija nusijuokė ir aistringai jį 
pabučiavo. 

Tada pažiūrėjo jam per petį ir išvydo sa- 
vo dukters kūną be galvos. 

— Bloga mamytė, bloga mamytė, 
BLOGA MAMYTĖ! 

Patricija pašoko iš miegų šaukdama. 

Tamsa, aklina tamsa. Telefonas vėl 
suskambo, ir ji sugraibė ragelį. Dabar 
įžiūrėjo laikrodį. Jau po vidurnakčio. 
Harperio dar nėra. 

Ji prisidėjo ragelį prie ausies. 

— Mama? 

Patricija buvo taip pasinėrusi į sapną, 
kad vėl vos nesuriko. 

— Čia Melanė, — tęsė balsas, ir Patricija, 
negalėdama atsigauti, tik linktelėjo. Tada 
stipriau sugniaužė ragelį ir paliepė sau 
susikaupti dėl antrosios dukters. 

— Taip, Melane, mieloji? Iš kur tu 
skambini? Jau po vidurnakčio, ar viskas 
gerai? 

Stojo tyla, per ilga tyla. Patricija pajuto 
pirmąjį nerimo virpulį. 

— Mieloji, ar viskas gerai? 

Ar tu irgi radai laiškelį? Ar kas nors įs- 
ibrovė į tavo užrakintą automobilį? 
Grasino tau, pagrobė tave, nužudė? O 
Dieve, maldauju, vaikeli, pasakyk, kad 
viskas gerai. Prisiekiu, aš nenorėjau... 

— Tiesiog užsibuvau, — pasakė Melanė. 
— Susitikau su drauge. Užsukome į kelis 
barus. Aš liksiu čia nakčiai. 

Patricija susiraukė. Jos dukra niekada 
taip nesielgdavo, nesusitikdavo su kažin 
kokiais nepažįstamais draugais išgerti ir 
nelikdavo nakvoti. 

— Ar tikrai viskas gerai? Galiu atvažiuoti 
tavęs. Jokių rūpesčių. Tikrai. 

— Viskas gerai. 

— Ar tave vėl ištiko migrenos priepuolis? 
Mudu su tėvu nerimaujame dėl tavęs. 

— Tikrai? — Ji, rodės, nuoširdžiai 
nustebo. 

— Žinoma, Melane. Aš nesuprantu, kas 
vyksta. Skambini vidury nakties, ir tavo 
balsas kažkoks keistas. Mieloji, jei nori 
pasikalbėti, jei ką nors padarei ir dabar tau 
reikia peties išsiverkti... 

Moters balse pasigirdo maldaujanti, 
netgi nevilties gaidelė. Staiga Patricija 
pajuto tokį patį spaudimą krūtinėje kaip tą 
dieną, kai sugrįžusi prie namo rado polici- 
jos automobilius, ir nematytas vyras ramiai 
pranešė, esą jie daro viską, kad surastų jos 
dukterį. 

— Melane? — sukuždėjo ji. 

— Ar pameni tą dieną, kai pirmą kartą 
atėjai į slaugos ligoninę? — netikėtai pak- 
lausė jos dukra. — Ar pameni, kai pirmą 
kartą mane pamatei? 

— Žinoma. Kodėl... 

— Kai pamačiau tave, mama, pagalvo- 
jau, kokia graži ir miela esi. Be galo troškau 
būti tavo mažąja dukra. Net nežinau kodėl. 
Tiesiog norėjau. O ką tu pagalvojai, kai 
mane matei? 

— Aš... man labai pagailo tavęs, Melane. 
Tu buvai tokia maža, apleista, be vardo, be 
prisiminimų. Tau turėjo būti labai baisu, 
bet tu to neparodei. Drąsiai šypsojaisi. Pa- 
sakojai man įvairius pokštus, juokinai kitus 
žmones. Tu atrodei... atrodei tokia stipri, 
Melane. Atrodei tokia, kokia aš visuomet 
norėjau būti. 

— Bet kodėl įsivaikinote mane? Ar judu 
su tėčiu buvote kalbėję apie įvaikinimą? 

— Ne... 

— Tai kodėl apsigalvojote? — Dabar 
Melanės balsas skambėjo reikliai. — Kodėl 
staiga nusprendėte įsivaikinti devynmetę 
mergaitę? 

— Nežinau! Tikriausiai buvo, kaip tu 
sakei. Vos tik pamačiau, iškart tavęs 
panorau. 

— Kodėl, mama? Kodėl? 

— Aš nežinau! 

— Žinai, velniai griebtų! Ir aš noriu tai 
išgirsti. Kodėl aš? 

— Nesvarbu... 

— Svarbu! Juk žinai, kad svarbu. Papa- 
sakok man. Papasakok dabar. Kodėl 
įsivaikinote mane? 

— Nes tu priminei man Meganę! 
Supranti? Patenkinta? Kai pamačiau tave, 
pagalvojau apie Meganę, ir tada privalėjau 
tave turėti. Tiesiog privalėjau. 

Patricija užsikirto. Ji suvokė, ką pasakė. 
Tyla kitame laido gale tik patvirtino tai. O 
Dieve, ką ji padarė? 

— Meganė, — tyliai ištarė jos dukra. — 
Tu pažiūrėjai į mane ir pamatei Meganę. 

— Ne, ne tai norėjau pasakyti! Melane, 
maldauju, tu išmušei mane iš vėžių, sutrik- 
dei mane. 

Melanė, rodės, nė negirdėjo. 

— Aš gavau šeimą, nes buvau panaši į 
nužudytą mažą mergaitę. Namai, tavo 
meilė... visą tą laiką tu tik norėjai 
susigrąžinti Meganę. 

— Ne! — šūktelėjo Patricija. — Ne, ne tai 
turėjau galvoje... 

— Taip, mama. Pagaliau artėjame prie 
tiesos. Kodėl mūsų šeimoje taip sunku 
išpešti tiesą? 

— Melane, meile mano, paklausyk 
manęs. Aš esu žmogus. Iš pradžių... iš pra- 
džių galbūt. Buvau sutrikusi. Galbūt 
mačiau tai, ką norėjau matyti. Žinau, kad 
tu ne Meganė. Pameni, kaip rengdavau tave 
tomis nėriniuotomis suknelėmis, garbano- 
davau tau plaukus? Pameni, kaip reaguo- 
davai? Ir aš pamačiau tai, Melane. Aš 

supratau, kaip tai skaudina tave. Ir liovi- 
ausi tai dariusi. Supratau, kad vis dėlto aš 
ieškau ne Meganės. Jos nebebuvo, tačiau 
Dievas pasigailėjo manęs ir atsiuntė man 
kitą mažą mergaitę, kitokią mergaitę. 
Melanę Stouks, kuriai patinka dėvėti 
drabužiai ir sendaikčių turguje pirkti 
baldai. Ir aš supratau, kad nuoširdžiai 
myliu Melanę Stouks. Tu išgydei mane, 
mieloji. Tu esi geriausia, kas man yra 
nutikę, ir prisiekiu, Melane, tavo gyveni- 
mas nebuvo melas. Aš myliu tave. Tikrai. 

Kitame laido gale tvyrojo tyla. Tik dar la- 
biau stingdanti tyla, liudijanti jos dukters 
abejones, jos nuoskaudą. 

Patricija užsimerkė. Jos skruostais nur- 
iedėjo ašara. Ji nenusišluostė jos. 

— Melane? — sušnabždėjo ji. 

— Tu tikrai mylėjai Meganę? 

— Dėl Dievo, vaike. Labiau už savo 
gyvenimą. 

Vėl tyla. 

— Aš... man jau reikia eiti. 

— Melane, aš myliu ir tave. 

— Labanakt, mama. 

— Melane... 

— Labanakt. 

Pasigirdo spragtelėjimas. Patricija liko 
viena tamsoje. 

Ji prisiminė šiltas, saulėtas dienas Tek- 
sase su pirmąja dukra, kurią nepaprastai 
mylėjo.  Pagalvojo apie laiškelį auto- 
mobilyje. Apie sūnų, kuris nesikalba su 
tėvu. Apie Džeimį O'Donelį ir visas 
nuodėmes, kurių nebegalima išpirkti. 

— Pakaks, Viešpatie, — sušnabždėjo ji. 
— Ši šeima jau pakankamai sumokėjo. 


Daktaras Viljamas Šefildas miegojo 
tuščioje ligoninės lovoje, kaip darydavo dar 
būdamas rezidentu. Tada jo laikrodžio 

rodyklė išmušė trečią ryto, ir pasigirdo 
silpnas varpelio skambėjimas. 

Jis tučtuojau atsisėdo, išnerdamas iš 
gilaus miego į budrumą, kaip sugeba tik 
gydytojas. Pakaušyje pajuto silpną tvink- 
sėjimą. Nuo viskio, žinoma. 

Buvo atsinešęs į ligoninę butelį, susirado 
nuošalų kambarį ir ištisas valandas kurstė 
savo drąsą, čiupinėdamas ginklą, kurį 
dabar nešiojosi po baltu chalatu. Jis negal- 
vojo apie tai, ką rado savo namuose 
praėjusią naktį — krūvą sveikų rožinių or- 
ganų ir blizgantį raudoną obuolį ant lovos, 
o vonios kambaryje ant veidrodžio krauju 
užrašytus žodžius gauni tai, ko esi nusipel- 
nęs. Sušildytas viskio Viljamas nusikėlė į 
tuos laikus, kai buvo auksinis berniukas, 
puikus anesteziologas, vyras, visuomet 
laimėdavęs prie ruletės stalo su savo 
laimingu aštuntu numeriu. 

Tik dar kelis, vis kartojo Harperis jam 
dieną. 
Pernelyg rizikinga, spyrėsi Viljamas. 
Nesąmonės, irzliai atšovė Harperis, 
tačiau Viljamas matė, kad jis irgi išsig- 
andęs. Pastarąsias kelias dienas orus ir 
viską kontroliuojantis Harperis Stouksas 
nebeatrodė toks ramus ar užtikrintas. Vilja- 
mas netgi sugavo jį žvilgčiojant sau per 
petį, tarytum  tikėtųsi ten kažin ką 


pamatyti. 
— Dar tris, ir viskas, — pagaliau pasakė 
Harperis. — Tu susitvarkysi, Viljamai. 


Padengsi savo kredito kortelių skolas ir 
galėsi pradėti viską iš naujo. Kaip an- 
esteziologas tu vis dar uždirbi daugiau nei 
pusę milijono. Jei tik vėl nepradėsi lošti, 
galėsi puikiai gyventi niekam nekenkdam- 
as, ir niekas apie tai nesužinos. Juk to vis- 
ada ir norėjai, ar ne? 

Taip, to Viljamas ir norėjo. Gražaus 
namo, puikaus automobilio, dailių 
drabužių. Visų sėkmės atributų ant riešų, 
kojų, kūno. Todėl ir sutiko. Jis atsinešė 
viskio, o po valandos įėjo į intensyviosios 
priežiūros palatą ir Dievui bei visiems 
matant suleido potencialiam ligoniui 
propranololio. 

Dabar Viljamas Šefildas įkišo ranką į 
chalato kišenę ir sugraibė antrą adatą. 

Jis išžengė į koridorių. 

Trečią valandą ryto ligoninė gyveno tyl- 
iu, niūriu režimu. Šviesos palatose priges- 
intos. Slaugės kalbėjosi pusbalsiu. Aparatai 
pulsavo ritmingai. Koridoriuje buvo tuščia, 
ir Viljamas skubiai įslydo į intensyviosios 
priežiūros palatą. 

Kandidatą atvežė šįryt. Štai kaip Vilja- 
mas vadino juos mintyse: kandidatai. 

Šis kandidatas buvo šešiasdešimt pen- 
kerių vyras. Sveikas. Aktyvus. Šeimoje buvo 

sergančiųjų širdies ligomis — tėvas krito 
nuo širdies smūgio jo akyse, — todėl, vos 
pajutęs pirmuosius skausmus krūtinėje, 
vyras surinko 911 ir buvo skubiai atvežtas į 
priimamąjį. 

Jam buvo atlikti visi tyrimai, įskaitant 
fluoroskopiją, kuri parodė, kad paciento ar- 
terijos neužsikimšusios. Dabar vyras gulėjo 
intensyviosios priežiūros palatoje užmig- 
dytas, kad neišsitrauktų kaniulės. Monit- 
oriuje rodomi jo širdies veiklos duomenys 
buvo geri. Jokių pavojingų širdies fer- 
mentų, todėl greičiausiai ryte jį išleis namo. 

Tačiau prieš valandą daktaras Viljamas 
Šefildas jam suleido beta blokatoriaus pro- 
pranololio ir sukėlė laikiną širdies veiklos 
sutrikimą, kurį pavyko suvaldyti tik tuo- 
met, kai slaugė sušvirkštė penkis miligra- 
mus atropino. Tai buvo pirmas raundas. 
Dabar atėjo metas antram, juo labiau kad 

išvargusi slaugė buvo išėjusi iš palatos pas 
kitą ligonį. 

Kaltas sumažintas biudžetas, nykiai gal- 
vojo Viljamas. Kaltos tos kvailos slaugės, 
kurios neapsaugo ligonių nuo tokių žmonių 
kaip jis. Kalti paranojiški kandidatai, man- 
antys, kad gali be pasekmių kimšti aštrias 
picas ir česnakinę duoną. 

Visi kalti, išskyrus jį. Jis tik vienišas, 
visų paliktas vaikas, besistengiantis rasti 
savo kelią į pasaulį. Jie turėtų tai suprasti. 

Viljamas sugraibė kateterio antgalį ir 
įkišo antrą adatą. 

Kandidato širdies pulsas nukrito žemiau 
trisdešimties dūžių per minutę, ir širdies 
ritmo monitorius ėmė skelbti pavojų. 

Viljamas puolė prie durų. Jau buvo 
beišbėgąs, kai pastebėjo koridoriumi at- 
skubančią slaugę, šiai iš paskos dar vieną. 

Mėšlas, slaugės jį pamatys. Kaip 
paaiškins, kodėl išeina iš palatos? Ką 
daryti? 

Slėptis. Viljamas krito ant grindų ir 
nusirito už nešvarių skalbinių krūvos kaip 
tik tą akimirką, kai į palatą įlėkė viena iš 
slaugių. 

— Nagi, Hari, laikykis, — kalbėjo slaugė. 
— Nesielk taip su manimi. 

Įbėgo antroji slaugė. 

— Pulsas yra. 

— Jis dar kvėpuoja, koks kraujo 
spaudimas? 

Sutraškėjo kraujospūdžio matuoklio 
rankovė. Pažiūrėjusi į duomenis, slaugė 
nusikeikė, nes Hario širdis atsisakė plakti 
smarkiau. Širdies ritmo monitorius 
tebeklykė. 

— Mums reikia atropino, — nusprendė 
pirmoji slaugė. — Antrą kartą per naktį. 

Nagi, Hari, ką čia išdarinėji? Tu mums 
patinki, tikrai. 

Ji išskubėjo iš palatos, bet po kelių 
akimirkų vėl sugrįžo. Viljamas išgirdo, kaip 
ji spragsi į švirkštą, kad išsisklaidytų oro 
burbulai. 

Atropinas, spėjo jis. O, kad tik ji 
nepaleistų iš rankos adatos ir nepasilenktų 
jos paimti. 

— Nagi, nagi, — murmėjo pirmoji 
slaugė. 

Staiga pypsėjimas liovėsi. Atropinas sėk- 
mingai sureguliavo širdies ritmą. 

— Ką gi, kol kas būklė stabili, — atsiduso 
pirmoji slaugė. 

— Ar skambinai daktarei Karson-Miler? 

— Dar ne, bet tuoj pat paskambinsiu. Tai 
antras priepuolis per vos tris valandas. 
Negerai. 

— Ar dar galiu kuo nors padėti? 

— Ne, aš susitvarkysiu. Ačiu, Sele. 

— Visada prašom. Tai ketvirtą sus- 
itinkam sausainių? 

— Nė už ką nepraleisčiau. 

Selė išėjo. Pirmoji slaugė pakėlė ragelį ir 
paskambino budinčiam kardiologui. 

Harperis viską jam paaiškino prieš dve- 
jus metus. 

Kokia ligoninės silpnybė? Tai, kad 
viskas pagrįsta rutina. Kiekviena krizė 
turi savo tvarką. Viskas, ką mes darome, 
yra suplanuota ir numatyta. Tiesą sakant, 
medicinoje daugiau rutinos, nei gydytojai 
norėtų pripažinti, ir mes galime išnaudoti 
tai. 

— Jį jau dukart ištiko bradikardija, — 
aiškino slaugė daktarei Karson-Miler, aiški- 
ai pažadinusi ją iš miego kitoje tuščioje li- 
goninės palatoje. — Abu kartus skyriau at- 
ropino ritmui atstatyti. 

Viljamas žinojo, ką pasakys kardiologė. 

— Dukart, sakai? Nieko neduokite 
Hariui per burną. Rytoj iš ryto pacientą 
apžiūrės jo gydytojas, taip pat pakvieskite 
konsultacijai daktarą Stouksą. Pažiūrėsim, 
kaip jis jausis dieną. Labanakt. 

Telefonas spragtelėjo. Viljamas lengviau 
atsikvėpė. Viskas padaryta. Jį vis dar purtė 
drebulys, nors nežinojo kodėl. Juk viskas 
pavyko kaip visuomet sklandžiai. Dukart 
suleido vaistų, dukart sukėlė pacientui 
bradikardiją.  Kardiologas viską blaiviai 
įvertins ir rekomenduos įdėti širdies stim- 
uliatorių, kad susireguliuotų širdies ritmas, 
daktaras Harperis pritars, ir viskas bus 
baigta. 

Ko ta slaugė vis neišeina? Viljamas 
nekantravo pasišalinti. 

Koridoriuje jis išgirdo žingsnius, garsius 
ir skambius. Prieš akis sušmėžavo vyriški 
batai. Rudi odiniai itališki batai. 

— Atleiskite, pone, — tučtuojau prakalbo 
slaugė. — Jums negalima būti intensyviosi- 
os priežiūros palatoje. 

— Chm, — sumurmėjo vyras. — Žinau... 
leidžiama tik šeimai... 

— Per lankymo valandas, — tvirtai at- 
rėmė slaugė. — Dabar naktis. 

— Taip, žinau. Bet aš iš FTB... 

Viljamas prikando apatinę lūpą. 

— Aš esu šio žmogaus bičiulis. Tiksliau, 
jis senas mūsų šeimos draugas. Kaip supra- 
ntu, jis pajuto krūtinėje skausmą ir buvo 
atgabentas į priimamąjį. Iš pradžių mums 
pranešė, esą nieko rimta, bet paskui 
sužinojau, kad jis paguldytas į intensyviosi- 
os priežiūros skyrių. Pažadėjau tėčiui 
užsukti jo pažiūrėti, bet dėl savo darbo 
nespėju ateiti normaliu laiku. Ketinau tik 
žvilgtelėti, tačiau ponia prie administraci- 
jos stalo pasakė, kad jam pablogėjo. Gal 
bent pasakytumėte, kas jam? 

Šis tipas akivaizdžiai meluoja. Netgi 
keturmetis suprastų, kad jis mala niekus. 
FTB agentas ateina trečią ryto į ligoninę 
aplankyti „bičiulį“? 

Ir tada Viljamas suprato. Štai ką reiškė 
laiškelis: gauni tai, ko esi nusipelnęs. Ir tie 
organai, be jokios abejonės, simbolizavo 
jųdviejų su Harperiu darbelius. Kažkas 
žino. Kažkas atsiuntė agentą jį pričiupti. 
Bet kurią minutę agentas apsimes išmetęs 
ginklą, pasilenks ir nušaus Viljamą. 

Buvai blogas berniukas, labai blogas. 
Blogas Bilis. 

— O varge, — tarė slaugė. — Jums tikrai 
negalima čia būti. Prašau išeiti iš palatos. 

— Bet ar jam viskas gerai? 

— Deja, ponui Borui buvo sunki naktis. 
Gali būti, kad ryte jį teks operuoti, tačiau 
daugiau jums papasakos jo gydytojas. 

— Jam reikia širdies operacijos?! — Vyro 
balse pasigirdo nuostaba ir pasitenkinimas. 

— Gali būti. 

— Prašau, papasakokite, kas jam iš tiesų 
nutiko. 

Kojos ėmė judėti. Slaugė vedė vyrą durų 
link. Tačiau tuo pat metu moteris ėmė aišk- 
inti jam. 

Viljamas gulėjo sustingęs. 

Gauni tai, ko esi nusipelnęs. 

Šefildas lėtai ištiesė ranką ir išsitraukė 
ginklą. Atleido keitiklį. 

Jis pasiruošęs, patikino save. Viljamas 
jau nebe tas išsigandęs, bejėgis vaikas. Jis 
daug išmoko augdamas Teksaso vaikų 
namuose, nors buvo vienas iš mažiausių. 

Metas pradėti galvoti, Viljamai. Metas 
paimti viską į savo rankas. 

Gauni tai, ko esi nusipelnęs. 

Viljamas apsisprendė. Jei tokios šio žai- 
dimo taisyklės, jis žais. Tegu gydytojas 
Harperis mano, kad Viljamas nė musės 
nenuskriaustų, galbūt net laiko jį 

nevykėliu, tačiau daktaras Stouksas dar 
pamatys. 

Tamsiame „Keturių metų laikų“ 
viešbučio kambaryje, priešais Viešąjį parką 
ir Stouksų namus Bikono gatvėje, Džeimis 
O'Donelis sėdėjo ant mėlynos aksominės 
sofos, vienoje rankoje laikydamas brendžio 
taurę, kitoje — nuotolinio valdymo pultą. 

Toks senas ožys kaip jis neturėtų sėdėti 
tamsiame kambaryje ir naršyti kanalus. 
Turėtų išjungti televizorių ir eiti miegoti. 
Jaukiai įsitaisyti šalia Anės ir mėgautis jos 
tyliu kvėpavimu. Graži moteris, toji Anė. 
Geriausia, kas jam yra nutikę. 

Tačiau Džeimis O'Donelis liko sėdėti 
priešais televizorių ir maigė mygtukus. 

Daugeliu atvejų Džeimis laikė save 
paprastu žmogumi. Jis visą gyvenimą 

sunkiai dirbo, visomis išgalėmis mėginda- 
mas išsikapstyti iš skurdo. Jis žudė žmones, 
stebėjo juos mirštant. Kai kuriais savo poel- 
giais didžiavosi, apie kitus nenorėjo nė gal- 
voti, ypač vėlyvą naktį. Darei, ką turėjai 
daryti. 

Į Teksasą atvyko jau paaugęs, trylikos. 
Vos keturiolikos pradėjo dirbti naftos 
telkiniuose. Būdamas dvidešimties jau 
turėjo plačius pečius ir storą sprandą. 
Džeimio veidas beveik visada būdavo juo- 
das, nagai irgi. Tikrai neatrodė dailus, 
tačiau jis niekada neleido, kad išvaizda 
trukdytų siekti tikslo. 

Vos tik nusileisdavo saulė, Džeimis 
pirmasis baigdavo darbą ir skubėdavo į 
dušą, o paskui į miestą. Į koledžo studentų 
miestelį — štai kur jis mėgo eiti. Koledžo 
miestelyje galėjo svajoti. Ten jis ir su- 
sipažino su Harperiu Stouksu. 

Juodu supažindino bendri draugai, ir 
jauni vyrai tučtuojau vienas kitą įvertino. 
Apsukrusis Harperis suprato, kad Džeimis 
nepriklauso studentų bendruomenei — 
kaip gali toks kresnas, tamsiaveidis vyrukas 
būti studentas. Savo ruožtu Džeimis pajuto, 
kad Harperis nepritampa prie aplinkos — 
kaip gali toks liesas, pernelyg prašmatniai 
besirengiąs moksliukas būti aristokratas. 
Jie buvo pašaliečiai ir abu tai žinojo. Todėl 
kitus kelis mėnesius įnirtingai varžėsi 
tarpusavyje, kuriam pirmam pavyks 
prasibrauti į auksinę senųjų pinigų kliką. 
Jie rezgė pinkles, tyčiojosi vienas iš kito ir 
kažin kaip pamažu tapo draugais. 

Jau tada Harperis mėgo kalbėti apie 
pinigus. Jis godžiai stebėjo, kaip rengiasi 
kiti vaikinai, kokius automobilius jie 
vairuoja. Džeimis suprato. Pakankamai 
laiko buvo praleidęs naftos telkiniuose, kad 
suprastų, ko vieną dieną norėtų ir jis. 

Harperis jam be paliovos aiškino 
išsimokslinimo svarbą, mokė tinkamai kal- 
bėti ir rengtis. Džeimis jam iš dalies pritarė. 
Ir ėmė labiau rūpintis savo išvaizda. Tada 
jis išmokė Harperį tinkamai smūgiuoti 
dešine ranka. Juk tai privalu mokėti kiekvi- 
enam vyrui. 

Pamažu tie penktadieniniai abipusio 
lavinimosi vakarai virto kai kuo rimtesniu. 
Moksliukas Harperis, beviltiškai 
trokštantis tobulos žmonos iš aukštuo- 
menės, neturėjo nė vienos merginos. O štai 
Džeimis keitė moteris vieną po kitos. Jis di- 
evino jas, ir šios neabejotinai dievino jį. 
Todėl kartkartėmis Džeimis pasistengdavo 
suorganizuoti vieną kitą pasimatymą ir 
Harperiui. Bent jau tiek galėjo dėl jo 
padaryti. 

Tada į jų abiejų gyvenimus įžengė 
Patricija. 

Ironiška, kad tai, ką vyrai gali iškrėsti iš 
meilės, gali būti kur kas blogiau nei tai, ką 
jie gali padaryti iš neapykantos. 

Gyvenimas viską sudėliojo į vietas. 
Dabar Džeimis tai žinojo. Daugeliu atvejų 
jis ir jo senasis draugužis gavo kaip tik tai, 
ko norėjo. Harperis turėjo namus Bostone. 
Taip pat gražuolę žmoną, puikius vaikus, 
nepriekaištingą reputaciją. Šiandien joks 
trečios kartos mėlynakraujis nesuabejotų 
daktaru Stouksu. 

Džeimis irgi negalėjo skųstis. Jis skraidė 
po pasaulį, kūrė savo verslo imperiją. Ap- 
sistodavo brangiuose viešbučiuose, 
bendraudavo su reikiamais žmonėmis. 
Žinoma, ne visi jo draugai priklausė 
rafinuotai visuomenės daliai. Tačiau dabar 
jis buvo įtakingas. Ir viską užsidirbo savo 
prakaitu. 

Du seniai. Tiek daug patyrę. 

Galbūt tik tada, kai viskas jau pasakyta 
ir padaryta, supranti svarbiausią pamoką: 
kuo geriau pažįsti žmogų, tuo mažiau jį 
gerbi. 

Prieš valandą paskambino Harperis ir 
pažadino jį iš snaudulio. Draugo balsas 
buvo itin ramus. Jo pyktis pernelyg tylus. 

— Ką tu išdarinėji, O'Doneli? Praėjo 
dvidešimt penkeri metai, savąją susitarimo 
dalį aš įvykdžiau, ir mudu esame per seni 
visam šiam mėšlui. 

Džeimis nusižiovavo. 

— Harperi, dabar antra ryto. Nesupra- 
ntu, apie ką tu kalbi, ir šiuo metu aš tikrai 
nenusiteikęs žaisti spėliones... 

— Tas laiškelis mano automobilyje, vel- 
niai rautų. Ta maža vendeta Viljamo atžvil- 
giu. Įsilaužti į jo namus ir palikti krūvą ki- 
aulės organų? Nepakartojama, O'Doneli. 
Tiesiog nepakartojama. 

— Kažkas padėjo krūvą kiaulės organų 
Viljamo namuose? — nusijuokė Džeimis. — 
Ar vargšelis neapsivėmė? Galvą dedu, kad 
apsivėmė. O, galėčiau sumokėti, kad tai 
pamatyčiau. Niekada nemėgau to bestu- 
burio šliužo. 

— Baik malti mėšlą. Aš noriu žinoti, 
kodėl tu tai darai. Prakeikimas, mes visi 
daug kuo rizikuojame. 

— Ne ten pataikei, drauguži. Nežinau, 
kas, po galais, čia vyksta ir kas tuo užsiima, 
tačiau šįvakar aš irgi sulaukiau staigmenos. 

— Ką? 

— Aš irgi gavau dovaną. Kažkas perdavė 
ją durininkui apačioje. Dailiai įvyniota, 
turiu pasakyti. Kaspinėliai gražiai užraityti. 
Tau patiktų, Harpai, tikrai. 

— Kas ten buvo? — Harperis suglumo. 
Jam niekada nepatiko netikėtumai. 

— Stiklainis. O jame — kažkokiame 
šūde, apie kurį nenoriu nė galvoti, — 

plūduriavo pimpalas ir kiaušai. Penis. 
Marinuotas penis. 

Akimirką stojo šiurpi tyla, tada Harperis 
nusijuokė. Kai prakalbo, jo balsas buvo 
šaltas. 

— Nupjautas penis, kaip žavinga. Sakyk 
man, Džeimi, ar vis dar svajoji apie ją? Ar 
vis dar geidi mano žmonos? 

— Dėl Dievo meilės, Harpai, sakau tau 
dar kartą, čia ne mano darbas. Praėjo 
dešimtmečiai, žmogau. Aš gyvenu savo 
gyvenimą. 

— Taip, žinoma, dešimtmečiai. Po tris- 
dešimties metų netgi grožio karalienės 
pasikeičia... 

— Tu kvailys, Harperi. 

— Tu norėtum taip galvoti. Vis dėlto 
galų gale aš laimėjau tą merginą, ar ne? Ir 
žinau, kad tai vis dar erzina tave, O'Doneli. 
Tu paprasčiausiai negali susitaikyti, kad 
niekada nesupratai nei Pat, nei manęs. 

— Harpai, ne tai svarbiausia. 

— O kas svarbiausia? 

— Kažkas žino, Harperi. Po šitiek metų 
kažkas žino apie Meganę. 

Harperis nutilo. Jis sutelkė dėmesį į fak- 
tus, ir jiedu aptarė, ką žinojo. O jų žinios 
kėlė rimtų nuogąstavimų. Harperis sulaukė 
laiškelio. Viljamas rado krūvą organų ir 
laiškelį, 0 štai Džeimis gavo marinuotą 
penį. Negana to, Anei kažkas skambina ir 
padeda ragelį. Galiausiai po šitiek metų 
mieste pasirodė Laris Digeris. 

— Gali būti, kad tai jo darbas, — po 
minutėlės tarė Džeimis. 

— Jis neturi vaizduotės. Niekada 
neturėjo. 

— O Patricija? Ar ji ką nors gavo? 

— Man ji nieko nesakė. 

— Ji ir nepasakytų, Harperi, bent jau 
tau. 

Harperis nesiginčijo. Kad ir ką jis kal- 
bėtų, per visą šį laiką jų santuokiniai 
jausmai atvėso, ir jie abu tai žinojo. 

— Tačiau ji pasakytų Brajanui, — 
pagaliau ištarė Stouksas. — O Brajanas taip 
susinervintų, kad išrėžtų man. 

— Netgi dabar? 

— Manau, žinai taip pat gerai kaip ir aš, 
O'Doneli, kad sūnus nekenčia manęs labiau 
nei kada nors. Turėtum džiaugtis. 

— Ne, — nuoširdžiai atsiliepė Džeimis. 
— Nesidžiaugiu. 

Harperis krenkštelėjo. Sūnaus elgesys jį 
sukrėtė. Džeimio nuomone, Harperis pats 
kaltas, tačiau jis dėl to nuoširdžiai 
išgyveno. Ir tada Džeimis pajuto tai, ko 
nesitikėjo pajusti po visų šių metų — 
gailestį. 

Kartais jis nekęsdavo Harperio Stoukso. 
Žinojo viską apie draugo darbelius, apie 
kuriuos jo šeima nieko nenutuokė, ir 

tokiomis akimirkomis Harperis Stouksas 
atrodydavo tarsi būtų pats velnio įsikūniji- 
mas. Kartais pasitaikydavo akimirkų, kur- 
ios suglumindavo netgi Džeimį. Harperis, 
regis, nuoširdžiai mylėjo savo sūnų. Ir 
jautėsi Brajano išduotas. 

— Melanę kamuoja migrena, — netikėtai 
tarė Harperis. 

— Kas čia tokio? 

— Maniau, dėl streso, bet kas, jeigu ne? 
Melanė jau gerą dešimtmetį nepatyrė mi- 
grenos priepuolio, netgi išsiskyrusi su Vil- 
jamu. Tai kodėl dabar? Nebent yra kas nors 
daugiau nei tik stresas. Nebent ji pradėjo 
prisiminti. 

— Gali būti. Gali būti. 

Džeimis daugiau nieko negalėjo pa- 
sakyti. Jis jautė, kad Harperis irgi išsig- 
andęs.  Melanės prisiminimai buvo 
nežinoma korta, galėjusi viską nulemti. Iš 
pradžių jie nuolat dėl to baimindavosi. Bet 

po dvidešimt penkerių metų, atrodė, visi 
nurimo. 

— Tiesa turi savo gyvenimą, — pagaliau 
pasakė Džeimis. — Galbūt nevertėtų stebėt- 
is, kad ji taip ilgai mūsų ieškojo. 

— Kas, po galais, galėtų tai daryti? — 
pratrūko Harperis. 

— Nežinau. 

— Tu? O gal Brajanas? 

— Ir kas mums iš to, seni? Kuo mums tai 
būtų naudinga? Melanė imtų siaubingai 
mūsų nekęsti, galbūt tau tai nerūpi, tačiau 
man rūpi. Nė trupučio neabejoju, kad ir 
Brajanui rūpi. 

— Per vėlu, O'Doneli. Visi mes turime ką 
prarasti. Aš išsivežu šeimą į Europą, viskas. 

— Į Europą? 

— O, negi nesakiau tau? — Harperis nu- 
taisė nekaltą balsą, ir Džeimis suprato, kad 
jo senasis bičiulis rengiasi smūgiuoti. — 
Šįryt pasakiau Patricijai. Visa šeima, taip 

pat ir Brajanas, vykstame atostogauti. 
Susikrausime daiktus ir iškeliausime, vel- 
niop viską. Labai romantiška, pasakė Pat. 
Ji, regis, labai apsidžiaugė. Ir aš 
džiaugiuosi. 

Džeimis tylėjo. Tik tvirčiau sugniaužė ra- 
gelį ir klausėsi. 

— Negi nesupranti, drauguži? Patricija 
mane myli. Ji visada mylėjo. Aš žinau, kaip 
padaryti ją laimingą, O'Doneli. Aš tinku jai. 
Todėl pasirūpink tuo tipu, gerai? Mes abu 
žinome, kad juodi darbeliai — tavo sritis, 
ne mano. 

Harperis padėjo ragelį. Tačiau Džeimis 
vis tiek sušnabždėjo į ragelį: 

— Taip, ji visada mylėjo tave. Bet tau tai 
niekada nerūpėjo, bičiuli. Turi sumautai 
gražią šeimą, bet tau tai niekada, niekada 
nerūpėjo! 

Jis trenkė ragelį. Ir pasijuto pavargęs. 

Ketvirtą ryto vietinių žinių kanalas par- 
odė vienos minutės laidos anonsą. Džeimis 
pamatė reportažą apie susišaudymą vie- 
name iš centro viešbučių. Žuvo reporteris 
Laris Digeris. 

Džeimis sustingo. Harperis apie tai nė 
neužsiminė. Tai tikrai ne Džeimio darbas. 
Kas čia vyksta? 

Jis padidino garsą. Šaulys paspruko; 
manoma, kad jis ginkluotas ir pavojingas. 
Ekrane šmėstelėjo pieštas portretas, ir 
Džeimis atpažino veidą. 

Jis sviedė per kambarį nuotolinio 
valdymo pultą, ir šis subyrėjo į šipulius. To 
nepakako. Tada apvertė stiklinį kavos stali- 
uką — stiklas žvangėdamas pabiro ant 
grindų. 

— Tu niekše! Tu panikuojantis, suknis- 
tas, bestuburis niekše! Kaip drįsti šitaip 
mane išduoti? Kaip drįsti išduoti mane! 

Atsidarė miegamojo durys. Tarpdury 
stovėjo Ana Margareta, susisupusi į baltą 
paklodę, įsmeigusi suglumusį žvilgsnį. 

— Džeimi? 

— Grįžk į lovą! 

Ana Margareta nepajudėjo. 

— Džeimi, kas atsitiko? 

— Eik sau. Tiesiog išeik. 

Ana Margareta priėjo arčiau. Tada rami- 
ai tarė: 

— Nesąmonė, Džeimi. Nesvarbu, ką 
padarytum, aš viską suprasiu. Aš myliu 
tave, mielasis. Myliu. 

Džeimis panarino galvą ir sudejavo. 

Jis žinojo, kad neturėtų to daryti. Bet vis 
tiek padarė. Trim žingsniais prišoko prie 
jos besitrankančia širdimi, prakaito išpiltu 
kūnu. Apkabino ją ir iškart nurimo, pasid- 
arė nuolankus. 

Ši moteris buvo savotiškai graži ir stipri. 
Ji turėjo tvirtą dvasią ir kietus šarvus. 

Nekilminga, nevartojanti įmantrių žodžių, 
jokio dirbtinio apsimetinėjimo. Ana Mar- 
gareta teisi: kad ir ką jis padarytų, ji supras. 
Nė vienas iš jų nėra nei geresnis, nei blo- 
gesnis už kitą. 

Ir jis mylėjo ją už tai. Stipriai mylėjo, ir 
tai buvo vienas iš nedaugelio dalykų 
gyvenime, kurie jį gąsdino. 

Džeimis išsivadavo iš merginos glėbio. 
Jam reikia šį tą nuveikti, ir geriausia tai 
padaryti, kol tamsu. 

Televizoriaus ekranas  vaiduokliška 
šviesa apšvietė kambarį. Džeimis buvo 
pamiršęs apie stiklainį, paliktą aiškiai mat- 
omoje vietoje. Staiga Ana Margareta jį 
pastebėjo. 

— Džeimi? — sušnabždėjo ji. 

Jis užsimerkė. 

— Gavau jį šiandien, — kimiai ištarė 
vyras. — Matyt, kažkas nusprendė bjauriai 
pajuokauti. 

— Tai dėl jos, ar ne? 

— Ane, tai buvo labai seniai... 

— Vis dėlto nepakankamai seniai, 
Džeimi. Ne taip seniai, jei kažkas tai 
prisimena, jei kažkas nori, kad sumokėtum. 

Džeimis neturėjo ką atsakyti. 

— Ar tu vis dar ją myli? 

— Ne, Ane, nemyliu. 

— Ar ji gavo svetimautojo penį? O gal 
skaistybės diržą? 

Džeimis paėmė merginą už rankos ir at- 
suko į save. 

— Ane, — švelniai pasakė jis, — tai ne tik 
dėl Patricijos. 

— Iš kur žinai? Kas čia vyksta? 

— Harperis gavo laiškelį, — išpyškino jis. 

— Kokį laiškelį? 

— Kuriame pasakyta, kad gauni tai, ko 
esi nusipelnęs. Be to, mieste pasirodė Laris 
Digeris, Melanę kankina migrena, o 

Viljamas, Ane... taip pat gavo laiškelį. 
„Gauni tai, ko esi nusipelnęs.“ 

— O Dieve. — Jos kietasis šarvas sub- 
yrėjo. — Negi tai niekada nesibaigs? 

— Nežinau. Taip jau yra, kai kurie 
žmonės susikuria gerą gyvenimą, o kai kur- 
ie ne. 

Džeimis prisisegė ginklą. 

— Nieko neįsileisk, Ane, ir neatsiliepk į 
skambučius. 

— Kur tu eini? Ką ketini daryti? 

— Dar nežinau. 

— Džeimi... 

Jis nuėjo prie durų. Atidarė jas. Žengė 
žingsnį. Vėl atsisuko. Ir vos neišklojo visko, 
kas gulėjo ant širdyies. 

— Aš apsaugosiu tave, Ane. Tave ir 
Melanę. Pažadu. 

Brajanas Stouksas pašoko iš miegų. Jau 
penktą kartą per penkias valandas, ir jo 
mylimasis neiškentęs paklausė: 

— Nori pasikalbėti apie tai, ar man 
tiesiog atnešti skutimosi peiliukų? 

— Palik mane ramybėje. 

— Tu kažką sapnavai. Girdėjau, kaip 
šaukei vardą. 

Brajanas apsivertė ant kito šono. 

— Užsičiaupk. 

Tačiau Neitas atsisėdo. Išskyrus Melanę, 
jis buvo vienintelis žmogus, kuriuo Bra- 
janas pasitikėjo. Neitas visada spirdavo jį 
išsikalbėti ir visuomet matydavo per daug. 
Dabar jis nusviedė antklodę ir ant savo ne- 
bejauno kūno užsimetė pižamą, o tai reiškė, 
kad kaupiasi rimtam pokalbiui. 

— Tu šaukei Meganę, — švelniai tarė jis. 
— Brajanai, tu niekada nemini šito vardo, 
netgi kai nemiegi. 

Brajanas pajuto gumulą gerklėje. 

— Eik velniop. 

Brajanas atsikėlė, nuėjo prie lango ir įs- 
istebeilijo į vis dar miegantį miestą. Tačiau 
akyse stovėjo kiti vaizdai. 

Pilka niūri diena, laidotuvės. Per mišias 
jo motina apalpsta iš sielvarto ir nuo džino. 
Tėvas žiūri į ją akmeniniu veidu, tarsi 
nekęstų. 

Vėliau stojusi tyla. Didžiulis namas, kur- 
iame negirdėti mažos mergaitės 
krykštavimo. 

Vieną naktį Harperio riksmas: „Kur tu 
buvai visą dieną, velniai rautų? Jei tik 
būtum grįžusi namo...“ 

Jo motinos atsakas: „Aš nenorėjau... aš 
nežinojau... maniau, Brajanui reikia pabūti 
su manimi. Žinai, koks jis gali būti, ypač kai 
šalia ji.“ 

„Ką gi, dabar tu visa jo, ar ne? Jis gavo 
viską, kurgi ne, velniai rautų.“ 

Aš atsiprašau. Net negaliu paaiškinti, 
kodėl buvau toks žiaurus. 

Neitas prisiartino ir sustojo jam už 
nugaros. 

— Nerimauji dėl savo sesers, ar ne? — 
paklausė jis, glostydamas Brajano rankas. 
— Esi toks nuo tada, kai aplankei ją. 

— Nenoriu apie tai kalbėti. 

— Žinoma, ne, — romiai pritarė Neitas. 
— Tai ar ilgai ketini savęs nekęsti, Bra- 
janai? Ir ar ilgai ketini nekęsti Melanės už 
tai, kad ji rūpinasi tavimi? 

— Aš ne... 

— Sesuo kreipėsi į tave pagalbos. O tu nė 
nepaskambinai jai. 

— Tu nesupranti. 

Neitas jį liūdnai nužvelgė. Draugas buvo 
matęs Brajaną sunkiausiomis akimirkomis, 
kai šis taip nekentė savęs, kad vos pajėgė 
išlipti iš lovos. Neitas daug ką suprato. 

— Tai paaiškink man, — tarė jis. — Pa- 
sakyk bent vieną logišką paaiškinimą, kodėl 
atstūmei savo vargšę seserį. 

Brajanas neramiai pasimuistė. 

— Jai geriau be manęs. Tikrai. 

— Nesąmonė, — tarė Neitas. — Sesuo 
tave dievina. Vos tik kas atsitinka, kam ji 
skambina? Vyresniajam broliui Brajanui. 
Juk ji žino, kad tau rūpi. Juk visada ja 
rūpinaisi. Ji pasitiki tavimi. Myli tave. 
Kodėl dabar spyriojiesi? 

Brajanas sukando dantis. 

— Šįkart viskas kitaip. 

— Tavo seseriai reikia pagalbos. Kas čia 
kitaip? 

— Tai sudėtinga, supranti? Ji nežino 
apie Meganę. Niekas nežino apie Meganę. 
Prakeikimas, aš nenoriu žinoti apie 
Meganę! 

— Žinai, — tyliai tarė Neitas, — tu vien- 
intelis iš mano pažįstamų, kuris prisipažino 

esąs gėjus tik tam, kad nuslėptų dar dides- 
nę paslaptį. 

— Aš ne... 

— Aš turiu gyvenimo patirties, daug ką 
suprantu. Esu matęs, kaip prisipažįsta kiti 
žmonės, ir tai nėra lengva. Tačiau po to 
aplanko palengvėjimo akimirka. Tau nė 
trupučio nepalengvėjo, ar ne, Brajanai? 
Praėjo šeši mėnesiai, o tu tebesi toks pat įs- 
itempęs ir neramus kaip anksčiau. Kodėl? 
Jei tu pagaliau susitaikei su tuo, koks esi, 
kodėl pasidarei kažkoks piktesnis? 

Brajanas negalėjo atsakyti. Neitui ir 
nereikėjo atsakymo. 

— Nes atskleidei ne tą paslaptį, ar ne, 
Brajanai? 

Brajanas Stouksas tylėjo. 


Penkta ryto. Aušra dar tik brėško virš 
horizonto, dažydama Bostono gatves 
auksine spalva. Vyras pagaliau nusisuko 

nuo lango. Po ilgos, sunkios nakties jautėsi 
išvargęs, tačiau kartu ir pakylėtas. 

Žaidimas jau įsisiūbavo, žaidėjai ne tik 
susirinko, bet ir judėjo. Jis stebėjosi, kad 
grupė žmonių, kone nekenčiančių vienas 
kito, išliko kartu dvidešimt penkerius 
metus. Buvo lengva juos stebėti. 

Harperis dairėsi per petį. Viljamas 
nešiojosi ginklą. Brajaną Stouksą kankino 
nemiga. Visi kiti įnirtingai stengėsi iš- 
saugoti savo paslaptis. 

Šaulys žengė pirmąjį žingsnį ir įsirašė 
pirmą mirtį. 

O Melanė? Jis nežinojo, kur ji, tačiau 
tikėjosi, kad yra saugi. Kitaip jis būtų 
išgirdęs. 

Melanė — karalienė. Ji — žaidimo 
prizas, vienintelė priežastis, dėl kurios 
viskas prasidėjo, ir vienintelis jo siekis. 

Nagi, Melane. Dabar viskas priklauso 
nuo tavęs. 

Laikas prisiminti, mieloji. Laikas 
sudėlioti dėlionę. 
Laikas grįžti namo pas tėtį. 
Laikas grįžti pas mane. 

— Gerai, — irzliai prabilo Lermoras. — 
Kas, po galais, vyksta? 

Lygiai septintą ryto su vyresniuoju 
agentu geriau nesiginčyti. Jo dvieilis pilkas 
kostiumas buvo nepriekaištingai pasiūtas, 
balti marškiniai kruopščiai išlyginti, o 
kariškai trumpai kirpti plaukai tobulai 
sušukuoti. Lermoras sėdėjo prie didžiulio 
riešutmedžio stalo, o už jo nugaros buvo 
mėlynas FTB antspaudas su trylika 
žvaigždžių ir balta vėliava — Ištikimybės, 
Drąsos ir Principingumo simbolis. Netgi 
per vidaus susirinkimus Lermoras sukur- 
davo įspūdį tarsi vestų = spaudos 
konferenciją. 

Visgi Deividas jį mėgo. 

Beveik penkiasdešimties Bostono fin- 
ansinių sukčiavimų sveikatos apsaugos 
srityje skyriaus vadas galėjo akimirksniu 
išrėžti, ką simbolizuoja kiekviena spalva ir 
objektas FTB skyde. Taip pat jis buvo įs- 
itikinęs, kad Huveris*4 niekada nepalietė 
jokios moters; visa tai buvo siaubingas ne- 
susipratimas. Jis buvo konservatyvus, biur- 
okratiškas, tačiau kartu tikėjo, kad 
sukčiavimai sveikatos apsaugos srityje yra 
pats blogiausias nusikaltimas, epidemija, 
siaučianti Jungtinėse Valstijose po organ- 
izuoto nusikalstamumo — nuo kiekvieno 
dolerio prarandama po dešimt centų, o kur 
dar prastas gydymas, nereikalingos pro- 
cedūros bei rizika žmogaus gyvybei, — ir vi- 
somis išgalėmis stengėsi šią padėtį pakeisti. 
Tai buvo žmogus, kuris tikėjo tuo, ką daro. 
Deivido manymu, šiais laikais tai reta. 

Dabar Lermoras stebeilijo į du agentus, 
kurie nė bluosto nebuvo sudėję. 

— Dėl Dievo meilės, — pagaliau kreipėsi 
jis, — negi judu negalėjote bent nusiprausti 
ir nusiskusti? Čia ne koks bernvakaris. 

Deividas ir Čenis susižvalgė ir papurtė 
galvas. 

— Stebėjau Šefildą, — sumurmėjo Čenis. 
Jo akys nušvito. — Sužinojau kai ką labai 
svarbaus. 

— Nagrinėjau Meganės Stouks bylą, — 
tarė Deividas. — Slėpiausi nuo kulkų. Kal- 
bėjau su vyresniuoju specialiuoju agentu 
Kvinsiu. Nieko svarbaus. 

— Tu kalbėjai su Kvinsiu? Iš Kvantiko? 

— Taip, vakar vėlai vakare. Jis irgi nak- 
voja biure. Po galais, kas negerai su šiuo 
darbu? 

Čenis susižavėjęs pažvelgė į Deividą. 

— Geras. 

— O Jėzau, Marija ir Juozapai. — Ler- 
moras atsistojo. — Į koridorių, tučtuojau. 

Vyresnysis agentas piktai išdundėjo. Jie 
išsekė iš paskos. Lermoras pamaitino kavos 
aparatą monetomis, tada padavė kiekvi- 
enam po garuojantį kavos puodelį. Jie 
paėmė, visi sutartinai papūtė. Tada klusniai 
nusekė paskui nepatenkintą viršininką at- 
gal į kabinetą, kur Deividas išklausė 
paskaitą apie resursų pereikvojimą ir grės- 
mę „labai svarbiam, galbūt net svarbi- 
ausiam“ tyrimui. Deividas glostė savo ka- 
vos puodelį ir stengėsi surikiuoti mintis, 
kad atėjus metui galėtų pasirodyti protin- 
gas. Tokia galimybė pasitaikė greičiau, nei 
jis norėjo. 

— Pradėkime nuo Meganės Stouks 
bylos. — Lermoras tėškė ant stalo Harperio 
Stoukso ir Viljamo Šefildo sukčiavimo bylą. 
— Kaip, velniai rautų, tau šovė į galvą imtis 
dvidešimt penkerių metų senumo baigtos 
žmogžudystės bylos? 

Deividas papasakojo viską nuo pradžių 
ir baigė būdamas įsitikinęs, kad visa Stouk- 
sų šeima turi kur kas didesnių paslapčių 
nei tik sukčiavimas. 

Lermoras pernelyg nesiginčijo. 

— Išties dauguma nusikaltėlių pradeda 
nuo smulkių nusikaltimų. Galbūt iš pradžių 
sukčiauja apdrausdami automobilį, o vėliau 
ima klastoti farmacijos įmonių sąskaitas. 
Tačiau per visą savo gyvenimą, agente, aš 
dar nesu girdėjęs, kad žmogus pradėtų nuo 
sąmokslo nužudyti savo vaiką dėl draudimo 
pinigų, o paskui smuktų iki finansinių 
nusikaltimų. 

Deividas vangiai šyptelėjo. 

— Mes dar nežinome, ar Harperis Stouk- 
sas sukčiauja, ką jau kalbėti apie tai, ar jis 
prikišo nagus prie Meganės. Antai Kvinsis 
mano, kad tai motinos... 

— Harperis sukčiauja! — neiškentė 
Čenis. — Aš viską supratau. Aš pričiupau 
Šefildą! 

Čenis greitakalbe ėmė pasakoti praeitos 
nakties įvykius: Haris Boras pajuto skaus- 
mus krūtinėje ir buvo atvežtas į priimamąjį. 
Vakarop jis jau atsidūrė intensyviosios 
priežiūros skyriuje. Buvo užmigdytas, bet 
šiaip paciento būklė išliko normali. Ir tada 
taukšt — du bradikardijos priepuoliai per 
penkias valandas; dabar jam atliekama 
širdies operacija, beje, operuoja ne kas 
kitas, o daktaras Harperis Stouksas. Vilja- 
mas Šefildas kelis kartus buvo pastebėtas 
intensyviosios priežiūros skyriuje pasibai- 
gus jo darbo laikui, nors ten nebuvo jokių 
pacientų. Jis tiesiog „užsuko“. Kaip patogu, 
jei paklaustumėte Čenio. 

— Šįryt paskambinau  pažįstamai 
vaistininkei, — pasakė Čenis. — Jos tvirtin- 
imu, jei nori sudaryti įspūdį, kad žmogui 

būtinas širdies stimuliatorius, gali rinktis iš 
dviejų vaistų, kurie efektyviai sutrikdo šird- 
ies veiklą. Tai propranololis ir digoksinas. 
Propranololis yra beta adrenablokatorius, 
vartojamas padidėjusiam pulsui sulėtinti. 
Digoksinas taip pat gali sulėtinti širdies 
skilvelių veiklą, tačiau kartu padidinti pulsą 
iki pavojingo lygio. Pastarasis gana rizikin- 
gas, sakė ji. Tikėtina, kad Šefildas renkasi 
propranololį. Taigi naktį Šefildas 
prasmunka į intensyviosios priežiūros 
skyrių — todėl tiek daug laiko jis ir 
praleidžia ligoninėje. Viena propranololio 
injekcija veikiausiai tik sukeltų susirūpin- 
imą, operuoti niekas neskubėtų. Tačiau jei 
pakartosi tai bent porą kartų per naktį... 

— Tuomet atrodys, kad ligoniui sutrikusi 
kraujotaka ir jį reikia operuoti, — pabaigė 
Deividas. 

— Velniškai paprasta, — tarė Lermoras. 
— Suleisdamas vaistus Šefildas veikiausiai 

užtrunka vos porą minučių. Taip jie 
pasiruošia valandos procedūrai, kuri 
Harperiui atneš du tūkstančius dolerių už 
operaciją ir dar keturis tūkstančius 
autorinio honoraro, nes jis deda savo paties 
pagal užsakymą pagamintus širdies stim- 
uliatorius. Jei atlieka porą operacijų per 
savaitę... 

— Šefildas gali nesunkiai apmokėti savo 
lošimo skolas, o Harperis leisti pinigus kaip 
panorėjęs. — Deividas atsiduso. — Viena, 
ką mes sužinojome apie Harperį Stouksą — 
jis mėgsta prabangą. 

Lermoras susimąstęs linktelėjo. Čenis 
vėl nutaisė susirūpinusią veido išraišką. 

— Vis dėlto net jei mes dabar galime įro- 
dyti, kad Harperis Stouksas užsidirba 
pinigų neteisėtai operuodamas pacientus, 
kaip tai susiję su tuo, kas prieš dvidešimt 
penkerius metus nutiko Meganei Stouks? 

— Tą aš ir noriu išsiaiškinti. 

Deividas palinko į priekį, alkūnėmis 
įsirėmė į kelius ir, nors buvo velniškai pav- 
argęs po bemiegės nakties ir nukamuotas 
nugaros skausmo, ėmė aiškinti: 

— Praeitą naktį peržiūrėjau visą Hjus- 
tono policijos medžiagą apie Meganės 
Stouks bylos tyrimą ir aptikau keletą 
dalykų. Pirmiausia tūkstantis devyni šimtai 
septyniasdešimt antrais metais Stouksų 
finansinė padėtis buvo labai sunki. Jie 
gyveno dideliame name, tačiau tai buvo 
Patricijos tėvo dovana, nes Harperis nieko 
panašaus negalėjo sau leisti. Jis buvo tik 
rezidentas, uždirbdavo vos dešimt tūk- 
stančių per metus ir darė viską, kad 
išlaikytų tokį gyvenimo lygi, prie kokio 
buvo pratusi jo žmona. Jau buvo įkeitęs 
namą ir paėmęs antrą paskolą, o kai dingo 
Meganė, Harperis bankui buvo skolingas 
tris įmokas. Noriu pasakyti, kad finansiniu 
atžvilgiu = dukros nužudymas buvo 

geriausia, kas galėjo nutikti Harperiui ir 
Patricijai Stouksams. 

— Taigi, turime motyvą, — tarė 
Lermoras. 

Čenis dvejojo. 

— Jei visa tai tik dėl pinigų, ar negalėjo 
Harperis jau tuo metu sugalvoti ko nors 
panašaus su operacijomis? 

— Ne, rezidentams mokamas fiksuotas 
atlyginimas, o ne už atliekamas operacijas. 
Vienas širdies stimuliatorius ar visas tuzi- 
nas per savaitę — pinigai tie patys. 

Dabar paprieštaravo Lermoras: 

— Vis dėlto daktaras Stouksas galėjo 
imtis kitų darbelių — pardavinėti ligoninės 
vaistus, ieškoti farmacininkų paramos. 
Puikiai žinome, kad ieškodami naudos visi 
sveikatos apsaugos darbuotojai gali pikt- 
naudžiauti savo padėtimi. Todėl, manau, 
Čenis teisus. Mes nustatėme, kad Harperiui 
ir Patricijai Stouksams reikėjo pinigų, 

tačiau tu dar neįtikinai manęs, jog dėl jų šie 
žmonės galėjo šaltakraujiškai nužudyti savo 
mažąją dukrelę. 

— Gerai, jūs teisūs. Todėl pasakysiu dar 
šį tą: tuo metu ne tik Harperis turėjo 
motyvą, bet ir visi kiti šeimos nariai. Ką čia 
vienas įtariamasis — tūkstantis devyni šim- 
tai septyniasdešimt antrais metais policija 
jų turėjo keturis: Harperį Stouksą, Patriciją 
Stouks, Džeimį O'Donelį ir — patikėsite ar 
ne — Brajaną Stouksą. — Išvydęs kolegų 
apstulbusius veidus, Deividas linktelėjo. — 
Būtent. Ši šeima turi ne vieną, o visą skryn- 
ią paslapčių. Todėl jei jums nepatinka 
Harperis kaip žudikas, apsvarstykime kitus. 

— Patricija Stouks. Ji buvo turtinga dar 
iki susipažindama su Harperiu. Gimė 
šeimoje, kuri maudėsi iš naftos uždirbtuose 
piniguose; gana valdingas tėvas saugojo 
dukrą kaip savo akies vyzdį. Neatrodo, kad 
tėvui Harperis būtų patikęs, jo nuomone, 

Stouksas buvo per prastas, vis dėlto jis 
iškėlė savo mažajai dukrelei pasakiškas 
vestuves ir padovanojo rūmus ant kalvos. 
Deja, kai Patricija tapo būsimo gydytojo 
žmona, netruko suprasti, kad jai ši aplinka 
nepatinka. Brajanas dar gulėjo vystykluose, 
o jauna moteris jau nerimo ir nuobodžiavo. 
Ėmė švaistyti pinigus. Vaikščiojo į vakarėli- 
us. Ir daugiau laiko pradėjo leisti su Džei- 
miu O'Doneliu nei su savo vyru, beje, 
Stouksas taip pat daugiau laiko leido su 
dvidešimtmetėmis slaugėmis nei su žmona. 
Pasak šeimos draugų, sutuoktiniai bandė 
susitaikyti. Harperis ėmė dažniau grįžti 
namo, ir jie nusprendė susilaukti antro 
vaiko, Meganės. Šį kartą, rodės, viskas 
buvo gerai. Augindama du vaikus, Patricija 
liovėsi bėgiojusi po vakarėlius ir pagaliau 
atsidavė motinystei. Ji užsiėmė labdara, 
įstojo į kelias organizacijas, tačiau dažni- 
ausiai laiką leisdavo namuose su vaikais. 

Pasak ekonomės, sutuoktiniai Stouksai vėl 
miegojo viename miegamajame, tačiau 
namų tvarkytojai nebuvo leidžiama keisti 
patalynę, jei suprantate, ką noriu pasakyti. 

— Taip gyvena daugelis sutuoktinių, — 
ramiai tarė Lermoras. — Jei tai nusikalti- 
mas, tada mums tektų areštuoti visus vyrus 
ir moteris, gyvenančius santuokoje daugiau 
nei penkerius metus. 

Deividas nusišypsojo. 

— Žinoma, bet mes dar nebaigėme su 
Stouksais. Taigi, dabar turime Meganę 
Stouks. Turime laimingai gyvenančius 
Harperį ir Patriciją su dviem vaikais. Tik 
staiga, likus pusmečiui iki Meganės 
nužudymo, Patricija ir Harperis pradeda 
kiekvieną vakarą vaidytis. Matyt, kuri nors 
tarnaitė kažką  išpasakojo = šeimos 
draugams, ir Patricija ją jau kitą dieną atl- 
eido. Be to, o stebukle, aplinkui vėl pradeda 
sukiotis Džeimis O'Donelis. 


501/873 

— Tarp jo ir Patricijos kažkas yra, — tarė 
Čenis. 

— Greičiausiai. Policija negalėjo to įro- 
dyti, betgi nepatikėsite, O'Donelis lankosi 
jų namuose tik tam, kad pavalgytų. O Patri- 
cija jau vis dažniau kilnoja džino taurę. Kal- 
bama, kad gerti ji pradėjo po Meganės 
nužudymo, tačiau policija nustatė, kad mo- 
teris įjunko į alkoholį dar iki dukros 
mirties. Nedaug likus iki nelaimės, o tai re- 
iškia, kad šeimoje vyko kažin kas tokio, dėl 
ko Patricija ėmė elgtis neadekvačiai. Kas 
žino, ką gali padaryti neadekvačiai 
mąstanti moteris? 

Lermoras lėtai linktelėjo ir papūtė lūpas. 

— Įdomu. Taigi mes turime darboholiką 
vyrą, nelaimingą alkoholikę žmoną ir 
meilės trikampį su šeimos draugu. Kas tik- 
sliai sieja Džeimį O'Donelį su Stouksais? 

— Jis senas Harperio draugas iš koledžo 
laikų, nors O'Donelis niekada nesimokė 

koledže. Jis visiškas savamokslis, iškilęs sa- 
vo pastangomis. Pradėjo nuo darbo naftos 
telkiniuose ir pamažu skynėsi kelią. Iš 
pirmo žvilgsnio jiedu su Harperiu visiškai 
skirtingi, tačiau abu turėjo tikslą. Žinoma, į 
viršūnę jie kilo visiškai skirtingais keliais. 
Dabar Harperis — ponas Bendruomenė ir 
ponas Šeima, o Džeimis O'Donelis pažįsta 
reikiamus žmones. Interpolas turi jo bylą. 


— Ką? — Lermoras įsmeigė akis į 
Deividą. 

Deividas išsklaidė viršininko 
susidomėjimą. 


— Interpolas beviltiškai stengėsi įrodyti, 
kad O'Donelis prekiauja ginklais, tačiau 
nieko tikslaus nenustatė, išskyrus įdomų 
pažįstamų ratą. O šiaip jis vadovauja teisė- 
tai importo kompanijai, kiekvieną bal- 
andžio penkioliktąją sumoka mokesčius ir 
gyvena įprastą gyvenimą kaip ir visi kiti. 

— Visi kiti nemiega su Patricija Stouks, 
— sausai pastebėjo Čenis. 

Deividas gūžtelėjo. 

— Taip. Taigi dabar turime finansinį 
motyvą ir meilės trikampį. Galbūt Harperis 
labai supyko ant žmonos ir nusprendė, kad 
nužudydamas Meganę atkeršys jai ir išs- 
pręs savo finansines bėdas. Arba galbūt 
Džeimis O'Donelis pagalvojo, kad Patricija 
niekada nepaliks Harperio, kol jiedu turi 
vaikų, todėl pamėgino ko nors imtis. Arba 
Patricija buvo labai įsitempusi, per daug 
išgėrė, o mergaitė pradėjo aikštytis ir — 
taukšt, viso, Megane. Dabar panagrinėkime 
trečiąją galimybę — Brajaną Stouksą. 

— Ši šeimynėlė gražėja akyse, — sumur- 
mėjo Čenis. 

— Taip, puiki šeimyna, — pritarė Deivi- 
das. — Brajano istorija ypač kelia nerimą. 
Pasak Hjustono policijos protokolų, vaikis 
dažnai daužydavo daiktus namuose ir kone 

kasvakar privesdavo savo motiną prie 
ašarų. Apklausą atlikęs pareigūnas rašo, 
kad auklei buvo liepta nepalikti Brajano vi- 
eno kambaryje su Megane. Mat jis taip ir 
laukdavęs progos sulaužyti sesės žaislus. 
Tarsi to būtų negana, septyniasdešimt an- 
traisiais Brajaną konsultavo psichiatras. 
Pasirodo, Brajanas jau anksčiau mėgo žaisti 
su degtukais. 

— Rimtai? — Lermoras išsitiesino 
kėdėje. — Tik nesakyk, kad jis taip pat 
šlapinosi į lovą ir kankino gyvūnus. 

Lermoras turėjo galvoje tris pagrindini- 
us dalykus, į kuriuos, anot psichologų, yra 
linkę smurtaujantys vaikai. Kad ir kaip 
būtų, serijiniai žudikai vaikystėje visada 
darydavo bent du iš šių dalykų. Bet ne Bra- 
janas Stouksas. 

— Tik nedideli padegimai, — tarė Deivi- 
das. — Dabar, kad būtų dar įdomiau — jis ir 
Patricija neturi alibi. Patricija policijai 

papasakojo, kad tą dieną ji vedė Brajaną 
pas psichoterapeutą. Pareigūnai patikrino 
— susitikimas baigėsi dešimtą ryto. Apie 
Meganės dingimą auklė policijai pranešė 
antrą valandą po pietų. Patricija ir Brajanas 
namo grįžo penktą valandą ir tariamai ap- 
stulbo išgirdę baisią žinią. 

— O Harperis Stouksas ir Džeimis 
O'Donelis? — paklausė Lermoras. — Ar jie 
turi alibi? 

Deividas papurtė galvą. 

— Harperis tvirtina buvęs darbe, tačiau 
niekas negalėjo to patvirtinti. O'Donelis 
sako nė nebuvęs mieste, bet nepateikė jokių 
įrodymų. Negana to, policija nėra įs- 
itikinusi, kad auklė sakė tiesą apie Meganės 
pagrobimo laiką. Ji beveik nekalbėjo 
angliškai, atsakinėdama į klausimus vengė 
žiūrėti pareigūnams į akis ir vis glaudėsi 
prie Harperio. Susidarė įspūdis, jog tarp jų 
kažkas buvo, arba auklė bent jau norėjo 

būti tikra, kad Harperiui patinka jos at- 
sakymai. Meganė galėjo būti pagrobta bet 
kuriuo metu iš bet kurios vietos. Vieną di- 
eną Meganė Stouks paprasčiausiai dingo. 
Kitą dieną į ligoninę, kurioje dirbo Harper- 
is, kažkas atnešė raštelį dėl išpirkos, 
daugiau žinių iš pagrobėjo nesulaukta. Po 
aštuonių savaičių Meganės kūną aptiko 
vyras, vedžiojęs šunį. 

— Kvinsis teisus. Viskas Meganės Stouks 
byloje baisiai dvokia, ir šį dvoką skleidžia 
visi šeimos nariai. Jei Raselas Li Holmsas 
nebūtų prisipažinęs, policija būtų kvotusi 
Stouksus ir O'Donelį iki pažaliavimo. O kol 
tyrimas nebaigtas, draudimo kompanija 
neišmoka pinigų. Iš esmės Raselo Li 
paskutinės minutės išpažintis Lariui Di- 
geriui išgelbėjo  Stouksų šeimą nuo 
nepaprastai gėdingo tyrimo ir parūpino 
milijoną dolerių. 

— Kaip patogu, kad Raselas Li Holmsas 
prisipažino, — sumurmėjo Lermoras. 

— Būtent, — pritarė Deividas. — Būtent! 

— Kvinsis ketina atnaujinti bylą? — pas- 
iteiravo Lermoras. 

— Jis taip sakė. Bet aš nemanau, kad 
jam reikėtų oficialiai tą padaryti. Mes tiria- 
me ją kaip dalį mūsų bylos. 

— Ne, — pasakė Lermoras. 

— Ne? 

Lermoras rūsčiu žvilgsniu nugesino 
Deivido nuostabą. 

— Su visa derama pagarba, agente, jūs 
dirbate Finansinių nusikaltimų skyriuje. 
Agentas Čenis aptiko gana pagrįstų įtarimų 
daktaro Harperio Stoukso ir daktaro Vil- 
jamo Šefildo atžvilgiu, jei mums pavyks tai 
įrodyti. Štai jūsų darbas. Štai byla, kuriai 
reikia jūsų dėmesio. 

— Tačiau tas šaulys, Laris Digeris... 

— Šį reikalą tirs Bostono policija, nes tai 
jų jurisdikcija. O Meganės Stouks byla yra 
patikimose Kvinsio rankose. 

— Velniai rautų! — Deividas pašoko nuo 
kėdės, su pasipiktinimu žiūrėdamas į 
viršininką. — Tai mano byla! Aš tiek 
dirbau, kol sujungiau visus taškus; mano 
viešbučio kambaryje sėdi įbauginta moter- 
is, kuri nė nežino, ar jai saugu grįžti namo 
pas šeimą; be to, aš radau tiesioginę sąsają 
su byla, kurią jau tiriu. 

— Jūs neturite jokios sąsajos, — atšovė 
Lermoras ir perspėjamai nudelbė Deividą, 
bet šis nepabūgo. 

— Kaip tai neturiu?! Prieš dvidešimt 
penkerius metus Stouksams reikėjo pinigų, 
tada mirė jų dukra ir aprūpino šeimą mili- 
jonu dolerių. Dabar Harperis vėl gyvena ne 
pagal kišenę ir sugalvojo kitą būdą pa- 
sipelnyti — pjaustyti sveikus žmones. Istor- 
ija kartojasi. 

Dabar netgi Čenis žiūrėjo taip, tarsi 
Deividas būtų išsikraustęs iš proto. 

— Niekas čia nesikartoja. Vaiko 
nužudymas nė iš tolo neprilygsta neleg- 
alioms širdies operacijoms. 

— Vienu atveju sukčiauta draudimo 
pinigais, kitu — sveikatos apsaugos 
lėšomis. 

— Pirmu atveju buvo nužudymas! Kitu 
— taip, tai nusikaltimas, tačiau nebūtinas 
širdies stimuliatorius netgi nėra pavojin- 
gas. Širdies stimuliatorius suveiktų tik jeigu 
žmogus patirtų širdies smūgį. 

— Jis gali patirti jį ir numirti ant stalo 
operacinėje. Neapdairus, pavojingas el- 
gesys su žmogaus gyvybe. 

— Vis tiek tai neprilygsta savo vaiko 
nužudymui. 

— Naujokas teisus, — tarė Lermoras. — 
Jūs nustatėte motyvą, agente Rigsai, tačiau 
neįsigilinote į aplinkybes. Mes žinome, kad 


510/873 
Harperis Stouksas mėgsta gražų gyvenimą, 
galbūt dėl to net ryžtasi sukčiauti, tačiau 
kokių įrodymų turime, jog jis galėjo įvyk- 
dyti žmogžudystę? Ar praeityje Stouksas 
yra smurtavęs? 

— Ne. 

—  Išnaudojęs vaikus, prievartavęs 
žmoną? Nesirupinęs jais? 

— Ne. 

— Jis užaugino du sveikus vaikus. Nė 
karto nebuvo kreiptasi į ligoninės priim- 
amąjį, kaimynai taip pat nepranešė apie 
jokius ginčus. Ir argi savo pirmojoje ata- 
skaitoje nerašėte, kad Harperis Stouksas 
garsėja kaip mylintis tėvas ir nepaprastai 
dosnus sutuoktinis? 

Deividas sukando dantis. 

— Taip. 

— O Patricija Stouks? Žinau, tas 
rūpestingai įvyniotas mergaitės kūnas 

Kvinsiui kelia abejonių, bet vėlgi — ar 
ponia Stouks smurtavo, nesirūpino vaikais? 

— Ji nevengia taurelės. 

— Ši problema vėl pasireiškė prieš pus- 
metį. Bet ar yra žinoma, kad Patricija 
Stouks būtų smurtavusi anuomet? 

Deividas vėl papurtė galvą. 

— Tada grįžkime prie  Džeimio 
O'Donelio. Taip, galbūt praeityje jis 
užsiėmė nusikalstama veikla. Pasak Lario 
Digerio, O'Donelis aplankė pribuvėją Tek- 
sase, bet vėlgi — puikiai žinome, kad jis di- 
evina savo krikštavaikius ir artimai 
bendrauja su šeima. Lieka Brajanas Stouk- 
sas, — toliau kalbėjo Lermoras. — Bet, kaip 
pats teigiate, jis dievina savo antrąją seserį 
ir visuomet ją globojo. Sutikite, agente, ši 
byla ne jūsų galvai. Turime motyvus, tačiau 
nė vienas iš žaidėjų netinka, bent jau mūsų 
akimis. Todėl palikime tai ekspertams. 
Kvinsiui. 

— Šios bylos susijusios, — iškošė Deivi- 
das, — ir aš pateiksiu jums svariausią argu- 
mentą. Tai skambintojas. Anonimas, kuris 
sukėlė ant kojų Finansinių nusikaltimų 
skyrių ir kartu atkreipė Lario Digerio 
dėmesį į Melanę. Atrodo, anonimas ketina 
keršyti už Melanę Stouks ir nori, kad visi 
gautų, ko nusipelnę. Jei jis į šį reikalą 
įtraukė ir mus, vadinasi, viskas susiję. 

Lermoras kurį laiką skeptiškai žiūrėjo į 
jį, galiausiai atsiduso. 

— Gerai, agente. Leisiu jums dar kartą 
pamėginti. Nustatykite žaidėją. Atneškite 
man įrodymų, jog kuris nors — Harperis, 
Patricija ar Brajanas Stouksas — yra toks 
žiaurus,  šaltakraujiškas ar psichiškai 
nestabilus, kad nužudytų keturmetę 
Meganę, ir aš leisiu jums imtis šios bylos, 
beje, laisvu nuo pagrindinio darbo metu. 
Kol kas sukčiavimo byla yra vienintelė ir 
svarbiausia mano agentams. 

— Puiku, — trumpai atsiliepė Deividas. 

Kadangi apie dvidešimt penkerių metų 
senumo žmogžudystės bylą Lermoras 
daugiau nebenorėjo girdėti, jie visą dėmesį 
sutelkė į sukčiavimo užuomazgas, kurias 
aptiko Čenis. Deja, jie neturėjo jokių rimtų 
fizinių įrodymų. Galėjo įrodyti motyvą — 
pinigus — ir galimybę. Tačiau jiems reikėjo 
konkrečių faktų arba patikimo liudytojo. 
Nelaimei, visi žinojo, kaip sunku rasti li- 
udininkų ligoninėje. Aplink pacientus zuja 
daugybė slaugių ir gydytojų, tad būtų 
nelengva nustatyti, kas sako tiesą. Be to, 
tarp medikų galioja nerašyta taisyklė: 
neskųsti vienam kito, net kai nusikaltimo 
įrodymai akivaizdūs. 

Taigi jie nutarė, kad Čenis apsimes 
valytoju ir įsidarbins ligoninėje. Taip galės 
patekti į intensyviosios priežiūros skyrių, 
paklausinėti slaugių, galbūt netgi pričiupti 
Šefildą nusikaltimo vietoje. 

Deividui buvo skirtas smagus darbelis — 
patikrinti visus finansinius dokumentus, 
rasti lėšų pereikvojimo atvejų. Taip pat 
patikrinti mokėjimus tarp Harperio ir 
Šefildo. 

Paskui jis grįžo prie Melanės Stouks 
bylos ir nuoširdžiai pasinėrė į darbą. Tačiau 
per visą dieną neaptiko nieko naujo. Išskyr- 
us migreną, Melanės sveikata buvo puiki, 
nė karto nebuvo nieko susilaužiusi, 
nepastebėta jokių neaiškios kilmės mėlyn- 
ių. Pasak liudytojų, mergina jautėsi 
laiminga ir puikiai pritapusi šeimoje, geri- 
ausių gimtadienio vakarėlių kvartale 
organizatorė. 

Visi vieningai tvirtino: šeima ją 
nepaprastai mylėjo. 


4 John Edgar Hoover — pirmasis FTB direktori- 
us, vadovavęs Biurui 1924—1972 m. 

Antradienio rytą vos pabudusi Melanė 
susimąstė apie Meganę, apie šeimą, kurią ji 
nepaprastai mylėjo ir kuri, tikėjosi, mylėjo 
ją. 

Ji išlipo iš lovos, atsistojo priešais 
tualetinį staliuką ir įsistebeiilijo į savo atva- 
izdą veidrodyje. Po galais, ji nepanaši į 
Meganę. Ji nė iš tolo nėra tokia graži. 

Tada delnu pliaukštelėjo per staliuką ir 
nudundėjo žemyn. 

Deivido nebuvo, tačiau ant virtuvės stalo 
jis buvo palikęs raštelį. 


Išėjau į susitikimą. Grįšiu po penktos. 
Nepamiršk — niekur neik. D. 

Melanė padėjo raštelį ir ėmė vaikštinėti 
po kambarį. Šaldiklyje rado šaldytų 
daržovių, o ant spintelės — tirpios kavos. Ji 
užkaitė virdulį, kad turėtų ką veikti. Kol 
vanduo kaito, išsitraukė iš rankinės užrašų 
knygutę ir peržvelgė suplanuotus darbus. 
Knygos jau seniai turėjo būti nugabentos 
retų spaudinių prekeiviui. Šiandien ji 
ketino papietauti su sena drauge iš Velslio, 
O po pietų turėjo dalyvauti vaikų ligoninės 
komiteto pasitarime dėl žiemos šventės. 
Jau beveik birželis, tad dar reikėjo parengti 
pramogas mažiesiems. Visi darbai skubūs. 

Melanė prisėdo prie telefono ir viską 
atšaukė. Susirgau gripu, aiškino ji. Visi 
buvo labai supratingi, ragino ilsėtis. 
Žinoma, apsieisią ir be jos. 

Ji nusivylusi padėjo ragelį. Tikėjosi, kad 
jie labiau sunerims, bent jau nusivils: 
„Mums reikia tavęs, Melane, be tavęs 
mums nepavyks!“ 

Tu ypatinga, Melane. Nepakeičiama. 
Tu nesi pakaitinė dukra. 

Po galais, kaip galėjo motina pasakyti, 
jog ji vėl norėjo Meganės? Kaip ji galėjo 
žiūrėti į Melanę ir matyti Meganę? 

Ar gali buti, kad Meganė visada liko 
svarbiausia? 

Ar jie visi taip jautėsi? Jos motina, tėvas, 
brolis, krikštatėvis? Žmonės, kurie įvaikino 
ją ir suteikė namus. Žmonės, kuriais ji pas- 
itikėjo ir laikė savo šeima. 

Velniop klausimus, pagalvojo Melanė. Ji 
išsiaiškins atsakymus. 

Pirmiausia ant popieriaus lapo ji 
nubrėžė apskritimą ir pavadino jį Megane. 
Tada aplink nubrėžė motinos, tėvo, brolio 
ir Džeimio apskritimus. Paskui nupiešė 
Raselą Li Holmsą, Larį Digerį ir save. Gali- 
ausiai pridėjo Aną Margaretą. Deividas 
manė, kad į šį reikalą ji irgi įsivėlusi, o šiuo 
metu Melanė negalėjo atmesti jokios 

galimybės. Pasvarsčiusi nupiešė dar ir Vil- 
jamo Šefildo apskritimą. 

Devyni skirtingi žmonės aplink vieną 
mažą mergaitę. 

Melanė nubrėžė linijas, jungiančias 
Meganę su motina, tėvu, broliu ir 
krikštatėviu. Tiesą sakant, jautėsi nesmagi- 
ai, tarsi pripažintų, kad jos mylimojo 
gyvenime yra kita moteris. Tačiau tai buvo 
tiesa. — Meganė buvo pirmoji. Tada 
Melanė prijungė prie jų Larį Digerį, žurnal- 
istą. Ji niekaip nesugalvojo, su kuo galėtų 
tiesiogiai susieti Viljamą Šefildą arba Aną 
Margaretą. 

Raselas Li Holmsas kėlė dar daugiau 
problemų. Prie jo pavardės norėjo parašyti 
žudikas, tačiau Kvinsis pakurstė pernelyg 
daug abejonių. Vadinasi, Raselą Li reikėtų 
sieti ne tiesiogiai su Megane, o su ją 
supančiais žmonėmis. 


519/873 
Kiek padvejojusi Melanė nubrėžė liniją 
tarp Raselo Li Holmso ir savęs. Tėvas ir 
dukra. Juodu ant balto. 
Paskui viskas  ėjosi kažin kaip 
sklandžiau. 


Šiek tiek po pusės šeštos Deividas tris- 
kart pasibeldė į duris ir įėjo. Rankose laikė 
popierinį maišelį Melanė klausiamai 
pažiūrėjo į jį nuo sofos. 

— Parnešiau kinų maisto, — tarė Deivi- 
das ir ištiesė maišelį, mėgindamas įvertinti 
jos nuotaiką. 

— Gerai, — pritarė ji. 

Jis nuslinko į virtuvę. 

— Aštri jautiena apelsinų padaže ir gen- 
erolo Tso vištiena. 

— Puiku. 

Nors Deividas ir baiminosi, Melanė 
nepyko ant jo. Ji visą dieną braižė dia- 
gramą, kuri buvo akivaizdus įrodymas, kad 


520/873 
jos šeima negalėjo nužudyti Meganės 
Stouks. Taigi Melanė jautėsi laiminga. 

Ji atsistojo nuo sofos ir nusekė paskui 
Deividą į virtuvę. 

Deividas buvo nusivilkęs švarką, atpalai- 
davęs žalią turkiškais raštais margintą kak- 
laraištį, atsiraitojęs baltų = marškinių 
rankoves. Jam reikėtų užsukti į kirpyklą. 
Nuo per dažno braukymo pirštais vyro 
plaukai buvo sukritę į sruogas, o akių kam- 
pučiuose susimetusios raukšlelės. 

Jis atrodė pavargęs, ir akimirką Melanei 
kilo noras suimti vyro veidą į delnus. Jei jis 
atsisuktų... Jei prisislinktų arčiau... 

Vakar vakare jai patiko būti jo glėbyje. 

— Dubenėliai spintelėje, — tarstelėjo jis. 

Melanė išėmė indus, ir jie įsidėjo maisto. 
Valgė tylėdami, tik į pabaigą Deividas 
pagaliau prabilo: 

— Kaip praėjo tavo diena? 

— Žiūrėjau Džerio Springerio pokalbių 
laidą. Tai daug pasako. O tavo? 

Jis įniko į keptus ryžius. 

— Geriau jau būčiau žiūrėjęs Džerį 
Springerį. Ar nors kiek miegojai naktį? 

— Šiek tiek. 

— Vėl sapnavai Meganę? 

— Kažką migloto. Meganę Stouks toje 
trobelėje. Bet ir tu ten buvai. 

Deividas nustebęs žvilgtelėjo. Ant jo 
apatinės lūpos prikibo ryžio grūdelis, ir 
Melanė negalvodama nykščiu nubraukė jį. 
Šis gestas sutrikdė juos abu, ji skubiai pat- 
raukė ranką. 

— Mm... aš buvau trobelėje su tavimi ir 
Megane Stouks, — atsiduso Melanė. 

— Su manim? — Deivido netgi balsas 
buvo pavargęs, ir jis nepakėlė akių nuo 
dubenio. — Ką aš ten veikiau? 

— Tvarkei namus. 

— Ką? 

Melanė įsidėjo į burną dar kąsnelį. 

— Meganė Stouks stovėjo trobelės 
kampe, glausdama prie krūtinės savo arkli- 
uką, ji buvo neapsakomai išsigandusi. Tada 
į trobelę įėjai tu ir pradėjai tvarkytis. Iššla- 
vei grindis, nubraukei voratinklius, išvalei 
langus. Ir pakabinai užuolaidas. 

— Aš pakabinau užuolaidas? — Deividas 
apstulbo. — O aš maniau, kad saugau ir tar- 
nauju tėvynei. 

— Užuolaidos buvo labai gražios. 
Meganė atrodė patenkinta. 

— Nepaprasta namų tvarkytoja, — 
sumurmėjo jis, atstumdamas tuščią 
dubenėlį. — Duokš man prijuostę, ir baigta 
kalba. 

Vyras atsiduso, ir Melanei suspaudė 
širdį matant jo išvargusį veidą. 

— Taigi, — sunkiai prakalbo jis, — ar 
nori sužinoti, ką man pavyko išsiaiškinti? 

Melanė pastūmė dubenėlį ir ištiesino 
pečius. 

— Žinoma, klok. Ką sužinojai? 

— Nieko, — atrėžė Deividas. — Didysis 
FTB agentas nieko nesužinojo. Visas šis 
reikalas kažkokia nesąmonė. 

Jis atsistojo ir ėmė nurinkinėti indus. 

— Šaulys? 

— Džekso vyrukai patikrino visas ap- 
linkines ir vietines ligonines. Kol kas jokių 
žinių. 

— Kiti įkalčiai iš Lario Digerio kam- 
bario? Jo užrašai? 

— Ničnieko. 

Deividas nuėjo į virtuvę ir triukšmingai 
sudėjo indus į kriauklę. 

— O Meganės byla? Ar dar kalbėjotės 
apie ją? 

— Aišku, aptarėme ją su mano 
viršininku ir Čeniu. Visi sutinkame, kad 
Kvinsio abejonės pagrįstos. Bent jau aš 

tikrai netikiu, jog tai Raselo Li darbas. Vad- 
inasi, lieka tavo šeima. Jie turėjo rimtą 
motyvą. 

— Pinigai, — ramiai pareiškė Melanė ir 
taip pat atsistojo. Tema buvo pernelyg 
skaudi, kad kalbėtų sėdėdama. — Milijono 
dolerių vertės draudimas. 

— Dar daugiau. Mes manome, kad tuo 
metu tavo motina ir Džeimis O'Donelis 
galėjo būti užmezgę romaną. 

— Ką? 

— Policijos duomenimis, O'Donelis daug 
laiko praleisdavo Stouksų namuose, o tavo 
tėvai tuo metu labai nesutarė. Dažnai tri- 
ukšmingai ginčydavosi ir panašiai. 

Melanė papurtė galvą. 

— Mano tėvai nerėkia vienas ant kito. 
Jie „diskutuoja“ už uždarų durų. 

— Matyt, tomis dienomis jie kivirčijosi 
gana garsiai, jei tai pastebėjo net samdomi 

darbuotojai ir draugai. Regis, tavo tėvas 
nebuvo labai ištikimas... 

— Jis mėgsta flirtuoti. — Melanė kil- 
stelėjo ranką, bet paskui prakalbo ramiau: 
— Galbūt jis ne tik flirtuoja. Kad ir kaip 
keistai tai skambėtų, nemanau, jog mano 
mamai tai rūpi. Man visada atrodė, kad ji 
taikstosi su tėvo darbu ir gyvenimo būdu 
tarsi tai būtų vyrų išimtinė teisė. Berniukai 
lieka berniukais. 

— Kas leidžiama vienam... 

Melanei šis naujausias įtarimas nepatiko 
ir ji papūtė lūpas. Tačiau šiomis dienomis, 
regis, ji daugiau nežino apie savo šeimą nei 
žino. 

Ji nuėjo prie kavos staliuko ir paėmė 
popieriaus lapą su savo dienos darbu. 

— Lieka tavo brolis, — tarė Deividas. 

— Brajanui buvo devyneri! 

— Ir jam jau nestigo problemų, net 
lankėsi pas psichiatrą. Be to, tavo mama 

liepė auklei nepalikti jo vieno su Megane. 
Atrodo, jis labai pavydėjo sesutei ir laužy- 
davo jos žaislus. Pameni, Brajanas sakė, 
kad sviedė jos medinį arkliuką į židinį. 
Taigi, tavo šeima nusikaltimą galėjo pada- 
ryti dėl pinigų, iš meilės arba dėl psichinės 
ligos. Tačiau yra vienas dalykas. Aš 
kruopščiai patikrinau tavo šeimą ir neradau 
nieko, dėl ko būtų galima apkaltinti kurį 
nors keturmetės nužudymu. 

Melanė energingai sulinksėjo galva ir 
pamojavo lapu. 

— Būtent! Pažiūrėk čia. Surašiau viską, 
ką Kvinsis sakė apie tą žmogžudį, ir atlikau 
šiokią tokią analizę. Aš juos labai myliu ir 
visą šį laiką tvirtinau, jog mano šeima neg- 
alėjo to padaryti. Kadangi kriminaliniam 
tyrimui mano jausmai įtakos neturi, nus- 
prendžiau į viską pažiūrėti tavo akimis. 

Melanė įsitaisė ant sofos, o bloknotą 
pasidėjo ant kavos staliuko. Deividas 

atsisėdo šalia. Savo koja ji pajuto jo kūno 
šilumą. Melanė skubiai prakalbo, neati- 
traukdama akių nuo diagramos. 

— Štai Meganės ir mano šeima. Čia tai, 
ką žinome apie jų ryšius, o čia — ką žinome 
apie kiekvieną atskirai. Prisiminiau, ką Kv- 
insis sakė apie nusikaltėlio psichologinį 
portretą, kad reikia žiūrėti į psichologines 
savybes. Kažin ar galiu nešališkai pasakyti, 
jog mano tėvai yra geri ar blogi žmonės, 
tačiau galiu įvertinti, ar jie protingi, ar 
kruopštūs, ar netvarkingi. 

— Gerai, — tarė Deividas, analizuodam- 
as diagramą. — Tęsk. 

— Prisiminkime, ką Kvinsis sakė apie 
Meganės Stouks žudiką. Šis žmogus yra 
labai kruopštus ir išmano policijos darbą. 
Taip pat pakankamai protingas ir patiki- 
mas, jei Meganė juo patikėjo. Be to, aš 
manau, šis žmogus turi būti ganėtinai 
aukštas, kad įveiktų tokį stipruolį kaip 

Raselas Li Holmsas. Vis dėlto jis yra ir 
globėjiškas, bent jau rūpestingas ir turintis 
sąžinę, jei suvyniojo Meganės kūną į antk- 
lodę ir palaidojo. Jaučiasi kaltas dėl to, ką 
padarė, kad... nupjovė jai galvą. 

Šis nusikaltimo aspektas netgi popieri- 
uje kėlė jai siaubą. Melanė nurijo seiles ir, 
nieko nelaukdama, nes Deividas klausėsi 
itin susidomėjęs, pabaksnojo pieštuko gali- 
uku į diagramą. 

— Sakyčiau, gana unikali savybių kom- 
binacija. Netgi išskirtinė, tau taip 
neatrodo? Taigi pažiūrėkime į mūsų 
žaidėjus atskirai. Mano tėvas labai 
kruopštus ir protingas. Bet, jei atvirai, kad 
ir kaip jį myliu, turiu pasakyti, jog jis nėra 
švelnus. Glamonės ir bučiniai — mano 
motinos sritis. Kalbant apie policijos darbo 
išmanymą, tėvas nėra gavęs net baudos už 
greičio viršijimą. Jis nežiūri serialų apie 
policininkus, neskaito detektyvų, todėl aš 

manau, kad šioje srityje yra visiškas neiš- 
manėlis. Be to, ar jis pakankamai kietas, 
kad užmegztų ryšius su Raselu Li Holmsu, 
įbaugintų jį? Ką jau ten, šis vyras nė 
savaitės neišbūna be manikiūro. Raselas Li 
suvalgytų jį gyvą. 

— O mano motina? Taip, ji švelni, 
gailestinga ir tikrai jaučia kaltę. Bet argi 
manai, kad ji kruopšti? Ar kada nors matei, 
kaip dreba jos rankos? Ir nors, mano 
nuomone, ji protinga moteris, tikrai nėra 
tokia sumani, ką jau kalbėti apie policijos 
darbo subtilybes. Ir ji nė už ką nesiartintų 
prie tokio žmogaus kaip Raselas Li. Ar gali 
tai įsivaizduoti? Todėl mama irgi netinka. 

— Kai dėl krikštatėvio... būsiu atvira. 
Visada maniau, kad Džeimis daug žino ir 
daug ką moka. Šalia jo jautiesi saugi, 
supranti? Jei esi moteris, kurią jis myli, tau 
labai pasisekė, nes jautiesi tarsi leistum 
laiką su kietu biču mokykloje. Krikštatėvio 

vaikystė nebuvo lengva, todėl manau, kad 
jis galėtų įbauginti tokį žmogų kaip Raselas 
Li Holmsas. Ir jis veikiausiai išmano 
įstatymus. Tačiau Džeimis nėra kruopštus. 
Jis tiesmukas, kliaujasi savo fizine jėga, yra 
šiurkštokas. Negaliu įsivaizduoti, kad 
Džeimis galėtų nuskriausti mažą mergaitę. 
Jo pasaulyje tai būtų...  negarbinga. 
O'Donelis galėtų būti žiaurus tam, kuris 
grasina jo mylimam žmogui, tačiau jau 
greičiau nusikirstų ranką, nei paliestų 
vaiką. Tiesą sakant, Džeimis netgi šiek tiek 
per švelnus su vaikais. Jis nuoširdžiai myli 
Brajaną ir mane. Jam nebūdingas šal- 
takraujiškumas, kruopštumas ir bešird- 
iškumas. Toliau mano brolis. 

— Jis gydytojas, — įsiterpė Deividas. — 
Tad tikrai turėtų būti kruopštus. 

— Devynerių? Ir ką jis galėjo išmanyti 
apie policijos darbą, Deividai? Kaip devyn- 
metis būtų įkalbėjęs Raselą Li prisipažinti 

įvykdžius nusikaltimą, kurio tas nepadarė? 
Negi nesupranti? — Melanė atsisuko ir 
pažiūrėjo jam į akis. — Šiame lape nėra 
tokio, kuris atitiktų Kvinsio ieškomą tipą. 
Tiesa, nesu ekspertė, tačiau atsakymo 
reikėtų ieškoti kitur. Mano šeimoje žudiko 
nėra. Baigta. 

Melanė pagaliau atsipalaidavo. Bet tada 
Deividas paėmė iš jos diagramą ir pieštuką. 
Nupiešė keletą linijų. Ir taip paprastai sus- 
progdino jos burbulą. 

— Tu teisi, Melane, — tarė jis. — Tu vis- 
iškai teisi. Kiekvienas atskirai jie neatitinka 
visų reikalavimų. Apie tai ir kalbama tuose 
laiškeliuose. Koks aš kvailys, kad nesupra- 
tau anksčiau. Juk laišką gavo ne kuris nors 
vienas. Gavo visi. Ir jei suvedus juos visus į 
krūvą... 

Deividas pažiūrėjo jai į akis. 

— "Tavo motina, tėvas, brolis ar 
krikštatėvis šio nusikaltimo negalėjo įvyk- 
dyti. Kita vertus, kaip šeima... 

— Ne, — pasakė Melanė. 

— Taip, — atsiliepė jis. — Man labai 
gaila, Melane. Bet taip. 

Ji pašoko nuo sofos. Ėmė žingsniuoti 
pirmyn atgal, stengdamasi numalšinti 
chaosą galvoje. 

— Tai kombinacija, — murmėjo Deivi- 
das, skubiai užsirašinėdamas ir kalbėdam- 
asis tarytum su savimi. — Kaip individai jie 
netinka. Bet kaip grupė pasižymi visomis 
savybėmis ir turi reikiamų žinių įvykdyti 
suplanuotą nusikaltimą. Harperis sugalvoja 
išpirkos raštelį ir kaip pamėgdžioti nusikal- 
timą. Tavo sielvarto palaužta motina 
suvynioja Meganės kūną. Tavo krikštatėvis 
greičiausiai padeda juo atsikratyti, o vėliau, 
kai policija pradeda pernelyg domėtis, sus- 
itaria su Raselu Li Holmsu. Jie priverčia 

Raselą Li prisipažinti nužudžius Meganę 
mainais į jo paties vaiko globą. Raselui Li 
Holmsui tai turėjo be galo patikti. Visą 
laiką gyvenęs nekenčiamame skurde, vieną 
dieną jis gauna galimybę perkelti savo 
vaiką į aukštuomenę. Tai bent sandėris. 

— Bet... bet nužudyti, — prieštaravo 
Meganė. — Nė vienas iš jų nėra toks žiaur- 
us. Pats sakei, nė vienas nėra pakankamai 
žiaurus, kad nužudytų! 

Deividas pakėlė galvą ir pažiūrėjo į ją 
bereikšmiu žvilgsniu. Staiga Melanė su- 
vokė, kad jam tai tapo akademiniu gal- 
vosūkiu, mįsle, kurią didysis agentas turi 
įminti. Ji apstulbo. 

— Kas, jei tai nebuvo nužudymas, 
Melane? Jei tai buvo nelaimingas atsitiki- 
mas? Jei mažasis pavyduolis Brajanas 
Stouksas paprasčiausiai vieną dieną ne- 
suvaldė savo įniršio? 

— O Dieve, — pasibaisėjusi sušnabždėjo 
ji. 

— Pagalvok apie tai, Melane. Brajanui 
devyneri. Iš pavydo ar įniršio jis nuskri- 
audžia Meganę, ir ką daro tavo tėvai? Jie 
jau neteko vieno vaiko... 

— Ne. 

— Regis, tavo krikštatėvis jam taip pat 
atsidavęs. Be to, Džeimis tikriausiai pada- 
rytų bet ką, kad tik Patricijai nebetektų 
daugiau kentėti. Pagaliau mes turime situa- 
ciją, kuri verta to, kad trys suaugę žmonės 
susitartų ir veiktų išvien. 

— Tačiau nupjauti galvą, išniekinti 
kūną? 

— Galbūt jie neturėjo kitos išeities. Kvin- 
sis sakė, jog žudikas gali nupjauti aukai 
galvą norėdamas nuslėpti nusikaltimą. Jie 
galėjo mėgdžioti žudiką, kuris pasmaugia 
savo aukas. Bet jei Meganė žuvo netyčia? 
Galbūt ji nukrito nuo laiptų, susimušė 

galvą. Būtina pašalinti galvą, kitaip bus 
nustatyta tikroji mirties priežastis. Jei mer- 
gaitei buvo suduota buku daiktu, žaizdoje 
galėjo likti dažų, pluošto ar metalo dalelių, 
pagal kurias galima nustatyti nužudymo 
įrankį. Jei pradėjai, tai ir baik. Taigi slėpd- 
ami fizinius įkalčius jie atskiria galvą ir 
rankas, tada sugalvoja, kaip pamėgdžioti 
serijinį žudiką, apie kurį skaitė 
laikraščiuose. 

Melanė tylėdama tik purtė galvą. 

— Tačiau policijos tai neįtikina, — tęsė 
Deividas. — Harperis nežino visų smulk- 
menų, todėl jo pastangos pamėgdžioti 
nusikaltimą žlunga. Tada areštuojamas Ra- 
selas Li, ir jie nusprendžia kreiptis tiesiai į 
vykdytoją. Džeimis jį aplanko. Ir jie sudaro 
sandėrį. 

Deividas liūdnai pažvelgė į Melanę. 

— Man labai gaila, Melane, bet toks 
scenarijus įtikinamas. Tu esi Raselo Li 

Holmso dukra ir Stouksai paėmė tave tą 
naktį, kai jis mirė, kad nuslėptų tai, kas 
prieš penkerius metus atsitiko Meganei. 

— Tu klysti, klysti, — kartojo Melanė. 

Mergina stipriai apglėbė save rankomis, 
ojos balse skambėjo visiška neviltis. 

Deividas pakilo nuo sofos. Jo akyse at- 
sispindėjo žvilgsnis, kokio Melanė dar neb- 
uvo mačiusi. Galbūt švelnumas. O gal užuo- 
jauta. Jis paėmė merginą už rankų, o tada 
— ji visiškai to nesitikėjo — prisitraukė prie 
savęs ir priglaudė jos skruostą sau prie 
krūtinės. Melanė tik dabar pajuto, kad jos 
kūnas dreba. 

Jai prie smilkinio jis kimiai sušnabždėjo: 

— Galbūt. Bet niekas nepaneigs to, kad 
Laris Digeris buvo nužudytas. Ar kad šaulys 
taikėsi į tave. 

Melanė susmuko jo glėbyje. Jos keliai 
sulinko, ir tikrai būtų pargriuvusi, bet 
Deividas ją sulaikė. Jos rankos 

mėšlungiškai įsikibo į marškinius. Kai 
kūnas suglebo, jis dar tvirčiau suspaudė 
Melanę glėbyje. 

— Viskas bus gerai, — sušnabždėjo 
Deividas jai į plaukus. — Aš neleisiu, kad 
tau kas nors atsitiktų. Neleisiu niekam 
tavęs skriausti. 

— Mano šeima, mano šeima... Aš myliu 
ją. 

Ji padėjo galvą jam ant peties ir stipriai 
apsikabino. 

Akimirką jiedu stovėjo apsikabinę. Po 
kurio laiko Melanė pajuto, kad Deividas 
veda ją prie sofos. Jis paguldė ją ir atsigulė 
šalia, apsivydamas merginą savo lieknu 
kūnu. Glostė jai plaukus, nugarą. Tada jo 
lūpos nuslydo jos skruostu už ausies. Švel- 
niai. Meiliai. 

Ji godžiai atsisuko, susirado jo lūpas ir 
stipriai įsisiurbė. Lūpos susiliejo, dantys 
susirėmė, alsavimas padažnėjo. Melanė 

išsilenkė, priglusdama arčiau jo, stengdam- 
asi paskęsti jausmų ir skonių sūkuryje. 
Deividas ją visiškai užvaldė, jo liežuvis 
slydo vis giliau, užpildydamas joje Žiojinčią 
tuštumą... 

Bet kai jos krūtys sustangrėjo, speneliai 
išsišovė ir visas kūnas ėmė drebėti iš 
nekantrumo, jis atsitraukė. Ji girdėjo jo 
nelygų kvėpavimą ir smarkiai 
besitrankančią širdį. Jo rankos virpėjo. 

— Pakaks, — išspaudė Deividas. 

— Kodėl ne? 

— Nes tai būtų neteisinga. Aš noriu, kad 
viskas būtų teisinga. 

Deividas paskubomis atsistojo, aiškiai 
suvokdamas, kad ji nenusiteikusi sustoti, o 
jis neturi jėgų priešintis. Jo kelnių priekis 
buvo atsikišęs, ir Deividas turėjo susikišti 
rankas į užpakalines kišenes, kad tik vėl 
nepaliestų jos. 

Melanė nebuvo linkusi pasiduoti. Jis 
geidė jos, o ji norėjo būti geidžiama. 

Tačiau Deividas teisus. Į vyro glėbį ją 
stumia neviltis, ir vėliau dėl tokio poelgio 
nekęs abiejų. 

Ji atsistojo ir nuėjo prie lango. 

— Jie niekada nepadarė man nieko 
bloga, Deividai. Man jie buvo nepaprastai 
geri. 

Jis neatsakė. Praslinko minutė, kita. 

— Netrukus policija turėtų rasti šaulį, — 
pagaliau prakalbo Deividas. — Kai jį 
pričiupsime, turės viską mums papasakoti. 

— Pavyzdžiui, kas jį pasamdė. 

— Taip. 

— Ir tada mes sužinosime. 

— Taigi. 

— Gerai, — tarė ji. — Gerai. 

Deividas iškėlė rankas virš galvos ir 
pasirąžė. 

— Man reikia pamiegoti. 

— Žinau. 

— Tu dar neisi miegoti? Pabūsi viena? 

— Žinoma. 

— Mes viską  išsiaiškinsime,  — 
neabejodamas tarė jis. — Būtinai. 

Melanė tik šyptelėjo. Ji jau nebebuvo 
tokia tikra. Ir kas žino, galbūt yra dalykų, 
kurių jai geriau niekada nesužinoti. 

Deividas pasuko į miegamąjį. Prie durų 
stabtelėjo, atsisuko neįskaitomu veidu ir 
tyliai pasakė: 

— Žinai, iš tiesų tau jų taip labai 
nereikia, kaip manai. Esi tvirtesnė nei 
galvoji. 

— Ką tai turi bendra su mano meile 
jiems? 

Deividas neatsakė. 

Tą vakarą Melanė ilgai nėjo miegoti. 
Sėdėjo ant sofos prisitraukusi kelius ir ap- 
glėbusi kojas rankomis. Ji galvojo apie savo 
tėvus, brolį ir krikštatėvį. Kaip visi ją 

palaikė, juokino, mylėjo. Kaip dosniai 
dalijo jai savo laiką ir dėmesį tarsi būtų 
seniai laukta dovana. 

Prieš užmigdama Melanė pagalvojo: jei 
aš iš tiesų esu Raselo Li Holmso dukra, 
kodėl Kvinsis sakė, kad mano prisiminimai 
apie trobelę abejotini? Ir jei visa tai buvo 
padaryta siekiant apsaugoti Brajaną, argi 
nebūtų dabar svarbu, kad iš jo atimta 
paveldėjimo teisė? 

Šaulys, mieguistai pagalvojo ji. Šaulys 
pasakys. 

Deja. Kitą rytą ją ir Deividą pažadino 
telefono skambutis. Skambino detektyvas 
Džeksas. Taip, jie rado šaulį. 

Nelaimei, žmogus negyvas. 

— Malonu nebus, — perspėjo Deividas. 

Melanė tik linktelėjo, žvelgdama pro 
keleivio langą į 93-iuoju greitkeliu lekianči- 
us krovininius automobilius ir tolimus 
gamyklų kaminus, leidžiančius į orą dūmų 
kamuolius. Jie artinosi prie Bostono uosto 
rajono. Ji užuodė druskos kvapą. 

— Džeksas sakė, kad jį rado vandenyje, 
— tarė Deividas. — Tokiais atvejais kūnas 
atrodo baisiai. Sakau, Melane, turėtum 
palaukti, kol kūną perveš į morgą. Tada 
galėsi pažiūrėti į jį vaizdajuostėje. 

— Bet tai bus tik rytoj rytą, ar ne? 

— Bostono žmogžudysčių skyrius užs- 
ivertęs darbais. 

— Tuomet padarysiu tai dabar, — tvirtai 
pareiškė Melanė. Šiuos žodžius ji kartojo 
nuo tada, kai sužinojo naujieną. — Jei tai 
šaulys, ir jis negyvas, tada galiu grįžti 
namo. Nėra prasmės laukti. 

— Gal neskubėkime daryti išvadas, — 
miglotai numykė Deividas. 

Melanė suprato, kad šitas vyras taip 
lengvai nenusileis. Paskubomis žvilgtelėjo, 
bet jis ir toliau atkakliai vengė jos žvilgsnio. 
Aiškiai nenorėjo veltis į diskusijas. Gerai, ji 
palauks, pamatys kūną. Bet niekas 
neprivers jos persigalvoti. Vakar vakare 
daug galvojo ir susidarė savo nuomonę. 

Melanė vėl nusisuko į langą. Išvaža buvo 
dešinėje, ir Deividas perkirto tris juostas, 
kad suspėtų išsukti. Pravažiuodamas turis- 
tas nuspaudė garso signalą. Visi kiti, rodės, 
nieko nepastebėjo. Priešais akis atsivėrė 
prieplauka. Nusikaltimo vietos būtų sunku 
nepastebėti. 

Prieplaukoje rikiavosi policijos auto- 
mobiliai. Kelią juosė geltona policijos 
juosta. Stambus pareigūnas, saugantis 
nusikaltimo vietą, piktai rodė važiuoti at- 
gal, bet Deividas pamojavo jam savo 
pažymėjimu. Tarytum narystė elitiniame 
klube FTB ženkliukas garantavo jiems vi- 
etas pirmoje eilėje prie lavono. 

Jie sustojo šalia dviejų tamsių sedanų ir 
seno laužo. Deividas atidarė keleivio 
dureles ir padėjo jai išlipti. Melanė suvokė, 
kad jis visada taip elgiasi, netgi atitraukia 
nuo stalo kėdę. Matyt, motinos mokykla, 
pagalvojo, ištiesdama jam ranką ir išsir- 
angydama iš automobilio. Bet kai jis 
pasiūlė parankę, Melanė papurtė galvą. Ji 
norėjo eiti šiuo taku viena. 

Jie pasuko prie būrelio detektyvų civili- 
ais drabužiais ir vieno teismo medicinos 
eksperto. Ore tvyrojo druskos kvapas, 
tačiau jautėsi ir stiprus, salsvas puvimo 

tvaikas. Šis Bostono rajonas toli gražu neb- 
uvo vaizdingas, ir Melanė čia beveik 
niekada nesilankydavo. Netoliese stovėjo 
sena žuvies pakavimo gamykla. Juodame 
alyva užterštame vandenyje puvo negyvos 
žuvys, nugaišę kirai, o šiandien dar ir 
žmogaus lavonas. Nors Deividas ir buvo 
perspėjęs,  pasibjaurėjusi nuo  dvoko 
Melanė atšlijo. 

Juos pasitiko detektyvas Džeksas. Ir vėl 
nepaleisdamas iš burnos dantų krapštuko, 
jis tvirtai paspaudė ranką Deividui ir už- 
jaučiamai šyptelėjo Melanei. 

— Kaip gyvuojate, panele Stouks? 

— Kol kas manęs dar niekas nenušovė. 
Vadinasi, geriau nei pirmadienį. 

Detektyvas Džeksas išsišiepė, bet net- 
rukus surimtėjo. 

— Perspėju, vaizdas nekoks. 

— Deividas įspėjo mane. 

— Ar tikrai nenorite palaukti, kol morgo 
darbuotojai jį nufilmuos? 

— Kaip jau sakiau... 

— Gerai, gerai, supratau. Jums nusibodo 
federalų klubas, taigi norite namo. Puiku. 
Paklausykite, jums nereikia nieko įsiminti. 
Tik pažiūrėkite ir pasakykite, ar, jūsų 
nuomone, tai šaulys. Vienas žvilgsnis, ir 
viskas baigta. 

— Tada galėsiu grįžti namo ir viską 
pamiršti? — sumurmėjo Melanė, sekdama 
paskui detektyvą Džeksą prie lavono. Deivi- 
das uždėjo jai ant peties ranką. 

Ji negalėjo apsirikti. Lavonas gulėjo ant 
suskilinėjusio asfalto. Išpurtęs pilkas vei- 
das atrodė lyg guminis. Virš galvos — 
išpampusios rankos jau apgraužtos plėšrių 
žuvų. Šlapias tamsus kostiumas aplipęs 
dumbliais. Ant baltų marškinių dvi juodos 
skylės — ten pataikė kulkos. 

Šį kartą jokio kraujo. Vanduo jį nuplovė. 

— Ką manote? — paklausė detektyvas 
Džeksas. 

— Taijis. 

Melanė negalėjo atitraukti akių. Tiesiog 
negalėjo nežiūrėti. Numirėliai atrodo visai 
ne taip, kaip turėtų. Digerio atveju buvo 
per daug kraujo. Šis žmogus lyg netikras. 
Vanduo jį pavertė vaškine lėle. 

— Panašu, kad šauta du kartus, iš arti, — 
lyg niekur nieko paaiškino detektyvas 
Džeksas. — Veikiausiai užvakar. Užtruk- 
sime, kol nustatysime tapatybę — jokių 
dokumentų, o ir pirštų galiukų beveik ne- 
likę. Žuvys gerokai papuotavo. Nusiųsime jį 
į valstijos kriminalistikos laboratoriją. Iš 
vandens ištrauktas lavonas — tarsi guminė 
valtis, bet aš paprašiau, kad juo užsiimtų 
Džefris Eimsas. Džefas pats geriausias. 

— Aš pažįstu Džefą, — prabilo Deividas. 
— Jis tikrai geras. 

— Pažįstat Džefą? — detektyvas Džeksas 

perstūmė dantų krapštuką į kairį burnos 

kamputį ir smalsiai sužiuro į Deividą. 

— Esu Masačusetso šaulių asociacijos 
narys, — paaiškino Deividas. — Džefas irgi 
ten šaudo. 

— Jūs MŠA narys? Pala, Deividas Rig- 
sas. Ar jūs Bobio Rigso sūnus? 

Deividas linktelėjo. Detektyvo Džekso 
veidas nušvito. 

— Kad tave kur, malonu susipažinti. Aš 
tiesiog myliu Bobį. Tas žmogus — tikras 
meistras. Perduokite tėvui nuo manęs labų 
dienų, gerai? Ir pasakykite, kad noriu paro- 
dyti jam savo ginklą. Tas prakeiktas taikik- 
lis varo mane iš proto. 

— Pasakysiu. Kaip manai, kada turėsite 
pirmines išvadas? 

— Gal po poros dienų? Aš, žinoma, 
paskubinsiu, bet šiomis dienomis mes šiek 

tiek užsivertę darbais. Pavasarį veiklos 
netrūksta. 

— Ar žinote, kas jį nužudė? — tyliai pak- 
lausė Melanė. Jos skrandis jau neramiai 
vartėsi. 

— Liudininkų nėra, jei tai turite galvoje. 
Vietovė apžiūrima, tačiau kol kas nei 
tutelių, nei kraujo neaptikome, todėl jis 
greičiausiai buvo nušautas kitur. Galbūt 
kriminalistams pavyks ką nors rasti ant jo 
batų ar drabužių, tada bus lengviau 
nustatyti nužudymo vietą. Neįtikėtina, ką 
šiais laikais gali padaryti pora gerų 
chemikų. 

— O tie užrašai, kuriuos jis paėmė? Dok- 
umentai iš Lario Digerio viešbučio 
kambario? 

Detektyvas Džeksas papurtė galvą. 

— Nieko. Spėju, jis susitiko su užsakovu, 
ketindamas atiduoti jam dokumentus ir 
gauti atlygį. Tačiau galbūt jo darbdavys 

nebuvo patenkintas kilusiu sąmyšiu arba 
darbas nevisiškai buvo atliktas. Todėl už- 
sakovas atsilygino švinu. Visai jokios gar- 


bės tarp vagių nebeliko. 
— Taigi nieko konkretaus dar nežinome, 
— sumurmėjo Melanė. — Taip, šitas 


žmogus negyvas, tačiau jo darbdavys gali 
pasamdyti kitą ir dar vieną, ir... — Jos bal- 
sas tapo spigesnis. Visgi ji neišlaikė. 

Deividas ir detektyvas Džeksas atidžiai 
stebėjo ją. Melanė giliai įkvėpė ir susitelkė į 
šiltą, pažįstamą Deivido ranką ant savo 
nugaros. Tada linktelėjo, ir visi lengviau 
atsikvėpė. 

— Tai gal vis dėlto norėtumėte šį tą 
paaiškinti? — paklausė detektyvas Džeksas. 
— O gal turėčiau palaukti kito lavono? 

— Nežinau, — atsiliepė Deividas. — Kada 
planuojate rasti kitą lavoną? 

— O Viešpatie, kaip užknisa dirbti su 
federalais. — Džeksas išspjovė dantų 

krapštuką. — Aš darau, ką galiu, agente 
Rigsai. Neturiu Biuro resursų, nei ekspertų, 
bet, velniai rautų, esu linkęs manyti, kad 
mes, vargšai vietiniai slunkiai, dirbame 
gana neblogai. Tai ar pasakysite man ką 
nors, ar teks pešti po kąsnelį kaip kokiam 


šunyčiui? 
— Laris Digeris sakė turįs duomenų apie 
mano biologinius tėvus, — ėmė aiškinti 


Melanė. — Regis, kažkas nenori, jog aš apie 
tai sužinočiau. 

— Kodėl? Šiais laikais visi ieško savo 
biologinių tėvų. Tai taip populiaru kaip 
gerti kavą su pienu ir plakta grietinėle. 

— Nes gali būti, kad mano biologinis 
tėvas buvo serijinis žudikas. Ir galbūt mano 
žinia, kad jie sąmoningai įsivaikino to 
žmogaus vaiką. 

Dabar visas detektyvo Džekso dėmesys 
nukrypo į ją. 

— O čia tai bent, čia jau motyvas. Tai, 
sakote, Laris Digeris tvirtino turįs jūsų 
kilmės įrodymų? 

— Jis taip teigė. Mums taip ir nepavyko 
jų pamatyti, bet Digeris spėjo šį tą 
papasakoti. 

— Ir jis įtarė, kad tėvai jus įvaikino są- 
moningai? Tai jų tokios didelės širdys, ar 
ką? Niekada nemaniau, kad Bikono gatvės 
gyventojai galėtų priglausti ne savo kraujo 
žmogų. — Džeksas ją nužvelgė. — Panele 
Stouks, aš moku šokti kaip ir visi kiti, bet 
šis tango labai keistas. Jei norite, kad jums 
padėčiau, turite papasakoti viską. Aš 
pažiūrėsiu, ką galima padaryti. Sveika 
atvykusi į Džekso teisingumo mokyklą. 
Sutarta? 

— Nereikia nė sakyti, jog vyksta tyrimas 
— ramiai tarė Deividas. — Paklausykite, de- 
tektyve, jei norite padėti, štai ko mums la- 
biausiai reikia: šaulys negyvas, tačiau mes 

vis dar nežinome, kas jį pasamdė, ir ka- 
dangi pirmą kartą darbo nepavyko užbaigti, 
gali būti, kad bus vėl pasikėsinta į Melanę. 
Jei ką nors išgirstumėt... 

— Pranešiu jums. — Purtydamas galvą 
Džeksas sužiuro į Melanę. — Aš stengsiuosi 
kaip galėdamas, tikiu, jums padės ir ponas 
Agentas, tačiau tokie dalykai užtrunka. 
Laboratorijos išvadas gausime po kelių di- 
enų, ir tai tik tuo atveju, jei pirminis tyri- 
mas atskleis ką nors svarbaus. Paprastai, 
kai kūnas ištraukiamas iš vandens, viskas 
užtrunka ilgiau. Jau galiu pasakyti, jog 
kulkos pagamintos iš minkšto švino, todėl 
jose nebus jokių vagelių, tai reiškia, kad 
laboratorija ginklo tipą turės nustatyti 
pagal klasę, o ne pagal charakteristiką. Tai 
irgi užtrunka ilgiau. Noriu pasakyti, gali 
praeiti savaitės, kol gausime pirmas rimtas 
išvadas, o turint galvoje, kad jums jau 
dabar gresia pavojus... 

— Jis teisus, — tarė Deividas, radęs 
sąjungininką. — Nuvešiu tave atgal į 
viešbutį, Melane. Nupirksime tau drabužių, 
sugalvosime, ką pasakyti tavo tėvams. 
Prakeikimas, gali pasakyti, kad išvykai 
ieškoti savęs. Būtų beveik tiesa. Ir tikrai 
saugiau... 

— Ne. 

— Taip... 

— Ne! Aš žinau, kas esu, Deividai. Man 
dvidešimt devyneri, ir pastaruosius 
dvidešimt metų aš gyvenu Stouksų namu- 
ose, kur man ir vieta. 

— Kurgi ne. Jie pasirūpins, kad būtum 
nužudyta... 

— Tu nežinai šito! Mes neturime jokių 
įrodymų, tik krūvą abejotinų versijų. 
Neketinu vien dėl to bėgti. Pripažink, mes 
nieko nepešime, jei ir toliau laikysi mane 
uždarytą viešbučio kambaryje. Mano 

sugrįžimas namo būtų pats efektyviausias 
būdas paspartinti tyrimą. 

— Aš nerizikuosiu tavo gyvybe dėl 
kažkokios kvailos bylos... 

— Ne tau spręsti, Deividai. Sprendžiu aš, 
ir aš grįžtu namo! 

Melanė apsisuko ir žengė automobilio 
link, tačiau Deividas sugriebė ją už rankos. 


— Nekišk galvos į kilpą. 
— Jie nepadarys man nieko bloga, — 
atkakliai spyrėsi  Melanė.  — Tikrai 


nenuskriaus manęs. 

— Esi akla, užsispyrusi ir visiška neiš- 
manėlė, kai kalbama apie tavo tėvus. Tu 
taip tiki ta romantiška šeimos sąvoka, kad 
nori rizikuoti savo gyvybe! 

— Ką gi, ačiū, Deividai. Aš irgi pasitikiu 
tavo sveiku protu bei nuovoka. 

Melanė ištraukė ranką ir piktai nužings- 
niavo prie automobilio. 

Detektyvas Džeksas tyliai švilptelėjo. 

— Regis, sunervinome ją. 

— Ji nesupranta. 

— Ši moteris stovi priešais lavoną. 
Manau, ji puikiai supranta. 

— Ne, nesupranta. — Deividas atsisuko į 
Džeksą. — Jūs dar nepažįstate jos, detek- 
tyve. Melanė buvo palikta, ir tai iškreipė jos 
supratimą. Jos šeima tobula. Šeimai reikia 
jos. Tai nuostabi svajonė, suprantama sva- 
jonė. Ir ji pražudys Melanę. 

Detektyvas Džeksas gūžtelėjo pečiais. 

— Ojei tai būtų jūsų šeima, Rigsai? Jei 
kalbėtume apie jūsų tėvą? Kas tuomet būtų 
naivus romantikas? 

— O, užsičiaupk, — niūriai atrėžė Deivi- 
das ir nužirgliojo paskui Melanę į 
automobilį. 

Jie važiavo į miestą tylėdami; Deividas 
nervingai barbeno pirštais į vairą, Melanė 
atkakliai žiūrėjo pro langą. 

— Tu užsispyrusi kvaiša, — pagaliau tarė 
jis. 

Ji šyptelėjo lūpų kampučiais. 

— Tai būdinga mūsų šeimai. 

Po pusmylės Deividas vėl pratrūko: 

— Velniai rautų, tu negali nekreipti 
dėmesio į tai, kad kažkas nori tave 
nužudyti. 

— Aš tai žinau. 

— Bet vis tiek lendi į liūto narvą! 

— Ne! Aš grįžtu namo, nes tai mano 
teisė. Pabučiuosiu į skruostą motiną, ap- 
kabinsiu tėvą. Susirasiu brolį ir mes 
nuoširdžiai pasikalbėsime, o paskui pri- 
remsiu prie sienos krikštatėvį, ir mudu taip 
pat pasikalbėsime. 

— Nes tiki, kad jie tau stebuklingai 
atsivers? — Deivido balsas net prikimo iš 
pykčio. — Tie žmonės dvidešimt penkerius 
metus slėpė, kas nutiko Meganei. Dabar 
kažkas nuėjo taip toli, kad net pasamdė 

žudiką. Todėl aš netikiu, kad jie ims ir pri- 
sipažins. Netgi savo mylimai dukrai. 

Melanė šaižiai įkvėpė. 

— Jie nėra blogi. 

— Tu nežinai. Prakeikimas, Melane. — 
Deividas staiga trenkė per vairą. — Ar 
bandai priversti mane pasakyti tai? 

— Galbūt. 

— Aš agentas. Tai nepriimtina. 

— Tuomet ne protokolui, pone Rigsai. 

Jis suniurzgė, tačiau ji nenusileido. 
Melanė tik dabar suprato, kaip jai tai 
svarbu. Ji linksta prie jo. Įdėmiai gaudo 
kiekvieną Deivido žvilgsnį. Jai reikia jo la- 
biau nei pati suvokė. Ir labai nori žinoti, ar 
ji irgi rūpi šiam vyrui. Ar pastarosios di- 
enos nebuvo dar viena iliuzija. 

Deividas skubiai prakalbo: 

— Man rūpi, velniai rautų! Tu man rūpi, 
Melane, labiau nei turėtum, ir aš nenoriu 
matyti tavęs kenčiančios. 

— Aš žinau. 

— Suprantu tave. Jie tavo šeima, ir nors 
aš artimiausiu metu tikrai nelaimėsiu metų 
sūnaus vardo, man šeima taip pat svarbi. 
Jei tai būtų mano tėvas ar brolis, nežinau, 
ar elgčiausi kitaip. 

— Aš privalau jais tikėti, Deividai. Jie 
mane labai myli. 

— Žinoma, myli, Melane. Tokios kitos 
Meganės Stouks jie niekada neturės. 

Melanė krūptelėjo. Ji žinojo, kad Deivi- 
das stengiasi sukelti pasipiktinimą, ir jam 
pavyko. Akis ėmė graužti ašaros. Ji vos vos 
tramdė jas. 

Nėra pasaulyje žmogaus, kuris nenorėtų 
būti mylimas vien už tai, koks yra. Labai 
nesąžininga sakyti, kad nesvarbu, ką ji da- 
rytų, visada bus tik pakaitinė dukra. 

Melanė nusisuko ir įsistebeilijo pro 
langą. 


|| |(|(|(|(—(—(—(— 

Deividas išsuko iš 93-iojo kelio, per- 
važiavo finansinį rajoną ir įsuko į Bikono 
gatvę. Iki jos namų buvo likę trys kvartalai. 
Jis sulėtino greitį. Melanė mėgino sus- 
itvardyti. Kai automobilis pagaliau sustojo, 
ji vis dar nesijautė pasirengusi. 

— Buk atsargi, — tyliai ištarė Deividas. 
Jo pyktis buvo išblėsęs. Atrodė nuoširdžiai 
sunerimęs, ir tai ją sujaudino. 

— Ačiū tau. 

Melanė palietė jo ranką. Jis atitraukė ją 
purtydamas galvą. 

— Man nereikia tavo dėkingumo. Aš ger- 
okai peržengiau ribą, todėl negaliu apsi- 
mesti, jog tai tik profesinis mandagumas. 

— Taip, tai dalis tavo žavesio. 

— Aš neturiu jokio žavesio. Esu senas, 
susuktas artrito ir niurzglys. Pusę laiko el- 
giuosi kaip dygliakiaulė. Todėl nepasakok, 
kad esu žavus. 

— Esi, nes aš žinau, kad po šia išore 
plaka gera širdis. 

— Moteriška fantazija, — sumurmėjo jis. 

— Tiesa. 

Deividas lyg ir norėjo ginčytis, bet 
paskui atsiduso ir pats paėmė jos ranką. 

— Melane, dėl daugybės priežasčių, kuri- 
as, manau, tu žinai, aš negaliu užeiti į tavo 
namus. 

— Taip. 

— Tu liksi viena. 

— Suprantu. 

— Ir tu velniškai mane gąsdini. 

— Faktas. 

— Taigi. Štai mano pranešimų gaviklio 
numeris. — Vyras paskubomis užrašė jį ant 
lapelio. — Jei tau kas nors nutiks, aš atvaži- 
uosiu. Jei susapnuosi blogą sapną, aš 
pribūsiu. Jei prisiminsi ką nors blogo, aš 
ateisiu. Tik paskambink į gaviklį, gerai? Aš 
būsiu šalia, Melane. Pažadu. 

Ji paėmė lapelį. 

— Ačiū tau, — padėkojo Melanė ir pam- 
atė, kaip Deividas vėl susiraukė. — Dabar 
turiu eiti. 

— Mel, palauk. 

Bet Melanė nelaukė. Ji išlipo ir nužings- 
niavo nė neatsigręždama, net tuomet, kai 
jis užvedė automobilį ir nuvažiavo. 

Ir ji liko viena. 

Vyšnių žiedai linksmai mojavo. Ore 
tvyrojo aitrus hiacintų kvapas. Graži diena 
gražiame mieste. 

Melanė nužvelgė triaukštį plytų pastatą 
— savo namus Ji išvydo tvirtas riešut- 
medžio duris, sunkius geležinius vartelius. 
Pamatė erkerinius savo miegamojo langus. 

Ir akimirką sudrebėjo iš baimės. 

Paskui atidarė duris ir žengė vidun. 

Tarnaitė Marija pasveikino ją draugiškai 
linktelėdama. Moteris nužvelgė susiglamži- 
usius Melanės drabužius, susivėlusius 
plaukus, tačiau nė nemirktelėjo. Jos tėvai ir 
senjoras O'Donelis vidiniame kiemelyje 
pietauja. Ar ji ko nors norėtų? 

Melanė papurtė galvą ir pasuko į 
kiemelį. 

Kaip tik tą akimirką Džeimis įžengė pro 
užpakalines duris. Pamatęs ją, vyras sus- 
tojo it įbestas, jo veide šmėstelėjo nuostaba. 

— Melane? — dvejodamas tarė jos 
krikštatėvis, kaip visuomet ištiesdamas 
rankas, tačiau akivaizdžiai sutrikęs. 

Ji žengė jam į glėbį, nes tą akimirką 
paguodos troško labiau, nei pati manė. 

Tačiau nespėjus jai prisiartinti Džeimis at- 
sitraukė ir sustabdė ją per rankos atstumą. 

— Kas atsitiko, mergyt? Girdėjau, dingai 
dviem dienoms beveik nė neatsisveikinusi. 
Kodėl verti savo motiną nerimauti? Tai 
nepanašu į tave. 

Melanė atsakė ne iš karto. Susidūrusi su 
pirmuoju šeimos nariu suprato nežinanti, 
ką nori pasakyti. O galbūt nežino, ką norėtų 
išgirsti. Deividas teisus. Tai sunkiau nei 
tikėjosi. Jos pirmas klausimas nustebino 
netgi ją pačią. 

— Ar tu mane myli? 

— Žinoma, mergyt! Tu mano mylimi- 
ausia moteris visame pasaulyje. 

— Kodėl? 

— Kodėl? — Krikštatėvis kilstelėjo antakį 
ir atidžiai ją nužvelgė. — Tu prastai nus- 
iteikusi. Ką gi, aš nežinau. Kodėl ką nors 
myli, Melane? Nes tiesiog myli. 

— Tikrai? Tu visada buvai šalia, Džeimi. 
Per mano sutiktuvių šeimoje vakarėlį, 
pirmąją mano dieną mokykloje, per mano 
gimtadienius, labdaros pokylius — visada. 
Kaip krikštatėvis, savo krikštaduktei tu 
skyrei labai daug dėmesio. 

— Na, esi ypatinga krikštaduktė. 

— Bet kodėl? Kodėl tu mane taip myli, 
Džeimi? Ko nori iš manęs? 

Jos balsas pavojingai  suplonėjo. 
Krikštatėvis tučtuojau išsklaidė Melanės 
abejones. Jis atsakė paprastai ir ramiai: 

— Aš myliu tave, kad tiesiog tokia esi. Ir 
visada norėjau, kad būtum laiminga. 

Melanė pagalvojo, kad tai patys mieli- 
ausi kada nors girdėti žodžiai, 0 po 
akimirkos suprato, jog nė vienu iš jų netiki. 
Pirmą kartą gyvenime ji suabejojo savo 
krikštatėviu. 

Praslinko kelios akimirkos, ir tyla tapo 
nesmagi.  Džeimio švelnumą pakeitė 
atsargumas. 

— Jei kas nors neduoda tau ramybės, — 
pagaliau prabilo jis, — juk pasakytum man, 
ar ne? 

— Nežinau. Jei kas nors neduotų ramy- 
bės tau, juk pasakytum man, ar ne? 

— Ne, nepasakyčiau. 

— Kodėl? Man dvidešimt devyneri, aš 
pasirengusi išgirsti... 

— O man penkiasdešimt devyneri, ir aš 
vis dar vyresnis, išmintingesnis. 

— Išmintingesnis? Nes žinai daugiau 
apie reporterį, vardu Laris Digeris, ar 
pribuvėją, kuri priėmė Raselo Li Holmso 
kūdikį? Žinai daugiau apie Brajaną ir 
Meganę Stouks? 

Krikštatėvis ją atidžiai tyrinėjo. Jo akys, 
suvokė Melanė, kur kas įžvalgesnės ir 
gudresnės, nei ji kada nors pastebėjo. 

— Ne apie Brajaną, — tarė jis. — Bet apie 
tave, mergyt. Tave. 

— Džeimi... 

Jis atsitraukė, neva valydamasis dulkes 
nuo savo lietpalčio, nupūsdamas pūkelį. 

— Aš dar kurį laiką būsiu mieste, 
Melane. Verslas klesti, ką aš galiu pasakyti? 
Tad jei tau ko nors reikės, — vyras 
reikšmingai pažiūrėjo į ją, — paskambink 
man į „Keturis metų laikus“. Dieną ar na- 
ktį, aš pribūsiu. 

— Džeimi... 

— Aš sutikau moterį, Mel, ar sakiau tau? 
Svarstau, gal įsikurti čia visam laikui, tapti 
vietiniu? Ką manai? Ar gali įsivaizduoti 
mane kaip vedusį vyrą? Cha. Tu teisi, teisi. 
Ką aš sau galvoju, kalbėdamas apie save 
kaip apie šeimos vyrą? Tai Harperio dar- 
bas. Vėl tuščiai svaičioju. Sendamas da- 
rausi sentimentalus ir kvailas. 

— Džeimi... 

— „Keturi metų laikai“. Paprasčiausiai 
surink mano numerį, ir tavo senasis 
krikštatėvis atskubės. O dabar pamėgink 
pamiegoti. 

Ir jis išėjo. 

Po minutėlės Melanė atidarė stiklines 
duris ir įėjo į kiemelį. 

Jos tėvai pietavo vieni. Harperis vilkėjo 
ligoninės kombinezoną ir skaitė laikraštį; 
matyt, šįryt operavo. Patricija sėdėjo 
priešais jį ir pešiojo greipfruto skilteles, 
užkąsdama sausu skrebučiu. Kiek tik 
Melanė galėjo prisiminti, motina visada 
valgydavo tik greipfrutus ir sausus kvietini- 
us skrebučius. 

Išgirdusi Melanės žingsnius, Patricija at- 
sisuko, ir jos akys išsiplėtė iš nuostabos. 
Abi nesmagiai susižvalgė, prisiminusios 
telefoninį pokalbį. Šalia motinos Melanė 
niekada nesijautė nejaukiai, bet šią 
akimirką jai buvo nesmagu. 

Pagaliau Patricija nervingai nusišypsojo 
ir ištiesė rankas į dukterį. 

Melanės keliai sulinko. Štai ko ji norėjo, 
pagaliau suvokė. Po pastarųjų dviejų dienų 
grįžti namo pas mamą. Troško įkvėpti 
Chanel No.5 ir Lancome veido kremo aro- 
mato, kuris lydėjo ją visą gyvenimą. Norėjo, 
kad motina pasakytų, kaip ne kartą per 
visus šiuos metus yra sakiusi, jog „viskas 
bus gerai, vaikeli. Dabar tu Stouks, ir mes 
visada rūpinsimės tavimi“. 

Ir tada Melanė pagalvojo: o Dieve, ką jūs 
padarėte Meganei? 

— Ar smagiai praleidai vakarą? — ner- 
ūpestingai pasiteiravo Patricija. 

— Puikiai, — atsiliepė Melanė. 

Čiupinėdama rausvus vijoklinės rožės 
žiedlapius, stebeilijo į kiemelio grindinį. 
Motina pagaliau nuleido rankas. Ji liūdnai 
nusisuko į savo greipfrutą, ir Melanė 
pasijuto dar blogiau. 

Tėvas nuleido laikraštį. Jis pažiūrėjo į ją, 
paskui į Patriciją, tada vėl į dukrą. 
Susiraukė. 

— Melane? Ar viskas gerai? Nematėme 
tavęs ištisas dvi dienas, o tau tai nebūdinga. 

— Man tik reikėjo pabūti vienai. 

— Tebūnie, bet mes vis dar šeima. Kitą 
kartą nepamiršk paskambinti. Bent jau iš 
mandagumo. 

— Žinoma, — sumurmėjo ji. — Kaip... 
kaip jūs čia? 

— Dirbam, — atsiduso tėvas. Jis atrodė 
išblyškęs ir išvargęs, veidas sukritęs. — 
Šįryt iškvietė į ligoninę, nes dar vienam pa- 
cientui prireikė širdies stimuliatoriaus. 
Sakau jums, toji ligoninė neleidžia man nė 
atsikvėpti. 

— Mes čia su tavo tėvu kalbėjomės, — 
netikėtai įsiterpė motina. — Mes manome, 
kad metas visai šeimai išvykti atostogų. 
Įskaitant Brajaną. 

— Į Europą, — pridūrė tėvas. 

— Ką? — Melanė apstulbo. 

— Aš visada maniau, kad mums visiems 
derėtų kartu paatostogauti, — ramiai tęsė 
tėvas. — Galų gale pasakiau tavo motinai, 
kad galbūt turėtume tiesiog susidėti 
daiktus ir išvykti. Pusmetį pakeliautume po 
Prancūziją, Angliją, Viduržemio jūros re- 
gioną. Puikiai praleistume laiką. 

Melanė neteko žado. 

— Aš nenoriu į Europą. Ne dabar. 

— Nesąmonė, — tarė motina. Melanei 
jos balsas pasirodė pernelyg gyvas, tarsi 
ramintų vaiką. — Tau reikia atostogų, 
Melane. Tu jų nusipelnei. Bus nuostabu. 
Mes pailsėsime, pasimaudysime, 
pasimėgausime saule. 

Melanė papurtė galvą. Ji žiūrėjo į savo 
tėvus, tačiau šie vengė jos žvilgsnio. Patri- 
cija grąžė rankas ant kelių, paskui ėmė 
sukioti vestuvinį žiedą. Harperis trepseno 

koja, pasislinkdamas tai kairėn, tai 
dešinėn, nors anksčiau niekada taip 
nedarydavo. 

Tai ne atostogos, suprato Melanė. Tai 
pabėgimas. Ar jie irgi rado kokį altorėlį? O 
gal sulaukė skambučio, jog gauna tai, ko 
nusipelnę? Ar jie supanikavo ir nusprendė 
vėl sprukti kaip anuomet, kai persikėlė iš 
Teksaso į Bostoną? 

— Aš nevažiuosiu, — pareiškė Melanė. 

Harperis susiraukė. 

— Mes siūlome atostogas Europoje, 
Melane. Aišku, kad važiuosi. 

Ji papurtė galvą. Melanės rankos buvo 
sugniaužtos į kumščius, o kai prabilo, su- 
vokė, kad jos balsas gerokai aukštesnis nei 
norėtų. 

— Tai ne atostogos. Tu niekada 
neatostogauji, tėti. Galima pagalvoti, kad 
jei praleisi daugiau nei dešimt minučių toli 

nuo savo brangiosios ligoninės, pavirsi 
akmeniu. 

Harperis prisimerkė. 

— Nesuprantu, apie ką čia kalbi, panele, 
ir man nepatinka tavo tonas. 

— Kalbu tiesą! — suriko Melanė. — 
Kalbu apie tai, kas atsitiko mažai mergaitei, 
vardu Meganė Stouks. 

Kiemelyje stojo tyla. Melanė pamatė, 
kaip jos motina išblyško. Tada tylą suardė 
metalinis garsas — pašokdamas tėvas ati- 
traukė kėdę. Jo veidas buvo nesveikai 
įraudęs. 

— Nedrįsk, panele. Nedrįsk kalbėti apie 
tai savo motinos akivaizdoje! 

— Kodėl ne? Praėjo dvidešimt penkeri 
metai. Kodėl mes niekada nekalbame apie 
Meganę? Juk prisimenate ją. Juk aš 
aptinku mamą, žiūrinčią į Meganės port- 
retą, ir pastebiu, kaip tu žvilgčioji į jį pro 
savo viskio stiklą. Brajanas retsykiais 

pašaukia ją vardu, o Džeimis ne kartą 
užsikirto, kai turėjo ištarti Melanės vardą. 
Meganė čia. Ji yra šiuose namuose ir ji 
dalyvauja mūsų gyvenimuose. Tai kodėl 
niekada apie ją nekalbame? Ko jūs taip 
bijote? 

— Pakaks, panelyt. Neleisiu, kad šitaip 
kalbėtumeisi su savo tėvais... 

— Mano tėvai. Taip, mano tėvai. Tai dar 
vienas dalykas, apie kurį niekada 
neužsimename. Kodėl niekada neieškojome 
mano biologinių tėvų, tėti? Kodėl niekada 
nesiūlei hipnozės, regresinės terapijos ar 
kitų būdų, kurie galbūt padėtų man atgaiv- 
inti atmintį? Kodėl buvai ligoninėje tą na- 
ktį, užuot stebėjęs mirties bausmės įvyk- 
dymą Raselui Li Holmsui? 

— Melane! — aiktelėjo jos motina. — 
Ką... ką tai reiškia? 

Melanė nespėjo atsakyti. Harperis 
pakėlė ranką ir tučtuojau nutildė žmoną. 

Jis įsmeigė akis į dukrą, o veide atsirado 
šalta išraiška, kokios Melanė nebuvo 
mačiusi. 

— Kaip tu drįsti. — Jo akys liepsnojo 
kaip tą vakarą, kai Brajanas pasakė esąs 
gėjus. — Kaip drįsti stovėti mano namuose 
ir šitaip kalbėti su manimi. Po to, ką dėl 
tavęs padariau. Velniai griebtų, aš priėmiau 
tave į savo namus, suteikiau stogą virš gal- 
vos. Padariau viską, ką tėvas turėtų pada- 
ryti, rūpinausi tavo sveikata, apmokėjau 
mokslus, vedžiau tave per gyvenimą. 
Niekada neapgaudinėjau tavęs, panelyt. 
Visada elgiausi su tavimi kaip su savo 
vaiku, tu išlepinta, nedėkinga... 

— Kas? — tyliai paskatino Melanė. — 
Žudiko išpera? Ar tai norėjai pasakyti? Ar 
taip iš tiesų jautiesi, Harperi? 

— Tu maža kale. 

Jis pakėlė ranką ir stipriai tėškė. Nė 
neaiktelėjusi Melanė parkrito ant grindinio. 

Tarytum iš toli atsklido tylūs motinos 
šūkčiojimai. 

— Tai niekur nedings, tėti, — sušn- 
abždėjo ji. — Tiesa iškilo aikštėn, ir net 
geriausias Bostono kardiochirurgas jau ne- 
begali suvaldyti padėties. Netgi tu negali 
nieko padaryti. 

— Tu nesupranti, apie ką kalbi... 

— Liaukitės! — šūktelėjo Patricija. — 
Nutilkite! 

Jie abu atsisuko į Patriciją. Moteris ner- 
angiai stojosi nuo kėdės. Jos kūnas drebėjo, 
o akyse blizgėjo susikaupusios ašaros. 

— Maldaujuų, — sušnabždėjo ji. — 
Nereikia. Tai mūsų dukra, Harperi. Bra- 
janas mūsų sūnus. Jie viskas, ką turime. Ką 
tu darai? 

— Bandau išmokyti juos dėkingumo. 
Matai, kas atsitinka, kai duodi jiems viską, 
Pat? Kaip jie abu virsta... 

Patricija uždėjo ranką jam ant peties. 

— Harperi, prašau. 

Supykęs ir įžeistas jis nusikratė žmonos 
rankos. 

— Tu irgi, Pat? — suniurzgė jis. — Man 
jau gana, velniai rautų. Kas nupirko šį 
namą ir automobilius, kuriuos vairuojate, 
drabužius, kuriuos dėvite, maistą, kurį val- 
gote? Tikrai ne tu ir ne tavo tėvas. Visus 
pinigus jis paliko labdarai, pameni? Pa- 
sakė, esą galime užsidirbti patys. Ir aš 
užsidirbau. Aš kiekvieną dieną einu į ligon- 
inę, sunkiai dirbu įtemptą darbą, apie kurį 
tu nieko nenutuoki, ir kas mane už tai ger- 
bia? Kokio dėkingumo sulaukiu iš savo 
žmonos? 

Jis piktai atsisuko į Melanę. 

— O tu? Tavo labdaringas darbas puikus, 
bet kaip, velniai rautų, jis padeda apmokėti 
nuomą? Kokias pareigas tu turi namuose? 
Paprasčiausiai dingai dviem dienoms tarsi 
tau nė velnio niekas nerūpėtų. 

— Tik pagalvokite, kas būtų, jei aš taip 
pasielgčiau? A? Kas būtų? Ar jūs dar ne- 
suprantate? Mano vaikai šoka, linksminasi 
ir dalyvauja išsigimėlių pasirodymuose, o 
aš apmoku sumautas sąskaitas. Mano 
žmona apsipirkinėja ir skendėja savigailoje, 
o aš keliuosi ir einu į darbą kiekvieną mielą 
dieną, nesvarbu, koks oras ar nuotaika. 
Jėzau Kristau, Pat, aš tik prašiau tavęs, kad 
būtum gera motina. Bet tau nė tai 
nepavyko, nes mirė Meganė. Ir tada tu 
tapai gedėtoja, etatine profesionalia 
gedėtoja. Ko čia stebėtis, kad Brajanas tapo 
išsigimėliu? Žinoma, jis ėmė ieškoti vyrų 
draugijos. Nes negavo jokios meilės iš 
moterų! 

Patricija šaižiai įkvėpė, tačiau jos vyras 
nė neketino nutilti. 

— Todėl nedrįsk manęs pulti! — Jis 
žiūrėjo tiesiai į Melanę. — Ir nekalbėk su 
manimi tokiu tonu! Tai mano namai. Aš už 

juos sumokėjau, aš juos išlaikau, nes toks 
jau mano gyvenimas — rūpintis kitais, 
patinka man tai ar ne. Jums lieka linksmy- 
bės. Aš niekada neturėjau tokios praban- 
gos. Netgi tuomet, kai mano mažoji dukrelė 
buvo nužudyta, tu, savanaudiška ir apie 
save tegalvojanti... 

Staiga Harperio balsas užlūžo. Jis tuoj 
pravirks, suprato Melanė. O Dieve, ji 
privedė savo tėvą prie ašarų. 

Vyras atgalia ranka nusibraukė akis ir 
skubiai susitvardė, tačiau jo pyktis 
nenuslopo. 

— Einu į ligoninę. Kol manęs nebus, 
norėčiau, kad judvi viską apgalvotumėte. Ir 
tu, Melane. Noriu, kad iki ryto at- 
siprašytum manęs ir savo motinos. O 
paskui gali pradėti krautis lagaminus. Nes, 
patinka tau ar ne, ši šeima važiuos 
atostogauti, ir mes visi būsime laimingi, net 
ir prieš savo valią! 

Harperis išdundėjo pro duris. Po 
akimirkos jiedvi išgirdo jo piktus žingsnius 
hole, paskui trinktelėjo lauko durys. Tada 
namai nutilo. 

Patricija stebeilijo į Melanę, kuri mėgino 
sugalvoti, ką pasakyti ar padaryti. Mergina 
susivokė besičiupinėjanti skruostą; jį vis 
dar gėlė. Jos protas negalėjo to suprasti. 
Dar niekuomet nematė tėvo tokio įniršusio. 

— Jam tik reikia laiko atvėsti, — sumur- 
mėjo Patricija. — Pastaruoju metu jam 
labai sunku... 

Melanė nieko neatsakė. 

— Viskas bus gerai, — kalbėjo motina su 
vis didėjančiu susirūpinimu. — Taip jau 
nutinka šeimose. Pasitaiko sunkių 
laikotarpių, bet mes išgyvename juos, 
Melane. Visi juos išgyvename, ir tai mus 
sustiprina. 

— Galbūt mums nereikėtų stengtis, — 
pavargusiu balsu ištarė Melanė. — Galbūt 
reikėtų leisti šiai šeimai iširti. 

Ji svyruodama atsistojo. Kojos buvo lyg 
guminės. Už kairiojo akies obuolio tvenkėsi 
skausmas. Artinosi dar vienas migrenos 
priepuolis. 

— Tau tik dvidešimt devyneri, — kalbėjo 
motina. — Taip gali sakyti tik tas, kuriam 
dvidešimt devyneri. Svarbiausia šeimoje — 
atleisti, Melane, svarbiausia — pamiršti. 

— Kodėl? Mes niekada nepamiršome 
Meganės. Akivaizdu, kad judu su tėčiu taip 
ir neatleidote vienas kitam, kitaip kaip jis 
būtų galėjęs pasakyti bent pusę to, ką 
išrėžė? Ką judu anuomet padarėte? Ką 
padarėte? 

Patricija vėl išblyško. Tada jos pečiai 
nusviro, ir Melanė suprato pasiekusi tikslą. 
Motina palūžo; jos akyse atsispindėjo 
skausmas ir didžiulė baimė. 

Tačiau Melanė nepajuto jokio 
pasitenkinimo. 


Įėjusią į kambarį Melanę pasveikino 
ryškios spalvos. Raudona, žalia ir mėlyna. 
Geltona, oranžinė ir, o Viešpatie, kokia 
netvarka. 

Ji nusimetė suknelę ir įlindo į dušą. Ir 
ten, po saugia vandens čiurkšle, ėmė verkti, 
nes jai paprasčiausiai reikėjo išsilieti. 

Kai išėjo iš dušo, nebebuvo likusių jokių 
emocijų. Melanė jau nebijojo, nepyko ir 
nesistebėjo. Jautėsi išsekusi. 

Ji išgėrė fiorinalio, įsliuogė į lovą ir po 
kelių akimirkų užmigo. 

Pabudusi pamatė tėvą, stovintį tarp- 
duryje, įsirėmusį rankomis į klubus, kupinu 
pykčio veidu. 

Tada Melanę vėl įtraukė tamsa, kur ji 
bėgo per tankius krūmokšnius; dygliai 

kabinosi jai į plaukus, o ore tvyrojo 
šleikštus gardenijų kvapas. 

Aš noriu namo. Noriu namo. 

Bėk, Megane, bėk. 

Tas šnopavimas vis artėja, artėja... 

BĖK, MEGANE, BĖK! 

Gardenijų kvapas, šakos, šakelės, 
sunkūs žingsniai visai čia pat... 

Neee. 

Kai vėl pabudo, šalia sėdėjo Patricija ir 
glostė jai plaukus. 

— Viskas gerai, — sušnabždėjo jos mot- 
ina. — Niekas neatims iš manęs kito vaiko. 
Niekas. 

Deividas dirbo iki vėlumos. Palinkęs virš 
stalo, jis persibraukė ranka plaukus ir per- 
vertė lapus. Akys ašarojo iš nuovargio, 
sprando raumenis maudė, o juosmuo buvo 
lyg surakintas. Bet jis atkakliai sėdėjo, nes 
žinojo, kad laiko liko mažai. 

Tą dieną Čenis patikrino Viljamo Šefildo 
šiukšlių dėžę. Rado maišelį su kiaulės 
vidaus organais, suteptą paklodę ir vieną 
spindintį obuolį. Deividas buvo linkęs 
tikėti, kad tuos daiktus vyro namuose kaž- 
kas tyčia paliko, norėdamas pagąsdinti, 
nebent Šefildas žavisi kokiu makabrišku 
hobiu. 

Ar gali būti, kad po dvidešimt penkerių 
metų vienam iš sąmokslininkų pagaliau 

nusibodo laukti? O gal tai žmogaus, kurio 
asmenybę jiems dar reikia nustatyti, dar- 
bas? Ir kokių dar žinučių gauta, apie kurias 
Biuras nieko nežino? 

Šis klausimas Deividui kėlė didžiausią 
susirūpinimą. Jį kankino jausmas, kad yra 
gainiojamas, kad laiškelių siuntėjas veikia 
ne tik greitai, bet ir užtikrintai. Šitas siun- 
tėjas verčia visus žaisti kažkokį labai sudėt- 
ingą žaidimą, kurio pabaigą pats jau 
numato. 

Ir toji pabaiga Deividui labiausiai kėlė 


nerimą. 
— Ką turite? — prirėmė jis detektyvą 
Džeksą ketvirtą po pietų. 


— Keturiasdešimt dvi bylas ir du neat- 
pažintus lavonus. O kaip jaučiatės jūs? 

— Persidirbęs ir nemylimas. Ar jau 
nustatėte šaulio tapatybę? 

— Ne, taro kortos nieko aiškaus nepa- 
sakė. Dabar ketinu kreiptis į mediumą. Gal 

jis pasakys to vyruko vardą ir sudainuos 
Elvio Preslio dainą. Žinai, mes, vietiniai, 
juk neturime ką veikti. 

— O mokamo telefono išklotinė? Ar jau 
žinote, su kuo jis kalbėjosi? 

— Eli, agente, nusiraminkite. Reikia laiko 
gauti leidimą ir patikrinti viešųjų telefonų 
išklotines, nebent, žinoma, norite imtis šito 
darbo už mane. 

— Tai jūsų byla, — šaltai atrėmė 
Deividas. 

— Tiesą sakant, taip. Tai kokio velnio aš 
kalbuosi su jumis? 

Detektyvas  Džeksas padėjo ragelį. 
Matyt, keturiasdešimt dvi bylos visgi veikia 
žmogų. 

Deividas liko sėdėti kankinamas 
nevilties ir žiauriai prastos nuotaikos. Taip, 
reikia laiko, kad gautum leidimą patikrinti 
išklotines. O Bostono viešųjų telefonų išk- 
lotinių peržiūrėjimas užtruks dar ilgiau. 

Atsakymų jam reikia dabar. 

Atėjo septinta vakaro. 

Lermoras išeidamas dar užsuko į jo 
kabinetą. 

— Kur esame? 

— Ten pat, kur ir vakar, plius dar vienas 
lavonas. 

Lermoras susiraukė. Deividas 
klausiamai kilstelėjo antakį. 

— Bloga diena, Lermorai? 

— Bloga savaitė, — atšovė vyresnysis 
agentas. 

Deividas primygtinai neklausinėjo. Ler- 
moras turėjo savo reikalų, kaip ir Deividas 
savų. Raudona telefono lemputė mirksėjo, 
pranešdama jau apie trečią žinutę nuo tėvo. 

Netrukus Lermoras išėjo. 

Deividas vėl sutelkė dėmesį į atverstą 
bylą ant stalo. Jis buvo apsivertęs kalnais 
dokumentų, tarsi šie būtų milžiniškos 
dėlionės dalys, laukiančios savo vietos. Šiuo 

metu skaitė bylą apie Stouksų finansinius 
reikalus ir pareigingai rinko informaciją 
kitam septintos ryto susitikimui su Ler- 
moru. Nieko ypatinga. Pinigai atėjo, pinigai 
išėjo. Kažkas turėtų pasakyti Harperiui, 
kad gyvenimas ne tik Armani kostiumai. 

Deividas atsiduso. Buvo palikęs jau du 
pranešimus Brajanui Stouksui, tačiau vyru- 
kas taip ir nepaskambino. Aštuntą vakaro 
jis nuvažiavo į ištremto sūnaus namus. 
Tamsu, namuose nieko nėra. Tada Deividas 
pamėgino laimę privačioje klinikoje, kuri- 
oje Brajanas dirbo, bet ten sužinojo, kad 
daktaras serga. 

Jau dvi dienas Brajano Stoukso niekas 
nematė. Deividas vis dar nežinojo, ką tai 
galėtų reikšti. 

Devinta vakaro. Deividas paskambino į 
laboratoriją. Jie dar neturėjo jokių išvadų. 
Pirštų atspaudų nerasta. Žvakės pagamin- 
tos fabrike Meine, tokios pardavinėjamos 

keliems šimtams užsakovų visoje valstijoje. 
Žaislas iš tiesų atrodo senas. Įdomiausia 
toji medžiagos skiautė, ant kurios rasta 
dviejų tipų kraujo. DNR rezultatus jie tikisi 
gauti iki savaitės pabaigos, o tai, jūsų žiniai, 
labai greitai. Žinoma, tam, kad DNR 
rezultatai būtų naudingi, reikia turėti su 
kuo juos palyginti. 

Atgal į įprastą skubėjimo ir laukimo 
tyrimą. 

Nieko daugiau nebegali padaryti, Rigsai. 
Tu stengiesi jai padėti, stengiesi. 

Aš melavau jai, pagalvojo Deividas, 
pagaliau likęs vienas su savo kalte. Taip ir 
nepasakiau, kad domiuosi jos tėvu ar kad 
greičiausiai mes iškelsime Harperiui bylą 
dėl sukčiavimo sveikatos apsaugos srityje. 

Toks tavo darbas. Tu privalai dirbti sa- 
vo darbą. Kaip tik taip padėsi jai. 

Kas, jei tai svarbu? Jei informacija apie 
jos tėvą suteiks vilčių, padės ją apsaugoti? 

Tu šito nežinai, Rigsai. Kaip mėgsta 
sakyti Čenis, yra didžiulis skirtumas tarp 
neatsargumo, sukeliančio pavojų žmogaus 
gyvybei, ir ketinimų nužudyti savo įdukrą 
pasamdžius profesionalų žudiką. 

Galų gale Deividas grįžo namo. 

Užsitempė šortus, įsliuogė į lovą. 

Užmigo su pranešimų gavikliu po galva 
ir sapnavo esąs medinėje trobelėje, bet su 
Melane, ne su Megane Stouks. Jis įnirtingai 
gramdė grindis, tarsi tai išgelbėtų juos 
visus. 

Tarpduryje stovėjo Raselas Li Holmsas 
ir juokėsi. 


Čenis buvo pavargęs. Labai pavargęs. Po 
pietų jam pavyko šiek tiek nusnūsti, tačiau 
kol išnaršė Viljamo Šefildo šiukšlių dėžę ir 
atsekė jo pėdsakus iki vaikų namų Teksase, 
užklupo vėlus vakaras. Jam bent jau 
pavyko sužinoti šį tą įdomaus. Pasak vienos 

vienuolės, tuose vaikų namuose Šefildas 
buvo tikras pabaisa. Ji netgi manė, jog Vil- 
jamas galėjo apnuodyti vieną iš vyresniųjų 
berniukų — nepakankamai, kad šis mirtų, 
tačiau užtektinai, kad vaikis pajustų Dievo 
baimę ir laikytųsi atokiau nuo Šefildo. 
Akivaizdu, kad tas liesas, pernelyg apsišvi- 
etęs anesteziologas slėpė daugiau, nei galė- 
jai matyti plika akimi. 

Dabar Čenis pėdino prieblandoje skend- 
inčiu Centrinės ligoninės koridoriumi, 


stumdamas vežimėlį su valymo 
priemonėmis, didžiule šiukšline ir ne- 
suskaičiuojama daugybe tualetinio 


popieriaus. Koridoriai buvo tušti, blankiai 
apšviesti. Jo vežimėlis barškėjo į linoleumu 
išklotas grindis ir kėlė šiurpą. Čenis 
niekada nemėgo didelių įstaigų. 

Kai intensyviosios priežiūros skyriaus 
slaugytoja išėjo į kitų pacientų palatas, jam 

pavyko žvilgtelėti į diagramas. Jis nė velnio 
nesuprato — tai Rigso darbas. 

Pagaliau Čenis sutelkė dėmesį į du 
vyresnio amžiaus pacientus, kuriems buvo 
prijungti širdies ritmo monitoriai ir 
lašelinės. Viena ligonė atrodė gan prastai. 
Po deguonies kauke žiojėjo bedantis 
žandikaulis. Kaklo oda buvo susimetusi į 
gilias raukšles. Kūnas kone pilkas. Čenio 
supratimu, moters būklė buvo tikrai bloga. 

Kitas ligonis buvo jaunesnis, veikiausiai 
penkiasdešimties. Tiesą sakant, ganėtinai 
tvirtas. Dailiai apkirpti plaukai. Gražus 
pavasarinis įdegis, raumeningos rankos. 
Kai ateis slaugė, jis mandagiai pasiteiraus 
apie šio paciento būklę. 

Čenis pasuko už kampo ir nukiūtino to- 
lyn mąstydamas, jog tikrai vertėtų pas- 
partinti šią sukčiavimo bylą. 

— O, atleiskite. 

Čenis ėjo taip pasinėręs į savo mintis, 
kad nepastebėjo ir atsitrenkė į gydytoją. 
Vyras atsisuko lygiai taip pat išsigandęs, ir 
Čenis susidūrė akis į akį su daktaru Viljamu 
Šefildu. 
Čenis tvirčiau įsikibo į vežimėlį ir sus- 
itvardė. Jis tik valytojas, kiek pavėluotai 
priminė sau. 


— Tai gal judinsies? — irzliai tarė 
Šefildas. 

Valytojas užuodė silpną viskio kvapą. 

— Atsiprašau. 


Čenis skubiai patraukė vežimėlį. Jis 
atkakliai žiūrėjo į grindis, nes bijojo, kad 
veidas jo neišduotų. Laimė, Šefildas nebuvo 
nusiteikęs plepėti. Anesteziologas piktai 
apėjo jį ir nužingsniavo koridoriumi. 

Gerai. Kas toliau? 

Čenis turėtų grįžti į intensyviosios 
priežiūros skyrių. Ar Šefildas tikrai imtųsi 
veikti dvi naktis iš eilės? Viskas įmanoma. 

Čenis paspartino žingsnį ir nepamatė, 
jog Šefildas dar kartą atsisuko, ir jo žvilgs- 
nis nuslydo į valytojo batus. Daktaras 
nužvelgė tolstančius itališkus batus, ir jo 
skrandis smuktelėjo, o burna staiga 

Jis puolė į artimiausią vonios kambarį. 
Išsivėmė į kriauklę. Tada kišenėje sugraibė 
dvi ampules su propranololiu, kruopščiai 
nuvalė jas popieriniu rankšluosčiu ir sug- 
rūdo giliai į šiukšlių dėžę. 

Harperis, tas kalės vaikas, bando jį 
pakišti. Ieško atpirkimo ožio, kad pats ir vėl 
išplauktų švarus. 

Ką gi, Harperiui Stouksui teks galvoti iš 
naujo. Viljamas nepasiduos be kovos. Ypač 
dabar, kai šį tą žino. 


— Turime problemą, — pareiškė Harper- 
is telefonu. 

— Ar labai graužtų sąžinė, jei leistum 
man išsimiegoti? 

Džeimis O'Donelis nusižiovavo susierz- 
inęs, kad Harperis jį pažadina jau antrą na- 
ktį iš eilės. Žvilgtelėjo į laikrodį, švytintį 
šalia lovos. Antra ryto. Velniai rautų. 

— Minutėlę. 

Džeimis nusimetė antklodę ir išsliuogė iš 
lovos, nenorėdamas pažadinti šalia mie- 
gančios Anės. Vyras atsargiai palietė jos sk- 
ruostą, tada pasiėmė telefoną ir išsinešė jį į 
gretimą kambarį, uždarydamas paskui save 
duris. 

— Kas atsitiko, seni? Ar jau nusipirkai 
bilietus į Europą? — paklausė Džeimis ir 
vėl nusižiovavo. 

Jis vis dar jautė pagiežą dėl tų Stouksų 
atostogų Europoje. Harperis išjoja tarsi 
gerasis kaubojus, pasipuošęs aukšta balta 
skrybėle. 

— Velniop Europą, — tarė Harperis. — 
Tai dėl Viljamo. Jis visai išsikraustė iš 
proto. Paskambino man apimtas panikos ir 
pradėjo aiškinti, kad jį persekioja kažkokie 
itališki pusbačiai ir kad neleisiąs man išs- 
isukti. Paskui numetė ragelį. Bandžiau jam 
prisiskambinti, dukart, bet tas šunsnukis 
neatsiliepė. Nuvažiavau į jo namus. Ten 
tarsi uraganas būtų prasiautęs, o Viljamo ir 
jo automobilio — nė ženklo. 

— Tu teisus. Vyrukas tikrai pakvaišo. 

— Jėzau Kristau, — pratrūko Harperis. 
— Vapa, neva aš jį pakišau. Aš nieko 
nepadariau. Ką, po galais, visa tai reiškia? 
Maniau, tu išsiaiškinai. 

— Stengiausi. Tiesą sakant, ketinau 
pasikalbėti su Lariu Digeriu, bet nesuspė- 
jau. Pasirodo, mūsų Laris jau lavonas. 

— Ką?! 

— O, neapsimetinėk kvailiu, Harperi. 
Žinau, kad tu tai padarei. 

— Nieko aš nepadariau! — Harperio bal- 
sas pasidarė šaižus. — Kas čia vyksta, velni- 
ai rautų? Kažkas bando mane pakišti, 
Džeimi. Privalai manimi patikėti. Kažkas 
bando žaisti nežinia kokį sumautą žaidimą. 
Dieve mano, net Melanė grįžusi apkaltino 
mane dėl Meganės. 

Minutėlę Džeimis tylėjo. Jo senasis biči- 
ulis dar niekada nebuvo taip paklaikęs, taip 
nuoširdžiai išsigandęs. O'Donelis laukė, 
kada jį užlies pasitenkinimas, tačiau nieko 
panašaus neįvyko. Jis vis dar įtarė, jog visa 
tai — vaidyba. Su tuo Harperiu niekada 
nežinai. 

— Tu tikrai neužsakei Lario Digerio? 

— Ne! 

— Aš irgi ne. 

— Bet, bet... — Harperio balsas užlūžo. 
— Kas? 

— Aš nežinau. 

— Turi tai sutvarkyti, Džeimi. Viskas 
žlunga. Negalime to leisti. Tik ne... ne po 
šitiek metų. Kažkokia nesąmonė. Viskas 
buvo baigta ir pamiršta. 

— Tu vėl pradėjai su tomis operacijomis, 
Harpai. Įspėjau tave nekišti rankų... 

— Gerai, gerai, aš viską baigsiu. Tik 
surask Šefildą. Išsiaiškink su juo. 

— Kodėl manai, kad jis paklausys 
manęs? Viljamas nekenčia manęs. 

— Nes, Džeimi, jis toks pat kaip tu. 
Pameni? 

Džeimis nutilo. Tada papurtė galvą. 
Harperis sugeba įgelti net įspraustas į 
kampą. Mandagusis, tvarkingasis daktaras 
Stouksas turi daugiau gatvės mušeikos dva- 
sios nei galėtum pamanyti. 

— Gerai, — pagaliau nenoromis sutiko 
Džeimis. — Aš viskuo pasirūpinsiu, 
paskutinį kartą. Tik duok man dieną ar dvi. 

— Pakui, tarytum prisiminęs, tarstelėjo: — 
Beje, Harperi? 

— Ką? 

— Ar pastaruoju metu kalbėjaisi su savo 
sūnumi? 

— Ne. Ketinau paskambinti. Rytoj 
paskambinsiu. 

— Ką gi, tuomet sėkmės, seni, nes aš 
ieškau jo jau antra diena; regis, Brajanas 
irgi dingo. Įdomu, ką tai reiškia, Harpai. 
Labai įdomu. 

Kai Melanė pabudo, skruostą tebegėlė. 
Ji atsargiai palietė jautrią vietą. Skauda, 
tačiau užgis. Šiomis dienomis tą patį būtų 
galima pasakyti apie daugelį dalykų jos 
gyvenime. 

Kai ji nulipo į apačią, namuose buvo 
tylu. Nebuvo nei Harperio, nei Patricijos. 
Nei Marijos. 

Melanė paskambino broliui. Namuose 
Brajanas neatsiliepė. Paskambino į darbą. 
Jis vis dar serga, informavo ją administrat- 
orė. Kažkoks ūmus virusas. Melanė nė 
akimirką tuo nepatikėjo. Jei Brajanas sir- 
gtų, jis gulėtų namuose. Kas toliau? 

Anoniminis pranešimas, tariamai 
skambinta iš jos namų. Per pastarųjų dienų 

chaosą visiškai pamiršo tuo pasidomėti. 
Dabar Melanė surinko telekomunikacijų 
bendrovės numerį ir susitarė, kad jai at- 
siųstų išsamų skambučių sąrašą. Tai bus 
pradžia. O iki tol? 

Melanė klaidžiojo po pirmąjį namo 
aukštą, jausdamasi tarsi ne savo kūne. 
Namai priminė jai scenos dekoracijas, 
rūpestingai sukurtą foną. Svetainė 
skendėjo rožiniuose šilkuose, tobulai de- 
rančiuose žmonių susibūrimams. Priėmimo 
kambarys su auksiniu itališkų marmuru 
turėjo padaryti įspūdį ligoninės adminis- 
tratoriams. Valgomasis su didžiuliu riešut- 
medžio stalu dvylikai žmonių puikiai tiko 
šeimos vakarienėms ir ilgiems, intymiems 
pokalbiams, kai Stouksai susirinkdavo pas- 
ibaigus dienai. 

Vidinis kiemelis su vijoklinėmis rožėmis 
moliniuose vazonuose bei kaltos geležies 
stalas — tinkama vieta tėvui mušti dukrą. 

Pakaks. Melanė nusileido į rūsį, kur 
gulėjo krūva dėžių, pažymėtų vienu bendru 
užrašu: MEGANĖ STOUKS 1968—1972. 

Kai Melanei sukako dvylika, Patricija 
ėmė spausti Harperį, kad šis rūsyje įrengtų 
vaikams žaidimų kambarį. Harperis ne- 
sutiko. Šeimoms reikia turėti vietą šlamštui 
slėpti, spyrėsi jis. Rūsiai naudojami prak- 
tiškais tikslais. 

Galbūt toks paaiškinimas būtų logiškas, 
tik Stouksai neturėjo jokio šlamšto. Jokių 
dėžių su nereikalingais drabužiais, senomis 
knygomis, dėlionėmis, žaidimais. Jokių 
dėmėtų kilimų ar nutriušusių, nebereikal- 
ingų baldų. Harperis buvo skrupulingas — 
visi nereikalingi drabužiai ar daiktai buvo 
sukataloguojami, įvertinami ir išsiunčiami 
Gelbėjimo Armijos organizacijai, kad tektų 
mokėti mažiau mokesčių. Viskas turi savo 
vertę. Išskyrus šias dėžes, kurių turinys 
neįkainojamas. 

Melanė jau buvo išnaršiusi dėžes ank- 
sčiau — tada ji buvo devynerių ir beviltiškai 
troško sužinoti daugiau apie savo naujųjų 
tėvų gyvenimą. Vaikiškomis rankomis 
pagarbiai glostė nėriniuotą krikšto drabužį, 
raudoną aksominę Kalėdų suknelę, megztą 
rožinę antklodėlę. Ji buvo apžiūrėjusi 
bronzinės spalvos batelius, mažos rankutės 
įspaudą molyje, pirmuosius piešinius 
kreidelėmis. Apžiūrinėjo tas dėžes jaus- 
damasi kalta ir kartu susižavėjusi, 
žinodama, kad neturėtų to daryti, bet 
apimta noro sužinoti kuo daugiau. 

Tai buvo viskas, kas liko iš Meganės 
Stouks, ir Melanė norėjo sužinoti apie 
tikrąją savo šeimos gyvenimo meilę. 

Šįkart Melanė pradėjo nuo fotografijų 
dėžės. 

Pati pradžia Teksase. Džeimis, Harperis 
ir Patricija sename baltame automobilyje 
atverčiamu stogu; Džeimis ir Harperis vilki 

dryžuotais kostiumais, atrodo kaip penk- 
tojo dešimtmečio gangsteriai; Džeimis, ap- 
kabinęs jauną ir gražią Patriciją, plačiai 
šypsosi į objektyvą; Džeimis purto galvą, o 
tuo metu žavus jaunas Harperis bučiuoja 
savo būsimą žmoną. 

Vestuvių. nuotraukos. Patricija ir 
Harperis erdvioje skliautuotoje katedroje, 
susikibę už rankų. Patricija vilki nuostabią 
princesės suknelę su daugybe tiulio klosčių, 
krentančių žemyn nuo jos liekno liemens. 

Lauke su Džeimiu, pasipuošusiu baltu 
smokingu juodais pakraščiais, vyriausiuoju 
Harperio pabroliu. Jos krikštatėvis vis dar 
šypsosi, tačiau stovi atokiau nuo Patricijos, 
dažnai beveik už fotoobjektyvo ribų. Kad ir 
ką sakytų šie trys draugai, vestuvės daug ką 
pakeitė. 

Staiga atsiranda kūdikis. Brajanas 
Harperis Stouksas, 3600 g, 1963-iųjų vas- 
ario 25 diena. Brajanas nepaprastai 

patenkinto Harperio glėbyje. Patricija pav- 
argusi šypsosi. Brajanas šliaužioja, vaikšto. 
Trimetis Brajanas siekia figūrėlės, padėtos 
jam nepasiekiamoje vietoje vestibiulyje. 
Kitoje nuotraukoje apstulbęs žiūri į dabar 
jau sudužusią figūrėlę. Patricijos užrašas: 
„Pirmasis Brajano susidūrimas su menu. 
Kada jis pasimokys?“ 

Brajanas aprengtas Šėtonu per Helov- 
iną. „Brajanui vis dar velniškas etapas. 
Kaip tik jam.“ 

Tada vėl besilaukianti Patricija. Brajanas 
nutolsta į antrą planą. Aukšta, liekna Patri- 
cija žydėte žydi. Patricija glosto sau pilvą. 
Stovi profiliu ir žiūri kažkur į tolį. Patricija 
iškyloje. Brajanas bėgioja šalia patiesalo. 
Labai, labai nėščia Patricija laiko prieš 
kamerą minkštą meškiną. Už jos Brajano 
veido beveik nematyti. Džeimio prierašas: 
„Pat, 1968. Graži kaip visuomet, mergyt.“ 

Melanė pervertė puslapį. Meganė. Patri- 
cija glaudžia naujagimę prie krūties; raudo- 
nas Meganės veidas putnus ir mieguistas, 
mažos rankutės sugniaužtos į kumštelius. 
Brajanas sėdi šalia motinos ir ką tik gimu- 
sios sesers. Džeimis stovi šalia ligoninės 
lovos ir juokiasi; Meganė tvirtai gniaužia jo 
storą pirštą. 

Staiga abu, Brajanas ir Meganė, pradeda 
sparčiai augti. Berniukas maitina Meganę. 
Brajanas skaito. Brolis stumdo Meganę 
mažame raudoname traukinuke ir linksmai 
šypsosi. 

Po trijų Helovinų; Brajanas vis dar ren- 
giasi velniu, o Meganė stovi šalia brolio 
kaip Skudurinė Onutė. Abu laimingi 
šypsosi. Kitoje nuotraukoje Patricija, Bra- 
janas ir keturmetė Meganė šypsosi objek- 
tyvui — graži jauna motina ir jos du 
neįtikėtinai laimingi, nepaprastai gražūs 
šviesiaplaukiai vaikučiai. 

Melanė padėjo albumą. Jos rankos 
virpėjo. 

Puikiai žinojo, kas buvo toliau. Karšta 
vasaros diena Teksase. Patricija ir Brajanas 
turi eiti pas gydytoją, tad Meganę palieka 
su aukle. Ir tą dieną kažkas atsitiko; 
Meganė Stouks liovėsi egzistavusi šioje 
žemėje. 

Jie išties buvo puiki šeima. 

Dėžėje jokių užuominų apie Raselą Li 
Holmsą. Jokių laikraščių iškarpų, netgi 
užuojautos atvirukų iš laidotuvių. Viename 
puslapyje Meganė Stouks šypsosi objek- 
tyvui, kitame jos nebėra, ir niekas nežino, 
kas iš tiesų atsitiko. 

Melanė dar kartą pervertė lapus. 
Džeimis, Harperis ir Patricija. Harperis ir 
Patricija. Mažasis Brajanas. Brajanas auga. 
Nėščia Patricija, naujagimė  Meganė. 
Meganė ir Brajanas. 

Kažkokia mintis nedavė jai ramybės. 


608/873 

Kūdikio besilaukianti Patricija, ką tik 
gimusi Meganė. Meganė ir Brajanas. 

Kas ne taip? Įkyri mintis lyg neištartas 
žodis sukosi ant liežuvio galo, tačiau 
Melanė vis negalėjo jos nutverti. 

Nėščia Patricija, mažylė  Meganė. 
Meganė ir Brajanas... 

O Jėzau! Kur Harperis? Kodėl nėra nė 
vienos tėvo ir naujagimės nuotraukos? 

Staiga viršuje pasigirdo triukšmas. At- 
sidarė laukujės durys ir garsiai užsitrenkė. 
Ant grindų virš jos galvos pasigirdo 
žingsniai. 

Kažkas yra namuose. Melanė 
paskubomis padėjo albumą į vietą. 
Meganės dėžės buvo šventas dalykas ir, tur- 
int galvoje pastarųjų dienų įvykius, ji nen- 
orėjo būti užklupta čia besiknaisiojanti. 

Vėl žingsniai. Per vestibiulį į svetainę, 
tada atgal į kabinetą... Vadinasi, Harperis. 

Jis grįžo iš ligoninės ir ketino padirbėti prie 
dokumentų. 

Melanė tykiai užlipo senais mediniais 
laiptais, atsargiai pravėrė duris ir pamači- 
usi, kad kelias laisvas, įsliūkino į fojė. Po 
akimirkos ji jau stovėjo priešais vestibiulio 
veidrodį ir valėsi dulkes nuo rankų, džin- 
sinių šortų, taip pat mėlynos ir geltonos 
palaidinukės. 

Ji girdėjo Harperį, besitrankantį kabine- 
te; sprendžiant iš garsų, jis prastai 
nusiteikęs. 

Melanė dar kartą nužvelgė save 
veidrodyje ir pagalvojo: velniai nematė. 

Įstumtas į kampą jos tėvas niekada 
nesielgdavo kilniai, bet kartais, likęs vienas, 
pripažindavo klydęs. Ji galėtų pradėti nuo 
atsiprašymo, pažiūrėti, ką jis darys. Verta 
pamėginti. 

Melanė žengė į tėvo kabinetą. Ji tikėjosi 
išvysti Harperį, vilkintį žaliu chirurgo chal- 
atu, palinkusį virš savo stalo. 
Tačiau pamatė Viljamą Šefildą doku- 
mentų debesy, vyro rankoje buvo ginklas. 


Pastaruoju metu visos Viljamo dienos, 
savaitės ir apskritai gyvenimas buvo blogi. 
Bet jis kaip nors išsikrapštys iš šio jovalo. 
Jam tik reikia įrodymų. Harperis kažkur 
juk turi laikyti savo finansinius 
dokumentus. 

— Viljamai? — Nuo durų pasigirdo mo- 
teriškas balsas. — Ką tu čia veiki? 

Vyras sustingo ir lėtai atsisuko. Jis 
išvydo Melanę, stovinčią tarpduryje, rankas 
susikišusią į užpakalines šortų kišenes. 
Merginos akys neramiai stebėjo jo ginklą. 

— Viljamai? — pakartojo ji. 

— Tavęs čia neturėtų būti, Mel, — pa- 
sakė jis. 

Vyras manė, kad namuose nieko nėra. 
Manė, nekils sunkumų įeiti ir išeiti 
nepastebėtam. Bet dabar jį pamatė, o 
mieloji Melanė visada viską papasakoja 
tėčiui. Negalima to leisti. 

— Ką tu čia veiki, Viljamai? 


— Grožiuosi tavo namais. — Vyras 
mostelėjo ranka į prabangiai įrengtą kam- 
barį. — Nieko sau. Vis svarsčiau, kaip 


jausčiausi kasdien sugrįždamas į tokius 
namus. Tik pamanyk, gal mano mama būtų 
pasielgusi kur kas geriau, jeigu būtų aps- 
vaiginusi mane ir palikusi ligoninės 
priimamajame? 

— Tau reikėtų išeiti, — šaltai atsiliepė 
Melanė. — Harperio šiuo metu nėra, todėl 
tau nederėtų būti jo kabinete. 

— Žinai ką? — Viljamas prišoko prie jos, 
ir Melanė išsigandusi krūptelėjo, vėl įbedė 
žvilgsnį į ginklą. — Man nė velnio nerūpi, 

ką manai. Esi tik Harperio įdukra ir tu nė 
velnio nežinai! 

— Viljamai... 

Ji pabandė atsitraukti. Jis žinojo, kad 
anksčiau Melanė jo niekada nebijojo, bet 
dabar staiga pripuolė ir patenkintas pam- 
atė, kaip merginos akys išsiplėtė iš baimės. 
Per vėlu. Viljamas prispaudė ją prie sienos. 

— Pasitrauk, — tarė ji. 

— Kodėl, Mel? Aš jau viską mačiau. Jau 
turėjau tave visą. 

— Kad tave kur, Viljamai... 

Jis sugriebė ją už plaukų ir truktelėjo. 
Melanė aiktelėjo ir tučtuojau sumirksėjo 
tramdydama ašaras. Ji visuomet dėdavosi 
kieta, šaltakraujiška. Viljamas nusprendė, 
kad laikas viską pakeisti. Metas pagaliau 
pasismaginti Harperio sąskaita. 

— Dar nesupranti, Mel? 

— Aš ne... nesuprantu. 

— Aišku, nesupranti. Beje, kaip tariamai 
protinga moteris, tu nė velnio nežinai apie 
savo šeimą. Taip, taip. Spoksai įžūliai, 
manaisi esanti geresnė už mane. Tu nesi 
geresnė, Mel, tik naivesnė. Aš išlukštenau 
tavo tėvą vos per penkias minutes, o tu nė 
po dvidešimties sumautų metų nieko nenu- 
tuoki. Tai kuris iš mūsų protingas? 

Viljamas vėl skaudžiai timptelėjo ją už 
plaukų. Šį kartą neišlaikiusi Melanė sude- 
javo iš skausmo. Jam tai patiko. 

— Tavo mielasis tėtušis mano, kad ap- 
movė mane, — lėtai tęsdamas žodžius kal- 
bėjo Viljamas. — Jis mano, kad gali pakišti 
mane kaip atpirkimo ožį dėl savo nelegalių 
operacijų, o aš būsiu toks kvailas ir nieko 
nesuprasiu. Taip, apie tai tu irgi nieko 
nežinai, ar ne, Mel? — Viljamas ginklu ner- 
ūpestingai apvedė kambarį. — Matai visa 
tai, mieloji? Sutepta. Galbūt tavo tėtis ir yra 
geriausias kardiochirurgas Bostone, tačiau 

jis nieko neišmano apie pinigus. Jis vis 
giliau ir giliau grimzta į duobę. Bet argi jis 
taupo, neišlaidauja šeimos reikmėms? O 
ne, tik ne didysis Harperis Stouksas. Jis 
paprasčiausiai sugalvoja planą, kaip prap- 
jauti kokį nekaltą senuką ir įkišti jam į 
krūtinę širdies stimuliatorių. „Niekas ne- 
nukentės“, mėgsta sakyti daktaras Stouk- 
sas. „Draudimo kompanija viską padengs.“ 
Tai ką apie jį manai, Melane? Ką manai 
apie savo brangųjį tėtušį? 

Jos lūpos virpėjo. Bet tada Melanė 
pažiūrėjo jam tiesiai į akis ir pareiškė tuo 
šaltu nepakenčiamu tonu: 

— Aš nesuprantu, apie ką tu kalbi. 

Vyras skaudžiai pliaukštelėjo jai per 
veidą. Melanė nė nesusiraukė — 0 tai jį su- 
nervino, — tačiau iš jos apatinės lūpos 
ištryško kraujas. Lūpa ėmė tinti. 

— Ką gi, atsisveikink su tėtuku, bran- 
gioji, — tarė Viljamas, — nes aš nebenoriu 

daugiau staigmenų. Gauni tai, ko esi nu- 
sipelnęs, kurgi ne. Aš pastebėjau tą FTB 
agentą ligoninėje. Žinau, ką jis sumanė, ir 
esu velniškai tikras, kad nebūsiu atpirkimo 
ožiu. 

— O Dieve. Tu gavai laiškelį. 

— Laiškelį? — Viljamas piktai dėbtelėjo. 
— Negavau jokio laiškelio. Radau sumautą 
perspėjimą, krauju iškeverzotą ant mano 
veidrodžio. Kas galėjo pagalvoti, kad tavo 
tėvas taip sugeba? 

Melanė purtė galvą. 

— Bet kaip tu susijęs su Raselu Li 
Holmsu? Ar pažinojai Meganę? 

— Ką? 

Viljamas nesuprato, apie ką Melanė kal- 
ba, bet jam ir nerūpėjo. Užčiaupė ją, pris- 
pausdamas savo kūnu prie sienos ir 
stebėdamas, kaip merginos akyse vėl 
kaupiasi baimė. 

— Nori žinoti tiesą, Mel? Aš tau, buka 
kvaiša, pasakysiu. Tavo tėvas yra sukčius, 
jis geriau pjaustys sveikus žmones nei pri- 
sipažins, kad bankrutavo. Tavo motina yra 
nestabilios psichikos girtuoklė, nesugebanti 
patenkinti savo vyro, o tavo brolis — 
sumautas pamišėlis, kuriam pasistoja tik su 
vyrais. Jeigu dar negana, tavo krikštatėvis 
— kostiumuotas banditas. Na, kaip tau 
mielos  šeimynėlės portretas? Du 
nusikaltėliai, girtuoklė ir pederastas. O kas 
tada tu, Melane? Tu — kvaiša. Didžiausia 
kvaiša pasaulyje, mulkinama daugiau nei 
dvidešimtį metų. Kaip tau tai patinka? 

Viljamas nusišypsojo. Melanė kilstelėjo 
smakrą, tarsi priešindamasi. Tačiau mergi- 
nos akyse Viljamas įžvelgė abejonę ir mal- 
davimą, prašymą atsiimti savo žodžius. 
Kurgi ne, velniai rautų. 

Jis atsilošė ir atsainiai vėl tėškė jai per 
veidą. 

— Kaip drįsai mane palikti, tu kvaila 
kale. 

— Kaip drįsai taip bjauriai su manimi el- 
gtis! — šūktelėjo Melanė ir pamėgino jam 
įspirti. 

Viljamas lengvai išsisuko. Tada ištiesė 
ranką, sugriebė ją už riešo ir ėmė spausti. 

— Man reikia seifo kodo, Melane. Man 
reikia visų Harperio dokumentų. 

— Ašjo nežinau... 

Jis paleido riešą ir trenkė jai pistoletu. 
Melanės galva atsimušė į sieną, ir mergina 
susmuko ant grindų. 

— Laris Digeris. 

— Apie ką čia kalbi? Man reikia seifo 
kodo! 

— Ar mano tėvas... ar mano tėvas 
nušovė Larį Digerį? 

Viljamas papurtė galvą. 

— Nė nesuprantu, apie ką kalbi. 
Harperiui rūpi pinigai, ne žmogžudystės. 
Sakyk man kodą. 

— Kas atsitiko Meganei? — sumurmėjo 
ji. — Ką jie padarė Meganei? 

— Velniop tą Meganę. Tuojau pat sakyk 
kodą, kitaip nužudysiu tave. 

Jis apvyniojo savo kairę ranką jos ilgų 
plaukų sruoga ir staigiu truktelėjimu vėl 
pastatė merginą ant kojų. 

Visa kita įvyko tiesiog savaime. 

Švelnioji Melanė Stouks taip trenkė pe- 
timi jam į pilvą, kad oras švilpdamas išs- 
iveržė jam iš plaučių. Tada ji smogė į tarp- 
kojį ir skaudžiai užmynė ant kojos. 

— Prakeikimas! 

Viljamas keikdamasis atšoko ir pagaliau 
sugraibė ginklą. 

— Velniop tave! — išgirdo jis save rėki- 
ant. — Užmušiu tave, kale. Ištaškysiu tavo 
smegenis... 

— Liaukis, — iškvėpė Melanė, mėgin- 
dama sugriebti jo ranką ir išmušti ginklą. 

Ginklas kurtinamai iššovė. Jie abu 
sustingo sujauktame kabinete. Viljamo 
akys suapvalėjo iš išgąsčio. Melanė neką 
mažiau apstulbusi žiūrėjo, kaip jis lėtai sus- 
munka ant grindų. 

Dabar ji pamatė skylę vyro pilve. Iš jos 
sruvo kraujas. Jis tekėjo ant dokumentų, 
grindų. Visai kaip Lariui Digeriui, pagal- 
vojo Melanė. 

— Mi Dios! — nuskambėjo balsas tyloje. 

Melanė atsisuko. Tarpduryje stovėjo 
Marija su pirkinių krepšiais. 

Marija skubiai apsisuko ir nubėgo. Tik 
dabar Melanė suvokė tebelaikanti ginklą, 
jos rankos buvo aptaškytos krauju. 

Ji tik norėjo turėti šeimą. Žmones, kurie 
ją mylėtų, kurie būtų šalia. Vietą, kuri 
pagaliau taptų jos namais. 

Melas ir kraujas. Melas ir kraujas. 

Jos kūnas judėjo mechaniškai. 
Melanė pasičiupo rankinę. Išpuolė pro 
duris iš namų. Ir ėmė bėgti. 

Lermorui karšiant kailį savo agentams, 
supypsėjo Deivido pranešimų gaviklis. 

— Turiu paskambinti, — ramiai pasakė 
Deividas ir išėjo iš posėdžių salės. 

Viršininkas kažką piktai suniurnėjo, bet 
Deividas nekreipė dėmesio. 

Deividas neatpažino numerio pranešimų 
gaviklyje, bet į jo skambutį tučtuojau 
atsiliepė. Fone buvo girdėti automobilių 
gausmas ir žmonių balsai. 

— Čia Rigsas, — tarė jis. 

Akimirką tvyrojo tyla, tačiau Deividas 
suprato, kad tai ji. 

— Melane? 

— Tu melavai man. 

— Melane, kur tu? 


622/873 


— Sakei, kad nesidomi mano šeima. 
Sakei, kad stebi Viljamą. Lažinuosi, tą naktį 
puikiai miegojai. Superagentas atliko savo 
darbą. 

— Melane, paklausyk manęs. Aš noriu 
tau padėti... 

— Eik velniop, Deividai Rigsai. Kaip drį- 
sai man meluoti! Kaip drįsai nepasakyti 
tiesos po visko, ką mes patyrėme. 

— Melane... 

— Tiesiog, kad žinotum — nušoviau jį 
netyčia. Viljamas grasino mane nužudyti. 
Gali perduoti mano šeimai, bet nežinau, ar 
jiems tai rūpės. Dabar jau nežinau, kas 
jiems rūpi. Regis, tu buvai teisus, aš jų vis- 
iškai nepažįstu. 

— Melane, pasakyk, kur esi. Aš tučtuojau 
atvažiuosiu. 

— Ne. Daugiau jokių žaidimų. Jokių ma- 
nipuliacijų. Nuo pat pradžių leidau visiems 

kištis į mano gyvenimą. Todėl dabar 
darysiu taip, kaip reikia man. Viso. 

Pasigirdo spragtelėjimas. Deividas garsi- 
ai nusikeikė, sulaukdamas priekaištingų 
aplinkinių žvilgsnių. Iš posėdžių salės išėjo 
Lermoras; jam įkandin sekė Čenis. 

— Rigsai! — piktai šūktelėjo vyresnysis 
agentas. 

Deividas pasičiupo švarką. 

— Skambinkite detektyvui Džeksui. Kal- 
bėjausi su Melane Stouks. Ji tvirtina ką tik 
nušovusi Viljamą Šefildą. 


Staiga Stouksų namai tapo labai populi- 
arūs. Priešais namą stovėjo du greitosios 
pagalbos ir trys policijos automobiliai, 
mirksėjo mėlyni žiburėliai ir šurmuliavo 
uniformuoti pareigūnai. Jau buvo atvykę 
dviejų televizijos stočių furgonai; netrukus 
prisistatys ir vietinis ABC kanalas. 

Dėl zujančių žurnalistų, iš tarpdurių ir 
pro langus spoksančių kaimynų bei fo- 
toaparatais spragsinčių turistų eismas 
keturių juostų gatvėje visiškai sustojo. 

Automobilį Deividas Rigsas paliko už 
kvartalo ir likusį kelią įveikė bėgte; Čenis 
dūsaudamas puškavo iš paskos. Deividas 
vis bandė prisiskambinti Melanei, deja, 
nesėkmingai. Tada jis paskambino detek- 
tyvui Džeksui, kuris jam tepasakė, kad taip, 
čia šaudyta ir Bostono žmogžudysčių skyri- 
us turįs keletą klausimų savo bičiuliams iš 
Biuro. 

Deividas nesustodamas  pamojavo 
pažymėjimų patruliui. Čenis prasiskynė 
kelią jėga. Jie nusekė paskui minią policijos 
fotografų, Žmogžudysčių skyriaus detek- 
tyvų ir patrulių į kabinetą namo gilumoje. 
Patricija Stouks stovėjo kampe, susidėjusi 
ant krūtinės savo plonas rankas, vienu 
virpančiu delnu  prisidengusi kaklo 

duobutę. Moteris atrodė sutrikusi ir išsig- 
andusi, tarsi galėtų subyrėti nuo menki- 
ausio garso. 

Jos vyras stovėjo priešingame kampe, 
paniuręs ir susitaršęs. Veikiausiai buvo išk- 
viestas iš operacinės. Ant Harperio kaklo 
kabojo žalia kaukė, rankos buvo įremtos į 
klubus, povyza karinga. 

Džeimis O'Donelis rymojo tarpduryje. 
Vyro veide atsispindėjo ir susirūpinimas, ir 


nepatiklumas. 
— Aišku, kad Marija bandė viską 
sutvarkyti, — irzliai aiškino Harperis. — 


Juk ji tarnaitė, toks jos darbas. 

— Ji lindo prie nusikaltimo vietos, — 
pareiškė detektyvas Džeksas, stovėdamas 
priešais Harperį. 

Harperis gūžtelėjo. 

— Iš kur jai žinoti? Ji manė tiesiog tur- 
inti viską sutvarkyti. 

Deividas tučtuojau suprato, apie ką kal- 
ba Džeksas. Kraujas, užuot telkšojęs bala ar 
nutekėjęs tam tikru kampu, buvo paskleis- 
tas ant grindų, todėl pareigūnams sunku 
atkurti nusikaltimo vietą. Tame nevienodai 
pasiskirsčiusių kraujo likučių plote tam 
tikrais intervalais driekėsi tiesi kraujo lin- 
ija, tarsi ten būtų gulėję popieriaus lapai. 
Popierių nebebuvo. Taigi galima daryti pri- 
elaidą, kad Viljamas buvo nušautas su kaltę 
įrodančiais dokumentais palei jo kojas. 

Regis, detektyvas Džeksas irgi taip 
manė. 

— Jei sužinosiu, kad jūs prikišote nagus, 
daktare Stouksai, areštuosiu jūsų turtingą 
subinę už kliudymą tyrimui, nusikaltimo 
vietos niokojimą ir bendrininkavimą. Taip 
ir žinokite. 

Harperis šaltai šyptelėjo. 

— Pamėginkite, detektyve, ir mano ad- 
vokatas suvalgys jūsų ženklelį pietums. 

— Maldauju, — virpančiu balsu įsiterpė 
Patricija. — Ar galite pasakyti, kas atsitiko 
Melanei? Kur mano dukra? Ar ji sveika? 
— Mes vis dar jos ieškome, ponia. 
— Esu tikra, kad tai nelaimingas atsitiki- 
mas, — sielvarto kupinu balsu tęsė Patri- 


cija. — Ji neturėjo jokios priežasties 
kėsintis į Viljamą. 

— Mes to nežinome. — Harperis pavar- 
gęs pažiūrėjo į žmoną. — Po vakarykštės 


scenos? Pripažink, Pat, šiomis dienomis 
mūsų dukra akivaizdžiai nerimastinga. Gal- 
būt dėl iširusių sužadėtuvių su Viljamu ji 
išgyveno labiau, nei mes manėme. Aš 
nežinau. 

— Harperi! — šūktelėjo Patricija. 

— Melanę kankina migrena, ji beveik 
nemiega! Užvakar net negrįžo namo. Aš 
neketinu meluoti šiems žmonėms. Mudu 
jau nieko nebežinome apie savo vaikus. 

Deividas nė nestabtelėjo pagalvoti. Vi- 
eną akimirką jis stovėjo šalia Čenio 
klausydamasis, kaip  Harperis  žarsto 
kaltinimus savo dukrai, o kitą kitame kam- 
bario kampe jau laikė chirurgą Harperį už 
chalato ir prispaudęs prie sienos. 

— Nedrįsk jos velti į savo reikalus, — 
suurzgė Deividas. — Tau nė velnio nerūpi 
šis tyrimas. Viljamo mirtis yra geriausia, 
kas galėjo nutikti tau ir tavo nešvarioms 
operacijoms. Dieve, tau tai — tik žaidimas, 
ar ne? Per tave ji galėjo žūti. Ar girdi? Tu 
vos nenužudei savo dukters. Dar kartą! 

— Per... prakeikimas, — nusikeikė išk- 
vėpdamas Harperis. — Paleisk mane! 

— Ramiau, — švelniai tarė O'Donelis 
jam už nugaros. — Ramiau, bičiuli. 

Pamažu Deividas suvokė, kad vienintelis 
žmogus kambaryje, kurį nustebino pas- 
taroji scena, buvo Patricija Stouks. Harper- 
is, kurį ką tik smaugė žmogus, pažinotas tik 

kaip padavėjas,  nesistebėjo.  Džeimis 
O'Donelis, susidūręs su dviem anksčiau 
nematytais vyrais, irgi nesistebėjo. 

Jie žinojo. Jie žinojo, kas yra Deividas, 
kas toks Čenis, ir veikiausiai apie tyrimą 
žinojo daugiau nei federaliniai agentai. 

Deividas paleido Harperį. Tada skubiai 
pasitraukė ir įsmeigė akis į Džeimį. 

— Iš kur? — paklausė jis. 

Abu vyrai nutaisė nieko nenutuokiančius 
žvilgsnius. 

— Ne, — tarė Deividas, purtydamas 
galvą. — Nemanau, kad netgi judu pagalvo- 
jote, ką galėtų padaryti Šefildas, įspraustas 
į kampą. Neabejoju, judu irgi manėte, kad 
jis — bestuburis šliužas. Bet Šefildas sugal- 
vojo savo planą, ar ne? Pasielgė kvailai ir 
pastatė visus į pavojų. Tiesą sakant, šiandi- 
en vienintelis žmogus, parodęs nors truputį 
sveiko proto, yra Melanė, ar ne? Ji per- 
gudravo jus. Pergudravo mus visus. 

O'Donelio žandikaulyje  krustelėjo 
raumuo. 

— Nesuprantu, apie ką kalbi, bičiuli. 

— Aišku, kad supranti. Sveikinu pastači- 
us savo krikštaduktę į pavojų. Ne kiekvieną 
dieną tik per plauką nenužudoma graži 
jauna mergina. Bet tu jau veikiausiai pri- 
pratai prie šito jausmo, a, O'Doneli? Mano 
skaičiavimais, tai jau antras kartas. Pirmą 
kartą pasamdei profesionalų žudiką, antrą 
— savo liokajų. Matyt, sensti. 

O'Donelio akys patamsėjo patvirtin- 
damos, kad Deivido žodžiai pataikė į tikslą. 

— Būk atsargus, bičiuli. Būk labai, labai 
atsargus. 

Deividas tik šyptelėjo. 

— Pasakyčiau tą patį, bičiuli, nes sulig 
kiekviena diena aš darausi protingesnis ir 
vis labiau artėju prie tikslo. Tikriausiai 
žinai, kad žmogžudystės byloms senaties 
terminas netaikomas, ar ne? Ypač mažos 

mergaitės nužudymui. Ypač vargšės, be- 
Jėgės mažos mergaitės, kuri nė nenutuokė, 
ką sugebi. Neabejoju, ji irgi mylėjo savo 
šeimą. Kaip ir Melanė. 

Tai taręs Deividas nužingsniavo prie 
durų. Už nugaros jis išgirdo Patricijos 
balsą: 

— Apie ką tas žmogus kalba? Kas at- 
sitiko Melanei? Ar kas nors paskambino 
Brajanui? 

— Jūs kalbate apie Brajaną Stouksą? — 
pasiteiravo Džeksas. 

— Na žinoma, — dar labiau apstulbo 
Patricija. 

— Prieš dvi valandas jo draugas parašė 
pareiškimą dėl dingusio asmens. Panašu, 
kad prieš dvi dienas Brajanas Stouksas 
išėjo pasivaikščioti ir nuo tada jo niekas 
nebematė. 

Šito jau buvo per daug. Slopiai 
aiktelėjusi Patricija susmuko ant grindų. 

Sutuoktinis nepuolė jai į pagalbą. Ją sugavo 
Džeimis O'Donelis. 


— Gal malonėtum paaiškinti, kas čia 
vyksta? 

Čenis sunkiai šnopavo ir vos spėjo 
paskui Deividą. Agentas žingsniavo šalig- 
atviu, jausdamas žudantį skausmą nugaro- 
je, tačiau jam tai nerūpėjo. 

— Kažkas nutekino informaciją. Mes 
niekada nebuvome susitikę, vis dėlto jie 
žino, kas tokie esame. 

— Mėšlas, — tarė Čenis. — Manai, 
Melanė jiems pasakė? 

— Melanė nežinojo, kad tiriu jos tėvo 
bylą. — Deividas priėjo prie automobilio. 
Vairuotojo dureles trinktelėjo stipriau nei 
reikėjo ir įsėdo. Čenis skubiai klestelėjo į 
keleivio vietą. — Kol kas nekalbėk su 
niekuo, išskyrus Lermorą. Viskas dar tik 
prasideda. Jų nenustebino ir mano žodžiai 

apie Meganę. Tie žmonės tiksliai žino, apie 
ką aš kalbu. 

— Jie įsivėlę į tai. 

— Iki ausų. — Deividas pajudėjo, tada 
susiraukė. — Išskyrus Patriciją. Ji neturėjo 
nė menkiausio supratimo, kas vyko. 

— Ei, kur mes važiuojam? 

— Į Brajano Stoukso namus, žinoma. 
Kur dar būtų ėjusi Melanė? 

Automobilis riaumodamas šovė iš 
vietos. 

Po kurio laiko Čenis tarė: 

— Ten tu padarei klaidą. Noriu pasakyti, 
didelę klaidą. Jei Lermoras sužinos, kaip 
užsipuolei Harperį Stouksą, tave nušalins 
mažiausiai mėnesiui. 

Deividas neatsiliepė. 

Brajano Stoukso namai Deividui prim- 
inė sterilų muziejų. Jiedu su Čeniu privertė 
namo prižiūrėtoją įleisti juos vidun; matyt, 
jo paslaugos buvo įskaičiuotos į buto 
mokesčius. Patekę į trijų aukštų pastatą, 
agentai atsidūrė keturių kambarių bute, 
kur dominavo skaidrus kaip krištolas stik- 
las, chromas ir stovėjo vienintelė juoda 
sofa. 

— Nė vienos šeimos fotografijos, — 
pastebėjo Čenis. 

— Jis nelabai myli savo šeimą. 

— Įvaikinta dukra dėkinga už tėvus, — 
sumurmėjo Čenis, — o vyresnysis sūnus 
nekantrauja jų atsikratyti. Ar gali 

įsivaizduoti tokią  šeimynėlę žaidime 
„Šeimų kovos“? 

— Nebent jei jie varžytųsi su dar 
baisesne šeimyna. 

Jie apžiūrėjo kambarius. Nė dulkelės, nė 
plaukelio, jokių išmėtytų drabužių. Prieš 
daugelį metų šis vyrukas būtų buvęs puikus 
Deivido ir jo brolio mokytojas. 

— Šaldytuve tik alus ir jogurtas, — 
pranešė Čenis. 

— Atsakiklyje jokių pranešimų, — tarė 
Deividas ir susiraukė. — Ar gali patikėti, 
kad per dvi dienas niekas neskambino ir 
nepaliko pranešimų? 

— Gal jis paskambina ir pasitikrina. Ši- 
ais laikais tai įmanoma. 

— Taip, gal. 

Jie dar kartą apžiūrėjo butą. Brajanas 
buvo labai tvarkingas ir nemėgo jokių 
nereikalingų puošmenų. Šis jaunas vyras 
tikrai turi problemų, pagalvojo Deividas, 

nes joks sveiko proto žmogus taip skru- 
pulingai nesitvarko. 

Namo prižiūrėtojas tvirtino nematęs 
jokių blondinių, įeinančių į pastatą tą di- 
eną, tačiau prisipažino turįs silpnybę 
popiečio muilo operoms. Brajano irgi 
nematęs. Jis išvis nelabai Žžiūrįs į čia gyven- 
ančius vyrus, truktelėjo pečiais prižiūrėto- 
jas, pasitaisydamas kelnes ir pasiglosty- 
damas alaus pilvuką. Kai kurie iš jų žaidžia 
ne toje lygoje, jei gerai suprantate, taigi 
nenorįs, kad jie atkreiptų į jį dėmesį. 

Čenis ir Deividas nusileido laiptais ir 
išėjo laukan. Vos tik pasiekė savo auto- 
mobilį, juos sustabdė kažkieno balsas. 

— Specialusis agente Rigsai, Čeni. 

Jie abu atsisuko vienu metu, tik Čenis 
siekdamas ginklo. Iš tamsaus tarpdurio 
žengė Brajanas Stouksas. Vyras atrodė taip, 
lyg per šias dvi paras nebūtų nė trupučio 
miegojęs. 

— Slėpk ginklą, Čeni, — sausai metė 
Deividas. — Nemanau, kad Brajanas Stouk- 
sas nori mus nužudyti. 

— Aš tik noriu pasikalbėti, — patvirtino 
Brajanas. 

— Ar žinote, kur jūsų sesuo? 

Brajanas papurtė galvą. 

— Ką tik gavau žinutę. Toks mano vaid- 
muo šeimoje. 

— O koks buvo jūsų vaidmuo prieš 
dvidešimt penkerius metus, kai dingo 
Meganė? 

Brajanas keistai pažiūrėjo į jį. 

— Manote, kad aš kaltas dėl Meganės, — 
tarė jis ir nusišypsojo. — Žinoma. Aš ir pats 
taip galvoju. 

— Brajanai... 

— Eime su manimi, agente. Turiu jums 
kai ką parodyti ir pasakyti tai, ką jau seniai 
turėjau pasakyti. Ką jau labai seniai turėjau 
visiems pasakyti. 

Jie nusekė paskui Brajaną Stouksą 
pėsčiomis, kvartalas po kvartalo slinkdami 
pro tvarkingus plytinius namus, 
išsirikiavusius it Žaisliniai kareivėliai. Už 
kelių gatvių Brajanas pasuko į siaurą gatvę, 
apstatytą senesniais, tačiau vis dar didin- 
gais — ir brangiais — namais. Paskutinįjį jis 
atsirakino savo raktu. Kai įžengė pro sunki- 
as medines duris, trijulę pasveikino geltonų 
narcizų vazonas, tačiau nė vienas to 
nepastebėjo. 

— Čia... čia gyvena mano draugas, — 
pagaliau pasakė Brajanas, vesdamasis juos 
laiptais į viršų. 

— Norite pasakyti, jūsų meilužis. 

— Galite sakyti ir taip. Teoriškai niekas 
nežinojo, kuo vardu vyras, su kuriuo aš sus- 
itikinėju, ir nepastebėjo, jog dažnai naktis 
aš leidžiu jo namuose. 

— Teoriškai? 

— Antradienio rytą aš gavau siuntinį. 
Kažkas atnešė jį, adresuotą man, šiuo 
adresu. 

Deividas ir Čenis susižvalgė. 

— Ir nuo tada jūs slepiatės? — paklausė 
Deividas. 

— Man reikėjo laiko pagalvoti. 

— O pareiškimas dėl dingusio asmens? 

— Paprašiau Neitą, kad jis tai padarytų. 
Kad įtarimas nekristų ant jo. 

— Ant jo? 

— Aš nežinau, agente. Tikėjausi, kad jūs 
man pasakysite. 

Jie užlipo į trečią aukštą. Brajanas at- 
rakino duris, įleido juos į vidų ir tučtuojau 
dingo virtuvėje. Šio buto grindys medinės, 
sienos — raudonų plytų, aplinkui netrūko 
daugybės zomšos pagalvėlių ir minkštų vil- 
nonių kilimėlių. Šis būstas buvo visiška 
priešingybė Brajano Stoukso butui. 

— Ar Neitas namuose? — pasiteiravo 
Deividas. 

Viena mįslė įminta. Šis butas neabejot- 
inai buvo Brajano namai, o tas kitas — tik 
dėl akių. 

— Jis darbe. Jis taip pat gydytojas. 

— O Melanė? Kada ją matėte? 

Brajanas išniro iš virtuvės nešinas kar- 
tonine dėže ir nekantriai nužvelgė Deividą. 

— Jau sakiau jums, aš jos nemačiau. 

— Bet žinote, kad nušautas Viljamas 
Šefildas. 

— Prieš pusvalandį pasitikrinau savo at- 
sakiklį. Pirmasis pranešimas buvo nuo 
Melanės. Sesers balsas buvo toks ramus, 
jog aš akimirką pamaniau, kad ji juokauja. 
Pasakė, jog Viljamas jai grasino, tačiau 
viskas susiklostė taip, kad galiausiai pati jį 
nušovė. Tik norėjo man pranešti, kad jai 
viskas gerai. Tada paminėjo jūsų vardą ir 
pasakė, jog jūs renkate informaciją apie 

mūsų tėvą, veikiausiai turėdamas rimtą 
priežastį. Tada ji pasakė... 

Brajano balsas suvirpėjo. 

— Ji pasakė žinanti, jog Raselas Li 
Holmsas nenužudė Meganės. O paskui pa- 
sakė, — vyro balsas vėl sudrebėjo. Jis garsi- 
ai atsikrenkštė. — Kad myli mane. Ir kad 
dėkoja man už pastaruosius dvidešimt 
metų. 

Brajano žvilgsnis buvo įsmeigtas į dėžę, 
kurią jis laikė prieš save. Vyro žandikaulis 
įsitempė, ir Deividas matė, kaip nervingai 
kruta jo raumenys. Tada jis viską suprato. 
Brajano problema — ne pasitikėjimo savimi 
stoka. Jis nekenčia savęs. Šitas žmogus 
nuoširdžiai nekenčia savęs ir mano esąs at- 
sakingas už visas blogybes, kurios nutiko jo 
šeimai — įskaitant jo seserų likimus. 

— Buvo ir dar vienas pranešimas? 

— Nuo mano krikštatėvio. Pastaruoju 
metu jis palieka po tris per dieną. 

O'Donelis taip pat pranešė apie Viljamą. 
Pasakė žinąs, kad kažkas vyksta ir kad 
mums reikia apie tai pasikalbėti. Regis, jis 
irgi gavo dovanėlę. Manau, jie visi gavo. 

— Visi? 

— Mano mama, tėtis, Džeimis, Melanė ir 
aš. Visi, kurie tuomet dalyvavo, nors kai 
kurie iš mūsų prisimena daugiau nei kiti. 
Noriu kai ką jums parodyti. 

Stouksas nukėlė dėžės dangtį. Joje ant 
balto vyniojamojo popieriaus gulėjo 
pajuodęs, susitraukęs karvės liežuvis. 

Brajanas pažiūrėjo į pareigūnus. 

— Šalia buvo raštelis: „Gauni tai, ko esi 
nusipelnęs.“ Aš žinau, apie ką kalbama. 
Matot, aš jau netekau sesers. Nenorėjau 
netekti ir tėvo. 

Deividas atsisėdo. Jis išsitraukė savo 
bloknotą ir tušinuką. 

— Pradėkime nuo pradžių, nes man 
labai reikia atsakymų, ir jūs turite mums 

daug ką paaiškinti. Kur buvote tą dieną, kai 
buvo pagrobta Meganė Stouks? Ką veikėte 
jūs ir jūsų motina? 

Brajanas giliai atsiduso ir tada, žvelgda- 
mas į sudžiūvusį karvės liežuvį, pradėjo 
pasakoti: 

— Taip, aš nebuvau geras vaikas. Šiais 
laikais man tikriausiai nustatytų dėmesio 
trūkumo sindromą. O anuomet paprasči- 
ausiai buvau pernelyg aktyvus ir nervingas, 
taigi niekas nežinojo, o mažiausiai mano 
motina nutuokė, kaip elgtis. Jei atvirai, jau 
tuomet mūsų šeimoje nebuvo meilės ir 
santarvės. Nežinau, kodėl mano tėvai sus- 
ituokė, tačiau tuo metu, kai atsiradau aš, 
tėvas jau gyveno savo gyvenimą ir visas at- 
siduodavo darbui, namams nelikdavo 
nieko. Mama dažniausiai vaikščiodavo 
įskaudinta ir paniurusi, leisdavo pinigus 
tarsi tai būtų jos hobis ir darė bet ką, kad 
tik susilauktų dėmesio. Man regis, buvau 

aštuonerių, kai supratau, kad viskas dar 
blogiau — kad tėtis ne visuomet dirba iki 
vėlumos, kad mama žino apie kitas moteris 
ir pamažu pati tampa vakarėlių siela. Jauči- 
ausi taip, tarsi mane augintų robotas ir 
šešiolikmetė. Nė vienas blogai nekalbėdavo 
apie kitą, bet tos povandeninės srovės, kai 
jie būdavo kambaryje kartu... Vaikai tiesiog 
Jaučia tokius dalykus, suprantat? 

— Taip, — pritarė Čenis ir sulaukė 
nustebusių Deivido bei Brajano žvilgsnių. 
Čenis truktelėjo pečiais. Matyt, jis tikrai 
žinojo. 

— Tada atsirado Meganė, — po 
minutėlės tęsė Brajanas. — Ji buvo tokia 
miela, visą laiką šypsojosi. Kad ir kas at- 
sitiktų, ji išsišiepdavo ir ištiesdavo į tave 
rankutes. Visi ją mylėjo. Moterys prekybos 
centruose, dėl Dievo meilės, net kaimynai 
ar užklydę šunys. Jei turėjai širdį, tai auto- 
matiškai mylėjai Meganę Stouks ir ji mylėjo 

tave. Aišku kaip dieną, apie mane niekas 
taip negalvojo. Ir taip, aš pavydėjau. Pykau. 
Bet... aš irgi negalėjau jai atsispirti, agente. 
Mylėjau net tuomet, kai pavydėjau. Kartais 
naktį įslinkdavau į sesės kambarį pažiūrėti, 
kaip ji miega. Meganė buvo tokia taiki, 
tokia laiminga. Niekada nesupratau, kaip 
mano šeima galėjo sukurti tokią mažą 
laimingą mergaitę. O tada pradėjau bijoti. 
Vis galvodavau, kad mano tėvai sugadins ir 
ją. Meganė mylės juos, kaip ir aš mylėjau, o 
tėvai privers ją už tai sumokėti. Harperis 
apleis, Patricijai nusibos, ir vieną dieną 
sesė suvoks, kad jos tėvai tėra du tik savimi 
besirūpinantys žmonės. Aš pradėjau laužyti 
jos žaislus, vogti daiktus. Vis galvojau, kad 
jei bjauriai elgsiuosi, Meganė išmoks būti 
tvirta, išmoks apsisaugoti. Skaudinau ją ir 
vis tiek tikėjau, kad darau paslaugą. — Bra- 
janas kreivai šyptelėjo. — Susipažinkite su 
Stouksų šeimos variantu. 

— O tą paskutinę dieną? Ką darėte 
tądien? 

—  Smaginausi,  agente.  Akimirką 
nuoširdžiai mėgavausi gyvenimu ir veiki- 
ausiai tai mano didžiausia nuodėmė. Tą di- 
eną... tą dieną ketvirtą kartą ėjau pas psi- 
chiatrą. Po terapijos seanso jis panoro 
pasikalbėti su mano motina akis į akį. 
Nežinau, ką gydytojas jai pasakė. Tačiau 
mama nusivedė mane ledų, nors buvo tik 
vienuolikta ryto. Pati irgi šiek tiek 
paskanavo, o juk ji moteris, kuri pastaru- 
osius penkiasdešimt metų valgo tik 
greipfrutus ir sausus skrebučius. Mes 
paprasčiausiai kartu leidome laiką, agente, 
nežinau, kaip dar tai apibūdinti. Po kurio 
laiko mama man pasakė, jog viskas 
pasikeis. Šeima išgyvena sunkų laikotarpį, 
ir ji supranta, jog jie tik apsimetinėjo, kad 
aš nesuvokiu, kas iš tiesų vyksta. Ji praleis 
daugiau laiko su manimi. Jiedu su tėvu 

viską išsiaiškins. Dabar ji supranta, jog, 
šeima svarbesnė už viską, ir padarys viską, 
kad išsaugotų ją. Mama pasakė, kad myli 
mane ir kad viskas bus gerai. 

— Po to mes žaidėme parke. Ji supo 
mane, nors aš buvau per didelis suptis 
sūpynėse, bet man tai patiko. Pamenu, gal- 
vojau, kad esu beveik laimingas, ir jauči- 
ausi kažin kaip keistai. Aš nežinojau, ką re- 
iškia jaustis laimingam. O tada mes 
grįžome namo, ir policininkas pasakė, jog 
dingo Meganė. Štai taip paprastai. Ar jūs 
tikite likimu, agente?  — Brajanas 
nusišypsojo. — Aš tikiu. 

— Jūs visą dieną praleidote su motina? 

— Visą dieną. 

— Ar matėte, kaip Meganė sėdo į auklės 
automobilį? 

— Ne. Mes išvykome anksčiau už jas. 

— Brajanai, ar jūs tikrai žinote, kad 
Meganę Stouks pagrobė Raselas Li 
Holmsas? 

— Aš nuoširdžiai tuo tikėjau, — atsakė 
Brajanas. — Galiu užtikrinti jus, agente 
Rigsai: jei velnias turėtų žmogaus veidą, jis 
atrodytų kaip Raselas Li Holmsas. 

Deividas paniuro. Jis tikėjo Brajanu 
Stouksu. Jei Brajanas ir Patricija visą dieną 
buvo kartu ir jie nesusiję su Meganės 
Stouks mirtimi... 

— Tai kuo čia dėtas tas liežuvis? — nus- 
ivylęs paklausė Deividas. — Jei jūs neturite 
nieko bendra su sesers pagrobimu, kam 
skirta toji „dovana“? 

Brajanas kietai sučiaupė lūpas. 

— Nežinau. Tas altorius Melanės kam- 
baryje suglumino. Kad ji gali būti Raselo Li 
Holmso dukra... Dieve, aš nežinau. Galiu 
pasakyti tik tiek, jog tuomet policija ne 
viską išsiaiškino, ir dabar kažkas nori 

atskleisti likusią informaciją. Pavyzdžiui, 
prieš tris dienas mano krikštatėvis gavo 
penį stiklainyje. Spėkit iš trijų kartų kodėl. 

— Jis ir Patricija? 

— Taigi. Kad ir ką galvotų žmonės, ne vi- 
en tėčio darbas kaltas dėl nesutarimų 
šeimoje. — Brajanas gūžtelėjo, giliai įkvėpė. 
— Kai dėl liežuvio... Anuomet mano tėvas 
neturėjo šimto tūkstančių dolerių išpirkai. 
Jis buvo tik persidirbęs rezidentas, vis dar 
mokantis studento paskolas, ką jau kalbėti 
apie mano motinos įgeidžių tenkinimą. 
Todėl pinigų davė Džeimis. Aš buvau ten, 
kai jis atvyko su čežančiais banknotais 
lagaminėlyje. Ir... 

Brajanas pakėlė galvą ir pažiūrėjo į juos. 

— Ir aš mačiau, kad mano tėvas 
nepasiėmė to lagaminėlio į sutartą vietą. 
Jis pasiėmė savo. Tuščią. Puikiai žinau, nes 
kai pamačiau Džeimio lagaminėlį po tėvų 
lova, ištraukiau jį ir atidariau. Visi pinigai 

tebebuvo vietoje. Ar suprantat? Mano tėvas 
nesumokėjo išpirkos. Jis buvo toks vel- 
niškai gobšus, kad pasiliko pinigus sau. O 
Raselas Li Holmsas... Raselas Li Holmsas 
nužudė mano sesutę. 

Brajano kvėpavimas virto  piktu 
švokštimu. 

— Ir aš niekada niekam nė žodeliu 
neprasitariau. Nenuėjau į policiją, nepapa- 
sakojau nei Džeimiui, nei mamai — 
niekam. Tik kas vakarą spoksodavau į 
Harperį, valgantį vakarienę ir tikinantį 
mano mamą, kad viskas bus gerai. Kas 
vakarą. Jis melavo nemirksėdamas, par- 
davė mano seserį už šimtą tūkstančių dol- 
erių, o aš taip ir neišdrįsau jo užsipulti. 
Niekada. Prakeikimas, taip troškau viską 
jam iškloti, bet negalėjau. Tiesiog negalė- 
Jau, velniai rautų! 

Brajanas piktai nutėškė dėžę nuo 
ąžuolinio kavos staliuko. Bet jam tai 


651/873 
nepadėjo. Liežuvis išsirito iš dėžės ir liko 
gulėti ant kilimo aiškiai matomoje vietoje. 

— Mėšlas, — ištarė jis po minutėlės. — 
Mėšlas, — pakartojo. 

Mintyse Deividas jam pritarė. Vadinasi, 
Brajanas ir Patricija Stouksai niekuo dėti 
dėl Meganės mirties. Šeima nesistengė 
nuslėpti sūnaus nusikaltimo. Jei Meganė 
buvo nužudyta, tai turėjo padaryti Džeimis 
arba Harperis, ir tai buvo šaltakraujiška 


žmogžudystė. 

Mažos keturmetės mergytės didelėmis 
mėlynomis akimis ir šviesiomis 
garbanomis. 


— Jei tai nors kiek padės, — tarė Deivi- 
das, — esu devyniasdešimčia procentų įs- 
itikinęs, kad Raselas Li Holmsas 
nepagrobė ir nenužudė Meganės Stouks. 
Tai paaiškintų, kodėl jūsų tėvas nepasiėmė 
pinigų į sutartą vietą. Jis jau žinojo, kad 
pinigų jam neprireiks. 

— Pakartokite? 

Deividas susimąstęs žiūrėjo į Brajaną 
Stouksą. 

— Aš nemanau, kad jūsų tėvas norėjo 
pasisavinti šimtą tūkstančių. Manau, kad 
jam buvo reikalingas milijonas. 

— Ką? 

— Gyvybės draudimo pinigai, Brajanai, 
negi nežinojote? Jūs ir Meganė buvote ap- 
drausti milijonu dolerių. 

Brajanas Stouksas nežinojo. Jis išbalo 
kaip drobė, paskui jauno vyro veidas per- 
sikreipė iš įniršio. 

— Tas prakeiktas šunsnukis! Aš jį 
užmušiu. Negaliu patikėti... 

— Išpirkos raštelis, kurį gavote, Raselui 
Li Holmsui buvo per sudėtingas. Meganė 
neatitiko jo aukų tipo. Policija nerado jokių 
fizinių įkalčių, kurie sietų jį su nusikaltimu. 
Tiesą sakant, pareigūnai turėjo tik jo 
prisipažinimą... 

— Kodėl jis prisipažino? 

— Kad jo vaikas būtų užaugintas 
tinkamai. Melanė yra Raselo Li Holmso 
dukra, Brajanai. Jūsų tėvai užaugino ją, 
kad nuslėptų savo nusikaltimo pėdsakus. 
Dabar pasakykite man, savo sesers labui, ar 
jums tai kelia problemų? 

Brajanas minutėlę tylėjo. 

— Ne. Žinoma, ne. Melanė yra Melanė. 
Ji geriausia, kas nutiko šiai šeimai. Matyt, 
taip jau lemta, kad tik velnio dukra gali 
mylėti Stouksus. 

Pastaruosius žodžius Deividas nuspren- 
dė ignoruoti. 

— Gerai, dabar privalote man padėti. Iš 
pradžių mes turėjome pagrindo manyti, 
kad į tai įsivėlusi jūsų motina. Mat pagal 
statistiką septyniasdešimt penki procentai 
nusikaltėlių yra šeimos nariai. Dabar mes 
žinome, kad judu su motina turėjote alibi. 
O Harperis? 

— Jis dirbo. Bent jau aš maniau, jog 
dirbo. Nežinau. Mano tėvas gali būti tikras 
kalės vaikas, bet negaliu įsivaizduoti, kad 
jis pagrobtų... nužudytų... — Brajanas pap- 
urtė galvą. — Jis nesipurvintų rankų. 

— Tikrai? O Džeimis O'Donelis? 

Brajanas panarino galvą — atsakymas 
buvo beveik aiškus. 

— Jis mylėjo mus, galėčiau prisiekti. 
Žaisdavo su mumis, pirkdavo dovanas, 
lepino, tenkino visus norus. Bet... 


— Bet? 
— Bet jis slepia daugiau, nei gali matyti, 
— sušnabždėjo Brajanas. — Džeimis nėra 


nekaltas. Daug kur buvęs, daug matęs. Man 
susidaro įspūdis, kad Harperis nemėgsta 
purvintis rankų, o štai Džeimis dažniausiai 
nesibaido pabraidyti po purvą. 

— Vadinasi, jis galėjo, — padarė išvadą 
Deividas. 

— Taip, galbūt. Bet Meganė buvo tik 
maža mergaitė. Galiu įsivaizduoti, kaip 
Džeimis sudoroja suaugusį žmogų arba 
padariusį mums ką nors bloga, tačiau tikrai 
nemanau, kad jis galėtų nuskriausti vaiką. 
Ypač Meganę. Ar žinote, kad pirmasis ses- 
utės ištartas žodis buvo jo vardas? Tėtis 
baisiai pyko. 

— Įvertinkime viską kitu kampu, — po 
minutėlės prabilo Deividas. — Yra du 
dalykai. Turime žmogų arba žmones, kurie 
nužudė  Meganę  Stouks. Veikiausiai 
Harperis arba Džeimis. Ir turime žmogų, 
kuris žino tiesą, regis, matė viską iš arti ir 
žino, kaip kiekvienas elgėsi prieš dvidešimt 
penkerius metus. Šis žmogus šlykščiu ir 
iškreiptu būdu mėgina atskleisti tiesą. Gal- 
būt, jei nustatytume šio žmogaus tapatybę, 
galėtume baigti medžioklę ir paklausti 
tiesiai. Kas žinojo, kad jūs matėte išpirkos 
pinigus, bet niekam neprasitarėte? 


656/873 

Brajanas papurtė galvą. 

— Nemanau, kad kas nors žinojo. Jei 
būčiau galvojęs, jog turiu sąjungininką, 
būčiau prisipažinęs. 

Deividas jį nužvelgė. 

— Tai neimanoma. Kažkas turėjo žinoti, 
kitaip nebūtų atsiuntęs to karvės liežuvio. 

— Tai jūs taip tvirtinate. O aš sakau 
jums, agente, kad niekas apie tai nežinojo! 

— Raselas Li Holmsas, — susijaudinęs 
įsiterpė Čenis. — Jis turėjo žinoti visas 
smulkmenas. Kad Harperis taip niekada ir 
nenunešė jokių pinigų ir apie meilės 
trikampį. Prieš prisipažindamas jis tikri- 
ausiai pareikalavo visų smulkmenų. Holm- 
sas pakankamai šlykštus ir iškrypęs, kad 
praleistų progą pasimėgauti tokiais 
žaidimėliais. 

— Raselas Li Holmsas negyvas, — kat- 
egoriškai, netgi šiek tiek piktokai atrėmė 
Brajanas. — Aš mačiau. 

— Viską galima sukeisti, suklastoti. Gal 
tai buvo sandėrio dalis. — Čenis gūžtelėjo 
pečiais. — Kodėl turėtume manyti, kad jis 
padarė tai tik dėl savo vaiko ateities? Gal jis 
padarė tai mainais į gyvenimą, a? 

Deividas dėbtelėjo į naujoką. 

— Mes neturime jokių įrodymų, kad Ra- 
selas Li Holmsas yra gyvas. 

— Tačiau mums kaip tik trūksta vienos 
šios dėlionės detalės, — spyrėsi Čenis. — 
Negali to paneigti. 

— Grįžkime prie faktų, — atvėsino jį 
Deividas. — Visų pirma, kažkas žino, kas 
nutiko prieš dvidešimt penkerius metus, ir 
atkakliai bando visus išjudinti. Galbūt jis 
nuspėjo apie Brajaną ir išpirkos pinigus. 
Negana to, turėjo žinoti, kur visus šiuos 
metus buvo Meganės žaislinis arkliukas ir 
drabužiai, todėl jis turi būti susijęs su 
šeima. Po galais, gal tai buvo Viljamas Še- 
fildas. Galbūt kurį nors vakarą Harperis 

nusigėrė ir pasakė per daug, o Viljamas 
nusprendė pasinaudoti tuo ir išpešti dar 
daugiau pinigų. Reikės apieškoti Šefildo 
namus. Antra, mes turime žmogų, įvykdži- 
usį tą nusikaltimą prieš dvidešimt penkeri- 
us metus ir dabar beviltiškai bandantį jį 
nuslėpti. Jis pasamdė šaulį, kuris nušovė 
Larį Digerį, kai šis pernelyg priartėjo prie 
tiesos, ir bandė pašalinti Melanę, nes ji pra- 
dėjo prisiminti. 

— Ką? — sukluso Brajanas. 

Deividas viską jam papasakojo. 

— Kad ir kas tai darytų, — toliau kalbėjo 
Deividas, — jis nenuleis rankų, kol visko 
neužbaigs. Manau, daktare Stouksai, jog 
jūsų prašymas, kad Neitas paskelbtų jus 
dingusiu, buvo tikrai geras sumanymas. Ir 
aš klausiu dar kartą: suvokdamas, kad 
Melanei gresia pavojus, kad mes turime 
reikalą su žmogumi, kuris nužudė ketur- 
metę mergaitę, ar žinote, kur jūsų sesuo? 


| | | | | | | | | | (0 

— Ne, agente. Aš tik gavau jos 
pranešimą. 

— Gerai, Melanė žino, kad namuose jai 
nesaugu, jūsų namuose irgi nerado. Visgi 
Melanė nėra pakankamai patyrusi ar 
pasirengusi, kad dingtų nuo žemės 
paviršiaus, taigi į ką ji dar galėtų kreiptis? 

Brajano veidas staiga nušvito. 

— Į Aną Margaretą. Dedamo donorų 
centro viršininkę. 


Kelionė iki Dedamo Raudonojo Kryžiaus 
donorų centro užtruko trisdešimt penkias 
minutes. Čenis vairavo, o Deividas nepal- 
eido iš rankų mobiliojo. Jis pamėtėjo de- 
tektyvui Džeksui kąsnelį apie tai, kad 
Melanė palikusi pranešimą brolio at- 
sakiklyje, kuriame teigia nušovusi Viljamą 
gindamasi. Mainais Džeksas papasakojo, 
kad jie turi liudininką. Šis patvirtino matęs, 
kaip Melanė naudojosi mokamu telefonu 

Valstybės centre. Viena kriminalistų grupė 
jau ieško nusikaltimo įrankio. Jie taip pat 
radę taksi vairuotoją, vežusį Melanę iki 
Brajano namų. Taksisto žodžiais, ji buvo 
išblyškusi, tyli ir „šiek tiek paklaikusi“. 

Dabar policija šukuoja rajoną, kalbasi su 
taksi dispečerinėmis, stebi oro uostą ir 
laukia duomenų iš banko. Jie mano, jog 
mergina netrukus pasirodys. Ar ilgai gali 
slapstytis nepatyrusi debiutantė? 

Deividas tik pritariamai niurnėjo. Jis ne- 
sivargino užsiminti, kur esąs. FTB agentai 
turi bendradarbiauti su vietinėmis teisė- 
saugos institucijomis, tačiau tai dar 
nereiškia, kad negali lenkti jų vienu 
žingsniu. 

Į Raudonojo Kryžiaus automobilių 
aikštelę jie įsuko šiek tiek po trečios. 
Melanė dingusi jau daugiau nei dvi valan- 
das; ji kuo puikiausiai galėjo atvažiuoti į 
Dedamą taksi arba traukiniu. 

Aną Margaretą jie rado didžiuliame 
baltame kraujo donorų centre, sėdinčią 
ankštame kabinete ir tvarkančią doku- 
mentus. Stalas atrodė tarsi laikinai 
pastatytas, praktiškos plastikinės kėdės. 
Pramoninės metalinės lentynos, pilkos 
metalinės dokumentų spintos. 

Ši moteris derėjo prie aplinkos. Neau- 
kšta, nuovoki, žili plaukai sugarbanoti į 
smulkias garbanėles. Raukšlėtas veidas 
įgavęs nuolatinį pietietišką įdegį. Po baltu 
chalatu — liekna, tvirta figūra. Nors nebuvo 
nei aukšta, nei impozantiška, Ana Mar- 
gareta atrodė tokia moteris, kuriai galėtum 
patikėti darbą. 

Agentams prisiartinus, moteris pakėlė 
galvą, susiraukė, o jiems parodžius savo 
pažymėjimus — išblyško. 

— Ką tai reiškia? — griežtai pasiteiravo, 
tarsi dalis jos jau kurį laiką būtų laukusi 
blogų žinių. — Kas atsitiko? 

— Norėtume užduoti keletą klausimų 
apie Melanę Stouks, — pasakė Deividas. 

Anos  Margaretos veide pasirodė 
nuostaba. Matyt, ją nustebino ne tiek FTB 
agentų pasirodymas, o tai, kad agentai 
teiraujasi apie Melanę. 

Deividas mostelėjo į dvi geltonas 
plastikines kėdes. 

— Galima? 

Ana Margareta buvo per daug mandagi, 
kad atsakytų neigiamai, todėl juodu su 
Čeniu atsisėdo. 

— Nesuprantu, kodėl jus domina 
Melanė, — tarė Ana Margareta, padėdama 
savo rašiklį. — Šiandien jos nė neturėjo būti 
darbe. 

— Ar panelė Stouks jau seniai dirba 
savanore? — paklausė Deividas. 

— Penkerius metus. — Ana Margareta 
paniuro. — Ar jai viskas gerai? Kas čia 
vyksta? 

— Ar pažįstate Viljamą Šefildą? 

— Taip, buvęs Melanės sužadėtinis. Bet 
pirmiausia, — ji pasilenkė į priekį ir kietai 
sučiaupė lūpas, — aš noriu žinoti, kas čia 
vyksta. 

— Prieš dvi valandas Viljamas Šefildas 
buvo rastas nušautas. Turime pagrindo 
manyti, kad jį nušovė Melanė. 

Ana Margareta apstulbo. 

— Ne, — sušnabždėjo ji. 

— Taip, ponia. 

— Bet... bet... — Moteris neįstengė sus- 
itvardyti. Jos rankos slankiojo stalo pavirši- 
umi tarsi ieškodamos už ko užsikabinti. — 
Jis negyvas? 

— Taip, ponia. Bet prašome apie tai 
niekam nesakyti, kol nepranešėme jo 
šeimai. 

— Viljamas neturi šeimos. Jis taip pat 
našlaitis. Tai buvo vienas iš dalykų, siejusių 
jį su Melane. 

— Ką žinote apie jų santykius? 

Ana Margareta vis dar negalėjo 
atsikvošėti. 

— Aš nežinau... noriu pasakyti... Melanė 
— ne tik centro savanorė, ji ir mano draugė. 
Prisimenu, kaip džiaugėsi, kai Viljamas 
pasipiršo. 

Deividas kantriai laukė. 

— Man regis, juodu supažindino jos 
tėvas. Jie susitikinėjo pusę metų ir atrodė 
laimingi. Kartą Melanė pasakė, kad Vilja- 
mas šiek tiek pavydi, kad ją įvaikino tokia 
turtinga šeima, o jo ne. Ji šito nesuprato. 
Juk jis tapo gydytoju, nieko nestokojo. 
Matyt, tada jų santykiai pradėjo vėsti. Po 
to, kai jie išsiskyrė, Melanė beveik nekal- 
bėjo apie jį. Aš maniau, jie abu nusprendė 
skirtis. 

— Ar ji kada nors leido suprasti, kad 
norėtų jį susigrąžinti ar kad jaučiasi įžeista? 

— Tikrai ne. Paklausykit, jaunuoli. — 
Ana Margareta pagaliau suėmė save į 
rankas. — Net jei Viljamui ir Melanei 
nepavyko sutarti, dėl to juk nežudoma. Vil- 
jamas buvo puikus jaunuolis, labai protin- 
gas, geras anesteziologas. O Melanė nė 
musės nenuskriaustų. Be to, jiedu išsiskyrė 
jau gana seniai. Turi būti kitas 
paaiškinimas. 

— Ar Melanė pasakojo jums apie tai, kas 
dar vyksta jos gyvenime? 

— Na, nesikalbėjau su ja jau keturias ar 
penkias dienas. Pastaruoju metu ji prastai 
jautėsi. Kankino migrena... — Moters bal- 
sas nuslopo. Matyt, ji suvokė, kad tai gali 
būti svarbu. 

Deividas laukė, bet Ana Margareta 
akivaizdžiai nusprendė, jog būtų geriausia 
daugiau nieko nesakyti. 

— Mums labai reikia pasikalbėti su 
Melane, — ramiai tarė Deividas. 

— Neabejoju. 

— Jei žinote, kur ji... 

— Tikrai nežinau. 

— Jūs tikra, kad ji neskambino? 

— Ašjos viršininkė, agente, ne motina. 

Šįkart Deivido balsas nuskambėjo šaltai: 

— Jei mes sužinosime, kad slepiate 
bėglę... 

Tačiau Ana Margareta išliko nepajudin- 
ama. Jei ir žinojo daugiau, ji paprasčiausiai 
nesakė. 

Deividas padėjo ant stalo savo vizitinę 
kortelę. Mėlyna FTB emblema ant kortelės 
svilino jai akis, kai Deividas ir Čenis atsist- 
ojo išeiti. 

Tarpduryje Deividas staiga atsisuko. 

— Ar Andželos Džonson vardas jums ką 
nors sako? 

Jam pasirodė, kad ji krūptelėjo. 

— Ne. 

— O Anės? 

Jos skruoste krustelėjo raumuo. 

— Mano vardas Ana Margareta Doson. 
Tai viskas, ką galiu pasakyti, agente, — bent 
jau šiandien. 

— Žinoma. 

Ji blankiai šyptelėjo. 

— Žinoma. 

Deividas ir Čenis išėjo. 

— Ką manai? — paklausė Čenis, kai jie 
atsisėdo į automobilį. 

— Dar nežinau. 

— Regis, žinia ją gerokai sukrėtė. 

Deividas pabarbeno pirštais į vairą, tada 
užvedė variklį. 

— Manau, vertėtų ją pasekti. 

— Nežinau. Melanė Stouks išsigandusi. 
Jei tu būtum įsibaiminęs ir išsigandęs, ar 
bėgtum į Dedamą? 

— Ne, bet jei mano vardas tikrai būtų 
Ana Margareta Doson, aš nekrūpčiočiau iš- 
girdęs Andželos Džonson vardą. 

— Kas ta Andžela Džonson? 

— Raselo Li Holmso žmona. 

Čenis išpūtė akis. 

— Tu manai... 

— Ana Margareta, Anė, Andžela. Per 
daug Anų, kad būtų sutapimas. 

— Ir ji iš Teksaso. 

— Ir tinkamo amžiaus. 

— O Dieve, — atsiduso Čenis. 

Deividas tik linktelėjo ir pajudėjo. Jo 
galvoje sukosi tūkstančiai minčių, tačiau jas 
visas užgožė nerimas dėl Melanės. 

Čenis tylėjo beveik iki Bostono. 

— Mėšlas, — pareiškė jis. — Rigsai, mes 
šovinistinės kiaulės. 

— Gali būti. 

— Tik pagalvok. Stouksų šeima neturi 
motyvo vėl viską išjudinti. Mes nemanome, 
kad ir O'Donelis turi motyvą. Melanė tikrai 
neturi, o tu tvirtai tiki, kad Raselas Li 
Holmsas negyvas. 

— Taip, tikrai tuo tikiu. 

— O kaip dėl Raselo Li Holmso žmonos? 
Kaip toji Andžela Džonson ir viskas, ką ji 
gali žinoti iš tų laikų? 

— O Dieve, — atsiduso Deividas, kai 
dėlionės detalės ėmė kristi į vietas. — Mes 
tikrai šovinistinės kiaulės. 

— Ji veikiausiai žino viską apie tą 
nusikaltimą ir Stouksų šeimos gyvenimą. 

— Tai paaiškintų to altoriaus atsiradimą 
Melanės kambaryje. Jei tu būtum moteris 
ir prieš dvidešimt metų būtum atidavusi 
dukterį, kad ši augtų saugi ir geresnėmis 
sąlygomis, tu norėtum... 

— Kad ji prisimintų. Arba vieną dieną 
susirastų tave. 

— Jėzau. Rytoj iš pat ryto... 

—  Iškapstyti viską apie Andželą 
Džonson.... 

— Ir Aną Margaretą Doson. 

Supratau. 

Deividas grįžo namo dešimtą valandą 
vakaro. Akimirką jis stovėjo priešais savo 
buto duris. Melanė žinojo, kur jis gyvena. 
Ar ji ateitų čionai, ar suteiktų jam dar vieną 
galimybę? 

Jis atrakino duris ir plačiai atvėrė. 
Mėnulio šviesa krito ant niūrios netvarkos, 
apšviesdama seną žalią sofą ir apdulkėjusią 
trofėjų kolekciją, kurios jis taip ir nepris- 
ivertė išmesti. 

Melanės nėra. Prakeikimas. 

Iki aštuntos vakaro policija užfiksavo, 
kad iš bankomato du kartus imta grynųjų 
pinigų. Bankas pranešė, jog vėlyvą popietę 
Melanė Stouks buvo užsukusi ir išsiėmė iš 
sąskaitos dar didesnę grynųjų sumą. Taigi 

šiuo metu ji turi kelis tūkstančius dolerių. 
Su šiais pinigais galėtų nusigauti gana toli. 
Deividas labai norėjo žinoti kur. 

Jis nušlubavo į virtuvę ir išsitraukė 
maišelį šaldytų žirnių. Velniškai gėlė 
nugarą. 

Šiomis dienomis jo karjera taip pat ger- 
okai stringa. 

Visi laikraščiai trimitavo apie Viljamo 
Šefildo nužudymą. Žurnalistai jau 
skambinėjo Biuro atstovams spaudai ir 
teigė žiną, jog du agentai buvo nusikaltimo 
vietoje, tad domėjosi, ar Biuras dalyvauja 
tyrime. Kol kas Lermoras atsimušinėjo 
bendromis frazėmis: „Mes tik padedame vi- 
etinei policijai“, tačiau niekas tuo netikėjo. 

Netrukus kas nors būtinai sužinos apie 
tyrimą, atliekamą dėl daktarų Viljamo Še- 
fildo ir Harperio Stoukso veiklos. Paskui 
kas nors prisimins matęs Larį Digerį Stouk- 
sų namuose, susies su neseniai įvykdyta 

žmogžudyste, ir istorija įgaus pagreitį. Bi- 
uro įvaizdis išliks prastas. Agentai, paskui 
kuriuos velkasi neištirtų nužudymų šleifas. 
Federalai — nuolat viena diena vėluojantys 
ir nuolat neturintys pinigų. Galimybės 
smūgiuoti Biurui neribotos. 

Biuras jau ganėtinai nukentėjo dėl blogų 
atsiliepimų devintajame dešimtmetyje, in- 
formavo Lermoras Rigsą ir Čenį tuoj po 
penktos valandos. Jie turėtų kuo skubiau 
sugalvoti, kaip kompensuoti žalą, kitaip 
taps pirmaisiais agentais Biuro istorijoje, 
pažemintais iki eismo kontrolierių. 

Deividas mindžikavo po butą. Jis nusir- 
išo kaklaraištį, nusivilko švarką. Velniop 
Lermorą; Deividą erzino tai, jog jis niekaip 
negali išspręsti šios bylos. 

Prieš dvidešimt penkerius metus 
Harperis sudarė sandėrį su Raselu Li 
Holmsu. Kažkas nutiko Meganei Stouks, ir 
Harperis įkalbėjo Raselą Li prisiimti kaltę. 

Stouksas gauna milijoną dolerių. Raselo Li 


dukra — gerus namus. Visi laimingai 
gyvena, kol vieną dieną Harperiui vėl pri- 
reikia pinigų. 


Šį kartą jis imasi kito plano — pjaustyti 
sveikus pacientus ir gauti už tai pinigus. 
Niekas nenukentės, nieko čia baisaus, tikri- 
ausiai galvojo jis. Vieni niekai, palyginti su 
nuslėpta žmogžudyste. 

Tačiau šį kartą Stouksas paliko pėdsak- 
us, ir dabar kažkas jį persekioja. Gali būti, 
kad tas kažkas nori atkeršyti už Meganę ar- 
ba nori susigražinti Melanę, o gal tiesiog 
kažkam velniškai įkyrėjo Harperis Stouk- 
sas. Deividui tai tikrai. Nužudė vieną 
dukrą. Įsivaikino kitą, dvidešimt metų leido 
ramiai gyventi vien tam, kad paskui įteiktų 
policijai ant sidabrinės lėkštutės. To 
žmogaus gyslomis teka ne kraujas, o ledinis 
vanduo. 

Suskambo telefonas. Deividas skubiai 
griebė ragelį. 

— Melane? 

Tyla. 

— Deividai? 

Ne Melanė, o jo tėvas. Deividas nusivylė, 
ir balsas jį išdavė. 

— Tėti? Ar kas atsitiko? Jau vėlu. 

— Atleisk. Nenorėjau... Negalėjau tau 
prisiskambinti įprastu laiku. Ar gavai mano 
žinutes? Tik norėjau sužinoti, kaip tu. 

Tėvas kalbėjo užsikirsdamas, nesmagiai. 
Deividas sukando dantis. 

— Viskas gerai, — tarė jis. — Tik... daug 
darbo. 

— O kaip sekasi darbe? — Bobio balsas 
pažvalėjo. — Man kilo minčių dėl tavo 
ginklo. 

— Mano ginklui viskas gerai, tėti. A, aš 
kaip tik bendradarbiauju su detektyvų 
Džeksu. Jis prašė perduoti tau linkėjimų. 

— O, Džeksas. Jis man patinka. Gana 
taiklus šaulys, bet tu geresnis. Gal kurią di- 
eną užsuksi į šaudyklą? — viltingai pas- 
iteiravo Bobis. — Galėtume ten susitikti. 

— Nežinau. Tiriu gana painią bylą. 

— Su tais daktarais? 

— Aha. 

Pokalbis išseko. Deividas neramiai 
pasimuistė pajutęs nugara tekančią šalto 
vandens srovę. Reikėtų dar ką nors pa- 
sakyti. Ei, tėti, kaip sekasi „Red Soksams“? 
Ne, nesakyk. Mums abiem plyš širdys. 

— Taigi, — po kurio laiko prabilo Bobis. 
— Tavo broliui sekasi geriau. Savo metiką 
pasiuntė ant suolelio, kaip jam ir patariau. 
Dabar vietoj jo žaidžia naujokas. Geras vai- 
kis, labai gabus. Per antras rungtynes 
dešimt kartų pataikė į smūgio zoną. 

— Tai gerai. 

— Aš nudažiau namą. Pilka spalva, su 
mėlynais apvadais. Nors panašiai ir buvo. 

— Reikėjo pasakyti, būčiau padėjęs. 

— Kad nereikia, aš turiu daug laiko. 
Verslas šiuo metu apmiręs. 

Vėl nesmagi tyla. 

— Kaip tavo nugara? — paklausė Bobis. 

— Gerai, — pamelavo Deividas. 

— Geri tabletes, kurias minėjo 
gydytojas? 

— Ne, nėra reikalo, — toliau melavo. 

— Deividai, aš tavo tėvas. Negi negali 
bent jau pasakyti, kas yra? 

Deividas panarino galvą, tada įs- 
istebeilijo į didžiulę taurę kambario gi- 
lumoje, laimėtą per valstijos čempionatą; 
tądien tėvas taip stipriai jį apkabino, kad 
Deividas akimirką pamanė, jog lūš 
šonkauliai. Jam buvo skaudu. Labai 
skaudu, ir tai neturėjo nieko bendra su 
stabarėjančiu stuburu ar raumenų skaus- 
mais. Jis nuvylė savo tėtį. Štai didžiausia 

problema. Jis galėjo įveikti daugelį dalykų, 
tačiau su šia problema negalėjo susitaikyti. 

— Aš... a... — silpnai išspaudė jis. — 
Tiesiog turiu daug darbo, tėti. Šiuo metu 
labai daug darbo. Ir man tikrai jau reikėtų 
eiti. 

— Suprantu. Sukčiavimai? 

—  Sukčiavimai.  Žmogžudystė. Man 
sunkiai sekasi aplenkti tuos vyrukus. 

— Tu susitvarkysi. — Jo tėvas neabejojo. 

Deividas stipriai užsimerkė ir iškošė: 

— Tu šito nežinai. Jėzau, tėti, juk aš 
neiškeičiau metiko šlovės į puikią teis- 
ininko karjerą. Aš dirbu Finansinių 
sukčiavimų sveikatos srityje skyriuje. 
Skaitau ataskaitas, o ne keičiu pasaulį. Jei 
nori žinoti, šiandien dėl mano kaltės viena 
jauna moteris turėjo nušauti žmogų, kad 
pati išsigelbėtų. Dabar ji slapstosi išsigan- 
dusi ir Dievas žino kokia dar, ir dėl to 
kaltas aš! 

— Tu jai padėsi, — ramiai pasakė tėvas. 

— Velniai rautų! Paklausyk manęs, tėti, 
tiesiog paklausyk. Aš negelbsčiu gyvybių, 
supranti, nei pasaulio. Aš gelbėju dolerius 
ir centus. Viskas. Dažniausiai skaitau 
krūvas šaukimų į teismą. Man nereikia 
patobulintos beretos su radioaktyviaisiais 
taikikliais. Man reikia korektoriaus! 
Korektoriaus! 

Linijoje stojo tyla. Deividas suvokė, ką 
pasakė. O Jėzau. Jis puolė taisyti padėtį, 
nors žinojo, kad jau per vėlu. 

— Atsiprašau. Tiesiog aš per daug dirbu. 
Neišsimiegu... 

— Nesuprantu tavo darbo, — liūdnai 
tarė tėvas. — Aš stengiuosi, Deividai, labai 
stengiuosi. Bet nesu toks protingas kaip tu. 
Aš nesimokiau koledže. Turiu geras rankas, 
moku dirbti su ginklais ir žaisti beisbolą. 
Kai tu irgi tai darei, aš galėjau suprasti. 
Paskui tu gavai laipsnį, tikrą laipsnį, ne 

tokį, kokį gauna koledžo moksleiviai, kad 
galėtų žaisti, kaip mes tikėjomės iš tavęs. 
Tu įstojai į akademiją. Viešpatie, aš nė 
negaliu įsivaizduoti savęs ten. Dabar tu an- 
alizuoji, bendrauji su gydytojais, ligoninių 
ir draudimo bendrovių atstovais, o tie 
žmonės nėra kvaili. Ne, Deividai, visiškai 
nesuprantu tavo darbo. Aš tik turiu geras 
rankas ir moku pataisyti tavo ginklą. Nes tu 
nebežaidi su manimi, Deividai. Galiu tik 
patobulinti tavo beretą. Tai ir darau. 
Negaliu tau patarti, pamokyti. Dažniausiai 
nė negaliu pasikalbėti su tavimi. Todėl 
taisau tavo ginklą. Galbūt tau tai atrodo 
kvaila, bet aš geriau jau būsiu kvailas, nei 
liksiu visiškai atstumtas. 

— Tėti... — Deividas neišmanė, ką pa- 
sakyti. Jis turėtų paguosti tėvą. Elkis graži- 
ai.  Pabaik pokalbį, kol dar labiau 
neprisidirbai. Bet staiga, kad ir kaip būtų 
keista, jis sugavo save kuždant: — Tėti, 

šiandien aš nuvyliau moterį. Noriu pa- 
sakyti, ne tik profesine prasme. Ji pasik- 
liovė manimi. Jai reikėjo manęs. O aš ją at- 
stūumiau. Melavau jai ir tikinau save, kad el- 
giuosi teisingai, nes toks mano darbas. Aš 
padariau kai ką, ko tu niekada nebūtum 
padaręs. Nežinau, ką aš sau galvojau. 

Bobis kurį laiką tylėjo. Galiausiai tyliai 
tarė: 

— Esi geras žmogus, Deividai. Tu žinai, 
kad suklydai, ir dabar viską ištaisysi. 

— Aš nė nežinau, kur ji. 

— Tai išsiaiškink. Tu esi pats protingi- 
ausias žmogus, kokį pažįstu, Deividai, ir aš 
kalbu rimtai. Kai gydytojas man pasakė, 
kad tavo liga paveldima genetiškai, mane 
aplankė bjauri mintis. Ištisas dienas jauči- 
ausi kaltas, bet vis tiek manau, jog tai yra 
teisinga. 

— Kas? 

— Tąsyk pagalvojau, kad jei vienam iš 
mūsų lemta ja susirgti, lemta būti 
pažymėtam, tuomet aš džiaugiuosi, kad tai 
tu. Galbūt tu turėjai geresnę ranką, sūnau, 
bet tu taip pat turėjai daugiau. Kur būtų 
Stivenas be beisbolo? Ką daryčiau aš? Kita 
vertus, tu paveldėjai savo mamos charak- 
terį. Turi jos smegenis. Ir dabar esi FTB 
agentas. Sąžiningas federalinis agentas. Ar 
niekada nepagalvojai, kaip aš ir brolis tau 
pavydime? 

Deivido gerklėje įstrigo gumulas. 

— Ne, — ištarė jis. 

— Tau labai pasisekė, sūnau. Labai. 

Deividas negalėjo atsiliepti. Gumulas 
visiškai užspaudė gerklę. 

— Chmm, — sumurmėjo tėtis. — Jau 
vėlu. Žinau, kad turi daug darbo. 

— Taip, taip. Aš... netrukus paskambin- 
siu. Galbūt užvešiu savo beretą. Galėsi 
pažaisti su taikikliais. 

— Gerai. O aš parūpinsiu tau korektorių. 

Sūnus kimiai susijuokė. 

— Ačiu. 

— Labanakt, Deividai. 

— Labanakt. 

Jis padėjo ragelį. Kurį laiką sėdėjo val- 
gomajame jausdamasis šiek tiek išsunktas. 
Šiek tiek... apsiraminęs. 

Praėjo daug laiko nuo tada, kai jis iš 
tiesų bendravo su tėčiu. Jam trisdešimt 
šešeri. Vis kartoja sau, kad tėvo pritarimas 
jam nelabai reikalingas, bet tai visiška 
nesąmonė. Tėvų pritarimas visuomet svar- 
bus, kad ir kokio amžiaus būtum... 

Staiga Deividas sustingo. Jį užliejo 
netikėtas suvokimas. 

Melanė Stouks slapstosi. Melanė Stouks 
jaučiasi išduota, tarsi visas jos gyvenimas 
būtų vienas didelis melas. Melanė Stouks 
nori kartą ir visiems laikams išsiaiškinti, 
kas ji yra. 

Deividas tiksliai žino, kur ji išvyko. 
Jis pakėlė ragelį ir išvertė Cenį iš lovos. 

Ana Margareta nėjo miegoti. Ji sėdėjo 
savo mažo namuko prieblandoje vis dar 
nenusivilkusi balto chalato. Moteris žinojo: 
jis atvyks dar negreitai, vėliau, kai manys, 
jog niekas nemato. 

Pagaliau atsidarė užpakalinės durys. Jis 
tyliai, beveik be garso įėjo į svetainę. 

— Kaip suprantu, tu viską žinai. 

Ji žiūrėjo į Džeimį iš kito kambario galo. 
Žinojo, kad ir ką jis pasakytų, tai nieko ne- 
bepakeis. Buvo kvaila, kad laukė jo, tačiau 
kartu jie tiek daug išgyveno, iš pradžių kaip 
draugai, pastaruoju metu — kaip meilužiai. 
Manė pagaliau sulaukusi antro šanso būti 
laiminga. Vylėsi, kad šįkart viskas bus 
gerai. Kad meilė bus graži. 

Ana Margareta pamiršo, kad ją visada 
traukė netinkami vyrai. 

— Apgailestauju, meile mano, — galų 
gale švelniai tarė Džeimis. — Man... man 
labai gaila. 

Jis žengė artyn. 

— Nereikia. 

— Ane, prašau, išklausyk mane. 

— Agentai pasakė man, kad Melanė jį 
nušovė. Kodėl taip atsitiko, Džeimi? Kas 
buvo ne taip? 

— Nežinau, Ane. Patikėk, aš to nenorė- 
jau. Velniškai gaila. Aš pasistengsiu viską 
ištaisyti. 

— Visagalis Džeimis O'Donelis. — 
Moters lūpos persikreipė. Ji pagaliau at- 
sistojo ir nustebo, kad kojos gana tvirtai 
laiko. — Jei dabar, po visų tų metų, ką nors 
pasakyčiau, tu nužudytum mane, ar ne, 
Džeimi? 

— Nesakyk taip, meile. Nekalbėk šitaip. 

— Bet tai tiesa, ar ne? Tu nori tikėti, kad 
esi geresnis už Harperį, bet toks nesi, 
Džeimi. Jums abiem nusispjauti į žmones, 
kuriuos mylite. Vyrai turėtų mažiau laiko 
leisti su ginklais ir dažniau dalyvauti 
gimdymuose. 

Ana Margareta piktai pražingsniavo pro 
jį. Džeimis pamėgino sugriebti ją už peties, 
bet ji taip smarkiai trenkė, kad kambariu 
nuvilnijo aidas. Jo žandikaulis krustelėjo. 
Abu puikiai žinojo, kad Džeimis visuomet 
kerta atgal, netgi būdamas kaltas. Tačiau šį 
kartą jis susitvardė. Stipriai sugniaužė 
kumščius ir susilaikė nesmogęs. Matyt, iš 
tiesų myli ją... ir Patriciją Stouks, pagalvojo 
ji. 

— Man labai gaila, Ane, — pakartojo jis. 

— Eik po velnių. 

— Net jei nekenti manęs, mieloji, tu su- 
darei sandėrį, ir aš tikiuosi, kad savo 
pažadą tesėsi. 

— Pardaviau sielą velniui. 

— Dvidešimt penkeri metai, Ane, — to- 
liau švelniai kalbėjo Džeimis. — Puikus 
gyvenimas. Geresnis nei pati būtum sugal- 
vojusi, ir tu tai žinai. Aš laikiausi savo 
žodžio. Pačią pirmą dieną pasakiau tau, jog 
Džeimis O'Donelis visuomet tesi savo žodį, 
ir aš kalbėjau rimtai. 

Jos akys staiga prisruvo ašaromis. Šis 
vaizdas smogė stipriau nei jos ranka. Jis 
niekada nematė, kad Ana Margareta 
verktų. Nė karto. Iš pradžių gerbė jos 
geležinę širdį, vėliau tai ėmė jam patikti. 

— Nereikia, — kimiai ištarė jis. — Ane... 

— Aš mylėjau tave, — sušnabždėjo ji. — 
Vyliausi, kad reikalai pagerės, tačiau viskas 
tik blogėja. 

— Nebūtina nieko keisti. 

— Bet viskas keičiasi. Tu visada žinojai, 
jog kada nors taip nutiks? 

O'Donelis vėl pamėgino paimti ją už 
rankų. Anė atsitraukė. 

— Aš daugiau nebenoriu matyti nei 
tavęs, nei nė vieno iš Stouksų, — pareiškė 
ji. — Tada aš padariau klaidą. Ir sumokėjau 
užją, bet neketinu toliau mokėti. 

— Juk nenori pasakyti, kad... 

— Beje, jei kas nors atsitiks Melanei, — 
tęsė ji, — aš susirasiu tave, Džeimi 
O'Doneli. Ir nužudysiu plikomis rankomis. 
Nemanyk, kad nieko neišmokau iš tavęs, ir 
nenuvertink manęs. Vyrai žiaurūs, kai to 
reikia. Moterų žiaurumas gali būti 
pastovus. 

Ji staigiai nusisuko ir nužingsniavo 
koridoriumi. 

Džeimis lydėjo ją akimis, jausdamas jau 
pažįstamą spaudimą krūtinėje. Giliai sme- 
genyse silpnas balselis šnabždėjo, kad jam 
širdies smūgis. Tačiau Džeimis žinojo tiesą. 
Jam širdis plyšta. Kaip tik taip jautėsi tą 

vakarą, kai Patricija ištrūko iš jo glėbio ir 
pasakė išeinanti pas Harperį visam laikui, 
duodanti tam niekšui paskutinę galimybę. 
Džeimis esąs jos aistra, bet Harperis, tas 
verkšlenantis Harperis, esąs jai tinkamas 
vyras. 

Džeimio jausmai nepasikeitė. Ir jis dėl to 
gailėjosi. 

Dabar Džeimis O'Donelis sušnabždėjo: 

— Nekalbėk kvailysčių, Ane, mano 
meile. Prašau, neversk manęs nužudyti 
tave. 


Patricija stovėjo priešais gėrimų barą. Ji 
atidarė dureles ir išsitraukė beveik pilną 
butelį džino. Rankos judėjo lėtai, tarsi 
laikytų penkiasdešimties svarų štangą. 

Ji buvo viena. Jos vyras darė tai, ką 
paprastai darydavo po darbo, bet jai ner- 
ūpėjo. Patricijai jau niekas neberūpėjo, ir 
net jeigu būtų pajėgusi bent ką nors pajusti 

savo vyrui, tai būtų buvęs šaltas įniršis, 
kuris būtų paskatinęs sudoroti Harperį 
kartą ir visiems laikams. 

Ji įsistebeilijo į džino butelį. 

Nedaryk šito. Tu gali išvengti tos pačios 
klaidos. Tau nebūtina vėl pasiduoti. 

O gal aš noriu? Ar mes šioje šeimoje 
kada nors spręsdavome problemas, ar tik 
bėgdavome nuo jų? Tiek mano vyras, tiek 
sūnus laiko savyje tiek daug pykčio... o 
mano dukra, mano brangioji įvaikinta 
dukra vis dar geliančiu nuo tėvo rankos sk- 
ruostu buvo priversta nušauti žmogų. 

Suskambo telefonas. Patricija pakėlė ra- 
gelį, viena ranka atsukdama džiną ir 
atsiliepdama: 

— Ką? 

— Mama, — ramiai pašaukė jos sūnus. 

— Brajanai? 

— Ar tu vėl geri? Taip ir maniau. 

— O, Brajanai. — Patricija pravirko. — 
Aš noriu, kad grįžtų mano mažylė. Ką jie 
padarė Melanei, kaip aš galėjau netekti 
Melanės? 

— Aš noriu nekęsti tavęs, — kimiai ištarė 
Brajanas. — Kodėl negaliu nekęsti? 

— Atleisk man, atleisk už viską. 

Patricija padėjo butelį ir dar stipriau 
pravirko. 

— Aš čia stoviu šįvakar ir mąstau, kad 
tave tai pribaigs, — kalbėjo Brajanas. — Ir 
vis galvoju, kad man neturėtų rūpėti. Tai ne 
mano problema. Aš negaliu padėti. Negaliu 
visko sutvarkyti už tave ir už tėtį, ir tikrai 
nežinau, kaip padaryti jus laimingus. Bet 
tada prisimenu Melanė, kaip ji nusiviltų 
manimi, jei aš nieko nesiimčiau. Velniai 
rautų... ar tu ją myli? — staiga paklausė. — 
Pasakyk man, ar tu bent jau tikrai ją myli? 

— Labai. 

— Aš irgi, — sušnabždėjo Brajanas, tada 
prapliupo: — Ką mes šįkart ne taip 
padarėme, mama? Kaip mes galėjome 
susimauti dukart? 

Ir tada sūnus taip pat pravirko. Jie verkė 
kartu tamsoje, nes būtent jie norėjo 
Melanės. Labiau nei Harperis jiedu buvo 
pasiryžę pradėti viską iš naujo. Mylėdami 
Melanę ir nuvildami ją, motina ir sūnus 
pagaliau atrado šį tą bendra. 

Po minutėlės Brajanas susitvardė. Jis 
papasakojo mamai apie Lario Digerio 
atvykimą į miestą ir jo kaltinimus. Apie 
altorių Melanės kambaryje. Apie vėlesnį 
žurnalisto nužudymą ir vis stiprėjantį 
Melanės įsitikinimą, kad esanti Raselo Li 
Holmso dukra ir kad Stouksai sudarę 
kažkokį sandėrį. 

— Nesąmonė, — sumikčiojo Patricija. Ji 
vėl ištiesė ranką į džiną. 

— Tikrai? — paklausė jos sūnus. — Liau- 
kis, mama, puikiai žinau, kad judu su tėčiu 
tuo metu dažnai vaidijotės, o juk abu 
nemėgstate kivirčų. Dėl Dievo, kas galėjo 
taip supykdyti tėtį, kad jis pratrūktų 
šaukti? 

Patricijos širdis trankėsi it pašėlusi. Kaip 
neteisinga, galvojo ji, kad motina turi šitaip 
atsiverti sūnui. 

— Dėl Meganės, ar ne? — ramiai atsakė 
Brajanas į savo klausimą. — Judu ginčy- 
davotės dėl Meganės. 

— Taip. 

— Ir Džeimio. 

Patricija užsimerkė. Daugiau ji nieko 
negalėjo pasakyti. 

Jos sūnus garsiai iškvėpė. 

— Jėzau Kristau, ji buvo Džeimio duktė, 
ar ne? Todėl Meganė buvo tokia laiminga, 
tokia graži. Žinojau, kad ši šeima negalėjo 
sukurti tokio laimingo žmogaus! Žinojau! 

— Brajanai... 

— Jis ją nužudė, velniai griebtų! Negi 
nesupranti, mama? Ne Raselas Li Holmsas. 
Policija turi įrodymų, kad tas nusikaltėlis 
negalėjo nužudyti Meganės. Ją nužudė tėt- 
is! Dėl milijono dolerių gyvybės draudimo. 
Ir todėl, jog žinojo, kad Meganė — ne jo 
vaikas. O Dieve, Harperis sužlugdė mūsų 
šeimą, nes jam reikėjo pinigų. O mes jam 
leidome, mama. Mes nieko nė neįtarėme. 

— Tu nežinai, — netekusi vilties sude- 
javo Patricija. — Mes nežinome... 

— Aš mačiau tuos sumautus išpirkos 
pinigus, mama! Tą dieną Džeimis atnešė 
juos į mūsų namus, tačiau tėtis nepasiėmė 
lagaminėlio į... 

— Ne! 

— Taip! Aš suradau lagaminėlį su pini- 
gais po jūsų lova. Mačiau Džeimio pinigus. 
Tėtis pasisavino ir juos, nes aiškiai žinojo, 

kad jokios išpirkos nemokės. Nes žinojo, 
kad Meganė jau negyva. 

— Ne, ne, ne! Nekalbėk taip. Tu esi jo 
sūnus, kaip gali taip kalbėti? Jis visada tave 
mylėjo... 

— Jis išspyrė mane iš šeimos... 

— Ir ištisas dienas bandė tau 
prisiskambinti, kad susigrąžintų. Mes vyk- 
stame į Europą. Mes vykstame į Europą 
kaip viena didelė laiminga šeima! 

Patricija taip įsikarščiavo, kad net balsas 
užlūžo. Tada suvokė kliedinti it pamišėlė, ir 
jos demonstratyvi narsa išgaravo. 

Jie nėra viena didelė laiminga šeima. Jos 
vyras išvarė sūnų iš namų ir bandė įduoti 
dukterį policijai. Taip pat nesumokėjo 
išpirkos už Meganę. Harperis žinojo, kad iš 
tiesų Meganė buvo Džeimio O'Donelio 
dukra. O Dieve, ji gyveno su žmogumi, kur- 
is nužudė savo dukterį, dar blogiau — ji 
mylėjo jį. Jautėsi dėkinga už gėles, kurių 

vyras jai atnešdavo, už kiekvieną dėmesio 
trupinėlį; vylėsi, jog vieną dieną Harperis 
išeis iš darbo ir bus tik jos. 

Netgi dabar sugavo save galvojant: var- 
gšeli Harperi, tu taip bijai būti niekuo, 
nepakilti aukščiau savo tėvų. Tu nė nesu- 
voki, koks talentingas ir mylimas esi. 

Ypač Melanės. 

O Dievulėliau, ji apsivems. 

— Aš daugiau jo nebeginsiu, mama, — 
tyliai ištarė sūnus. — Negaliu patikėti, ką jis 
mums padarė. 

— Jis tavo tėvas... 

— Mama, tu — alkoholikė, o tavo vyras 
neša namo alkoholį. Negi tau tai nieko ne- 
sako? Aš keliauju ieškoti Melanės. Aš jau 
nuvyliau vieną seserį, kitos nenuvilsiu. 

Brajanas padėjo ragelį. 

Patricija liko viena tamsoje. Ji dre- 
bančiomis rankomis atsuko džino kamštelį, 
nusinešė butelį į virtuvę, apvertė jį virš 

nerūdijančio plieno kriauklės ir klausėsi, 
kaip džinas kliaukia į kanalizaciją. 

Gauni tai, ko esi nusipelnęs. Gauni, ko 
esi nusipelnęs. 

Ne! Tai netiesa! Aš negavau to, ko nu- 
sipelniau. Aš nusipelniau dviejų sveikų, 
laimingų vaikų. Nusipelniau matyti, kaip 
mano keturmetė užauga ir tampa moter- 
imi. Mano vienintelė nuodėmė ta, kad per 
daug pasidaviau jausmams, bet netgi tai 
mėginau ištaisyti. Aš palikau Džeimį ir 
pasižadėjau, jog šeima man bus 
svarbiausia. 

Ir pasakiau tai Harperiui. Pasakiau, kad 
myliu jį. 

Tada ji susirado viskio butelį ir išpylė į 
kriauklę. Aitrus kvapas nudegino nosį. 

Persikų trauktinė, Cointreau, kriaušių 
brendis, gervuogių brendis, Courvoisier, 
Kahlua, Baileys, Gelnfiddich, Chivas 
Regal. Tada degtinė, visi šeši buteliai 

sutekėjo į kanalizaciją. Paskui išpylė vanilės 
ir migdolų ekstraktus, sirupą nuo kosulio, 
išnaršė visą virtuvę, rūsio tualetą, viršu- 
tinio aukšto miegamuosius. Ji išvalė namus 
nuo alkoholio, iššniukštinėjo kiekvieną 
kampelį, išmetė viską, ką rado, ir tęsė 
apsivalymą. 

Jis nužudė ją dėl milijono dolerių vertės 
gyvybės draudimo. Nes žinojo, kad 
Meganė — net nejo dukra. 

Melane, tu buvai teisi. Aš turėjau leisti, 
kad viskas žlugtų. Išsiskyrę būtume buvę 
geresnė šeima. 

Patricija sugrįžo į virtuvę su dar vienu 
buteliuku sirupo nuo kosulio, išliejo jį. To 
nepakako. Troško dar labiau apsivalyti. Kas 
dar? 

Jos žvilgsnis nukrypo į šaldytuvą. Nieko 
nelaukdama Patricija atplėšė didžiules dur- 
is ir sukišo rankas į šaltas gelmes. Sumetė 
salotas į smulkintuvą ir susmulkino. Ten 

pat nukeliavo obuoliai. Tada išmetė ma- 
jonezą, pomidorų padažą,  garstyčias. 
Duoną, alų, vyną, sūrį, kiaušinius, jogurtą, 
greipfrutus. 

Darbavosi įnirtingai,  išsidraikiusiais 
plaukais, griebė viską, kas pakliuvo po 
ranka. 

Melanė, mieloji Melanė, ji nusipelnė 
daug daugiau. Šitą dukterį išgelbėsiu! Aš 
kovosiu! Nors kartą gyvenime stosiu mūru 
už savo vaikus! 

Aš nesu tik girtuoklė! 

Harperis įėjo pro duris kaip tik tą 
akimirką, kai ji bandė susmulkinti pusę 
kalakuto. Vyras sustojo it įbestas ir apstul- 
bęs išpūtė akis. 

— Ar iš proto išsikraustei, velniai rautų?! 
— suriko jis. 

Patricija įjungė smulkintuvą ir klausėsi, 
kaip jis traiško paukšįų į smulkius 
gabalėlius. 

— Pat, ką, po galais, darai? 

Pagaliau ji atsisuko į vyrą ir jos akys 
nukrypo į jo aptvarstytą dešinę ranką. 
Rodės, jis to nė nepastebėjo, tik priblokštas 
spoksojo į žmoną. 

Tada Harperis palengva kilstelėjo kairę 
ranką, jo veide pasirodė susirūpinimas. 
Viešpatie, koks jis gražus, kai štai taip žiūri 
į ją. Ji prisiminė visus tuos kartu praleistus 
metus, jo klaidas, savo klaidas, savo 
nenugalimą tikėjimą, kad viską galima 
atleisti, kad jie dar gali būti laimingi. Bent 
jau tiek abu nusipelnė. 

O, Harperi, kada mes suklydome? Kaip 
galėjome vienas kitą taip įskaudinti? Kaip 
tu galėjai pakelti ranką prieš Meganę? Ji 
vadino tave tėčiu. Ji mokėjo tarti Džeimio 
vardą, bet tėčiu vadino tave. 

— Aš palieku tave, — tarė ji. 

— Pat, širdele, kas čia vyksta? Akivaizdu, 
kad esi susijaudinusi. — Jis dirstelėjo į 

grindis, tuščius alkoholio butelius. — 
Prašau, pasakyk, kad tu ne... Tau taip 
puikiai sekėsi... 

— Man puikiai sekasi. Bet argi tau rūpi? 
Juk alkoholį į namus neši tu. 

— Pat! Kas tau užėjo? Mes vykstame į 
Europą. 

— Norėjai pasakyti, bėgame, tik aš 
buvau per kvaila tai suprasti. Tu irgi gavai 
laiškelį, ar ne, Harpai? Gauni tai, ko esi 
nusipelnęs. 

Vyras įsitempė, jo gražus veidas užs- 
isklendė. Ji pagaliau atrado savyje stipry- 
bės ir kilstelėjo smakrą. 

— Ne, visgi mes negauname, ko esame 
nusipelnę, Harperi. Nes aš nusipelniau kur 
kas daugiau, nei netekti savo mažosios 
dukrelės. O tu... jei tu iš tiesų prikišai 
nagus, nusipelnai degti pragare! 

Pykčio ir nevilties paskatinta Patricija 
puolė iš kambario. Norėjo kuo greičiau 


702/873 
pabėgti. Sprukti, kol jis vėl nepažiūrėjo į ją 
ir ji nepalūžo. 

Tarpduryje Harperis sugavo ją už 
rankos. 

— Pat, leisk paaiškinti... 

— Kaip galėtum tai paaiškinti? Ji laikė 
tave savo tėčiu. Man nesvarbu genai. Tu 
buvai jos tėtis! 

— Aš nieko nepadariau Meganei! 

— Meluoji. Brajanas sakė... 

Harperis sugriebė ją už kito peties ir 
susiraukė iš skausmo, užsigavęs sutvarstytą 
ranką. 

— Pažiūrėk į mane, velniai rautų, — 
piktai paliepė jis papurtydamas.  — 
Pažiūrėk į mane! Esu tavo vyras jau tris- 
dešimt penkerius metus ir aš prisiekiu, kad 
nepadariau Meganei nieko bloga! 

— Tas milijonas dolerių... 

— Jai buvo ketveri, Pat. Jėzau Kristau, 
kuo tu mane laikai? — Vyro balse skambėjo 
gili nuoskauda. 

Ji papurtė galvą. 

— Aš jau nebežinau! Tu išvarei mūsų 
sūnų. Pasakei policijai, kad mūsų dukra 
galėjo nušauti Viljamą, nes ją paliko... 

— Aš galiu viską paaiškinti. O, Pat... — 
Harperio balsas sušvelnėjo, jis prislinko 
arčiau stebeilydamas tamsiai mėlynomis 
akimis. — Tik duok man šiek tiek laiko, — 
sušnabždėjo. — O Dieve, viskas griūva. La- 
biau nei gali įsivaizduoti. Nepalik dabar 
manęs, Pat. Man reikia tavęs. Negi ne- 
supranti? Man reikia tavęs. 

Patricija sudvejojo, bet paskui pažiūrėjo 
į Harperį. Vyro akyse ji išvydo sąmyšį, 
baimę ir gėdą. Štai kodėl jie kartu, pagal- 
vojo, nes jos žvilgsnyje atsispindi tie patys 
jausmai. Jie abu egoistai. Kodėl jie manė 
galėsią tapti gerais tėvais? 

— Lik sveikas, Harperi, — teištarė ji, 
išsilaisvino iš vyro rankų ir pasuko laiptų 
link. 

— Viskas čia mano vardu! — sušuko jis 
jai iš paskos. — Tik išeik pro šias duris, ir aš 
užblokuosiu tavo auksines korteles, banko 
korteles — viską. Per dešimt minučių liksi 
be nieko! 

— Man nerūpi, — atsiliepė ji, ir po pen- 
kių minučių, nešina tik vienu lagaminu, 
išėjo pro priekines duris. 

Ją pasitiko šilta, tulpėmis kvepianti na- 
ktis. Kitapus gatvės Viešajame parke švel- 
niai spindėjo žibintai, pro šalį dūzgė taksi 
automobiliai. 

— Viskas baigta! — suriko Harperis pro 
jų miegamojo langą. — Nemėgink paršli- 
aužti atgal, Pat. Tarp mūsų viskas baigta! 
Girdi? Viskas baigta! 

Stovėdama ant tuščio šaligatvio, Patri- 
cija išskėtė rankas ir apkabino šiltą vėją. 

— Aš laisva, — sušnabždėjo ji miestui. — 
Melane, mieloji, aš laisva! 


Harperis piktai užtrenkė miegamojo 
langą. Jis žengė žingsnį, bet kambarys 
staiga susvyravo, ir krisdamas vyras 
skaudžiai trenkėsi į lovos kraštą. Minutėlę 
tiesiog sėdėjo priblokštas, klausydamasis 
zvimbimo ausyse. 

Ji paliko jį. Pat paliko jį. Jėzau, Pat jį 
paliko. 

Visi tie dalykai, kuriais jis taip ilgai 
žongliravo, žlunga, galvojo Harperis neg- 
alėdamas  atsitokėti.  Laiškeliai  auto- 
mobilyje. Krūva organų Viljamo namuose. 
Džeimio O'Donelio gauta dovanėlė, 
pasikeitusios žmona ir dukra. Beprotiški 
Viljamo kaltinimai, Džeimio tikinimai, kad 
FTB sparčiai tiria sukčiavimo bylą. 

Jau per toli nuėjo; šį kartą nepavyks 
išsikapstyti. O paskui pagalvojo: jis privalo 
išsikapstyti. Privalo apsaugoti savo šeimą. 

Jis niekada negalvojo, kad viskas baigsis 
šitaip. Iš pradžių Pat tebuvo tobula part- 
nerė. Graži, elegantiška, pasitikinti savimi. 
Puiki žmona kylančiam gydytojui, tinkama 
motina jo vaikams. Siekė jos kone liguistai, 
apsiginklavęs reikiamomis knygomis ir, 
žinoma, Džeimio O'Donelio patarimais. 

Paskui pamažu gimė stulbinantis su- 
vokimas, kad tokia būtybė iš tiesų gali jį 
mylėti. Kad tiki juo labiau nei pats. Kad gali 
nekreipti dėmesio į jo kuklias šaknis ir 
matyti vyrą, kokiu jis desperatiškai trokšta 
tapti. 

Kažkuriuo momentu Harperis 
beviltiškai įsimylėjo savo žmoną, ir tada 
viskas ėmė griūti. Abipusės nuoskaudos, 
abipusės išdavystės. Jo sutrikimas, kai 

suvokė, kad nuvilia ją, nes neišmano, ką 
turėtų daryti. 

Ir pagaliau pyktis, kai sužinojo apie jos 
romaną su Džeimiu O'Doneliu; pyktis, 
sunaikinęs jo meilę ir sužadinęs norą 
trenkti per jos tą gražų melagės veidą. Tikė- 
josi, kad tada pasijus geriau. Daugiau 
niekada nepasiduos jausmams. Verslo part- 
neriai — štai geriausi santykiai gyventi 
santuokoje. 

Paskui jie atvyko į Bostoną. Išgyveno 
paauglišką sūnaus nuotaikų kaitą. Stengėsi, 
kad jų įdukrinta mergaitė pritaptų šeimoje. 
Ir vis dažniau pastebėdavo žmonos žvilgsnį, 
tylų ilgesį, susitaikymą. 

Galiausiai pamažu jo pyktis taip pat 
išblėso, ir jis iš naujo atrado meilę. Šį kartą 
švelnesnę. Jautresnę. 

Jis troško padovanoti žmonai visą pa- 
saulį. Sūnui irgi; Brajanas turės viską, ko jis 
pats neturėjo! Galbūt ir Melanė. Nors ji ne 

jo, nors tiksliai žino, kieno ji dukra, Melanė 
jį myli ir gerbia, ir jis negali tam atsispirti. 
Pasitaikydavo savaičių, kai netgi jis tikė- 
davo, kad jie — tobula šeima. 

Tačiau pinigai taip sparčiai seko. Ne už 
kalnų pensija, o jis neturi jokių santaupų, ir 
ką pasakys savo žmonai, buvusiai grožio 
karalienei? Kad sulaukusi šešiasdešimties 
galėtų pagalvoti apie darbą? 

Ir tada Harperis sugalvojo planą. Niekas 
nenukentės. Jis šiek tiek papildomai 
užsidirbs, be to, ir Viljamui tik į naudą. 
Viskas bus gerai. Jokios žalos, jokio 
nusikaltimo. Tik dar šiek tiek... 

Gauni tai, ko esi nusipelnęs! 

Jėzau, ką jam daryti? Kortų namelis 
sparčiai griūva... 

Kiek anksčiau šįvakar daili raudon- 
plaukė Armani bare, sėdinti įprastoje vi- 
etoje, kaip ir praėjusią savaitę. Jis užsuko 

ten ieškodamas paguodos ir užsimiršo pini- 
gais pulsuojančioje aplinkoje. 

Pavaišino raudonplaukę gėrimu. Paskui 
kitu, ir dar vienu. 

Jiedu nuvažiavo į „Keturis metų laikus“. 
Po savo blizgančia juoda bliuzele raudon- 
plaukė dėvėjo kažką nėriniuoto ir permat- 
omo. Jis prisiminė bandęs atsegti sagtį. 
Kambarys ėmė lietis, tolti... O paskui... 

Pabudo savo automobilyje apleistame 
Bostono rajone. Durelės užrakintos, rak- 
teliai spynelėje, iš grotuvo griaudėjo 
muzika. The Rolling Stones, „Sympathy for 
the Devil“. 

Kraujas, prasisunkęs pro baltą tvarstį 
ant jo dešinės rankos. Tirpstantys pirštų 
galiukai. Besidaužančia širdimi jis lėtai 
pakėlė ranką, pažiūrėjo į tai, kas buvo po 
marle. 

— Aš neliečiau Meganės! — sudejavo 

Harperis. — Kodėl niekas manimi netiki? 
Aš niekam nepadariau nieko bloga! 


Vyras tamsiame kambaryje judėjo 
greitai, paskubomis grūsdamas viską į 
krepšius. Jis dar neišsiuntė visko, ką 
ketino, tačiau svarbiausia dovana buvo per- 
duota šiandien, ir tai jau tikrai gerai. 

Metas žengti kitą žingsnį. 

Viljamas Šefildas negyvas.  Melanė 
Stouks jį nušovė. Tai buvo netikėta, tačiau 
jis didžiavosi. Šaunuolė! 

Vis dėlto dabar nėra kada galvoti, nėra 
laiko apmąstymams. 

Viskas vyksta labai greitai. 

Jis užsegė paskutinį krepšį ir išėjo iš 
kambario. Kišenėje gulėjo bilietas į Hjus- 
toną. Žinojo, kad bilietą jau įsigijo ir Bra- 
janas Stouksas; gali būti, kad netrukus juos 
taip pat turės Patricija ir Harperis Stouksai. 

Spąstai paruošti, masalas padėtas. 
Viskas baigsis ten, kur ir prasidėjo. 
Dėl tavęs, Megane. Dėl tavęs. 

Melanė nusprendė, kad kaip turtinga 
mergina ji gana gera bėglė. Pirmiausia, 
išsiėmusi iš savo banko sąskaitų kiek įman- 
oma daugiau grynųjų, ji išmetė visas, 
išskyrus vieną, korteles. Tokiame mieste 
kaip Bostonas koks nors vagis jas mielai 
pasiims ir pasinaudos, taip suklaidindamas 
policiją. Bent jau galima to tikėtis. 

Tada nusipirko beisbolo kepuraitę — tai 
priminė jai Deividą, jo artritą, beisbolo 
nuotraukas, tačiau prisivertusi šiaip taip 
nuvijo tas mintis šalin — ir susikišo po ja 
plaukus. Akiniai nuo saulės, platūs maršk- 
inėliai ir pigi drobinė kuprinė pavertė ją 
jauna koledžo studente, į kurią niekas 
neatkreiptų dėmesio. 

Ji patraukė į Bostono Amtrako stotį, kur 
šurmuliavo šimtai žmonių. Iš Bostono Pi- 
etų stoties nuvyko į Niujorko Pen stotį. 
Tada taksi nuvažiavo į Kenedžio oro uostą 
ir ten susidūrė su pirmąja kliūtimi. Kad 
patektų į lėktuvą, reikėjo galiojančio as- 
mens dokumento, o padirbto ji neturėjo. 
Galų gale jai teko pasinaudoti savo tikruoju 
vardu ir beliko tikėtis, kad niekas nesugal- 
vos patikrinti Niujorko oro linijų. Ji 
išskrido į Hjustoną. 

Hobio oro uoste Melanė susirado in- 
formacijos biurą. 

Ten dirbo labai paslaugus vyriškis. 
Išsitraukęs žemėlapį nubrėžė jai maršrutą į 
Hantsvilį, maždaug už pusantros valandos 
kelio. Tikrai nepasiklysite, ponia, patikino 
jis. Visą laiką važiuokite I-45 iki I-10 ir 
sekite ženklus. Turėtumėte nesunkiai rasti, 
kur apsistoti, ponia. Tai Hjustonas. Čia 
kaip visame Teksase: kas penkiasdešimt 

pėdų po prekybos centrą, motelį ir šeimos 
restoraną. Taip pat gana įprasta matyti po 
tris ar keturias laidotuvių procesijas per di- 
eną, ponia. Čia gyvena daug žmonių, todėl 
daug ir miršta. Saugokite save, girdite? 

Melanė nuėjo į automobilių nuomos 
firmą. Automobiliui išsinuomoti reikėjo 
galiojančio vairuotojo pažymėjimo ir 
kredito kortelės. Gyvena skolintu laiku, 
niūriai pagalvojo Melanė pasirašydama 
dokumentus. 

Ji išsuko į greitkelį ir nėrė į tamsėjančią 
naktį, į platų, nepažįstamą pasaulį. 

Aplinkui kiek akys užmatė dunksojo 
prekybos centrai, automobilių salonai ir 
moteliai. Hjustonas driekėsi jai iš dešinės; 
aukšti, impozantiški pastatai kilo iš ly- 
gumos it mėnulio krateriai vis tirštėjančioje 
tamsoje. Eismo srautas judėjo lyg 
laidotuvių procesija; vėliau, už dvidešimties 
mylių, ji trumpam sustojo. 

Tarytum judėčiau milžinišku bėgtakiu, 
galvojo Melanė, pajusdama pirmuosius is- 
terijos burbulus. Pravažiuoji viešbutį, už 
penkių mylių tokį vėl pamatai. Pravažiuoji 
automobilių parduotuvę. O, ir vėl tokia 
pati. Viskas taip pilka, vien betonas. Kai 
privažiavo I-10 kelią ir išvydo dar vieną to 
paties tinklo „6“ motelį, nusprendė, kad jau 
metas išsukti iš greitkelio. 

Už kambarį ji sumokėjo grynaisiais. Ad- 
ministratorius buvo labai draugiškas. Pa- 
sakė, kur rasti vaistinę, maisto bei ūkinių 
prekių parduotuves, ir buvo toks plepus, 
kad Melanė išdrįso paklausti apie ginklų 
parduotuvę. Jis nė nemirktelėjo, tik pritari- 
amai linktelėjo. Jaunai damai, keliaujančiai 
vienai, reikia pasisaugoti. Ypač taip arti 
Hantsvilio. Ar ji žinanti, kad tame 
miestelyje, Teksaso pataisos departamente, 
kali daugiau nei septyni tūkstančiai du šim- 
tai kalinių? 

Melanė nežinojo. Tad įsidėmėjo viską, 
ką vyrukas pasakė ir, užuot pasukusi į savo 
kambarį, išėjo ieškoti parduotuvių. 

Ji nusipirko vaisių. Ir pasijuto beveik 
normaliai. Tada įsigijo žirkles, kosmetikos, 
plaukų dažų ir, užplūdus naujai energijos 
bangai, užsuko į vietinę pigių prekių par- 
duotuvę, kur prisipirko pigių, bjaurių 
drabužių. 

Nusitempė viską į savo kambarį. Eiti 
pirkti ginklo jau buvo per vėlu. Melanė 
užrakino visus tris durų užraktus ir 
pagaliau pažvelgė į savo atvaizdą 
veidrodyje. 

Išblyškusi, veidas kaip kreida. Ploni 
šviesūs plaukai. Pamėlę paakiai aplink ru- 
giagėlių spalvos akis. 

Staiga ji ėmė nekęsti savęs. Atrodo kaip 
Melanė, tačiau ji nėra Melanė. Ji — Tėčio 
mergaitė. Palikta, bevardė. Nei pavardės, 
nei praeities, nei tėvų. 

Tu buvai panaši į Meganę, supranti? — 
šaukė jos motina. Aš pažiūrėjau į tave ir 
pamačiau Megane! Žudiko išpera, žudiko 
išpera, šnypštė Laris Digeris. Sakyk, ar 
žiurėdama į vaikus jautiesi alkana? 

Melanė griebė žirkles ir ėmė kirpti 
plaukus. Šviesios sruogos skraidė aplink, 
bet ji nesustojo. Jei atsikratys plaukų, gal- 
būt nebebus Melanės Stouks. Jei nusirėš 
pakankamai sruogų, galbūt nebematys Vil- 
jamo kraujo ant savo rankų arba Lario Di- 
gerio kūno ant tamsiai mėlyno kilimo. Jei 
nusikirps plaukus, galbūt Tėčio mergaitė 
išvys savo tikrąjį veidą ir pagaliau ką nors 
prisimins. 

Aš tik norėjau, kad šeima mylėtų mane 
taip, kaip aš myliu juos. 

Ji nesijautė tokia vieniša nuo tada, kai 
būdama devynerių pabudo baltoje priim- 
amojo palatoje. 

Melanė pabudo šeštą ryto. Ji suvalgė 
pusę mažo meliono ir pigų sumuštinį su 
sūriu iš plastikinės pakuotės. Užgėrė viską 
karčia juoda kava. Tada dar kartą palindo 
po dušu ir pasipuošė naujaisiais drabužiais. 
Galiausiai pasidažė ir buvo pasirengusi. 

Hantsvilis garsėjo ne tik savo kalėjimais, 
bet ir Kalėjimo muziejumi. Jis atsidarė dev- 
intą, ir Melanė ketino būti pirmąja 
lankytoja. Jei kur ir gali sužinoti apie 
Raselą Li Holmsą, tai tik muziejuje. 

Ji užsuko į turizmo informacijos centrą, 
pasiėmė blizgių spalvotų žemėlapių ir pat- 
raukė į miestelį. Hantsvilis atrodė stebėt- 
inai jaukus, žinant, kad čia buvo įvykdyta 
daugiau mirties bausmių nei bet kur kitur 
Jungtinėse Valstijose. Senuosius Vakarus 
menantys parduotuvių fasadai, švarūs ša- 
ligatviai, plačios gatvės. Įspūdingi mūriniai 
teismo rūmai ant bekraštės smaragdo 

žalumo vejos ir nepaprasta senamadiška 
ledainė. 

Tokiame nedideliame ir  žaviame 
miestelyje Kalėjimo muziejų ji susirado vos 
per tris minutes. Melanė įsuko į stovėjimo 
aikštelę, kur vis dar buvo skersinis arkliams 
pririšti, ir išlipusi nužingsniavo lengvai 
kylančiu šaligatviu. Giedra šilta diena 
žadėjo būti tvanki ir drėgna, o pasibaigti 
griausminga perkūnija. Priešais ją traukė 
grupelė turistų, linksmai  spragsinčių 
fotoaparatais. 

Nedidelis muziejus buvo įsispraudęs 
tarp juvelyrinės ir senųjų vakarų stiliaus 
parduotuvės. Nelabai patrauklus. Tamsios 
sienos, įdubusios lubos, išblukęs rudas kili- 
mas. Beveik visą ekspoziciją sudarė didži- 
ulis Hantsvilio kalėjimų sistemos modelis 
ir dar eilė atskirai išstatytų pavyzdžių, 
demonstruojančių Teksaso pataisos 
departamentą. 

Melanė nuslinko palei sieną, ant kurios 
kabėjo žmonių, pastačiusių kalėjimus, port- 
retai. Ji sužinojo apie garsųjį kalėjimo 
rodeo. Kurį laiką spoksojo į Senąjį Sparkį — 
elektros kėdę, pastatytą inscenizuotame 
mirties kambaryje; jos medinės dalys vis 
dar spindėjo, platūs odiniai diržai ir meta- 
liniai elektrodai atrodė kaip nauji. Šalia 
kėdės muziejus buvo iškabinęs mirtininkų 
valgytus paskutinius patiekalus. Iš viso 
buvo aptarnauti trys šimtai šešiasdešimt du 
žmonės. 

Pagaliau mažame kambarėlyje, kuris 
buvo pavadintas KALINIŲ ŠLOVĖS SALE, 
Melanė rado, ko ieškojusi. Čia puikavosi 
tokie garsūs nusikaltėliai kaip Bonė ir Klai- 
das, taip pat, be abejo, Raselas Li Holmsas. 
Deja, informacija tvarkingoje lentelėje neb- 
uvo labai išsami: nuteistas už šešių vaikų 
nužudymą. Pirmasis ir paskutinis kalinys, 

baigęs gyvenimą elektros kėdėje po mirties 
bausmės moratoriumo nutraukimo. 

— Ar turite daugiau informacijos apie 
konkrečius kalinius? — pasiteiravo Melanė. 

— Nuolat gauname knygų ir įrašų. Dalis 
medžiagos — labiau specifinė. 

— Kur galėčiau ją rasti? 

— Viskas sukrauta prie sienos, mieloji. 
Ieškok, vartyk, kiek tau reikia. Hantsvilio 
kalėjimas yra viena įdomiausių Jungtinių 
Valstijų istorijos dalių, ir mes mielai ja 
dalijamės. 

Melanė įniko į krūvą senų, išblukusių 
romanų. 

Praslinko valanda, kita. Muziejaus gidas 
išėjo; jį pakeitė jaunas vyrukas, kuris iki 
vėlyvos popietės skaitė Grėjaus anatomiją. 
Kai suprato, kad Melanė niekur neis, jis 
pasisiūlė užrakinti ją muziejuje, kol pats 
nubėgs sumuštinio į kitapus gatvės esančią 
kavinę. Melanė nė neišgirdo, kai 

atsiverdamos durys vėl skambtelėjo, ir 
aukštas liesas medicinos studentas pak- 
lausė jos, ar norinti sumuštinio su rūkyta 
jautiena. Ji nenorėjo. 

Melanė skaitė apie žmonių mirtis, 
daugybę mirčių, ir sudėtingą procesą, pas- 
ibaigiantį mirties bausme. Knygos autorius 
buvo žurnalistas, stebėjęs ne vienos mirties 
bausmės įvykdymą  Hantsvilyje, Laris 
Digeris. 

Melanė nesiliovė skaičiusi. Į muziejų 
užsuko dar vienas žmogus. Ji išgirdo 
skambtelėjimą ir tiesiog suprato. Tiesą 
sakant, laukė šito. Melanė žinojo, kad jis vi- 
enintelis išsiaiškins, kur ji išvyko. Galų gale 
jis yra tas Žmogus, kuriam ji papasakojo 
daugiausia. Tas žmogus, kuriuo ji 
pasitikėjo. 

Melanė nepakėlė galvos. Ji laukė, kol už 
savęs pajuto šiltą, tvirtą Deivido Rigso 
kūną. 

— Melane, — švelniai ištarė jis. 
Mergina parodė į nespalvotą nuotrauką 
Lario Digerio knygoje. 
— Susipažink su tėčiu, — pasakė ji. 

— Gerai, Melane, pasakok. 

Deividas be ceremonijų įžengė į Melanės 
motelio kambarį. Jis nemiegojo beveik visą 
naktį, keliavo nuo šeštos ryto. Taigi nebuvo 
nusiteikęs klausytis atsikalbinėjimų ir 
jautėsi suirzęs — ne, jautėsi kaltas, išsig- 
andęs ir velniškai jaudinosi, kad kas nors 
nenutiktų Melanei. Jis nebuvo pratęs jaud- 
intis. Nemėgo jaudintis. Tada pažiūrėjo į 
jos veidą, pamėlusį nuo Viljamo kumščių, ir 
vėl susierzino. 

O Melanės išvaizda erzino dar labiau. 
Buvo akivaizdu, kad mergina nusprendė 
pasikeisti — juodas džinsinis sijonėlis, ne 
platesnis už šaliką, balti medvilniniai 
marškinėliai, bent dviem dydžiais per maži, 

ir mėlyni akių šešėliai, matyt, užtepti 
mente. 

Jis baiminosi žinąs, ką ji stengiasi įro- 
dyti, ir dėl to pasijuto dar prasčiau. 

Išgirdusi jo niurzgų toną, Melanė kil- 
stelėjo antakį ir gūžtelėjo. 

— Atleiskite, agente, aš vadovaujuosi 
Penktąja pataisa. 

— Melane... 

— Ką manai? Ar ši apranga man tinka? 
Labai teksasietiška. Ir atrodau jaunesnė. 
Manau, Raselas Li didžiuotųsi manimi. 

— Pakaks, Mel. Tu per toli nuėjai. 

— Priešingai, aš taip nemanau. 

— Tu nesi kažkokia padugnė! Nesi ši... 
mergšė. 

— O tai kas tada esu, Deividai? Kas aš 
esu? — Melanė piktai nusisuko, bet jis sug- 
riebė ją už rankos. 

— Tu vėl sapnavai, — tiesiai pareiškė jis. 
— Košmarus, taip? 

— Gal sapnavau, o gal ir ne. Gal tiesiog, 
nors niekada nesu buvusi Teksase, viskas 
čia man atrodo velniškai pažįstama. 

— Melane, tu negali pasiduoti. 

— Tikrai? O kas tau darbo? — Ji ištraukė 
ranką ir nusvilino jį žvilgsniu. — Kodėl tu 
čia, Deividai?  Persigalvojai? Ką gi, 
padarysiu tau paslaugą — per vėlu. 

— Velniai rautų, tu esi ieškoma dėl Vil- 
jamo Šefildo mirties. 

— Tu areštuoji mane? 

— Aš noriu tave apklausti! 

— Tai luktelk, atnešiu žnyples nykščiams 
spausti. 

— Ko reikia, kad viskas būtų kaip ank- 
sčiau? Nori, kad atsiprašyčiau? Atsiprašau. 
Nori, kad gailėčiausi? Galiu atgailauti. Bet 
apsispręsk, nes aš bandau padėti, ir tau 
reikia pagalbos! Tavo tėvas jau pareiškė, 
kad Viljamas tave paliko, kad pastaruoju 
metu keistai elgeisi, kad greičiausiai iš 

pykčio nuspaudei gaiduką. Tu nušovei 
žmogų, o tėvas paliko tave likimo valiai. Tai 
rimta. 

Melanė krūptelėjo. Jos gausiai išdažytas 
veidas sustingo, tačiau Deividas spėjo 
pamatyti tuščią žvilgsnį. Ji nusisuko ir at- 
sisėdo ant lovos krašto; juodas trumpas si- 
jonėlis užsiraitė ant šlaunų. 


— Ką gi, — pagaliau ištarė ji su apsi- 
mestiniu abejingumu. — Nesidžiauk radęs, 
neverk praradęs. 


— Nesąmonė. Aš netikiu Harperiu. Ir 
tavo mama su broliu netiki. Tu turi, kas 
tave palaiko, Melane. Tu ne viena. 

— Tai tu radai Brajaną? 

— Taip. Jis gailisi, kad neatsiliepė į tavo 
skambutį. 

— Tikrai? — Merginos balse pasigirdo 
viltinga gaidelė, bet paskui ji susitvardė ir 
stipriai sugniaužė kumščius. — O mano 
mama? Kaip ji? 

— Ji sukrėsta, bet tvardosi. Be to, tavo 
brolis patvirtino, kad ji nekalta. Mes 
netikime, kad ji ar Brajanas galėjo prisidėti 
prie Meganės mirties. 

— Vadinasi, lieka tik gerasis senasis 
tėtušis. Žinai, mano gyvenime vyrai... 

— Jis neturi alibi, — tarė Deividas. — Jis 
galėjo suorganizuoti Meganės mirtį, kad 
gautų milijono dolerių gyvybės draudimą. 
Jam tikrai labai reikėjo pinigų. 

— Jei tėvas tai padarė, jam turėjo kažkas 
padėti. Jis niekada nebūtų bendravęs tokiu 
žmogumi kaip Raselas Li Holmsas. Veiki- 
ausiai jam padėjo Džeimis. 

— Man atrodo, kad Harperis ir Džeimis 
veikia išvien. 

Melanė silpnai šyptelėjo. Tada jos pečiai 
nusviro, ir Deividas beveik galėjo girdėti jos 
neištartas balsiai mintis. Du vyrai, kurie 
buvo svarbiausiai jos gyvenime, suorgan- 
izuoja mažos mergaitės pagrobimą ir mirtį. 

Kuris viską suplanavo? Kuris nužudė? Ką 
turėjo išgyventi keturmetė mergytė? Ar ji 
labai verkė, o gal nė nenutuokė nieko? 

— Viljamas pasakė, kad mano šeima 
buvo tik iliuzija, — po minutėlės sumur- 
mėjo Melanė. — Dėl pinigų mano puriton- 
iškasis tėvas operuoja sveikus žmones, 
mano motina girtuoklė, o brolis gėjus. O aš 
esu jų atpirkimo ožka, pasakė jis. Vienin- 
telė, kuri visais tiki, kad ir ką jie sakytų. Aš 
nesu mylima, aš paprasčiausiai kvaila. 

— Viljamas mulkis. 

Tai neįtikino Melanės. 

— Tu žinojai apie operacijas, ar ne, 
Deividai? Mano namuose buvai ne dėl Vil- 
jamo, o dėl mano tėvo. Finansiniai nusikal- 
timai. Byla, kurios nenorėjai aptarinėti su 
detektyvu Džeksu ar agentu Kvinsiu. O aš 
nieko nesupratau. Ir vėl buvau kvaila. 

— Tai nebuvo... 

— Aišku, kad buvo! Dėl Dievo meilės, li- 
aukis elgęsis su manimi kaip su idiote. Nors 
kartą per savo sumautą gyvenimą noriu iš- 
girsti visą tiesą. Kodėl niekas nenori sakyti 
man tiesos? 

Deividas sugniaužė kumščius. Jis irgi 
vos valdėsi, tad dabar prabilo šiurkščiau 
nei norėjo. 

— Gerai. Nori tiesos? Prašom. Mes tur- 
ime pagrindo manyti, kad Viljamas ir 
Harperis pasirinkdavo sveikus pacientus, 
suleisdavo jiems beta blokatorių ir sukur- 
davo situaciją, neva jiems reikia širdies 
stimuliatorių. Tokiu būdu tavo tėvas įsidė- 
davo į kišenę iki keturiasdešimties tūk- 
stančių per mėnesį, o juk jis myli pinigus. 
Po galais, veikiausiai dėl milijono jis 
nužudė savo vaiką, tai ką reiškia įprasta op- 
eracija už šešis tūkstančius? Ar galime tai 
įrodyti? Ne. Mes neturime įrodymų. Tikė- 
jomės užklupti Viljamą nusikaltimo vietoje 

ligoninėje ir viską iš jo išspausti. Bet tada 
tu jį nušovei... — Deividas truktelėjo 
pečiais. 

Melanė pašoko nuo lovos ir piktai 
prisimerkusi priėjo artyn. 

— Nori pasakyti, sujaukiau tavo gyven- 
imą, agente? Sukėliau tam tikrų sunkumų, 
suardžiau planą? Tai sveikas atvykęs į 
bendraminčių klubą, Deividai! Sveikas 
atvykęs į tą prakeiktą klubą! 

Ji bedė pirštu jam į krūtinę. Jis 
susiraukė. Bet paskui pamatė ašaras jos 
akyse. Pažiūrėjo į Melanės pamėlusį skru- 
ostą, sutinusią lūpą, virpančias rankas ir 
jame viskas sutirpo. 

— Aš atsiprašau, — išgirdo jis savo kimų 
balsą. — Man labai gaila, Mel, labai. 

Deividas apkabino ją, nors mergina ir 
priešinosi. Melanė jam spyrė. 

— Nekenčiu tavęs, nekenčiu! 

Tada prisitraukė ją arčiau. 

— Žinau. Ššš, žinau. 

Neištvėrusi sielvarto ir pykčio ji ėmė 
kūkčioti. Deivido prispausta prie krūtinės, 
mėlynais akių šešėliais ir juodu tušu 
ištepliojo jo baltus marškinius. Jis tvirtai 
laikė ją glėbyje, tačiau to buvo negana. Jis 
įskaudino ją. Deividas nebuvo toks vyras, 
kokį užaugino tėvas, ir šį kartą negalėjo pa- 
siteisinti savo sveikatos būkle. Jis bandė 
žaisti saugiai, nors Melanė nusipelnė 
daugiau. 

Jis norėjo duoti jai daugiau. 

Staiga Melanė pakreipė galvą. Merginos 
rankos stipriai apkabino jo galvą ir 
prisitraukė žemyn. Jos bučinys nebuvo 
draugiškas. Melanė buvo nusiminusi ir 
pikta. Ji įnirtingai spaudėsi prie jo, 
norėdama išlieti visą savo įniršį. Ir jis pasi- 
davė. Velniai rautų, jis atsakė tuo pačiu, ir 
netrukus jie kaip laukiniai jau plėšė vienas 
nuo kito drabužius. 

Deividas nutraukė marškinėlius ir pas- 
tumė ją ant lovos. Jos rankos sugrabaliojo 
jo diržą ir nekantriai ištraukė iš kilpų. Vos 
tik jis spėjo atsegti jos sijoną, Melanė 
užkišo nykščius už jo trumpikių ir nutraukė 
iki kulkšnių. 

Tada ji išsirangė iš savo sijono ir išsitiesė 
ant lovos, likdama tik su paprastais apatini- 
ais. Šis vaizdas grąžino jį į žemę, grąžino 
šiek tiek proto. 

— Neskubėk, — sušnabždėjo Deividas. — 
Neskubėk. 

Jis nubraukė jai nuo kaktos plaukus, pa- 
glostė skruostą, bandydamas atpalaiduoti 
jos besirangantį kūną. 

— Atleisk, — vėl sušnabždėjo jis. — Aš 
atsiprašau. 

Deividas perbraukė pirštais per jos 
grakštų smakro išlinkį iki jautrios kaklo 
duobutės. Jos pulsas daužėsi po jo nykščiu. 
Pabučiavo į raktikaulį, pajuto, kaip ji 

suvirpėjo. Jo lūpos nuslydo žemyn, skruos- 
tas brūkštelėjo per aukštą, tvirtą krūties 
iškilimą. Minutėlę luktelėjo. Ji tyliai sude- 
javo, beveik atsiduso. Jis apžiojo jos 
spenelį. Melanė sudrebėjo. Tada apsivijo 
kojomis jo nugarą, ir jo blaivus protas 
išgaravo. 

Deividas bučiavo jos krūtis, liemenį, 
bambą. Rankos nuslydo tarp šlaunų ir ėmė 
glostyti kalnelį, jausdamos, kaip ji sudrėk- 
sta. Ji tokia aistringa, tokia jautri, o jis jau 
seniai besimylėjęs. Jis plėšėsi tarp noro 
paimti ją tučtuojau ir dar akimirką 
palaukti. 

Jam pavyko atsitraukti, kad spėtų sug- 
raibyti ant grindų savo piniginę. Jis visada 
keliaudavo su sargiu, amžinas optimistas. 

Kai pakilo virš jos, išdidžiai laikydamas 
rankoje blizgų pakelį, išvydo ją visą, jos 
liekną kūną, tysantį ant tamsiai mėlyno ap- 
kloto,  stangrias krūtis su rožiniais 

speneliais, rausvą odą. Jos veidas buvo 
išteptas tušu, tačiau jis matė prasiskyrusias 
lūpas ir iš geismo aptemusias akis. 

— Pažiūrėk į mane, Melane, — kimiai 
paprašė Deividas. — Tai nėra koks trumpas 
pasiautėjimas, Mel. Kai šitai baigsis, aš 
niekur nedingsiu. 

Jis užsitempė sargį, nenuleisdamas nuo 
jos akių, ir įsiveržė vienu galingu smūgiu. 

Ji aiktelėjo. 

— Melane. Mieloji Melane. 

Jos žvilgsnis patamsėjo. 

— Ne, — sumurmėjo ji, o kai jis pradėjo 
judėti, sudejavo. — Ne Melanė. Niekas. 

— Tu klysti. Tu esi Melanė, miela, 
mylinti Melanė. Mano Melanė. 

Jis įsiveržė dar giliau. Jos dantys susmi- 
go į apatinę lūpą. Deividas pajuto, kaip jos 
kūnas įsitempė. Ir spėjo pamatyti nedidelį 
stebuklą, kai ji pasiekė orgazmą ir visas vei- 
das tarsi nušvito. Ji buvo nepaprastai graži. 

— Deividai... 
Už lango ūžė ir dundėjo automobiliai. 
Jis atsiribojo nuo garsų ir šoko paskui ją į 
prarają. 


Po minutėlės Deividas nusirito ant lov- 
os. Nenorėdamas visiškai nutraukti kon- 
takto, prisitraukė jos kūną prie savojo. 
Melanė padėjo galvą jam ant rankos ir įs- 
meigė žvilgsnį į sieną. Jis dar kartą mintyse 
pasigrožėjo jos smulkiu kūnu, švelniu 
rankos išlinkiu, ilga, grakščia nugara. Nuo 
jos svorio apklotas nė neįdubo, o Deividas 
atrodė tik dar tamsesnis ir didesnis. Jis 
pagalvojo, kaip ji turėjo mylėtis su Viljamu 
Šefildu, ir pasigailėjo, kad to vyro nebėra ir 
jau nebegali jo užmušti. 

Dabar Melanė tolo, dvasiškai traukėsi 
nuo jo. Gal ji irgi galvoja apie Viljamą? 
Prisimena, kaip tas vyrukas apgaudinėjo ją, 
o gal jo veidą prieš trenkiant jai. Galbūt 

galvoja apie Harperį, žmogų, kurį visą šį 
laiką vadino tėčiu ir kuris, kaip dabar 
žinojo, buvo mažų mažiausiai šaltakraujis 
aferistas, jei ne vaiko žudikas. O kur dar 
Raselas Li Holmsas, biologinis tėvas, lais- 
valaikiu žudantis mažas mergaites. 

— Aš negrįšiu į Bostoną, — staiga tarė 
Melanė. — Dar negaliu. Atsakymai slypi 
čia. Aš turiu juos sužinoti. 

Deivido pirštai sustingo iškart virš jos 
alkūnės, apglėbė dilbį ir lengvai spustelėjo. 

— Jei sutiktum, kad aš tave saugočiau, — 
tarė jis po minutėlės, — galbūt laimėtume 
laiko. Galime kartu paieškoti atsakymų, 
pažiūrėti, ką surasime. 

— Mes mylėjomės. 

— Taip. 

— Tu agentas. Maniau, jums galioja tam 
tikros taisyklės. 

— Aš peržengiau ribą. 

— Ką jie tau padarys? 

— Nežinau. Gali būti, kad įrašys į mano 
bylą. Galiu netekti darbo. Viskas įmanoma. 

Melanė apsivertė ir pažiūrėjo taip 
nuožmiai, kad Deividas pasijuto tarsi gavęs 
smūgį. 

— Vadinasi, gailiesi? Sakyk, man reikia 
žinoti. 

Jis atsakė atvirai: 

— Nesigailiu, Mel. Dėl tavęs aš nieko 
nesigailiu. 

— Jaučiuosi suplėšyta, Deividai, — sušn- 
abždėjo ji. — Neužteks kelių gabaliukų, kad 
surinktum mane į visumą. Aš labai bijau to, 
ką sužinosiu. Pykstu, bijau ir... negaliu 
patikėti tuo, ką padarė Viljamas. Negaliu 
patikėti, kad Harperis taip nekenčia manęs. 
Kad juos visus taip mylėjau, bet nė vieno iš 
tiesų nepažinojau. Jaučiuosi visiškai, tuščia 
ir man nė nerūpi. 

— Viskas susitvarkys, Melane. Patikėk. 

— Aš jau nė pati savęs nebepažįstu. 
Kodėl aš visa tai darau, taip kalbu? Aš 
noriu nusipirkti ginklą. Anksčiau nek- 
enčiau ginklų. Kas man darosi? 

— Viskas išsispręs, Mel, — pabandė jis 
dar kartą. — Aš tau padėsiu. 

— Deividai, aš netikiu tavimi. 

Jam beliko linktelėti. Žodžiai jį 
skaudino, tačiau ji turi teisę. Deividas vėl 
prisitraukė Melanę į glėbį. Ji bent jau 
nesipriešino. 

Po akimirkos sumurmėjo jai į pakaušį: 

— Gal dabar pailsėk, Melane. Visą šį 
laiką tu buvai stipri. Dabar mano eilė. 

Ji nežymiai linktelėjo prigludusi prie jo 
krūtinės, ir jie abu nutilo, paskui užsnūdo. 
Kai Deividas pabudo, Melanė sliuogė jam iš 
glėbio. 

— Man reikia į dušą, — tarė ji. — Turiu 
su kai kuo susitikti. 

— Su kuo? 

Ji liūdnai šyptelėjo ir pasuko į vonios 
kambarį. 
— Su Raselu Li Holmsu. 

Kai jie sugriuvo į Deivido automobilį, 
padangėse jau trankėsi griaustinis. Debesys 
tvenkėsi ir pilnėjo, temdydami saulę ir ap- 
gaubdami miestą klaikiu niūrumu. Penkio- 
lika minučių jiedu važiavo tylėdami, 
stebėdami horizonte blyksinčius žaibus, oro 
kondicionieriui vėsinant skruostus. 

Deividas sustojo prie Kapitono Džo 
Birdo kapinaičių. 

— Regis, tuoj prapliups lietus, — 
tarstelėjo Deividas. 

— Tai tik vanduo. 

Melanė išlipo iš automobilio ir pasuko į 
kapines. 

Kapinės buvo neaptvertos. Jų ribas 
žymėjo gėlės, dabar nuleipusios nuo 

kaitros. Visur rikiavosi eilės baltų kryžių. 
Jie bolavo tolyn, kiek tik užmatė akys; 
paskutinis tuzinas eilių buvo labiausiai nu- 
gairintos vėjo, tad kalinių datų ir numerių 
beveik nesimatė. Aplink pastaruosius 
driekėsi kietai suplūkta žemė, apžėlusi 
tankia sena žole. Priekinėse eilėse, tarp 
šviežiai supiltų naujų kapų, vis dar juodavo 
iškilūs žemių kalneliai. 

Dangus prasivėrė, ir ant Melanės nosies 
nukrito pirmieji lašai. Netoliese suūbavo 
pelėda, dangumi nubangavo žaibas. 

— Geriau paskubėkime! — šūktelėjo 
Deividas per vis stiprėjantį vėją; tamsus 
kostiumas ant jo liekno kūno gulėjo tarsi 
nulietas. — Artinasi audra. 

— Mums reikia surasti kalinio numerį, 
— atsišaukė ji ir greitosiomis išbėrė 
skaičius. 

Vėl sutraškėjo žaibas, taip arti, kad jie 
kone pajuto iškrovą ore. Vėjas jau plaikstėsi 

it pašėlęs. Vėl ūbtelėjo pelėda, susi- 
jaudinusi ir nerami. Tada sudundėjo gri- 
austinis, plykstelėjo žaibas. Melanė pajuto, 
kaip susikaupusi statinė elektra pašiaušia 
plaukelius ant jos rankų, nuvilnija nugara 
ir paspartina širdies plakimą. Ją apėmė 
panika. Į veidą kliūstelėjo lietus. Ji ėmė 
gaudyti orą. Griaustinio aidas smogė į 
paširdžius, ir staiga Melanė pasijuto lyg 
maža mergaitė, pasiklydusi baltos mirties 
jūroje, bandanti surasti savo tėvą. 

Staiga šalia jos išdygo Deividas. Vos žvil- 
gtelėjęs į Melanės veidą, iškart liepė 
nuleisti galvą tarp kelių. Tada sugriebė ją 
už rankų ir stipriai suspaudė. 

— Tau panikos priepuolis. Nusiramink. 

Dangus staiga pasidavė. Jis plyšo tarsi 
didžiulis vandens balionas ir užtvindė juos 
abu. 

Deividas nusivedė ją prie kapo, kurį 
buvo suradęs. Jiedu atsistojo šalia priešais 

baltą kryžių. Kalinio numeris ir data. Štai 
jis. 

Melanė tikėjosi ką nors pajusti. Ji norėjo 
ką nors pajusti. Čia jos tėvo kapas, tikrojo 
tėvo. O, kad ji ką nors pajustų, kad galėtų 
susitaikyti su tuo ir padėti tašką. 

Ji visiškai nieko nejautė. Šis kryžius 
nieko jai nereiškė. Kaip ir kape gulintis 
velionis, kadaise buvęs jos tėvu. Viskas te- 
buvo abstrakčios sąvokos, kurios negalėjo 
varžytis su tikrais, gyvais, šiltais prisimini- 
mais apie Harperį, Patriciją ir Brajaną 
Stouksus. Deividas buvo teisus, ji turi 
šeimą, ilgisi jų ir myli. Vis dėlto, regis, ji 
neturi kur eiti, neturi kur grįžti. 

Deividas apkabino ją per pečius. Nus- 
ivedė atgal prie automobilio per geliantį li- 
etų ir atidarė dureles. Tada nusivilko 
švarką ir apgaubė juo virpančius Melanės 
pečius. Paskui užsegė jos saugos diržą. 

Kai atsitraukė uždaryti dureles, jo žvilgs- 
nis buvo kupinas švelnumo. Deividas 
supranta, pagalvojo ji. Tiesiog supranta. 

— Jis — tai ne tu, Melane, — tarė Deivi- 
das. — Gali leisti laiką kalėjimo muziejuose 
ar kapinėse, jei nori, bet tu nesi Raselo Li 
Holmso palikimas. 

Vyras užtrenkė dureles, skubėdamas 
apibėgo aplink automobilį ir atsisėdo į 
vairuotojo vietą. 

Jis supranta ją, suvokė Melanė, nors net 
pati nebepažįsta savęs. Jo tikėjimo užteks 
jiems abiem. 

Ir tada ji pagalvojo: aš noriu namo. 

Melanė nusisuko, kad Deividas 
nepamatytų jos ašarų. 


Vėliau Deividas padėjo jai nusiprausti ir 
pasiekti lovą, rūpestingai apkamšė antk- 
lode. Melanė buvo pernelyg išvargusi, kad 

priešintųsi, ir užmigo akimirksniu, vos 
padėjusi galvą ant minkštos pagalvės. 

Deividas išsitraukė telefoną ir pasiruošė 
padirbėti. 

Jų drabužiai buvo išmėtyti po visą kam- 
barį; šlapi dryžiai neleido pamiršti, ką jis 
pasirinko. Jo kostiumas buvo susiraizgęs su 
jos marškinėliais, jo bateliai gulėjo ant jos 
sandalų. 

FTB ženkliukas šalia jos kosmetinės ant 
mėlyno laminuoto staliuko. 

Čenis atsiliepė tą akimirką, kai Melanė 
murmėdama nugrimzdo į miegus. Dėl visa 
ko Deividas nusigręžė nuo jos ir nutaisė 
neutralų balsą: 

— Sveikas, naujoke. Kaip reikalai? 

Linijoje stojo tyla. Tada pasigirdo ilgas, 
sunkus atodūsis. Deividui to užteko. 

— Lermoras nepatikėjo, ar ne? 

— Manau, jis ketina rašyti raportą, — 
patvirtino Čenis. — Ir įtraukti į tavo bylą. 

Jėzau, Rigsai, šiuo metu tu čia nelabai 
populiarus. 

— Aš išvykau ieškoti įtariamojo 
nužudymo byloje. Nemanau, kad būčiau 
labai pažeidęs protokolą. 

— Kurgi ne, Rigsai. Tu perskridai per 
visą šalį be pastiprinimo, nepasitaręs su sa- 
vo viršininku ir neturėdamas jokių tvirtų 
įrodymų. Juk žinai, kaip Biuras mėgsta 
tokius kaubojus. Gal pramiegojai akademi- 
joje, ar ką? 

Deividas šyptelėjo. Jis ilgą laiką tikėjo, 
kad nekenčia savo darbo. Vis dėlto dabar, 
kai ketinama jį išspirti... 

— Viskas susitvarkys, — pagaliau pasakė 
jis. — Tiesiog papasakok man naujienas. 

— Tu privalai grįžti, Rigsai. Aš rimtai. 

— Aš aptikau pėdsakus. Atsekiau Melanę 
Stouks iki Viljamo P. Hobio oro uosto ir 
automobilių nuomos biuro. Aš negaudau 
vėjo, Čeni. Parašysiu Lermorui ataskaitą. 

— Tada leisk man atvykti ir padėti tau. 

— Geriau nedaryk šito. 

Vėl suvokimo kupina tyla. 

— Mėšlas. Rigsai... 

— Tiesiog papasakok, kas naujo, Čeni. 

Čenis piktai iškvėpė. 

— Gerai. Papasakosiu, bet jei Lermoras 
ims tave gręžti... 

— Tu niekuo dėtas. Patikėkk manim, 
Čeni. Aš žinau. 

Neatrodė, kad Čenį tai paguostų. Galbūt 
jam visgi patiko Rigsas, galbūt tarp jų susi- 
formavo tam tikra partnerystė. Nutinka ir 
keistesnių dalykų. 

— Na, turime ir tam tikrų atsakymų, ir 
klausimų. Nuo ko pradėti? 

— Pradėk iš eilės. Ką žinote apie Šefildo 
nužudymą? 

— Manau, apie tai žinai daugiau už 
mane... 

— Čeni. 


| | | | | | | | | | | | | | | 

— Gerai, gerai. Taigi. Tyrimui vadovauja 
Džeksas ir, beje, jis iš visų jėgų spaudžia 
Harperį. Įsakė paimti pirštų atspaudus nuo 
kiekvieno lopinėlio Stoukso kabinete, ir vos 
tik Harperis mėgina ką nors pasakyti, 
Džeksas liepia išplėšti dar kelias grindų 
lentas ir nusiųsti jas į laboratoriją. Vakar jis 
netgi nurodė paimti užuolaidas. Netrukus 
Harperis apsigyvens laboratorijoje. 

— Ir tai moko mus... 

— Gerai leisti laiką. Ne, mes neturime 
kitų versijų, išskyrus Melanę Stouks. Ler- 
moras liepė mums pasidomėti ligoninės 
reikalais. Vakar buvau ligoninėje ir kalbė- 
jausi su kitais darbuotojais apie Šefildą. 
Kad ir kaip būtų keista, kita anesteziologė, 
daktarė Veiler Džouns, žino įtartinai daug. 
Susidarė įspūdis, kad ji šiek tiek pavydėjo 
Šefildui operacijų. Ji paliudijo ne kartą 
mačiusi Šefildą ligoninėje tuo metu, kai jo 
neturėjo ten būti. 

— Visgi tai netiesioginiai įrodymai. 

— Taip, čia ir bėda. Per daug šalutinių 
faktų. Lermoras siekia, kad visi pacientai, 
kuriems buvo įstatyti širdies stimuliatoriai, 
būtų dar kartą patikrinti, bet, sprendžiant 
iš kalbų, kažin ar jam pavyks. Teisingumo 
ministras sako, kad Harperis gali paduoti 
mus į teismą už jo reputacijos žlugdymą. 
Dėl visa ko užsirašėme visus serijinius nu- 
merius tų širdies stimuliatorių, kuriuos 
Harperis įstatė per pastaruosius penkerius 
metus. Sąrašas gana ilgas. Maisto ir vaistų 
kontrolės tarnyba atliko savo patikrinimą. 
Jie gavo tik vieną skundą iš tos grupės, o 
tai toli gražu nesudaro nė pusės procento. 
Todėl mes net negalime kaltinti dėl stimuli- 
atorių. Viskas atrodo velniškai legalu. Taigi 
mums tektų atgabenti į ligoninę visus pa- 
cientus, išimti širdies stimuliatorius ir vėl 
prijungti ligonius prie širdies ritmo monit- 
orių, kad įsitikintume, ar jiems tikrai 

pasireiškia bradikardija. Švelniai tariant, 
tiek teisininkai, tiek medicinos ekspertai 
sutaria, jog tai nėra gera mintis. Kita 
vertus, širdies stimuliatorių galiojimas 
baigsis po penkerių metų ir jie turės būti 
išimti, tad jei mes kantriai palauktume... — 
Čenis trumpam nutilo, tada tiesiai 
pareiškė: — Mes nieko neturime, Rigsai. Ši- 
uo metu Harperis jau tikriausiai trina 
rankas. 

— Kaip dėl tų dokumentų, kurie gulėjo 
šalia Viljamo kūno? 

— Neradome. Tie dokumentai turi 
kažkur būti. Mes išvertėme visą Šefildo 
butą, tačiau bergždžiai. Banko operacijos 
rodo, kad Šefildas į savo sąskaitą įnešė 
gana dideles sumas čekiais, pasirašytais 
Harperio, tačiau Stouksas tvirtina, jog tai 
buvusios dovanos jo potencialiam žentui, o 
kas mes tokie, kad ginčytumėmės? Viljamo 
namuose nerasta jokio propranololio, jokių 

užrašų, ir nė vienas draugas nenutuokė, į 
ką jis buvo įsivėlęs. 

— Džeimis O'Donelis gali šį tą žinoti. 

— Tai dar viena problema. Atrodo, 
Džeimis O'Donelis spruko iš miesto. Vakar 
po pietų jis išsiregistravo iš „Keturių metų 
laikų“ viešbučio, ir nuo tada apie jį niekas 
nieko negirdėjo. 

— Chm... 

Deividas nepraleido pro ausis šios in- 
formacijos. Jei kas ir mėgins ieškoti 
Melanės, tai tik Džeimis O'Donelis. 

— Patricija Stouks taip pat pabėgo, — 
tarė Čenis. 

— Rimtai? 

— Aha. Šiandien buvau pas Stouksus. 
Harperis apsimeta tarsi nieko nebūtų at- 
sitikę, tačiau tarnaitė mums papasakojo, 
jog vakar vakare Patricija susidėjo daiktus 
ir išėjo iš namų. Bostono žmogžudysčių 
skyrius kalbėjosi su „Keturių metų laikų“ 

viešbučio tarnautojais, tačiau šie tvirtina 
Patricijos Stouks nematę. Veikiausiai jai 
įgriso Harperio nesąmonės. Kurgi, mėginti 
įduoti savo dukrą... 

— "Taip, nelabai gražu, — pritarė 
Deividas. 

— O, vos nepamiršau. Šiandien Harperis 
buvo apsibintavęs visą ranką. Neva 
susižeidė, bet nenori apie tai kalbėti. Džek- 
sas netgi tiesiai šviesiai paklausė, ką jis 
padarė, o Harperis taip pat tiesiai pasiūlė 
jam užsikrušti. Žinai, man atrodo, Harperis 
pradeda prarasti savitvardą. 

— Manai, jei Džeksas paspaustų, jis 
palūžtų? 

— Ne Džeksas, — tarė Čenis. — Manau, 
mūsų paslaptingasis manipuliatorius daro 
viską, ką gali. Juk jis kaip tik to ir siekia, ar 
ne? Visos tos dovanėlės, atveriančios senas 
žaizdas. Melanė pabėgo, Brajanas išs- 
tumtas iš šeimos, Patricija pagaliau paliko 

savo vyrą, O'Donelis išsinešdino velniai 
žino kur. Harperis liko vienas ir jaučia 
įtampą. Lažinuosi, kad jis bijo. Šiuo metu 
aš nenuleisčiau nuo jo akių. Beje, ieškau in- 
formacijos apie Aną Margaretą. Kompi- 
uteryje kol kas nieko neradau, bet dar 
neturėjau laiko pasikapstyti giliau. Kaip 
žinai, šiuo metu mums trūksta žmonių. 

— Suprantama. O kaip Teksaso versija? 
Aš čia, tad išnaudokime mane. 

— Tiesą sakant, galėtum padėti, Rigsai. 
Gali būti, kad Teksasas atskleis šią paslaptį. 

— Šaunuolis. 

— Tai štai, vakar mudu su Džeksu per- 
žiūrėjome viešųjų mokamų telefonų išklot- 
ines. Nada. Visiškai nieko. Bet Džeksas — 
turiu pripažinti, jog jis sumanus, Rigsai, — 
gavo leidimą patikrinti ne tik Bostono sk- 
ambučius, jis pasirūpino ir Lario Digerio 
Hjustono skambučių sąrašu. 

— Tai šunsnukis. Man jis nieko nesakė. 

— Aišku, kad ne. Mes juk federalai, 
pameni? 

— A, taip. 

— Taigi. Būtent tu pasakei, kad anoni- 
mas paskambino Digeriui prieš tris 
savaites. Taip ir buvo. Prieš dvidešimt pen- 
kias dienas Digerio telefono išklotinė 
tiesiog pradėjo mirgėti nuo skambučių. 
Džeksas davė ją man. Tada, norėdamas 
praskaidrinti sau šį rytą, aš palyginau nu- 
merius, kuriais skambino Digeris, su Tek- 
saso akušerių asociacijos narių numeriais. 
Ir spėk, ką radau... 

Čenis išbėrė vardą, o Deividas jį 
paskubomis užsirašė. 

— Susirasiu ją rytoj iš pat ryto. Jeigu ji 
prisimena Raselą Li Holmsą, tai turi prisi- 
minti ir jo žmoną. Galbūt pavyks susieti 
Aną Margaretą iš šios pusės. 

— Taip, — tarė Čenis, bet dabar jo balse 
buvo girdėti nerimas. — Rigsai... turiu dar 
šį tą. 

— Už tai tau ir mokama. 

— Aš... a... paprašiau, kad leistų 
ekshumuoti Raselo Li Holmso kūną. 

— Jėzau, Čeni. 

— Mano keistokos teorijos nebėra tokios 
keistos, Rigsai. Man netgi pavyko išgąsdinti 
Lermorą. Pameni tą altorių Melanės kam- 
baryje? Tą mėlyno audeklo skiautę su 
dviem kraujo grupėmis ant jos? 

— Žinoma. Nagi, Čeni, sakyk. 

— Gerai. Laboratorija nustatė, kad vien- 
as kraujo pavyzdys neabejotinai priklauso 
Melanei Stouks. Šimtaprocentinis sutapi- 
mas. Buvo atlikta daugybė kraujo tyrimų, 
kai ji buvo rasta prieš dvidešimt metų, 
todėl yra kuo remtis. Kalbant apie antrąjį 
pavyzdį... Jie atliko DNR tyrimą, Rigsai. Šio 
kraujo pavyzdžio DNR penkiasdešimčia 

procentų sutampa su Melanės DNR, kaip 
būna tarp tėvų ir vaikų. 

— Mėšlas. 

Deividas užsimerkė. Jis jau žinojo, ką 
pasakys Čenis. 

— Manau, pagaliau radome trūkstamą 
žaidėją mūsų žaidime, Rigsai. Mes ką tik 
išsiuntėme prašymą pateikti Raselo Li 
Holmso medicininę kortelę ir kraujo 
pavyzdžių, tačiau jau dabar galime pa- 
sakyti, jog antrasis kraujo pavyzdys yra XY 
chromosoma. Mes kalbame apie biologinį 
Melanės tėvą. Ir dar, Rigsai, laboratorija 
tvirtina, kad toji kraujo dėmė yra vos 
savaitės senumo. 

Harperis Stouksas stovėjo vidury savo 
kabineto. Jis buvo įjungęs šviesas, tačiau 
apšvietimas tik dar labiau erzino, nes 
išryškino spindinčius miltelius, suplėšytas 
užuolaidas, išluptas grindjuostes. Per pas- 
tarąsias dvidešimt keturias valandas Bo- 
stono žmogžudysčių skyrius siaubte nusi- 
aubė jo namus, atidžiai išnaršė kiekvieną 
kampelį, apčiupinėjo kiekvieną su meile 
įsigytą antikvarinį daiktą. 

Atrodė, kad jau nebegali žengti nė žings- 
nio nestebimas uniformuoto pareigūno. Jo 
respektabiliame gyvenime, kurį kūrė visą šį 
laiką, neliko jokio privatumo. 

Džeimis išvyko. Patricija irgi. Kažin ar ji 
pagaliau laiminga su Džeimiu O'Doneliu, 

pagalvojo jis, ir toji mintis dar labiau 
prislėgė. 

Brajanas taip pat dingęs. Jis 
paskambino į sūnaus kliniką. Ten pasakė, 
kad Brajano jau kurį laiką nėra darbe. 
Harperis nepatikėjo. Nurijo savo išdidumą, 
maldavo duoti jam sūnaus telefono numerį 
skubiems atvejams, nors žinojo, kad jis bus 
kokio nors vyro. Taip ir buvo. 

Neitas kalbėjo mandagiai. Brajanas 
dingo. Jis nežino kur. Taip, kreipėsi į poli- 
ciją dėl jo dingimo. 

Harperis padėjo ragelį, staiga pasijuto 
senas ir — pirmą kartą gyvenime — 
vienišas. 

Tušti namai. Nusikaltimo vietą juosianti 
juosta. Tvarstis ant jo rankos. Ir vėl tas pa- 
sipūtėlis Džeimis O'Donelis buvo teisus. 
Ratas apsisuko. 

Jis negali čia amžinai stovėti ir liūdėti. 
Jis veiklus žmogus. Metas ko nors imtis. 
Dėl šeimos. Dėl savęs. 

Harperis nuėjo į miegamąjį. Iš užrakin- 
tos sieninės spintos išsitraukė ginklą. 
Tvarstis ant dešinės rankos trukdė suimti 
ginklą, todėl pirmiausia nuvyniojo bintą. 
Jam prieš akis atsivėrė nauja tatuiruotė: 
666. 

— Bet aš nesu velnias, — sumurmėjo 
Harperis. — Po galais, aš nepadariau nieko 
bloga Meganei ir net nesu matęs Raselo Li 
Holmso. 

Bent jau kol kas. 


Patricijos Stouks euforija palikus vyrą 
nuslūgo po trijų dienų. 

Pabandė pasinaudoti savo kredito kor- 
tele; ši buvo užblokuota. Pamėgino išsiimti 
grynųjų iš bankomato — nepavyko. Jai 
buvo penkiasdešimt aštuoneri, turėjo 

lagaminą, pilną dizainerių kurtų drabužių, 
bet nė cento kišenėje. Patriciją užplūdo 
baimė, ir staiga panoro bėgti į saugiausią 
jai žinomą vietą — savo vyro glėbį. 

Praėjusią naktį ji praleido pas draugus. 
Pirmąsias valandas pavyko išgyventi. Deja, 
kartu su aušra išbrėško suvokimas, kad jai 
reikia tikslo. Nors kartą gyvenime reikia 
paimti vadžias į savo rankas. 

Patricija nuėjo į „Keturis metų laikus“. 
Džeimis O'Donelis buvo išvykęs. Ji užsuko į 
sūnaus namus. Juose rado Brajano meilužį, 
renkantį jos sūnaus daiktus. Jis pasakė, jog 
Brajanas išvyko iš miesto ir jis nežinąs kur. 

Patricijai liko vienintelė išeitis. 

Dabar su lagaminu rankoje ji stovėjo 
priešais Anos Margaretos Doson namus. 
Pažinojo Aną Margaretą tik kaip savo duk- 
ters viršininkę. Patricija nurijo išdidumą ir 
pasibeldė. 

Po akimirkos durys prasivėrė. Ana Mar- 
gareta atsargiai pažvelgė pro plyšį, tarsi 
tikėtųsi išvysti ką nors nemalonaus. Tada 
moters akys išsiplėtė iš nuostabos. 

— Patricija, — tarė ji, plačiai atverdama 
duris. 

— Aš palikau Harperį, — išpyškino 
Patricija. 

— Ar tu ieškai Džeimio? 

— Ne, — apstulbo Patricija. — Aš ieškau 
tavęs! 

Ana Margareta užsimerkė. Jos veide at- 
sispindėjo kažkoks liūdesys. 

— Ar tu jį myli? 

— Ką? 

— Džeimį. 

— Žinoma, ne. Tai buvo labai seniai. Aš 
tik noriu susigrąžinti savo dukterį! 

— Patricija, manau, metas mums 
pasikalbėti, — tyliai, beveik švelniai ištarė 
Ana Margareta. 

Brajanas Stouksas patogiau įsitaisė 
kėdėje oro uosto laukiamajame. Pirmas re- 
isas į Hjustoną tik ryte, tad būtų ne pro šalį 
pamiegoti. Tačiau jis nerimavo, netgi jaudi- 
nosi, kad jau bus pavėlavęs. 

Jis labai nuvylė Meganę. Viskas pas- 
itvirtino ir niekur nuo to nepabėgsi. Jo 
nestabilios psichikos motina turėjo romaną 
su jo krikštatėviu. Ji pagimdė Džeimio 
vaiką, ir Harperis apie tai sužinojo. Harper- 
is suorganizavo Meganės mirtį, veikiausiai 
iš pykčio, tačiau taip pat ir iš godumo. Jo 
tėvas nužudė jo sesutę dėl milijono žalių. 

O Brajanas niekada nepasakė nė žodžio. 

Taip, anuomet jis buvo dar vaikas. 
Dabar yra suaugęs, ir pasižadėjo labiau 
pasistengti dėl Melanės. 

Brajanas pasimuistė kėdėje, mėgindam- 
as ištiesti nugarą, tada staiga sustingo. 

Būtų galėjęs prisiekti, kad pastebėjo 

pažįstamą figūrą, bet kai pažiūrėjo dar 
kartą, nieko nebuvo. 


Melanė miegojo prastai. Ji buvo 
trobelėje. Trobelėje vidury miškų. Stebėjo, 
kaip langu leidžiasi voras. O už jos buvo 
Meganė. Meganė lingavo pirmyn atgal, 
spausdama glėbyje arkliuką. 

— Prašau, paleiskite mane, paleiskite 
mane, paleiskite. 

Tu nežinai, ką jis gali padaryti. 

Paskui ant medinių grindų nutyso šešėl- 
is. Tarpduryje išdygo vyras, jis žengė į kam- 
barį. Į trobelę įsiveržė šalto vėjo gūsis. 
Meganė susigūžė, ir Melanė suprato, kad 
viskas prarasta. Jis sugrįžo, ir dabar bus tik 
blogiau. 

— Ne, — suinkštė Meganė. 

— Ne! — suriko Melanė. 

— Viskas gerai, — sumurmėjo į ausį 
Deividas ir prisitraukė ją artyn. — Dabar tu 
su manimi, Melane. Tu saugi. 
— Per vėlu, — sušnabždėjo ji. 

Kai Melanė vėl pabudo, lovoje ji buvo vi- 
ena. Kambaryje tvyrojo prieblanda, tankios 
užuolaidos  užtrauktos aklinai, kad 
neprasiskverbtų akinanti Teksaso saulė. Už 
lango ritmingai gaudė automobiliai, leki- 
antys betoniniu greitkeliu. Kiek arčiau 
girdėjosi metalinio vežimėlio barškėjimas; 
gretimame balkone darbavosi valytoja. 

Melanė sumirksėjo. Jos galva buvo lyg 
smėlio pripilta; niekaip negalėjo ištrūkti iš 
sapno, kuris gaubė ją tarsi šešėlis ir nesisk- 
laidė. Už kairiosios akies kaupėsi bukas 
skausmas. Migrena dar neprasidėjo, tačiau 
jai reikėtų išgerti aspirino. 

Pagaliau ji pasuko galvą ir apsidairė 
Deivido. 

Ant grindų mėtėsi drabužiai. Pastebėjo 
jo kelnes ir švarką, nerūpestingai numestus 
ant kėdės. 

Tada išgirdo naują garsą, tylų, beveik 
duslų. Dejonę. 

Melanė puolė į vonios kambarį. Ji neb- 
uvo pasiruošusi tam, ką išvydo. 

Deividas Rigsas raitėsi ant šaltų grindų. 

— O Dieve, tavo nugara. 

Ji parklupo šalia, tačiau Deividas 
neatsiliepė. Vyro veidas buvo baltas kaip 
kreida ir siaubingai persikreipęs, delnais jis 
daužė į grindis. 

— Ar tau reikia ledo? O gal vaistų? Juk 
vartoji kokius nors, ar ne? 

Vietoje atsako jis tik pamaskatavo ko- 
jomis ir suurzgė iš skausmo. Melanė pasi- 
lenkė arčiau ir pažvelgusi jam į akis pamatė 
šį tą blogiau nei skausmą — ji išvydo 
beviltišką pyktį. 

— Eik... išeik, — išsunkė jis. 

Melanė paskubomis apsirengė ir išbėgo 
ieškoti ledo. Kai sugrįžo, rado Deividą te- 
begulintį ant pilvo, tik dabar jis šliaužė. Va- 
izdas buvo dar baisesnis. 

Tai štai ką reiškia artritas. Štai koks 
tvirto, viską sugebančio Deivido Rigso 
gyvenimas. 

Melanė pajuto ašaras ant savo skruostų. 
Ledo gabaliukus ji supylė ant jo marškinių 
ir virpančiais pirštais suformavo nelygų 
ledo paketą. 

— Uždėsiu tau ant nugaros, — pasakė ji. 

Deividas kažką  sumurmėjo, galbūt 
nusikeikė. Melanė prispaudė šaltą kom- 
presą ant nuogos nugaros. Akimirksniu jo 
kūnas išsirietė, sprando raumenys įsitem- 
pė, o lūpos išsiviepė apnuogindamos 
dantis. 

— Atleisk, — sušnabždėjo Melanė. — 
Nežinau, ką dar... 

— Palik... jį, — sušvokštė Deividas. — 
Reikia laiko. 

Jis įtraukė galvą į pečius, mėgindamas 
sutramdyti konvulsijų tampomą kūną. 

Melanė atsisėdo šalia ir ėmė laukti. 
Pamažu Deivido galūnės liovėsi trūkčiojusi- 
os. Veidas šiek tiek atsipalaidavo, nors te- 
bebuvo įraudęs. Pagaliau jam pavyko su- 
lenkti kojas ir atsigulti embriono poza. 

— Kaip jautiesi? — išdrįso paklausti ji. 

— Sušiktai... bjauriai. 

— Ar dažnai tai kartojasi? 

— Būna... kartais. 

— Aš tikrai manau, kad tau derėtų ką 
nors daryti. Mankšta, vaistai... 

Deividas nieko neatsakė, bet jo žvilgsnis 
nukrypo į kelioninį krepšį. Suglumusi 
Melanė atsistojo ir atsegė jį. Viduje buvo 
buteliukas su oranžinėmis piliulėmis. 
Naproksenas, perskaitė ji. Vaistai paskirti 

beveik prieš metus, tačiau buteliukas 
atrodė pilnutėlis. 

— Deividai, aš nesuprantu. 

— Man artritas, — sumurmėjo jis, įva- 
rytas į kampą. — Mano nugara lydosi. Kar- 
tais pabundu naktį, o raumenys taip surak- 
inę šonkaulius, kad net įkvėpti negaliu. Kai 
gerai jaučiuosi, į darbą galiu nušokuoti. 
Tačiau tokiomis dienomis kaip ši vėl nusil- 
eidžiu ant žemės. Kuo gali padėti viena 
sumauta tabletė?! 

Melanė palietė jo skruostą. 

— Tu bijai, ar ne? Bijai, kad jei išgersi vi- 
eną tabletę, tai reikš, jog pasiduodi. Bijai, 
jog pagaliau turėsi prisipažinti, kad sergi 
lėtine liga ir sirgsi ja visą gyvenimą. 

— Ne, velniai rautų! Bijau, kad išgersiu 
tą prakeiktą tabletę ir man nepagerės. Kad 
niekas nepasikeis, tai ko tada liks laukti, 
Melane? Ko tada galėsiu tikėtis? 

— O, Deividai, — sušnabždėjo ji. — O, 
mielasis, tau artritas, ne vėžys. 
Susirūpinimas vyro raukšlėtame veide 
gėlė jai širdį Kai Deividas pratrūko, 
Melanė apkabino jį, pasidėjo jo galvą sau 


ant kelių ir ėmė glostyti. 
— Jai tiek kartų taikė chemoterapiją, — 
kimiai murmėjo jis. — Daugybę kartų, ir 


nieko gera tai nedavė; mes tvarkėmės, bet 
ir tai nepadėjo. Niekas taip ir nepadėjo. 

— Aš suprantu, suprantu. 

— Aš norėjau, kad tėvas manimi didži- 
uotųsi. Aš taip norėjau, kad jis didžiuotųsi. 

— Jis ir didžiuojasi, Deividai, tikrai. 

— Velniai rautų, Melane, aš dievinau 
beisbolą. Bet nieko negaliu padaryti. Aš 
niekada nebūsiu tas, kas norėjau būti. 
Niekada. 

— O, Deividai, — tyliai ištarė ji, — nė vi- 
enas iš mūsų nebus. 

Pamažu blogiausia praėjo. Melanė liko 
gulėti šalia ant grindų ir glostė jo plaukus, 
kaklą, pečius. Staiga ji suvokė, kokia lygi jo 
oda, apčiuopė raumenų kontūrus, 
sausgysles po savo delnais. Ji pažiūrėjo į jo 
degančias mėlynas akis, ir staiga Deividas 
vėl atsidūrė ant jos, ir jie vėl mylėjosi, 
karštligiškai, su nepaaiškinamu godumu. 

Vėliau jiedu gulėjo tylėdami, sunėrę 
pirštus ir klausėsi vienas kito širdies 
plakimo. Jis pakankamai pasakė abiem. 

— Aš sužinojau akušerės vardą ir adresą, 
— gerokai vėliau pasakė Deividas. 

— Gerai, — atsiliepė Melanė. 

Abu atsistojo ir apsirengė. 


Adresas atvedė juos į jaukų kvartalą, 
daug gražesnį nei Melanė tikėjosi iš moters, 
kadaise padėjusios Raselui Li Holmsui. 
Kuklus vienaukštis namas stovėjo viename 
iš naujų priemiesčių, išsibarsčiusių aplink 

Hjustoną, kur kas ketvirtas pastatas atrodė 
lygiai taip pat, tik nudažytas šiek tiek ki- 
tokia spalva. Aikštelės buvo vešlios, puikiai 
prižiūrimos. Į saulę stiebėsi keli jauni 
medeliai, per metus menkai tepaaugę. 

Deividui sustojus prie šaligatvio, keletas 
vaikų su dviračiais smalsiai įsispitrijo. Jis 
savo ruožtu ramiai nužvelgė būrelį, ir 
vaikus it vėjas nupūtė. FTB agentai kažką 
savyje turi, pagalvojo Melanė. Gali at- 
pažinti juos ir dvidešimties pėdų atstumu. 

Deividas atidarė jai dureles. Melanė gili- 
ai įkvėpė ir pirma jo patraukė durų link. 

Moteris, duris atidariusi po antro pa- 
beldimo, atrodė kitaip nei Melanė tikėjosi. 
Dėvėjo patogias smėlio spalvos kelnes ir 
nutrintus baltus marškinius, jos keliai buvo 
ištepti purvu, o rankose laikė sodininko 
kastuvėlį. Žilus plaukus slėpė šiaudinė 
skrybėlė, ir vien dėl šiltų melsvų akių ir ore 
tvyrančio gardaus šviežiai iškepto pyrago 

kvapo ją lengvai galėjai palaikyti kieno nors 
mylima močiute. 

— Kuo galiu padėti? — mandagiai pak- 
lausė moteris nusišypsodama 
nepažįstamiesiems. 

Jos šypsena buvo užkrečiama. Melanė 
nė nepajuto, kaip atsakė tuo pačiu. 

— Ponia Aplbi? — rimtai pasiteiravo 
Deividas. 

— Taip, pone, — maloniai sutiko ponia 
Aplbi. — Nors turėčiau pasakyti, jog esu 
visiškai patenkinta pensininkė, gaunanti 
fiksuotas pajamas. Todėl galite nesiūlyti 
man nei enciklopedijų, nei naujoviškų reli- 
gijų. Mano amžiaus moteriai reikia pakelio 
saulėgrąžų sėklų ir dar poros vaikaičių — 
tik neminėkite mano dukrai, kad taip 
sakiau. 

Deividas šyptelėjo, paskui susitvardė ir 
nutaisė profesionalo miną. Melanė matė, 
kad ponia Aplbi ir jį nustebino. 

— Nesakysiu, ponia, — patikino jis. — 
Pasikliaukite manimi. Tiesą sakant, esu 
specialusis agentas Deividas Rigsas iš FTB 
ir noriu pasikalbėti apie vyrą, kuris lankėsi 
pas jus prieš tris savaites, — Larį Digerį. 

Ronda Aplbi nuščiuvo, draugiška 
šypsena tapo atsargi. Ji smalsiai pažvelgė į 
Melanę, tada vėl į Deividą, kuris tuo tarpu 
atvertė jai savo pažymėjimą. 

— Štai kaip, — pagaliau ištarė ji. — Ką gi, 
tuomet užeikite. Atnešiu mums visiems šal- 
tos arbatos. 

Ponia Aplbi nusivedė juos per kuklų, 
skoningai dekoruotą namą į vidinį kiemelį, 
kurį supo stebėtinai daug žalumos. Didži- 
ulės palmės ir ryškiais žiedais apsipylę krū- 
mokšniai lyg tvora juosė pupos formos 
kiemą. Viename kampe pūpsojo žemių 
krūva, kur ponia Aplbi, matyt, darbavosi iki 
jiems atvykstant. Moteris mostelėjo į 

stiklinį staliuką. Jiems atsisėdus, ji pataisė 
geltonos ir mėlynos spalvų skėtį virš galvų. 

Jie mandagiai pagyrė kiemą. Ponia Aplbi 
maloniai padėkojo ir nuėjo į namą, iš kur 
netrukus sugrįžo su ąsočiu šaltos arbatos ir 
didžiule lėkšte sausainių. 

— Gal avižinių sausainių? — pasiūlė. — 
Šįryt kepiau. 

Deividas  žvilgtelėjo į Melanę. Ji 
tylėdama sutiko. Ši moteris tokia miela, o 
dabar jie kankins ją klausimais apie Raselą 
Li Holmsą. 

— Jūs buvote pribuvėja? — galų gale 
pradėjo Deividas. 

Ponia Aplbi linktelėjo. 

— Taip, buvau pribuvėja. Prieš dešimtį 
metų išėjau į pensiją. Ir taip, prieš tris- 
dešimt metų aš padėdavau skurdžioms 
šeimoms, kurios negalėjo sau leisti nei 
gydytojo, nei vaistų, nei ligoninės. Tais 
laikais mums vis dar labiau rūpėjo žmonės, 

o ne jų pajamos. Na žinote, kol nebuvo 
sveikatos draudimo. 

— Laris Digeris jus susirado? — toliau 
klausinėjo Deividas. 

— Taip, bet jei atvirai, manęs nedomino 
nei jis, nei jo klausimai. Tėvų nuodėmės — 
kokie tauškalai. Kiekvienas vaikas turi teisę 
gyventi ir leisti gyventi kitiems. Aš tikrai 
nenorėjau padėti jam surasti tą vargšę sielą 
vien dėl to, ką padarė jos tėvas. 

— Ką tiksliai jūs pasakėte Lariui 
Digeriui? 

— Na, jis, žinoma, turėjo Raselo Li 
Holmso nuotrauką. Ir taip, aš atpažinau tą 
žmogų. Anuomet aš daug negalvojau. 
Lankydavau visas šeimas — kad ir kaip 
būtų nesmagu sakyti, vienas skurdus, 
bjaurus ir į kojas besiruošiantis dėti tėvas 
niekuo nesiskyrė nuo kito tokio. Nė vienas 
iš jų nesulaukdavo, kol gims vaikas, tik tiek 
galiu jums pasakyti. Būdavo, pasirodo, 

pasižiūri ir dingsta su savo girtuokliais 
draugužiais, kol jų žmonos ar draugės 
purvinuose pataluose gimdo atžalas. Gim- 
dymas — moterų darbas, ir jie tikrai nenori 
turėti su tuo nieko bendra. 

— Kur tai buvo? 

Deividas išsitraukė užrašų knygelę, ket- 
indamas užsirašyti, bet ponia Aplbi papurtė 
galvą. 

— To kvartalo jau nebėra. Ir anuomet tai 
tebuvo lūšnų rajonas, todėl miestas jį nu- 
griovė ir pastatė ten namus vidutines paja- 
mas gaunantiems žmonėms. Progresas. 

Deividas nuleido užrašų knygelę. 

— Ponia Aplbi, aš suprantu jūsų nenorą 
primesti vaikui tėvų nuodėmes. Jei atvirai, 
manau, kad žinau, kas yra Raselo Li 
Holmso vaikas, ir manęs tai nė kiek netrik- 
do. Tačiau mums reikia patvirtinimo, tad 
norime tiksliai žinoti, ką Laris Digeris jums 

pasakė. Matote, praėjusią savaitę jis buvo 
nušautas. 

Ponia Aplbi ramiai nužvelgė Deividą. 
Tada jos vertinantis žvilgsnis nukrypo į 
Melanę. Pagaliau ji apsisprendė. 

— Gerai, agente. Ką norite sužinoti? 

— Pradėkime nuo Raselo Li Holmso. Ar 
dažnai jį matydavote? 

— Ne, nelabai. Aš pasisveikindavau, pas- 
iteiraudavau, kaip ji. Jis gūžteldavo pečiais, 
pasakydavo, kad aš žinanti geriau už jį ir 
kad pasakyčiau jam, kai viskas bus baigta. 
Tada sprukdavo pro duris, o aš likdavau su 
jo žmona — bent jau jis vadino tą moterį 
savo žmona, nors aš nemačiau jokių vestu- 
vinių žiedų. 

— Kokia ji buvo? — nekantriai prabilo 
Melanė. Ronda Aplbi smalsiai pažvelgė į ją, 
ir Melanė sutriko. — Noriu pasakyti, jo 
žmona. Vaiko motina. 

— O, ji paliko kur kas įsimintinesnį 
įspūdį nei jis. Kieta buvo mergina. Kai aš 
atėjau, gimdos kaklelis jau buvo beveik 
atsivėręs, bet ji neišleido nė garso. Tik 
sugniaužė tvirčiau paklodę ir kentė. Ji man 
pasirodė protinga — uždavinėjo tinkamus 
klausimus. Taip pat žiūrėjo į akis, o tam 
reikia savigarbos. Dar užsiminė, kad 
naudojo spiralę ir kad tokiems žmonėms 
kaip ji nederėtų turėti vaikų. Protinga ir 
realistė, — kreivai šyptelėjo ponia Aplbi. — 
Bet, spėju, jos vyras sužinojo apie kontra- 
ceptines priemones ir padarė tam galą. Ji 
nesidžiaugė, tačiau, regis, suprato, jog kas 
padaryta, tas padaryta. 

— Kaip jums atrodo, ar ji... ar ji norėjo to 
vaiko? Ar jis jai išvis rūpėjo? — paklausė 
Melanė. 

Ponios Aplbi veidas sušvelnėjo. 

— Kai kūdikis pagaliau išsprūdo, 
mačiau, kad moteris buvo pavargusi, kad 

jau nerimavo dėl jo ir savo ateities, bet, o 
varge, ta jos plati šypsena, tos spindinčios 
akys... 
— Kas buvo toliau? — paragino Deividas. 
— Man baigiant tvarkytis, pagaliau 
pasirodė Raselas Li Holmsas. Jis silpnokai 
laikėsi ant kojų, matyt, švęsdamas su drau- 
gais išlenkė per daug alaus. Žinoma, iškart 
pažadino savo žmoną ir vaiką. Ji parodė 
kūdikį. Jis pažiūrėjo ir, regis, patenkintas 
linktelėjo. Netgi paglostė moters skruostą, 
nors tokį vaizdą tame rajone retai 
pamatysi. Atrodė, jis nuoširdžiai didžiavosi 
savo kūdikiu — vaikščiojo po namus 
išpūtęs krūtinę tarsi būtų įsigijęs naują 
automobilį. Pagaliau paklausė manęs, kiek 
turėtų sumokėti. Aš pasakiau, kiek galįs. Jis 
padavė man dešimt dolerių, niurnėdamas 
apžiūrėjo kalną sauskelnių ir kūdikių 
mišinių. Pasakiau, kad kviestų mane, jei ko 
nors reikės. Ir tai buvo paskutinis kartas, 

kai mačiau tą porą. Po kelerių metų 
paėmiau laikraštį, ir tik pamanykite! Tas 
pats vyras įvardytas kaip vaikų žudikas. Nė 
nenumaniau, ką galvoti. 

— Ar pranešėte policijai? 

— Kurių galų? Aš padėjau gimti jo 
kūdikiui, ir viskas. Be to, nors ir nesu 
gydytoja, tačiau netgi pribuvėja paiso 
konfidencialumo. 

— Tačiau tuo viskas nesibaigė, ar ne? — 
sumaniai pakreipė kalbą Deividas. 

Ponia Aplbi sutriko. 

— Ne, nesibaigė. Praėjus kelioms 
savaitėms po pirmojo straipsnio, į mano 
duris pasibeldžia kažkoks vyras tankia ku- 
peta rausvų plaukų, kalbantis airišku ak- 
centu. Liepia man pamiršti viską, ką Žžino- 
jau apie Raselą Li Holmsą, jo žmoną bei 
vaiką, ir bando kišti pinigų. Niekada nė už 
ką. Aš dirbu savo darbą ir dirbu jį gerai, tad 
pasakysiu jums tą patį, ką pasakiau tąkart 

jam — aš pati sprendžiu, kam ir ką sakyti ar 
nesakyti, tad jis su savo doleriais gali nešd- 
intis iš kur atėjęs. 

— Ir ką jis pasakė? — paklausė Deividas. 

— Na, jis nusijuokė. Labai žavingai, 
tačiau galėjai jausti... — Pirmą kartą ponia 
Aplbi susirūpino. — Jis buvo ne toks jau 
paprastas, kaip atrodė, — pagaliau pasakė 
ji. — Savo darbe turiu reikalų su įvairiausio 
plauko žmonėmis — gerais, blogais, malo- 
niais, žiauriais. Tad netrunki suprasti, jog 
svarbu ne tai, kaip žmogus rengiasi, vaikšto 
ar gyvena. Užtenka pažiūrėti į akis, ir 
supranti, koks jis; 0 to airio žvilgsnis pa- 
sakė labai daug. Buvo matyti, kad jis daug 
žino, daug yra padaręs ir gali padaryti dar 
daugiau... 

Moteris papurtė galvą ir suvirpėjo, netgi 
po šitiek metų. 

— Pasakysiu taip: aš supratau, ko jis iš 
manęs norėjo. Nesvarbu, paimčiau pinigus 

ar ne, bus geriausia, jei pamiršiu išvis kada 
nors pažinojusi Raselą Li Holmsą. — Ponia 
Aplbi nuleido akis ir jau tyliau pridūrė: — 
Po kurio laiko taip ir padariau. 

Deividas žiūrėjo į Melanę. Ji liūdnai 
linktelėjo, supratusi jo tylią mintį. Laris Di- 
geris jiems sakė tiesą. Džeimis O'Donelis iš 
tiesų aplankė pribuvėją. Jos krikštatėvis 
susirado šią moterį ir pagrasino niekada 
niekam neprasitarti apie Raselą Li Holmsą. 

— Laris Digeris užsiminė, kad jūs norė- 
jote pinigų, — pagaliau sumurmėjo Melanė. 
— Tai tiesa? 

Ponia Aplbi įsižeidė. 

— Apsidairyk, vaikeli. Kam man pinigai? 
Hovardas puikiai mane aprūpino! 

— Kodėl dabar apie tai kalbate? — Deivi- 
das diplomatiškai apsuko klausimą. — Juk 
jums buvo grasinta. 

— Ak. — Moteris gūžtelėjo pečiais. — 
Prisipažinsiu, agente, aš bijojau. Bet tada 

man buvo keturiasdešimt, ir aš šiek tiek la- 
biau bijojau mirties ir baiminausi dėl savo 
vaikų. Dabar man septyniasdešimt, o mano 
vaikai suaugę. Kodėl man turi rūpėti 
kažkoks airis? Ar Raselas Li Holmsas? Tai 
buvo labai seniai. Netgi jūs veikiausiai 
suprantate, kad pasaulis sukasi, 
nepaisydamas vieno žmogaus veiksmų, net 
jeigu tai blogo žmogaus veiksmai. 

— Išskyrus tą apsilankymą prieš 
dvidešimt penkerius metus ir Lario Digerio 
vizitą, ar dar kas nors teiravosi jūsų apie 
Raselą Li Holmsą? 

— Ne. 

— Ar kada nors dar matėte vaiko 
motiną? 

— Ne. 

— Ar žinote jos vardą? 

— Prieš trisdešimt metų ji vadinosi 
Andžela Džonson. Ponas Digeris sakė, kad 
tai buvo netikras vardas. 

— Ar galėtumėte ją apibūdinti? 

— O, nežinau, juk mačiau tą vargšelę 
gimdančią. Tokią akimirką moterys nelabai 
kaip atrodo. Ji buvo... šiek tiek aukštesnė 
nei penkių pėdų, manyčiau. Neaukšta, 
tvirto sudėjimo. Mėlynos akys. Tamsūs, 
natūraliai garbanoti plaukai. Tuomet jai 
buvo netoli trisdešimties, todėl manau, 
dabar turėtų būti apie šešiasdešimt. 

Deividas vėl pažiūrėjo į Melanę. 

— Atpažįsti ką nors? 

— Ne... 

— Ana Margareta, — sušnabždėjo jis. 

Melanė išplėtė akis. 

— Ne! 

Vis dėlto, tiesą sakant, jis galėjo būti 
teisus, o kol Melanė bandė tai suvokti, 
Deividas atsisuko į ponią Aplbi ir uždavė 
dar absurdiškesnį klausimą: 

— Gal pastaruoju metu netyčia matėte 
Raselą Li Holmsą? 

— Ką? — apstulbo ponia Aplbi. 

— Jis negyvas! — šūktelėjo Melanė. 

— Atleisk, Mel, — tarė Deividas, — 
nežinojau, kaip tau pasakyti, bet mes ga- 
vome naujos informacijos apie tą audeklo 
skiautę, rastą tavo kambaryje. Ant jos buvo 
dviejų žmonių kraujo. Pirmasis yra tavo, o 
antrasis, DNR tyrimo duomenimis, greiči- 
ausiai priklauso tavo biologiniam tėvui. 

Melanė pajuto vis stiprėjantį skausmą už 
akies obuolio. Medinė trobelė. Maža mer- 
gaitė. Šešėlis tarpduryje. 

— Minutėlę, — prabilo ponia Aplbi. — 
Jūs manote, kad ji yra Raselo Li Holmso 
vaikas? 

— Taip, ponia. 

— Kaip jums tai galėjo šauti į galvą? 

— Laris Digeris pasakė, — lygiai taip pat 
nustebęs atsiliepė Deividas. — Kodėl 
klausiate? 

— Nes ji negali būti tas kūdikis, agente. 

Raselui Li gimė ne dukra. Raselui Li Holm- 
sui gimė sūnus. 

Buvo šiek tiek po vidurdienio, kai Bra- 
janas Stouksas įsuko į motelio „6“ auto- 
mobilių stovėjimo aikštelę Hantsvilyje, 
Teksase. Jis keliavo nuo penktos ryto, o po 
sunkios neramaus miego nakties oro uoste 
jautėsi išvargęs, nešvarus ir įsitempęs. Na, 
bent jau nusišypsojo sėkmė. Už dvidešimt 
žalių jis rado po žmogų kiekvienoje auto- 
mobilių nuomos įmonėje, kurie sutiko žvil- 
gtelėti į savo įrašus. Kai sužinojo, kad 
Melanė išsinuomojo automobilį, stabtelėjo 
prie informacijos biuro, kur sesers didelės 
mėlynos akys paliko įspūdį ten dirbančiam 
pagyvenusiam vyriškiui. Taip Brajanas 
atkeliavo į Hantsvilį, ir pirmasis jam į akis 
kritęs viešbutis buvo motelis „6“. 

Jis išlipo iš automobilio. Į veidą iškart 
tvoskė karštis ir drėgmė, marškiniai tučtuo- 
jau prilipo prie kūno. Sveikas, Teksase, 
pagalvojo Brajanas. Jėzau, jis nė trupučio 
nepasiilgo šių vietų. 

Vyrui pavyko prakalbinti motelio ad- 
ministratorę, ir ši paraudusi atskleidė, kad 
nors jų sąraše nėra viešnios, vardu Melanė, 
jie turį kitą viešnią, atitinkančią merginos 
apibūdinimą. 

Brajanas atsidėkodamas pamerkė jai 
akį. Dvidešimtmetė dar labiau paraudo ir 
išmikčiojo galinti perduoti viešniai žinutę. 
Tačiau Brajanas persigalvojo. Jis nežinojo, 
kokia šiuo metu jo sesers emocinė būsena 
ir nenorėjo jos dar labiau išgąsdinti. Geriau 
palauks, susiras ją pats. 

Jis išėjo laukan jausdamasis kur kas 
geriau. Pagaliau surado Melanę. Jis pasirū- 
pins seserimi. Viskas bus gerai. 

Tada pasuko prie automobilio ir 
susidūrė akis į akį su savo tėvu. 

— Ką, po galais, čia veiki? — pirmasis 
užsipuolė jį tėvas. 

Harperio balti marškiniai buvo per- 
mirkę, tamsus kaklaraištis persisukęs. Bra- 
janas praleido neramią naktį, o štai jo tėvas 
akivaizdžiai buvo visiškai nemiegojęs. 

— Ieškau Melanės, — atsakė Brajanas, 
tada susiraukė. — O tu ką čia darai? 

— Tai, ką turėjau padaryti prieš 
dvidešimt penkerius metus. 

— Ką, pasakyti tiesą? Aš žinau, ką 
padarei, tėti. Žinau, kad nesumokėjai 
išpirkos. Žinau, kad pardavei savo dukrą 
dėl sumauto gyvybės draudimo. Kaip 
drįsai... 

— Aš norėjau, kad šeima išliktų kartu... 

— Tu išskyrei mus! 

— Aš padariau, ką turėjau padaryti! 

— Paaukodamas savo vaiką? — suriko 
Brajanas. — Parduodamas mano seserį? 

— Tu nekentei jos! Tu laužydavai jos 
žaislus. 

— Aš mylėjau ją. Ji buvo Meganė. Ji 
šypsojosi mums visiems, tikėjo mumis. Vel- 
niai rautų, ji netgi tavim tikėjo. Kaip galėjai 
taip pasielgti su keturmete? Kaip galėjai 
taip pasielgti su manimi? 

Harperio veidas  patamsėjo. Jam 
prabilus, Brajanas pagalvojo, kad dar nėra 
girdėjęs tokio tėvo tono. 

— Tu nedėkingas šūdvabali. Tu nieko 
nežinai, bet aš neketinu čia stovėti ir aišk- 
intis savo tikram sūnui. Aš užauginau tave. 
Viską dariau dėl tavęs, o tu man šitaip at- 
simoki? Paskutinį kartą sakau: aš nieko 
nepadariau Meganei! Nieko! Ir man jau 
gana. 

Harperis kilstelėjo ranką. Brajanas 
pastebėjo baltą tvarstį. Žaizda atrodė gana 

didelė, ir dar ant rankos, jautriausios 
chirurgų vietos. Tada, daug lėčiau, Bra- 
janas suvokė visą vaizdą. Rankoje jo tėvas 
laikė ginklą. Jo tikras tėvas taikėsi į jį. 

Brajanas įsmeigė akis į Harperį ir 
pasijuto neįtikėtinai ramus. 

Jaunas vyras pirmą kartą suprato, kad 
viskas, ko jam reikėjo, buvo tėvo meilė, ir 
tai buvo jo didžiausia klaida. Harperis to 
nevertas. Jam derėjo labiau mylėti motiną 
ir seserį, nes jos abi jį mylėjo, o dabar jau 
per vėlu. 

— Aš neleisiu tau nuskriausti Melanės, 
— ramiai tarė Brajanas. — Neatiduosiu tau 
dar vienos sesers. 

— Žinau. Todėl patikėk, Brajanai, darau 
tai tavo paties labui. 

Harperis Stouksas nusiplėšė tvarstį. Bra- 
janas pamatė dar šviežią žaizdą. Ką tik įs- 
paustą, kraujuojančią tatuiruotę: 666. 

Paskutinė dovana, pagalvojo Brajanas. 
Tada tėvo ranka stulbinamai stipriai smogė 
jam. 

Brajanas bandė išvengti smūgio, bet 
judėjo pernelyg lėtai, ir ginklo rankena 
trenkė jam tiesiai į nosį. Jis išgirdo 
trekštelėjimą. Lūžo kaulas. 

Atleisk man, Melane, pagalvojo jis. 

Ir tada pasaulis aptemo. 


— Nesuprantu, — murmėjo Melanė 
automobilyje. — Nieko nesuprantu. 

— Kažkuriuo momentu mes pasukome 
ne tuo keliu. Atliekant tyrimą taip nutinka. 
Reikia grįžti atgal, — pasakė Deividas. 

Melanės kovingumas buvo išgaravęs. Ji 
sėdėjo susmukusi ir niūriai žiūrėjo pro 
langą. 

— Iš kur aš žinau apie trobelę, Deividai? 
Aš vis prisimenu tą prakeiktą trobelę ir 
Meganę  Stouks,  — po  minutėlės 

sušnabždėjo ji. — Kodėl vidury šviesios di- 
enos užuodžiu gardenijas? Maža mergaitė 
tuno kamputyje. Maža mergaitė staiga 
gauna progą ir puola pro duris. Bėga per 
tankius, dygliuotus krūmokšnius. Tačiau ji 
nepabėgs. Aš žinau. Žinau. 

Kurį laiką Deividas tylėjo. 

— Galbūt Laris Digeris nukreipė mus 
klaidinga linkme. Tai jis padarė prielaidą, 
jog tu esi Raselo Li Holmso dukra. O mes 
visi kaip kokie bestuburiai patenkinti 
nusekėme paskui jį. 

— Bet aš matau... 

— Ar tikrai, Melane? Prisimink, ką sakė 
Kvinsis. Jis turėjo Raselo Li Holmso 
trobelės nuotrauką ir sakė, kad tu klysti, 
kad matai ne Raselo Li pašiūrę. Tuo metu 
mudu tiesiog praleidome tai pro ausis. O 
reikėjo susimąstyti. 

— O kodėl aš matau Meganę ir Raselą Li 
Holmsą? 

— Savitaigos galia. Tu nežinai, iš kur esi 
kilusi, tavo prisiminimuose žioji tuštuma, 
kuri prašosi būti užpildoma. Staiga 
pasirodo žmogus ir numeta žiupsnį inform- 
acijos. Tu žinai, kaip atrodo Meganė, Mel; 
jos paveikslas kabo namuose jau dvidešimt 
metų. Gali būti, kad kadaise tau netgi teko 
matyti Raselą Li Holmsą. Jo vardas nebuvo 
tau visiškai negirdėtas. 

— Ne, — sutiko ji. — Prisimenu ir ank- 
sčiau jį girdėjusi. 

— Taip tavo pasąmonėje buvo pasėtos 
sėklos. O kai pasirodė Laris Digeris, tavasis 
įspūdžių išalkęs protas užvaldė tave. Jo 
numestas kąsnelis tapo penkių patiekalų 
vakariene su visais įmanomais pagardais. 
Betgi tu, žinoma, negalėjai visko tinkamai 
įvertinti. 

Melanė lėtai linktelėjo. Laris Digeris 
nukrito tarsi iš giedro dangaus ir 
nepaprastai sukrėtė ją... 

Ji pasitrynė smilkinį. 

— Jei tai tiesa, Deividai, kodėl suveikė 
gardenijų kvapas? Juk pats man sakei, kad 
tas aromatas turėtų pažadinti prisiminim- 
us. Jei viskas tik mano fantazija, kodėl aš 
taip sureagavau? 

— Dar kartą aptarkime faktus, — 
trumpai nukirto jis. — Ką mes žinome? 
Kažkas nužudė Meganę Stouks, ir tai buvo 
ne Raselas Li Holmsas. 

Melanė linktelėjo. 

— Tavo motina ir brolis to nepadarė, nes 
jie turi alibi ir vis dar nepaprastai išgyvena 
dėl nelaimės. 

— Taip. 

— Bet tavo tėvas galėjo prikišti nagus. 
Mes žinome, kad jam reikėjo pinigų. O tavo 
krikštatėvis veikiausiai jam padėjo. 

— Susisiekė su Raselu Li. 

— Būtent. Taigi, mes žinome, kad 
Meganė buvo nužudyta dėl pinigų, tačiau 

jiems nepavyko tinkamai imituoti nusikal- 
timo. Todėl ėmėsi kito sumanymo — įkal- 
bėti Raselą Li Holmsą prisiimti kaltę ir 
tokiu būdu atsikratyti visų įtarimų. Raselas 
Li sutiko, vadinasi, jie kažką jam pažadėjo. 

Melanė dvejojo. 

— Tas kraujas ant audinio skiautės. Gal 
vis dėlto Raselas Li gyvas? Gal jie pažadėjo 
Holmsui tai? Gal tai jis dabar tampo visus 
už virvelių, jaukia visų gyvenimus. 

— Ne, — tvirtai atrėmė Deividas. — 
Netikiu. Tam žmogui buvo įvykdyta mirties 
bausmė liudininkų akivaizdoje. Net jei pa- 
pirktum valstijos koronerį, kad pripažintų 
Raselą Li mirusiu, nors iš tiesų jis būtų 
gyvas, pasmerktojo rankos ir kojos išlakstė 
į gabalus. Šito nesuklastosi. 

— Nebent elektros kėdėje sėdėjo ne jis. 

— O kąjjie būtų pasodinę vietoj jo? Koks 
kvailys sutiktų būti iškeptas? To jau per 
daug. Be to, — staiga vyro balsas pagyvėjo, 

— kraujas ant tos skiautės ne Raselo Li. 
DNR tyrimas parodė, kad jis tavo biolo- 
ginio tėvo. Tu nesi Raselo Li Holmso dukra, 
taigi tavo tėvas kažkas kitas. Kas, po galais, 
tavo tėvas? 

Deividas spirgėjo iš susijaudinimo. 
Melanė papurtė plyštančią iš skausmo 
galvą. Blankūs vaizdai iš praeities... O, kaip 
svaigsta galva. Ji užsimerkė ir iš nevilties 
prispaudė kaktą prie stiklo. 

Tačiau Deivido nuotaika aiškiai taisėsi. 

— Tu buvai teisi, Mel! — džiugiai ištarė 
jis. — Velniai rautų, tu visą laiką buvai teisi. 

— Aš... aš? 

— Šeima iš tiesų tave myli. Tavo šeima 
nėra bloga. Ji yra tokia, kaip tu ir manei. 
Štai kas niekaip neįsipaišė į bendrą vaizdą. 
Mes tyrėme nužudymą, kurio niekada neb- 
uvo. Mėšlas! 

— Ką? 

Deividas daugiau  nebeaiškino. Jis 
dirstelėjo sau per petį, staigiai apsuko auto- 
mobilį ir jai dar nespėjus atsitiesti užmynė 
akceleratorių. 

— Viskas bus gerai, — pareiškė jis. 

— Man skauda galvą. 

— Žinau. Dar šiek tiek pakentėk. Noriu, 
kad pamatytum vieną vietą. O tada, jei 
mano versija pasitvirtins, tu sužinosi, kas 
esi, ir mes pagaliau viską išsiaiškinsime. 

— Aš noriu viską išsiaiškinti. 

— Aišku, kad nori, Melane. O gal 
turėčiau sakyti Megane? 

— Kiekvieną kartą, kai prisimenu Tek- 
sasą, pasijuntu nevykėlė, — murmėjo Patri- 
cija. — Nevykusi žmona, motina, meilužė. 
Kai Harperis pasakė, kad galime išsikelti, 
prisiekiau sau niekada negrįžti į Teksasą. 
Aš kaltinau visą valstiją, kad sudaužė man 
širdį. 

— Aš irgi daviau panašų pažadą sau, — 
tarė Ana Margareta, — tačiau labiau iš 
reikalo. Žinojau, kad Laris Digeris nesiliaus 
knaisiojęsis, o jei ne jis, tada kas nors kitas. 
Kai buvau maža, galvojau, jog klaida yra tik 
klaida. Suklysti, susimoki ir gyveni toliau. 
Dabar manau, kad kai kurios klaidos yra 
tarsi akmenukai į tvenkinį. Iš pradžių jie 
sukelia mažus vandens raibulius, paskui vis 

didesnius ir didesnius, o kai susikaupia 
daug klaidų, jie išsilieja potvynio banga ir 
paskandina tave. 

Patricija dirstelėjo į bendrakeleivę. Abi 
keliavo nuo aušros, o ir iki jos daugiausia 
kalbėjosi. Daug ką viena kitai pagaliau iš- 
sakė, tačiau dar daug ką reikėjo suvokti. 

— Kaip galėjai mylėti tokį vyrą? — 
neiškentė Patricija. 

Ana Margareta nusišypsojo. 

— Nemanai, kad šito turėčiau paklausti 
aš? 

Patricija susiraukė. Kuo daugiau ji 
žinojo apie Harperį, tuo mažiau galėjo teisti 
kitus. 


— Kai esi jauna, — švelniai tarė Ana 
Margareta, — myli tuos, kuriuos tave mokė 
mylėti. 

— Savo tėvus. 

— Būtent. 


— O kai užaugi ir jau šį tą Žinai... 

— Per vėlu ką nors daryti. 

— Negaliu patikėti, kad aš nežinojau, — 
atsiduso Patricija. 

Pagaliau jos pasiekė savo kelionės tikslą, 
ir Ana Margareta įsuko į didžiulio seno Jur- 
gių epochos namo kiemą, kur kadaise buvo 
Patricijos ir Harperio pirmieji namai. Bal- 
tos kolonos tebestovėjo, tačiau dažai buvo 
apsilupę, o viršuje netgi įsimetęs pelėsis. 
Patricijai, jaunamartei, apsvaigusiai nuo ką 
tik pažadėtos meilės, šis namas atrodė 
nepaprastai gražus. Dabar jis buvo pasenęs, 
vienas iš tų nudrengtų pastatų, kuriuos 
nekilnojamojo turto agentai visais būdais 
bando parduoti. 

Namas pardavinėjamas jau metus, 
sužinojo šįryt jiedvi su Ana Margareta. 
Kambariai tušti, pensininkai savininkai jau 
išvykę į Floridą. Žolę reikėtų nupjauti, gėlių 
lysves išravėti. 

Viskas čia atrodė kitaip, nei prisiminė 
Patricija; pastato amžius badė aikis ir 
akiplėšiškai priminė jos pačios metus. 

— O Dieve, Ane, aš nuvyliau savo 
mergytę. 

— Mes visi nuvylėme. 

— Bet aš buvau jos motina! 

— Žinau, todėl vėl ją įsivaikinai. Ar 
niekada  nepagalvojai, kodėl  pamilai 
Melanę vos ją pamačiusi? Nes dalis tavęs 
žinojo, Patricija. Nors tavo protas buvo 
susitaikęs, kad Meganė negyva, tavo motin- 
iški instinktai žinojo tiesą. 

— Ką ji galvojo šiomis pastarosiomis di- 
enomis? Ir toji scena su Viljamu. Mano var- 
gšė mergaitė turėjo nušauti vyrą, kuris ka- 
daise buvo jai brangus. Kaip išgyventi tokį 
dalyką, net jei žinai, kad esi teisi? Tai 
nepakeliama. Ji neturėjo šito patirti! Mums 
reikėjo geriau ja rūpintis! 

— Ji stipresnė nei tu manai, Pat. Galbūt 
iš motinos ji paveldėjo daugiau nei tu 
manai. 

— Aš nenoriu, kad ji būtų stipri. Aš 
noriu, kad ji būtų saugi. Noriu, kad ji 
grįžtų! 

Patricija sugniaužė kumščius. Jai norė- 
josi kam nors tvoti, išlieti savo skausmą ir 
pyktį. Tačiau dėl dukters turėjo nusiraminti 
ir susikaupti. 

— Sakyk man, — ištarė ji po minutėlės, 
pagaliau atgniaužusi kumščius. — Mes čia. 
Aš žinau, kas atsitiko prieš dvidešimt pen- 
kerius metus. Ką dabar darysime? 

Ana Margareta gužtelėjo. 

— Jei ji ieško savo praeities, anksčiau ar 
vėliau ateis čionai. Ir jei Harperis su Džei- 
miu ieško jos, jie taip pat čia pasirodys. 
Todėl mums telieka laukti. 

Deividas pagaliau sulėtino greitį. Melanė 
atsimerkė. Ji užmigo tą pačią minutę, kai 
jie įsuko į greitkelį, mintims patekus į ak- 
lavietę. Dabar merginos rankos ir kojos 
buvo suglebusios, kūnas sunkus, tarsi jį 
slėgtų didžiulis svoris. Veidas drėgnas, 
prakaito lašeliai nusėję viršutinę lūpą ir 

Ant grindų palei savo kojas ji sugraibė 
kokakolos skardinę ir užsivertusi gerokai 
nugėrė. Skystis nė kiek nepraskaidrino 
tiršto blogos nuojautos debesies, susitven- 
kusio aplink ją. 

— Ar ką nors atpažįsti? — tyliai paklausė 
Deividas. — Neskubėk, Melane. Važiuosime 
lėtai. 

Jie privažiavo netvarkingai išsibarsčiusi- 
us namus ant vingiuoto šlaito. Galbūt ka- 
daise ši vieta buvo gerai prižiūrima, bet 
dabar atrodė apleista. Iš suskeldėjusio as- 
falto kyšojo aukštos piktžolės. Nedidelės 

giraitės, praeity teikusios malonų pavėsį, 
dabar buvo apaugusios susipynusiais 
krūmokšniais. 

Kai Melanė nuleido lango stiklą, į ją 
plūstelėjo aitrus gardenijų kvapas. 

Jos mintys suliūliavo. Mergina tvirčiau 
suspaudė rankoje skardinę, tarsi ši padėtų 
jai išsilaikyti. 

— Aš esu čia buvusi, — sumurmėjo ji. — 
Esu čia buvusi. 

— Kadaise čia gyveno tavo šeima. Patri- 
cija, Harperis, Brajanas ir  Meganė 
Stouksai. 

Po akimirkos prieš jųdviejų akis išniro 
aukštas baltas namas. 

Didžiulės baltos kolonos. Didingas Jur- 
gių epochos stilius. Priešakinėje vejoje 
milžiniška išsiraizgiusi vyšnia, į kurią 
patogu įlipti. Padėk man įlipti, tėti. Padėk 
įlipti. Aukšta, išsikerojusi gyvatvorė, kur 
kadaise buvo nepaprastai smagu žaisti 

slėpynių. Tu niekada nesurasi manęs, Bra- 
Janai. Aš gudri! Grakščiai vingiuojantis 
keliukas į kiemą, kur žaisdavo „klases“. 
Pažiūrėk į mane, mamyte, pažiūrėk į 
mane! 

Dvi moterys, stovinčios kieme šalia 
raudono išnuomoto sedano. Trumpi žili 
plaukai. Auksinė, spindinti blondinė. 

Mamyte, mamyte, kai  užaugsiu, 
atrodysiu kaip tu. 

Melanė lėtai atsisuko į Deividą. Vyro 
akys buvo kupinos susirūpinimo. Staiga jis 
tarsi ėmė tolti. 

Melanė skriejo laiku atgal, smego į 
žiojinčią juodą prarają... kol atsidūrė ap- 
dulkėjusioje medinėje trobelėje, ketverių 
metų. 

— Aš noriu namo, — išgirdo ji save. — 
Tėti Džeimi, kodėl negaliu grįžti namo? 

— Viskas gerai, Melane. Tu čia su man- 
imi, Deividu, ir tu saugi. Tu esi Meganė 

Stouks. Šeima nepadarė tau nieko bloga, jie 
niekada nepaliko tavęs. Tavo tėvas suk- 
lastojo viską dėl milijono dolerių. Pasis- 
avino draudimo pinigus. Labai sumaniai 
pasisavino. Toks Harperio veikimo būdas. 

— Tu nesupranti, — tarė ji. — Tu 
nežinai... 

Tolumoje staiga pasigirdo variklio ri- 
aumojimas. Jiems iš paskos sparčiai artin- 
osi kitas automobilis. Abi moterys atsisuko 
ir nustėro. Deividas dirstelėjo į galinio va- 
izdo veidrodėlį. Melanė stebėjo viską atsi- 
davusi likimui. Jie nežinojo. Jie negalėjo 
suprasti. Ji irgi kartą bandė bėgti. Ji 
žinojo... 

— Mėšlas, — sumurmėjo Deividas ir 
užmynė greičio pedalą. 

Melanė tik liūdnai pažiūrėjo į jį ir švelni- 
ai pasakė: 

— Nebėk. Jei bėgsi, bus tik blogiau. 

— Laikykis, Melane. Laikykis, velniai 
rautų. 

Jis nulėkė nuo kalvos nedidelės giraitės 
link. Melanė išgirdo šūksnius. Moterys 
bėgo. Visi bėgo, netgi ji mintyse bėgo. 
Dabar viską aiškiai prisiminė. Ketvirta di- 
ena, beviltiškas noras ištrūkti į laisvę. 
Tiesiog baisiai norėjosi vėl pamatyti 
šeimą... 

Visgi ji buvo nepakankamai greita. Vis- 
ada buvo per lėta. Ak, mergyt, negi 
nematai, kad bėgdama gali susižeisti? 

Melanę pažadino piktas keiksmas. Ji 
žvilgtelėjo į Deividą, vyro kakta buvo išra- 
sojusi, ir jis įnirtingai sukiojo vairą. Staiga 
priešaky atsivėrė staigus posūkis, 0 jie 
važiavo labai greitai. Per greitai. Kai bėgi, 
gali susižeisti. 

Deividas vėl nusikeikė. Bandydami at- 
siplėšti sucypė užpakaliniai ratai. Deividas 
taip tvirtai laikė suspaudęs vairą, kad net 

dilbių raumenys išsipūtė. Galbūt jis 
meldėsi, nes paskutinę akimirką at- 
siprašomai žvilgtelėjo į ją. Sušnabždėjo jos 
vardą. 

Aš myliu jį, pagalvojo Melanė. O po 
akimirkos: man labai gaila. 

Užpakaliniai ratai laimėjo. Automobilis 
staigiai apsisuko. Kiek daug riksmo. O 
Dieve, tai jos balsas, ji klykia. 

Kai bėgi, gali susižeisti. 

Į juos stipriai trenkėsi kitas automobilis. 
Melanė išvydo apstulbusį Harperio veidą. 
Tada jų automobilio priekis užlėkė ant kito 
automobilio stogo, ir jie nuskriejo. 

Deivido ranka susirado josios. Ji pajuto 
šiltą, šiurkščią odą, ir jų pirštai susipynė. 

Žemė sparčiai artėjo. Automobilis nusil- 
eido. Vėl sudžeržgė metalas. Gerklėje 
užstrigo riksmas. Juoduma. 

Sunkiai kvėpuodamas Džeimis O'donelis 
spitrijosi pro žiūronus, nukreiptus į gatvę, 
kur stovėjo senieji Stouksų namai. Jis 
jautėsi tarsi nuo ryto šeštos būtų bėgęs 
maratoną, tačiau tam jau buvo per senas, ir 
dabar, išmušus lemiamai akimirkai, viskas 
atrodė pernelyg realu. Rankos drebėjo, jis 
jau seniai jautėsi toks išsigandęs. 

Pirmiausia jis nusekė Brajaną į oro 
uostą, nes jaudinosi dėl vaikio. Paskui, nus- 
prendęs, kad turi leisti Brajanui pačiam 
skintis kelią, kaip tikram vyrui, Džeimis 
nusipirko bilietą į vieną pusę, į Hjustoną. 

Lėktuvas nusileido Hjustono „Inter- 
kontinentalio“ oro uoste, vietoje, kuri vis- 
ada sukeldavo jam per daug prisiminimų, ir 

tik keli jų buvo geri. Staiga Džeimis suvokė, 
kad nė vienas iš jų nebuvo atvykęs į Tek- 
sasą. Jie vengė šios valstijos, tarsi čia si- 
austų maras. 

Tam tikra prasme gaila. Nors daugybė 
prisiminimų kėlė kartėlį, daug daugiau 
būta mielų. Patricija. Teksaso naktys. Bra- 
jano vaikystė. Meganės gimimas, prilygęs 
stebuklui. Jėzau, kai ji pirmą kartą sugni- 
aužė jo smilių; toks mažas kumštukas, o 
toks tvirtas. Jo kūdikis. Džeimio O'Donelio 
mergytė! 

Susirasti Melanę Hantsvilyję nebuvo 
sunku. Ji gudri ir išradinga, didžiuodamas- 
is pagalvojo Džeimis, tačiau jis lengvai at- 
sekė ją į motelį ir ėmė stebėti. To vyruko iš 
FTB pasirodymas šiek tiek sunervino, 
tačiau tarp jų, regis, kažkas yra. Tiesą 
sakant, visai neblogai. Džeimis iš pat pra- 
džių pasidomėjo specialiuoju agentu 
Deividu Rigsu, kaip patikrindavo ir visus 

kitus dukters pažįstamus. Tokia tėvo išimt- 
inė teisė, bent jau jis linkęs taip manyti, 
pažinti dukters draugus. 

Tas Rigsas visai neblogas vyrukas. Kilęs 
iš vidutinės klasės. Turi gerą reputaciją Bi- 
ure, o tai Džeimis išgirdo iš šaltinio, kuris 
labai nemėgsta girti kitų. Gaila, kad serga 
artritu, tačiau juda gana gerai, o smegenų 
skyriuje vertinamas kur kas labiau nei visi 
kiti; beje, jis ganėtinai mikliai išryškino 
Harperį Stouksą. Vien už tai Džeimis 
padėjo tam vyrukui didelį pliusą. 

Visgi dabar Melanę bus sunkiau sekti. 
Džeimis abejojo, ar Melanei šautų į galvą 
pažiūrėti į galinio vaizdo veidrodėlį, tačiau 
Rigsas — profesionalas. Tad Džeimiui teko 
sekti juos itin atsargiai, atsilikus per tris 
automobilius, retsykiais išsukant iš kelio. 
Kai jie privažiavo kvartalą, kur gyveno 
ponia Aplbi, tapo lengviau. Jis tiesiog 


815/873 
sustojo degalinėje prie pagrindinio kelio ir 
laukė. 

Kai po keturiasdešimt penkių minučių jų 
išsinuomotas automobilis vėl pasirodė 
kelyje, Džeimis aiškiai išvydo Melanės 
veidą. Ji atrodė išblyškusi, sukrėsta ir 
kenčianti. 

Dievo motina, jo širdis apsivertė 
krūtinėje. 

Atrodė, kad kiekvieną kartą, kai jis mė- 
gindavo apsaugoti savo dukterį, tik 
įskaudindavo ją. Ir pamažu jį užvaldė si- 
aubinga, gelianti mintis, kad galbūt 
Harperis buvo geresnis už juos visus. 
Melanė taip natūraliai puolė jam į glėbį, kai 
Stouksai ją įvaikino. Vadino jį tėčiu, nerda- 
vosi iš kailio norėdama prajuokinti. Atrodė 
laiminga. 

Kai Džeimis pritūpdavo pakalbinti savo 
dukterį, kurią smarkiai rizikuodamas 

saugojo penkerius metus, mergaitė atšly- 
davo nuo jo. 

Jis vis dar labai aiškiai prisiminė tą 
akimirką. Kai jo širdis kone liovėsi plakusi 
krūtinėje. Kai jis pajuto dulkių skonį 
burnoje. Kai rankos pačios susigniaužė į 
kumščius. 

Harperio šypseną iš kitapus kambario, 
džiūgavimą dėl Džeimio skausmo. 

Ir netikėtą suvokimą, kaip stipriai nek- 
enčia to kalės vaiko. 

Nuo tos dienos Džeimį užvaldė troški- 
mas, kad Melanė viską prisimintų. Ji turėtų 
pažinti tikrąjį egoisto ir pinigų trokštančio 
Harperio Stoukso veidą. Melanė turėtų 
sužinoti, koks iš tiesų yra Džeimis ir kaip 
nuoširdžiai mylėjo ją visus tuos metus. 

Tačiau to neįvyko. Melanė augo 
laiminga. Harperis buvo jai stebėtinai ger- 
as, galbūt todėl, kad žinojo, kaip tai erzino 
Džeimį. O gal jam irgi rūpėjo Meganė, 

daugiau, nei jis kada nors pripažins. Patri- 
cija ir Brajanas dievino ją ir su dėkingumu 
vėl ėmėsi motinos bei brolio vaidmenų. 
Džeimis kentėjo. O  Melanė... Melanė 
užaugo ir virto tokia miela, patenkinta 
jauna moterimi, kad Džeimio pyktis 
prarado savo svarbą. 

Jis tegalėjo linkėti jai visko, kas geri- 
ausia. Ir nors išdidumas reikalavo imtis 
veiksmų, o širdį tebetvilkė nuoskauda, 
Džeimis niekada nesikišo. Mylėti vaiką, 
suprato jis, yra žeminantis jausmas. Taip 
krito galingieji, taip lengvai jis neteko 
malonės. 

Paskui, prieš šešis mėnesius, Harperis 
įbruko Melanę Viljamui Šefildui. Išspyrė iš 
namų sūnų, nes šis pasisakė esąs gėjus. Ir 
tas kietaširdis, smulkmeniškas Harperis 
leido Patricijai vėl pasinerti į alkoholį. Gali- 
ausiai visa Melanės šeima vėl ėmė sparčiai 
irti. Pats Harperis apsimetė esąs geresnis 

už savo sumautą šeimą, nors visą tą laiką 
dėl pinigų pjaustė sveikus pacientus. 

Daugiau Džeimis nebegalėjo kentėti. 
Prieš dvidešimt penkerius metus jis 
padovanojo Harperiui pasaulį. Naują pra- 
džią su milijonu dolerių ir, kai tik atėjo 
tinkamas metas, savo paties dukrą, kad 
Stouksų šeima būtų pilna. Ką daugiau 
galėtų žmogus duoti žmogui? Ką dar buvo 
galima padaryti, kad užtikrintų Patricijos 
Stouks laimę? Kaip drįso  Harperis 
prašvilpti viską dėl dolerio? 

Netgi įniršęs Džeimis galėjo išlikti 
stebėtinai šaltakraujis. Jis rengė savo 
strategiją, kūrė planą, ruošėsi veikti. 

Harperis pagaliau gaus, kas jam prik- 
lauso, o Džeimis galės triumfuoti. 

Tik, deja, pakeliui daug visko nutiko. 
Harperis nusamdė žudiką, kad šis pašalintų 
Larį Digerį ir jo paties dukrą. Džeimis 
suprato tai tą pačią akimirką, kai tik išvydo 

policijos fotorobotą per televizorių, — tai 
buvo jo pažįstamas, su kuriuo pats buvo 
supažindinęs Harperį praeityje; kadangi 
Džeimis jo tikrai nesamdė, vadinasi, tai 
padarė Harperis. Džeimiui teko sumedžioti 
savo bičiulį ir suvaryti jam tris kulkas į 
krūtinę, tiesiog iš principo. Tegul nekiša 
nagų prie mano dukters. 

Kai dėl to, ko nusipelnė Harperis... 
viskam savas laikas. 

Tačiau Harperis jį vėl nustebino. 
Pradėjo taip spausti Viljamą, kad vyrukas 
palūžo. Tada pamėgino apkaltinti Melanę 
dėl Viljamo mirties. Tarsi Raselo Li Holmso 
sūnus būtų nusipelnęs geresnio galo. 

O šiandien, vos prieš keturiasdešimt 
penkias minutes,  Džeimis pastebėjo 
Harperį Stouksą čia, Hjustone, akivaizdžiai 
ieškantį Melanės. 

Žaidėjai buvo susirinkę, tačiau veiksmas 
aikštelėje vyko greičiau, nei Džeimis 

tikėjosi. Ir pirmą kartą nuo tada, kai pats 
pradėjo viską prieš mėnesį, O'Donelis 
nuoširdžiai bijojo. 

Ne dėl savęs, o dėl Melanės. 

Dabar jis stovėjo kelyje virš senojo 
Stouksų namo, iš kur visa gatvė buvo kaip 
ant delno. Matė, kaip atvyko Patricija ir 
Ana Margareta. Tada šoninėje gatvelėje 
pastebėjo laukiantį Harperį. 

Privažiavo Deividas su Melane. Harperis 
šovė iš vietos. Prisivijo juos. Ir tada auto- 
mobiliai puolė vienas paskui kitą. Nuo vi- 
eno kalnelio į kitą. 

Sucypė padangos. Sudžeržgė metalas. 
Priešais Džeimio akis pralėkė visos didži- 
ausios baimės, o jis buvo per toli, kad ką 
nors padarytų. Automobilis apsisuko, at- 
sitrenkė į kitą ir išlėkė į orą. Tada kurtin- 
amai žnektelėjo ant žemės, variklio dangtis 
atsidarė. 

Patricija ir Ana Margareta klykdamos 
pasileido bėgti nuo namo. 

Jis užgniaužęs kvapą laukė pasirodant 
savo dukters. 

Automobilio durelės atsidarė. Melanė 
svirduliuodama atsistojo. Jos kakta buvo 
kruvina. Atrodė apdujusi ir sutrikusi. 
Staiga ji puolė į giraitę. 

Džeimis norėjo šūktelėti ją, bet buvo per 
toli. Harperis pastebėjo Melanę iš savo 
automobilio ir išlipo. Jo rankose buvo gink- 
las. Vyras pasileido į miškelį paskui 
Melanę. 

Rigso kol kas nesimatė, tačiau laukti 
nebuvo kada. Džeimio galvoje sukosi vien- 
intelė ir svarbiausia mintis: Melanė. 

Tai štai kaip viskas baigiasi, fatališkai 
pagalvojo Džeimis. 

Jis pajudėjo iš savo vietos. Jis turi 
ginklą, taip pat patirties ir įgūdžių. Visgi 

nerdamas į mišką galvojo tik apie savo duk- 
terį ir dar niekada taip nebijojo. 

Tu dar ne viską žinai, mergyt. Tu 
nežinai... 

O Dieve, gali pasiimti mano kvailą 
gyvenimą, tik apsaugok mano mergytę. 
Tiesiog apsaugok mano mažytę nuo 
Harperio. 


Keturmetė Meganė bėgo. Ji vis bėgo ir 
bėgo. Šakos kabinosi jai į plaukus, draskė 
skruostus. Neaukšti šiurkštūs krūmai plėšė 
mėgstamą mėlyną suknutę ir bandė 
sulaikyti. 

Ji atkakliai yrėsi į priekį kilnodama sa- 
vo mažas kojytes. Reikia bėgti. Reikia 
bėgti greitai. Reikia bėgti greitai, greitai, 
greitai. 

Ji nori namo, pas mamą. Metas grįžti 
namo. 

Meganė ėmė bėgti greičiau, tačiau žing- 
sniai užjos nugaros artėjo. 

Tėtis Džeimis ją pagaus. Tėtis Džeimis 
vėl nuves ją į tą trobelę. Ne, ne, ji nori pas 
mamą. Ji nori pas Brajaną! 

Tu negali grįžti namo, Megane. Jie tavęs 
nebenori. Noriu namo! Viskas bus gerai, 
mažute, aš pasirūpinsiu tavimi, mes 
nuvešime tave į daug gražesnę vietą. Žinai, 
galėsi gyventi kaip princesė tolimoje kara- 
lystėje, kuri vadinasi Londonas. Noriu 
namo! Žinau, mieloji, bet tu negali. 
Harperis... tavo tėtis, tau dabar negalima 
pas jį. Harperis netgi nėra tavo tikras tėtis, 
mieloji, ir bijau, kad jam šiuo metu terūpi 
pinigai. NORIU NAMO! Mieloji, ne! 

Žingsniai, jie artėja. Traiško, laužo 
šakeles. 

Bėk, Megane, bėk. Greičiau, greičiau. 

Žingsniai vis artėja... 

Bėk, bėk. 

Kvėpavimas artėja... 

BĖK, MEGANE, BĖK! 

Iš už medžio išniro ranka ir stipriai ap- 
kabino ją per liemenį. Melanė pamėgino 
riktelėti. Po sekundės ranka užspaudė jai 
burną, ir ji pateko į didelį, stiprų glėbį. 

— Ša, mieloji, — sušnabždėjo Džeimis 
O'Donelis Melanei į ausį, traukdamas ją 
gilyn į tankius krūmokšnius. — Tyliau. 

Ir Melanė pirmą kartą suvokė, kad 
miškelyje yra dar kažkas. Staiga už 
dvidešimties pėdų pro šakas išniro Harper- 
is su labai dideliu ginklu rankoje. 


Deividas atsipeikėjo nuo zvimbimo aus- 
yse. Jis sumirksėjo nesuprasdamas, ką 
veikia šaudykloje. Tada nusistebėjo, kodėl 
šaudykloje taip šviesu. Ir kodėl jo veidas 
drėgnas. 

Kilstelėjo ranką. Nuleido. Jo veidas buvo 
kruvinas. 

Ištiesė ranką, ieškodamas Melanės, 
tačiau jos nebuvo šalia. Automobilio 
durelės plačiai atidarytos, saugos diržas 
gulėjo ant žemės. Už jų spraudėsi kitas 
automobilis; jo vairuotojo durelės taip pat 
buvo atviros. 

Deividas stumtelėjo savo dureles. Nieko. 
Mėšlas. Jo rankos virpėjo, ant kaktos 
pūpsojo nemažas guzas ir žiojėjo žaizda. 
Pirmą kartą gyvenime jam skaudėjo ne tik 
nugarą. Jėzau Kristau, reikia rasti Melanę. 

Pagaliau jam pavyko atsisegti saugos 
diržą. Deividas peršliaužė per keleivio sė- 
dynę ir griuvo ant žemės. Pasaulis apsiver- 
tė, paskui ėmė suktis. 

Laikydamasis už automobilio šiaip taip 
atsistojo. Ginklą tebeturėjo, tad nebuvo be- 
jėgis.  Melanė kažkur ten, apdujusi, 
sutrikusi ir pažeidžiama. 

Metas susiimti, Deividai. Reikia veikti. 

Jis nusiplėšė nuo kaklo kaklaraištį ir ap- 
sirišo juo kaktą. Kraujas nustojo sruvęs į 
akis. Tada suleido nagus sau į delnus. Pa- 
saulis liovėsi sukęsis. 

Deividas atlenkė savo išpuoselėtos bere- 
tos saugiklį, pirmą kartą per ilgus metus 
mintyse padėkojo savo tėvui ir nėrė į 
mišką. 


Melanė stovėjo it įbesta, smarkiai 
besitrankančia širdimi. Pasaulis aplink juos 
nuščiuvo, todėl kiekvienas judesys, kiekvi- 
enas garsas atrodė perdėtas. Krikštatėvis 
vis labiau spaudė ją prie savęs, kol beveik 
nebegalėjo kvėpuoti. Visai čia pat jos tėvas 
slinko pro krūmokšnius tarsi medžiotų 
mažą žvėriuką. Ginklą Harperis laikė 
rankose. Džeimio ginklas buvo po jo 
švarku, spaudėsi į Melanės šonkaulius. 

Jos atminty iškilo vaizdas. 

Ji užkliuvo už medžio šaknies ir 
parkrito. Iš plaučių ūžtelėjo oras. Viskas 
baigta. Ją pagavo. Jos keliai buvo kruvini, 
plaukai prisivėlę smulkių šakelių. Net 
pravirkti negalėjo, nes plaučiuose ne- 
bebuvo oro. 

Tėtis Džeimis priklaupė šalia; jis irgi 
atrodė pavargęs. Keista, kad tėčio Džeimio 
akys pilnos ašarų. Jis lėtai nubraukė jai 
nuo veido plaukus, patikrino, ar niekas 
nelūžo, apžiūrėjo kruviną kelį. 

Tėtis Džeimis švelniai, labai švelniai 
išrinko tuos skaudžius akmenukus jai iš 
žaizdos. Ir nesiliovė murmėjęs, kad viskas 
bus gerai. Jai tik reikia laiko apsiprasti ir 
suvokti, kad jis niekada nenuskriaus jos. 
Tėtis Džeimis vadino ją savo mažąja 
dukrele. 

Bet ji vis tiek jo nekentė, nes neleido jai 
grįžti pas šeimą, 0 ji norėjo namo! 

Kažkas sutraškėjo krūmuose už nugaros. 
Džeimis pasisuko, Harperis kilstelėjo galvą. 
Melanė suprato, kad jie abu stebi vietą, kur 
pasigirdo garsas, ir nusprendė veikti. 

Ji smogė alkūne krikštatėviui į pilvą. 
Vyras aiktelėjo, pamėgino atsitiesti, tada ji 
užmynė jam ant kojos. Džeimis apstulbo ir 
atleido gniaužtus, o Melanė iš visų jėgų jį 
pastūmė. Jis pabandė sugriebti už rankos. 
Ji pasilenkė, nėrė pro krikštatėvio rankas ir 
puolė dešinėn, tolyn nuo abiejų vyrų. 

— Prakeikimas! — nusikeikė Džeimis. 

— Melane! — šūktelėjo Harperis. 

Melanė įtraukė galvą ir pasileido dar 
greičiau. 

Ir tada viskas įvyko vienu metu. Sut- 
raškėjo šakos, sušlamėjo lapai. Ji manėsi 
bėganti labai greitai, tačiau krikštatėvis jau 
buvo šalia, tiesė ranką jos pusėn. Tada iš 
kairės pasirodė Harperis ir nusitaikė į ją. 

Melanė išgriuvo į laukymę tą pačią 
akimirką, kai nuaidėjo šūvis. 

Kulka lėkė tiesiai į ją. Tada iššoko jos 
krikštatėvis. Džeimis atskriejo lanku, 
uždengdamas ją savo kūnu, žiūrėdamas 
tiesiai į akis, taip ištikimai, ryžtingai ir 
liūdnai. 

Kulka smigo jam į nugarą. Džeimis susil- 
enkė ir žnektelėjo ant žemės. 

Melanė išvydo Harperį, laikantį vis dar 
teberūkstantį ginklą. 

— Velniai rautų, — tarė jis, — visą gyven- 
imą tas tipas painiojosi man po kojomis. 

Ir tada nukreipė ginklą į savo įdukrą. 


Deividas brovėsi pro krūmus. Lapai 
vėlėsi jam į plaukus, šaknys pynėsi po ko- 
jomis. Vaizdas akyse praskaidrėjo, tačiau 
dabar jis suprato pasiklydęs miške, 
nežinojo, nei iš kurios pusės atėjo, nei kur 
ėjo. 

Jis atsidūrė pakelėje, toje pačioje vietoje, 
nuo kurios pradėjo, tik dabar išgirdo 
trankymąsi kito automobilio bagažinėje. 

— Ei! — šaukė vyriškas balsas. — 
Išleiskite mane! 

Spynelėje Deividas rado raktelius ir at- 
rakino bagažinę. Joje gulėjo Brajanas 
Stouksas. 

— Ar tu sveikas? — paklausė Deividas, 
padėdamas jam išlipti. 

Brajanas čiupinėjosi nosį. Atrodė taip, 
tarsi kas nors jam būtų kaukštelėjęs 
plaktuku. 

— Harperis, — sumurmėjo jis. — Jis turi 
ginklą. Trenkė man. 

— Trenkė tau? Kodėl? 

— Nenorėjo, kad padėčiau... padėčiau 
Melanei. Reikia padėti Melanei. 

Jis pamėgino pasilenkti į priekį, tačiau 
neišlaikęs pusiausvyros sudribo ant asfalto. 

— Tu nesupranti, — iškvėpė jis. — 
Harperiui reikia paslėpti pėdsakus. 
Harperis... turi... nužudyti ją. 

— Kodėl? Ji jo dukra. 

— Ne, ne jo. Ji Džeimio dukra. Negi ne- 
supranti? Ji Džeimio... 

Paskutines dėlionės detalės sukrito į vi- 
etas Deivido galvoje, ir jiems įkandin 
aplankė suvokimas, kad Harperis iš tiesų 
gali bandyti nužudyti Melanę. Mėšlas! 

Tarsi perskaitęs jo mintis, tylą perskrodė 
šūvis. 

— Padėk Melanei, — šūktelėjo Brajanas. 
— Bėk! 

Deividas pasileido bėgti. 


Melanė suklupo ant žolės, nekreipdama 
dėmesio į Harperį ir jo ginklą. Mėlynos 
Džeimio akys buvo įsmeigtos į ją, jo ranka 
drebėjo, lūpos gaudė orą. Ji išgirdo 
klerktelėjimą ir suprato, kad kulka pataikė į 

plautį. Iš jo kūno tikrąja žodžio prasme ver- 
žėsi oras. 

O Dieve. Pati nežinodama kodėl, 
pažiūrėjo į tėvą prašydama pagalbos. 
Harperis nejudėjo. Jis atrodė sustingęs iš 
nuostabos. Galbūt jis neketino šauti. Gal 
nenorėjo nieko bloga nei Džeimiui, nei jai. 

— Prašau, — sušnabždėjo ji. — Tu juk 
gydytojas. Tėti... 

Jis neatsiliepė. 

Melanė nusisuko nuo jo ir sutelkė 
dėmesį į savo krikštatėvį. 

— A-a-atleisk m-m-an, — sudejavo 
Džeimis. 

— Ša... viskas gerai. Dabar nejudėk, 
vėliau viską paaiškinsi. 

— Tu... n-niekaip neprisiminei. Aš n- 
norėjau, kad tu... pri... prisimintum... 

Ant jo lūpų pasirodė kraujo puta. Vyro 
akys ėmė gesti, ir Melanė stipriau suspaudė 
jo ranką. 

— Ne, kad tave kur. Tu nemirsi čia, 
Džeimi. Aš tau neleisiu... 

Jis liūdnai pažiūrėjo, ir Melanė suprato, 
kad jau per vėlu. 

— Savanaudis... kaip Harperis. Anė teisi. 
Aš nesu geresnis. Megane... 

— Džeimi. 

— Myliu tave, mergyt... mano dukrele. 

— Ne, Džeimi, ne... 

Jo kūną supurtė traukuliai. Ji bandė su- 
laikyti jį, kad nejudėtų, virpančiais pirštais 
bandė užspausti kulkos skylę. Kraujas, tiek 
daug kraujo teka iš jo šonkaulių, burnos. 
Džeimio kūnas nevaldomai drebėjo. 

— Prakeikimas, — sušuko ji. — Nedrįsk 
numirti! Tik ne dabar! 

Tu visada būsi mano mažoji dukrelė, 
pasakė jis. Kad ir kur eitum, tu niekada ne- 
būsi viena. 

Aš pamiršau, pamiršau." Nieko 
neprisiminiau. O, Džeimi, man taip gaila. 

— M-M-Megane, — išspaudė jis. 

— Ką, Džeimi? Ką nori pasakyti? 

— Ištark tai... nors kartą... 

— Ką ištarti? 

— Pavadink mane... tėčiu. 

— Tėti, — pravirko ji. — Tėti. 

Jis paskutinį kartą atsiduso, ir jo kančios 
pagaliau baigėsi. Džeimis O'Donelis gulėjo 
nejudėdamas. Jis buvo miręs. 

Miškelyje sutraškėjo šakos. Apkibusios 
gervuogėmis į laukymę netikėtai išgriuvo 
Patricija Stouks ir Ana Margareta. Dešinėje 
į dangų pakilo pabaidyti paukščiai. Į 
laukymę išpuolė ir Deividas Rigsas su 
ginklu rankoje. 

Visi apstulbę sužiuro. Kruvinas Džeimio 
O'Donelio kūnas gulėjo ant žemės. Melanė 
klūpojo šalia jo ašarotu veidu. Harperis 
Stouksas stovėjo... 

Deividas nusitaikė į Harperį tą pačią 
akimirką, kai šis atsitokėjęs atstatė 9 mm 
kalibro ginklą į Melanę. 

— Atsitraukite, — paliepė Deividas. — 
FTB. 

— Harperi, dėl Dievo meilės, — šūktelėjo 
Patricija. 

— Užsičiaupk! — atkirto Harperis. — Jei 
kas pajudės, iškart šausiu! 

Kaip keista, pagalvojo Melanė. Jautėsi 
taip, tarytum matytų savo įtėvį pirmą kartą. 
Bruožai, kurie visuomet jai atrodė tokie 
brangūs, buvo išblėsę, veidas įsitempęs. 
Kampuotas smakras suglebęs, ryškios 
mėlynos akys kupinos baimės. 

Ir tai vyras, kurį ji mylėjo kaip savo tėvą 
didžiąją gyvenimo dalį. Silpnas, tik savimi 
besirūpinantis, nepatikimas vyras, iškeitęs 
ją į milijoną dolerių ir savo rankomis 
sužlugdęs visą šeimą. 

— Kalbėk, kad tave kur, — piktai pratarė 
Melanė. — Kartą ir visiems laikams papa- 
sakok, ką padarei. 

— Tu nieko nežinai, — iškošė Harperis. 
— Aš padariau tai, ką reikėjo. Padariau tai 
dėl savo šeimos. 

— Tu atėmei iš mūsų dukterį! — šūk- 
telėjo Patricija. — Ir dar drįsti sakyti, kad 
padarei tai dėl šeimos? 

— Ji nebuvo mūsų dukra. Ji buvo tavo 
vaikas. Tavo ir O'Donelio, o tu primetei ją 
man, tarsi aš nieko nesuprasčiau. Gal 
manai, kad aš kvailas? Dieve, Pat, kodėl tai 
padarei? Aš mylėjau tave. 

— Tikrai, Harperi? Iš kur galėjau žinoti, 
kai tu nuolat būdavai darbe. 

— Aš stengiausi dėl mūsų. O gal eidama 
apsipirkti tu nė nesusimąstydavai, iš kur 
ateina pinigai? 

— Aš eidavau apsipirkinėti, nes daugiau 
neturėjau ką veikti! Dėl Dievo, jei tik 

būtum ką nors pasakęs. Kvaily, dėl tavęs aš 
būčiau gyvenusi kaip vargšė. Dėl tavęs 
netgi atsisakiau Džeimio. Aš nuoširdžiai 
tave mylėjau ir laukiau, kada atsakysi tuo 
pačiu. Aš tikrai norėjau — o Dieve, aš 
kūriau planus, kaip išsaugoti mūsų san- 
tuoką, o tu pagrobei mūsų dukrą! Ar tu ją 
surišai? Ar ištempei klykiančią iš auklės 
automobilio? 

— Nieko panašaus! Aš nieko nedariau. 
Viską padarė Džeimis. 

— Nes tu jį privertei, — įsiterpė Ana 
Margareta. — Nes leidai jam suprasti, kad 
jei jis nepadės suklastoti  Meganės 
nužudymo dėl draudimo pinigų, tu iš tiesų 
gali tai padaryti. 

— Aš buvau įskaudintas, aš pykau... 

— Jums terūpėjo pinigai, — tiesiai 
pareiškė Deividas. 

Melanė matė, kaip jis atidžiai vertina 
padėtį ir pamažu slenka į šoną, kad galėtų 

geriau nusitaikyti. Jis nežymiai linktelėjo. 
Melanė suprato, jog Deividas bando 
nuraminti ir pasakyti, kad kontroliuoja 
padėtį. 

Melanei nerūpėjo. Jos tikrasis tėvas 
gulėjo negyvas. Įtėvis stovėjo nusitaikęs į ją 
ginklu. Ji jautėsi išduota ir įpykusi. Ir tada 
prisiminė, kad Džeimio ginklas tebebuvo 
po jo švarku. 

— Kaip jūs tai padarėte? — kalbėjo 
Deividas, slinkdamasis į kairę, kad geriau 
matytų Harperį. — Buvote įpykęs, bank- 
rutavęs. Nusprendėte, kad reikia išnaudoti 
situaciją. Atsikratyti Meganės ir užsidirbti 
milijoną dolerių. Labai sumanu. 

— Smegenys visuomet buvo mano stipri- 
oji pusė, — tarė Harperis. — Nesivarginkite, 
agente. Aš neketinu nieko prisipažinti. 

— Tau ir nereikia, — paniekinamai 
atšovė Ana Margareta. — Aš viską žinau. Aš 

irgi ten buvau. Kaip Raselo Li Holmso 
žmona. 

Ji nervingai šyptelėjo Deividui. 

— Aš papasakosiu jums viską nuo pra- 
džių. Harperis surezgė savo siaubingą 
planą. Jis žinojo, kad Meganė ne jo dukra 
— nesvarbu, kad mažylė ketverius metus jį 
dievino — ir norėjo pašalinti ją iš namų. 
Dėl dukters Džeimis būtų padaręs bet ką, 
todėl ir sutiko. Jis suvaidino Meganės 
pagrobimą, nuvežė į saugią vietą... 

— Į sukiužusią trobą! — šūktelėjo 
Harperis. — Štai kaip jis elgėsi su savo 
vaiku. 

— O ką jis galėjo padaryti, Harperi? Kaip 
iš šeimos draugo, iš jo buvo tikimasi pagal- 
bos ieškant mergytės. Be to, kaip jis būtų 
paaiškinęs, kad staiga iš kažkur atsirado 
mergaitė ir keliauja kartu su juo? Jei būtų 
palikęs ją pas draugą, vėliau tas žmogus 
galėjo šantažuoti tave. Jei būtų nuvežęs į 

viešbutį, kas nors tikrai būtų pastebėjęs išt- 
isomis dienomis verkiančią keturmetę. Tu 
primygtinai reikalavai, kad viskas būtų at- 
likta nepriekaištingai. Todėl taip, jis 
užrakino dukrą trobelėje vidury miškų, kur 
niekas negalėjo jos rasti. Tai nebuvo pati 
geriausia vieta, ir Džeimis labai dėl šito 
kankinosi. Užtat viskas puikiai pavyko. Ji 
buvo saugiai paslėpta, tu galėjai suklastoti 
išpirkos raštelį, o Džeimis galėjo surinkti 
dar šimtą tūkstančių, kad padėtų tau. 

— Brajanas žinojo, kad Harperis taip ir 
nenuvežė niekam tų pinigų, — pasakė 
Deividas. — Dievulėliau, Harperi, jau kai 
griebi, tai griebi. 

Harperio ranka, laikanti ginklą, pradėjo 
virpėti. Kiekvieną kartą kuriam nors 
prakalbus jis baugščiai pasisukdavo į tą 
pusę. Tai pastebėjo ir Deividas su Melane. 
Ji susmuko ant žemės ir pasislinko arčiau 
Džeimio švarko. 

— Policija, — toliau kalbėjo Ana Mar- 
gareta, — tučtuojau pradėjo tyrimą, kaip 
Harperis su Džeimiu ir tikėjosi. Harperis 
buvo apsukrus, niekas nesusekė, kad tai jis 
parašė tą išpirkos raštelį. Kita vertus, tu 
iškart supratai kai ką pražiūrėjęs, ar ne, 
Harperi? Tu leng-vai gavai šimtą tūk- 
stančių, tačiau negalėjai iškart jų išleisti — 
policija būtų pastebėjusi. Ne, tau reikėjo 
pinigų, kuriuos galėtum pateisinti. Gyvybės 
draudimo pinigų. Žinoma, tam reikėjo mer- 
gaitės kūno, tačiau niekas nieko nerado. 
Todėl tu vėl nuėjai pas Džeimį. Kad tavo 
planas pavyktų, jis turėjo surasti lavoną. 
Keturmetės lavoną, kuris bent jau apytikri- 
ai atitiktų Meganės išvaizdą. 

Jau pakišusi ranką po Džeimio švarku, 
Melanė sustingo. 

— Jis ne... juk jis nieko nenužudė? 

— Žinoma, ne. Jis eidavo atpažinti kūnų, 
pameni? Džeimis išlaukė, kol pamatė 

ganėtinai panašų. Tai užtruko keturis 
mėnesius, keturis įtampos kupinus mėnesi- 
us, o policija tuo tarpu taršė tavo šeimą. 
Tada Džeimis pavogė lavoną iš Misisipės 
morgo. Jis nukirto rankas, kad neliktų 
pirštų atspaudų. Nukirto galvą, kad nebūtų 
galima nustatyti asmenybės pagal dantų 
aprašą. Paskui suvyniojo kūną į antklodę. 
Visa tai jis papasakojo man gerokai vėliau. 
Kaip liko vienas su tuo kūneliu miške. Kaip 
iškasė negilų kapą, kaip sunaikino visus 
įkalčius. Kaip jautėsi blogesnis už patį blo- 
giausią, tarsi pats būtų nužudęs tą vaiką. 
Džeimis jautėsi taip blogai, kad vos pris- 
ivertė tai padaryti. Ji buvo tokia maža, 
graži mergytė, kuri niekada negrįš namo. 
Jis verkė. Tada paguldė kūną į kapą, kad 
surastų pėdsekiai šunys. Ūgiu ji buvo labai 
panaši į Meganę, todėl, kai Harperis 
patvirtino, kad tai Meganė, policija daugiau 
nesiaiškino. Dieve, tai buvo liūdna diena. 

Patricija liūdnai linktelėjo. Netgi 
Harperis, rodės, nusiminė. Tada nusikeikė. 

— Bet ta prakeikta policija niekaip neat- 
stojo, — tarė jis. — Mes padarėme viską, 
kaip planavome, o tada jie suėmė Raselą Li 
Holmsą ir išsiaiškino, kad ta maža trobelė, 
kurioje buvo laikoma Meganė, ne jo. Jėzau 
Kristau, iš kur galėjome žinoti, kad jau kitą 
savaitę jie sučiups tą niekšą? — Harperis 
maištingai pažvelgė į Aną Margaretą. — 
Tavo vyras nė iš tolo nebuvo toks gudrus 
kaip aš. 

— Ir ačiū Dievui, — sausai atsiliepė ji. 

— Kas buvo toliau? — lyg niekur nieko 
pasiteiravo Deividas. 

Jis buvo trimis pėdomis arčiau 
Harperio. Kai tiek daug žmonių, geriau 
prisėlinti prie taikinio kaip įmanoma 
arčiau. Tada Deividas suvokė, kad ir 
Melanė judėjo. Ji jau beveik sėdėjo ant 

Džeimio kūno, pakišusi ranką po jo švarku. 
Po galais, ką ji daro? 

— Harperis pardavė sielą velniui, — pa- 
sakė Ana Margareta. — Nusiuntė Džeimį į 
kalėjimą derėtis su pačiu Raselu Li. Ir jie 
susitarė. Raselui Li tereikėjo prisipažinti 
nužudžius dar vieną vaiką, o Harperis 
Stouksas ir Džeimis O'Donelis mainais 
pažadėjo mūsų vaiką užauginti prabangoje. 
Kad jis turės viską, ko mes niekada neg- 
alėtume suteikti. Ir nors Raselas Li pats 
buvo velnio įsikūnijimas, jis nepaprastai 
didžiavosi tuo berniuku. Ko tie vyrai kraus- 
tosi iš proto dėl sūnų? 

Melanė klausiamai pažiūrėjo į Aną 
Margaretą. 

— Jie tikrai sutiko pasirūpinti Raselo Li 
vaiku? Tai kas gi jis? 

— Viljamas, mieloji. Viljamas Šefildas 
buvo mano sūnus. Jau kitą dieną po to, kai 
buvo suimtas Raselas Li, aš atidaviau jį į 

vaikų namus, nes bijojau, kad koks nors 
žurnalistas kaip Laris Digeris suras mus ir 
pavers jo gyvenimą pragaru. Aš nuoširdžiai 
tikėjau, kad taip bus geriausia. 

— Paskui, kai Raselas Li ir Harperis sus- 
itarė, aš pasirūupinau dokumentu. Harperis 
ir Džeimis turėjo pasirašyti prisipažinimą, 
ką padarę. Tą prisipažinimą aš įdėjau į sei- 
fą, nurodžiusi jį atidaryti ir dokumentą per- 
duoti policijai, jei man kas nors atsitiktų. 
Laikui bėgant aš persikėliau į Bostoną, kur 
taip pat galėjau pradėti viską iš naujo, 
susikurti gyvenimą ir, žinoma, stebėti 
Harperį. Kai dėl Viljamo... 

Moteris kurį laiką dvejojo, tada paraudo. 

— Aš buvau tokia tikra, kad tuose berni- 
ukų namuose jam bus geriau, — tyliai pa- 
sakė ji. — Kiekvienais metais nusiųsdavau 
pinigų, kad sūnus turėtų viską. Brolija 
pažadėjo gerai rūpintis... Jis galėjo gyventi 
nesijaudindamas, kad koks nors žurnalistas 

susies jį su nusikaltėliu tėvu. O visi tie pini- 
gai... Aš pati užaugau vargingoje šeimoje, 
todėl maniau, jog pinigai yra svarbiausia. 
Matyt, visgi nesu geresnė už Harperį. 

— Ne, — tarė Melanė. Ji kažkaip 
pasikeitė, ir tai atsispindėjo jos veide. Nur- 
imo. Nebebijojo. — Mes visi geresni už 
Harperį. Nes niekas juk tuo nesibaigė, ar 
ne, tėti? Po penkerių metų Raselui Li 
pagaliau buvo įvykdyta mirties bausmė, ir 
niekas nieko nebūtų sužinojęs. Bet kaipgi 
tavo šeima? Tavo šeima, kuri, kaip tu tikė- 
jaisi, turėjo džiaugtis milijonu dolerių? 
Mama geria, Brajanas vis dar gydosi. Tu 
visą laiką dirbi, kad tik nereikėtų galvoti, ką 
padarei. Bet net ir tuomet tu nepasielgei 
tinkamai. Džeimis tau paskambino. Prisi- 
menu, buvau viešbučio kambaryje Londone 
ir viską girdėjau, tik nesupratau. Džeimis 
šaukė, kad tavo planas pavyko, kad tu 
susikūrei puikų gyvenimą, tai kodėl dabar 

negalėtum grąžinti šiokios tokios skolos. Aš 
liūdžiu be mamos. O mama ir Brajanas 
liūdi be manęs. Jis galėtų viską suorgan- 
izuoti. Ištrintų mano atmintį, kad net aš 
niekada nieko nesužinočiau. Jis paliktų 
mane ligoninėje, o Harperis „rastų“. Tada 
galėtum mane įsivaikinti. Tau nė nereikėtų 
apsimetinėti tikru tėvu. Šį kartą būtum ger- 
as įtėvis, įsidukrinęs paliktą mažą mergaitę. 
Tau tai patiko, ar ne, Harperi? Galėjai 
pasirodyti esąs geras. 

Harperis atkakliai tylėdamas stebeilijo į 
ją. 

— Bet netgi tada, — tarė Melanė, — tu 
susimovei! Ir toliau švaistei pinigus, ar ne? 
Tapai puikiu chirurgu, vis daugiau ir 
daugiau uždirbdavai, bet niekada nebuvo 
gana. Tu nieko nepasimokei išardęs savo 
šeimą. Dvidešimt metų prabėgo greitai, ir 
tu jau nebesi didysis rūpintojėlis, kokiu ap- 
simetinėjai esąs. Tu pjaustai sveikus 

žmones dėl pinigų. Laužai gydytojo prie- 
saiką. Kodėl ne? Juk jau padarei vieną 
purviną darbą, ir išsisukai... 

— Aš niekada niekam nieko nepadariau! 

— Tu įskaudinai visus! Tu įskaudinai 
mano mamą ir brolį. Įskaudinai mane! Ir 
rizikavai savo pacientais, kurie patikėjo tau 
savo sveikatą. O paskui ėmeisi dar bloges- 
nių dalykų. Tas žmogus, kuris nušovė Larį 
Digerį ir bandė nušauti mane, — tai tavo 
darbas. Kažkas sužinojo, ėmė siuntinėti 
laiškelius, ir tu išsigandai, kad po šitiek 
metų tiesa iškils aikštėn. Todėl pasamdei 
žudiką, kad pradangintų mane. Ar jį patį 
irgi nužudei? Nes nenorėjai sumokėti? 

— Ne, ne, — pasipriešino Harperis. — 
Tai padarė Džeimis. Jis nušovė tą vyrą. 
Džeimis žudikas! 

— Džeimis norėjo apsaugoti mane! Jis 
padarė tai, kad apsaugotų mane. Kaip ir 
dabar užstojo mane savo kūnu, kai tu 

pradėjai šaudyti. Dėl Dievo, Džeimis buvo 
tavo draugas, o tu jį nužudei! 

— Jis apgaudinėjo mane su mano 
žmona! 

— Tu apgaudinėjai ją su puse ligoninės 
seselių. Kaip drįsai! 

— Prakeikimas, tu nieko nesupranti! — 
nuo įtūžio Harperio balsas užlūžo. Jis 
prarado savitvardą, ir tą akimirką Deividas 
suprato, kad netrukus atsivers pragaras. 

Jis nusitaikė Harperiui į galvą, bet tą 
akimirką Patricija šoko prie dukters. 

— Tu nepaliesi mano dukters! — sušuko 
ji. 

— Patricija, ne, — suriko Deividas. 

Dabar pajudėjo ir Ana Margareta. 
Harperis taikėsi į žmoną, šaukdamas jai pa- 
sitraukti, kitaip nušausiąs abi. Ir kaip ji 
galėjusi taip jį įskaudinti, kai jis beprotiškai 
ją mylėjęs, kodėl nepalikusi visko kaip 
buvę, kodėl negalėjusi susitaikyti su tuo, 

kad Džeimio O'Donelio dukters nebėra. 
Nes ji mylėjusi O'Donelį, štai kodėl. Ji vis- 
ada labiau mylėjusi O'Donelį. 

Ir kol Deividas beviltiškai stengėsi nusi- 
taikyti, Patricija ėmė šaukti, kad tai netiesa, 
ji visada labiau mylėjusi Harperį, bet dėl 
savo išdidumo jis niekada to nesupratęs, o 
ji buvusi tokia tikra, kad jie galėsią būti 
laimingi. Kas atsitikę jų svajonėms? Kaip 
jis galėjęs įstumti šeimą į visa tai? Kaip 
galėjęs grasinti jų dukrai ir nužudyti savo 
draugą? 

Tada jis išgirdo Melanę, šaukiančią savo 
motiną. Melanė suvokė, kad Harperis 
apakęs nuo įtūžio ir tikrai nušaus savo 
žmoną, o Deividas niekaip to nesustabdys; 
tada ji išsitraukė kažką iš po Džeimio 
O'Donelio švarko. Ginklą. Melanė turėjo 
Džeimio ginklą. 

— Ana Margareta, gulk! — suriaumojo 
Deividas; tą pačią akimirką Harperis 

pastebėjo naują grėsmę ir staigiai pasisuko 
į Melanę. Velniai rautų, jam vis dar trukdo 
Patricija Stouks. Jis negali šauti! 

Harperis suriko. Jo veidas persikreipė, o 
žvilgsnis atrodė žiaurus ir tuščias. Melanė 
atsistojo ir ramiai pažiūrėjo į jį. 

— Melane, ne! Patricija, kad tave kur, 
gulk. Ant žemės, pasakiau! 

Tada už tėvo nugaros išdygo Brajanas; 
rankose laikydamas storą medžio šaką, 
trenkė Harperiui per pakaušį. 

Vyras sukniubo. Deividas prišoko prie jo 
traukdamasis iš kišenės antrankius ir tuoj 
pat juos užsegė. Ana Margareta ir Patricija 
tebestovėjo kaip įbestos, išbalusios ir 
suglumusios. 

Brajanas nužvelgė juos visus, tvirtai gni- 
auždamas rankose šaką. Jo mėlynėmis 
nusėtas veidas atrodė baisiai. Tada Brajano 
akys susirado seserį. 

— Megane? — sušnabždėjo jis. — O, 
Megane... 

— Brajanai, — šūktelėjo ji ir puolė 
broliui į glėbį. Pribėgusi Patricija stipriai 
apkabino savo vaikus. Pagaliau kartu. Trys 
likę Stouksai pravirko. 

Deividas ir Ana Margareta stovėjo 
atokiau. Pamažu laukymėje nurimo, ir 
paukščiai vėl ėmė čiulbėti, kaip ir turėtų 
būti miške. 

Kai po dvidešimties minučių atvyko 
policija, Patricija tebeverkė apsikabinusi 
Brajaną. Melanė saugiai glaudėsi Deivido 
glėbyje. Vyras ją stipriai apkabino ir pa- 
glostė plaukus. 


Epilogas 


Tą dieną, kai laidojo Džeimį O'Donelį, 
lijo lietus. Jie ilgokai užtruko, kol atgavo jo 
kūną iš Teksaso teismo ekspertizės. Patri- 
cija surado kunigą, kuris atliko apeigas. 
Ana Margareta žinojo, kad Džeimis norėjo 
būti kremuotas. Brajanas ir Melanė nus- 
prendė išbarstyti jo pelenus Njuporto Uo- 
los alėjoje; vaikystėje krikštatėvis dažnai 
juos ten vesdavosi, sakydamas, kad jam 
patinka klausytis, kaip bangos daužosi į 
uolas. Tai Džeimiui priminė Airiją. 

Dabar Melanė, Ana Margareta, Patricija, 
Brajanas ir Neitas tylėdami stovėjo priešais 
kunigą. Melanė suvokė negirdinti dvas- 
ininko žodžių. Pažadai apie viltį, garbę ir 
dosnumą šiomis dienomis jai maža 

tereiškė. Melanei buvo įgrisę žodžiai — juos 
taip lengva ištarti, jais taip lengva patikėti. 

Ji žvelgė į tamsius, piktus vandenis, 
putojančius apačioje. Kad ir kaip būtų 
keista, Melanė galvojo, kad čia turėtų būti 
ir Harperis. Jis turėtų dalyvauti šiose 
laidotuvėse, nes Melanė jautė, jog jis taip 
pat ilgisi ir liūdi del Džeimio O'Donelio. 

Daktaras Harperis  Stouksas buvo 
kalėjime. Šiomis dienomis dėl jo kovojo 
Teksasas, Masačusetsas ir FTB. Kiekviena 
pusė tvirtino turėjusi tvirčiausią bylą, todėl 
norėjo pirmieji jį apklausti. Kol kas 
pirmavo federalai. Kovos su sukčiavimu 
sveikatos apsaugos srityje skyrius, kuriame 
dirbo Deividas, griūte užgriuvo jų namus 
Bikono gatvėje. Banko sąskaitos buvo 
įšaldytos, turtas areštuotas, dokumentai 
paimti. Melanė, jos motina ir brolis buvo 
taip dažnai kviečiami į apklausas, kad 

Biuro administratorius jau pažinojo juos iš 
veido. 

Tiek pat laiko Melanė praleido ir su de- 
tektyvu Džeksu, pasakodama jam apie tą 
paskutiniąją dieną su Viljamu. Kol kas jai 
nebuvo pateikti jokie kaltinimai. Advokatas 
tikino, kad mėlynės ant jos veido ir tai, jog 
ginklas priklausė Viljamui, gana įtikinamai 
patvirtina, kad ji gynėsi. Veikiausiai apy- 
gardos prokuroras nenorės švaistyti laiko 
toliau vykdydamas tyrimą. Matyt, ji turėtų 
jaustis dėkinga už mažas malones. 

Taigi Melanei nereikės gyventi su 
žudikės etikete. Visgi ji nužudė žmogų. 
Melanė nežinojo, ką apie tai galvoti, tačiau 
šiomis dienomis ją glumino daugybė 
dalykų. 

Vieną dieną, praėjus lygiai dviem 
savaitėms po Džeimio mirties, ji pabudo 
išpilta šalto prakaito. Vėl sapnavo trobelę ir 
vėlesnes dienas Londone. Tik šį kartą 

Džeimis pasakė, kad nebebus jos tėvas. Ji 
pasibaisėtina mergiūkštė, jis nekenčia jos, 
todėl nusprendęs atiduoti. 

Apimta panikos Melanė nuvažiavo į 
kalėjimą ir pareikalavo leisti pasimatyti su 
Harperiu. Jai reikėjo sužinoti, reikėjo jo 
paklausti. Ar jis galės pasakyti, kad Džeimis 
tikrai ją mylėjo? Ar galės sudėlioti trūk- 
stamus taškus? Melanės atmintis vis dar 
buvo sujaukta, ir ji norėjo išgirsti, kad nė 
vienas iš dviejų vyrų niekada nebūtų jos 
nuskriaudęs, kad netgi tas samdytas žudi- 
kas buvo klaida. Jis mylėjo ją, Džeimis 
mylėjo ją, tiesiog viskas pasisuko kitaip nei 
buvo planuota. Du vyrai ir jų pavydas, vien- 
as vyras ir jo gobšumas. Visi kalti, išskyrus 
ją. 

Tačiau Harperis susitikti nepanoro. Nuo 
tada, kai buvo areštuotas, jis nenorėjo 
bendrauti su niekuo, netgi su savo žmona. 

Melanė sugrįžo į automobilį ir nuvažiavo 
kur akys matė. Pati nustebo atsidūrusi prie 
Deivido namų. Jiedu nebuvo matęsi nuo 
tada, kai į Teksasą sulėkė policija. Jis vėl 
tapo specialiuoju agentu Rigsu, 
vadovaujančiu vis didėjančiam tyrimui 
prieš Harperį. O agentams juk negalima 
bendrauti su bylos liudininkais. Melanė tai 
suprato. Agentams galioja taisyklės, ir 
Deividas dažniausiai tas taisykles gerbė. 
Kaip tik tuo jis ir skyrėsi nuo jos dviejų 
tėčių. 

Tačiau tą vakarą ji nusprendė nepaisyti 
nieko. Melanė pasibeldė į jo duris, ir vos tik 
Deividas atidarė, puolė jam į glėbį. Jis ne- 
sipriešino. Jo veidas atspindėjo viską, ką 
jautė ji — tą alkį, ilgesį, troškimą susijungti, 
dar kartą įsitikinti, kad tai, kas įvyko Tek- 
sase, buvo tikra, abu buvo tikri. Jie 
pasimylėjo čia pat, ant koridoriaus grindų. 
Paskui dar kartą virtuvėje, kol pagaliau 

pasiekė miegamąjį, kur viską pradėjo iš 
naujo. 

Po kurio laiko Melanė atsikėlė, ap- 
sirengė ir vėlgi nieko netarusi išėjo. Deivi- 
das jos nepašaukė. Ji žinojo, kad kol tyri- 
mas nesibaigs, taip ir bus. 

Po penkių dienų ji vėl nuvažiavo pas jį. 
Paskui po trijų. Jie niekuomet nesikalbė- 
davo, tarsi suvokdami, kad taip pažeistų 
agento ir liudininko protokolą. Kalbėjo jų 
rankos, lūpos ir kūnai, reikliai, godžiai ir 
įnirtingai. Melanė tikėjo tomis tyliomis in- 
terliudijomis labiau nei viskuo kitu, kas 
nutiko jai per pastaruosius dvidešimtį 
gyvenimo metų. 

Jos motina ir Ana Margareta bandė 
padėti. Trise dažnai susėsdavo vidiniame 
kiemelyje, ir Ana Margareta su Patricija pa- 
sakodavo Melanei apie jos vaikystę Tek- 
sase, mėgindamos pažadinti jos 
prisiminimus. 

Per tuos pokalbius Melanė daug 
sužinojo apie Džeimį. Kaip jis mylėjo Patri- 
ciją, bet taip niekada ir nenurungė 
Harperio. Kaip mylėjo Aną Margaretą, 
tačiau vis tiek pasirinko pavojingą gyven- 
imo būdą. Kaip mylėjo savo dukrą, net 
jeigu ta meilė buvo keista ir tragiška. 
Džeimis buvo paskyręs Melanę savo 
tiesiogine paveldėtoja. Milijonai dolerių 
Šveicarijos banko sąskaitose dabar prik- 
lausė jai ir užtikrino ramią jos bei Patricijos 
ateitį. Anai Margaretai buvo skirta dosni 
kasmetinė išmoka iki gyvenimo pabaigos. 
Policija aptiko elektroninį balso deform- 
atorių, kurį  Džeimis naudojo  anon- 
iminiams skambučiams. Pareigūnai taip 
pat rado stručio plunksnų ir keistą moters 
su dviem siaubingomis būtybėmis paveik- 
slą, kurio niekas nesuprato. Paskutinės 
dovanos, paaiškino Brajanas.  Stručio 
plunksnos buvo skirtos Patricijai, kuri kaip 

strutis slėpė galvą smėlyje, kad nematytų, 
ką išdarinėja vyras, o paveikslas — Anai 
Margaretai, kuriai teko gyventi ne su vienu, 
o su dviem monstrais. 

Pasak Anos Margaretos, Džeimis žinojo 
apie visų nusikaltimus. Obuolys ant Vil- 
jamo lovos reiškė, jog obuolys visada 
krenta šalia obels. Jis netgi matė, kaip Bra- 
janas ištraukė iš po lovos lagaminėlį su 
išpirkos pinigais, 0 paskui užgniaužęs 
kvapą laukė, kada vaikas kam nors prasit- 
ars. Žinoma, Brajanas niekada to nepadarė. 

Negana to, Džeimis mokėjo apeiti įvairi- 
as apsaugos sistemas, iššniukštinėti įvairias 
smulkmenas, kad vėliau galėtų paruošti 
žmonėms intymias dovanėles. 

Galiausiai Džeimis O'Donelis turėjo 
motyvą. Pasak Teksaso teismo medicinos 
ekspertų, Melanės tėvas turėjo dar vieną 
paslaptį — jį griaužė skrandžio vėžys ir 

Džeimiui buvo likę gyventi tik apie šešis 
mėnesius. 

Matyt, jis nusprendė išnaudoti tą 
trumpą likusį laiką ir atskleisti tiesą. Bent 
jau taip aiškino FTB. 

Ana Margareta manė šiek tiek kitaip. 

Kai tave įdukrino, Melane, vėl su visais 
susipažinai iš naujo. Kaip Džeimis ir nu- 
matė, tu tučtuojau „pažinai“ savo motiną. 
Brajaną irgi. Netgi Harperį priėmei gana 
natūraliai ir visą laiką jį gynei. 

Paskui tėvai supažindino tave su Džei- 
miu. Ar pameni, kokia buvo tavo reakcija, 
Melane? Jis buvo tavo biologinis tėvas. 
Žmogus, kuris sąmoningai išgabeno tave 
iš šalies, kad nuramintų Harperį ir ap- 
saugotų tave. Žmogus, kuris persitvarkė 
savo gyvenimą taip, kad galėtų rūpintis 
tavimi, o paskui, iš meilės Patricijai, vėl 
tavęs atsisakė. O tu pažiūrėjai į jį ir atšli- 
Jai. Tu bijojai. 

Nemanau, kad Džeimis kada nors 
pamiršo tą akimirką, mieloji. Nemanau, 
kad kada nors jis liovėsi galvojęs, jog galų 
gale tu pamilai Harperį, o jis tik kėlė tau 
baimę. 

Kai kurie dalykai žmogų veikia stipriau 
nei vėžys. Vienas iš jų yra meilė. 

— Kai buvau vaikas, kalbėjau kaip 
vaikas, — dudeno kunigas, atlikdamas apei- 
gas. — Aš supratau kaip vaikas, mąsčiau 
kaip vaikas, bet tapęs vyru palikau tai, kas 
vaikiška. Dabar mes matome kaip per 
stiklą, miglotai, bet paskui atsigręšime vei- 
das į veidą. Dabar žinau iš dalies, bet 
paskui pažinsiu, kaip ir pats esu pažintas. 

Atėjo Melanės eilė. Ji atsistojo. Paėmė 
urną. Ši buvo stebėtinai sunki, svari, visgi 
niekuo nepriminė tikrojo Džeimio. Kunigui 
linktelėjus, ji nukėlė dangtį. 

Ar mes kada nors matėme vienas kitą 
veidas į veidą, Džeimi? Aš tiek daug 

norėčiau paklausti tavęs. Gaila, kad tiek 
daug nesupratau... Tavyje tiek daug visko, 
ką galima mylėti ir kuo žavėtis; tiek daug 
visko, ko galima nekęsti. 

Tikiu, kad mylėjai mane, kad darei tai, 
ką manei esant geriausia. Tu pasiaukojai 
dėl manęs ir mano motinos, dėl to aš myliu 
tave, Džeimi O'Doneli, ir atleidžiu už viską. 
Keliauk ramybėje, ir telaimina tave Dievas. 

Melanė apvertė urną. Pelenai pasklido 
drėgname, ūkanotame ore, kur juos pagavo 
vėjo sūkurys ir nunešė tolyn į vandenyną. 

Patricija ir Ana Margareta pirmosios 
pasuko atgal į kelią. Paskui jas žengė Bra- 
janas su Neitu; jie kuždėjosi sukišę galvas. 
Melanė liko paskutinė virtinėje. Stengėsi 
nesijausti vieniša, tačiau jai nelabai sekėsi. 

Visi pasiekė Uolos alėjos galą, kur 
stovėjo jų trys automobiliai. Melanė pam- 
atė, kad šalia stovi ketvirtas. Tarsi per- 
skaitęs jos mintis, atsirėmęs į keleivio 

dureles, stovėjo vyras tamsiu kostiumu. 
Pamatęs ją, kilstelėjo galvą. 

Melanė pasileido bėgti, ir aplinkinių 
žvilgsniai jai nerūpėjo. 

— Deividai! 

Pakutinę akimirką sustojo it įbesta, 
staiga sutrikusi ir netekusi ryžto. Jis vilkėjo 
tamsiai mėlyną kostiumą, atrodė labai ofi- 
cialiai. Bet tada vyro veidas sušvelnėjo, 
akys ėmė spindėti, ir Melanė pajuto, kaip 


mazgas jos krūtinėje pamažu 
atsipalaiduoja. 

— Labas, — tarė jis. 

— Labas. 

— Graži ceremonija. 

— Girdėjai? 


— Buvau priėjęs, bet nenorėjau trukdyti. 

— Galėjai prieiti, aš nebūčiau supykusi. 

Jis šyptelėjo ir perbraukė pirštu jai per 
skruostą. Melanė užsimerkė, kad galėtų įsi- 
jausti į prisilietimą, o kai atsimerkė, jo 

piršto galiukas buvo drėgnas. Jis nubraukė 
jos ašaras. 

— Ar vis dar tiri mano tėvo bylą? — 
nekantriai paklausė ji. — Sakyk, ar 
atvažiavai čia vykdydamas savo pareigas, 
nes aš daugiau nebegaliu... 

— Viskas baigta. 

— Baigta? 

— Taip. Viską pabaigiau šį rytą ir per- 
daviau prokurorui. Aš laisvas žmogus, 
Melane Stouks. Tad pamaniau, kad 
turėčiau susirasti tave. 

— O, Deividai, — ištarė ji ir užsikirto. — 
O, Deividai, — pamėgino dar kartą. Tada 
tylėdama metėsi jam į glėbį. Jis stipriai ap- 
kabino ją. 

—  Ilgėjausi tavęs, — prisipažino 
Deividas. 

— Ir aš. 

— Norėjau žinoti, kaip tau sekasi. 

— Žinau, žinau. 

Staiga jis atlošė jos galvą, ir vyro akyse 
suspindo ryžtas. 

— Aš geriu vaistus, — paskubomis išbėrė 
Deividas. — Dabar man lengviau vaikščioti. 
Be to, mane paaukštino. Turiu garantuotą 
darbą. Bet, Mel, su tavimi aš elgiausi 
netinkamai. 

— Deividai, aš myliu tave. 

Jis nutilo ir vėl ją apkabino. Po 
minutėlės sumurmėjo: 

— Ačiū Dievui. Mano tėvas sakė, kad aš 
tikriausiai viską sugadinsiu ir kad jau ank- 
sčiau turėjau judu supažindinti. Tarsi tai 
būtų ką nors pakeitę. Nesakau, kad supra- 
ntu jį. Jei atvirai, po viso to, ką pritauškiau, 
man atrodo, tėtis tikėjosi pats tave 
merginti. 

— Tikrai? Mano mama teiravosi, ar tu 
ketini kada nors vėl užsukti. Ana Margareta 
liepė jai nusiraminti ir rūpintis savais 

reikalais — jos neturinčios teisės patarinėti 
vyrų klausimais. 

Deividas nusijuokė. 

— Įdomus pastebėjimas. 

Melanė sugriebė jį už atlapų. 

— Pasakyk tai, velniai rautų! Aš laukiau 
visą mėnesį ir dabar noriu išgirsti. Viską! 

— Aš myliu tave, Melane. Noriu gyventi 
su tavim, užauginti du statistinius vaikus ir 
kartu pasenti. Noriu praleisti su tavimi 
kiekvieną savo gyvenimo dieną. 

Ji ištirpo jo glėbyje. Mazgas krūtinėje 
visiškai atsileido. Pastarojo mėnesio migla 
išsisklaidė. Dabar Melanė galėjo aiškiai 
matyti. Save, jį, galbūt du statistinius 
vaikus. Galbūt auksinį retriverį. 

Šeimą. Pagaliau ji turės savo šeimą. 

Keista, bet mintyse ji išvydo švytintį 
Džeimį O'Donelį ir pagaliau laimingą 
keturmetę Meganę Stouks. 

— Taip, — sušnabždėjo Melanė Stouks. 


Padėkos žodis 


Kaip visuomet, esu dėkinga daugybei 
žmonių už jų patirtį ir kantrybę padedant 
rašyti šią knygą. Išlikdama savimi, didžiąją 
dalį informacijos aš meniškai apdorojau, 
tačiau stengiausi pernelyg nenutolti nuo 
realaus pasaulio. Be abejo, visos klaidos yra 
mano. Širdingai dėkoju: 

Specialiajai agentei Nidiai C. Gambai ir 
priežiūros spsecialiajam agentui Johnui C. 
Ekenrode'ui iš Bostono FTB departamento, 
atsakingo už sukčiavimus sveikatos ap- 
saugos srityje. Žinau, kad per mažai 
dėmesio skyriau jūsų darbo pobūdžiui, 
tačiau tikiuosi, kad mano pastangas 
įvertinsite. 

Bobui ir Kimui Diehlams, buvusiems 
Teksaso pataisos departamento pareigū- 
nams. Ne kiekvienas atsakytų į visiškai 
nepažįstamo žmogaus elektroninius 
laiškus, ypač kai šis teiraujasi apie elektros 
kėdės naudojimą. 

Larry Jachrimo, ginklų meistru ir 
tikram menininkui. Man niekada nepatiko 
ginklai, tačiau jūs padėjote šį tą apie juos 
suprasti. 

Artrito organizacijai už bendrą informa- 
ciją apie ankilozinį spondilitą ir savo 
broliui, kuris gyvena su šia liga. Kuo 
vyresni tampame, Robai, tuo labiau tavimi 
žaviuosi. 

Jennifer Carson, R. N., mano brangiajai 
kambario draugei iš koledžo laikų ir vienai 
iš nedaugelio sveikatos apsaugos profesion- 
alų, kurie nebijo mano klausimų apie 
nuodus. Suktos tavo mintys, Jenn, todėl 
tave ir myliu. 

Galiausiai savo agentei Damaris Row- 

land už tai, kad nuėjo šį kelią su manimi, ir 

savo naujajam vyrui, mano gyvenimo 
meilei. Be tavęs nebūčiau to padariusi. 


Autorės žodis 


Mirties bausmės šalininkai Teksase 
mano romane tučtuojau pastebės neat- 
itikimą — kad žmogus buvo pasiųstas į 
elektros kėdę 1977 metais. Iš tiesų Senasis 
Sparkis buvo išleistas į užtarnautą poilsį 
1964 metais, myriop pasiuntęs 361 žmogų, 
ir mirties bausmė nebuvo vykdoma iki 
1982-ųjų, kai Teksase leido naudoti mirti- 
nas injekcijas. Tegul niekas nesako, kad 
rašytoja susipainiojo istorijoje. 

Beje, Hantsvilio kalėjimo muziejus iš 
tiesų egzistuoja ir yra puikus informacijos 
apie spalvingą Teksaso pataisos departa- 
mento pasaulį šaltinis. Jame tarp garsi- 
ausių kalinių puikuojasi Boni ir Klaidas, 
nors aš būčiau linkusi manyti, kad Raselas 

Li Holmsas nusipelno panašios šlovės. 
Kapitono Džo Berdo kapinės taip pat egzis- 
tuoja tikrame gyvenime, ir taip, tą dieną, 
kai jose lankiausi, mačiau šviežiai iškastą 
kapą — man buvo pasakyta, jog tą vakarą 
suplanuota kita mirties bausmė. 

Ir man ten būnant iš tiesų ūkavo pelėda, 
siautėjo siaubinga audra, ir aš iškilmingai 
prisiekiu, kad niekada nenusikalsiu Tek- 
saso valstijoje. 


